Lübecker Ratsurteile

herausgegeben von
Wilhelm Ebel
Band 2
1501 - 1525

1501 Jan. 23
1. Nachbarrecht. Baurecht.
De ErsameRadt to Lubeke hebben twisschen Magnus Bruns anclegere
an de eyne unde den vormunderen Margareten Northaves, zeligen Hans
Northhaves nagelatenen wedewen antwordesluden an de anderen ziden,
van wegen eyner muren twisschen deme erbenomeden Magnus unde
der frouwen huseren unde eynes swyebagens uppe der frouwen ziden
in der erberorden muren zinde etc., na clage, antworde, rede, wedder-
rede, insage, na besprake unde rypen rade, ock na vorhoringe eyner
schrifft vormals anno etc. 500 Lutie virginis in dat sulve bock geschre-
ven, angande: De Ersame Radt to Lubeke hebben twisschen Magnus
Bruns etc., avermals wo vorhen vor recht affseggen laten:
Wes de gemelte frouwe over jar unde dach unde averst jar unde dach
rouwsam unde sunder weddersprake hefft beseten, dat mach se behol-
den, unde we dar aver buwendes bedarff, de mot dat buwen alse recht
is uppt syne unde nicht des anderen.
Jussu consulatus actum ut supra [Sabbato 23. Januarii].
NStB 1501 Fabiani et Sebastiani martirum.
1501 Jan. 27
2. Unbesessene Zeugen.
(aus dem Niedergericht)
De Ersame Radt to Lubeke hebben twisschen Johan Kreyer, uth dem
lande to Oldenborch gebaren, ancleger an de eyne, unde Hanse Steyn
eynem apengeter antwordes man an de anderen ziden, van wegen etliker
slachtinge unde wunden deme erbenomeden Johan van deme vorschre-
venen Hans Stein angewant, dat de abgenante Johan bewisen wolde,
eynes ordels uth deme neddersten rechte vor den ergemelten Rat geschul-
den, na clage, antworde, rede, wedderrede, insage, na besprake unde
rypen rade vor recht affseggen laten:
Dat umbeseten uppe umbeseten woll tugen mach alse recht is.
Jussu consulatus. Actum Mercurii 27. Januarii.
NStB 1501 Conversionis Pauli.

1501 Jan. 27
3. Zwangsvollstreckung eines Hauses. Eintritt des Rentners
in den Kauf.
De Ersame Radt to Lubeke hebben twisschen Lutken Schotmann, Hanse
Vicken, Hanse Bolten unde Hinricke Vorrath anclegere an de eyne, unde
Hanse Warmboken alse vormundere Jurgen Geverdes renteners des
huses ton dren Schilden uppe deme Klingenberge belegen antwordesman
an de anderen ziden, van wegen twehundert und 30 mardc lub. dar vor
se den egendom des gemelten huses mit allen rechte vorfolget baven
eyn jar rente durch densulfften Hans Warmbeken to entfangende vor-
kofft hadden, in welcken kop de vorschrevene Hans Warmbeke getreden
zin scholde etc., na clage, antworde, rede ... [etc.] affseggen laten:
Konen de obgenanten ancleger alse recht is bewisen dat se den egen-
dom wo vorgerort vorkofft hebben unde Hans Warmbeke van des
renteners wegen in den kop gegan sy, wor se denne dat hus vorkofft
hebben, dat gelt mot Hans Warmbeke by der Stadt bock bringen, dar
forder umme to gande alsdenne so recht is.
Jussu consulatus actum ut supra [Mercurii 27. Januarii].
NStB 1501 Conversionis Pauli.
1501 Jan. 27
4. Beweis über das Stadtbuch hinaus.
De Ersame Radt to Lubeke hebben twisschen den vormunderen
zeligen Hans Sampsons nagelatenen kinderen ancleger an de eyne, unde
Hermen Flöten antwordesman an de anderen ziden, van wegen 20
marcken lub. unde 13 Schill., de de obgenante Hermen deme vorschreven
zeligen Hanse Sampson plichtich unde schuldich was gebleven inholt
des richtebokes darsulvest gelesen, dar tegen Hermen vorschreven etlike
betalinge gedan to hebbende unde nichtmeer dan twe marck lub. dar
van plichtich to zinde zede etc., na clage- antworde . . . [etc.] affseggen
laten:
Wowoll Hermen vorgerort eyn antwordesman is, yodoch kan he bewisen
alse recht is dat he baven dat gemelte bock betalinge gedan hefft, des
mach he geneten, idt gha dar forder umme alse recht is.
Jussu consulatus actum ut supra [Mercurii 27. Januarii].
NStB 1501 Conversionis Pauli.

1501 Jan. 27
5. Besäte. Einzeugung. Gerichtsbuch.
(aus dem Niedergericht)
De Ersame Radt to Lubeke hebben twisschen heren Johann Smullinge
vicario in Unser Leven Frouwen kercken bynnen Lubeke ancleger an de
eyne, unde Gotken Langen antwordesman an de anderen ziden, van
wegen etliker besäte durch den gemelten hern Johan gescheen unde im
neddersten rechte ingetuget, dat em de vorschreven Gotke in dat richte-
bok to schrivende nicht tostaden scholde hebben etc., eyns ordels halven
uth deme neddersten rechte vorgerort vor den gemelten Radt geschulden
na clage, antworde, rede, wedderrede ... affseggen laten:
Na deme de gemelte Radt de sake int nedderste recht gewiset, hefft
denne de genante her Johan besäte gedan unde am negesten recht-
dage darna de besäte alse recht is ingetuget, so mach he sodane tudinisse
int rechtbok schriven laten, idt gha forder dar umme alse recht is.
Jussu consulatus actum Mercurii 27. Januarii.
NStB 1501 Conversionis Pauli.
1501 Jan. 29
6. Vormünder für den abwesenden Miterben. Bestellung.
De Ersame Radt to Lubeke hebben twisschen Hennecke Slachter
an de eyne unde Carsten Kock an de anderen ziden, van wegen der
nalatenen gudere durch zeligen Agaten Hulders wandages Tymmen
Hulders eelike dochter hinder gelaten na clage, antworde . . . [etc.]
affseggen laten:
Na deme gemelte Tymme noch eynen sone buten landes hefft mit der
gemelten Henneckes unde Karstens husfrouwen gelike na to ervende,
so moten se demesulfften buten landes wesende nochafftige vormundere
kesen umme zin andeill to entfangende unde to truwer hant to vor-
warende; averst wor dat entsteit, will de Radt sodane vormundere
kesen. Schreven van bevele des Rades [29. Januarii].
NStB 1501 Conversionis Pauli.

1501 Febr. 9
7. Vorkaufsrecht des Vorbesitzers.
De Ersame Radt to Lubeke hebben twisschen den vonnunderen
Telseken Krosebarges wandages Lodewich Kroseberges nagelatenen
wedewen nemptliken Hermen Dartzouwen deme olderen, Joadhim Hege-
meister unde Carsten Spranck ancleger an de eyne unde Hinricke
Kroseberge des vorschrevenen Lodewiges broder antwordesman an de
anderen ziden, van wegen eines buses to Travemunde belegen etc.,
na clage ... [etc.] vor recht affseggen laten:
So de Ersame Radt vormals gedelet hebben, so delen se noch, unde
Hinrick Kroseberch mot gemelten vonnunderen sodane hus alse gewont-
lick is vorlaten unde toschriven laten; wanner averst de vormundere
sodane hus willen vorkopen, so is Hinrick to sodanem kope vor sodane
gelt alse idt eynem fromden vorkofft mach werden, de negeste.
Jussu consulatus actum [9. Februarii].
NStB 1501 Appollonie virginis.
1501 Febr. 10.
8. Eigentumsstreit. Vorzug der hebbenden Were. Beweis.
De Ersame Radt to Lubeke hebben twisschen deme vulmechtigen
proourator Birgitten Wittenborges wandages Bartolomeus Wittenborges
nagelatenen wedewen ancleger an de eyne unde Hanse van Borgen
antwordesman an de anderen ziden, van wegen eynes gropen, den de
erbenomede Hans by sick hebben scholde, wandages Elzebe Wittenbor-
ges, dar to sick de genannte Birgitte de negeste getuget hefft, tobeho-
rende, den de erberorde Hans van Borgen gekofft unde betalt to heb-
bende zede etc., na clage ... [etc.] affseggen laten:
Na deme Hans van Borgen den genanten gropen in syner handthebben-
den were hefft, unde noch vor roff, duffte edder jenige ander quade
handelinge angespraken wart, will he denne mit synem eede beholden,
dat he den gropen gekofft, gegulden unde betalt hefft, des mach he
geneten unde is neger dar by to blivende dan dorch eynen anderen
daraff to drengende.
Schreven van bevele des Rades. Actum Mercurii decima Februarii.
NStB 1501 Appollonie virginis.

1501 März 13
9. Nächstzeugnis. Sippezahl. Erbrechtszuspruch.
De Ersame Radt to Lufoeke hebben to erforderinge Hans Bomgar-
den eres borgers alse vormunder Anneken syner busfrouwen van wegen
der nagelatenen gudere zeligen Taleken Rengers wandages Hermen
Rengers nagelatenen wedewen na vorhoringe eyner sdirifft in dit sulve
bock anno etc. 500 Oculi aldemegest vorgangen geschreven, angande:
Helmich van der Linde etc., na besprake unde ripen rade vor recht
äffseggen laten:
Na deme gemelte Anneke sick na lüde der erberorden schrifft to der
gemelten Taleken sibbetales halven hefft tugen laten unde de sake
baven jar unde dach gestan unde sick nu middeler tidt averst nemant
neger noch mit er gelike na getuget hefft, so is de gemelte Anneke dar
to de negeste, id gha dar umme forder alse recht is.
Jussu consulatus actum ut supra [Sabbatis 13. Martii].
NStB 1501 Gregorii pape.
1501 März 13
10. Rente. Kündigung der Hauptsumme. Tilgung im Buch.
De Ersame Radt to Lubeke hebben twisschen Mathias Moller ancleger
an de eyne unde Berndt Heynemann antwordesman an de anderen
ziden, van wegen 20 mark rente upp 400 marck lub. hovetstols, so de
gemelte Berndt deme vorschrevenen Mathias to gevende plichtich zin
scholde etc., na clage ... [etc.] vor recht äff seggen laten:
Wo woll Bernt eyn antwordesman is, jodoch kan he bewisen alse recht
is, dat he deme gemelten Mathiase vor besetenen borgeren gemelten
hovetstoll mit der rente to gevende to rechten tiden togesecht hefft, des
mach he geneten unde is nener rente mer plichtich, unde mach dat gelt
by dat bock bringen unde Mathias mot eme sodane schrifft uppe de
rente sprekende deigen laten.
Jussu consulatus actum ut supra [Sabbatis 13. Martii].
NStB 1501 Gregorii pape.

1501 März 13
11. Sdiuldenwesen. Vorabbefriedigung wegen Kostforderung.
De vulmechti'ger gemeyner schuldener den zelige Bernt Poleman in
Got vorstorven schuldich is gebleven vor deme Ersamen Rade to Lubeke
ersdhinende hebben tosprake gedan to Dirik Holscher etliker gudere
halven by demesulfften Diricke wesende etc., dar to Dirick antwordende
zede, he by gemelten Bernde etliker garer kost halven baven eyn jar
lopende to achter were etc., darupp de erschrevene Rat na clage, ant-
worde ... [etc.] vor recht hebben affseggen laten:
Wo woll Dirick eyn antwordesman is, jodoch wes he mit synem eede
beholden will, dat he upp eyn jar kost by gemelten Bernde to achter sy,
des mach he geneten; umme dat ander to gande forder alse recht is.
Jussu consulatus actum ut supra [Sabbatis 13. Martii].
NStB 1501 Oculi.
1501 März 19
12. Hand muß Hand wahren.
(aus Stralsund)
De Ersame Radt to Lubeke hebben twisschen deme vulmechtigen
zeligen Hanses Brusers wandages borgers tom Stralessunde nagelatenen
wedewen Gertrut geheten nemptliken Hinricke Olthoff ancleger an de
eyne, unde Hanse Haken antwordesman an de anderen ziden, van wegen
etliker summen geldes demesulfften Hanse van eynem Clawes Krone
genomet tor Wismar gedan unde der erberorden frouwen tobehorende,
eynes ordels halven van deme Ersamen Rade tome Stralessunde vor-
gerort uthgegan unde vor den gemelten Radt to Lubeke geschulden, na
clage, antworde ... [etc.] vor recht affseggen laten:
Nademe de erbenomede Hans Hake sodane gelt van gemelten Clawese
entfangen hefft, so mot hant hant waren, id ga dar forder umme alse
recht is.
Jussu consulatus actum ut supra [Veneris 19. Martii].
NStB 1501 Oculi.

1501 März 19
13. Beweisvorzug der handhebbenden Were. Schulden wesen.
De Ersame Radt to Lubeke hebben twisschen den fulmechtigen
gemeyner schuldener den zelige Bernt Poleman schuldlich is gebleven
ancleger an de eyne unde Dirick Holschoe antwordesman an de anderen
ziden, van wegen eynes klenodes, deme erbenomeden Dirick van gemel-
ten Bernde in synem levende gedan, darupp desulffte Dirik to achter
zin scholde etc., na clage, antworde ... [etc.] vor recht affseggen laten:
Na deme gemelte Dirick sodane klenode in syner hanthebbenden were
hefft unde noch vor duffte, roff edder jenige andere quade handelinge
angespraken wert, so is he neger dar by to blivende dan eyn ander ene
dar äff to drengende, unde mach mit synem eede sunder argelist behol-
den, wes he darupp tp achter is; umme dat ander forder to gande alse
recht is.
Jussu consulatus actum ut supra [Veneris 19. Martii].
NStB 1501 Oculi.
1501 März 20
14. Rentenverkauf durch Nichtberechtigte. Gültigkeit
und Haftung.
De Ersame Radt to Lubeke hebben twisschen Hermen Colleman
ancleger an de eyne und den vormunderen dessulfften Hermens sustere
to Czarrentyn im closter bekappet nemptliken Hartman Scharpen-
berch, schenken, unde Hanse Sweder marcketffoget des erbenomeden
Rades to Lubeke antwordesluden an de anderen ziden, van wegen
veffteyn marck lub. jarliker rente, so de ersame wandages her Johan
Colman borgermeister to Lubeke eme, synem broder Hanse unde
Wobbeken syner suster in synem testamente togetekent unde gegeven
scholde hebben etc., deme erschrevenen Rade to Lubeke durch zeligen
meister Hinricke Coleman domheren unde meister Peter vicarien to
Lubeke gebroderen dessulfften Hermens vedderen inneholt erer segele
unde breve vorkofft etc., na clage, antworde, rede, wedderrede, insage,
na besprake unde ripen rade vor recht affseggen laten:
Na deme sodane rente dorch gemelte meister Hinricke unde meister
Peter alse negeste frunde des vorschrevenen Hermens deme erschrevenen
Rade vorkofft zin, will denne Hermen des nein benoget hebben, so mach
he de jennen de sick der gemelten meister Hinrickes unde meister Peters

nalatenen   gudere   underwunden   hebben   darumme   anspreken   unde
beschuldigen, dar denne forder umme to gande alse recht is.
Jussu consulatus actum ut supra [Sabbatis 20. Martii].
NStB 1501 Oculi.
1501 März 20
15. Bürgschaft einer für alle.
Eintritt der Erben verstorbener Mitbürgen.
De Ersame Radt to Lubeke hebben twisschen Hanse Milden ancleger
an de eyne unde den vornrunderen zeligen Jacob Stuven nagelaten
ldndere nemptliken Titken Elers unde Gert Elers antwordesluden an de
anderen ziden, van wegen etlikes lofftes so desulffte Hans Milde Jacob
Stuve unde Hermen Wise innholt eyner schrifft hir bevorn anno etc.
87 Jubilate geschreven unde darsulvest gelesen, amgande: Lutke Henckel-
man etc., Hinricke Greveraden unde sinen erven gedan hebben etc.,
na clage, antworde, rede ... [etc.] affseggen laten:
Na deme de obgenannte schrifft inneholt dat de lovers alse Hans Milde,
Jacob Stuve unde Hermen Wise mit sammender hant unde eyn vor alle
vor sick unde ere erven gelavet hebben, so moten de kindere des genan-
ten Jacob Stuven in des vaders stede treden, darumme forder to gande
alse recht is.
Jussu consulatus actum ut supra [Sabbatis 20. Martii].
NStB 1501 Oculi.
1501 März 21
16. Verpflichtung der Frau ohne Vormünder. Ungültigkeit.
(aus Travemünde)
De Ersame Radt to Lubeke hebben twisschen Thomas Tymmen to
Travemünde wonende ancleger an de ene unde Wobbeken Arendes
darsulvest to Travemünde wonende wandages Arent Arendes nage-
latenen wedewen antwordesfrouwen an de anderen ziden, van wegen
etlikes gelofftes so de frouwe deme erbenomeden Thomas eynes egen-
domes halven eynes huses, demesulfften Thomas mit syner frouwen
mede gelavet etc., gedan scholde hebben, eynes ordels halven van deme
8

gerichte to Travemunde vorgerort uthgegan unde vor den gemelten
Radt to Lubeke geschulden na clage, antworde, rede ... [etc.] affseggen
laten:
Na deme gemelte frouwe sunder vormundere gelavet hefft, so is idt
geloffte machtlos unde van nenen werde.
Jussu consulatus actum ut supra [Veneris (!) 21 Martii],
NStB 1501 Oculi.
1501 März 21
17. Miete. Verpflichtung des Vermieters zur
Nichtveräußerung.
(aus dem Niedergericht)
De Ersame Radt to Lubeke hebben twisschen Hinrick Vossyck ancle-
ger an de eyne unde Peter Lippolt antwordesman an de anderen ziden,
van wegen eynes backhuses in der Borchstraten belegen, dat de erbeno-
mede Hinrick gedachten Peter to twen jaren vorhuret, ock etliker tosage,
de he demesulfften Peter gedan scholde hebben, dat hus vorgerort byn-
nen den twen jaren anders nemande to vorhurende noch to vorkopende
etc., eynes ordels halven uth deme neddersten rechte vor den ergemelten
Radt geschulden na clage ... [etc.] affseggen laten:
Wowoll Peter vorgerort eyn antwordesman is, jodoch kan he bewisen alse
recht is, dat Hinrick eme sodane hus mit deme beschede, dat in den twen
jaren, dar noch men eyn vorschenen is, anders nemande to vorhurende
edder to vorkopende, vorhurt hefft, des mach he geneten, idt gha dar
forder umme alse recht is.
Jussu consulatus actum ut supra [Veneris (!) 21. Martii]
NStB 1501 Oculi.
1501 März 27
18. Notwendige und ausreichende Zahl der Zeugen.
Mathias van der Weser vulmechtige procurator Tilen Korners borgers
to Rostock ancleger vor deme Ersamen Radt to Lubeke hefft tosprake
gedan to meister Peter Lazur unde Hinricke Kleynen alse vulmechtigen
Hans Veren, nu tor tidt kranckheit halven befallen, van wegen 135

marck lub., so in der vorlikinge unde eyndracht twisschen den parten
und© hovetluden vorgerort erer twistigen zake halven durch beider
parte frunde, wowoll so uterlick in der Stadt bock umme sake willen
unde mit vorsate nicht uthgedrucket, besproken zin scholde, die de erbe-
nomede Hans Ver Lamberde Love scholde betalen etc., dat de erbeno-
mede Mathias betugen wolde unde hefft derwegen namkundich gemaket
unde bedachdinget syne tuge, dar he mede to tugende, ock to wynnende
unde to vorlesende gedencket, nemptliken Hanse Pawese, Hermen tor
Lo, Sander Oldendorppe, Lutke Langen unde Ertman Symonsen, vor-
hopende, wes he mit twen van densulfften umberuchteden fromen
luden tugede, dat he des geneten mochte etc., darupp de erschrevene
Radt na lengeren vorgevende, clage, antworde, rede ... [etc.] hebben
äffseggen laten:
Na deme Mathias eyn ancleger is unde syne tugen dar he mede wynnen
unde vorlesen will namkundich gemaket unde bedachdinget hefft, wes
he denne mit twen umberuchteden framen luden van densulfften beno-
meden tugen, als recht is, kan tugen, des mach he geneten, id ga dar
forder umme alse recht is.
Jussu consulatus actum ut supra [Sabbatis 27. Marti].
NStB 1501 Oculi.
1501 März 27
19. Brautschatz. Unbeerbte Ehe. Rückgabe der Hälfte.
De Ersame Radt to Lubeke hebben twisschen Hanse Schütten alse
vulmechtigen procurator Lutken Marquardes unde vormundere sampt
Mathias van der Weser, Leneken Masslo des erbenomeden Lutken
suster ancleger an de eyne, unde Ertman Schütten antwordesman an de
anderen ziden, van wegen der wedderkeringe des brutschattes des ge-
melten Ertmans husfrouwen in Got vorstorven, dar to sick de genante
Lutke unde Leneke de negesten getuget hebben etc., na clage ... [etc.]
äff seggen laten:
Na deme gemelte Ertman mit syner husfrouwen umbeervet is, wes denne
de vorschrevenen ancleger alse recht is konen betugen, he mit syner
husfrouwen to brutschatte entfangen edder to ervegude gekregen hefft,
dar van is he de hellste plichtich wedderumme den negesten erven to
entrichtende, idt gha dar forder umme alse recht is.
Jussu consulatus actum ut supra [Sabbatis 27. Martii].
NStB 1501 Letare.
10

1501 Apr. 28
20. Scheltworte. Einhaf tung ohne Erlaubnis des Gerichts. Broke.
(aus dem Niedergericht)
De Ersame Radt to Lubeke hebben twisschen Clawes Dencker ancle-
ger an de eyne unde Jost Jaeobes antwordesman an de anderen ziden
van wegen etliker scheldewort deme erbenomede Clawese van deme vor-
gerorden Joste an zine ere unde gelymp gande bejegent, dat he eme to
eedes hant was leggende etc., unde ock dat desulffte Jost den vorgeschre-
venen Clawes buten orloff des rechten in de slote setten hadde laten
etc., eynes ordels halven uth deme neddersten rechte vor den ergemelten
Radt to Lubeke geschulden, na clage,... [etc.] affseggen laten:
Na deme de gemelte Clawes eyn ancleger is, wes he denne Joste vorge-
rort to eedes hant is leggende, dar van mot eedes hant eedes hant losen,
unde nach deme de heren richteffogede darsulvest ock jegenwardich
zinde nicht bestunden deme genanten Joste vorlofft to hebbende den
vorschrevenen Clawes in de hechte to settende unde he ene dar aver
in de slote hefft setten laten, so mach he dat sunder broke nicht gedan
hebben, idt gha dar forder urame alse recht is.
Jussu consulatus actum Mercurii 28. Aprilis.
NStB 1501 Misericordias domini.
1501 Apr. 28
21. Unzulässigkeit der Aufrechnung von Schaden gegen
Dienstlohn.
Der Ersame Radt to Lubeke hebben twisschen Jochen Buseil ancleger
an de eyne unde Outgar van Amstelredam geboren, dessulfften Johann
knecht gewesen, antwordesman an de anderen ziden, van wegen etlikes
schaden, so de vorschrevene Outgar demesulfften Johanne in laken var-
wende gedan scholde hebben, derwegen he eme zin vordende Ion scholde
vorentholden etc., na clage, antworde ... affseggen laten:
Na deme gemelte Johann den vorschrevenen Outgar umme etliken scha-
den is beschuldigende, so mot he schaden bewisen, dar umme to gande
alse recht is, unde deme genanten Outgar zin vordende Ion vornogen.
Jussu consulatus actum ut supra [Mercurii 28. Aprilis].
NStB 1501 Misericordias domini.
11

1501 Mai 5
22. Vorzug der Zeugen vor Eideshand.
(aus Stralsund)
De Ersame Radt to Lubeke hebben twisschen den vulmechtigeren
hern Hinrick Hoffmeisters radtmanne tom Stralessunde ancleger eyns
unde Lutken Beren antwordesmanne anders deils eynes ordels halven
van deme Ersamen Rade tom Stralessunde vor den Ersamen Radt to
Lubeke geschulden na clage ... affseggen laten:
Na deme male de sake twyklufftich is unde he ene mit tugen unde eedes
hant angespraken hefft, so moten de tuge vorgan, idt ga dar forder
umme alse recht is.
Jussu consulatus actum quinta Maij.
NStB 1501 Jubilate.
1501 Mai 7
23. Besäte. Folge der Entsetzung. Schuldzahlung.
(aus dem Niedergericht)
De Ersame Radt to Lubeke hebben twisschen heren Johan Smellinck
ancleger an de eyne unde Gotken Langen antwordesman an de anderen
ziden van wegen eyner besäte, durch gemelten hern Johan uppe eyn
backbus mit synen boden in deme Tunckenhagen belegen uppe 400
marck lub. to eyner elemosynen tom Hilligengeiste behorende etc. gedan,
eynes ordels halven uth deme neddersten rechte vor den ergemelten
Radt geschulden na clage, antworde, rede ... affseggen laten:
Na deme de genante her Johan wo vorschreven besäte gedan hefft,
so mach he de besäte vorderen; is denne jemant de sodane besäte will
entsetten, de mot to deme vorschrevenen gelde entworden, idt ga dar
forder umme alse recht is.
Jussu consulatus actum Veneris septima Aprilis1)
NStB 1501 Jubilate.
x) verschrieben für Mai.
12

1501 Mai 14
24. Beweis der Kostforderung durch Eineid.
De Ersame Radt to Lubeke hebben in zaken twisschen Gertrudt
Hans Greven nagelatenen wedewen an de eyne unde Diderick van
Brakeil antwordesman an de anderen ziden van wegen etliker schult vor
ber unde gare kost, ock rede gelenet gelt na clage ... affseggen laten:
Dat de gemelte Gertrudt mach mit erem eede eyn jar vor gare kost be-
holden, unde so se denne demesulfften Didericke etlik gelenet gelt to
eydes hant lecht, so mach eedes hant eedes hant losen, id ga dar forder
umme alse recht is.
Jussu consulatus [14. Mai].
NStB 1501 Ascensionis domini.
1501 Mai 14
25. Verfahren bei widerspruchsvollen Zuversichtsbriefen.
De Ersame Radt to Lubeke hebben in zaken twisschen den parten so
to Leneken Schonenberges nagelaten guderen de negesten erven vor-
menen to zin, na erem vorhoringe, clage . . . affseggen laten:
Nach deme de tovorsichte der parte so to Leneken Schonenberges nage-
laten guderen vormenen de negesten to zin contrarie und eyn wedder
dat ander ludende zin, so will eyn Ersam Radt der Statt Lubecke sodane
tuchnisse to vorhorende an den Ersamen Radt van Hannover vorschriven,
begerende dat antonemeiide unde oimme des Ersamen Rades willen der
sake to gude de tuchnisse vorhoren; woll sick denne twisschen hüte
unde Jacobi erstkamende negest getuget hefft, dar ga idt furder umme
alse recht is; doch der tuchnisse uppe de van den Brincke unde Kathe-
rinen Hermen Sanders eeliken husfrouwen gesehen unde in des Ersamen
Rades stadtbock geschreven unvorfencklick unde unvorsumet.
Jussu consulatus [14. Mai].
NStB 1501 Ascensionis domini.
1501 Juni 7
26. Rechtshängigkeit im Niedergericht. Zuständigkeit.
De Ersame Radt to Lubeke hebben twisschen Gerde Wittenborge
alse vulmechtigen procurator Brun Hermans des olderen ancleger an de
13

eyne unde Hanse Warmboken alse vormunder Elsebee vam Sande syner
suster antwordesman an de anderen ziden van wegen twehundert rinsche
gülden de de vorschrevene Brun der genanten Elsebeen eeliken manne
Willme vam Sande geleent unde dar vor desulffte Elsebe deme vor-
schrevenen Brun gelavet unde gutgesecht scholde hebben etc., welcke
sake im neddersten rechte, so Hans Warmboke vorgerort sick hören leth,
hangen scholde etc., na clage; antworde ... affseggen laten:
Wowoll Hans Warmboke eyn antwordesman is, jodoch kan he bewisen
alse recht is, dat de sake henget im neddersten rechte, so mot men se
darsulvest uthdregen, idt gha dar forder umme alse recht is.
Jussu consulatus actum ut supra [septima Maij]1).
NStB 1501 Pentecoste.
1501 Juli 3
2?. Vidimus aus dem Stadtbuch. Erteilungsanspruch.
De Ersame Radt to Lubeke hebben twisschen Gerde Cock ancleger
an de eyne unde Lutken Langen antwordesman an de anderen ziden
van wegen eynes vidimus eyner schrift uth dessen boke hir bevorn anno
etc. 500 Brictii geschreven, angande: Witlik sy dat Pelegrym Remme-
linckrode etc., deme erbenomeden Gerde to behoff synes gesellen Her-
men Bonhoff to gevende etc., na clage ..., na flitiger vorhoringe gemel-
ter schrifft vor recht affseggen laten:
Na  deme  de  vorgerorde  schrift Gerde Cock nicht en belanget unde
Lutke, deme se tokumpt, dar jegen holdet, so kan eme de Radt sodane
vidimus dar van nicht geven.
Jussu consulatus [Sabbatis 3. Juli].
NStB 1501 Visitationis Marie.
1501 Juli 9
28. Einrede der Rechtshängigkeit am Kammergericht.
De Ersame Radt to Lubeke hebben twisschen Hermen Soest borger to
Brunswick ancleger an de eyne unde Johan Moller borger to Lubeke
antwordesman an de anderen ziden in den saken twisschen zeligen
x) verschrieben für: Juni.
14

Hermen Sostes, des vorschrevenen Hermens vaders, nagelatene wedewen
unde erer mede erven am eynen unde gemelten Johan Moller am anderen
deile vor deme Ersame Rade to Brunswick vormals gehenget, na clage,
antworde, rede . .. affseggen laten:
Wowoll Johann Moller eyn antwordesman is, jodoch kan he bewisen dat
sodane zake vor unsen allergnedigsten heren den Romischen Koninck
unde syner konindkliken Maiestat hochwerdige Camergericht sy ge-
schulden, des mach he geneten unde is vor gedachten Rade to Lubeke
dar aver nicht plichtich to antwordende.
Jussu consulatus actum ut supra [Veneris 9. Julii].
NStB 1501 Visitationis Marie.
1501 Juli 10
29. Butterhökerlehen. Umfang der Berechtigung.
Der Ersame Radt to Lubeke hebben twisschen den gemeynen botter-
hokerschen van deme sulfften Rade belent uppe deme marckede bot-
teren to zellende anclegerschen an de eyne unde Hindrike Wreden mit
eynem botterlene in der Blockes Twersstraten orde ock belent unde in
der Borchstraten zellende antwordesman an de anderen ziden na clage
..., ock na vorhoringe des erschrevenen Rades bokes, dar inne de gemelte
Hinrick vorlenth unde geschreven is, vor recht affseggen laten:
Na deme de vorschreven Hinrick vorlent is in der Blockes Dwerstraten
orde, so mach he anders nergene denn darsulvest botteren zellen.
Schreven van bevele des Rades.
Actum Sabbatis decima Julij.
NStB 1501 Visitationis Marie.
1501 Juli 10
30. Erbrecht- Unehelicher Tocher Kind und Vollschwester.
De Ersame Radt to Lubeke hebben twisschen Thomas Sassen unde
Hinricke Ravenstorppe, des vorschreven Thomas steffsons ancleger an
de eyne unde den vormunderen Elsebe Wittekoppes antwordesluden
an de anderen ziden van wegen der nagelatenen gudere zeligen Tymmen
Bekemans in God vorstorven etc. na clage ... affseggen laten:
Is des gemelten Tymmen dochter Gertrut, des vorschrevenen Hinrickes
moder, unechte, so is Elsebe Wittekoppes vorgerort des vorschreven
15

Tymmen vulle suster echte unde rechte gebaren neger to synen nage-
latenen guderen dan gemelter syner dochter kindt.
Jussu consulatus [decima Julii].
NStB 1501 Kiliani martiris.
1501 Aug. 6
3i. Haus verkauf mit Wohnungs vorbehält.
Beweis der Bedingung.
Der Ersame Radt to Lubeke hebben twisschen Nolten Welant ancleger
an de eyne unde den vormiunderen Gretken Rungen, Hans Rungen wan-
dages eeliken husfrouwen nemptliken Laurens Westvall unde Lutke
Went santforer to Sunte Jacobe antwordesluden an de anderen ziden
van wegen eyner fryen waninge so de vorschrevene Nolte de tydt synes
unde syner frouwen levendes in des gemelten Hans Rungen huse
demesulfften Hans Rungen durch ene vorkofft bescheden unde beholden
scholde hebben etc., dat he bewisen wolde, na clage... affseggen laten:
Na deme Nolte vorgerort eyn ancleger is, kan he denne bewisen alse
recht is, dat he in deme vorkope des huses eyne frye waninge mit des
renteners willen de tydt synes unde syner frouwen levendes beholden
hefft, des mach he geneten, idt gha dar forder umme alse recht is.
Jussu cons. [sexta Augusti].
NStB 1501 Ciriaci et sociorum eins.
1501 Aug. 6
32. Vergleich mit einem Gefangenen ohne Zustimmung der
Richtevögte. Ungültigkeit.
De Ersame Radt to Lubeke hebben twisschen Jacob Tom ancleger an
de eyne unde Clawese Dyckmans antwordesman an de anderen ziden
van wegen etlikes handeis offte degedinge, dar to de genante Clawes
den vorschrevenen Jacob in de fronerye unde sloten sittende uppe der
horekammeren darsulvest gedrungen scholde hebben etc., na clage ...
affseggen laten:
Na deme gemelte Jacob eyn ancleger is, kan he denne bewisen alse recht
is, dat sodane handeil offte degedinge in der fronerye unde uppe der
horkameren wo vorgerort in affwesende der heren richteffogede unde
16

ane eren bevele gesehen is, so is de machtlos unde van nenen werde
unde mach ok ane broke nicht gesehen zin.
Jussu consulatus [sexta Augusti]
NStB 1501 Ciriaci et sociorum eins.
1501 Aug. 7
33. Verfahren bei widerspruchsvollen Zuversichtsbriefen.
De Ersame Radt to Lubeke hebben twisschen den parten so to Lene-
ken Schonenberges nagelatenen guderen zeliger dechtnisse de negesten
erffnamen vormenen to wesen, nemptliken Hermen Sanders van syner
unde syner mede erven wegen, Detmer Oberch alse vulmechtigen pro-
curator der Honnichbome unde den Holtingen darsulvest jegenwardich
wesende unde dersulfften zake halven na vorhoringe eynes isliken partes
breve, schriffte unde bewise, ock na clachte, tosprake, rede, wedderrede,
insage, na besprake unde ripen rade vor recht affseggen laten:
Na deme de sake dryklufftich is unde tegen de getuchnisse Hermen
Sanders unde syner mede erven nicht geholden noch se wor mede alse
recht is geschüttet wert, delen se de Rat by macht; averst der tovorsichte
halven secht de Rat vor recht: Na deme desulfften undermalkander
contrarie unde de van Hannover de sake nicht annemen willen de tuge
alse recht is to vorhoren, ock dat ervegut hir bynnen Lubeke tor stede
is, so moten de parte in den vorschrevenen tovorsichten begrepen ere
tugen, dar mede se sodane gudere gedencken to wynnen, twisschen dit
unde sonnavende negest na Nativitatis Marie schirstkamende hir bynnen
Lubeke ock tor stede bringen umme se personlick to vorhoren, de parte
alsdenne uppe gemelten sonnavent in rechte to entschieden, beholden
offte emande dat eehafftige notsake beneme; idt gha dar forder umme
alse recht is.
Jussu consulatus actum Sabbatis septima Augusti.
NStB 1501 Ciriaci et sociorum eins.
1501 Aug. 1]
34. Beweis des Pfandrechts bei handhebbender Were.
(aus dem Niedergericht)
De Ersame Radt to Lubeke hebben twisschen den vormunderen
Gretken Withons in Got vorstorven an de eyne nemptliken Hartman
Scharpenberge unde Gerde Wittenborge ancleger an de eyne, unde
Hinricke van Dingen antwordesman an de anderen ziden, van wegen
2	17

etliker gudere by deme erbenomeden Hinricke zinde unde der gedach-
ten Gretken wandages tobehorende, de Hinrick zin pant to wesende sede
etc., eyns ordels halven uth deme neddersten rechte vor den gemelten
Rat geschulden, na clage, antworde ... affseggen laten:
Na deme gemelte Hinrick sodane gudere in syner hanthebbenden were
hefft unde noch vor duffte, roff edder andere quade handelinge ange-
sproken wert, will he denne desulfften vor syne pant beweren, so is
he neger dar by to bliven dan durch eynen anderen dar äff to drengen,
unde wes he by synem eede will beholden, dat he darup to achter is,
des mach he geneten, idt gha dar vorder umme alse recht is.
Schreven van bevele des Rades. Actum Mercurii 11. Augusti.
NStB 1501 Ypoliti martiris.
1501 Aug. 18
35. Commende. Besäte. Entsetzung. Sicherung des Geldes.
De Ersame Radt to Lubeke hebben twisschen hem Johan Smellinge
prester to Unser Leven Frouwen darsulvest bynnen Lubeke an de eyne,
unde Gotken Langen an de anderen ziden, van wegen verhundert marcke
lub. to eyne commende tom Hilligengeiste ock bynnen Lubeke wesende
behorende, derhalven de erbenomede her Johan eyn backhus mit synen
boden im Tunnekenhagen belegen besätet unde mit rechte vorfolget
hefft etc. nach lengeren vorgevende beider parte, rede unde wedderrede,
na besprake unde ripen rade affseggen laten:
Na deme Gotke sodane besäte entsetten unde de 400 mr. lub. entrichten
will der comenden tom besten, so mach he se by framen luden vorwissen,
so lange se mit willen der rechten patronen unde de dat belanget der
comenden to gude an gewisse ende angelecht mögen werden.
Schreven van bevele des Rades [Mercurii 18. Augusti].
NStB 1501 Assumtionis Marie.
1501 Aug. 25
36. Zahlung besateten Geldes gegen Sicherung
vor Nachmahnung.
De Ersame Radt to Lubeke hebben in zaken twisschen Gotken
Langen, Baltasar Bockholt, Herman Schriver, Gert Kremer, Hans
Trupenicht, Jachim Wildebouwen anclegeren eyns unde Hans Drogen
antwordesman andern deils van wegen etlikes geldes, so gemelte Hans
Droge vorschrevenen anclegeren van wegen zeligen Tymmen Brandes
18

do he noch levede schall togesecht hebben, dar denne durch Hans Smyt,
Clawes Thomasen, Hans Reymers unde Mathias van der Weser etc.
etlike inrede geschegen is, so se sick van dessulven Thymme Brandes
wegen ock to achter wesen zeden, na clage ... affseggen laten:
Nach deine gemelte Hans Droge den vorschrevenen anclegeren Got-
ken, Baltasar, Hermen, Gert, Hans unde Jachim van wegen des vorberor-
den Tymmen by synem levende etlik gelt to geven hefft togesecht,
unde de anderen na dessulven Tymmen dode de besäte darup gedan
hebben, so mach Hans Droge sodane gelt alse he ene togesecht hefft en
geven unde laten sick vorwissinge don vor namanent.
Jussu consulatus actum 25. Augusti.
NStB 1501 Assumptionis Marie.
1501 Aug. 31
37. Verfahren bei widerspruchsvollen Zuversichtsbriefen.
De Ersame Radt to Lubeke hebben twisschen den parten so to
Leneken Schonenberges nagelatenen guderen de negesten vormenen
to wesende nemptliken Detmar Oberch alse vulmechtigen procurator
der Honnichbome unde Hermen Sanders mit synen mede erven unde
den Holtingen darsulvest jegenwardich zinde, etliker tugen halven
durch gemelten Detmar vorgebracht umme de to vorhoren, dar tegen
Hermen Sanders tyt begert hefft umme synen mede erven Hildebrant
van deme Brincke dar by to kamende to vorschriven etc., nach lengeren
vorgevende, clage . . ., ock na vorhoringe eyner schrifft hir bevorn im
sulven jar Ciriaci martiris aldernegest vorschenen geschreven, angande:
De Ersame Radt to Lubeke hebben twisschen den parten so to Leneken
Schonenberges etc.1), affseggen laten: Na deme Hildebrandt van deme
Brincke, Hermen Sanders mede erve, nicht tor stede is, so mot idt mit
der tuchnisse vorschreven stan beth to mandage schirstkamende tor
vesper, dar to Hermen Sanders gemelten Hildebrant alsdenne mach vor-
baden umme personlick tor stede to kamen edder synen vulmechtigen to
schicken.
Jussu consulatus actum ut supra [Martis ultima Augusti].
NStB 1501 Egidii abbatis.
Vgl. oben Nr. 33.
19

1501 Aug. 31
38. Zeugnisunfähigkeit unbesessener Leute.
De Ersame Radt to Lubeke hebben twisschen Jurgen Munter ancle-
ger an de eyne unde Hanse Smyt uppe deme Kolmarckede wonende
antwordesman an de anderen ziden, van wegen etliker tugen, so de
erbenomede Jurgen noch lüde eyner sententien hir bevorn Laurentii
alder negest vorschenen geschreven, angande: De Ersame Radt to Lu-
beke hebben twisschen Jurgen Munter etc., tegen Hanse Smyt vor-
gerort to vorende vormende unde nene besetene borgeren wesende etc.,
na clage, antworde ... affseggen laten:
Dat umbeseten tegen beseten in desser sake nen tuge mach wesen.
Jussu consulatus actum Martis ultima Augusti.
NStB 1501 Egidii abbatis.
Das angezogene Urteil betraf folgende Sache:
1501 Aug. 11
De Ersame Radt to Lubeke hebben twisschen Jurgen Munter ancle-
ger eyns unde Hans Smede antwordesman anders deils van wegen
eyner leisten unde etliker bussen so gemelte Jurgen genanten Hans
Smede scholde gedan hebben unde desulffte Hans vor zin pant antoch,
dar jegen vilgemelte Jurgen antworde, he wolde bewisen wo recht is
dat he Hans Smyt gefraget hebbe, offte eme uppe sodane kiste unde
bussen ock wes scheide, dar he uppe antwordet hebbe: nein, men dat
se by eme besätet weren etc., na clage . .. affseggen laten:
Kan Jurgen vorschreven wo recht is betugen, dat Hans gesecht hebbe,
dat eme uppe de kisten unde bussen nichtes scheide, men dat se by
eme besätet zin, des mach he geneten, idt gha dar furder umme wo
recht is.
Jussu consulatus actum ut supra [Mercurii undeeima Augusti].
NStB 1501 Laurentii.
20

1501 Sept. 3
39. Unanfechtbarkeit beschworenen Echtzeugnisses.
Nachträgliches angebliches Geständnis (loses Sagen)
der Unrichtigkeit seitens des Zeugen.
(aus Wismar)
De Ersame Radt to Lubeke hebben twisschen Hanse Keubben van
wegen Anneken syner husfrouwen unde Geseken Szild, dersulfften
Anneken suster anoleger an de eyne unde Hinrike Stenbeke borger tor
Wismar mit synen mede erven so to zeugen Geseken Steden nagelaten
guderen de negesten vormenen to wesende an de anderen siden, van
wegen der tuchnisse in desser sake der sibbetall halven vormals der ge-
melten Anneken unde Geseken gesehen unde in dit bock anno etc. 1500
Brictii lest leden geschreven, angande: Hans Glode etc., dar desulffte
Hans Glode namals gesecht scholde hebben, dat he der vorstorven
frouwen unde gedachter Anneken unde Geseken olderen nicht en kende,
sunder gebeden getuget hedde etc., eynes ordels halven van deme Er-
samen Rade tor Wismar vorgerort uthgegan unde vor den gemelten
Radt to Lubeke geschulden na clage, antworde . . . affseggen laten:
Na deme de tuchnisse vorgerort mit eeden bevestet unde tovorn vor der
losen sage alse de tuge de olderen der parte nicht gekant scholde heb-
ben gesehen is, so delen se de Rat by macht, idt gha dar forder umme
alse recht is.
Jussu consulatus actum Veneris tertia Septembris.
NStB 1501 Egidii abbatis.
1501 Sept. 3
40. Auslagenersatz. Gerichtliches Geständnis.
Beweis der Zahlung.
(aus dem Niedergericht)
De Ersame Radt to Lubeke hebben twisschen Silvester Nyeman
borger to Dantzick ancleger an de eyne unde Hinrick Bockholt an de
anderen siden van wegen ver rinschen gülden vor gare kost unde uth-
gelechten gelde dessulfften Hinrickes wegen herkamende, de he im
neddersten gerichte betalt to hebbende scholde bekant hebben etc., eyns
ordels halven uth demesulfften gerichte vor den ergemelten Rat ge-
schulden na clage, antworde ... affseggen laten:
Na deme Silvester eyn ancleger is, kan he denne alse recht is bewisen,
dat de erbenomede Hinrick im gerichte bekant unde gefort hefft sodane
21

ver rinsche gülden betalt to hebbende, so mot 'he betalinge bewisen,
idt gha forder umme alse recht is.
Jussu consulatus actum ut supra [Veneris tertia Septembris].
NStB 1501 Egidii abbatis.
1501 Sept. 3
41. Beschlagnahme der Brautschatzüberweisung auf der
Wechselbank. Ungültigkeit.
De Ersame Radt to Lubeke hebben twisschen de vormunderen Cilien
Botefurs, Hermen Botefurs wandages nagelatenen wedewen, nemptliken
Helmich van der Heide, Detlefs Hoppener unde Cord Sassen, ancleger
an de eyne unde Hinricken unde Hanse Tymmerman gebrodere, de sick
to dersulfften Cilien na eren dode de negesten vormenen to wesende,
antwordesluden an de anderen ziden, van wegen etlikes geldes, nempt-
liken hundert rinsche gülden, de se Hanse van Mynden, nu tor tyt de
erbenomede Cilien tor ee hebbende, mit dersulfften Cilien in brut-
schatt uppe der wessele avergewiset hadden, dorch de gemelten Hinri-
eum unde Hanse Tymmermanne vorbaden to betalen etc., na clage . . .
affseggen laten:
Dat sodane vorboth uppe der wessele gesehen is machtlos, unde de
vonnundere moten genanten Hanse van Mynden sodane hundert gül-
den laten entrichten; hebben averst genante Hinricus unde Hans Tym-
merman to jemand tosprake, dar gha idt umme alse recht is.
Jussu consulatus actum ut supra [Veneris tertia Septembris].
NStB 1501 Egidii abbatis.
1501 Sept. 9
42. Verfahren bei widerspruchsvollen Zuversichtsbriefen.
De Ersame Radt to Lubeke hebben twisschen den parthen so to
zeligen Leneken Schonenberges nagelatenen guderen de negesten erven
vormenen to wesen na dersulfften parte allenthalven clage, antworde,
rede, wedderrede, insage, na besprake unde ripen rade vor recht aff-
seggen laten:
Nach deme der Honnichbome procurator syne tuge, dar mede he to-
stellet in desser sake to wynnen unde to vorlesen, hefft bedachdinget
unde namkundig gemaket unde dar tegen Hermen Sanders unde Hilde-
brant van deme Brincke de tugeschuttinge vorwart hebben unvorsumet
22

unde  er berat  darup gebeden, so moten se seggen, wor mede se ge-
dencken unde vormenen de tuge to schütten, idt gha dar forder umme
alse recht is1).
Jussu consulatus actum 9. Septembris.
NStB 1501 Nativitatis Marie.
1501 Sept. 16
43. Rechtshängigkeii beim Kammergericht.
Klagefreiheit beim Rat.
De Ersame Radt to Lubeke hebben twisschen Hanse Smyt uppe deme
Kolmarckede wonende anclegere an de eyne unde Jurgen Munter ant-
wordesman an de anderen ziden, van wegen viffhundert marck lub.,
so de erbenomede Jurgen genanten Hanse Smede schuldich zin scholde,
dar to Jurgen antwordede dat de sake vormiddelst eyner appellacien
in deme Camergerichte unsers aldergnedigsten heren Romischen Konin-
ges hangen scholde etc., na clage ... äff seggen laten:
Wo woll Jurgen Munter eyn antwordesman is, jodoch kan he alse recht
is bewisen, dat de sake van der viffhundert marck wegen wo vorgerort
in unses aldergnedigsten heren Romischen Koninges Camergerichte
hange, so is he vor deme Ersamen Rade to Lubeke Hanse Smede dar
to to antworden nicht plichtich.
Jussu consulatus [Jovis 16. Septembris].
NStB 1501 Exaltationis crucis.
1501 Okt. 11
44. Testamentarische Brautschatzriickgabe. Unverkürzbarkeit.
Anrechnung von Verfügungen der Witwe auf testamentarische
Gaben.
De Ersame Radt to Lubeke hebben twisschen den vulmechtigen
procuratoren der negesten erven to zeligen Beaten Bekemans, wandages
Tymmen Bekemans husfrouwen, nagelatenen guderen, nemptliken
Bartolt Ribolt, Tylken Plencken unde Tilken Lubben ancleger an de
eyne unde den negesten erven des vorschrevenen Tymmen an de
anderen ziden, van wegen twehundert marck lub. der genanten Beaten
brutschattes unde der gisste so desulffte Tymme er dar aver im testa-
mente to getekent unde gegeven hefft, dar tegen gemelte antwordes-
lude seden, dat gemelte Beate na eres vorschreven mannes dode etüke
:) Ein Endurteil in dieser Sache ist nicht ergangen; sie wurde am 13. 9. 1501
durch Vergleich beendet.
23

jar in deme sameden gude geseten unde er frunde daruth eyen parth
beraden hedde, vorhapende dat in erem brutschatte under der gisste
des testamentes körten scholde etc., na clage, antworde, rede . . . aff-
s eggen laten:
Na deme genante Tymme in syneme testamente twehundert marck lub.
gedachter syner husfrouwen vor brutschat hefft weddergegeven,  so
moten de eren erven volgen unbekümmert, averst umme de anderen
gisste er im testamente togetekent forder to gande alse recht is.
Jussu consulatus actum Lune 11. Octobris.
NStB 1501 Dyonisii et sociorum.
1501 Okt. 11
45- Erbteilung ohne anerkannte Zuversichtsbriefe auf Grund
Vergleichs.  Sicherheitsleistung.
De Ersame Rath to Lübeck hebben twisschen Hermen Sanders borger
darsulvest unde den vulmechtigen procuratoren Hanses unde Hilde-
brandes van deme Brincke, beschedentliken Hinricke Segebaden unde
Ertman Symonsen alse den negesten inneholt eyner schrifft hir bevorn
im sulven jare Nativitatis Marie, angande: Schelinge unde twedracht
etc., to zeligen Leneken Schonenberges nagelatenen guderen anclegere
an de eyne unde den vormunderen dersulfften Leneken nemptliken
Jost Karlebach, meister Johan Schadewick unde Clawes Lynstede ant-
wordesluden an de anderen ziden van wegen der vorschrevenen gudere
unde der borgetucht so de erbenomeden vormundere vor namanent to
hebbende begerden etc., na clage . . . affseggen laten:
Na deme de sake in fruntschop gedegedinget unde de tovorsichte der-
halven gebracht nicht by werde erkant zin, we denne ervegut boren
will, de mot dar vor alse wontlick is vor namanent vorwissinge don.
Jussu consulatus, Actum ut supra [Lune 11. Octobris].
NStB 1501 Dyonisii et sociorum.
1501 Okt. 20
46. Hauskauf. Bedeutung der Befahrung und Anzahlung.
Weinkaufsleute.
De Ersame Rath to Lübeck hebben twisschen Amelinck Riken an-
clegere an de eyne unde Hinrick Czulstorppe antwordesmanne an de
anderen ziden van wegen eynes huses, so de erbenomede Amelinck
24

gedachtem Hinrick affgekofft unde befaren unde ock etlike betalinge
darupp gedan scholde hebben, baven der Alffstraten by der Northave-
schen huse belegen etc., na clage ... affseggen laten:
Na deme Amelunck eyn ancleger is, kan he denne alse recht is mit den
wynkopes luden bewisen, dat he sodane erberorde hus richtlick gekofft
unde befaren unde darup etlike betalinge gedan hefft, so mot de kop
stede unde vast bliven, idt gha dar forder umme alse recht is.
Jussu consulatus actum ut supra [Mercurii 20. Octobris].
NStB 1501 Undecim milium virginum.
1501 Nov. 6
47. Ehefrau als Klägerin. Sicherstellung vor Nachmahnung.
De Ersame Rath to Lübeck hebben twisschen Katerinen Eggemans
Otten Eggemans eeliken husfrouwen anclegerschen an de eyne unde
Amde van Dyem antwordesman an de anderen ziden van wegen etli-
kes geldes, so de erbenomede Amt alse Vormünder dersulfften fruwen
by sick hefft er tobehorende etc., na clage ... affseggen laten:
Na deme gemelte Katerinen man Otte Eggeman noch im levende unde
mit er umbeervet is, will se denne van Arnde sodane gelt entfangen, so
mot se eme vorwissinge don vor namanent, idt gha dar furder umme
alse recht is.
Jussu consulatus actum ut supra [Sabbatis 6. Novembris].
NStB 1501 Omnium Sanctorum.
1501 Nov. 10
48. Vorentscheidung der Ratsdelegierten über Besäte.
Verbindlichkeit.
De Ersame Rath to Lübeck hebben twisschen Hanse Ribelinge bor-
gere to Hamborch anclegere an de eyne unde Werner Buxtehuden ant-
wordesmanne an de anderen ziden van wegen etliker gudere durch
zeligen Beaten Bekemans in Got vorstorven nagelaten by genanten
Werner alse vormunder wesende, unde etliker schulde so Lutke
Ribelinck der genanten Beaten halffbroder deme vorschrevenen Hanse
plichtich zin scholde, de de erbenomede Hans Ribelinck, wo durch de
ersamen heren Johann Kinckell unde hern Bemt Bomhouwer van deme
erschrevenen Rade dar to sunderlinges gefuget bespraken, uppe eyn
25

recht besetten schulde, des de erbenomeden heren bestunden etc., na
clage . . . äffseggen laten:
Na dem de heren vorgerort des tostan mit beider parte willen bespraken
to zinde, dat Hans Ribelinck uppe de gudere by Werner synde uppe
eyn recht besäte don scholde, so mot idt dar by bliven, idt gha dar forder
umme alse recht is.
Jussu consulatus. Actum ut supra [Mercurii decima Novembris].
NStB 1501 Omnium Sanctorum.
1501 Nov. 20
49. Hausverpfändung. Schuldnerentweichen. Rangfolge
zwischen Rentnern u. Pfandgläubiger.
De Ersame Rath to Lübeck hebben twisschen Hanse Vos borgere to
Anclem anclegere an de eyne unde Gotken Langen antwordesman an
de anderen ziden van wegen hundert marck lub., dar Hermen Zeiger
vormals ock borger to Lubeke Peter Sacke, wandages dessulfften Hans
Vosses husfrouwen so he zede tor ee hebbende, den egendom synes
huses in der Visschergroven belegen vorpandet unde den de erbenomede
Gotke alse rentener namals vorfolget scholde hebben etc., na clage ...
äff seggen laten:
Na deme Hans Voß eyn ancleger is, kan he denne also recht is bewisen,
dat eme sodane egendom des huses vor des vorschrevenen Hermen
Zeigers wikinge vor richt unde Rade vorpandet is, denne dat huß vor-
middelst deme rentener vorfolget unde de egendom better alse eyn jar
rente unde hovetstoll, so mach he sick dar negest na deme rentener
anholden unde syn gelt dar inne soken, idt gha dar forder umme alse
recht is.
Jussu consulatus actum [Sabbatis 20. Novembris].
NStB 1501 Elisabeth vidue.
1501 Nov. 21
50. Nachbarrecht.
De Ersame Rath to Lübeck hebben twisschen den gemeynen want-
snyderen hir bynnen Lubeke wonende ancleger an de eyne unde Hanse
van der Widen antwordesman an de anderen siden van wegen eynes
unwontliken unde unschickliken erckeners an dessulfften Hans van der
Widen huße in den Engen Kramboden belegen kortelix gebuwet deme
26

wanthuse, na inbringende der ersamen heren Bartolt Kerckringes unde
hern Hennen Meygers radtmanne van deme Ersamen Rade dar to
sunderlinx gefuget, to nadele unde vorfange wesende etc., na clage ...
affseggen laten:
Na deme de heren inbringen, dat de vorschreven erckener deme want-
huße to na gebuwet is, so mot Hans van der Widen den wedderumme
affbreken unde upt olde wo he vormals gewest is maken laten.
Jussu consulatus actum ut supra [Veneris 21. Novembris].
NStB 1501 Katherine virginis.
1501 Dez. 1
51. Vererbung des Brautschatzes. Erbschichtung.
(aus Rostock)
De Ersame Rath to Lübeck hebben twisschen Garlige Turkouwen
borger to Rostock ancleger an de eyne unde hern Hinrick Bolten radt-
manne darsulvest antwordesman an de anderen ziden van wegen der
erffschichtinge so gemelte hei Hinrick syner dochter kinde Anneken,
des vorschreven Garliges dochter, van syner husfrouwen wegen in Got
vorstorven to donde plichtich syn scholde etc., eynes ordels halven van
deme Ersamen Rade to Rostock uthgegan unde vor den gemelten Radt
to Lubeke geschulden, na clage ... affseggen laten:
Na deme her Hinrick vorgerort mit der vorschreven syner husfrouwen
umbeervet, is denne des gemelten Garliges dochter Anneke dar to de
negeste, so mot he er van sodanen guderen alse he mit gedachter hus-
frouwen in Got vorstorven to brutschatte entfangen hefft, erffschichtinge
don; hefft aver Gerlich des nen benogent, so mach he one derhalven
mit eyner vullenkomen clage alse mit tuge edder eedes hant anspreken,
idt gha dar forder umme alse recht is.
Jussu consulum. Actum [Mercurii prima Decembris].
NStB 1501 Katherine virginis.
1501 Dez. 2
52. Hausverkauf ohne Zustimmung des Rentners. Ungültigkeit.
De Ersame Rath to Lübeck hebben twisschen Hinrick Berndes an-
cleger an de eyne unde Cort Lutke Johan antwordesman an de anderen
ziden von wegen eynes huses so gemelte Cort deme genanten Hinricke
ane des renteneres willen vorkofft hadde in der Molenstraten belegen
etc., na clage . . . affseggen laten:
27

Na dem Cordt deme vorschrevenen Hinricke dat huß ane synes rente-
ners willen vorkofft hefft, so is de kop machtlos, idt gha dar forder
umme alse recht is.
Jussu consulatus actum ut supra [Jovis secunda Decembris].
NStB 1501 Andree apostoli.
1501 Dez. 3
53- Verfügung des nicht im Stadtbuch eingetragenen
Grundeigentümers.
(aus Stralsund)
De Ersame Rath to Lübeck hebben twisschen Clawes Smyterlouw
borger tom Stralessunde ancleger an de eyne unde Sabell Tuttelvisch
alse vulmechtigen procurator Telschen zeligen hern Gotken van Pud-
dingen do he levede ratmans tom Sunde nagelaten wedewen unde
Hinrick van dem Mere ock borger tome Sunde antwordesluden an de
anderen ziden- van wegen etliker liggender gründe unde stände erve
so Johan Pepersack borger darsulvest tom Sunde des erbenomeden
Claweses husfrouwen Geseken steffvader gemelter Telschen unde Hin-
rick van dem Mere na lüde etliker vorsegelder breve darsulvest gelesen
vorpandet unde vorkofft scholde hebben van synen steffkindern so
de ancleger zede ungescheden nach zeligen Bartram van Lubeke synen
vorfaren der genanten synen steffkinder vader in der Stadt boke tom
Sunde noch togeschreven etc., eynes ordels halven vam Ersamen Rade
tom Sunde uthgegan unde vor gemelten Rat to Lubeke geschulden,
na clage... affseggen laten:
Wo woll Sabell unde Hinrick van deme Mere antwordeslude zin, jodoch
können se alse recht is bewisen dat sodane gudere dar van in den ob-
genanten breven berort des vorschrevenen Johan Pepersackes egen syn
gewesen, alse dat se eme, do de kop unde vorpandinge schache, egent-
liken tobehorden, so ist sodane kop unde vorpandinge mechtich.
Jussu consulatus actum [Veneris tertia Decembris].
NStB 1501 Andree apostoli.
1501 Dez. 11
54. Schampfierung. Vorwurf falscher Zeugenaussage. Broke.
De Ersame Rath to Lübeck hebben twisschen Ertman Symonsen an-
cleger an de eyne unde Hans Smyt uppe deme Kollmarckede wonende
antwordesman an de anderen siden van wegen etliker schamfferinge,
28

so de erbenomede Hans Smyt gedachtem Ertmanne eyner tuchnisse
halven dar van na lüde eyner schrifft hir bevorn im 98. jar Judica ge-
schreven angande: Johan van Ray munde etc., berort darsulvest gelesen,
gedan hefft, also dat de erbenomede Ertman valschliken getuget scholde
hebben etc., na clage ... insage, besprake, ock na vorhoringe gemelter
schrifft unde eynem ripem rade vor recht affseggen laten:
Na deme Ertman nu lüde gemelter schrifft averbodich ist gewesen
synen eedt unde recht to donde unde Hans Smyt eme den eedt vorlaten
unde togeven hefft, so mach he eme sodane schampferinge dar baven
gesehen sunder broke nicht gedan hebben.
Jussu consulatus actum ut supra [Sabbatis 11. Decembris].
NStB 1501 Conceptionis Marie.
1502 Jan. 12
55. Rechtskraft ungeschehener Urteile. Folgepflicht.
(aus Rostock)
De Ersame Rath to Lübeck hebben eyns ordels halven vam Ersamen
Rade to Rostock uthgegan twisschen den vormunderen zeugen Jachim
Bukes wandages borgers darsulvest to Rostock nagelatenen sone Got-
schalck genomet alse hern Hinricke Blomenouwen radtmanne to Ro-
stock vorgerort ancleger an de eyne unde Tilen Korner ock borger to
Rostock, dessulven zeligen Jachim Bukes nagelaten wedewen nu tor tyt
tor ee hebbende, antwordesman an de anderen ziden- van wegen der
gebrukinge etliker landt gudere durch gedachten zeligen Jachim nage-
laten unde dar van genanten Gotzschalk nene erffschichtinge gesehen
is, der sick Tile vorschreven baven ergedachten Rades to Rostock delinge
vormals affgesecht, dat he sick dersulfften vor der tyt he mit gemelten
Gotschalcke synem steffsone gescheden were nicht undermaten sdiolde
to gebrukende, van demesulfften Tilen angenamet ungeschulden under-
wunden hefft, wo woll namals durch gedachten Radt to Rostock ock
affgesecht mit deme anhange, dat sick Tile der gudere nicht en begeve
to gebrukende, beth he mit deme vorschrevenen Gotschalcke gescheden
were, wolden se demesulfften Gotschalcke so vele lubesch recht is vor-
gunnen, dat welche lestmals affgesecht durch genanten Tilen vor den
erschrevenen Radt to Lubeke geschulden etc., na clage ... insage, na
besprake unde ripem rade, ock na vorhoringe eyner sententien am 13
den dage des mantes Januarii anno 500 primo lest leden in dit bock
geschreven angande: De Ersame Rath to Lübeck hebben twisschen den
vormunderen zeligen Jachim Bukes etc., vor recht affseggen laten:
Na deme de Radt to Rostocke vormals vor recht gedelet hebben, dat
sick Tile sodaner gudere scholde entholden to underwinden so lange
29

he van gemelten synem steffsone were gescheden, unde Tile dat nicht
gewart hefft to rechten tiden to scheiden, so mot idt dar by bliven unde
he mach sick der gudere nicht bekümmeren, so lange he van gedachtem
synem steffsone der erffschichtinge halven sy gescheden, idt gha dar
forder umme alse recht is.
Jussu consulatus actum [Mercurii 12. Octobris].
NStB 1502 Circumcisionis domini.
1502 Jan. 29
56. Grunderwerb zur treuen Hand. Bestrittene Treuhand.
Rechtsstellung des Treuhänders.
De Ersame Rath to Lübeck hebben twisschen den vormunderen
zeligen Hans Pawes nagelaten wedewen alse hern Everde van Rentelen
radtmanne, meister Peter Lazur, Hinrick Rungen unde Jurgen Louwen
bürgeren darsulvest to Lubeke ancleger an de eyne unde Laurenz Wil-
lemsen antwordesman an den anderen ziden van wegen eynes huses mit
siner tobehoringe uppe sunte Johannis straten orde tegen der apteken
aver darsulvest to Lubeke belegen, de melsack genomet, dat de erbeno-
meden vormundere zeden zeligen Hanse Pawes vorgerort mit synem
egenen gelde durch genanten Laurens Wilmsen alse synen getruwen
frundt gekofft unde betalt to hebbende unde alse demesulfften Laurens
to truver hant in der Stadt bock und uppe guden geloven toschriven
laten hedde laten etc., des eme doch Laurens vorgerort nicht en bestunt,
seggende dat hus vor sick sulvest van Hans Pawese unde den anderen
testamentarien zeligen Bartolomewes Gothart inneholt der Stadt Lubeke
rentebock darsulvest gelesen gekofft unde betalt to hebbende, des eme
ock Hans Pawes namals vor deme erschrevenen Rade scholde gestan
unde bekant hebben etc., vorhapende dar mit rechte by to blivende
etc., na clage ... affseggen laten: Na deme Laurens Willemsen sodane
vorgerorde hus mit syner tobehoringe im oversten boke ungedelget steit
togeschreven, so is he des mechtich; averst umme de truwe hant unde
betalinge des huses so de vormunder anthen durch zeligen Hanse Pawese
gesehen to wesen, dar ga idt umme alse recht is.
Jussu consulatus. Actum ut supra [Sabbatis 29. Januarii].
NStB 1502 Policarpi episcopi.
30

1502 Febr. 21
57. Fensterrecht. Ersitzung nach Jahr und Tag.
Hans Sucaff hefft tosprake gedan to Wilhelm Clever vor deme Ersa-
men Rade to Lübeck van wegen etliker vinster, so gemelte Wilhelm
unwontliken schall in synes haves spiker gemaket laten hebben, dar jegen
he antworde, dat he sodane vinster baven dre jar rouwesam beseten
hadde etc., darupp de erschrevene Rat na clage ... affseggen laten:
Kan Wilhelm wo recht is bewisen, dat he sodane vinster aver jar unde
dach rouwsam beseten hefft, is he nicht plichtich dar to jemande to ant-
worden.
Jussu consulatus actum ut supra [Lune 21. Februarii].
NStB 1502 Invocavit.
1502 Febr. 21
58- Gerichtsstand der belegenen Sache.
Lutke Winkeil hefft vor deme Ersamen Rade to Lübeck Hermen
Dartzouwen unde Kersten Eggerdes umme 32 marck angespraken,
darjegen de vorschrevenen Hennen unde Carsten hebben eyne schrifft,
in dit bock anno 98 Dionisii geschreven angande: Lutke Winkeil vor
deme Ersamen Rade etc., lesen laten, darup de erschrevene Radt na
clage . .. affseggen laten:
Dat alse de Rat vormals gedelt hefft, so delen se noch, dat nach dem
male idt liggende gründe unde stände erve zin in dissem rechte nicht
belegen unde noch nicht vorlaten, so moten de erbenomeden parte dat
soken unde fordern vor der herschup in dem rechte dar inne idt is
belegen.
Jussu consulatus actum ut supra [Lune 21. Februarii].
1502 Invocavit.
1502 März 2
59. Geduld. Gültigkeit im lübischen Recht.
(aus dem Niedergericht)
De Ersame Rath to Lübeck hebben twisschen Hinrick Engelbrecht
uth deme lande to Pommeren gebaren ancleger an de eyne unde
Ludeleff Beringes antwordesman an de anderen ziden van wegen eyner
gedult, so gemelten Ludeleffs vorsprake im neddersten rechte, dar mede
he gedachten Engelbrecht in der hechte deste lenger so desulffte Engel-
31

brecht zede holden mochte, genamen hedde etc., eynes ordels halven
uth demesulfften rechte vor den gemelten Radt to Lubeke geschulden,
na clage ... affseggen laten:
Dat de ergenante Ludeleff offte syn vorsprake im lubischen rechte
der gedult mach gebruken, averst tom negesten rechtdage mot he genan-
ten   Engelbrecht   mit   eyner  vullenkamen   clage   beschuldigen   unde
darumme gha idt alse recht is.
Jussu consulatus. Actum ut supra [Mercurii secunda Martii].
NStB 1502 Oculi.
1502 März 2
60. Geldanweisung. Inhaberpapier. Einredefreiheit.
Bürgschaft.
(aus Rostock)
De Ersame Rath to Lübeck hebben twisschen Hinricke Gosken tor
Wismar to hus behorende ancleger an de eyne unde Hanse Schulten
borger darsulvest to Lubeke alse vulmechtigen proourator Hinrick
Amdes, Clawes Kladouwen, Laurens Koker, Hermen Hildebrandes
unde Jachim Alwart klotsemakeren unde bürgeren to Rostock antwordes-
lude an de anderen ziden van wegen 23 rinsche gülden avergewisedes
geldes, so genannte klotsemaker zeligen Hinrick Peters wandages vor
korck, inholt eyner czerteren darsulvest gelesen unde durch Hinrick
Gosken vorgerort vorgebracht- plichtich zin gebleven des erbenomeden
Hinrick Gosken vader zeligen hem Johann Goscken wandages radtmanne
tor Wismar inneholt eynes breves vam Ersamen Rade darsulvest uth-
gegan unde ock gelesen avergewiset, de de ergenante vulmechtiger
secht syne hovetlude eynen anderen wech alrede betalt unde vomoget
to hebben etc., eynes ordels halven vam Ersamen Rade to Rostock uth-
gegan unde vor gemelten Radt to Lubeke geschulden, na clage . .. ripem
rade, ock na vorhoringe gemeltes czerteren unde breves vor recht aff-
seggen laten:
Na deme gemelte breff mitbringet, dat de vorgerorden 23 rinsche gülden
avergewiset gelt is unde de czerter inneholt, dat men deme jennen de
de czerter bringet sodane gelt geven schall, so moten de klotsemaker des
vorgeschreven heren Johan Goscken erven dat sulffte entrichten unde
de erven zin dar vor nicht plichtich borgen to stellen; hebben averst de
klotsenmakers to jemandes tosprake wedderumme, dar gha idt umme
alse recht is.
Jussu consulatus. Actum ut supra [Mercurii secunda Martii].
NStB 1502 Oculi.
32

1502 März 3
61. Bedrohung und Messerziehen. Beweis durch Eideshand.
Ausbürgschaft.
(aus dem Niedergericht)
De Ersame Rath to Lübeck hebben twisschen Ludeleff Beminges
ancleger an de eyne unde Hinricke Engelbrecht antwordesman an de
anderen ziden van wegen etliker bedrauwinge, so gemelte Hinrick
gedachtem Ludeleff an syn lyff gedan scholde hebben, dat he eme
wolde aver tugen, unde ock eynes mest toges aver genanten Ludeleff
gesehen, dat he eme to eedes hand was leggende etc. eynes ordels halven
uth deme neddersten rechte vor gemelten Rat to Lubeke geschulden,
na clage... affseggen laten:
Na deme Ludeleff eyn ancleger is, wes he denne alse recht is kan bewi-
sen, des mach he geneten, wes he ock synem wedderparte to eedes hant
is leggende, dar van mot eedes hant eedes hant losen; unde kan denne
gemelte Hinrick borgen stellen dat he sick an rechte will genogen laten
unde Ludeleff vor eme synes lyves umbefaret blive, so mach he borgen
geneten, idt gha darumme forder alse recht is.
Jussu consulatus actum ut supra [Jovis tertia Martii].
NStB 1502 Oculi.
1502 März 7
62. Klage nach toter Hand.
De Ersame Rath to Lübeck hebben twisschen Vicken van Hervorde
deme jüngeren borger to Rostock ancleger an de eyne unde Hanse
Tempelmanne borger to Lubeke vorgerort antwordesman an de anderen
ziden van wegen etlikes gelofftes, so eme genante Hans Tempelman
vor eynen Hans Helmbrecht genomet in Got vorstorven, deme de vor-
schrevene Vicke borgede, gedan scholde hebben, des eme Hans Tempel-
man vorgerort also bestunt, unde ock van wegen 23 marck myn 4 schill.
lub. so genante Hans Helmbrecht eme schuldich scholde zin gebleven,
des eme doch Hans Tempelman vorgerort nicht en bekande, vorhapende
dat na doder hant alse recht is nabringen scholde etc., na clage ... aff-
seggen laten:
Na deme Hans Tempelman genanten Vicken der schult nicht tosteit
unde Hans Helmbrecht vorgerort in Got is vorstorven, so mot Vicke
3	33

vorgerort sodane schult na doder hant alse recht is bewisen, idt gha dar
forder umme alse recht is.
Jussu consulatus actum [Lune 7. Maij].
NStB 1502 Oculi.
1502 März 9
63. Zuschrift eines Hauses auf den schon verstorbenen Käufer.
De Ersame Rath to Lübeck hebben to erforderinge zeligen Hinrick
Schadelandes nagelatenen erven van wegen eynes huses in der lutken
Groper groven belegen, so gemelte Hinrick van zeligen Hinricke Blick-
wedell wandages gekofft scholde hebben, dat se bewisen wolden, wo
woll demesulfften Hinricke Schadelande nicht togeschreven etc., na
lengern vorgevende, besprake unde ripem rade affseggen laten:
Können gemelte erven alse recht is bewisen dat genante Hinrick Schade-
lant vam vorschreven Hinrick Blickwedell sodane hus gekofft unde betalt
hefft, wo woll eme vorsumet totoschrivende, unde vor namaninge des-
halven to besehende vorwissinge don, so mach men eme noch sodane
hus toschriven, beholden deme rentener syne rente.
Jussu consulatus. Actum [Mercurii 9. Martii].
NStB 1502 Letare.
1502 März 13
64. Braun und Blau. Unerläßlichkeit der Buße nach
Eidesleistungen.
(aus dem Niedergericht.)
De Ersame Rath to Lübeck hebben twisschen Hinrick Stuven eyns
unde Mathias Busch van syner unde syner husfrouwen Metken wegen,
etliker brun und blaw halven so vorschreven Mathias mit syner frouwen
an igenanten Hinricke gevracht scholden hebben, anders deils, eynes
ordels halven uth dem neddersten rechte vor den Ersamen Rath to
Lübeck geschulden, na clage . .. affseggen laten:
Nach deme bant unde bant gegan is unde de sake so depe int recht
gekamen, dat dar eede aver her gan zin, so mot Mathias Hinricke de
brun unde blaw wo recht is affwedden.
Jussu consulatus. Actum ut supra [13. Martii].
NStB 1502 Judica.
34

1502 März 22
65. Anmaßung der Vormundschaft. Broke. Herausgabe
der Bereicherung.
Gurt Senkestake unde Laurens Westvall vormundere Anneken zeligen
Mathias Smedes nagelaten wedewen hebben vor dem Ersamen Rade
tho Lübeck tosprake gedan to Peter Becker unde Hinrick Bötfeit, de
sick vor vormundere gemelter Anneken sunder vorloff des Ersamen
Rades scholen upgeworpen unde dat gut, so der sulven durch den dot
eres vaders angestorven, vorkofft hebben unde derhalven van enen
rekenschup begert, darupp de vorscrevene Ersame Rat na clage ...
äffseggen laten:
Hebben de genanten Peter unde Hinrick sick vor vormundere sunder des
Ersamen Rades vorloff upgeworpen, dat mögen se sunder broke nicht
gedan hebben unde moten van den guderen rekenschup don.
Jussu consulatus. Actum [22. Martij].
NStB 1502 Pälmarum.
1502 März 22
66. Besäte. Auslösungsversprechen. Sicherheitsleistung.
De Ersame Rath to Lübeck hebben twisschen Hermen Lamberdes,
Clawes Dencker, Clawes Renefeldt unde Brun Hoveman anclegeren
eyns unde Hans Drogen antwordesman an de anderen ziden van wegen
etlikes geldes, so gemelte Hans van wegen Tymme Brandes in Norwegen
vorstorven by syneme levende vorschreven Hermen, Clawes, Clawes
unde Brun schall togesecht hebben unde dar na by eme besätet wesen-
na clage . . ., ripem rade, ock na vorhoringe eyner schrifft anno etc. 500
primo Egidii in dit bock geschreven, angande: De Ersame Rath to
Lübeck hebben in zaken twisschen Gotken Langen etc., vor recht aff-
seggen laten:
Dat so de Radt vormals gedelet hefft, so delen se noch; nach deme Hans
Droge hefft sodane gelt vor de besäte uthgesecht, so mot he dat betalen
unde laten sick vorwissinge don vor namaninge.
Jussu consulatus. Actum [22. Martii.]
NStB 1502 Palmarum.
35

1502 April 11
67. Gericht auf dem Koberge. Rückforderung unzulässig
verwendeten Brautschatzgeldes.
(aus dem Koberggericht)
De Ersame Rath to Lübeck hebben eyns ordels halven uth dem rechte
uppe deme Koberge hir bynnen Lubeke vor gemelten Ersamen Rat
geschulden twisschen Anneken zeligen Barteides Stakeleides nagelaten
wedewen eyns unde Peter Stakeleit unde syner moder anders deils van
wegen eynes huses so desulffte JBartolt van genanten synen broder Peter
scholde gekofft unde up den kop 20 marck van gemelter Anneken brut-
schatte alße se zeden gegeven hebbe, na clage ... affsegen laten:
Nach deme Anneke vorberort eyn anclegersche is, kan se denne bewisen
wo recht is, dat sodane 20 marck eres brutschattes uppe den kop des huses
gegeven, so mach se sodane twintich marck to erer unde eres kindes
behoff dar wedder uthmanen, idt gha dar forder umme wo recht is.
Jussu consulatus. Actum ut supra [11. Aprilis].
NStB 1502 Misericordia domini.
1502 April 13
68. Eherecht. Pflicht des Mannes zur Aufnahme der Frau
im Haus.
(aus Mölln)
De Ersame Rath to Lübeck hebben twisschen Katerinen eyns unde
Hinrick van Bingen erem eeliken manne anders deils eynes ordels halven
van deme Ersamen Rade to Molne vor gemelten Ersamen Rat to Lubeke
geschulden na clage ... affseggen laten:
Dat so de gemelte Rat to Mollen gedelet hefft, so delen se ok: nach deme
gemelte Hinrick bekannt hefft vor dem Rade to Mollen, dat he vorschre-
vene Katherinen vor syne fromen frouwen holt, so schall he se wedder
to sick in syn hus nemen unde sidk geborlick mit er holden.
Jussu consulatus. Actum [13. Aprilis].
NStB 1502 Misericordia domini.
36

1502 April 18/19
69- Kauf. Mängel der Ware. Übereinstimmung der Zeugen.
A
De Ersame Rath to Lübeck hebben twisschen Hinrick Hiltermanne
ancleger an de eyne unde Hinrick Moller eynen varwer antwordesman an
de anderen ziden van wegen vefftehalve schippunt mase, so de erbeno-
mede Hinrick Moller genanten Hinricke vorkofft unde nicht van werden
syn scholde etc., na clage ... affseggen laten:
Dat de erbenomede Hinrick genanten Hinrick mit eyner vullenkamen
clage alse mit tuge edder eedes hant mot anspreken.
Jussu consulatus. Actum [Lune 18. Aprilis].
B
Hinrick Hilterman ancleger vor deme Ersamen Rade to Lubeke er-
schinende hefft tegen Hinrick Moller synen wedderpart togestelt syne
anclage to tugen unde derhalven syne tuge namkundich gemaket nempt-
liken Lutken Horneborch, Hinrick Buckholt unde Hermen Krukemeyger,
de denne in erer tudinisse twedrachtich weren etc., darupp de erschre-
vene Radt na clage ... affseggen hebben laten:
Nach deme genante Hinrick Hilterman mit tugen tostelt syne zake to
tugen, so moten de tugen alse recht is eindrachtigen tugen, idt gha dar
forder umme alse recht is.
Jussu consulatus. Actum [Martis 19. Aprilis].
NStB 1502 Misericordia domini.
1502 April 21
70. Bürgschaft für fremde Rechnung. Haftung des Bürgen.
Thonies Grube borger to Osenbrugge hefft vor deme Ersamen Rade
to Lübeck tosprake gedan to Hans Harlage van wegen eynes perdes,
so desulve Thonies eynem knechte bynnen Vörde vor Osenbrugge vor-
kofft scholde hebben, darup he noch soß gülden to achter were, vor
welcker vorschreven Hans eme gelavet to hebben bestunt, jedoch dar by
seggende, dat sodane pert were durch Hinrick Sovenekens eeliker frouwen
kriecht tor dersulven frouwen behoff gekofft unde dat he also umme
eren willen gelavet hadde, darup na clage, antworde, reden, wedder-
reden, insage, na besprake unde ripem rade de vorschrevene Radt to
Lubeke vor recht hebben affseggen laten:
37

Na deme Hans Harlage des lofftes bestünde, so moste he betalen, idt
ginge dar forder umme wo recht is.
Jussu consulatus. Actum ut supra [21. Aprilis].
NStB 1502 Jubilate.
1502 April 22
71. Beweis nach toter Hand.
(aus Rostock)
De Ersame Rath to Lübeck hebben twisschen deme Erhafftigen heren
Engelbrecht Katzouwen prester to Rostock to hus behorende unde synen
broderen ancleger an de eyne unde den vormunderen zeligen Hans
Katzouwen wandages ock des vorschrevenen heren Engeibrechtes bro-
ders nagelaten wedewen unde kinder antwordesluden an de anderen
ziden van wegen drehundert marck sundesch' so genante zelige Hans
ene eynes huses halven to Rostock belegen plichtich unde schuldich
scholde zin gebleven, eynes ordels halven vam Ersamen Rade to Rostock
vorgerort uthgegan unde vor gemelten Rat to Lubeke geschulden na
clage ... affseggen laten:
Na deme gemelte her Engelbrecht mit synen broderen ancleger sindt,
willen se denne gemeltes er wedderpart umme schulde na doder hant
beschuldigen, so moten se er schult alse lubisch recht is, dat gedachte er
zelige broder Hans Katzouw sodane gelt noch plichtich unde schuldich
is, nabringen, idt gha dar forder umme alse recht is.
Jussu consulatus. Actum ut supra [ Veneris 22. Aprilis].
NStB 1502 Jubilate.
1502 Mai 11
72. Gewerberedit. Nachbarrecht.
De Ersame Rath to Lübeck hebben twisschen Hans Vrillen, Hans
Veltberch, Hans Wulff unde Gretken van Stockern anclegeren eyns
unde Clawes Thomasen antwordesman anders deils van wegen eynes
huses van genanten Clawes eynen bodeker vorhuret, des de vorschreven
Hans Vrille unde anderen, nach deme dar vormals nen bodeker inne
gewonet hadde, nen benoch hadden, na clage... affseggen laten:
Nachdeme in deme huse nen bodeker gewanet hefft, so mach dar nen
wonen sunder der nabur willen.
Jussu consulatus. Actum ut supra [Veneris 11. Maij].
NStB 1502 Ascensionis domini.
38

1502 Mai 30
73. Worthalter. Vorsprake. Degedingesmann.
De Ersame Rath to Lübeck hebben twisschen Laurens Willemsen
ancleger an de eyne unde den vormunderen zeligen Hans Paweses
nagelaten wedewen nemptliken hem Everde van Rentelen radtmanne,
Jurgen Louwe, Clawes Struß, meister Peter Lazur unde Hinrick Rungen
borgeren darsulvest to Lubeke antwordeskiden an de anderen ziden na
vorgevende, so gemelte Laurens begerte eme eynen man to vorgunnen
zin wort tegen gemelte vormundere to holden etc., unde dersulfften
vormundere antworde, rede, wedderrede, insage, na bespräke unde
ripem rade affseggen laten:
Wo woll Laurens vorgerort sin wort sulvest in egener personen woll
holden konde, so wolde eme doch de Radt eynen man gunnen, wo to
Lubeke wontlick, de darsulvest to Lubeke borger were unde nen vor-
sprake offte degedingesman.
Jussu consulatus actum Lune 30. Maij. Praesentibus magistris Hartwico
Brekewolt et Johanne Roden testibus.
NStB 1502 Corporis Christi.
1502 Juni 22
74. Kauf. Gewähr für Eigenschaften und Herkunft.
De Ersame Rath to Lübeck hebben twisschen Gert Smede ancleger
an de eyne unde Gerde Burmeister antwordesman an de anderen ziden
na clage ... insage, ock na vorhoringe eyner schrifft hart bevom ock
Viti martiris in dit bock geschreven, angande: Hans Tempenicht etc.,
na bespräke und ripem rade vor recht affseggen laten:
Nach deme Gert Burmeister inholt der Stadt bock Gert Smyt sodane vor-
koffte gut vor lifflandesch bolleet unde warck vorkofft hefft, so mot
he eme dat so waren.
Jussu consulatus. Actum 22. Junij.
NStB 1502 Viti martiris.
1502 Juni 4
75. Amtsbeliebung. Genehmigung durch den Rat. Gültigkeit.
De Ersame Rath to Lübeck hebben twisschen Alberde Stubbenkampe
eynen knakenhouwer knecht ancleger an de eyne unde den olderluden
unde gantzen ampte der knakenhouwer darsulvest to Lubeke antwor-
39

desluden an de anderen ziden van wegen eyner dath, so genante Albert
im vorschreven ampte bynnen Lubeke in krenkinge etliker junckfrou-
wen mit dessulfften Alberdes heren offte meister im sulfften ampte
denende began scholde hebben, unde eynes gesettes offte belevinge
des vorschreven amptes: Welcker knecht also eyne frouwen offte junck-
frouwen im sulven ampte denende edder dar in behorende in untuch-
ten krenkede, dat de dessulfften amptes nicht werdich zin scholde, vam
erbenomeden ampte also eindrachtigen angenamet, wo wol durch den
erschreven Rat, so genante Albert zecht, nicht belevet etc., na clage ...
äffseggen laten:
Nademe sodane gesette offte belevinge vam vorschreven ampte eyn-
drachtigen angenamet, ock redelick unde erlick is, so leth de Rat dat to.
Jussu consulatus. Actum Sabbato [quarta Junii].
NStB 1502 Bonifatii episcopi.
1502 Juni 4
76. Gerichtskosten und Auslagen beim Rat und Kammergericht.
De Ersame Rath to Lübeck hebben twisschen Johann van Raymunde
ancleger an de eyne unde Hans Smytt oippe deme Kolmarckede wonende
antwordesman an de anderen ziden van wegen der expens offte un-
kosten in der twistigen zake twisschen ene malkander vor deme er-
schrevenen Rade des flasses halven gesehen unde luth eynes openen
executoriall breves van unsern allergnedigsten heren Romischen koninge
unde syner gnaden Hochwerdige Camergerichte tegen genanten Hanse
Smyt in saken der appellation vormals darsulvest geschulden uthgegan
aande vor demesulfften Rade gelesen reservert, de welche de erbenomede
Johan van Raymunde van genanten Hans Smede to fordernde unde to
hebbende vormende etc., nach beider parte lengeren vorgevende, clage,
antworde, rede, wedderrede, insage, nach besprake unde ripem rade.
ock nach vorhoringe gemelter executoriall breve vor rechte affseggen
laten:
Nademe sodane expense offte uncosten der vorigen instantien na inne-
holde gemelter executoriall breve van unsern aldergnedigsten hern
Romischen koninge unde syner konincklike maiestat Camergerichte wo
vorgerort, zin reservert unde de parte in der hovetsake offte principali
nicht syn vorscheden, so moten sodane expense stan unvorfordert beth
tom ende der sake, idt gha dar denne forder umme alse recht is.
Jussu consulatus. Actum Sabbato quarta Junii. Praesentibus magistris
Hartwico Brekevolt et Johanne Roden testibus.
NStB 1502 Bonifatii episcopi.
40

1502 Juni 16
??. Bürgschaft. Rückgriff des Bürgen.
Hans Harlage vor deme Ersamen Rade to Lübeck hefft to Hinrick
Sovenekens eeliken frouwen dar beide jegenwardich van wegen eynes
perdes so der sulven Soveneckenschen knecht to Verden vor Osenbrugge
to erer behoff gekofft scholde hebben unde Hans Harlage vor 6 gülden
deme vorkoper to borge betalt, vormenende, nach deme he sodane 6
gülden betalen hedde moten, se scholde eme dar to antworden, der-
sulven to eedes hant leggende, offte se dat pert nicht entfangen unde
gebruket, ock offte se eme in bywesende dessulven knechtes nicht ge-
secht hadde, he konde se nicht manen, er he schaden leden hadde; darup
na clage . . . und ripem rade de vorschreven Rat vor recht hebben aff-
seggen laten:
Nach deme Hans der frouwen sodane twe stucke to eedes hant lecht,
so mot eedes hant eedes hant losen.
Jussu consulatus. Actum ut supra [16. Junij].
NStB 1502 Viti martiris.
1503 Juli 14
78. Tropfenfall. Eigentum des einen, Unterhaltungspflicht
beider Nachbarn.
De Ersame Rath to Lübeck hebben twisschen Hinrick Denen an de
eyne unde Albert Vogeler den wedde knecht, des vorscreven Hinrikes
naber, antwerdesman an de anderen siden van wegen eyner rönnen
twisschen orer beider huse liggende, dar in eyn islik van ene aver syne
druppen offte oßvall van den daken hefft vallende, de de erbenomede,
Albert vormeende deme genanten Hinricke nicht vorplichtet to sinde
to helpen in wesende to holdende, angeseen dat se nicht uppe deme
synen, dan uppe des gemelten Hinrikes muren gelopen weren etc., na
clage, antworde, rede wedderrede, insage, ock na besichtinge dersulff-
ten dorch itliker heren des Rades unde der olderlude van den tymmer-
luden vam erscreven Rade dar by sunderlinx gefuget gescheen, der-
geliken na besprake unde ripem rade vor recht affseggen laten:
Na deme gemelter parthye druppenvall to beiden siden vallet yn de
rönnen, so moten se de to likem dele holden, id sy denne dat genante
41

Albert als recht is kone bewisen, dat he dar äff gefryet sy, des mach he
geneten.
Jussu consulatus. Actum ut supra [Veneris 14. Juli].
NStB 1503 Margarete virginis.
1502 Juli 16
79. Seerecht Rechtshängigkeit. Beweis.
De Ersame Rath to Lübeck hebben twisschen Bemt Popeken an-
cleger eyns unde den redern zeligen Schipper Gert Auendorpes ant-
wordesluden anders dels van wegen eynes schepes so deme sulven
Bemt van gemeltes Gert Auendorpes schepe vor Revall achter deme
Bolwerke drifftich geworden scholde in de grünt vorschadelet zin, na
clage ... affseggen laten:
Wowoll de reders vorgemelt antwordeslude zin, jodoch können se be-
wisen, dat de sake vor deme Ersamen Rade to Revell angehaven unde
betenget is unde noch im gerkhte hanget, so mot se dar uthgedragen
werden unde gha dar forder umme wo recht is.
Jussu consulatus. Actum Sabbato 16. Julij.
NStB 1502 apostolorum.
1502 Juli 20
80. Berufung auf das Gerichtsbuch. Auszug.
(aus Wismar)
De Ersame Rath to Lübeck hebben twisschen Clawes Voth ancleger
eyns unde heren Nicolaus Roggensack radtman tor Wismar antwordes-
man anders deils van wegen eynes geschulden ordels van deme Ersamen
Rade darsulvest uthgegan unde vor gemelten Rat to Lubeke geschul-
den na clage . .. affseggen laten:
Nach deme her Nicolaus sick uppe dat richtebock beropet, so mot he
under des Ersamen Rades tor Wismar secrete daruth nochafftigen schin
bringen, unde gha dar forder umme wo recht is.
Jussu consulatus. Actum Mercurij 20. Julij.
NStB 1502 Divisionis apostolorum.
42

1502 Juli 20
81. Testament. Uberantwortung. Gültigkeit.
(aus Rostock)
Der Ersame Rath to Lübeck hebben eynes ordels halven vam Ersamen
Rade to Rostock uthgegan unde vor den gemelten Radt to Lubeke ge-
schulden twisschen hern Hinricke Kroger ancleger an de eynen unde Hin-
ridke Blomenouw beide radtmanne darsulvest to Rostock antwordesman
an de anderen ziden van wegen Marquart Krogers zeligen wandages
borgers to Rostock testamentes, so genante her Hinrick Kroger vormende
unduchtich to zin, na clage ... affseggen laten:
Is sodane testamente, wo lu'bisch recht is, avergeantwordet, so delet dat
de Rat by macht.
Jussu consulatus. [Mercurii vicesima Julii].
NStB 1502 Magdalene.
1502 August 5.
82. Spruch über die Grenzen der städtischen und auswärtigen
Fischereigerechtsame und die dabei zu benutzenden Netze
und Geräte.
Witlick sy, alse denne vele gebreke etlike tidt her zin gewesen
twisschen den Olderluden unde gantzen Ampte der vischer hir bynnen
Lubeke an de eyne unde den visscheren to Sluckup, tor Herenwyck unde
anderen ummelanges wonende an de anderen ziden, orsake dat de
sulfften van Sluckup unde andere mit unwontliken garnen, kamen unde
anderer retzschup alto enge gebredet unde cleyner dan de forme der-
halven gemaket unde by deme wedde zinde vorder van der zewert in
de Traven- dan an den Stolper Ort visschen unde also de Traven vor-
wösten etc., dat derhalven de Ersame Rat desser Stadt Lubeke am jare
unde dage neddenbeschreven in beider parte jegenwardicheit nach
flitiger besichtinge gemelter garne genanten visschem van Sluckup unde
andern derwegen genamen unde vorgebracht, ock der forme offte mate
van masschen by den wedde zinde, na vorhoringe beider parte clage,
antworde, rede, wedderrede, insage, na besprake unde ripem rade uppe
des erschreven Rades behach hir namals na gelegenheit to voranderen
affseggen hebben laten:
Dat de erbenomeden visscher van Sluckup unde ander buten Lubeke
wonende hir namals mit so cleynen garnen nicht forder uth der zee in
de Traven, dan an den Stolper Ort visschen scholen, by pene dat water
tom ersten to vorboren unde eynen forder to straffen, dat eyn ander dar
43

an schole gedencken; averst mit garnen van masschen wo gemelte forme
offte mate by deme wedde zinde unde nicht cleyner, mögen se visschen
uth der zee beth uppe de vehr by dersulven pene; weichet alle de er-
schreven Rat vor sick unde ere nakomelinge hebben beholden na gele-
genheit to voranderen, alse des van noden.
Jussu consulatus. Aotum [ Veneris quinta Augusti].
NStB 1502 Oswaldi regis.
1502 Aug. 5.
83. Lex coniractus. Beweis mit angesessenen Bürgern
gegen Auswärtige.
(aus dem Niedergericht)
Der Ersame Rath to Lübeck hebben twisschen Hermen Mundt borger
darsulvest ancleger an de eyne unde des Juwell to Horsensen in Denne-
marken to hus behorende antwordesman an de anderen ziden van wegen
64 marck lub., so genante antwordesman deme vorschreven Hermen
plidhtich zin scholde, darupp he etlike gudere hir bynnen Lubeke besätet
unde doch sodane gelt tor genoge uppe Thomas Heisen geseen scholden
hebben inneholt eynes breves darsulvest gelesen etc., eynes ordels halven
uth deme neddersten rechte vor den erschrevenen Radt geschulden, na
clage ... affseggen laten:
Na deme de contract unde handell hir in der Stadt Lubeke gesehen
unde Hermen Munt eyn beseten borger is, will denne de antwordesman
tugen, dat de ancleger sodane gelt tor genoge upp eynen anderen geseen
hefft, so mot he eme dat mit beseten bürgeren alse recht ist avertugen.
Jussu consulatus. Actum ut supra [Veneris quinta Augusti].
NStB 1502 Assumptionis Marie.
1502 August 6
84. Reederei. Auseinandersetzung-
De Ersame Rath to Lübeck hebben twisschen Magnus Jonsen ancleger
an de eyne unde Ostert Budde to den Elbagen to hus behorende ant-
wordesman an de anderen ziden van wegen eynes schepes ene beiden
tobehorende, derwegen genante Magnus vam vorschreven Ostert ge-
scheden wolde wesen etc., na clage .. . affseggen laten:
Wo woll Ostert Budde eyn antwordesman is, jodoch kan he bewisen,
so he vormende, alse recht is, dat idt vorschreven schip gesät is to kesen
unde to nemen, so mot idt dar by bliven.
Jussu consulatus. Actum ut supra [Sabbato 6. Augusti].
NStB 1502 Sixti pape.
44

1502 August 12
85. Brautschatz. Freiung. Ausgesetztes Geld und treue Hand.
De Ersame Rat to Lübeck hebben twisschen Marcus Peyne ancleger
an de eyne unde den vormunderen Katerinen zeligen Hans Peynen
nagelaten wedewen, des vorschreven Marcus steffmoder, antwordes-
luden an de anderen ziden van wegen dersulfften Katerinen brutschat-
tes, den se inholt eyner schrifft hir bevom Divisionis apostolorum lest
geleden geschreven, angande: Katerinen zeligen Hans Peyne etc., dar-
sulvest gelesen, upp hundert unde 74 marck lub. hefft besworen unde
Vor allen geschulden, ock etlikem uthgesechten gelde, so genanten
Marcus alse he zede von vorschreven synen vader uthgesecht unde um-
betalt, unde eyner kiste mit etliken gude by demesulfften synem vader
to truwer handt gesaht, Werneken Peynen des vorschreven Marcus
broder behorende to fryende vormende etc., na clage ... affseggen
laten:
Na deme genante Katerine eren brutschat hefft beedet unde umbeervet
is, so mach se densulfften uth des vorschreven eres zeligen mannes nage-
laten guderen fryen, deme uthgesechten gelde unde truwer hant, wat
men des alse recht is kan bewisen, unvorfencklich.
Jussu consulatus. Actum ut supra [Veneris 12. Aoigusti].
NStB 1502 Sixti pape.
1502 Aug. 20
86. Gewerbelehen. Abgrenzung. Scheltung des Spruchs der
Wetteherren.
(aus der Wette)
De olderlude des Remensleger Amptes hir bynnen Lubeke vor deme
Ersamen Rade darsulvest hebben tosprake gedan to Peter Benedictus,
vam erschreven Rade remen uppe de russchen wise to maken inneholt
eyner schrifft in dessem boke Anno viffhundert Egidii abbatis geschre-
ven, angande: Peter Benedictus etc., vorlenth, dat he dessulfften forder
dan syn len tosecht gebruken scholde etc., derwegen se denne an beiden
deilen by de ersamen her Bartolt Kerckrinck unde hern Hermen Meyger
Radtmanne unde nu tor tydt weddeheren desser Stadt Lubeke gewiset,
de se dar aver na geholdem fruntliken handele, ock beider parte clage,
antworde, rede, wedderrede in rechte hebben gescheden in naberorder
wise: Na deme Peter Benedictus vam erschreven Rade iniholt der Stadt
boke is vorlent remen uppe de russchen wise to maken unde derwegen
etlike tom teken unde nawisinge by dat wedde gelecht, so mach he
45

anders nene maken, dan desulfften by deme wedde liggende uthwisen,
jodoch so de olderlude eme im fruntliken handele togelaten etlike ldnder
remen to maken in gestalt so dersulfften ock welcke by dat wedde
gelecht, gelevet eme denne, so mach he desulfften ock maken unde
suntz eres amptes nicht forder gebruken; dat welche de vorschrevene
Peter vor den erschreven Radt to Lubeke hefft geschulden, de denne nach
vorhoringe gemelter schrifft, ock beider parte clage, antworde, rede,
wedderrede, insage, na besprake unde ripem rade hebben affseggen
laten:
Dat idt alse de weddeheren affgesecht hebben, dar mot idt by bliven.
Jussu consulatus. Actum [Sabbato vicesima Augusti].
NStB 1502 Assumptionis Marie.
1502 Aug. 26
87. Lex loci. Schuldverschreibung. Gültigkeit nach Ortsrecht.
(aus dem Niedergericht)
De Ersame Rath to Lübeck hebben twisschen Johan van Brügge vul-
mechtigen procurator Johans Vingnals Copmans der Stadt Barchemoaiw
unde Jacopes Ferrer Copmans van Valens to Antwerpen wonende an-
clegere an de eyne unde Hanse Stollen Copgesellen antwordesman an
de anderen ziden van wegen etliker summen van gelde, so genante Hans
Stolle den vorschrevenen Copluden na lüde syner hantschrifft offte
obligatien mit syner egenen hant unde gewontliken Signete so dat schon
geschreven unde undertekent darsulvest gelesen schuldich is gebleven,
mit gemelter Coplude Rekensboken inholt etliker breve unde instrumente
darsulvest ock gelesen concorderende etc., eynes ordels halven uth deme
neddersten rechte vor den ergemelten Rat to Lübeke geschulden, na
clage ... unde ripem rade, ock na vorhoringe gemelter hantschrifft,
breve unde Instrumente vor recht affseggen laten:
Na deme de Ersame Rat to Antwerpen, dar de contract van den schul-
den gesehen is, sodane Instrumente offte bewyß by werden erkennen
unde darsulvest wontlick is sodane sehyn offte bewyß to geven, so mot
Hans Stolle na lüde syner hantschrifft offte obligatien betalinge don
edder dar tegen alse recht is.
Jussu consulatus. Actum [ Veneris 26. Augusti].
NStB 1502 Bartolomei apostoli.
46

1502 Aug. 27
88. Erbrecht. Halbbruders Kinder und Mutterschwestertochter.
De Ersame Rath to Lübeck hebben twisschen hem Nicolaus Konen
Vicario to Nygentreptow vulmechtigen procurator Gertrudt nagelaten
wedewen Hans Blomenhagens borgerschen to Treptow vorgerort unde
Margareten nagelaten wedewen Hans Scherers im dorpe Gummetouw
darsulvest by Treptouw belegen wonende ancleger an de eyne unde
Märten Gerdom borgers darsulvest to Luibeke antwordesman an de
anderen ziden van wegen der nagelaten gudere zeligen Soffeken, des
vorschrevenen Martens dar se levede husfrouwen in Got vorstorven etc.,
na clage ..., ripem rade, ock na vorhoringe beider parte bewises unde
toversichtes mit der sibbetall van beiden siden vorgebracht vor recht aff-
seggen laten:
Dat na lubischen rechte halffbroder kinder sindt neger erve gut to boren
dan moder suster dochter.
Schreven van bovele des Rades. Actum ut supra [27. Augusti].
NStB 1502 Bartolomei apostoli.
1502 Aug. 31
89. Schuldenwesen und Klage nach toter Hand. Haftung der
Gläubiger.
Der Ersame Rath to Lübeck hebben twisschen den gemeynen schul-
deneren, eren bürgeren, den zeligen Bernt Poleman schuldich is geble-
ven, in dessulven Berndes rekensboke bestemmet, an de eyne unde Hin-
rike Sovenekens, ock borger to Lubeke, an de anderen ziden, van wegen
etlikes gudes durch genanten Bernde nagelaten unde to gelde gemaket,
na beider parte vorgevende, antworde, reden, wedderreden, insage,
unde ripem rade affseggen laten:
Dat de erbenomeden schuldener, in des vorberorden Berndes boke be-
stemmet, sodane gudere offte gelt dar van gekamen, na deme jar unde
dach na synen dode is vorschenen, under sick na partale mögen delen;
averst kan noch jemant dar aver syne schulde na doder hant alse recht
is bewisen, dar to moten se antworden, idt gha dar umme forder alse
recht is.
Jussu consulatus. Actum [Mercurii ultima Augusti].
NStB 1502 Bartolomei apostoli.
47

1503 Sept. 2.
90. Nachbarrecht. Brennofen.
De Ersame Rath to Lübeck hebben twisschen den negesten nabern
Hans Riken in der Marlesgroven wonende anclegeren an de eynen unde
demesulven Hanse Riken antwordesman an de anderen ziden van wegen
eynes ovenes, den de genante Hans im vorscreven sinem buse unwontlick
unde tovoren nicht gewesen scholde gemaket hebben laten umme ka-
chelen unde andere astrack dar inne to bernen etc., na clage .. . affseg-
gen laten:
Na deme tovoren dar nen oven gewest, ok nicht wontlick is, so moth he
den oven wedder nedderbreken.
Jussu consulatus. Acturn ut supra [secunda Septembris].
NStB 1503 Decollationis Johannis baptiste.
1502 Sept. 10
91. Verweisung an den Stapel. Ungebührliches Verhalten
im Gericht.
De Ersame Rath to Lübeck hebben twisschen dem vorsichtigen mei-
ster Godert Houwsten Licentiaten im geistliken rechte alse vulmechtigen
procurator ancleger an de eyne unde Johann Lambersßen antwordesman
an de anderen ziden van wegen etliker tuchnisse, so de erbenomede
meister Godert tegen obgenanten Johann Lamberßen eynes kopes halven
van saffran to forende vormende etc., nach besprake unde vorhoringe
beider parte clage unde antworde to fruntlichem handel by de Richte-
fagede gewiset, unde dar neffens affseggen laten:
Dar se sick vor ene nicht können vorliken, dat se alsdenne scholen gan
vor den Stapel, unde alse sick denne Johann Lambersen im gerichte
umborlick hedde mit seggende, dat he dat sunder broke nicht mochte
gedan hebben.
Jussu consulatus. Actum ut supra [Sabbato 10. Septembris].
NStB 1502 Egidii abbatis.
1502 Sept. 17
92. Erbrecht der Ehefrau und Tochter.
De Ersame Rath to Lübeck hebben twisschen Jurgen Louwen ancle-
ger eyns unde heren Everde van Rentelen radtmanne darsulvest ant-
48

wordesman anders deils, van wegen zeligen Hans Paweses nagelaten
liggenden gründen unde standen erven, welcker gemelte Jurgen begerde
Elseben, dessulven Hanses nagelaten frouwen allene totoschriven etc.,
dar tegen vorschreven her Ewert eyne schrifft lesen leth in dit sulve
bock in dessem jare Panthaleonis geschreven, angande: Hinrick Kovoth
unde Hermen Stalbroder etc., vorhapende, nach deme syne frouwe
Annecke mit gemelter Elseben erer moder to genanten eres vaders
guderen de negeste tuget were, men scholde se em beide toschriven etc.,
na clage ... affseggen laten:
Na deme zelige Hans Pawes neen testament gemaket hefft, unde syn
nagelatene frouwe mit erer beider dochter Anneken to densulven nage-
laten guderen de negeste getuget zin, so mot men desulven gudere ene
samptliken vorstorven toschriven, unde ga dar forder umme wo recht is.
Jussu consulatus. Actum ut supra [Sabbato 17. Septembris].
NStB 1502 Lamberti episcopi.
1502 Okt. 23.
93. Bruch der Besäte. Broke. Vollkommene Klage.
De Ersame Rath to Lübeck hebben twisschen Hermen Munt ancleger
eyns unde Johan van Niderheym antwordesman anders deils van wegen
eyner besäte, so gemelte Hermen uppe eyn schip mit kalcke gedan,
daruth genante Johan in voracht der besäte scholde wes vorkofft hebben
unde sodanes sunder broke nicht gedan; dar entjegen Johan zede, wo
eme van nener besäte bewust, vorhapende also sunder broke to bliven,
eynes ordels halven uth dem neddersten rechte vor den erschreven Rat
geschulden, na clage ... affseggen laten:
Nach deme Hermen Munt vorment sodane schip besätet to hebben unde
Johan de besäte vor witliket, des Johan eme doch nicht so besteit, so mot
he ene derhalven mit eyner vullenkommenen clage, tuge offte eedes
hant, tospreken, dar forder darumme to gande wo recht is.
Jussu consulatus. Actum [23. Octobris].
NStB 1502 Crispini et Crispiniani martirum.
1502 Dez. 2
94- Beweis nach toter Hand. Stadtbuch und Rechenbuch.
(aus Wismar)
De Ersame Rath to Lübeck hebben in saken eynes geschulden ordels
van der Wismar vor se geschulden twisschen Hinrick Becker ancleger
4	49

eyns unde Jurgen Hülsten alse erven zeligen Clawes Becker tor Parnouw
vorstorven antwordesman anders deils etliker schulde halven so desulve
Clawes Becker gemelten Hinricke na vormoge des Ersamen Rades tor
Wismer unde dessulven Claweses rekenschup boken, ock der breve
twisschen en beiden ergangen, schall schuldich zin gebleven; dar en-
tegen desulve Jurgen antworde, wes he van schulden na doder hant
manen wolde, dat scholde he mit stadtboken edder levendiger hant na-
bringen etc., na clage ... affsegen laten:
Wes Hinrick mit der Stadt boke edder des vorstorven mannes rekens-
boke mit syner egen hant geschreven van schulden kan nabrengen, des
mach he geneten.
Jussu consulatus. Actum [secunda Decembris].
NStB 1502 Katherine virginis.
1502 Dez. 9
95.	Verkauf besateter Güter. Machtlosigkeit.
De Ersame Rath to Lübeck hebben twisschen Dirick van Leiden ankle-
ger eyns unde Jurgen Hakenberch antwordesman anders dels van wegen
eynes schepes mit1) gemelten Jurgen itzundes hir besätet unde nichtes-
demyn durch densulven vorschreven Dirik vorkofft etc., na clage ... aff-
seggen laten:
Na deme sodane schipper hir bynnen Lubeke besätet unde under der
besäte vorkofft, so is de kop machtlos.
Jussu consulatus. Actum [nona Decembris].
NStB 1502 Katherine virginis.
1502
96.	Haverei. Verteilung der Bergungskosten.
(aus Reval)
Ersamen hernn. Dath geschuldene ordell von iw twuschenn Johann
Schomaker eins und die vrachtherm unnd vulmechtigenn des gemeynenn
koepmans medth iw thor stede unnd Sunderliges der iennigenn ßo gueth
unnd wäre up Hans vonn Eykenn Schepe gehat hebben, anders deils,
affgespraken, hebben wy enthfangenn Alsus ludende: Na deme de Schip-
per nicht alleine sodaen Sulver Joachim Schomaker thokamende thober-
ginge Schepes unnd gudes besunder ock andere koepmans guder alse
heringk unnd lakene angetastet hebbe, Szo moeth dath Sulver gelick
*) Soll heißen „van" ?
50

ander gueth die unkost helpenn mede dregenn, unnd gelden unnd des
scholenn die vrachthernn Joachim bethalinge doen nha anthale vom
Sulver alse denn andernn gescheen is, denn erhe gudere angetastet
wordenn — Welckere iuwe ordell wy corroborerth unnd bestedigeth.
Datum Lübeck Anno etc. xvcij.
Bur(germeistere) unnd Radth(manne) der Stadth Lub(eck).
Cod. ord. Rev. Nr. 59.
1502
97. Rechtsanfrage außerhalb des Prozesses. Verweigerung
der Auskunft.
(aus Reval)
Ersamen hernn, Iuwe schriffte vonn wegen der therunge, kost, unnd
geltspildunge, dorch denn Ersamen her Hinrich Widemanne im rieke
Swedenn umme Hans vonn Eyken Schip sampt deme gude dar sulvest
dorch Jwante Nicleß boßateth, tho vriende, gescheen, Vor hapende, Na
deme sodaene besendunge meth willen des koepmans unnd tho des
koepmans beste gescheen, die koepmann schole die kostunge helpenn
dregenn unnd unthrichtenn, dar sick denne die koepmann kegenn setten
schall, sodans vonn unnß thohorende, hebben wy enthfangenn unnd
woll vornhamenn — Dar up vogenn wy J. W. thowetende: Na deme die
ßake vonn denn partenn ordels wiese ahnn unnß nicht geschuldenn edder
gelan(geht), vele weiniger erher klage unndth andthwordth enthbyn-
nenn, So steith unnß up die sake tho iudicerende nicht ahnn; Mochten
wy denn partenn in frundtlieker compositionn sunst willfarenn, doenn
wy gerne.
Datum Lub(eck) Anno etc. xvc und ij.
Senatus Lub(icensis)
Cod. ord. Rev. Nr. 61.
1503 Jan. 21
98. Gewerbeabgrenzung. Unvordenkliche Verjährung.
Der Ersame Rath to Lübeck hebben twisschen den ampten der apen-
geter eyns unde den remenslegern anders deils van wegen allerleye
luchten, so gemelte apengeters alleine vorhopeden to scholen maken
inneholt erer rullen unde nicht de remenslegers; dar entegen desulven
sick tuge berepen umme wartomaken, dat se van yo her uth unde baven
30,40 unde lenger jare sulcke luchten gemaket, vorhapende, wes se des
*'	51

bewisen konden, des scholden se geneten etc., na clage, antworde, reden,
wedderreden, insage, na besprake unde ripem rade, ock na vorhoringe
gedachter rullen, vor recht affseggen laten:
Na deme de remenslegere sick tuge beropen dat se baven vefstich jar
unde lenger sulcke luchten gemaket unde sodanes ock jegen der apen-
geter rulle nicht en is, wes se denne tugen können, des mögen se geneten.
Jussu consulatus. Actum [21. Januarii]1).
NStB 1503 Anthonii confessoris.
1503 Jan. 21
99. Bürger als Kläger. Keine Klageverbürgung.
Karsten Entzeler hefft vor deme Ersamen Rade to Lübeck tosprake
gedan to den Olderluden der Schröder darumme, dat se ene in des gant-
zen amptes vorbadinge uth egen vornemende vorby gegan, ock syne
knechte umme mit eme nicht to arbeiden scholden angeholden hebben;
dar entegen de Olderlude vorgeven, dat se na gelegenheit emme nenes
antwordes plichtich weren, er he ene de dacht vorborget; darupp de
erschrevene Radt na beider parte widerer clage .. . affseggen laten:
Na deme Karsten eyn ancleger unde borger is, ock der sake umme rech-
tes to hören by deme Ersamen Rade vorbleven, so were eme borgen to
stellen nicht van noden.
Jussu consulatus. Actum ut supra. [21. Januarii].
NStB 1503 Anthonii confessoris.
1503 Febr. 4
100. Gewerbeabgrenzung. Unvordenkliche Verjährung.
De remensleger hir bynnen Lubeke vor deme Ersamen Rade darsul-
vest in jegenwardicheit der apengetere ock hir bynnen Lubeke eres wed-
derpartes erschinende unde genoch donde eyner sententien durch ge-
melten Radt twisschen ene unde gemelten erem wedderparte am 21.
dage Januarii lestleden affgesecht, angande: De Ersame Rath to Lübeck
hebben twisschen den ampten etc.1), hebben ere tuge nemptliken Hanse
Radeleves, Helmich Schap, Clawes Wessel unde Jacob Hüls tosampt
etliken anderen vorgebracht, de denne gesecht hebben, dat ene vor-
dencke aver 30 unde 40 jaren her vorschenen ock lenger, dat de remen-
 Vgl. Nr. 100.
 Vgl. Nr. 98.
52

slegere der luchtemaker ampt mede hebben gebruket etc., darupp de
erschrevene Radt nach lengeren vorgevende beider parte, clage ...
äff seggen hebben laten:
Na deme de tuge seggen ere witlicheit, dat de remensleger van so velen
jaren des luchtemaker amptes mede gebruket hebben- unde darto aver-
bodich zin ere recht to donde, dat van deme wedderparte is vorlaten,
so mögen se dessulfften beneffen gemelten apengeteren vortan gebruken,
jodoch beholden deme Rade dat namals, so idt ene na gelegenheit nutte
beduchte, na nottrofft to voranderen.
Jussu consulatus. Actum [Sabbato quarta Februarii].
NStB 1503 Conversionis Pauli.
1503 Febr. 8
101. Anzweiflung der Vormünder. Zuwahl weiterer Vormünder.
De Ersame Rath to Lübeck hebben twisschen den vormunderen Han-
seken Osenbruggen, nagelaten kindes zeligen Hinrick Osenbrugge,
eyns unde Hans Becker, des erbenomeden kindes moder nu tor tydt tor
ee hebbende, antwordesman anders deils van wegen moderliker erff-
schichtinge, so deme genanten kinde nicht gesehen were, dar tegen de
erbenomede Hans Becker in jegenwardicheit syner erbenomeden frouwen
antworde unde zede, he den erberorden vormunderen sodaner vormun-
derschup van syner frouwen wegen nicht bestünde noch dar to nochaff-
tich erkande etc., na beider parte lengeren vorgevende, ock clage ...
äff seggen laten:
Dat de erbenomeden vormundere scholen vormundere bliven; will averst
de ergenante frouwe dar eynen edder twe to vormunderen to kesen,
mach se don, unde mot forder deme erbenomeden erem kinde erffschich-
tinge don.
Jussu consulatus. Actum [Mercurii 8. Februarii].
NStB 1503 Purificationis Marie.
1503 Febr. 15
102. Kauf. Beweis. Gottespfennig.
De Ersame Rath to Lübeck hebben twisschen Joachim Tagken ancleger
an de eyne unde Simon Ort antwordesman an de anderen ziden van
wegen etliker last heringes, so gemelte Joachim dem vorschreven Symon
vorkofft unde den godes penninck darupp entfangen scholde hebben,
dat he bewisen wolde etc., dar tegen gemelte Symon zede, dat se der-
53

halven der tydt nicht eyns weren geworden to betalen, vorhapende de
kop darumme van nenen werde zin scholde etc., na lengern vorgevende,
clage . .. afseggen laten:
Na deme Jachim eyn ancleger is, wes he denne alse recht is kan bewisen,
des mach he geneten, idt gha dar forder umme alse recht is.
Jussu consulatus. Actum ut supra [Mercurii 15. Februarii].
NStB 1503 Valentini martiris.
1503 März 8.
103. Stekerechttag. Stundung mit Willen beider Parteien.
(aus Rostock)
De Ersame Rath to Lübeck hebben twisschen den vulmechtigen pro-
curator Tilen Korners borgers to Rostock ancleger an de eyne unde
meister Peter Lazur vulmechtigen hern Eier Langen radtmans darsul-
vest antwordesman an de anderen ziden van wegen eyner vellicheit, dar
in gemelte her Eier, so he to dessem jegenwardigen uthgestickeden
rechtdage nicht ersehenen edder synen vulmechtigen geschicket hedde,
eynes ordels vam Ersamen Rade to Rostock vormals uthgegan to rechte
gefallen zin scholde etc., dartegen gemelte mester Peter zede, dat ene
sodane uthgestickede rechtdach vam erschreven Rade to Rostock beth
tor wedderkumpst Henninck Brockmans, borgers darsulvest to Rostock,
deme sodane sake neffen gemelten hern Eiere mede tokumpt, itzundes
nicht tor stede wesende, were gestundet, vorhapende darumme nicht
vellich zin scholde etc., na clage ... äff seggen laten:
Wo woll meister Peter eyn antwordesman is, jodoch kan he offte zin
hovetman alse recht is bewisen, dat sodane stekerechtdach beth to Brock-
mans heymkumpst durch den Ersamen Radt to Rostock mit beider parte
willen sy vorlenget, des mach he geneten, idt gha dar forder umme alse
recht is.
Jussu consulatus. Actum ut supra [Mercurii 8. Martii].
NStB 1503 Invocavit.
1503 März 9
104. Irrtümlicher Verkauf fremden Gutes. Haftung. Rückgriff.
De Ersame Rath to Lübeck hebben twisschen Alberde Reymers an-
cleger an de eyne unde Clawes Ronnef elt antwordesman an de anderen
ziden van wegen eyner tunnen herringes, so deme sulfften Alberde vor-
kamen unde manck des genanten Clawes herinck gekamen unde vorkofft
54

zin scholde, dar tegen gemelte Clawes zede, dat sodane herinck ane
syn wetent manck den synen gekamen unde alzo durch den Stekenitze-
farer, de sodane guder gefort hadde, vorkofft were, vorhapende dar nicht
scholde plichtich zin to antwordende etc., na clage ... affseggen laten:
Na deme Clawes tosteit, dat sodane herinck manck den synen gekamen
is, so mot he dar to antworden; hefft he aver to jemande wedderclage,
dar gha idt umme alse recht is.
Jussu consulatus. Actum [Jovis nona Martii].
NStB 1503 Invocavit.
1503 März 10
105- Erbrecht der Mutter und der Halbgeschwister.
(aus Anklam)
De Ersame Rath to Lübeck hebben in saken twisschen Clawes Budden
borger to Ancklam van syner unde Anneken, Henninck Stormes borgers
darsulvest eeliken husfrouwen, syner sustep wegen ancleger an de eyne
unde der nagelaten wedewen zeligen Wichmans Budden wandages ock
borgers to Ancklem antwordesfrouwen an de anderen ziden, van we-
gen der nagelaten gudere zeligen Hans Budden darsulvest in Ancklem
ock in Got vorstorven, der vorgerorden Wichmans Budden nagelaten
wedewen echte unde rechte naturlike sone unde der gemelten Claweses
unde Anneken halffbroder gewesen, dar to eyn islick vorberorder parte
de negeste erffname vormende to wesen, eyns ordels halven vam Er-
samen Rade to Ancklem vorgerort uthgegan unde vor gemelten Radt
to Lubeke geschulden, na clage . . . unde ripem rade, ock na vor-
horinge gemelter van Ancklem ordelbreves darsulvest gelesen vor recht
affseggen laten:
Dat de moder im levende zinde is neger erve uptoborende dan halff-
brodere unde halffsustere.
Jussu consulatus. Actum [Veneris 10. Martiil.
NStB 1503 Invocavit.
1503 März 11
106. Treue Hand. Zurückbehaltungsrecht des Treuhänders.
Auflassung.
De Ersame Rath to Lübeck hebben twisschen hern Peter Duncker
eyns unde Gert Lamberdes antwordeßman an de anderen ziden, van
wegen eynes huses in der lutken Borchstrate belegen, so gemelten Gerde
to truwer hant van gemelten heren Peter belovet scholde wesen umme
sick dat to mögen toschriven laten, des denne desulve Gerdt bestundt,
55

jodoch seggende, dat he 20 gülden uppe den egendom, so he heren
Peter gelenet, to achter were unde deshalven nicht plichtich vor sulcker
20 gülden entrichtinge dat hus, deme idt vorkofft, to vorlaten, na
widerem beider vorgerorden parthe vorgevende, clage ... affseggen
laten:
Na deme Gert bestünde, dat em dat hus to truwer handt belovet were,
so moste he, deme dat hus vorkofft, vorlaten; hadde he denne to heren
Peter eyne wedderclage, dar scholde idt umme gan alse recht is.
Jussu consulatus. Actum ut supra [Sabbato 11. Martii].
NStB 1503 Valentini martiris.
1503 März 21
107. Fahrlässige Tötung durch Arznei. Apotheker. Reinigungseid
und Gutachten der Doktoren und Apothekerherren.
(aus dem Niedergericht.)
De Ersame Rath to Lübeck hebben twisschen Symon Stollen ancleger
eyns unde meister Gabriell anders teils, de denne van zeligen Gretken
synes vorstorven broders nagelaten wedewen etlick gelt, umme er eynen
slapdranck to maken, dar van se des morgens dot gefunden were,
scholde genamen hebben unde up syne clacht derhalven jegen em an-
gestalt unde vorborget mit ordell unde rechte in de hechte gekamen etc.,
dar entegen gemelte meister Gabriel hefft antworden laten, wo de
frouwe sy by dren jaren kranck gewesen, der he etlike artzedye uth der
apoteken gefordert gegeven hebbe, dar van se nicht, dann uth older
kranckheit gestorven, vorhapende, na deme he der frouwen artzedye,
der he bestan wil, gegeven hefft unde eyn unberuchtet man zy, he möge
mit synem rechte bestan unde sy neger mit synem eede syne ere to be-
holden dan jemant mit eynen losen zeggende ene dar äff to bringende
etc., eynes ordels halven uth deme neddersten rechte vor den ergemel-
ten Radt geschulden, na widerem beider parte vorgevende, clage . . -
affseggen laten:
Dat men gemelten meister Gabriell schall uppe de apoteken kamen
laten unde durch de heren Doctoren in jegenwardicheit der apoteker
heren vorhoren, umme dat furder umme to gan wo recht is.
Jussu consulatus. Actum [Mercurii 21. Martii].
NStB 1503 Reminiscere.
56

1503 März 22
108. Testament. Errichtung. Gültigkeit. Einbringen in den Rat.
(aus Rostock)
De Ersame Rath to Lübeck hebben eyns ordels halven vam Ersamen
Rade to Rostock vor se geschulden twisschen heren Hinrick Kroger an-
cleger an de eyne unde heren Hinrick Blomenouwen beide radtmannen
to Rostock antwordeßman anders deils van wegen des testamentes
zeligen Marquart Krogers, so durch gemelten hern Hinrick Blomen-
ouwen unde Albert Broker genanten heren Hinrick Kroger an etliken
erveguderen to vorfanghe scholde gemaket wesen unde dat deme sul-
vigen Marquarde von allen artikelen im sulven testamente begrepen
nicht bewust gewesen, dat he den beiden to eedes handt gelecht unde
lede noch jegenwardigen etc., dar entegen gemelte her Hinrick Bio-
menauw eyne schrifft in dit bock anno 1500 secundo Magdalene ge-
schreven, angande: De Ersame Radt to Lubeke etc., hefft lesen unde
to endes an seggen laten, wo sulck testamente sy uth bevele des Ersamen
Rades to Rostock van twen radesheren van zeligen Marquarde alse van
eynen synnigen unde vomufftigen manne entfangen unde in den Radt
gekamen, dat he 'bewisen wolde; ock desulvigen radesheren scholden
apenbar bekant unde togestan hebben, vorhapende, des Ersamen Ra-
des delinge scholde vor sick gan etc., na beider parte widerem vor-
gevendc clage .. . äff seggen laten:
Dat alse de Radt vormals gedelt hefft, so delen se noch; kan her Hinrick
Blomenouw bewisen alse recht is, dat sulck testamente, wo lubisch recht,
in den Radt gekamen, so is idt by macht, unde gha dar furder umme wo
recht is.
Jussu consulatus. Actum [22. Martii].
NStB 1503 Reminiscere.
1503 März 22
109. Vorspraken. Vertretung einer auswärtigen Rechtszugsache
durch einen fremden Vorspraken.
De Ersame Rath to Lübeck hebben twisschen den vorspraken des
neddersten rechtes darsulvest eyns unde Reymer Krossen ock eynen
vorspraken van der Wismar sick undernemende eyn ordell vam Ersa-
men Rade tom Sunde vor gemelten Radt to Lubeke geschulden to spre-
ken, des eme de lubesschen vorspraken nicht annemen wolden, seggende
nicht recht offte wontlick, ock ene vorfencklick to wesen dat eyn fromet
57

vorsprake eyn ordell, des he nicht, dan eyn ander geschulden, spreken
scholde, na clage . .. affseggen laten:
Dat gemelte Reymer de ordell der he nicht gespraken hefft, unde zin
geschulden, nicht spreken mach.
Jussu consulatus. Actum ut supra [Mercurii 22. Martii].
NStB 1503 Oculi.
1503 April 5
110. Gegenbeweis bei vollkommener Klage.
De Ersame Rath to Lübeck hebben twisschen Hanse Wulff ancleger
an de eyne unde Borchart Klot antwordesman an de anderen ziden, van
wegen etlikes lofftes so gemelte Borchart unde Hans Grashoff eme van
brudschatte gedan scholden hebben, dat he vormende to bewisen etc.,
na clage . . . ripem rade, ock na vorhoringe twyer schriffte, dar van de
eyne van gemeltes Hans Wulffes wegen Letare alder negest vorschenen,
unde de andere van des vorschreven Borchardes unde Hans Grashoves
wegen, Invooavit ock negest vorschenen geschreven, beide angande: De
Ersame Radt to Lubeke hebben twisschen Hanse Wulffe etc., vor recht
affseggen laten:
Wo woll Hanse Wulffe alse ancleger togedelet is, Borcharde mit eyner
vullenkamen clage antospreken, jodoch kan Borchart alse recht is be-
wisen, dat Hans Wulff ene unde den vorschreven Hans Grashoff na der
tosage unde loffte, so se eme gedan scholen hebben, vorlaten hebbe, des
mach he geneten, idt gha dar forder umme alse recht is.
Jussu consulatus. Actum ut supra [Mercurii quinta Aprilis].
NStB 1503 Judica.
1503 April 5
lli. Haftung der beerbten Witwe.
De Ersame Rath to Lübeck hebben twisschen den vormunderen Ger-
ken Jegers nagelaten dochter Anneken geheten, nemptliken Gert
Meybom unde Hanse Groten eynen rußferwer ancleger an de eyne
unde Windelen zeligen Hans Martens nagelaten wedewen mit eren
vormunderen alse Bernde Czelleken unde Ertman Tzulen antwordes-
luden an de anderen ziden, van wegen 60 marck lub., so gemelte Hans
Martens unde Windele genanten kinde schuldich zin scholden, des se
smlvest tostunt unde bekande etc., na clage . . .   affseggen laten:
58

Na deme gemelte Windele der schult halven tosteit unde mit gemelten
erem huswerde beervet is, so mot se dar to antworden.
Jussu consulatus. Actum ut supra [Mercurii quinta Aprilis].
NStB 1503 Judica.
1503 Mai 6
112. Verweisung auf den ordentlichen Rechtszug nach Vorurteil.
(aus Stralsund)
De Ersame Rath to Lübeck hebben twisschen Clawes Michaels vul-
mechtiger Hans Kensinges eyns unde Valentin Körten substituerden
vulmechtigeren van Hans Rouwen na vormoge eyner schrifft in dessem
sulven jare Letare Jheruzalem in dit bock geschreven, angande: Hans
Rouwer etc., van wegen eynes testamentes, so durch zeligen Telseken
Lubben scholde gemaket wesen, unde schulden ordels wise von den
Erzamen Radt tom Sunde uth deme neddersten rechte darsulvest ge-
kamen, dar denne de vorschrevene Erzame Radt nene delinge up gedan,
dan sulke sake vor den Ersamen Radt to Lubeke gewiset, anders deils,
na beider parte widerm vorgevende, clage ... affseggen laten:
Dat wenner sodane zake schulden ordelswise herkämet, so wart de Radt
dar gerne umme spreken.
Jussu consulatus. Actum [Veneris sexta Maii].
NStB 1503 Palmarum.
1503 Mai 12
113. Brautschatzfreiung Wiedereinbringen in die Were.
Ausgesetztes Geld und treue Hand.
De Ersame Rath to Lübeck hebben twisschen Marcus Peynen an-
cleger an de eyne unde den vormunderen Katerynen, seligen Hans
Peynen nagelaten wedewen, des vorschreven Marcus stefmoder, antwor-
desluden an de anderen ßiden, van wegen etlikes uthgesechten geldes,
so genanten Marcus mit synen anderen susteren unde broderen in Got
vorstorven alse he sede' vam vorscreven synem seligen vadere uth-
gesecht unde umbetalt, unde eyner leiste de mit itlikem gude by den-
sulften synen vader to truwer hant gesät syn scholde zeligen Werne-
ken Peynen, des vorscreven Marcus brodere, tobehorende, dar tegen
unde vor allen anderen schulden de vorscrevene frouwe eren brutschatt
vormals beswarn unde in dit bock im vorgangen jare Divisionis aposto-
lorum gescreven angande:  Katherine seligen Hans Peynen etc., tho
59

friende vormende, derwegen ße de gudere des vorscreven Hans Peynen
up eyne andere were gebracht scholde hebben etc., na clage . . .   aff-
seggen laten:
Dat de erbenomede Katerine sodane gudere by orem ede alle wedde-
rumme yn de were bringen mot, dar ße syn uthgekomen; deme so be-
scheen, mach se oren brutschat uth des vorscreven ores seligen mannes
nagelaten gudenen alse recht is fryen; umme dat uthgesechte gelt unde
truwe hant vorder to gande alse recht is.
Screven van bovele des Rades. Actum [Veneris 12. Maij].
NStB 1503 Philippi et Jacobi.
1503 Mai 12
114. Haus verkauf. Verfügungsrecht der Vormünder.
Beispruchsrecht der Großmutter.
De Ersame Rath to Lübeck hebben twisschen Hinrick Buschman an-
clegere an de eyne und den vormunderen seligen Hans Stubbens nagela-
ten kindere nomptliken Hans Koldys, Titken Groten, Clawes Bergh-
hanen unde Juregen Bozayth antwordesluden an de anderen ßiden, van
wegen des vorscreven seligen Hans Stubben hus by der Traven mangk
den budeleren by Hans Krickhons huse belegen, dat de erbenomeden
vormundere genanten Hinrike recht unde redelick vorkoft scholden
hebben, des se bestunden, wowoll nu tor tidt vormiddelst der grote-
moder gemelter kindere alse Dortye Bozayttes dar iegen gespraken
unde doch vormals mede belevet etc., na clage . . . affseggen laten:
Nademe de vormundere des kopes so tostan< syn se denne vormundere
to den kinderen, ßo mot de kop stede unde vast blyven, id ga dar furder
umme alse recht is.
Screven jussu consulatus. Actum [Veneris 12. Maii] anno ut supra.
NStB 1503 Philippi et Jacobi.
1503 Mai 12
115. Hauskauf. Befahrung des Hauses. Verbindlichkeit.
De Ersame Rath to Lübeck hebben twisschen Joste Roleves, Herbort
Bolten unde Pawell Wilken anclegere an de eyne unde Hans Peters ant-
wordesman an de anderen siden, van wegen eynes huses in der
Fleschouwerstraten by Lutken Horneborges huse belegen, dat de erbe-
nomeden anclegere genanten Hanse Peters vorkofft unde desulve Hans
bevaren scholde hebben, des he one bestirnt etc., na clage . . . affseggen
laten:
60

Na deme gemelte Hans Peters tosteit dat vorscrevene hus gekofft unde
bevaren to hebben, so mot he den kop holden, id ga dar furder umme
alse recht is.
Screven van bovele des Rades. Actum ut supra [Veneris 12. Maii].
NStB 1503 Cantate.
1503 Mai 19
116. Brautschatz bei unbeerbter Ehe. Freiung. Rangfolge-
De Ersame Rath to Lübeck hebben twisschen den schuldeneren den
selige Dirick Krusman in Got vorstorven schuldich is gebleven ancleger
an de eyne unde den vormunderen Metken, des vorscreven Dirick
Krusmans nagelaten wedewen, alse Hanse Reppen, Hans Facken unde
Pawel Stop antwerdesluden an de anderen ßiden, van wegen dessulven
zeligen Dirickes nagelaten guderen unde der frouwen brutschatte, den
se darynne, so se unbeervet is, to fryende vormende etc., na clage . . .
äffseggen laten:
Na deme gemelte frouwe umbeervet is» so mach se oren brutschatt
frien vor allen schulden, id ga dar vorder umme alse recht is.
Screven van bovele des Rades. Actum [Veneris 19. Maij].
NStB 1503 Cantate.
1503 Mai 20
117. Papagoyenschießen. Verpfändung fremder Sachen. Bürgen
als Kläger. Handhebbende Were. Besitzvorzug.
De Ersame Rath to Lübeck hebben twisschen Hans Moller in den flesk-
houwer staven, Clawes Kapellen im Marlesgroven staven unde Harden-
berch im Brunstaven bathstovere ancleger an de eyne unde Anneken
Martens, anders batstovers geheten andtwordesfrouwen an de anderen
ßiden, van wegen eyns sulvemen papagoyen deme gemenen ampte der
batstovere hyrbynnen Lubeke bohorende unde vormiddelst Lutken
Brunß unlangens bynnen Hamborch gestorven im vorgangen jare af-
geschoten unde gemelter Anneken eyn panth scholde gesath, wowoll he
darvor gemelten ampte vorscrevene anclegere to borgen gestalt hadde
etc., na clage ... äff seggen laten:
Na deme gemelte Anneke den papegoyen in orer handhebbenden
were hefft unde noch vor duffte, roff edder ander quade handelinge
wert angesproken, so is se neger dar by to bliven dan eyn ander se dar
äff to drengen.
61

Screven van bevele des Rades. Actum ut supra [Sabbato 20. Man].
NStB 1503 Vocem jocunditatis.
1503 Mai 20
118. Besitzeinweisung laut königlichem Mandat.
Kammergericht.
De Exsame Rath to Lübeck hebben twisschen Laurens Willemsen
anclegere an de eyne unde den vormunderen seligen Hans Pawesens
nagelaten wedewen, alse hern Everde van Rentelen, Clawes Strus,
mester Peter Lazur, Hinrick Runge unde Jurgen Louwen borgeren dar-
sulvest to Lubeke antwordesluden an de anderen ßiden in saken eyns
huses de melsack genomet up sunte Johanstraten orde hir bynnen
Lubeke gelegen, umme dar inne eyne sententien vormals 29. dage des
mantes Januarii im negestvorschenen jare affgesecht, angande: De Er-
same Radt to Lubeke hebben twischen den vormunderen zeligen Hans
Paweses nagelaten wedewen etc., unde under anderem innehebbende:
Na deme Laurens sodane hus mit syner tobehoringe im oversten boke
ungedelget steit togescreven, dat he des mechtig sy etc., na lüde eyns
penall mandath breves unsers aldergnedigsten hern Romesschen Konin-
ges van dato to Regensborch am 24. dage des mantes Aprilis lestleden
darsulvest vormiddelst gemelten Laurens vorgebracht unde gelesen mit
geborliker execution unde vullstreckinge to vullenforen etc., wo woll
dar iegen vormiddelst den iegenparth als gedachte vormundere eyn
appellation an dat Chamergericht des vorscreven unses aldergnedigsten
hern Romeschen Koninges ingelecht, na vorhoringe gemelter senten-
tien, obgedachtes mandates unde etliker compulsoriall breve, dergeliken
beider parte clage, antworde, rede, wedderrede, insage, vorgevende
unde begerte, ok na besprake unde ripem rade affseggen laten:
Dat de erscrevene Radt alse de gehorsam na lüde unde vornoghe
gemeltes mandath breves wisen den vorscrevenen Laurens in de be-
sittinge des vorscrevenen huses, darinne ok de truwe handt unde appel-
lation an geborliken enden vorder to gande alse recht is.
Screven van bevele des Rades. Actum [Sabbato 20. Maij].
NStB 1503 Vocem jocunditatis.
1503 Mai 18
119. Schuldklage. Verweisung des Gläubigers an sein Pfandrecht.
De Ersame Rath to Lübeck hebben twisschen den vormunderen An-
neken zeligen Bernd Bartrams nagelaten dochter anclegere an de eyne
62

unde Hanse Symonsen de seligen Hinrick Knustes in Got vorstorven
husfrouwen tor ee heft anders dels van wegen vefstich marck lub., so
genante Hinrick der vorsereven Anneken inholt eyner schrifft hir bevorn
anno etc. 99 lestleden Corpus Christi gescreven, anghande:  Hinrick
Knust etc. schuldich is, dar vor he or sine redesten gudere na vormoge
gemelter scryfft hefft vorpandet etc., na clage ... affseggen laten:
Na deme gemelter Anneken vor sodane gelt de gudere na inholde vor-
gerorder schrifft syn vorpandet, so moth ße offt ore vormundere sik dar
an holden de to vorfolgen so recht is.
Jussu consulatus. Actum ut supra. [Jovis 18. Maij.]
NStB 1503 Exaudi.
1503 Mai 27
120. Erbrecht der Mutter und des Vaterbruders.
De Ersame Rath to Lübeck hebben twisschen den vormunderen Kar-
styne Wilkens an de eynen unde den negesten erven zeligen Peters van
der Heyde in Got vorstorven unde ock den testamentarien dessulven
Peters nomptliken Mathies unde Hermen Veit ahn de anderen siden,
van wegen vef stich mark lub., so gemelte selige Peter synem naturliken
kinde Anneken< der vorscrevenen Carstinen dochter in synem testa-
mente togetekent unde gegeven hefft etc., na clage . . . affseggen laten:
Dat de moder echte unde rechte geboren is neger erve to boren dan
vader broder.
Jussu consulatus. Actum [Sabbato 27. Maii].
NStB 1503 Ascensionis domini.
1503 Juni 20
121. Haftung. Bevollmächtigte des Gemeinen Kaufmanns.
Schiffbruch. Bergung. Handeln zum Besten des Kaufmanns.
De Ersame Rath to Lübeck hebben twisschen Lambert Kumpalle an-
cleger an de eyne unde Hermen van Stade, Gherd Brunyngk, antwordes-
luden an de anderen siden, van wegen itliker gudere, so gemelte Lam-
bert in seligen Hans Franckes schepe anno 97 lestleden stormes unde
unwederhalven gebleven gehat unde de gemelten Hermen unde Ghert
alse vulmechtigere gemeynen copmans to Colberge dar sodane gudere
eyn parth gestrandet unde gebarget entfangen unde vortan geschepet
scholden hebben, namals an Dennemarkessiden genamen, des de erbe-
nomede Lambert van gemelten synen wedderparten vormende, nach
63

deme he darsulvest to Colberge syn gudt van ene gefordert unde doch
nicht entfangen hadde, betalinge to hebben etc., na clage . . . affseg-
gen laten:
Na deme de vorscrevene Hermen unde Ghert van ghemeynen cop-
manne syn gemechtiget umme sodane gudere to borgen unde to be-
fryen, wes se denne so entfangen unde vort gheschepet hebben, deme
copmanne tom besten, ys vorder unrath van anhalinge bygekomen, dar
to syn se nicht plichtich to antwerden, unde mot sodan gudt tosamende
blyven beth to ende der sake, so darvan vormals is gehandelt.
Jussu consulatus. Actum ut supra [Martis 20. Junii].
NStB 1503 Corporis Christi.
1503 Juli 14
122. Kauf auf Kondition. Wette. Gottespfennig. Sicherheits-
leistung. Eintritt der Bedingung.
(aus dem Niedergericht)
De Ersame Rath to Lübeck hebben twisschen mester Godert How-
steyn vulmechtigen procurator Arndes van Emerick ancleger an de
eyne unde Johan Lamberßen antwordesman an de anderen ßiden, van
wegen hundert unde eyn punt saffran- so gemelter Johan deme vor-
schrevenen Arnde na vormoge eyner scriifft hir bevorn im negest vor-
schenen jare Dionisii gescreven, angande: Mester Gerbrandus Steen-
wych etc., na deme sodane slot unde Stadt in der sulven scrifft berort
vor der tidt darinne ock angetagen nicht gewunnen worden, to betalende
schuldich syn scholde etc., seggende, dat he demesulven Johanne vor-
moge gemelter scriifft vorwissinge hedde geboden alse he eynsodans
gedachte to bewisen etc., darto gemelter Johan seggen leth, dat eme
sodane vorwissinge nicht tor stunt, ok to rechter tidt so sick geborde,
dan na vorlope itliker dage so de gemelte Arndt buten gewesen, unde
irfarenheit umme dat vorscreven sloth unde Stadt tovorn gedan hedde,
geboden were etc., eyns ordels halven uth deme neddersten rechte vor
den ergemelten Rad to Lubeke geschulden, na clage . . . äff seggen
laten:
Na deme mester Godert eyn ancleger is, hefft denne syn hovetman offt
emant änderst sinerwegen des vullemacht hebbende gemelten Johann
to rechten tiden vorwissinge gedan edder dat he als recht is kone be-
wisen vorwissinge geboden, des mach he geneten, id ga dar furder
umme alse recht is.
Jussu consulatus. Actum ut supra [Veneris 14. Julii].
NStB 1503 Margarete virginis.
64

Der angezogene Eintrag betraf folgenden Vertrag zwischen Johann
Lambersen und Arnd van Emmeridi:
Meister Gerbrandus Stenwyck unde Bernt van Benthem vor deme
Ersamen Rade to Lubeke irsdiinende hebben mit eren uthgestreckeden
armen unde upgerichteden liffliken vingeren rechter staveder eede to
Gode unde den hilligen zwerende, dat se noch durch gunst offte gave,
dan allene umme der rechten warheit willen tugen wolden, certificert
unde tuget: Dat in dessem jare am avende Visitationis Marie hir byn-
nen Lubeke in Andreas van Benthem huse Johan Lamberßen hebbe
eyn punt saffrans Amt van Emerkens vor 20 rinsche gülden vorkofft by
s-ulcker conditien: weret de her hertoge van Gelleren Huessen, slot unde
stat uppe den vorschreven dach alse avent Visitationis Marie edder vor
der tidt gewunnen hadde, so scholde Arent vorschreven Johan Lamber-
sen vor sulck eyn punt saffrans 20 rinsche gülden geven; wo aver nicht,
so scholde he densulven saffran ummesustz hebben; unde dar na tor
sulven tyt deme sulven Arende up desulvigen conditie noch twe sacke
saffrans Berneket genant, der eyn islik twischen sostich unde seventich
punt edder tom mynsten beide baven hundert punt holden schole to
Antwerpen stände vor 400 gülden vorkoft; weret dat de vorschreven
her hertoge de vorgemelten Stadt unde sloth uppe dessen vorgenanten
dach offte tovorn gewunnen hadde, so scholde desulve Arent Johan
Lambersen vor sodane vorberorde twe sacke saffrans 400 gülden
geven; wo aver uppe den dach edder tovoren dat vorschreven slot mit
der stadt nicht gewunnen weren, scholde he den saffran vorgeves heb-
ben; des scholde Arent Johanne vor sodane 400 unde 20 gülden vor-
wissinge don, unde darup hadde Johan eynen godespenninck alse eynen
soßling entfangen unde den vort umme Godes willen gegeven; des an-
deren dages hadde Arent to Johann Lamberßen gesecht: Johan, wy
hadden gestern kopenschup, wo will gy idt dar mede holden? Wyll
gy my twe punt saffrans geven, ick will juw quidt scheiden. Darup
hadde Johann gesecht: Scholde ick juw twe punt saffrans geven, ick
neme nicht van juw hundert gülden unde scheldede juw quidt. Ick will
den kop geholden hebben unde juw nicht vorlaten, dan my holden an
juwe liff unde gut! Darup Amt antwordet hadde: So will ick my wed-
derumme holden an juwe liff unde gudt unde den dingen recht don
Alles sunder behelp unde geferde.
Jussu consulatus. Actum ut supra [11. Septembris].
NStB 1502 Dyonisii et sociorum eins.
65

1503 Juli 14
123. Inhaberschuldverschreibimg. Wegnahme durch den
Schuldner. Haftung. Broke.
(aus dem Niedergericht)
De Ersame Rath to Lübeck hebben twisschen Laurens Westfall alse
vulmechtigen procurator so he sede Bernde Pals to Munster to hus be-
horende ancleger an de eyne unde Gerde Burmester copgesellen dar-
sulvest iegenwordich synde antwordesman an de anderen ßiden, van
wegen soßundetwintich rinsche gülden, so gemelte Berndt vame vor-
screven Gerde itliker bussen halven vormiddelst densulven Gert van
Johan Harborch to Munster wonende gekofft inholt siner hantschrifft
darupp gemaket unde inhebbende deme hebber dersulfften sodane gelt
to betalen etc., to hebbende vormende, welcher hantscrift genante
Gherd deme vorscreven Bernde so he eme de in gudem geloven getoget
umme de to beseen mit vorsate genamen, dar mede wech gegan unde
also vorentholden scholde hebben etc., eyns ordels halven uth deme
neddersten gerichte vor den erschrevenen Radt to Lubeke geschulden,
na clage ... affseggen laten:
Na deme Ghert vorscreven tosteit sodane hantscrifft genantem Bernde
vorentholden to hebben, so moth he dersulven eme offte synem vul-
mechtigen wedderumme verantworden unde mach sodane vorenthol-
dinge wedder des genanten Berndes willen sunder broke nicht gedan
hebben, id ga dar furder umme alse recht is.
Jussu consulatus. Actum [Veneris 14. Julii].
NStB 1503 Margarete virginis.
1503 Juli 19
124. Vollmächtiger kann nicht Degedingesmann sein.
(aus Stralsund)
De Ersame Rath to Lübeck hebben twisschen Hinrike Morman als
fulmechtiger procurator der testamentarien seligen Telschen wandages
seligen Ghert Lubben dochter nagelaten testamente als der ersamen
heren Albrecht Swarten radtmans unde Carsten Fresen borgers tom
Stralessunde, ok der vormundere dersulven Telschen do se levede,
nomptliken Hinrik Mertzemans unde Lutken Beren ok borger tom
Sunde, dergeliken der provisoren unde vorstender sunte Nicolai kerken
darsulvest tom Szunde als der ersamen heren Hinrick Schutinges bor-
germesters, hern Cord Rugeman, hern Märten Vust und hem Johan
Trittelvitz radmanne tom Szunde vorgerort inholt eyns machtbreves
66

darsulvest gelesen, ancleger an de eyne und Hanse Krusingh ok borger
tom Sunde als vormunder Gherdes, Barbaren unde Magdalenen, des
genanten Ghert Lubben unmündigen nagelaten kinderen, der vorscre-
ven seligen Telsdhen halfbrodere unde halfsustere, van siner unde siner
anderen mede vormundere wegen der (der) macht he sick to hebbende
sede, anders dels, van wegen der vorscreven seligen Telschen nagelaten
testamente, dat de upgenante Hinrik Morman vor deme Ersamen Rade
to Lubeke als eyn vulmechtiger und eyn degedingesman to vordegedin-
gen vormende, eyns ordels halven vam Ersamen Rade tom Stralessunde
vorgerort und an den gemelten Rat to Lubeke geschulden, na clage . . .
äffseggen laten:
Nadem Hinrik Morman vorgerort na lüde des gemelten machtbreves der
sake eyn fulmecbtiger ys, so mach he desulven als ein degedingesman
nicht vordedingen, id ga dar vorder umme alse recht is.
Jussu consulatus. Actum [Mercurii 19. Julii].
NStB 1503 Alexii confessoris.
1503 Juli 19
125. Zuständigkeit für die Zeugenvernehmung.
Niedergericht und Rat.
(aus dem Niedergericht)
De Ersame Rath to Lübeck hebben twisschen Mathies van der Weser
vulmechtigen procurator Hinrik Gruben ancleger an de eyne unde
Hanse Mulich borger darsulvest to Lubeke antwordesman an de ande-
ren siden, van wegen ener tuchnisse, so gemelte ancleger vormals tegen
synen antwordesman im neddersten rechte, eme, so he sede, vam er-
schreven Rade togedelet, itlikes hoppen halven dem genanten ancleger
tobehorende unde vormiddelst Hanse Mulich vorgerort yn syneme aff-
wesende vorfolget, dem he doch nichtes plichtich to sinde vormende,
anstellede und vorhopede to donde etc., eyns ordels halven uth deme
neddersten rechte vor den ergemelten Rad geschulden, na clage . . .
äff seggen laten:
Na deme gedachtem anclegere de tuge vormals im neddersten rechte
to foren togedelt syn, so mot men de tuge darsulvest hören, id ga dar
furder umme als recht is.
Jussu consulatus. Actum ut supra [Mercurii 19. Julii].
NStB 1503 Alexii confessoris.
5*	67

1503 Juli 28
126. Strafpfändung wegen Ungehorsam. Wedderstalt. Broke.
(aus Travemünde)
De Ersame Rath to Lübeck hebben twisschen Detlefs Swarten, voget
to Travemunde, ancleger an de eyne unde Clawes Frundt, ock to Trave-
münde wonende, antwerdesman an de anderen syden van wegen itlikes
unhorsams so he deme vogede unde gemeynen bürgeren darsulvest in
deme graven neffen synen naberen to arbeiden unde in van sick leve-
ringe eynes pandes vor gemelten unhorsam wedderstall gedan hadde
etc., eyns ordels halven vam gerichte darsulvest to Travemunde vor
gemelten Radt geschulden, na clage ... affseggen laten:
Na deme gemelte Clawes vor den unhorsam vorgescreven eyn panth
van sick to geven deme rechte wedderstall gedan hefft, dat mach he
sunder broke nicht gedan hebben, id ga dar furder umme alse recht is.
Jussu consulatus. Actum ut supra [28. Julii].
NStB 1503 Jacobi apostoli.
1503 August 4
12?. Brautschatzfreiung bei unbeerbter Ehe. Verpflichtungen
der Ehefrau.
(aus dem Niedergericht)
De Ersame Rath to Lübeck hebben twisschen Hermen Slepkowen
und Drewes Langen ancleger an de eynen unde Gesken Hans Beckers
wandages schobandes by sunte Yllien nagelaten wedewen antwordes-
frouwen an de anderen siden van wegen itlikes geldes so gemelte an-
clegere by gedachtem wandages Hans Becker itlikes ber halven to achter
syn scholden und van genanter Gesken to hebbende vormenden etc.,
dar tegen gemelte Gheske, na deme se umbeervet, oren brutschat to
fryende vorhopede etc., eyns ordels halven uth deme neddersten rechte
vor gemelten Rad to Lubeke geschulden, na clage . . . affseggen laten:
Na deme de vorscrevene Geske myt gemeltem Hanse Becker orem
manne umbeervet is, so mach se oren brutschath fryen; aver hefft se
den anclegeren myt orem manne wes togesecht, dar ga id umme alse
recht is.
Jussu consulatus. Actum Veneris [quarta Augusti].
NStB 1503 Inventionis Stephani.
68

1503 Aug. 4
128. Gesellschaft. Haftung der Gesellschaft bei voller Masschup.
De Ersame Rath to Lübeck hebben twisschen Ertman Symonsen als
vulmechtigen procurator der negesten erven seligen Gherwyn Borne-
mans ancleger an de eyne unde Hanse Rock an de anderen syden, van
wegen etlikes nastanden geldes, so eme van Everde Buer borger
to Revele, des vorscrevenen Hanses, so se seden, vullen masscupp,
nastendich syn scholde, vormenende dat van demesulven Hanse betalt
to hebben etc., darto he antworde vorhopende, na deme se ene belange-
den umme schulde van Everde herkamende unde he by Everde ok to
achter were, dat se ok van syner wegen wedderumme to betalen scholden
plichtich syn etc., na clage .. . affseggen laten:
Na deme Ertman eyn ancleger ys, so mot Hans Rock van eme scheden;
hefft he aver enige wedderclage, dar umme ga id als recht is.
Screven van bevele des Rades. Actum ut supra [quarta Augusti].
NStB 1503 Inventionis Stephani.
1503 Aug. 4
129. Besäte. Einweldigung. Fristen. Rangfolge.
Abreden der Gläubiger.
(aus dem Niedergericht)
De Ersame Rath to Lübeck hebben twisschen Hanse Schulten vor sick
unde alse vulmechtige procurator Hinrick Nuremberges, Baden Twedor-
pes unde Jochym Grammendorpes ancleger an de eyne und mester Peter
Laßur alse werckmestere sunte Jacobes kerken hir bynnen Lubeke ant-
wordesman an de anderen siden van wegen eyner geweldinge, so by
gemelten parthen in etlike rente alse Geske Vosses in Bertelt Princk-
gruppes huse by der Wakenytze twisschen der clockgeter unde hunde-
straten bolegen iarlix hefft, jodoch vormiddelst de anclegere langenst
vor mester Peter unde bynnen rechter tidt na dersulven Gesken wikinge
besätet, gescheen, wowoll to samende uppe vorworde gemelten mester
Peters (so de ancleger sede) dat id orem rechte unvorfencklich syn
scholde in geweidiget etc., eyns ordels halven uth deme neddersten
rechte vor gemelten Rad geschulden, na clage . . . affseggen laten:
Is de besäte van beiden parten to rechten tiden na der wikinge der vor-
screven Gesken gescheen, so syn se to der ynweldinge gelike na; averst
69

umme de tosage so mester Peter syneme wedderparte gedan schal heb-
ben, dat syn besäte und inweldinge one in orem rechte unvorfencklick
syn scholde, dar ga id umme alse recht is.
Jussu consulatus. Actum ut supra [quarta Augusti].
NStB 1503 Inventionis Stephani.
1503 Aug. 5
130. Geloffte. Verpflichtende Wirkung der Teilzahlung.
De Ersame Rath to Lübeck hebben twisschen den testamentarien seli-
gen Titken van Stendels nagelaten testamente als Märten Ferst unde
Hans Klinckroden anclegeren an de eynen unde mester Steffen Arndes
richtescrivere antwordesman an de anderen syden, von wegen eynes
lofftes itliker rente unde hovetstols to entrichten etc., darup de erscre-
vene Radt ermals ame 29. dage Julii lestleden ore delinge gedan hebben,
angande: De Ersame Rath to Lübeck hebben twisschen den testamen-
tarien zeligen Titken van Stendelen etc., welckers lofftes de erbenomede
mester Steffen tostunt, seggende dar alrede itlike botalinge up gedan to
hebben etc., na clage . . . affseggen laten:
Na deme mester Steffen des lofftes tosteyt unde darupp secht alrede
botalinge gedan to hebbende, so moth he vortan botalinge don, id ga
dar furder umme alse recht is.
Screven van bevele des Rades. Actum Sabbato [quinta Julii1)].
NStB 1503 Inventionis Steffani.
1503 Aug. 11
131. Degedingesleute als Zeugen in derselben Sache.
De Ersame Rath to Lübeck hebben twisschen Clawes Piper ancleger
an de eyne unde Hanse Herbolde eynem bekenslegere antwordesman an
de anderen syden van wegen hundert 45 marck unde 7 schill. lubesch,
so gemelte Hans Herbold deme vorscreven Clawese borckendes geldes
plichtich syn scholde, dat denne de erbenomede Clawes myt tugen vor-
mende natobringende, so de erscrevene Radt hir bevorn gedelet hefft
unde in ditsulve bock in dessem jare Alexii confessoris gescreven, an-
gande: De Ersame Rath to Lübeck hebben twisschen Clawes Piper etc.,
dar tegen de erbenomede Hans Herbolt leth seggen, sodane tuge, so
de ergenante Clawes vorbrachte, alse Hinrick Steynbrinck, Hans Smyt,
Mauritius Smyt unde Clawes Grude weren degedingeslude gewesen,
*) muß heißen: Augusti.
70

vorhapende desulven nene tuge der sake wesen scholden etc., na beider
parte vorgevende, clage ... affseggen laten:
Wowoll de tugen mede in der degedinge gewest syn, willen se denne
noch durch gunst edder gave dan umme rechtes rechten willen tugen,
dat de dinge to eynem vullenkamen ende gerekent zin, so mögen se
tuge tor sake wesen.
Jussu consulatus. Actum Veneris [11. Augusti].
NStB 1503 Laurentii.
1503 Aug. 16
132. Kauf. Sachmängel. Beweis mit Weinkaufsleuten oder
angesessenen Bürgern.
De Ersame Rath to Lübeck hebben twisschen Bernd Ecksen ancleger
an de eyne unde Ghert Burmester antwordesman an de anderen siden
van wegen ver vate vlasses, de de genante Gerd demesulven Bernde
scholde vorkofft hebben unde nicht so gud als eme de genante Gerd to-
gesecht hadde gewesen, welk de genante Bernd mit den winkopesluden
dar over gewesen edder myt besetenen bürgeren nabringen wolde etc.,
na clage . . . affseggen laten:
Na deme Gherd Burmester deme genanten Bernde den kop bosteit,
wes denne Bernd mit den gemelten winkopesluden edder beseten borge-
ren tugen kan, des mach he geneten, id ga dar furder umme alse recht is.
Jussu consulatus. Actum [Mercurii 16. Augusti].
NStB 1503 Laurentii martiris.
1503 Aug. 18
133. Beisorger. Vollmacht zur Klage um Erbgut.
De Ersame Rath to Lübeck hebben twisschen Lutken Boren alse vul-
mechtigen procurator der vormundere offte bisorgere Anneken, Her-
men Gramborges, borgers tom Stralessunde, eliken husfrowen an de eyne
unde Urban Ronnegamen vulmechtigen procurator so he vormende der
nagelaten kindere seligen Bartrams van der Molen an de anderen siden
van wegen der vulmacht deme vorscreven Lutken gegeven unde vam
Ersamen Rade tom Stralessunde uthgegan darsulvest vor deme erscreven
Rade to Lubeke gelesen, de de genante Urban vormende nicht nochaff-
tich to sinde in saken, so etlik ervegudt belangende etc., na clage ... aff-
seggen laten:
71

Nach deme de frouwe bisorger hefft gekaren unde se mechtigh gemaket,
so is de macht gut genoch; averst de ander macht van Urbans wegen is
nicht gut genoch, sunder mach eyne andere halen.
Jussu consulatus. Actum [Veneris 18. Augusti].
NStB 1503 Laurentii martiris.
1503 Aug. 18
134. Vollstreckungsmafinahmen (Antasten) ohne Erlaubnis des
Gerichts. Broke.
(aus dem Niedergericht.)
De Ersame Rath to Lübeck hebben tusschen Detlefs Papen ancleger
an de eyne unde Clawes Peters unde Hans Schap antwordesman an de
anderen  siden,   van  wegen  itlikes   ervegudes,  dat   de   erbenomeden
Clawes unde Hans ane orloff des rechten scholden angetastet hebben,
eynes ordels halven uth dem neddersten rechte vor dessen erscreven
Radt to Lubeke geschulden etc., na clage ... affseggen laten:
Hebben se de gudere angetastet sunder orloff des rechten, dat mögen se
sunder broke nicht gedan hebben, unde moten de gudere noch laten
boscriven, id ga dar denne umme alse recht is.
Jussu consulatus. Actum Veneris [18. Augusti].
NStB 1503 Assumptionis Marie.
1503 Sept. 4
135. Klage um Kost. Beweisvorzug für ein Jahr.
Haftung des Erbschaftbesitzers.
De Ersame Rath to Lübeck hebben twisschen Johan van Munster
ancleger an de eyne unde Gerde Benolken antwordesman an de anderen
siden, van wegen anderthalf jar kost so selige her Berndt Bennolken,
des vorscreven Gerdes do he levede broder eme plichtich scholde syn
gebleven, welker nagelaten gudere de gemelte Gert sick scholde hebben
underwunden etc., na clage . . . affseggen laten:
Hefft sik gemelte Gert syns seligen broders nagelatener gudere under-
wunden, so moth he gedachtem Johan van Munster to synen schulden
antwerden; wes denne desulve Johan myt sinem ede up en jar kost, dat
he by gemelten hern Bernde to achter sy, wil beholden, dat moth eme
Gerdt geven; umme dat nastande mach he ene alse andere schulde
belangen unde ga dar umme alse recht is.
Jussu consulatus. Actum Lune [quarta Septembris].
NStB 1503 Egidii abbatis.
72

1503 Sept. 6
136. Kauf nach Probe. Probemäßigkeii der Ware. Beweis.
Machtlosigkeit des Kaufs.
De Ersame Rath to Lübeck hebben twisschen Bernd Exell ancleger
an de eyne unde Ghert Burmester antwordesman an de anderen siden
van wegen itlikes flasses lettouwesscher knoken to Hamborch stände, so
de erbenomede Ghert genantem Bernde vorkofft unde darupp eyne
probe offte to gegeven scholde hebben, dat denne dersulven probe offte
deme toge nicht gelick syn scholde etc., na clage . .. ripem rade, ok vor-
horinge eyner schrifft hir bevom am sonnavende negestvorgangen in dit
bock gescreven, angande: Bernd Exel etc. affseggen laten:
Na deme sodane flass to Hamborch is, dat denne de erberorde parte to
beiden siden dar hen reisen umme dat sulve to beseende, kan denne
Bernd so he en ancleger is bewisen, dat id dem toge offte proben, so he
darup entfangen hefft, to geringe sy, des mach he geneten, unde de kop
is van neyner werde.
Jussu consulatus. Actum ut supra [Mercurii 6. Septembris].
NStB 1503 Egidii abbatis.
1503 Sept. 19
137. Verschaffung besateter Güter in eine andere Were.
Broke. Rückschaffung.
De Ersame Rath to Lübeck hebben twisschen mester Godert Howsteyn
licenciaten im geistliken rechte ancleger an de eyne unde Johan Lamber-
ßen antwordesman an de anderen siden van wegen hundert unde eyn
punt saffran, derhalven de erbenomede mester Godert mit eme inholt
itliker scriffte hir bevoren in dit bock gescreven im rechte hanget unvor-
scheden, welken saffran de erbenomede mester Godert myt ener kiste
unde anderen guderen deme erbenomeden Johan tobehorende by hern
Hinrike Warmboken myt rechte bosatet und doch de erbenomede Johan
uth der bosate sunder vorloff des rechten yn eyn andere were gebracht
sdiolde hebben, vorhopende, dat desulve Johan dat sunder broke nicht
scholde gedan hebben unde noch plichtich syn sodane vorgerorde hundert
unde eyn punth saffran wedderumme in de were to bringen, dartegen
Johan sede, dat he twe secke saffran von 64 punden in de were gelaten
hedde, vorhopende dar mede to entstände etc., na clage . . . affseggen
laten:
Nademe Johan tosteit den saffran myt der kiste unde anderen guderen
myt rechte bosatet to wesen unde densulven darbaven sunder vorloff
73

des rechten in eyne andere were gebracht hefft, so mach he dat sunder
broke nicht gedan hebben, unde moeth nach sodanen hundert unde eyn
pundt saffrans dar mit he mit gemeltem mester Goderde im rechte hen-
get unvorscheden, wedderumme in de were bringen, dar uth he ene hefft
genamen, idt gha dar vorder umme alse recht is.
Jussu consulatus. Actum Martis [19. Septembris].
NStB 1503 Mauritii et sociorum eius.
1503 Sept. 26
138. Prozefibürgenstellung. Angesessene Bürger.
De Ersame Rath to Lübeck hebben twisschen Mathies van der Weser
alse vulmechtigen procurator Hinrick Gruben ancleger an de eyne unde
Hans Mulich antwerdesman an de anderen siden in saken desulven Hans
unde Hinrick itlikes hoppen halven belangende, dar gemelte Mathies
overbodich syn recht to vorborgen vame vorscreven Hanse Mulich borgen
wedderumme to hebbende 'bogerde syns rechten by gemelten Rade to
bliven etc., dar tegen Hans Mulich to antwerdende vormende, nach deme
he des Ersamen Rades gehorsame borger unde to Lubeke boseten were,
he deme Rade in allen rechte hören wolde, dat he dar boven borgen to
stellen nicht scholde plichtich syn etc., na clage ... affseggen laten:
Na deme Hans Mulich eyn boseten borger is unde deme Ersamen Rade
rechtes hören wil, so dorff he darbaven neyne borgen stellen.
Jussu consulatus. Actum ut supra [Martis 26. Septembris].
NStB 1503 Mauritii.
1503 Okt. 7
139. Besäte nach geistlichem Recht. Unwirksamkeit gegen
Bürger.
De Ersame Rath to Lübeck hebben twisschen Johan Lambersen an-
cleger an de eyne unde Steffen Arndes richteschriver an de anderen siden,
van wegen eyner kiste unde etlikes saffrans, so in des erbenomeden
mester Steffens huse stan scholde deme erbenomeden Johanne tobeho-
rende, dat welke de erbenomede mester Steffen Johan vorgescreven nicht
volgen wolde laten, seggende, dat it by eme myt geistlikem rechte by
pene bosatet were etc., na clage . . . affseggen laten:
74

Na deme de erbenomede Johan en wertlick man is unde de besäte syner
gudere myt lubesschem rechte nicht gescheen is, so moth mester Steffen
eme syne gudere volgen laten umbehindert.
Jussu consulatus. Actum [Sabbato 7. Octobris].
NStB 1503 Francisci confessoris.
1503 Okt. 13
140. Werkvertrag. Mündliche Abänderung des schriftlichen
Kontrakts. Bürgenstellung.
De Ersame Rath to Lübeck hebben twisschen Johan ton Uthslage an-
cleger an de eyne unde mester Steffen Amdes antwordesman an de
anderen syden van wegen eynes contractes under ene malkander gemaket
inholt ener ozerteren darsulvest vormiddelst gemelten ancleger vorge-
bracht gelesen unde dorch mester Steffen bostan uppe sostich pergament
myssal romesch, so desulve mester Steffen eme unde synen gesellen
Werner van deme Wolde to makende unde vor Martini lestleden vor
sodan gelt in der erscreven szerteren bestemmet to leverende angenamet
hadde, bedrepende, dorch vorsumenisse doch betherto vortogen, derhal-
ven se sick der tid baven de vorscrevene czerteren vormiddelst mede-
beweringe itliker personen des Rades vame erscreven Rade darto gefuget
upt nyge beth Nicolai schirstkomende hedden vorliket, dar denne de
erbenomede mester Steffen gedachten Johan ton Uthslage nicht ßo
gewyß helt des nastanden geldes halven, sick ummetrent twehundert
unde achtentich marck lub. belopende, eme datsulffte up Michaelis na
overleveringe der boke negestkomende to betalen, dat he myt synem
ede averbodich was to beholden etc., na clage ... affseggen laten:
Na deme de erbenomeden parte sick malkander der czerteren bestan unde
der tid der overleveringe der boke upt nyge beth to Nicolai avereyns ge-
komen syn, so mot mester Steffen gemelten ancleger unde synen gesel-
len uppe de vorscrevene tidt sodane bokere averantwerden; aver wil
mester Steffen syn recht dar to don, dat he jegenwardich den ancleger
nicht so gewyß holde alse tor tidt des contractes dat nastande gelt uppe
den Michaelis na der entfanginge der boke to betalen, so mot he eme
borgen stellen unde datsulve vorwissen, id ga dar vurder umrae alse
recht is.
Jussu consulatus. Actum ut supra [13. Octobris].
NStB 1503 Dionisii.
75

1503 Okt. 14
141. Verklarung eines Schiffszusammenstoßes. Zeugenverhör
in Abwesenheit der Gegenpartei. Ungültigkeit der Zeugnisse.
Bernd Papke ancleger vor deme Ersamen Rade to Lübeck irschinende
hefft tosprake gedan to den redern seligen Ghert Ovendorpes schepes
in dusser hir negestberorden scriifft bestemmet wo ore schip so desulve
Ghert by synem levende plach to vorende, eme ummetrent achte yarn
vorleden syn schip vor Revele achter deme bolwerke yn de grundt ge-
dreven, vordrucket unde vorschoret scholde hebben, vorhopende, na
deme ße ore schip gereddet unde namals tor ßeewart wedderumme uth-
geredt unde de fracht dar äff kamende gebort hedden, dat ße eme syn
schip to betalen scholden plichtich syn etc., dar tegen gemelte redere
seden, dat Ovendorp eme den schaden nicht gedan hedde, dan were van
unwedders unde wyndes wegen bygekamen, darto denne de erbenomede
Ovendorp alrede vor gemelten Bernde yn der haven liggende densulven
Bernt in deme ankörnenden storme scholde ghewarnet hebben syn schip
van deme synen to leggen unde sick sulvest vor schaden to bewaren, dat
in dit bock gescreven, angande: De redere seligen Ghert Ovendorpes etc.
darsulvest gelesen, tho bewisende vormenden unde doch de erbenomede
Berndt nicht geachtet hedde etc., vorhopende dat ße darumme gemelten
Bernde uppe sine clage to antworden nicht plichtich syn scholden etc.,
uppe welcke scrifft de erbenomede Bernd sede, dat eme to der tidt, so
de tuchnisse inholt dersulven geforet is, syn recht van den heren borge-
mesteren wor gestundet in der sake nichtes to donde, unde na deme se
ruggelinges unde yn synem affwesende gescheen wore, vorhapende, dat
se darumme nicht scholde van werden syn etc., dat welke de erscreven
parte allenthalven scholden deme erscrevenen Rade toirkennen, jodoch
offt sodane tuchnisse by macht gedelt worde, hebben sick beholden de
erberorden antwerdeslude hir namals upt nyge dorch levendige lüde
edder ock segele unde breve tuchnisse to donde unvorsumet etc., darup
denne de erbenomede Radt vor recht hebben affseggen laten:
Na deme Bernde Papken vorscreven syn recht gestundet unde der Stadt
bock nicht medebringet, dat he to der vorgerorden tuchnisse dar sulvest
inne gescreven gehesschet is umme de tugen to seen unde hören sweren
etc., wowoll denne desulve wechferdich gewesen, so is doch sodane tuch-
nisse, in synem affwesende gescheen, nicht van werden; aver so sick de
wedderpart vorwart hefft upt nyge tuchnisse dorch levendige lüde alse
recht is to foren edder ock derhalven brefflike kunthscup vorthobringen,
des mögen se geneten unde ga dar furder umme alse recht is.
Jussu consulatus. Actum ut supra Sabbato 14. Octobris.
NStB 1503 Dionisii.
76

1503 Okt. 17
142. Beweis über See und Sand. Jahr und Tag.
De Ersame Rath to Lübeck hebben twisschen den rederen seligen
Ghert Ovendorpes schepes an de eyne unde Bemdt Papken an de ande-
ren ßiden van wegen der tuchnisse, bewyß unde kuntzcup dar äff yn
eyner sententien am sonnavende negest vorschenen affgesecht unde in
dit bock gescreven, angande: Bernd Papke ancleger vor deme Ersamen
Rade to Lübeck etc., vortobringen, de welcke der erbenomeden redere
vormenden, in deme ße desulven aver se unde sant to voren bedarfften,
bynnen jare unde dage to mögen vorbringen, dar tegen gemelte Bernde
Papke antworde vorhopende, dat na deme de redere alrede jar unde
dach gehat hedden in der sake tugen to voren unde dat sulve vorschenen
were, dat ße dar baven neyn jar unde dach mihr hebben dan tugebor-
stich wesen scholden etc., na lengeren vorgevende beider parthe, clage
. . . äffseggen laten:
Na deme den rederen in der hovetsake der ße upt nyge mit deme vor-
screven Bernde syn vorbleven unde dar inne jar unde dach dorch gemel-
ten Bernde angetagen nicht gelopen hefft bewyß unde kuntzscup toge-
delet ist to gebruken unde sick beclagen datsulve aver ßee unde sant to
moten voren, so mögen ße dar to gebruken jar unde dach, id ga dar fur-
der umme alse recht is.
Jussu consulatus. Actum [Martis 17. Octobris].
NStB 1503 Galli confessoris.
1503 Okt. 18
143. Verweigerung der Mündigsprechung wegen geistiger
Gebrechen.
De Ersame Rath to Lübeck hebben twisschen Mauritius Hemelman
ancleger an de eyne unde synen vormunderen nomptliken Märten Verst,
Hans Eppinge unde Borghart Travensteden antwordeslude an de ande-
ren siden van wegen dessulven Mauritius guderen in eyner scrüfft hir
bevoren anno 99 lestleden Exaltationis sancte crucis gescreven, angande:
Schelinge unde twedracht is gewesen twisschen Mauritius Hemmelmans
etc. bestemmet, de de upgenante Mauritius van den vorscrevenen vor-
munderen to hebbende unde derhalven mundich to werden vormende
etc., dar tegen genante vormundere dessulven Mauritius geb reck, alse
dat he syner synne unde vornunfft so mechtich nicht were so he woll be-
darff hedde, entdeckeden und dat se dar neffen to itlikem gelde in der-
sulven scriiffte berort seligen Jurgen Hemmelmans kindere, dar ße ock
77

vormunderen to weren, belangende insage hedden, jodoch stellende dat
deme erscrevenen Rade to irkennende etc., na clage ... affseggen laten:
Na deme gemelte vormundere suß lange des vorscrevenen Mauritius
beste geweten hebben, ßo se noch vortan don willen, so mögen ße na
gelegenheit dessulfften Mauritius als it mit eme gewant is dar vortan
by bliven unde sick na der upgenanten scriifft richten.
Jussu consulatus. Actum ut supra [18. Octobris].
NStB 1503 Galli confessoris.
1503 Okt. 21
144.	Gerichtsstand der belegenen Sache bei liegenden Gründen
und stehenden Erben.
De Ersame Rath to Lübeck hebben twisschen Anneken seligen Gher-
ken Drewes nagelaten wedewen anclegerschen an de eyne unde Peter
Voß tor Nygenstad im lande to Mekelenborch belegen wonende antwor-
desman an de anderen siden, van wegen itlikes ackers unde husinge
darsulvest so se seden tor Nigenstadt belegen, dar doch de erbenomede
Peter der vorscreven Anneken uppe ore clage nichtes bestant etc., na
beider parte vorgevende, clage . .. affseggen laten:
Na deme de erbenomede Anneke den vorscreven Peter umme liggende
gründe unde stände erve tor Nygenstadt vorgerort belegen boschuldet
unde he ock nichtes tosteit, so moten se reysen to beyden ßiden, dar so-
dane gudere syn gelegen, umme darsulvest wes recht is tovorfolgen.
Jussu consulatus. Actum Sabbato [21. Octobris].
NStB 1503 Luce evangeliste.
1503 Okt. 25
145.	Erbrecht. Halbbruders Kinder und Mutters Vollschwester
Kinder.
(aus Burg)
De Ersame Rath to Lübeck hebben in saken de erven unde nagelaten
gudere seligen Dorthyen, Hanses van dem Brinke tor Borch uppe Veme-
ren wonende, do se levede, eliken husfrouwen belangende, eyns ordels
halven vam Ersamen Rade darsulvest tor Borch uthgegan unde vor ge-
melten Radt to Lubeke geschulden, na clage ... affseggen laten:
Dat halffbroder kindere sint na lubeschem rechte neger erve uptoboren
dan moder vullesuster kindere.
Jussu consulatus. Actum [Mercurii 25 Octobris].
NStB 1503 Luce evangeliste.
78

1503 Okt. 21
146. Vorbehalt zweiten und dritten Beweises.
De Ersame Rath to Lübeck hebben in saken der erven ßo to seligen
Tilen Tilinges wandages borgers darsulvest to Lubeke unde siner hus-
frouwen beide in Got vorstorven nagelaten guderen de negesten vor-
menen to wesen unde dersulven gudere halven itliker tovorsichte van
deme Ersamen Rade to Oldendorp under Schouwenborch belegen uth-
gegan unde vormiddelst Brun Hoveman deme jüngeren alse vulmech-
tigen der erven unde Hanse Wedekindes änderst Tilinge genomet alse
vulmechtigen des anderen parthes vorgebracht, ok itliker tugen halven,
so vormiddelst Detleve Meyger ok borger to Lubeke van siner egene
wegen alse to den guderen des vorscreven seligen Tilen Tilinges ok ge-
rechtiget gefort etc., na beider parte clage . .. affseggen laten:
Na demme sick de parthe allenthalven vorgerort beholden orer breve,
bewyß unde tugen halven, offt de nicht nogafftich irkant worden, der
anderen unde drudden unvorsumet, so mögen ße dersulven alse recht is
beth to deme drudden gebruken, beholden doch eynem ideren vorscre-
ven sine schuttinge der tugen unde jegenrede uppe des anderen bewyß
alse recht is.
Jussu consulatus. Actum ut supra [26. Octobris].
NStB 1503 Crispini et Crispiniani martirum.
1503 Nov. 3
li?. Enthaftung aus dem Gefängnis. Bürgen. Elendeneid.
(aus dem Niedergericht.)
De Ersame Rath to Lübeck hebben twisschen Ertman Szulen ancleger
an de eyne unde Barbaren Holsten, in den sloten sittende, wowoll nue
tor tidt vor deme erscrevenen Rade jegenwordich antwerdesfruwe an de
anderen siden, van wegen itliker butewendiger moye unde gerichtes
forderinge, dar mede de erbenomede Barbara genanten Ertman baven or
angehaven recht vor deme ergemelten Rade to Lubeke belangede, worum-
me de ergenante Ertman vormende dat se schuldich syn scholde borgen
to setten edder solange sitten to bliven beth se sick im lubeschen rechte
lete genogen etc., darto gemelte Barbaran leth antworden, dat ße so
arm unde elende, dat se gedachtem orem wedderparte neyne borgen
setten konde, wolde sick doch am lubeschen rechte laten benogen unde or
recht änderst nergen soken edder vordem laten, vorhopende dar mede
den sloten to entgande etc., eynsordels halven uth dem neddersten rechte
vor gemelten Radt geschulden, na clage .. . affseggen laten:
79

Wil de erbenomede Barbara dat myt orem rechte beholden, dat se
so arm unde so elende sy, dat se genantem Ertmanne neyne borgen set-
ten kan, unde dar neffen, dat se sick am lubesschen rechte wille laten
genogen, unde sodane butenwendige gerichtes forderinge afstellen, des
mach se geneten unde dar mede sick derhalven der sloten entfryen, id
ga dar furder umme als recht is.
Jussu consulatus. Actum Veneris [tertia Novembris].
NStB 1503 Omnium Sanctorum.
1503 Nov. 3
148. Vorwissinge. Kauf (Wette). Vollmacht.
(aus dem Niedergericht)
De Ersame Rath to Lübeck hebben twisschen mester Godert Houw-
steyn vulmechtigen procurator Amdes van Emerick ancleger an de eyne
unde Johan Lamberßen antwerdesman an de anderen siden van wegen
eynes kopes van saffran, dar van in eyner scriifft hir bevoren anno 502
Dionisii in dit bock gescreven angande: Mester Gherbrandus Steenwich
etc.1), berort, derhalven de erbenomede mester Godert vormende eyner
sententien twisschen eme unde gemeltem sinem wedderparte am 14.
dage Julii lestleden affgesecbt unde in dit bock ok gescreven, angande:
De Ersame Rath to Lübeck hebben twisschen mester Godert Howsteyn
etc.1), unde darsulvest beide gelesen genoch to donde, und dat he eme
alse eyn vulmechtiger des vorscreven Arndes sodanen vorberorden
saffran to rechten tiden to vorwissen gebaden hedde, to bewisen etc.,
welkes eme doch de erbenomede Johan so nicht en bestunt etc., eyns
ordels halven uth deme neddersten rechten vor gemelten Rad to Lu-
beke geschulden, na clage ... affseggen laten:
Na dem mester Godert eyn ancleger is, kan he denne alse recht is be-
wisen, dat he van synem hovetmanne genochsam sy gemechtiget sodane
vorwissinge, dar van in der vorgenanten sententien berort, deme vor-
screven Johan synem wedderparte to donde, und dat he de to rechten
tiden wo sik gebort gedan edder gebaden hebbe, des mach he geneten,
id ga dar furder umme alse recht is.
Jussu consulatus. Actum Veneris [tertia Novembris].
NStB 1503 Omnium Sanctorum.
!) Vgl. Nr. 122.
80

1503 Nov. 15
149. Grundstücksverkauf. Freiheit lübischer Grundstücke von
auswärtigen Lasten.
De Ersame Rath to Lübeck hebben twisschen mester Peter Laßur
unde Clawes Tomasen alse testamentarien seligen Hans Veren ancleger
an de eyne unde Hanse Koldys antwerdesman an de anderen siden,
van wegen hundert rinsche gülden dar vor gemelte testamentarien ge-
nantem Hanse Koldys eyn gudt buten deme Molendor vor der Wa-
kenysse gelegen, de Horst genomet, vorkofft hebben, welkes kopes de
erbenomede Hans Koldys tostunt, jodoch seggende, dat se dat eme
boven de gerechticheit, de eyn Ersamer Radt vorscreven dar jarlikes
ynne hefft, quijd unde frye vorkofft hebben, des se doch eme also nicht
konden weren, dan van dem heren van Sassen jarlix umme syne gnaden
twe marck lub. unde eyn rockhon baven vorgedachte plicht und rech-
ticheit des Rades to gevende gefordert unde angelanget worde, vor-
hopende, dat he de botalinge dar umme nicht scholde schuldich syn to
donde, beth se eme der fryeheit wo se eme vorkofft hadden geworden
etc., na clage .. . affseggen laten:
Dat de Ersame Rad to Lubeke nemande eniger herlicheid in dem vor-
screvenen gude bosteit, unde nadem Koldys des kopes is bokennich,
so moth he botalinge don.
Jussu consulatus. Actum ut supra [15. Novembris].
NStB 1503 Brictii episcopi.
1503 Nov. 17
150. Beweis der ehaften Not. Verwillkürte Ausschlußfrist.
Säumnis.
(aus Wismar)
De Ersame Rath to Lübeck hebben twisschen Clawes Voth borger tor
Wismar ancleger an de eyne unde deme ersamen heren Nicolaus Rog-
gensack radtman darsulvest tor Wismar entwerdesman an de anderen
siden in saken der nagelaten gudere seligen Hinrikes unde Jochim
Reyneken beide in Got vorstorven, derhalven eyne sententie hirbevorn
im negest vorschenen jare am 17. dage des mantes Augusti afgesecht
unde in dit bok gescreven unde gelesen, angande: De Ersame Rath to
Lübeck hebben twisschen Clawes Voth etc., darinne sick de erbenomede
her Nicolaus inholt des Ersamen Rades tor Wismar vorgerort ordell-
breff, darsulvest ok gelesen, hefft vorwillekort bynnen 14 dagen syne
*	81

ehafftige notsake, eme in der vorgerorden sententien togedelet unde
beholden, als recht is to bewisen, unde doch derwegen vam erscreve-
nen Rade tor Wismar, so he de vorwillkorde tidt hefft vorsumet, synes
rechten nedderfellich gedelet is, wowoll des negesten rechtdages dar na
im gerichte irschenen umme, dar he van synem wedderparte derhalven
angelanget, syne eafftige notsake vortob ringen etc., eyns ordels halven
vam erbenomeden Rade tor Wismar uthgegan unde vor gemelten Rad
to Lubeke geschulden, na clage . . . ripem rade, ok na vorhoringe ge-
melter sententien unde ordelbreves vor recht affseggen laten:
Na deme de gemelte her Nicolaus sick verwillekort hefft inholt der Stadt
Wismar breves unde neddersten bokes syne eafftige notsake eme wo
vorgerort in der upgenanten sententien beholden unde togedelet bynnen
14 dagen als recht is to bewisen unde derhalven sumich geworden syne
tugen offte bowyß bynnen upgenanter tidt vortobringen, so is he fellich,
id ga dar furder umme alse recht is.
Jussu consulatus. Actum ut supra [17. Novembris].
NStB 1503 Brictii confessoris.
1503 Dez. ]
151. Bruch des Friedegebots. Geleit. Verlust des Geleits.
(aus Rostock)
De Ersame Rath to Lübeck hebben twisschen Corde van der Hoye
unde Corde Korner alse vulmechtigen procuratores Tilen Korners bor-
gers to Rostock ancleger an de eyne und dem ersamen hern Hinrike
Blomenouwe, radtman, Eier Langen unde Hans Besen, ok bürgeren to
Rostock, alse vulmechtigen procuratoren Boryes Muller und Gosschalk
Bück, steffkindere des vorscreven Tilen, antwordesluden an de anderen
ßiden, van wegen itliker slachtinge twisschen den erbenomeden Tilen,
Boryes unde Gosschalk baven des Ersamen Rades to Rostock geboth,
dat eyn van one vorscreven by synem hogesten frede holden unde sick
an rechte genogen laten scholde, began, derwegen se allenthalven na
vorlope der vare dage de gemelte Boryes unde Gosschalk geleidet wed-
derumme to Rostock to rechte gekomen, dar denne de erbenomede Rad
to Rostock or sententie unde rechtsproke gedan hebben, dat de erberorde
Boryes und Gosschalk schuldich syn scholden, dar se vorscrevener sake
halven to rechte gan willen, sunder geleide vortokomen etc., eyns ordels
halven vam erscrevenen Rade to Rostock utgegan unde vor gemelten
Radt to Lubeke geschulden, na clage ... affseggen laten:
Na deme so de anclegere seggen, den erbenomeden Boryes unde Gos-
schalk vam erscrevenen Rade to Rostock by orem hogesten geboden is
82

neffen Tilen orem wedderparte frede to holden, und se darna myt eme
tor slachtinge gekomen syn, willen se denne derhalven to rechte gan, so
moten se, wo ok dorch den ergemelten Rad to Rostock gedelet, ungeveli-
get unde ungeleidet vorkommen, <id ga dar furder umme als recht is.
Jussu consulatus. Actum Veneris [prima Decembris].
NStB 1503 Katherine virginis.
1503 Dez. 1
152. Umfang der Prozeß vollmacht.
(aus dem Niedergericht)
De Ersame Rath to Lübeck hebben twisschen mester Godert How-
steyn als vulmechtigen procuratoren Arndes van Emerick ancleger an de
eyne unde Johan Lambersen antwordesman an de anderen siden, van
wegen eyns kopes itlikes saffrans, dar van in eyner scriifft hirbevoren
im negestvorschenen jare Dionisii int dit bock gescreven angande:
Mester Gharbrandus Steenwich etc.1) berort, derhalven de erberorde
mester Godert eyner sententien in dit bock am dorden dage Novembris
lestleden ok gescreven angande: De Ersame Rath to Lübeck hebben
twisschen mester Godert Howsteyn etc.2), vormeynde genoch to donde
unde vort dem vorlate unde aveschede na iungest vor dem erscreven
Rade genomen mit dem richtboke darsulvest sampt den vorangeteken-
den scriifften gelesen to bewisen van deme erbenomeden synem hovet-
manne nochsam gemeditiget to synde deme vorscreven synem wedder-
parte sodane vorwissinge, dar van in upgenanten scriifften berort, to
donde mit deme anhange, offt de fullemacht im richteboke gescreven
nicht nogafftich irkant werde, dat he desulven noch mit ener anderen
vulmacht, eme vor notarien unde tugen, so he sede, gegeven, wolde
vorbeteren etc., eyns ordels halven uth deme neddersten rechte vor
gemelten Rad to Lubeke geschulden, na clage . . . ripem rade, ock na
vorhoringe gemelter scriiffte sampt noch twier anderen sententien
twisschen erberorden parten vormals ok afgesecht unde in dit bok, de
erste ame 14. Julii3) unde de andere ame 20. dage Octobris alles lest-
leden gescreven vor redit affseggen laten:
Na deme beide erberorde parthe als mester Godert und Johan Lam-
berßen vorscreven jungest vor deme erscrevenen Rade vorwiseth syn
uppe hüte dat richtebock, darinne des vorscreven mester Godert vulle-
madit umme dusser sake halven gegeven bescreven, unde ock wes se
J) S. Nr. 122.
2)	S. Nr. 148.
3)	S. Nr. 122.
83

furder in Stadt bokeren hebben to behaff eres rechten mede uptobrin-
gen unde denne de vorscrevene macht nicht wider inholt dan de sake
des vorscrevenen saffrans in rechte offte fruntscup up den vorscreven
Johan Lambersen to vorforderen, so is se dar to nicht genochsam deme
erbenomeden Johan na vormoge der Stadt boke borgen offte vorwis-
singe to stellen, unde mach ok dar boven, so he beth herto darupp syn
recht hefft geslaten, änderst neyner macht gebruken.
Jussu consulatus. Actum ut supra [prima Decembris].
NStB 1503 Andree apostoli.
1503 Dez. 2
153. Entziehung der Maklerbefugnis wegen Unzuverlässigkeit.
De Ersame Rath to Lübeck hebben twisschen Bartelt Frederikes
unde itliken anderen gemenen herbergereren uppe dem Koberge unde
Klingenberge hirbynnen Lubeke wonende anclegere an de eyne unde
Tytken Groten, körne mekeler, an de anderen siden van wegen itliker
unschicklicken handelinge, dar myt de erbenomede Titke genanten her-
bergerern unde anderen bürgeren so se seden im kornekope to vorfange
syn scholde etc., na clage ... affseggen laten:
Na demme de clage so mannichfoldich vallet der borgere over Titken
Groten vorscreven synes handeis, so secht eme de Radt de mekelye upp.
Jussu consulatus. Actum [Sabbato 2. Dezembris].
NStB 1503 Andree apostoli.
1503 Dez. 2
154. Bürgschaft. Zahlungspflicht, wenn keine Besäte
nach lübischem Recht.
De Ersame Rath to Lübeck hebben twisschen hern Hinrike Warmboke
ancleger an de eyne unde Hanse Schütten eynem becker antwordesman
an de anderen siden van wegen achte marck lub., de desulve Hans
Schutte eme togesechtes geldes vor eynen anderen schuldich is, des he
bostunt, averst seggende dat it eme vorbaden were to betalen etc., na
clage ... affseggen laten:
Na deme de vorscreven Hans Schutte der schult tosteit unde sodane
gelt mit lubischen rechte by eme nicht bosatet is, so mot he botalinge
don.
Jussu consulatus. Actum ut supra [2. Decembris].
NStB 1503 Andree apostoli.
84

1503 Dez. 13
155. Gerichtsstand der belegenen Sache. Rechtshängigkeit.
De Ersame Rath to Lübeck hebben twisschen Johan Wolder to
Satendorpe im carspell tor Lantkerken uppe Vertieren belegen wonende
ancleger an de eyne und Jacob Wolder darsulvest uppe Vemeren im
vorscreven carspell to Grammendorpe wonende antwerdesman an de
anderen siden van wegen itliker liggender gründe unde stände erven
darsulvest uppe Vemeren belegen, ok itliker anderen gudere, dar van
de ergenante Jacob den vorscreven Johan scholde gedrenget hebben, des
eme doch desulve Jacop nicht bostunt, seggende, dat he alle dat yenne
wes he gedan mit rechte gedan hedde, so de sake vormals darsulvest
tho Vemeren vor den geswornen des landes hedde gehanget etc., na
clage .. . äffseggen laten:
Na deme sodane erve offte gudere upp Vemeren syn gelegen unde der-
halven de sake darsulvest in gerichte hefft gehangen, so moten beide
erberorde parthe desulven dar uthdragen, id ga dar vurder umme als
recht is.
Jussu consulatus. Actum ut supra [Mercurii 13. Decembris].
NStB 1503 Lutie virginis.
1503 Dez. 14
156. Sequestration für Prozeßdauer.
De Ersame Rath to Lübeck hebben twisschen Johan Lamberßen an-
clegere an de eyne unde mester Godert Howsteyn alse vulmechtigen
procurator Arndes van Emerick antwordesman an de anderen siden van
wegen des saffranes, derhalven de erberorden parthe noch hangen im
rechte unvorscheden, uppe der apoteken hirbynnen Lubeke stände, den
de erbenomede Johan vormende umbehindert wedderumme to entfan-
gen, dar tegen gedachte mester Godert vorhopede, na deme se syn im
rechte unvorscheden, dat desulve saffran beth tho uthdracht der sake
scholde stände bliven etc., na lengerem vorgevende, clage . . . äff seggen
laten:
Na deme beide erberorde parthe ym rechte noch syn ungescheden, so
moth de saffran beth to ende der sake stände bliven, id ga dar furder
umme alse recht is.
Jussu consulatus. Actum ut supra [Jovis 14. Decembris].
NStB 1503 Lutie virginis.
85

1503 Dez. 16
157. Brautschatzfreiung und -festsetzung vor Gericht
und mit dem Notar.
De Ersame Rath to Lübeck hebben twisschen Adrian Vockfelt ancle-
ger an de eyne unde Henningk unde Dethmar de Knyphove genomet
unde Corde Krull antwordeslude an de anderen siden van wegen seli-
gen Taleken Petershagen brutschatte, den de erbenomede Adrian sede
dorch de vorscreven Taleken uppe sosteynhundert marck lub. vor deme
richtescrivere mester Steffen Arndes darto van des rechtes wegen, alse
he vor deme erscrevenen Rade scholde bokant hebben, gefoget besworen
to wesen, welker bekantnisse he deme richtescryver darsulvest iegen-
wordich to edes hant was leggende etc., darto denne de erbenomede
mester Steffen sede, dat he by der frouwen alse eyn notarius unde nicht
alse eyn richtescriver edder van dem rechte darto gefoget gewesen were,
hedde sick ok anders nicht laten hören, dat he myt synem rechte woll
beholden wolde etc., na clage ... affseggen laten:
Will mester Steffen by dem eyde, so he deme Rade gedan hefft, seggen,
dat he änderst nicht dan in vorscrevener wise by der frouwe gewesen
sy, so moth id dar by bliven ...
Jussu consulatus. Actum ut supra [16. Decembris].
NStB 1503 Lutie virginis.
1503 Dez. 16
158. Besäte beim Dritten. Verjährung vorhergehender Besäte.
Hinterlegung.
De Ersame Rath to Lübeck hebben twisschen Hinrick Peperlinck borger
darsulvest ancleger an de eyne unde Heyne Bremer copgesellen to Ber-
gen in Norwegen syne vorkeringe hebbende antwordesman an de anderen
siden van wegen 79 marck unde viff schill. lub., so gemelte Heyne by sick
hefft dorch den erbenomeden Hinrike bey dessulven Heynen broder
unde vullen masschuppe Hans Bremer unlanx hirbynnen Lubeke be-
sätet unde myt rechte vorfolget, wo woll vormals dorch densulven Hin-
rike unde gemeyne schuldener, den selige Johan Kreyzinck schuldich
gebleven, uppe densulven Johan to Bergen in Norwegen ok bosatet
unde doch de besäte, so de erbenomede Heyne tostunt, aver dremall
jar unde dach unde darbaven gestan unvorfolget, vormenende darumme
de ancleger, dat sodane gelt nicht wedderumme van hir gefort, dan an
sekeren orde gelecht schole werden to allemans rechte etc., na clage . . .
affseggen laten:
86

Na deme Heyne Bremer des geldes tosteyt by sick to hebben unde nicht
belofft is van synem wedderparte datsulve lenger by sick to beholden,
so mot he dat to allemans rechte bringen by de kemerye, id ga dar fur-
der umme alse recht is.
Jussu consulatus. Actum ut supra [Sabbato 16. Decembris].
NStB 1503 Lutie virginis.
1503 Dez. 18
159. Sdiiffspartenverpfändung.   Aussegelung der verpfändeten
Schiffe ohne Willen des Pfandgläubigers.  Zahlungspflicht
des Schuldners.
De Ersame Rath to Lübeck hebben twisschen Clawes Langen ancle-
ger an de eyne unde Hinrik Engelbrecht antwordesman an de anderen
siden, van wegen twehundert 43 marck lub., so gemelte Hinrick deme
vorscrevenen Clawese inholt eyner scriifft hir bevoren Palmarum lest-
leden gescreven, angande: Hinricke Engelbrecht etc., darsulvest gele-
sen schuldich is etc., dar vor he eme denne itlike schepes parthe vor-
pandet unde doch desulven schepe ane willen, weten offte vulbort des-
sulven Clawes van hir uth der haven hefft laten segelen etc., na clage ...
affseggen laten:
Nademe der Stadt bock sodane schulde medebringet unde de termyn
vorlopen is, unde denne de erbenomede Hinrick sodane schepe, darynne
gemeltem Clawese de vorpandinge gescheen, ane willen dessulven Cla-
wes von hir hefft segelen laten, so mot he den vorscreven Clawes gelden
unde betalen.
Jussu consulatus. Actum [Lune 18. Decembris].
NStB 1503 Lutie virginis.
1504 Jan. 19
160. Gewalttat. Öffnung von Weg und Steg zur Selbsthilfe.
Gefängnis.
(aus dem Niedergericht)
De Ersame Rath to Lübeck hebben twisschen Junge Hachsens, Clawes
und Peter Swyn uth dem Lande to Dithmarschen geboren ancleger an de
eine und Johan Thomassen ein kremergesellen in den sloten sittende
wuwol itzundes vor gerichte gebracht antwordesman an de anderen
siden van wegen itliker gefengknisse, beschattinge ofte totastes, so
desulve Johan bie den vorscreven anclegeren und eren frunden imme
suchte van Brehemen uppe der keyserfryen straten schulde gedan heb-
87

ben etc., dar tegen sich gemelter Johan Thomassen itliker averfaringe,
slachtinge und entfromdinge sines gudes eme imme vorscrevenen lande
to Dythmarschen to vorne gescheen leth hören, welke averfaringe, slach-
tinge unde entfromdinge sampt hon und schaden he vaken vorclaget
und doch neyn gelick vor ungelyck derhalven hadde mögen bekomen,
derwegen omhe wege und Stege imme sticht van Brehmen vorgemelt
scholden vorlofft syn dat sine to bemanen etc., eyns ordels halven uth
dem neddersten rechte vor gemelten Radt geschulden, na clage . . .
affseggen laten:
Wuwol Johan Thomassen ein andtwerdesman is, jodoch kan he bewisen
alse recht is, dat he sodane vorscrevene sake hefft vorclaget unde ome
darupp imme stichte van Brehman dar he sodan anfangk wedderumb bie
den Dithmerschen gedan hefft wege und stege vorlofft sy dat sine to
bemanen, des mach he geneten unde moth dar upp widder umme ghan
in de slote, idt ga dar vorder wad also recht is.
Jussu consulatus. Actum [Veneris 19. Januarii],
NStB 1504 Anthonii.
1504 Jan. 20
161. Seefracht. Versegelung. Zwangsverkauf. Peinliche und
bürgerliche Sache.
(aus dem Niedergericht)
De Ersame Rath to Lübeck hebben twisschen Hanse Drogen, Clawes
van Borstelen, Hermen van Minden, Hans tor Molen, Brun Hoveman
und anderen bergerfarern so unlanges schipher Hinrick Freße to Bargen
to segelen vorfrachtet unde geladen hadden ancleger an de eine und
demsulven schiphern in der fronerie sittende wuwol itzundes vor ge-
richte gebracht andtwerdesman an de anderen siden, von wegen der
vorscreven guder, dar mit he nicht der reyse gefulget, dan de guth in
Freßlandt gesegelt unde desulven vorkofft unde dem copmanne von
affhenden gebracht schall hebben etc., dar tegen gemelte Hinrick ant-
wurdede dat he von noth wegen windes unde unsinn des waters so
it wintersdach gewesen in de vorscreven haven to segelen gedrungen
und genoteget sy umme schip, lyff unde guth sovele he konde to bargen,
unde hebbe deme kopmanne ore guth nicht vorbracht, dan sy ome unde
den schipkinderen to Emden in betalinge orer hure, fracht unde faringe
mit rechte erkandt worden desulven dar an to mögen soken etc., eyns
ordels halven uth deme Neddersten Rechte vor gerichtewart geschulden,
nach lengerm vorgevende, clage . . . affseggen laten:
88

Dat ein Ersam Radt to Lübeck na clage und andtworde irkent de sake
nicht pynliken, dan de erbenomede schipher mach ichtes vorspraken und
borgen geneten. unde wes de erbenomeden ancleger mit rechte upp en
mögen bringen, dar gha idt umme alse recht is.
Jussu consulatus. Actum ut supra [20. Januarii].
NStB 1504 Anthonii.
1504 Jan. 23
162. Drohworte vor Gericht. Broke.
De Ersame Rath to Lübeck hebben twischen Hermen Schepel an-
cleger an de eine und Hanße Sweder den marcketfaget andtwordes-
man an de anderen syden, van wegen negen und negentigeshalve
marck lub. so ome gemelte Hans Sweder bedegedingedes geldes na lüde
eyner czerteren so desulve Hermen sede plichtich syn scholde etc., der-
halven sick gemelte Hans Sweder nach wo ock vormals gesehen scholde
syn itliker drawworde leth hören etc., na lengerm vorgevende, rede . . .
affseggen laten:
Dat de erbenompten parte to anderen tyden scholden widderkomen und
ore dacht und antwurt vorbringen umme se dar aver to mögen scheden;
aver alse Hans Sweder vor deme Ersamen Raide sick unthemeliker
worde alse von slande, dar mit he gemelten Hermen bedrauwede, lethe
hören, des mochte he sunder broke nicht gedan hebben unde moet dat
affwedden, id ga dar vorder umme alse recht is.
Jussu consulatus. Actum ut supra [Martis 23. Januarii].
NStB 1504 Fabiani.
1504 März 1
163. Schuldenwesen. Rangordnung der Gläubiger mit Besäte.
(aus dem Niedergericht)
De Ersame Raidt to Lubeckh hebben twisken den schuldeneren bie
Peter Bück to achter sinde, der itlike vor unde itlike darna up des sulven
Peters guder besathe gedan, eynes ordels halven uth dem nedersten
Rechte vor den Ersamen Radt geschulden, nach beider parte clage . . .
affseggen laten:
Dat  de   schuldenere all,  de na der wikinge Peters Bück bynnen vier
weken besathe gedan hebben, syn gelike na de besathe tho vorfolgen.
Screven jussu consulatus [prima Martis].
NStB 1504 Reminiscere.
89

1504 März 5
164. Rente. Beweiskraft des Stadtbucheintrages und lang jährigen
Besitzes. Tilgung entgegenstehender offener Einträge
De Ersame Rath to Lübeck hebben twisschen den vormunderen zeli-
gen Cordt Scharnehagens nagelaten kindern nomptliken Clawes Thyes
und Marquart Boye und Gosschalck Persick anclegere an de eyne und
den vormunderen seligen Werner Knollemans nagelaten kindere alse
Jost Roleves und Hennen Lamberdes andtwurdesluden an de anderen
syden van wegen itliker rente, so beyde erberorde parthe in Herboldt
Bolten huse vormenden to hebben, derhalven eyn islick syn bewyß ut
dem aversten boke vorbrachten to vorhoren etc., na lengerem vorge-
vende, clage .. . affseggen laten:
Nademe Knollemans kinderen sodane renthe in der Stadt boke ungedel-
get stan togescreven und se desulven ock ere vorfaren na inholde der
Stadt bokes so lange tydt aver jar unde dach und beth herto rouwsam
und sunder alle weddersprake der vorscreven Scharnehagens kinder
vormundere offt orer wegen gebort hebben, so synt se neger dar by to
blyven dan se eyn ander dar afftodrengen, und de vormunder Scharne-
hages kinder sint schuldich one de apene scrifft, so se ock dar äff hebben,
in der Stadt boke deigen to laten.
Jussu consulatus. Actum [Veneris 15. Martii].
NStB 1504 Oculi.
1504 März 6
165. Säumnis des vor Gericht Geladenen. Sachfälligkeit.
Johan Lammerßen hefft vor dem Ersamen Rade to Lubeckh dorch
sinen vorspraken laten vorgeven, dat he sinem wedderparte Johanße
Barcken hebbe to mermalen laten toseggen umb sins rechten vor deme
Ersamen Rade to waren, und sy niditesteweniger striks uthebleven unde
so he eme denne upt nige to dussen hutigen daghe mit beseten bürgeren
up sin recht tho waren hebbe laten toseggen, und utheblivet, laten bid-
den en vellich to delen, darupp na widerm vorgevende de Ersame Raidt
na besprake und ripem rade vor recht hebben affseggen laten:
Kan Johan als recht is bewisen, dat he sinem wedderparte umme up
dat recht to waren na gebore hebbe laten toseggen, is he denne nicht
90

gekamen, so is he vellich1), ane he kan bewisen als recht is, dat em sodans
eaftige notsake benomen hebbe.
Screven jussu consulatus ut supra [Mercurii sexta mensis Martii].
NStB 1504 Reminiscere.
1504 März 8
166. Verweisung des Gläubigers auf die Pfänder anstelle des
Zahlungsbegehrens.
(aus dem Niedergericht.)
De Ersame Raidt to Lubedkh hebben twisschen dem Ersamen Heren
Hermen Dartzouwen Rathmanne darsulvest ancleger an de ene und
Hans van Lunden andtwordeßman an de anderen syden, van wegen hun-
dert margk lubesch, so gemelten Hern Hermens vadere ock Hermen
Dartzouw genompt, lofftes halven, darvor he und Hans Schunemans
Inholt einer scrifft hirbevorn Anno twe unde nygentich Cantate gescre-
ven und gelesen, anghande: Hans van Lunde etc., vor densulven Hans
van Lunde gedan, gegulden und betalt scholde hebben, dar tegen ge-
melte Hans van Lunde sede, soeß unde twyntich Rynsche gülden vor-
noget und betalt to hebben etc., eyns ordels halven uth deme nedder-
sten Rechte vor gemelten Radt geschulden, na clage ... affseggen laten:
Na deme gemelten zeligen Hermen Dartzouwen unde Hanße Schune-
man Inholt der upgenanten scrift des vorscreven Hans van Lunde Inge-
dompte, varende have und reschup syn vorpandet, so mach sick gemelte
her Hermen an desulven pande holden, jododi wes de gemelte Hans van
Lunden alse recht is kan nabringen, uppe den vorscreven Summen be-
talt to syn, des mach he geneten und gha dar vorder umme alse recht is.
Jussu consulatus. Actum [veneris 8. Martii].
NStB 1504 Reminiscere.
1504 März 8
167. Schulden wesen. Entweichen des Schuldners. Beschlagnahme.
Beweis der Forderungen und des Entweichens.
De Ersame Rath to Lübeck hebben twisschen Reymer Tockel mit den
anderen schuldeneren de orer schult halven, so one Clawes Rik und sine
husfruwe in Godt vorstorven schuldich syn gebleven, uppe dessulven
Clawes hus in der Huxstrate belegen besäte gedan hebben ancleger
an de eynen und den vorscreven Clawes andtwordesman an de anderen
 Vorlage hat: willich.
91

syden, van wegen des vorscreven huses dorch gemelte schuldener mit
rechte na des gedachten Claweses wikinge vorfolget, dat wilke se beger-
den also vorscreven er mate one togescreven to mögen werden etc., dar
tegen sick gemelte Clawes vorhapede, se or schulde ame ersten alse
recht is nabringen und bewisen scholden etc., na lengeren vorgevende,
clage . .. äffseggen laten:
Na deme de gedachten schuldener alse recht is bewiset hebben, den vor-
screven Clawes schuldehalven geweken gewesen und dar upp dat ge-
melte hus mit rechte vorfolget hebben, so muth idt dar by bliven, und
mögen sick dat sulve also mit rechte vorfolgen laten, idt gha dar vorder
umme alse recht is.
Jussu consulatus. Actum ut supra [Veneris 8. Martii].
NStB 1504 Reminiscere.
1504 März 9
168. Unanfechtbarer Eigentumswert durch Rechtsverfolgung
des Hauses.
De Ersame Rath to Lübeck hebben twischen Herman Wynalt ancleger
an de eyne und Hanße Schinckel antwurdesman an de anderen syden von
wegen eines huses in der Holstenstraten belegen, dat des vorscreven
Hans Schinkels vader Arndt Schinckel in Got vorstorven mit Rechte vor
sine vorsetene renthe vorfolget hefft inhalt der Stadt aversten boke dar-
sulvest gelesen, deme erbenomeden Hermen Wynholt siner husfruwen
halven ankamende etc., na lengerem vorgevende . . . äff seggen laten:
Na dem sodan vorgemelt hus mit allem Rechte vorfolget, so mot idt
darby bliven und Hans Schinckel is nicht schuldich darto to andtworden.
Jussu consulatus. Actum Sabbato [9. Martii anno ut supra].
NStB 1504 Reminiscere.
1504 März 9
169. Einwand der Rechtshängigkeit am anderen Gericht.
Beweis.
De Ersame Raidt to Lubeckh hebben twischen Hermen Hantorp an-
cleger an de eyne und Schipper Hinrick Smyt tor Wyßmer to hus beho-
rende andtwordesman an de anderen syden van wegen eynes achtepart
schepes, derhalven de erbenomede Hermen gemechtiget syn scholde
von den gemelten Hinrikke sampt der rekenschup von dem sulfften to
fordern, dar tegen gedachter schipper sede, dat de sake twischen ome und
92

gemelten sinem wedderparte tor Wyßmer hangede im rechten unvor-
scheden, vorhopende ome vor deme erscreven Rade to Lubeckh nicht
schuldich to sinde to andtworden etc., na clage ... affseggen laten:
Na dem gemelte schipher Hinrick hir to Lubeckh mit rechte beslagen is,
so muth he darsulvest to rechte andtworden, idt sy denne, dat he also
recht is kone bewysen dat de sake tor Wyßmar hange im gerichte und
rechtes twange, des mach he geneten und gha dar vorder umme alse recht
is.
Jussu consulatus. Actum ut supra [Sabbato 9. Martii].
NStB 1504 Oculi.
1504 März 12
170. Beweis der Testamentarieneigenschaft.
De Ersame Rath to Lübeck hebben twischen mester Peter Notken
alße vulmechtigen procuratoren hern Dirick Heymsath weltliken presters
de sick to seligen Cort Sanders nagelaten gudern de negeste getuget
hefft ancleger an de eyne und Hans tor Molen sick seggende des vor-
screven Cordt Sanders testamentarien de vortan Bartolde Holthusen
und Hermen Trechouwen inholt der Stadt boke to testamentarien to
sick hefft gekoren andtwurdesluden an de anderen syden, na beyder
parte clage . . . affseggen laten:
Nademe de erbenomede Hans tor Molen sick des vorscreven Cort San-
ders testamentarie to wesen [secht], kan he denne bewisen dat he als
recht is darby gekamen is, des mach he geneten, und ga dar vorder
umme alse recht is.
Jussu consulatus. Actum ut supra [12. Martii].
NStB 1504 Oculi.
1504 März 20
171. Beweiskraft des Stadtbuchs für Eigentum und Zahlung.
(aus dem Niedergericht)
De Ersame Rath to Lubeckh hebben twisschen Titeke Dargasse an-
cleger eyns unde Clawes Rennevelde und Corde Koninghe vulmechti-
gen Marquart Krugers wanende to Alsborgk anders dels van wegen
eynes huses darsulvest, eyns ordels halven ut dem ne-dersten rechte ge-
schulden vor gemelten Ersamen Radt, na clage, andtwurde, rede, wed-
derrede, insage, ock na vorhoringe tweer scriffte in dut sulve bock ge-
screven, de erste Anno dre unde negentich Conceptionis Marie, an-
93

gande: Titeke Dargasze in der dwarsstraten twistken der Visker groven
und Engeischen groven wanende vor dem Ersamen Rade to Lübeck
vor sick und sine erven hefft vorlaten Hanze Bernde etc., de ander
negenundnegentich Letare Jherusalem, angande: Jacob Lauwe etc., na
besprake und ripem rade vor recht affseggen laten:
Na dem der Stadt boke den kop mit der betalinge inholdet und bewiset,
so muth idt dar by blyven.
Actum [Mercurii 20. Martii]. Jussu consulatus.
NStB 1504 Letare.
1504 März 20
172. Schuldenwesen. Rang der Gläubiger. Vierwochenfrist.
(aus dem Niedergericht)
De Ersame Rath to Lübeck hebben twisken den schuldeneren, de up
Peter Buckes guder besäte gedan hebben, eyns ordels halven uth dem
neddersten Rechte vor gemelten Ersamen Raith geschulden, na beider
parthe .. . affseggen laten:
Dat de schuldener, de binnen veer weken (so ock de Rath vormals ge-
delet hefft) na der weykinge besathe gedan hebben, syn gelike na, or
besathe to vorfolgen.
Screven Jussu consulatus. Actum ut supra [20. Martii].
NStB 1504 Letare.
1504 April 24
173. Schuldenwesen. Vierwochenfrist. Beweis des Vorranges-
Gegenbeweis.
(aus dem Niedergericht)
De Ersame Rath to Lübeck hebben twischen Hermen Westeman an-
cleger an de eyne und Cordt von der Heye sampt den anderen schul-
deneren, so den Peter Bock schuldich is gebleven, antwordesluden an
de anderen siden, von wegen der besäte, so se to beyden siden uppe
sine hindergelaten gudere gedan scholen hebben, derhalven de erbeno-
mede Hermen vormeynde, na deme he alleyne binnen den ver weken
na des upgenanten Peters wikinge sin besäte gedan hedde, de anderen
siner wedderdele van orer besäte to drengen und desulfften uppe de
vorscreven guder gedane van neyner werde to synde etc., eyns ordels
halven uth dem nydersten rechten vor gemelten Radt geschulden, na
clage ... affseggen laten:
94

Na deme Hermen Westeman ein ancleger is, kan he denne alse recht
is bewisen, dat he de besäte bynnen den veer weken na wikinge des
vorscreven Peters allene gedan hefft, des mach he geneten; kan he
aver des nicht bewisen, so sin se der besäte like na, idt ga dar furder
umme alse recht is.
Jussu consulatus. Actum ut supra [24. Aprilis].
NStB 1504 Misericordia domini.
1504 um Mai 11
174. Kein Urteil über Manngeld.
De Ersame Rath to Lübeck hebben twischen Katherinen zeligen Ber-
toldt Hamberges dochter im Lande to Holsten vam levende tom dode
gebracht eyns und Hanse Hamberge, genanten Bertoldes broder anders
dels, van wegen des geldes, so in der zone scholde uthgesecht wesen
andersdeles, na beider parte vorgevende, clage, andtworde und wedder-
rede laten affseggen:
By dem Ersamen Rade nicht wontlick tho syn up mangelt tho delen.
Screven van bevele des Rades.
NStB 1504 Cantäte.
1504 Mai 21
175. Wortführer im Prozeß. Fortdauer der Berechtigung.
De Ersame Rath to Lübeck hebben twischen Hinrick Vrezen und
Mathias Wegener eyns, welker Ertman Tzimessen wort foret, des em
Hans Caldeis nicht annamen wolde, und dem sulvigen Hanße anders
dels, na beider parte vorgevende und ripem rade vor recht affseggen
laten:
Na dem Ertman vormals in der sake dat wort gefort, so möcht he vort
an dar inne spreken.
Screven van bevele des Rades. Actum ut supra [21. Mai].
NStB 1504 Exandi.
95

1504 Juni 12
176. Zeugen.
De Ersame Rath to Lübeck hebben twischen Ertnian Simeszen van
wegen Hinrick Fresen unde Mathies Wegeners eyns unde Hans Koldeys
anders dels, itliker tuge unde tuchnisse halven, so gemelte Ertmann jegen
den vorscreven Hans anstalde in andacht unde menynge dar mede to
wynnen unde to vorlesen, na claghe . .. affseggen laten:
Na deme Ertman eyn clegher is unde myt itliken tugen benomet unde
bedachtinget anstellet to wynnen unde vorlesen, wes he denne myt so
velen van densulven em im rechte van noden wo recht is tugen kan, des
mach he geneten, id ga dar furder umme wo recht is.
Jussu consulatus. Actum ut supra [Juni 12].
NStB 1504 Trinitatis.
1504 Juli 13
127. Zeugen.
De Ersame Rath to Lubeke hefft twischen mester Evert Bispinck
begerende, na deme de schipper deme wilkor vor deme heren greve to
Osthfreßlande gedan nicht syn nagekamen, in deme se myt den tugen
dar se mede togestellet hebben to wynnen unde vorlesen nicht hebben
nagebracht, dat Hans Koldys up des gemelten heren greven breff uth
bevell unde vorhete der bargerfarer gespraken unde dat de bargerfarer
sulke sine worde, so he scholde up den gemelten hern greven gespraken
hebben, besath unde bevulbordet hadden, dan tugeborstich unde erer
sake nedderfellich geworden etc., eyns deles, dar tegen Ertman ant-
werde, wo he van ambeghynne der sake eyn cleger gewesen, so he dat
myt der Stadt boke bewisen wolde unde vorhopede darumme ock furder
by der dacht to blyven, byddende dat des heren greven breff myt der
Stadt boke unde sine tuge mochten tor sake komen etc., na widerem
vorgevende . . . affseggen laten:
Na deme de parte allenthalven sick up des hern greven van Ostfreßlandt
breve ock Ertmann der Stadt bock unde itliker tuge sick beropet, so
moten se wedderkomen unde laten sulken breff myt der Stadt bake dar
mede bykamen; wes denne Ertman betugen kan myt den tugen de he
benomet unde bedachdinget, de noch nicht getuget, dar ga id furder
umme wo recht is.
96

Jussu consulatus. Actum ut supra [tricesima Julii].
Nachtrag: [Desse sententie is van deme Ersamen Rade to Lubeke dar
na upt nye confirmeret unde bevestiget.]
NStB 1504 Vincula Petri.
1504 August 2
1?8. Angebot an Zahlungsstatt. Pfandsetzung.
(aus dem Niedergericht)
De Ersame Rath to Lübeck hebben twischen Hermen Mauritius vul-
mechtiger Hinrick Barschampes eyns unde Hinrick Cornelius anderß
dels van weghen itliker schulde, so em gemelte Hinrick schuldich to syn
bestan scholde, jodoch in de betalinge wäre edder pande bedende etc.,
eyns ordelß halven uth deme neddersten rechte vor den gemelten Er-
samen Radt geschulden, na clage . . . affseggen laten:
Na deme Hinrick der schulde bestünde, so moste he betalen; wolde
he denne dar vor nogafftige pande setten, dar konde he mede bestan,
unde ga dar furder umme wo recht is.
Jussu consulatus. Actum ut supra [secunda Augusti].
NStB 1504 Vincula Petri.
1504 Sept. 10
179. Versessene Rente. Haftung des Pfandes. Borst und Brake.
Haftung.
De Ersame Rath to Lübeck hebben twischen mester Peter Lassur
ancleger eyns unde den olderluden der budelmaker darsulvest to Lu-
beke andersdels, van wegen der vorseten rente, so gemelte mester Peter
an dersulven budelmaker molen im carspell to Renzevelde belegen schal
vormals van den testamentarien zeligen Dirickes van der Beke myt deme
kope jarliken vorlaten unde upgedragen wesen unde so eme ock na deme
kope hinderstellich, na beyder parte . .. affseggen laten:
Is mester Peter Lasur der renthe inholt der Stadt boke in der vorberor-
den molen em vorkofft to achter, so mach he sick an syn pant holden;
kan he aver bewisen, dat eme vor brake und börste gelavet, edder heb-
ben de budelmaker sunder des renteners weten de molen vorkofft, dar
ga idt furder umme wo recht is.
Jussu consulatus. Actum ut supra [decime Septembris].
NStB 1504 Egidii.
7	97

1504 August 3
180. Unbeerbte Ehe. Brautschatzfreiung.
De Ersame Rath to Lübeck hefft twischen den vormunderen Ghe-
schen zeligen Jachym Bylringes nagelaten wedewen anclegere an de
eyne unde den gemeynen schuldeneren, den desulve Jodiim hir bynnen
Lubeke schuldich is gebleven, antwerdesluden an de anderen syden,
van wegen der vorscreven Gheschen brutschatte, nach menningerhande
reden . . . affseggen laten:
Na deme Ghesche vorscreven myt gemelten Jochim umbearvet is, so
mach se na lubeschem rechte eren bruthschat fryen, idt ga dar furder
umme alse recht is.
Jussu consulatus. Actum ut supra [Sabbato tertia Augusti].
NStB 1504 Vincula Petri.
1504 Aug. 6
181. Nicht schriftlich verzeichnete Zeugen. Zulässigkeit.
De Ersame Rath to Lübeck hebben twischen mester Everde Bisping
vor sick unde im namen der olderlude van den Bargerfarern hyr bynnen
Lubeke residerende anclegere an de eyne unde Ertman Symeßen unde
sine hovetlude alse Schipper Hinrick Fresen unde schipper Mathies
Wegener in den sloten sittende, jodoch up datmal darsulvest jegenwar-
dich, antwerdeslude an de anderen syden van wegen itliker tugen
nomptlick Dirick Roßtusscher unde Hans Gherdes, da gemelte Ertman
unde sine hovetlude vor den Ersamen hern Johan Meyger und hern
Frederick Joryß radtmannen, mester Hartwico Brekewoldt prothonota-
rius unde mester Johann Roden secretarius dusser Stadt Lubeke vam
Ersamen Rade dar to sunderlinx gefuget, vorhoren hadde laten, umme
in dusser sake im gerichte tegen des Eddelen und Wolgeboren Hern
Edzerdes greven to Ostfreßlandt breve in vorachtunge siner gnade, ge-
limpes und ere so se seden vorspraken unde de erbenomeden Barger-
farer datsulve apembar beyahet unde bevulbordet sdiolden hebben to
tugen, des de erbenomede mester Everdt vormende, na deme Ertman
desulven myt den anderen tugen alse Gosschalk Horenzee, Cort Piper,
Hinrick Detleveß, Märten Owant, Hans Dethmers, Jochim Volckqwyn,
Cleys Vicken, Mathies Platen, Hinrick Noremberch, Hinrick Botfeit,
Hans Butzow unde Hans Howschilt unlangens van deme erbenomeden
Ertman in eyner cedelen avergegeven nicht benomet noch in de cedele
mede gescreven offt avergegeven hadde, dersulven nicht to scholen
bruken etc., dar doch de erbenomede Ertman de vorscreven beide mede-
98

benomet unde bedachdinget to hebben sede, wo woll myt den anderen
so se beyde up de tydt gegeven etc., na lengerem . . . affseggen laten:
Na deme Ertmanne vormals van weghen siner hovetlude alse anclegere
togedelet is, myt tugen, so vele he der benomet unde bedachdinget
hefft alse recht is to mögen tugen, kan he denne wo recht is nabringen,
dat he de under densulven Dirick Rostuscher unde Hanße Gherdes, wo-
wol de in der avergegevenen cedelen nicht gescreven, richtelick mede
benomet unde bedachdinget hefft, so mögen se tugen tor saken wesen,
unde wes se derhalven vor den heren, dar to geschicket, bekant unde
anscriven hebben laten, myt eren eden bevesten, idt ga dar furder
umme alse recht is, beholden doch deme wedderparte sine tugeschut-
tinge dar tegen unvorsumet.
Jussu consulatus. Actum ut supra [sexta Augusti].
NStB 1504 Sixti.
1504 Aug. 17
182. Rechtsgeschäfte der bevormundeten Witwe hinter dem
Rücken der Vormünder.
De Ersame Rath to Lübeck hebben twischen Gretken Karves ancleger-
schen an de eyne unde eren vormunderen alse Hans van Borgelen unde
Hinrick Wiggers antwerdesluden an de anderen syden, van wegen eynes
huses, dat de erbenomede Gretken sunder eren wetent vorkofft hadde,
umme myt deme gelde unde eren anderen guderen alse des van orem
zeligen manne Cort Korffe in sineme testamente gemechtiget wesende,
beholden des Rades teynden uth der Stadt to theende etc., de vormun-
dere ores bruthschattes halven dar mede unvorwaret, na lengerem vor-
gevende . . . affseggen laten:
Na deme de erbenomede Gretke vormundere hefft, wes se denne in
vorkopinge des huses hinder eme gedan hefft, is nicht van werden unde
mach ock eren negesten erven, de oren doth affleven, in deme bruth-
schatte to vorfange nichtes handelen.
Jussu consulatus. Actum ut supra [17. Augusti].
NStB 1504 Assumptionis Marie.
 99

1504 Sept. 10
183. Remission aus dem Kammergericht. Ermäßigung des
Streitwertes. Auslagen, Kosten.
De Ersame Rath to Lübeck hebben twisschen Johan van Raymund
ancleger an de eyne unde Hanße Smyt uppe deme Kolmarkede wonende
van weghen itlikes flasses, darumme de erbenomede Johann gemelten
Hanße Smede inholt itliker sententien unde rechtsproke darup irgangen
beschuldet, ock itliker expenß dorch densulven Johan vormals scrijfftlidc
to taxeren avergeven etc. andersdels, na beyder parte clage, antworde,
rede, wedderrede, insage, besprake unde ripem rade, ock na vorhoringe
gemelter sententien sampt itliker executoriall und ordell offte remisso-
rien des alderdurchluchtigesten unde grothmechtigesten heren heren
Maximilian Romischen Konynges etc. in vorscrevenen saken ock uth-
gegan vor recht affseggen laten:
Alse denne de Romische Konichlike Maiestat de sake des flasses halven
wedderumme vor den Ersamen Radt to Lubeke, gerichtlike metynge
unde dar up myt deme ede bewisynge to donde, wo sick nach ordeninge
rechtens gebort, remissert, so metiget unde taxeret de Radt vorscreven
sodane twe fate flass anfenddick dorch Johan van Reymunde in syner
clage unde tosprake myt der tuchnisse dar up tegen gedachten Hans
Smede gefort allene angetogen to verundevertich rinsche gülden, unde
wyl denne de gemelte Johan van Raymunde myt synem ede to Gade
und synen hilgen beholden, dat desulve twe fate vlasses to der tydt
alse Hans Smyt de hefft entfangen sodane vorgerorde verundevertich
rinsche gülden gewert syn gewesen, so mot Hans Smyt eme sodane vor-
benomet gelt entrichten unde betalen; umme de expenß dorch densulven
Johann angetogen unde offte he den vorscreven Hans Smyt up enige
sacke flasses vorder wolde beschuldigen, dar ga idt umme wo recht is.
Jussu consulatus. Actum martis [decima septembris].
NStB 1504 Egidii.
1504 Sept. 25
184. Berat Notke. Kauf. Gottespfennig.
De Ersame Rath to Lübeck hebben twischen Bernde Notken unde
Hans Camp vormunder Katherinen zeligen Hans Schunemans nagelaten
wedewen ancleger an de eyne unde den vormunderen zeligen Werneken
Wilden antwerdesluden an de anderen syden, van wegen eyns huses
dat gemelte Hans Schunemann deme vorscreven Werneken unde ge-
dachter siner nagelaten wedewen by erer aller levende vorkofft scholde
100

hebben, den gadespennyngk dar up gegeven etc., so gemelte ancleger
dat vormenden to bewisen, welken kop de vorscrevene Wernekens hus-
frouwe myt eren vormunderen nicht holden wolde etc., na clage . . .
affseggen laten:
Na deme de vormundere Hans Schunemans wedewen ancleger syn, wes
se denne des copes halven wo vorscreven alse recht is bewisen konen,
des mögen se geneten, idt gha dar furder umme alse recht is.
Jussu consulatus. Actum Mercurii [vicesimaquinta Septembris].
NStB 1504 Lamberti.
1504 Sept. 26
185. Hauskauf. Rücktrittsrecht nach der Stadt Willkür.
De Ersame Rath to Lübeck hebben twischen Clawes Dyckman ancle-
ger an de eyne unde Reymer Lemeken antwerdeßman an de anderen
syden van wegen des vorscrevenen Clawes huse, dat eme de erscrevene
Reymer, so he tostunt, affgekofft hefft, na clage . . . affseggen laten:
Na deme de erbenomede Reyner des kopes tosteyt, so moth he kop
holden edder dar umme der Stadt wilkor don.
Jusse consulatus. Actum ut supra [vicesimasexta Septembris].
NStB 1504 Lamberti.
1504 Okt. 12
186. Haftung des Nachlaßbesitzers. Nachlaßübernahme außer
Landes. Jahr und Tag.
De Ersame Rath to Lübeck hebben twischen den gemeynen schulde-
neren den Jochim Bilringk in Godt vorstorven hyr bynnen Lubeke
schuldich is gebleven ancleger an de eyne unde Cordt Brawer antwer-
deßman an de anderen syden van wegen des vorscreven Jochyms nage-
laten guderen, der sick gemelte Cordt in synen uthreisen myt vorgeror-
den Jochim nach Norembarge unde nach synem dode underwunden
scholde hebben etc., vormenende darumme, so se sodans vorhopeden to
bewisen, densulven Cordt vorplichtet to syn, one to sinen schulden to
antworden etc., dar up gemelte Cordt geantwerdet, dat sine wedder-
parte sodans in warheyt nicht scholden nabringen mögen, vormenende
darumme, desulven, dar se eme sodane clage nicht gedachten to vor-
lesen, schuldich to syn, er dat he tor saken antworden scholde, ere klage
tosteilen unde sluten, dar se by bliven wolden etc., na lengerem . . .
affseggen laten:
101

Nademe de dinge, darumme gemelte schuldenere den vorscreven Corde
beschulden, buten landes gesehen syn, unde bynnen jar und dage is, so
moth Cordt den vorscrevenen schuldeneren sinen wedderparten to erer
clage antworden, idt ga dar furder umme alse recht is.
Jussu consulatus actum [Sabbati duodeeima Octobris].
NStB 1504 Dionisii.
1504 Okt. 13
187. Zulassung Blutsverwandter als Zeugen. Zeugeneid.
(aus Grabow)
De Ersame Rath to Lübeck hebben twischen Thewes Vischer borger
to Grabow eyns unde Tonnyes Radtken antwerdesman an de anderen
syden van wegen itliker mißhandelinge, so gemelte Tonnyes den vor-
screven Clawes in syn gelymp gespraken und avergesecht scholde heb-
ben, dat de erbenomede Thewes myt itliken tugen inholt des Ersamen
Rades breff darsulvest to Grabow vor deme ergemelten Rade to Lubeke
gelesen hefft bewiset, welke tugen de antwerdeßmann vormende nicht
to scholen tugen, angesehn se deme ancleger blodeshalven vorwant
unde tokomen scholden etc., eyns ordels halven van gedachtem Rade to
Grabow vor den ergemelten Radt to Lubeke geschulden, na clage . . .
äffseggen laten:
Na deme de Radt to Grabow de vorgerorden tugen inholt eres breves
loffwerdich bekant, willen denne desulven tugen alse recht is beeden
dat se noch dorch gunst edder gave, ock mageschup edder fruntschup
dan umme rechteß rechten willen getuget hebben, so mögen se tugen
ton saken wesen, unde wes ße alßo alse recht is getuget, dar moth idt
by blyven, idt ga dar furder umme alse recht is.
Jussu consulatus. Actum utsupra [Mercuriii tricesima Octobris].
NStB 1504 Simonis et Jude.
1504 Okt. 30
188. Diebstahlsbeschuldigung. Reinigungseid des
Unberüchtigten. Recht und Vorsprake.
(aus dem Niedergericht)
De Ersame Rath to Lübeck hebben twisschen Jacop van Lewerdes
eynem kremer ancleger an de eyne unde Corde Fricken eynem rot-
lescher antwerdesman an de anderen syden van wegen itliker duffte,
dar umme gemelte Jacop den vorscreven Corde in de slote hadde setten
102

laten etc., eyns ordels halven uth dem neddersten rechte vor gemelten
Radt geschulden, na clage ... affseggen laten:
Na deme Cordt vorbenomet eyn umberuchtet man is, so is he neger sick
siner   ere   by sinem ede tobeholden dan erae eyn ander afftoseggen,
unde mach dar up rechtes unde vorsprake geneten, idt ga darumme
vorder alse recht is.
Jussu consulatus. Actum Mercurii [penultima Octobris].
NStB 1504 Omnium Sanctorum.
1504 Nov. 16
189. Schedeslude. Verbindlichkeit ihres Spruchs.
De Ersame Rath to Lübeck hebben twischen Lutken Stapelmanne
ancleghere eyns unde Hanße Buschman antwerdesman andersdels van
wegen eynes tarlingk laken, itlikes wasses unde rekenschup etc., na
clage . . . affseggen laten:
Wowol Hans Busman eyn antwerdesman is, jodoch kan he alse recht is
bewisen, dat se de sake gestalt unde by itliken schedesfrunden allent-
halven verbleven syn, wes denne de frunde affseggen, dar moth idt by
blyven.
Jussu consulatus. Actum ut supra [Sabato 16. Novembris].
NStB 1504 Brictii confessoris.
1504 Nov. 16
190. Ratsdeputierte. Verbindlichkeit ihrer Degedinge.
De Ersame Rath to Lübeck hebben twischen Hanse Sweder deme
marketsfogede und Hermen Wulff als vormunderen zeligen Brun Wege-
ners nagelaten kynde eyns unde Anneken, dessulven Bruns wandages
eliken fruwen andersdeles van wegen des jennen, so demesulven kynde
vormals uthgesecht, na clage . . . affseggen laten:
Na deme de parte allenthalven der sake by den heren van deme Rade
dar to gefuget syn vorbleven, so moth idt blyven alse de heren gede-
gedinget hebben.
Jussu consulatus. Actum ut supra [16. Novembris].
NStB 1504 Brictii confessoris.
103

1504 Nov. 22
191. Hand muß Hand wahren. Eigentumsklage.
De Ersame Rath to Lübeck hebben twischen Beken [. . .J1) ancleger-
schen eyns unde Hans tom Sunde antwerdesman anderßdels van wegen
dryer koye, so gemelte Beke by dem vorscreven Hanße gefunden, de
welke he sede gekofft unde betalt to hebben etc., na clage . . . affseggen
laten:
Na deme de koye noch vor duffte noch roff werden angespraken, kan
denne Hans tom Sode, wowol he eyn antwerdesman is, wo recht bewi-
sen, dat he sulke koye gekofft, gegulden und betalt hefft, so is he neger
dar by to blyven dan eyn ander eme dar äff to bringen, unde de fruwe
mach eren loven soken dar se den gelaten hefft.
Jussu consulatus. Actum [Veneris vicesimasecunda Novembris].
NStB 1504 Clementis pape.
1504 Dez. 10
192. Gestellungsbürgschaft. Enthaftung der Bürgen
bei Einhaftung des Schuldners.
De Ersame Rath to Lübeck hebben twischen schipper Hans Dethmers
unde schipper Cleys Vicken an de eyne unde Brun Hoveman deme Jun-
geren sampt anderen des copmans to Bergen hanterende deputerde
andersdels, van wegen der borgetucht, so gemelte Schippers genanten
Bargerfarern vor schipper Hinrick Freßen gudtgesecht unde gelovet
scholden hebben levendich edder doth na inholde eyner schrifft im rich-
teboke darsulvest geleßen intobringen, na vorgevende beider parte . . .
affseggen laten:
Nademe de vorgerorde schipper Hinrick Freße in dersulven sake, dar
ome de vorgenanten sine borgen vormals inne geborget hebben wed-
derumb levendich edder doth intobringen, uppet nye in de hechte unde
slote gekomen is, unde de borgen nu begheren loß to syn, so dorffen se
nicht lenger borgen wesen.
Jussu consulatus. Actum Martis [decima Decembris].
NStB 1504 Nicolai confessoris.
x) Lücke.
104

1504 Dez. 13
193. Kauf. Probe. Sachmangel. Pflichten des Verkäufers.
De Ersame Rath to Lübeck hebben twischen Hanse Platz ancleger
an de eyne unde Frederick Snebarch antwordesman an de anderen
syden, van wegen achtehundert unde achteundevertich punt Salpeters,
so gemelte Hans Platz deme vorscreven Fredericke affgekofft scholde
hebben, dorch den erbenomeden Frederick dat he vor beyden boddemen
dar he besehn unde mydden gelike gudt syn scholde to waren, des he
doch ungelik unde vele flymmer dan he vorkofft, so de erbenomede
Frederick tostunt, befunden is etc., na lengerem ... affseggen laten:
Nademe de erbenomede Frederick tosteyt den vorscreven salpeter uppe
de proven unde war dar äff to donde vorkofft to hebbende und alßo
wo he vorkofft nicht befunden is, so muth he densulven gemelten Hanße
Platz so gudt maken alße he em vorkofft hefft, idt ga dar furder umme
alse recht is.
Jussu consulatus. Actum ut supra [Veneris tredecima Decembris].
NStB 1504 Lutie virginis.
1505 Febr. 18
194. Haftung des Vaters für die Schulden des unmündigen
und ungehorsamen Sohnes.
Jacob van Hunten van Metz vor deme Ersamen Rade to Lübeck er-
schinende hefft tosprake ghedan teghen hern Hinrick Warmboke dar-
sulvest jegenwardich, van weghen itlikes geldes, so Hinrick Warmboke,
des vorscreven heren Hinricks sone eme schuldich syn scholde. vormende,
na demme de ßulve Hinrick myt deme vorgerorden synem vader im
samende syth unvorscheden, schole ome plichtich syn vor synem sone
sodane ghelt to entrichtende, mede anhangende, dat de ßulve her Hin-
rick ome darup itlike tosaghe ghedan schole hebben etc., dar teghen
her Hinrick gheantwerdet, dat de vorscreven syn sone syn ungehorsam
kynt sy unde noch in synen unmundighen jaren wesende, nicht tostande
eme ichteß wes bevalen, ghelovet edder thogesecht to hebbende, vor-
mende eme dar umme nichtes plichtich tho syn; dar up de Ersame Radt
nach lengerem vorgevende ... hebben affseggen laten:
Na deme de erbenomede Hinrick Warmboke syns vaders unhorsam
kint is unde noch in unmundighen jaren weßende, wes he denne hynder
synem vader gheborget, dar tho is syn vader tho antwerdende nicht
105

plichtich; aver ßo Jacop anthut ome von deme vorscreven heren Hin-
rike wes thogesecht, wes he des alse recht is kan bewißen, des mach he
gheneten, idt ga dar furder umme alse recht is.
Jussu consulatus. Actum ut supra [Martis 18. Februarii].
NStB 1505 Valentini martiris.
1505 Febr. 21
195. Begrenzung der Ansprüche des Verkäufers gegen
den dritten Besitzer der Kaufsache.
(aus dem Niedergericht)
De Ersame Rath to Lübeck hebben twischen Hans Eberdinge anders
van Hasselt genompt ancleger an de eyne unde Lutken Stechmanne
an de anderen syden, van wegen eyner last ozemundes, de Hans Scroder
van deme erbenomeden Hanße van Hasselt ghekoft unde sulven Lutken
vort in betalinge gedan hadde, eynes ordels halven uth deme neddersten
rechte vor gemelten Radt ghesculden, nach lengerem . . . affseggen
laten:
Na deme Hans van Hasselt Lutken Stechmanne den ozemunth nycht
vorkofft edder ghelevert hefft, noch vor duffte edder rof edder enige
ander quade handelinge anghespraken wert, so is he eme dar to tho
antwerdende nicht schuldich, unde Hans van Hasselt mach sick der-
halven holden an den ghennen deme he vorkofft hefft, idt ga dar vurder
umme alse recht is.
Jussu consulatus. Actum ut supra [Veneris vicesimaprima Februarii].
1505 Invocavit.
1505 März 1
196. Erlaß gegenüber dem Schuldner und Inanspruchnahme
der Bürgen.
De Ersame Rath to Lübeck hebben twischen mester Hermen Martens
eyns unde Hinrick Brabander, van weghen tweundedruttich gülden, so
desulffte mester Hermen by deme vorscreven Hinrike scholde besätet
hebben, dar teghen deßulve Hinrick mester Hermen vorscreven tor edes
hant leggende was, dat he hadde vor den ersamen schedesheren, so
vam erscrevenen Rade tor sake ghefoget, ghesecht, dat he one vorlete
und hadde myt ome nichtes to donde, dan wolde sick an de borghen
der besäte holden, welkes edes sick mester Hermen begheven etc., und
derhalven anderdels, na claghe . .. affseggen laten:
106

Na deme mester Hermen sidc des edes beghifft unde derhalven gemel-
ten Hinrick vorleth, so mach Hinrick sulke vorlatinge in der Stadt bock
scriven laten; wil over mester Hermen de borghen, so de besäte scholen
gheborghet hebben, belangen, dar gadt umme alse recht is.
Jussu consulatus. Actum ut supra [Sabato prima Martis].
NStB 1505 Oculi.
1505 März 4
197. Anmaßung der Vormundschaft. Broke.
De Ersame Rath to Lübeck hebben twisdien Dethmer Kniphoff an-
clegher eyns und Ghert Luthmers und Clawes Krusen, de sick scholden
vor Wobbeken zeligen Karsten Dämmen nagelaten wedewen vormun-
der sunder vorloff des Ersamen Rades upgewarpen hebben und also
und in deme namen eyn huß in sulker unbeständigen vormunderscop
vorkoft und vorlaten hebben, deme sulven Dethmar unde sinen erven
also he sede to vorfange unde derhalven andersdels, na claghe . . .
äffseggen laten:
Hebben sick Gert und Clawes sulvest vor vormundere upgeworpen
unde under deme namen eyn hus vorkofft, dat moghen se sunder broke
nicht gedan hebben; aver umme de scrifft derhalven in deme oversten
boke, dar ga idt umme wo recht is.
Jussu consulatus. Actum ut supra [Martis quarta Martii].
NStB 1505 Letare.
1505 März 8
198. Erbrecht. Vollschwester und Halbbruder.
De Ersame Rath to Lübeck hebben twischen den vormomderen zeli-
ghen Jurgen Hemmelmans naghelaten dochter Anneken nomptliken
Tonnyges Frisscke, Hans vamrae Loo unde Hans Schymmelow eyns
unde Hans Eppinghe alse vormunder Jurgen, ock des sulven zeligen
Jurgen Hemmelmans nalaten kynde anders dels, na clage . . . affseggen
laten:
Vulle suster is neger alse halffbroder.
Jussu consulatus. Actum ut supra [Sabbato octava Martis].
NStB 1505 Letare.
107

1505 März 28
199. Erbstreitigkeit. Einstweilige Fortführung streitiger
Gewandbude. Notwendige Eigenschaften der Bürgen.
(aus Reval)
Eyn ordell an den Raedt to Revell.
P.S. Ersamen vorsichtigen wyse hern unde besundem guden frunde.
So juwe Ersamheide uns gescreven hebben, dat vor juw im sittende
stole des Rades sint irschinen de ersame vorsichtige her Johan Roterd
juwer Stadt borgermeistere vame eynen, und de vormundere zeligen An-
dreas Temlyns nagelatenen wedewen vame andern dele, van wegen
eyner wantboden, tokamende seligen Lamberd Tolner unlanges in God
vorstorven, umme welkes zeligen Lamberdes nalathe unde erve de erbe-
nomede beiden parthe vor juw to ordele unde to rechte vorhen gewe-
sen zin, darup denne van juw des erfftalshalven affsproke unde delinge
gescheen unde an uns geschulden sy, besunder nu averst dersulven vor-
berorden wantboden wegen buten deme erfftale in rechts dwange hen-
gende twistisch unde schelafftich zin geworden, nemptlicke so her Johan
Roterd deme gemelten seligen Lamberde syneme swagir somige laken
in de bestemmeden boden vorkofft unde vorlecht hebbe etc., des juwe
Ersamheide denne na beider parthe rede unde wedderrede eynen aff-
sproke gedan hebben, ludende so hyr nafolget:
Na deme her Johan Roterd sich vorbedende is personlik unde dar en-
baven noch myt den dren besitliken borgirs in juwem breve benomet
de boden mit den laken unde guderen hogir dan de werde is tovorbor-
gende, so dirkenne wy sodane borgetucht nogehafftich, unde he mach
de boden vort an apene holden.
Welke juwe gewisede unde affgesproken ordell de ergedachten beyde
parthe bygespraket unde vor uns geschulden hebben, wor von juwer
Ersamheide breff lengers begrepes medebringet, is van uns alles to
guder maten ingenamen, so gy denne int ende dessulven juwes breves
zin begernde, wy sodane ordell examineren unde entscheden willen,
juwer vorsichtigen leve unse schedinge unde delinge under unser Stadt
secrete na older loveliker wise darup wedderumme to benalende; darup
begern wy juwen vorsichticheiden gutliken weten, dat wy sodane juwe
vorgescreven ordell unde delinge na rypen rade und lub. rechte hebben
confirmert unde bestediget, confirmeren unde bestedigen dat jegen-
wardigen in crafft dusses breves, uthgenamen dat wy sodane juwe
rechtsproke myt eynem worde hebben declarert unde vorlenget, be-
schedentliken mit dem worde: loffwerdigen, in der clausulen: unde dar
beneven mit dreen besitliken loffwerdigen borgers etc.
108

Dat wy juwe Ersamheiden na older wontliker wyse in dessem unseme
breve also gutlick vorwitliken; mochte wy densulven Gade etc. forder
worinne behegeliken willen unde annemen wolgefallen irtogen, sint
wy to donde willich.
Screven under unser stadt secrete ame vrygdage negest na Annuntia-
tionis Marie anno etc. V.
Borgermeistere unde Radtmanne der Stadt Lübeck.
Cod. ord. hub. Nr. 308.
1505 April 1
200. Auslegung eines Kaufvertrages. Beweis durch
Vertragszeugen.
De Ersame Rath to Lübeck hebben twischen Johan Buzel anclegher
eyns unde Johan van Aken antwerdesman anders dels van weghen der
varwerige, de gemelte Johan Buzel van gedachten Johan van Aken na
lüde eyner certeren gekofft scholde 'hebben, vormenende dar umme den
ergemelten antwerdesman bynnen Lubeke up syne egene hant nicht
mer to scholen arbeyden, dar teghen gedachte Johan van Aken vormende
nicht de kunst des varwens dan allenen de retschopp tom varwende
behorende vorkofft to hebbende unde de czerteren nicht änderst dan
sodaner maner ghedudet noch vorstan to scholen werden etc., na len-
gerem . . . affseggen laten:
Wes de personen in de czerteren bestempt unde aver de deghedinge
ghewezen seggen und warmaken, wo id twischen den parten malkander
bespraken unde gedeghedinget is, dar moth id by bliven.
Jussu consulatus. Actum ut supra [Martis prima Aprilis].
NStB 1505 Quasimodogeniti.
1505 April 11
201. Zahlungspflicht des Bürgen. Beweis der Stundung.
(aus dem Niedergericht)
De Ersame Rath to Lübeck hebben twischen Jochim Gherkens alse
vulmechtigeren Anneken zeligen Lutken Gerkens nagelaten wedewen
siner moder ancleger an de eyne unde Eier Ingenberch andtwerdesman
an de anderen syden van weghen twelff tunnen Hamburger bers, so
Hans Sloys in der ebdye tom Reynefelde wonende van gemelter Anne-
ken ghekofft, dar vor de ghedachte Eier gutghesecht unde ghelovet
scholde hebben etc., eyns ordels halven uth deme neddersten rechte vor
gemelten Radt to Lubeke gheschulden, na clage . . . affseggen laten:
109

Na deme Jochim vorscreven eyn ancleger is, kan he denne alse recht
is bewisen dat de vorscrevene Eier vor dat ber gutghesecht hefft, so
moth he betalen, id sy denne dat he kone bewizen, alse he anthut, dat
myt ome na der tidt termyne gemaket syn; dessulven mach he geneten,
id ga dar furder umme alse recht is.
Jussu consulatus. Actum ut supra [Veneris 11. Aprilis].
NStB 1505 Misericordia domini.
1505 April 16
202. Leibrente aus der Rente, nicht aus dem Eigentum.
Haftung des Hauseigentümers.
(aus dem Niedergericht.)
De Ersame Rath to Lübeck hebben twischen hern Nicolawese Boyen
wertliken prester eyns unde Hans Meldorp by sunte Jacope wanende
antwerdesman an de anderen syden, van wegen itliker vorseten lyffrente
beschedentliken des jars twyntich mark lubesch ßo gemelte her Nicolaus
van deme erbennomeden Hanse Meldorp to hebbende vormende, eyns
ordels halven uth deme neddersten rechte vor gemelten Radt gheschul-
den, na clage ... ripem rade, ock na vorhoringe eyner scrifft derhalven
in der Stadt Lubeke overste boke unde dergeliken itliker anderen scriffte
im neddersten boke gescreven darsulvest gelesen vam Rade affseggen
laten:
Na deme der Stadt overste boke medebringet dat hern Nicolawese vor-
benomet unde siner moder sodane twintich marck liffrente in den ver-
tich marken jarliker rente zeligen Hans Pawese in wandages Hans Be-
soppes huze nu tor tydt deme erbenomeden Hanße Meldorpe tokomende
uppe der Engelschengroven orde by sunte Jacobe belegen togescreven
und nicht in dem egendome dessulven huses to erer beyden lyve behol-
den syn, kan denne Hans Meldorp alse recht is bewisen, dat he Hanse
Pawese offte na sinem dode sinen erven van sodaner renthe gantz unde
all de lose ghekundet unde dat ghelt mit bedageder unde nastander
tor wessele gestelt hefft, so is he to der liffrente na der vorkundige Hans
Pawese offte na sinem dode sinen erven van sodaner renthe gantz unde all
de lose ghekundet unde dat ghelt mit bedageder unde nastander renthe
halven beschulden, dar ga idt umme alse recht is.
Jussu consulatus. Actum [Mercurii 16. Aprilis].
NStB 1505 Jubilate.
110

1505 April 19
203. Garkostklage. Eineid.
De Ersame Rath to Lübeck hebben twisdien Johan van der Lucht
am eynen unde Jurgen Voth van wegen itliker garer kost unde achte
laken unde derhalven am anderen [dele], na lengerem . .. affseggen
laten:
Dat Johan van der Lucht mach eyn jar garer kost myt syneme ede behol-
den, unde moth umme dat ander Jurgen Voth myt ener vullenkomen
clage tospreken, idt ga dar furder umme alse recht is.
Jussu consulatus. Actum ut supra [19. Aprilis].
NStB 1505 Jubilate.
1505 April 22
204. Verkauf einer Färberei. Unzulässigkeit weiterer Gewerbe-
ausübung durch den Verkäufer.
De Ersame Rath to Lübeck hebben twischen Johan Buzel ancleger an
de eyne unde Johan van Aken antwerdesman an de anderen syden van
wegen der varwerige der laken, so gemelte Johan van Aken anstelde
tegen de eyndracht twyschen ome unde gemelten Johan Buzel lut twyer
certeren uth malkander gesneden unde to besserer tuchnisse am elfften
dage dusses iegenwardigen mantes in dyt bok gescreven, angande: De
ersamen heren Johan Meyger etc., gemaket, to bruken etc., nach lenge-
rem vorgevende beyder parte, clage, antworde, rede, wedderrede, insage,
besprake unde rypem rade, ock na vorhoringe gemelter tuchnisse unde
certeren vor recht affseggen laten:
Na deme de tuge in upgedachter certeren bestempt tostan unde beken-
nen, twischen erbenomeden parten in aller mate wo de certeren inholt
ghehandelt, bespraken unde bedeghedinget to syn, unde denne Johan
van Aken de varwerige avergegeven hefft, so mach he hyr bynnen
Lubeke nicht mer varwen.
Jussu consulatus. Actum ut supra [22. Aprilis].
NStB 1505 Cantate.
Das Zeugnis über den Vertrag und die Zerter lauteten:
De ersamen heren Johan Meyger unde her Frederick Jorys radt-
manne myt sampt Hinrick Rungen unde mester Johan Peterßen vor
deme Ersamen Rade to Lübeck in zaken Johan Buzels eyns
unde Johan van Aken der varwerige der laken halven anders deyls er-
schynende hebben vorghebracht eyne czerteren vormals twischen erber-
ill

orden parten gemaket, unde dar neffen ghetuget, gesecht unde togestan,
dat idt twischen erberorden parten so ghehandelt, bespraken und tho gan
sy in aller mathe, so desulven inholden, welker certere ludet van worden
to worden so hyr na folget: In Gades namen Amen. Witlik unde kunt
sy alh den jennen de dusse ozerteren zen edder hören lezen, dat Johan
Buzel, borgher to Lubeke, myt Johan van Aken sinen olden dener aver
eyn is ghekamen, dat he sine varwerige hefft aver ghegheven unde
hefft demesulven Johanne van Aken rechtes redelikes kopes äff ghe-
kofft sinen varwe ketel, twe ramen, dre kuven, eyne partze, eyne tafelen
und allent was to der varwerye unde toberedende der laken behort vor
viffundesostich marck lub., deme sulven Johan van Aken offte sinen
erven in twen terminen, alse de eynen helffte up Johannis middensomer
erstkomende unde de anderen helffte up Michael dar negest folgende
unbeworen to betalende, unde des hefft de genante Johan van Aken
vor sick und sine erven sick vorsecht unde vorredet, zyn hues, dar he nu
tor tydt inne wanet, uppe deme Koberge beleghen, nemende to vor-
kopende noch to vorhurende, de na desser tydt dar inne varwen schole;
ock sint se des undermalkander aver eyn gekamen unde vordraghen,
so dat de erbenomede Johan Buzel den genanten Johan van Aken wed-
derumme in denste hefft genomen, des erbenomeden Johan Buzels
varwerye mit allen vlite truwelike vortostande, syn beste to wetende
alse en sodans eneme framen ghesellen unde manne tobehort unde to
eren bekant wil wezen; dar vor schal unde wil de genante Johan Buzel
demesulven Johan van Aken gheven unde vornogen frije kost unde
kamer, bedde unde slaplaken unde darto jarlikes vor syn loen vyffunde-
seventich marck lubesch, unde wereth dat des genanten Johans van
Aken husfrouve hyr queme unde alsdenne syne eghene kost dachte to
holdende, schal unde wil de genante Johan Buzel stellen unde setten to
guder frunde erkentnisse, wes he ome alsdenne gheven schal; unde
wanner ene dusdane voreynynge unde denst up beyden syden under-
malkander nicht lenger belevet to hebbende, so schal de eyne deme
anderen ensodans eyn vemdel jars tovoren toseggen unde vorwitliken,
so se des to beyden zyden eyndrechtighen hebben belevet unde bewillet;
unde hyr sint an unde aver ghewesen van Johan Buzels weghen de
ersame Hans Meyger in der Brunstrate, Frederick Jorys unde Hermen
Papenbrock, unde van Johans van Aken weghen mester Johan Petertzen,
des Ersamen Rades to Lubecke buwmester, unde Hinrick Runge. In tuch-
nisse unde mereren gheloven, dat dusse dinge bavenscreven so ghe-
schen, sint desser czerteren twe eynes ludes, de eyne uth deme anderen
durch ABCD ghesneden, de eyne by Hermen Papenbroke unde de ander
112

by Hinrike Rungen in vorwaringe synde, de geven unde ghescreven sint
na Christi gebort unses heren vefteynhundert jar unde dar na im ersten
jar am donredage neghest vor Gregorii.
Jussu consulatus. Actum ut supra [11. Aprilis].
NStB 1505 Misericordia domini.
1505 Mai 29
205. Verlorengegangener Dienstzeugnisbrief.
De Ersame Rath to Lübeck hebben twischen Hans Smede eynem
smedeknechte eyns unde den olderluden der smede darsulvest to Lubeke,
van wegen eynes breves, so desulve Hans scholde vormals by den older-
luden dessulven amptes gelaten hebben, des se bekanden, jodoch seg-
gende, dat se nicht wüsten, wo de gebleven, unde derhalven anders
dels, na clage . . . affseggen laten:
Dat, na deme de olderlude des breves bestan, so moten ze densulven
vorbrengen edder Hanse arbeydes in deme ampte vorgunnen.
Jussu consulatus. Actum ut supra [Jovis 29. Maij].
NStB 1505 Corporis Christi.
1505 Mai 31
206. Ungewöhnlicher Werkstattbau Berat Notkes.
De Ersame Rath to Lübeck hebben twyschen den ersamen heren
Hinrick Witten radtmanne darsulvest eyns unde mester Bernt Notken
antwerdesmanne, van wegen eyner nigen unde unwontliken werckstede,
so desulve mester Bernt tor syden an sineme huße gebuwet schole heb-
ben, unde derhalven andersdels, na clage ... affseggen laten:
Dat mester Bernt sulke nige und unwontlike buwete nicht hebben dan
upt olde maken laten moste.
Jussu consulatus. Actum ut supra [Sabbato ultima Maij].
NStB 1505 Urbani.
113

1505 Juni 10
20?. Gewerbebefugnis.
De Ersame Rath to Lübeck hebben twischen den loreren hyr bynnen
Lubeke ancleger an de eyne unde mester Illyes mestbereder antwerdes-
man an de anderen syden, van wegen der beredinge offte ghervendes
van ledder, so gemelte Illies sick understeyt to scheden to maken gemel-
ten ampte to vorvange etc., na beyder parte clage . . . affseggen laten:
Na deme sodane beredinge offte ghervent des ledders andrept dat ampt
de lorer, ßo moth sick gemelte Illies dessulven entholden.
Jussu consulatus. Actum ut supra [Martis 10. Junii].
NStB 1505 Bonifatii.
1505 Juni 13
208. Begründung der Klägerstellung durch Vorladung.
De Ersame Rath to Lübeck hebben twischen Hennen Wynholt alse
vulmechtigen procurator schipper Godert Summen ancleger an de eyne
unde Simon Ort antwerdesman an de anderen siden, van wegen der
anclage, de eyn islick tegen den anderen vormende to donde etc., na
beyder parte vorhorende, clage . . . ripem rade, ock na vorhoringe der
hußdener, de gemelten schiphern uth forderinge Symons vorscreven to
soß malen vorbadet to hebben seden etc., vor recht affseggen laten:
Na deme de hußdener tostan den vorscrevenen schiphern uth forderinge
Simons vorbadet to hebben, so is Simon to der zake, dar inne de schipper
vorbodet, ßo vele ome to kumpt, en cleger, idt ga dar furder uinme
alse recht is.
Jussu consulatus. Actum ut supra [Veneris 13. Juni].
NStB 1505 Primi et Feliciani.
1505 Juni 13
209. Beschlagnahme des Nachlasses. Konkurrenz mit bekannter
und anerkannter Schuld. Ungültigkeit wegen unterlassener
Mitteilung.
De Ersame Rath to Lübeck hebben twischen Hans Houwer ancleger
an de eyne unde Hermen Priggenitze antwerdesman an de anderen siden,
van wegen zeligen Thomas Kuntzen nagelaten guder, de gemelte Her-
men myt rechte, so he sede, vorfolget scholde hebben, welker Thomas
gemelten Hanße Houwer na lüde unde inholde eyner scrifft hyr benompt
114

anno soßundenegentich lestleden Egidii abbatis gescreven, angande:
Thomas Kuntze etc., sovenhundert achte marck myn veer Schillinge lub.
plichtich is ghebleven etc., nach lengerem ... affseggen laten:
Na deme Hermen Prignitzen na lüde gemelter scrifft dar mede an unde
aveir geweßen,  dat de vorscrevene Thomas  deme gedachten Hanse
Houwer sodane ghelt wo vorscreven bekant hefft plichtich unde schul-
dich to syn, hefft he denne syne guder vorfolget unde de vorfolginge
Hanße Houwer wo recht is nicht vorwitliket, ßo is de vorfolginge, so
vele den vorscreven Hans andrept, machtloß, idt ga dar furder umme
alße recht is.
Jussu consulatus. Actum ut supra [Veneris 13. Junii].
NStB 1505 Primi et Feliciani.
1505 Juni 14
210. Darlehn aus dem gemeinen Gute. Verpfändung. Haftung
der Erben. Borst und Brake.
De Ersame Rath to Lübeck hebben twischen Hanze Sweder orem
marketfagede, Hanze unde Hinrick Moire zeligen Johan Mollers nage-
laten sons van wegen veerhundert mark lubesch, so desulve zelige
Johan den ersamen heren kemerer dusser Stadt Lubeke rechter witliker
sdiult redes ghelendes gheldes plichtich unde schuldich na vormoge
eyner scrifft Anno veffteynhundert tertio Francisci confessoris in dith
bock gescreven, angande: Johan Moller in der Alffstraten wonende etc.,
dar vor he den egendom synes huzes in der vorgerorden straten, ock
den egendom syner molen to Gleschendorpe samt alle ßinen anderen
guderen bewechlick unde umbewechlick hefft vorpandet, unde derhalven
anders dels, na clage . . . affseggen laten:
Na deme sodane veer hundert marck deme gemenen gude tokamen,
ßo mothen Hanß unde Hinrick alse de erven dessulven betalen, edder de
heren kemerer mögen sick an ore pande holden, beholden densulven
borst unde broke, weret desulven nicht to langen wolden.
Jussu consulatus. Actum [Sabato 14. Junij].
NStB 1505 Viti martiris.
115

1505 Juni 20
211. Eröffnung eines noch ungelesenen Testamentes.
(aus Rostock)
De Ersame Rath to Lübeck hebben twischen Hans Freßen borger to
Rostock ancleger an de eyne unde Alberde Broker borger darsulvest alse
vulmechtigen der anderen siner mede testamentarien offte vormun-
der zeligen wandages hern Johan Vresen des vorscreven Hans Fre-
sen vaders dar he levede Radtman darsulvest to Rostock nagelaten testa-
mentes wedewen unde ore kinder antwerdesman an de anderen syden,
van wegen dessulven hern Johans nagelaten guder, dar up de erbe-
nomede Hans Frese gemelte vormunder offte testamentarien vor deme
Ersamen Rade to Rostock angespraken unde ock itliker gewalt, so he in
den vorscreven guderen wedderumme ghedan scholde hebben etc.,
seggende beyde erberorden parte, dat desulve zelige her Johan eyn
testament by deme erscrevenen Rade to Rostock liggende hadde beth
her to noch ungeleßen unde dorch ze allenthalven to lezende beghert
etc., eyns ordels halven vam vorscrevenen Rade tho Rostock uthgegan
unde vor gemelten Radt to Lubeke gesculden, na clage . . . affseggen
laten:
Na deme beyde erberorde parte im ordell tostan unde bekennen, dat
de vorscrevene zelige her Johan Freße eyn testamente by deme Ersamen
Rade to Rostock liggende hefft, so mothmen datsulve hören lesen, id
ga denne furder umme dat sulve, ock dat geschulden ordel unde de ange-
tagen gewalt, so recht is.
Jussu consulatus. Actum [Veneris 20. Junij].
NStB 1505 Viti martiris.
1505 Juli 14
212. Unzulässigkeit der Teilklage.
De Ersame Rath to Lübeck hebben twischen Hanße Steer van wegen
siner suster alse ancleger eyns unde Tuen Korner antwerdesman anders
dels van wegen itliker garer kost unde rekenschap etc., nach clage . . .
affseggen laten:
Dat de ancleger sine clage moth anstellen ungedelet, alse he dar mede
gedenket to wynnen unde to vorleßen.
Jussu consulatus. Actum ut supra [Lune 14. Julii].
NStB 1505 Kiliani martiris.
116

1505 Juli 18
213. Verjährte Garkostforderung. Eid des Beklagten.
De Ersame Rath to Lübeck hebben twischen Hantze Steer alse vonmin-
der siner suster zeligen Eggert van Kampen nagelaten wedewen ancleger
an de eyne unde Tyle Korner antwerdesman an de anderen syden van
wegen itliker jar garer kost, so gemelte Tile gedachtem sinem wedder-
dele vor veer offte viffundedruttich jaren schuldich scholde syn gheble-
ven, welker schult doch Tile nicht bestunt etc., na clage . . . affseggen
laten:
Na deme de schulde vor so langer tydt vorjaret syn, wil denne Tile syn
recht dar to don, dat he dar äff nicht plichtich offte schuldich sy, des
mach he geneten.
Jussu consulatus. Actum ut supra [Veneris 14. Julii],
NSiß 1505 Alexii confessoris.
1505 Juli 19
214. Brautschatz geht vor alle Schulden.
De Ersame Rath to Lübeck hebben twischen den vormunderen Tel-
schen vam Hagen ancleger an de eyne unde den nalaten kynderen
Titkens der vorscrevenen Telschen dor he levede eliken mannes antwer-
desluden an de anderen syden, van wegen dersulven Telschen brut-
schatte etc., nach clage . . . affseggen laten:
Dat brutschatt geyt vor alle schulde.
Jussu consulatus. Actum ut supra [Sabbato 19. Julii].
NStB 1505 Alexii confessoris.
1505 Juli 23
215. Besäte nach geistlichen Recht. Ungültigkeit. Broke.
De Ersame Rath to Lübeck hebben twischen Tile Korner ancleger an
an de eyne unde Hans Steer antwerdesmann an de anderen syden, van
wegen itliker cleynode, de gemelte Hans Steer gedachteme Tilen myt
geystlikem rechte hyr bynnen Lubeke besätet scholde hebben etc., na
clage . . . affseggen laten:
Na deme de besäte nicht myt lubeschen rechte gesehen is, so derkent
se de Radt machtloß, unde Hans Steer mach desulven sunder broke nicht
117

gedan hebben; wil aver Hans Steer Tilen beschulden, dat moth he don
vor deme Ersamen Rade unde Tue moth ome antwerden, id ga dar
furder umme alse recht is.
Jussu consulatus. Actum [Mercurii 13. Julii1)].
NStB 1505 Alexii confessoris.
1505 Juli 23
216. Vererbung des Brautschatzes bei unbeerbtem
Tode der Frau.
De Ersame Rath to Lübeck hebben twisdhen Hanße Clawes ancleger
an de eyne unde Dirick Rostuscher antwerdesman an de anderen siden,
van wegen Metken, dessulven Hanses husfruwen do se levede nage-
laten guder etc., na clage, ripem rade, ock na vorhoringe eyner schlifft
in dussem boke anno 99 Conceptionis Marie gescreven, angande: Sche-
linge unde twedracht is gewesen tuischen Metken Ciawetzen etc., vor
recht affseggen laten:
Na deme des vorscreven Hanses husfruwe umbeervet in Godt vorstorven
is, so eghet he de helffte van dersulven bruthschatte, jodoch dar inne to
kortende na lüde  gemelter  scrifft de  achtundetwintich mark,  so  se
bedegedinget syn, id ga dar furder umme alse recht is.
Jussu consulatus. Actum ut supra [Mercurii 23. Julii].
NStB 1505 Marie Magdalene.
1505 Juli 26
217. Rechtsstellung des Oldermannes.
De Ersame Rath to Lübeck hebben twischen Clawes Strus, Gherde
Kock unde anderen kopluden orer Stadt, der guder ummetrent veer jar
in schipher Hans van Eken schepe geschepet unde to Abow in Vynlant
gekamen etc., ancleger an de eyne unde Heysen Pathiner alse eyn older-
man des kopmannes to Revele antwerdesman an de anderen syden,
van wegen eyner rekenschop darsulvest to Revelle itliker unkost up
de vorscrevene gudere gelecht etc., na clage . . . affgesecht:
Na deme Heyse alse eyn olderman tor tydt der upgelechten unkost umme
*) 23. Julii.
118

de rekenschop angespraken wert, ßo moth he sick vorseggen de reken-
schop myt den ersten avertosenden, idt ga dar denne vorder umme alse
recht is.
Jussu consulatus. Actum ut supra [Sabato vicesima Julii].
NStB 1505 Jacobi apostoli.
1505 Juli 30
218. Garkost und Hausmiete. Beweis durch Klägereid
für einen Jahresbetrag.
De Ersame Rath to Lübeck hebben twischen Hanze Houwen ancleger
an de eyne unde Hermen Prignisse antwerdesman an de anderen siden,
van wegen zeligen Thomas Kuntzen nagelaten guder, dar to eyn islick
alße schuldener gerechtiget to synde vormende etc., na clage . . . aff-
seggen laten:
Na dem Hermen Prignisse sick beclaget itlike ja. garer kost unde hus-
hure by gedachtem zeligen Thomas to achter to syn, wat he denne myt
syneme ede up eyn jar kost unde huer beholden will, des mach he ge-
neten, id ga dar vorder umme alse recht is.
Jussu consulatus. Actum ut supra [Mercurii 30. Julii].
NStB 1505 Panthaleonis.
1505 Juli 30
219. Bestimmung dreier Verwandter zu Vormündern seitens
der Testamentarien.
De Ersame Rath to Lübeck hebben twischen hem Johan Meyger
radtmanne, Tonnies van Bouren, Godert Wiggerinck, Evert Wilmessen,
Borchart Kloeth unde Wilm Bodinck alse testamentarien >zo se zeden
Peter Pynnen unlangens in Godt vorstorven nagelaten testamentes an
de eyne unde Gerde Genter, Hinrick unde Alff Greveraden, Hinrick
Trumen, Simon Millies unde Hinricke Zegebaden alse angebaren unde
beswegerde frunden de vorscreven zeligen Peters nagelaten wedewen
an de anderen siden, van wegen der vormunderschup der vorscrevenen
wedewen, de welke de testamentarii vormenden de vorscreven frunde
de fruwen to scholen annhemen, umme dat ze dar dorch destebeth to
uthrichtingen dessulven testamentes komen mochten etc., na clage . . .
äffseggen laten:
119

Na deme de negesten frunde de vormunderschup gemelter fruwen vor-
leggen anthonhemen, so vorlofft de Radt, dat de testamentarien uth sick
dre dar to keezen mögen de fruwen vortostande, so ze des willen bekant
syn.
Jussu consulatus. Actum ut supra [Mercurii 30. Julii].
NStB 1505 Panthaleonis.
1505 Aug. 5
220. Beweis über See und Sand. Jahr und Tag.
De Ersame Rath to Lübeck hebben twischen Mathieße unde Hanze
Bonen ancleger an de eyne unde Hermen Ulrikes antwerdesman an de
anderen syden, van wegen hundert marck lubesch uthgesechtes geldes
etc., so gedachte Hermen deme vorscrevenen Hanze sinem steffsone
na lüde eyner scrifft anno achteundeachtentich Viti martiris in dyt bok
gescreven schuldich syn scolde, dar aver de erscrevene Radt oren recht-
sproke gedan hebben na lüde eyner anderen scrifft am achten dage
Martii lestleden in dyth bock ock gescreven, angande: De Ersame Rath
to Lübeck hebben twischen Hans Bonen etc., dar tegen van gedachtem
Hermen eyne scrifft im oversten boke upgebracht unde furder gesecht,
offt ome wider bewises offte tuchnisse, dat he sodane aver see unde
zant to besehende van noden, dat id jar unde dach stan scolle etc., na
clage . .. affseggen laten:
Na deme de upgenante sententie Hermen Ulriken sine betalinge, wo
he sick irbuth to moten bewisen, togedelt unde datsulve aver see unde
sant to besehende van noden, so moth id stan jar unde dach, unde ga
vorder dar umme, ock de gedachte scrifft im oversten boke, wo recht is.
Jussu consulatus. Actum ut supra [Martis quinta Augusti].
NStB 1505 Ciriaci martiris.
1505 Aug. 13
221. Erbrecht. Vollgeschwister und Kindeskinder.
De Ersame Rath to Lübeck hebben twischen Hanze Netzeken an-
cleger an de eyne unde Simon Stollen vor sick unde sine suster Gretken
Gressouwen antwordeßluden an de anderen syden, van wegen zeligen
Metken wandages Carsten Ketels eliken husfrouwen nagelaten guder,
der vorscreven Simons unde Gretken suster unde Hans Nezeken moder
etc., na beyder parte .. . affseggen laten:
120

Dat vulle suster unde broder sint na gelegenheit dusser zake neger
erve uptoboren dan kyndes kynt.
Jussu consulatus. Actum ut supra [Mercurii 13. Augustil.
NStB 1505 Laurentii martiris.
1505 Aug. 13
222. Grundstückstreit. Stadtbuch. Erbrecht. Nachweis der
Überlassung zum bloßen Besitz.
(aus Greifswald)
De Ersame Rath to Lübeck hebben twischen Marquardt Haveman
borger tom Grypeswolde ancleger an de eyne unde Arnde vam Rade
antwerdeßmanne an de anderen syden, van wegen eyns huzes unde
haves myt orer tobehoringe bynnen deme Grypeswolde belegen, dat
wandages Helmich Volrath darsulvest tom Gripeswolde des vorscreve-
nen Arndes steffvader plach to bewanen etc., eyns ordels halven vam
Ersamen Rade tom Gripeswolde uthgegan unde vor gemelten Radt to
Lubeke geschulden, nach beyder parte vorgevende, clage, antwerde,
rede, wedderrede, insage, besprake unde ripem rade, ock na vorhoringe
eyns ordelbreves vam gedachten Rade tom Gripeswolde vorsegelt unde
vor gemeltem Rade to Lubeke gelezen, vor recht affseggen laten:
Na deme de ancleger bewiset hefft myt der Stadt boke tom Gripes-
walde inholt des vorscrevenen breves, dat sodane hus offte erve myt
siner tobehoringe zeligen Hinricke Hoveman, syns vader broder, vor-
laten unde noch gescreven steyt unde sick to demsulven den negesten
tugen will, kan he denne bewisen alse recht is, dat de antwordesman
offt sin steffvader Helmich Volrath vorscreven dat gedachte hus offte
erve myt willen unde fruntschup des vorscrevenen Hinrikes bewant
hefft, des mach he geneten unde is neger dar by to bliven dan eyn
ander one dar afftobringen.
Jussu consulatus. Actum [Mercurii 13. Augusti].
NStB 1505 Laurentii martiris.
121

1505 Aug. 13
223. Zeugen. Unbessessene gegen Angesessene.
De Ersame Rath to Lübeck hebben twischen Luteken Meyger ancle-
ger an de eyne unde Lambert vam Loe myt Thewes Haken antwerdeß-
luden, van wegen itliker tuge dorch gedachte Lambert unde Thewes
vorgebracht unde derhalven andersdels nach beyder parthe . . . aff-
seggen lathen:
Dat unbeseten tegen beseten nicht mach tugen.
Actum ut supra [Mercurii 13. Augusti].
NStB 1505 Laurentii martiris.
1505 Sept. 3
224. Nachvernehmung von Zeugen.
(aus Rostock)
De Ersame Rath to Lübeck hebben twischen Vicken van Hervorde
denn jüngeren eyns unde deme erafftigen mester Hinrick van Hervorde
alse vulmechtigen syner moder unde orer vormunder, van wegen itliker
tuge dorch densulven mester Hinrick vor deme Ersamen Rade to Ro-
stock benompt unde bedachdinget, wowol bynnen behorliker unde uth-
gestickeder tydt nicht gebruket unde vorgebracht, dar up denne desulve
Ersame Rath to Rostock na beyder parte vorgevende gedelet schall
hebben:
Na deme by gemeltes mester Hinrikes soulden nicht vorbleven, dat de
tuge ungehort unde den parten dat recht to itliken tyden gestundet ge-
wesen, ßo mochten de benomeden tuge noch spreken, unde derhalven
anders dels, eyns ordels halven van ghedachtem Ersamen Rade to Ro-
stock vor den erberorden Rath to Lubeke gheschulden, na clage . . .
äffseggen laten:
Dat eyn Ersam Radt gedachter Stadt Lubeke de delinge eyns Ersamen
Rades to Rostock confirmeren unde bestedigen.
Jussu consulatus. Actum [Mercurii tertia Septembris].
NStB 1505 Egidii abbatis.
122

1505 Sept. 11
225. Rente. Angreifen der Hauptsumme zur Bestreitung
der Notdurft.
De Ersame Rath to Lübeck hebben twischen Cillyen van Mynden
anoleger an de eyne unde Hanße Tymmerman antwerdesman an de
anderen syden, van wegen hundert mark hovetstols dersulven Czilligen
tokamende unlangens up renthe beiecht, de welcke de vorscreven Hans
Tymmerman alse negeste erve gemelter Czilligen nicht gestaden wolde
to orer nottorft to mögen antasten unde vortheren etc., na clage . . .
äffseggen laten:
Will de gemelte Czillige myt oreme ede beholden, dat ze änderst nicht
tovortheren hebbe, so mach ze de hundert mark antasten unde dar äff
leven.
Jussu consulatus. Actum ut supra [Jovis undecima Septembris].
NStB 1505 Nativitatis Marie.
1505 Sept. 10
226. Besäte. Konkurrenz. Vorrang. Zulassung der
nachfolgenden. Gleicher Rang.
(aus dem Niedergericht)
De Ersame Rath to Lübeck hebben twischen Johan Cleytzen ancleger
an de eyne unde Berndt Wulffert antwerdesmanne an de anderen siden,
van wegen der besäte, so gemelte parte up Jacop Beyers guder gedan
hebben, derhalven de genante Johan vormende, na deme he de ersten
besäte in jegenwardicheit des gedachten Jacoppes edder ock dar he
wickhafftich geholden avermals de ersten nha den ersten ver weken
siner wikinge gedan hefft, dat he de ersten beredinge hebben scholde
etc., dar tegen de antwerdesman sede, dat de ancleger syne besäte mede
ingestadet hadde, vormenende dar umme myt ome gelike nha to syn
etc., eyns ordels halven uth deme neddersten rechte vor gemelten Radt
geschulden, nach clage ... äff seggen laten:
Wowol Bernt Wulffert eyn antwerdesman is, jodoch kan he alse recht
is bewisen dat one de gemelte ancleger myt syner besäte mede ingesta-
det, so mothen se de guder samptliken na avenante orer schulde delen,
id ga dar vorder umme alse recht is.
Jussu consulatus. Actum [Mercurii decima Septembris].
NStB 1505 Nativitatis Marie.
123

1505 Okt. 15
227. Besäte. Rangordnung. Vierwochenfrist. Beweis
und Gegenbeweis.
(aus dem Niedergericht)
De Ersame Rath to Lübeck hebben twischen Johan Cleytzen ancleger
an de eyne unde Bernde Wulfert alße vulmechtigen procurator Carsten
Northaves antwerdesman an de anderen siden van wegen der besate-
den guder Jacob Beyers, dar van in eyner scrifft offte sententien hir be-
nomet Nativitatis Marie lestleden gescreven, angande: De Ersame Rath
to Lübeck hebben twischen Johan Cleyßen etc.1), berort, eyns ordels
halven uth deme neddersten rechte vor gemelten Radt geschulden,
na clage . . . ripem rade, ock na vorhoringe des richtebokes, dar in de
besäte beyder parte gescreven, unde gemelter sententien vor recht aff-
seggen laten:
Nademe Johan Cleytze de erste besäte in upgenanten guder gedaen
hefft na den ersten ver weken des vorscreven Jacopes wikinge, so mach
he de ersten betalinge nemen, idt sy denne dat Bernt der vorscreven
sententien so vele ome togedelet kone genoch don, des mach he ge-
neten, id ga dar vurder umme alse recht is.
Jussu consulatus. Actum ut supra [Mercurii quintadecima Octobris].
NStB 1505 Calixti pape.
1505 Okt. 17
228. Prozeßgegner als Bürgen einer Besäte.
(aus dem Niedergericht)
De Ersame Rath to Lübeck hebben twischen hern Hermen van der
Hoye wertliken prester ancleger eyns unde Hinrick Kleinroggen ant-
werdesman an de anderen syden van wegen eyner besäte, so gemelte
her Hermen up zeligen Gertrudt van der Hoye, siner moder, guder, so
he zede by gemeltem Hinrike synde, gedan unde desulven itliken bor-
gen nicht to borge hefft willen don, seggende, dat ze alse schuldener
zeligen Carsten Eggerdes sine wedderparte syn etc., eyns ordels halven
uth deme neddersten rechte vor gemelten Radt geschulden, nach
clage . . . affseggen laten:
Wowoll de borgen to zeligen Carsten Eggerdes nagelaten gude etc.
schuldener syn mögen, dennoch ze der besateden guder seligen Gertrudt
*) S. Nr. 226.
124

van der Hoye nogafftich syn, ßo mögen ze de besathe woll borgen, idt
ga dar vorder umme alse recht is.
Jussu consulatus. Actum ut supra [Veneris septimadecima Octobris].
NStB 1505 Galli confessoris.
1505 Okt. 17
229. Erbrecht. Vaters Schwester und Vaters Geschwisterkinder.
(aus Greifswald)
De Ersame Rath to Lübeck hebben twischen Gotken Strus alse vul-
mechtigen procurator Katherinen zeligen Drewes Weydemans dar he
levede borgers tom Gripeswalde nagelaten wedewen an de eyne unde
Barteide Stukeman ock borger tom Gripeswalde alse vulmechtigen pro-
curator Carsten Turouwe unde Michel Hülsten an de anderen siden,
van wegen der guder dorch zeligen Annen wandages Hans Darguntzen
eliken husfruwen nagelaten, dar tho de beyde erberorde parte de nege-
sten vormenden to synde unde de erbenomede Katerine also genanter
Annen vader suster unde Carsten unde Michel alse myt dersulven Annen
vulle broder unde susterkinder sodane nalaten erve unde guder to boren
etc., eyns ordels halven vam Ersamen Rade to Gripeswolde uthgegan
unde vor gemelten Radt to Lubeke geschulden, na clage . . . affseggen
laten.
Dat na lub eschen rechte vader vulle suster echt unde recht geboren is
neger erve to boren dan vader suster kint.
Jussu consulatus. Actum Veneris ut supra [septimadecima Octobris].
NStB 1505 Calixti pape.
1505 Nov. 14
230. Rückschaffung weggebrachter Nachlaßgegenstände
durch nicht eingezeugte Erben.
(aus Wismar)
De Ersame Rath to Lübeck hebben twischen den ersamen heren
Dirike to Rostock unde hern Jaspar tor Wismar radtmannen beyde bro-
deren de Wilden genomet ancleger an de eyne unde den vormunderen
Gertrudt zeligen heren Marquardt Lange Dederikes nagelaten wede-
wen van orer unde itliken anderen orer mede sakewolden weghen
in eynem ordelbreve vam Ersamen Rade tor Wismar uthgegan und
darsulvest gelezen bestemmet andersdels, itliks gudes halven dorch
desulven Gertrudt unde ore medebenomede uth deme huze zeligen
125

hern Ghert Losten do he levede borgermeister darsulvest tor Wismer
unde nha sinem dode by nacht gehalt unde wechgedragen, jodoch dar
to alße Lubesch recht is nicht getuget, eyns ordels halven vam ergemel-
ten Rade tor Wismar vor den upghedachten Radt to Lubeke gheschul-
den, na clage ... affseggen laten:
Dat eyn Ersame Radt to Lubeke den affsprake eyns Ersamen Rades
tor Wißmer luth gemeltes breves affgesecht confirmeret unde bevestet,
alße: Na deme gemelte antwerdespart by upgenanten guder wo lubesch
recht is nicht gekamen noch getuget, so mothen se myt oren mede be-
nomeden desulven wes ze der ßo wech gedragen, by eden wedderumme
in de were bringen, dar de uthgekamen, idt ga dar vurder umme alße
recht is.
Jussu consulatus. Actum [Veneris decimaquarta Novembris].
NStB 1505 Martini episcopi.
1505 Nov. 28
231. Verkauf eines Hauses durch die unbeerbte Ehefrau.
Vorbehalt des Rücktritts.
(aus Stralsund)
De Ersame Rath to Lübeck hebben twischen Gherde Schulten borger
tom Stralessunde ancleger an de eyne unde Barbaren eliken husfruwen
des werdighen mester Wilhelmes van Angeren doctoris in der medicin
nu tor tydt to Dantzike wonende antwerdespart an de anderen siden
van wegen eyns hußes, so gemelte Ghert van deme vorscrevenen hern
doctor wo woll myt gemelter Barbaran dar van dat hus hergekamen
umbeervet unde ock gemelten hern doctor in der Stadt boke nicht to-
gescreven gekofft scholde hebben bynnen deme Sunde belegen, welken
kop de ancleger na nottorfft vormende to bewisen etc., dar tegen ge-
melte antwerdespart seggen leth, dat sodane kop nicht bynnen deme
Sunde, dan in orem affweßen to Dantzik gesehen were, unde dar umme
de ancleger or togesecht unde gelavet hedde, so ße ock vormende to
bewisen, offt or de kop nicht en behagede, dat ze in veer weken vor
edder na Pinxten lestleden offt in myddelen tyden wedderumme tom
Sunde komen unde in ore huß gan mochte gelick ze dar uth gegan
were, vorhapede dar umme, de kop nicht van werden sin scholde etc.,
eyns ordels halven vam Ersamen Rade tom Sunde vorgerort uthgegan
unde vor gemelten Radt to Lubeke geschulden, na clage . . . affseggen
laten:
Wo wol gemelten doctoris husfruwe eyn antwerdespart is, jodoch kan
ße alse recht is bewisen dat or de ancleger den wilkor gegont unde ge-
geven hefft, offt or de kop nicht behagede, dat ße denne bynnen up-
126

genanter tydt wedderumme in or hus gan mochte, wo ße tovoren dar
uth gegan, des mach ße geneten, idt ga sustz umme den kop, na deme
ße umbeervet, alse lubesch recht is.
Jussu consulatus. Actum [Veneris vicesimaoctava Novembris].
NStB 1505 Katherine virginis.
1505 Nov. 29
232. Auftrag, Nichtausführung, Rückzahlung des Vorschusses.
De Ersame Rath to Lübeck hebben twischen Hanße Scomaker an-
cleger an de eyne unde Hinrike Wolder in der Beckergroven wonende
antwerdesman an de anderen syden van wegen dortich rinsche gülden,
de gemelte Hans Schomaker gedachtem Hinricke Michaelis lestleden
eyn jar vorgangen gelent scholde hebben bynnen verteyn daghen to
betalen, welkes geldes ome desulve Hinrick bestunt, jodoch seggende,
dat he ome datsulve nicht gelenth, dan dat he ome körne dar vor kopen
scholde gedan hedde etc., nach clage . .. affseggen laten:
Na deme Hinrick Wolder gemelten Hans Schomaker des geldes besteyt,
unde de tydt so lange vorschenen unde ome neyn körne dar vor gekofft
hefft, ßo moth he ome syn gelt weddergheven, idt ga dar vorder umme
alße recht is.
Jussu consulatus. Actum ut supra [Vicesima nona Novembris].
NStB 1505 Katherine virginis.
1505 Nov. 29
233. Frachtvertrag, Nichtausf ührung der Reise wegen Leck
und Jahreszeit.
De Ersame Rath to Lübeck hebben twischen schipher Pawell Verwer
ancleger an de eyne unde deme gemeynen copman de ore guder in des-
sulven schiphern schip unlangens gheschepet hebben, umme dar myt
to Barghen in Norwegen to segelen unde gebrekes halven van storme
unde wynde wedderumme vor de Traven gekamen antwerdesluden an
de anderen syden, van wegen dersulven zegelatie derwegen de kopman
vormende gemelte schipher syn schip to scholen betteren unde der reyße
to folgen, dat de schipher sick gebrekes 'halven des schepes unde ock
so idt spade im jar is ome to donde nicht mogelick to synde sede etc.,
na clage . . . affseggen laten:
Na deme de schipher gebrekes halven des schepes dat men so he secht
fliten moth in watersnoden van storme unde winde vor de Traven ge-
kamen unde ock dar idt so spade im jar is der reyße nicht volgen mach,
127

so moth he syn schip in de have leggen unde de kopman syn gudt ent-
fangen unde sulvest waren, idt ga umme de zegelatie alse recht is.
Jussu consulatus. Actum ut supra [Vicesima nona Novembris].
NStB 1505 Katherine virginis.
1505 Dez. 4
234. Erbschichtung. Hinzuziehung der nächsten Freunde.
De Ersame Rath to Lübeck hebben twischen den vormunderen zeli-
gen Amt Bermans nagelaten wedewen unde kyndes eyns unde deme
vulmechtiger des werdigen hern Johan Bermans des vorscreven Arndes
broder andersdels, van wegen eyns egendoms eyns huses, so gemelte
vormunder der fruwen deme gedachten kynde to redeliker erffschich-
tinge myt anderem gelde uthseggen wolden etc., nach besprake affseg-
gen laten:
Na deme her Johan Berman des vorscreven egendomes halven myt den
Vormündern im rechte noch hanget unvorscheden, ßo mögen de vor-
munder deme kynde sodane egendom, de wile se dar aver unghescheden
syn, nicht uthseggen, unde umme dat ghelt deme kynde uth to seggen
mothen ze hern Johan alse negesten angeborn frunt van des vader
wegen dar laten mede bykamen.
Jussu consulatus. Actum ut supra [Jovis quarta Decembris].
NStB 1505 Nicolai episcopi.
1505 Dez. 9
235. Auslieferung von Nachlaßgütern an den Erben
gegen Bürgschaft. Zehnter Pfennig.
De Ersame Rath to Lübeck hebben twischen Tonnieß van der Lanke
ancleger an de eyne unde Corde Konyngk antwerdesman an de anderen
syden van wegen itliker guder, so zelige Hans Bole by ome hefft nage-
laten, dar tho gemelte Tonnyes sick de negeste getuget hefft, na clage ...
äff seggen laten:
Na deme Tonnies van der Lanke sick den negesten to Hans Bolen nage-
laten guderen tugen hefft laten, so moth ome Cordt Koning sodane gu-
der, alße by ome syn, up nogafftige borgen vor namanent volgen lathen,
beholden doch deme Rade den teynden dar inne unvorgeven.
Jussu consulatus. Actum [Martis nona Decembris].
NStB 1505 Conceptionis Marie.
128

1505 Dez. 12
236. Besäte außer Landes.
De Ersame Rath to Lübeck hebben twischen den vormunderen Czil-
gen, zeligen Hans van Mynden negelaten wedewen alse Hans van Lunden
unde Jacop van Tzutelen unde Carsten Wandelman ancleger an de
eyne unde den testamentarien zeligen Hennen Buckes nagelaten testa-
mentes nomptliken Hermen van Mynden unde Corde Klenewinkell
antwordesluden an de anderen syden, van wegen itliker guder dorch
gemelte testamentarien buten landes myt rechte besätet, de gemelte an-
cleger vormenden vor bruthschatt to vordeghedingen unde frij to heb-
ben etc., na clage ... affseggen laten:
Na deme de guder buten landes myt rechte besätet syn, so moten de
parte de besäte darsulvest myt rechte entsetten unde vorfolgen.
Screven van bovele des Rades. Actum ut supra  [Veneris duodecima
Decembris].
NStB 1505 Conceptionis Marie.
1505 Dez. 14
237. Stadtluft macht frei.
De Ersame Rath to Lübeck hebben twischen Hanße Wedekinde alse
van wegen unde im nhamen des eddelen unde wolgeboren hern Antho-
nies graven to Hollsten unde Schouwenborch etc., last unde bevell heb-
bende inholt siner gnaden breves an gemelten Radt geschicket ancleger
an de eyne unde den testamentarien zeligen Deleff Meygers nagelaten
testamentes antwordesluden an de anderen syden, van wegen des derde
part gudes gemeltem Detleve na lüde eyner scrifft hyr bevorn Assump-
tionis Marie lestleden in dyth bock gescreven, angande: De ersame her
Hinrick Witte etc., van den nagelaten guderen zeligen Tilen Tilynges
etc. togedelet, welke gemelte ancleger van wegen des vorscreven hern
greven, also dat de vorscrevene Detlefs syn egen gebaren man scholde
syn gewesen, gedachte to bekreffügen etc., dar tegen de testamentarien
seden, dat he nicht egen, dan frye geborn geweßen, unde dar idt alrede
contrarie, so hedde he doch baven vele malen jar unde dach to Lubeke
derhalven sunder ansprake geseten, vorhapende na lüde des Keyserliken
privilegü unlangens twischen ergerorden parten gelesen dar to to ant-
wordende nicht schuldich to syn etc., na clage . . . affseggen laten:
129

Na vormoge des privilegii unde der scriffte vorgerort so moth idt dar
by bliven alse de heren dar inne bestemmet hebben gedeghedinget1).
Screven van bevele des Rades. Actum ut supra [Sabbato quarta decima
Decembris].
NStB 1505 Lutie virginis.
1505 Dez. 15
238. Schuld in fremder Währung. Wertverhältnis verschiedener
Geldsorten.
De Ersame Rath to Lübeck hebben twisdben Jasper Parchman an-
cleger an de eyne unde Hanße Papenbrock myt sampt den anderen
vormunderen zeligen Hermen Papenbrockes nagelaten wedewen unde
kynder antwerdesluden an de anderen syden van wegen der soven-
undefefftich punt starlinges deme vorscrevenen ancleger hyr bevoren
luth itliker sententien togedelet etc., nach clage . .. affseggen laten:
Na deme dem ancleger sodane sovenundevefftich punt starlinges toge-
delet syn, so mothen one de antwerdeslude sodan gelt edder de werde
van twen golden reall eyn punt starlinges geldende vor eyn islick punt
entrichten.
Jussu consulatus. Actum [Lune quartadecima Decembris].
NStB 1505 Lutie virginis.
1505 Dez. 23
239. Schuld in fremder Währung. Gutachten über das Wert-
verhältnis verschiedener Geldsorten.
De Ersame Rath to Lübeck hebben twischen Jaspar Parchman an-
cleger an de eyne unde den vulmechtigern Hermen Papenbrokes nage-
laten wedewen unde kindern antwerdesluden an de anderen syden van
wegen der betalinge sodaner sovenundevefftich punt starlinges gemelten
ancleger na lüde eyner anderen sententien hyr bevorn am veffteynden
dage Decembris lestleden togedelet1) etc., nach clage, antworde, rede,
wedderrede, insage, besprake unde ripem rade, ock na vorhoringe eyner
cedelen Sander Oldendorpes alse erscrevenen Rades geswarnen war-
x) In der angezogenen schiedsrichterlichen Entscheidung hatten Heinrich
Witte und andere Degedingesleute dem genannten Detlef Meyer ein Drittel
des Nachlasses Tile Tilinges zugesprochen.
x) S. Nr. 238.
130

deinen egene hantscrifft inholdende, dat soß Chorforsten rinsche gülden
van der margk tweundesoventich gescrodet edder ander van geliker
werde, unde twe Schillinge unde ver penninge lubesch so gud syn van
werde alse twen gülden reall offte twe rosen nobelen etc., darsulvest
gelesen vor recht affseggen laten:
Will de wardeine by sinem ede deme Rade gedan beholden, dat soß
Chorfasten rinsche gülden myt twen Schillingen unde veer penningen
lubesch so gudt syn in gewerde alse eyn punt starlinges offte twe reall
wo vorscreven is, dar mögen de antwordeslude mede entstan, id ga dar
vurder umme alse recht is.
Jussu consulatus. Actum ut supra [Martis vicesimatertia Decembris].
NStB 1505 Thome apostoli.
1507.
240. Klage aus Handschrift. Beweis der Zahlung.
(aus Reval.)
Ersamenn hernn, dath geschuldene ordell vonn iw twuschenn Johann
thom Haene vulmechtigen der ervenn zelige Andreas Elverinck eins
unnd Hinrich vonn Essen anders deils, vonn wegenn ij unnd xxx marck
rigisch affgesprakenn, hebben wy enthfangenn Alsus ludende: Hinrich
vonn Esseenn, Na deme iw Johann thom Haene ansprecketh unnd be-
schuldigt meth iuwer eigenen handtschrifft, in des doedenn mannes
were gefunden, der gy tostaenn, ßo mote gy iuwe handt schrifft vrygenn
edder biewiesenn ßo recht is, — Dar up wy vor recht erkant: Will Hin-
rick vonn Essenn meth sienem ehede beholdenn, dath hie up sulche siene
handtschrifft nichts plege is, des mach hie genetenn.
Datum Lub [eck] Anno etc. xvc Septimo
Senatus Lubicen[sis]
Cod. ord. Rev. Nr. 62.
1509 Jan. 12
241. Testament und gesetzliche Erbansprüche. Ausschließlichkeit.
De Ersame Radt der Stadt Lübeck hebben twischen dem Erbaren
Hartich Breyden eyns und dem fulmechtigerem des Werden Capitels
darsulvest sampt itliken testamentarien des Werden wandages mester
Johan Breyden vormals dekens anders dels, na clage ... affseggen
lathen:
9<	131

Is   zelighen   mester Breyden   testament   in borliken enden by werde
irkannth, so konen dessulven negesten erven bovent jhenne, weß one
im sulven testament gegheven, nichtes forderen unde inmanen.
Jussu consulatus. Actum Veneris 12. Januarii.
NStB 1509 Trium regum.
1509 Jan. 19
242. Kommission. Verlust des Gutes.
De Ersame Radt tho Lübeck hebben twischen Gesken zeligen Everth
Woestmans nagelaten wedewen eyns, und Thomas Bußke, van wegen
twyer laste osemundes, so de sulve Thomas van wegen des berurden
zeligen Everdes scholde entfangen hebben, dar van eyn halve last vor-
bysterth is, und derhalven anderßdels, na anklage ... affseggen lathen:
Nademe Thomas Busck sodan osemunt entfangen, so moth he van dem
sulven wor de gebleven is bescheth don.
Actum ut supra [Veneris 19. Januarij]. Screven iussu consulatus.
NStB 1509 Fabiani et Sebastiani.
1509 Jan. 20
243. Verwillkürung des Gerichtsweges und der Haftung.
De Ersame Rath to Lübeck hebben twyßcken Jaspar Marggraven eyns
und Hinricke Kleynroggen mith Hanse Sweder, so gemelten Jasper vor-
menden tho antworden nicht plichtich tho weßen, dartegen he denne
eyne schrifft leth leßen, am nu jungestvergangen jare Bartholomei apo-
stoli in duth bock geschreven, angande: Schelinge is gewesen etc., und
derhalven andersdels, na klage ... äff seggen laten:
Nadem Hinrick und Hans na vormoge des handeis in der Stadt boek
geschreven sick vorplichtet, Jaspar tho antworden, so mothen ße dem
genoch don.
Actum ut supra [Sabbato 20. Januarij]. Jussu consulatus.
NStB 1509 Fabiani et Sebastiani.
132

1509 25. Jan.
244. Kau!. Verwirkung von Einreden.
(aus dem Niedergericht)
De Erßame Radt to Lübeck hebben twysken Hermen Schwartekop
ankleger eyns, und Märten Winterberge antwordeßmanne, van weghen
eynes ablathen iseren, so gemelte Hermen van dem vorschreven Märten
scholde gekofft, und ome up dem kop na teyn weken negen mark gege-
ven und dar na to twen jaren by sick sunder klacht toholden hebben
etc., unde derhalven anderßdels, eynes ordels halven uth dem neddersten
richte vor gemelte Ersame Radt ges<hulden, na klage ... vor recht aff-
seggen lathen:
Na dem Hermen sulck iseren van Merten gekofft, und up den kop beta-
linge gedan hefft, und dar na dat iseren to twen jaren sunder klacht by
sick beholden, ßo moth he id f urder betalen.
Actum Veneris 25. Januarij. Screven van bevele des Rades.
NStB 1509 Fabiani et Sebastiani.
1509 Jan. 25.
245. Frachtvertrag. Zeugnis des Schiffsvolks.
(aus Travemünde)
De Ersame Radt to Lübeck hebben eynes ordels halven van Trave-
münde vor se geschulden, twysken Andreas Slör eyns, und schipper Bene-
dietus Deckell antwordesmanne, van wegen itlicher guder, so de sulve
Benedictus dem gemelten Andreas gelovet scholde hebben, vor Lübeck
to willen bringhen, etc., darup den bynnen Travemünde gedelt: Na
dem dat schipfolk im hegeden rechte overbodich gewesen, mith orem
rechte to beholden, dat si sulck gudt van Andrese geeschet hadden, und
nicht gekregen, so were de schipper tor sake to antworden nicht plichtich
etc., und derhalven andersdels, na klage, antworde, reden, wedderrede,
insagen, besprake und rypem rade sulk ordell der van Travemünde
confirmerth.
Actum ut supra [Veneris 25. Januarij]. Jussu consulatus.
NStB 1509 Fabiani et Sebastiani.
133

1509 Jan. 26.
246. Haftung des Stiefvaters für zugesagten Brautschatz.
De Ersame Rath to Lübeck hebben twysken den vormunderen zeligen
Millies Krekenbomes nagelaten dochter, Anneke nomet, eyns, unde
Hanse Knakesterte, van wegen sostich marken und junckfruweliken
ingedomethe dersulven Anneken, van Kathrynen orer moder, so gemelte
Hans na des vorschreven Millies dode tor ee gehat hefft, uthgesecht
etc., unde derhalven andersdels, na klage usw. affseggen laten:
Können de vormundere wo recht es bewysen, dath deme kynde sostich
mark und jungfrowelich ingedometh uthgesecht is, und dat sodans Hanse
tor tyt als ome de moder gelovet worth verwitlicket ds, des mögen se
geneten.
Actum Sabbato 26. Januarij. Screven van bevele des Rades.
NStB 1509 Conversionis Pauli.
1509 März 2.
247. Mehrheit von Erben. Sicherstellung der unauffindbaren
Erben.
(aus Stralsund)
De Ersame Radt to Lübeck hebben twischen Hans Kloytzken vormen-
ten procurators der negesten erven seligen Hermen Suleken ancleger an
de eyne, und Hanße Holtinck borger tom Stralsunde vormente testamen-
tarius unde procurator dessulven seligen Hermens antwordesman an de
andern syden, van wegen dessulven Hermens nagelaten testamentes,
dar tegen gemelte Hans Kloytzke sulff achte vormende forderunge to
donde, dar up gemelte Hans Holtinck sede, dat der upgenannten nege-
sten erven twelve weren, de mosten der samentliken mede bykamen
unde endrechtigen manen, dar tegen genante Hans Kloytzken geantwor-
det, dat he unde de anderen mede erven by eren eyden beholden wolden,
dat se de anderen veer dar nicht mede bybringen konden etc., eyns ordels
halven vam Ersamen Rade tom Stralsunde uthgegan unde vor gemelten
Ersamen Rade to Lubeke geschulden, na wyderem beyder parte vor-
gevende . . . affseggen lathen:
Nach deme sick twalff de negesten erven vormenden to wesen, willen
denne de achte myt oren eyden beholden, dat se nicht vormogen de
134

anderen veer dar to dat se willen mede manen unde forderen, so mothen
de achte verborgen wes se entfangen vor namanynghe, unde oren andeel
manen, id ga dar furder umme als recht es.
Van bevele des Rades actum Veneris 2 Martii.
NStB 1509 Invocavit.
1509 März 3
248. Verpflichtung der Frau ohne Vollbort der Vormünder.
Machtlosigkeit.
De Ersame Rath der Stadt Lübeck hebben tusschen Hermen Tilman
ancleger an de eyne unde Hans Remstede antwordesman an de anderen
syden, van lofftes wegen etlikes geldes nomptliken dre unde achtentich
marck lubesch, dar vor dessulven Hans Remsteden husfrowe Anneke na
dode eres ersten mannes Hermen Mollers zeligen Hans Erickenßwyke,
dessulven Hermen Tilmans husfrowen ersten mannes, gelavet scholde
hebben, herkamende, dar tegen Hans Remstede ßede, dat syn husfrowe
sodan loffte to den tyden, do se id dede, ane weten unde vulbort orer
vormundere gedan hedde, vorhapende darumme, dat sulve van nener
werde to synde etc., na wyderem beyder parte vorgevende, clage . . . aff-
seggen laten:
Nadem gemelte frowe sunder vorloff orer vormundere dat loffte gedan,
so is datsulve van nener werde.
Schreven van bevele des Rades. Actum ut supra [3. Martij].
NStB 1509 Invocavit.
1509 März 5
249. Kauf. Zahlung durch Anweisung auf die Wechselbank.
De Ersame Rath to Lübeck hebben tusschen Hans Buschman ancleger
an de eyne unde Hans Salighen antwordeßman an de anderen syden,
van wegen twyer tarlynghe popperyngesker laken; so desulve Hans
Buschman genantem Hans Saligen vorkofft unde derhalven syns geldes
noch to achter were, dar tegen Hans Salige geantwurdet, dat he ome des
kopes bostunde unde dath Hinrick Segebaden to tugende sick borep unde
dar neffen van Hans Buschman, do se den kopp makeden, bogert, ome
6 weken tydt to gevende, denne scholde he syn gelth vor de laken tor
wessel stände fynden etc., na wyderem beyder parte vorgevende, clage
. . . äffseggen laten:
135

Wo woll Hans Salige eyn antwordesman ys, jedoch kan he nabrynghen,
dath Hans Buschman syn gelth up der wessel tor noge geseen hefft,
so moth idt dar bly blyven.
Schreven van bovele des Rades. Actum ut supra [5. Martij].
NStB 1509 Invocavü.
1509 März 3.
250. Vollmacht. Zahlungspflicht des Bevollmächtigten.
De Ersame Radt to Lübeck hebben twischen Hanse Starken ancle-
ger eyns unde Hinrik vam Dike fulmechtigen procurator Wessel genomet
antwerdesman andersdels, van wegen eyns perdes so gemelte Hans
Starke als eyn swarne mekeler genannten Wessel vorkofft scholde heb-
ben unde derhalven van Hinrike, angeseen syn hovetman nicht tor stede
were, betalinge vormende to hebben etc., na wyderen ... affseggen
lathen:
Na deme Hinridk vam Dyke allene eyn vulmechtiger der sake is, so were
he Hanse Starken to sodanen schulden nicht plichtich to antworden,
dan moste synen hovetman soken, id ga dar furder umme als recht is.
Uth bovele des Rades gescreven actum ut supra. [Sabbato 3. Martii].
NStB 1509 Invocavü.
1509 März 13.
251. Besäte auf auswärtiges Geld.
(aus dem Niedergericht)
De Ersame Rat to Lubeke hebben eyns ordels halven uth dem nedder-
sten rechte vor se geschulden twyschen mester Godert Meyger ancleger
an de eyne unde Wyckbolth van Gronyngen antwerdeßman an de ande-
ren syden, van wegen eyner summe geldes so gemelte mester Godert by
Wickbolde besätet hadde etc., na wyderen ... affseggen laten:
Na deme dat de schulth tho Franckfort gemaket unde gemelte Wyckbolth
desulve to betalende sick vorsecht, unde genante mester Godert dar
enbaven up de berorden schulde (wowoll dat gelt hyr tor stede nicht
jegenwordich gewest is) eyne besäte gedan, so hefft de besäte neyne
macht.
Schreven uth bovell des Rades actum ut supra. [Mercurii 13. Martij].
NStB 1509 Odi.
136

1509 März 17
252. Pacht. Unkündbarkeit nach Gewohnheit über 6 Jahre.
De Ersame Rath to Lübeck hebben tusschen Clawes Schulten an de
eyne unde Metken Dusterholt an de anderen syden, van wegen eynes
hoppen landes, ßo gemelte Metke eynem Hinrick Gronow genomet soß
jarlanck afgehuret schole hebben, dar se gemelte Clawes vormeynt afto-
settende, seggende, id were syn koffte kop gewesen, dar tegen de older-
lude der hoppener nomptliken Hinrick Kulman, Jacob Thyes, Carsten
Henniges unde Hermen Bilvelt darsulvest ock jegenwordich wesende up
forderynge der genanten Metken gesecht, dat id baven vertich edder
vifftich jaren unde lenck eyne wontlike wyse manck ene were gewesen,
dat eyn yeder, den eyn hoppenlanth vorhuret wurde, syne jar schar als
soß jar lanck moste utholden, etc., na wyderem . .. affseggen laten:
Na deme gemelte frowe dath hoppenlanth 6 jarlanck gehureth hadde,
so mach ße id de tyd aver gebruken unde holden or jarschar alß de eyne
wontlike wyse is.
Schreven van bovele des Rades. Achim ut supra. [Sabbato 17. Martij].
NStB 1509 Oculi.
1509 März 17
253. Gastrecht. Rechtshängigkeit.
De Ersame Rath to Lübeck hebben tusschen Hinrick Azell ancleger
an de eyne unde Hinrick Bulte borger to Rostockh antwordesman an
de anderen syden, van wegen itliker schulde nemptliken dorteyn rynsche
gülden myn achte Schillinge lubesch, alse ome gemelte Hinrick Azell van
itlikem mele unde bere herkamende schuldich scholde syn, dar tegen
desulve Hinrick Bulte eyn gast recht geheget unde eyne stundynge
dessulven gebeden hadde, des doch genante Hinrick Assell nicht vorbey-
det, dan gemelten Hinrick Buken dar enbaven vor gemelten Ersamen
Ratt to Lubeke vorbadeth laten schole hebben etc., na wyderm ... aff-
seggen laten:
Kan gedachte Hinrick Bulte bewysen, dat de sake im gast rechte geheget
hadde, so moth id dar by blyven.
Schreven uth bovele des Rades. Actum ut supra. [Sabbato 17. Martij].
NStB 1509 Oculi.
137

1509 März 26
254. Gerichtszwang für Bürger. Strafdrohung.
De Ersame Rath to Lübeck hebben in saken unde tospraken, so Hin-
rick Cornelius borger darsulvest tegen Hans Bolthen ock borger tho
Lübeck to hebbende vormende, nach beyder parte clage . .. affseggen
laten:
Na deme beyde de erbororden parthe borger syn, ßo moten ße dem
Ersamen Rade rechtes hören, ßo verne se borger weßen wyllen.
Schreven uth bovele des Rades. Actum Lune vicesimasexta Martij.
NStB 1509 Letare.
1509 März 26
255. Erbrecht. Forderungen zum Brautschatz gehörig.
De Ersame Rath to Lübeck hebben twisschen Wyllem Brandes bor-
ger to Hamborch ancleger an de eyne und den vormunderen zeligen
hern Johan Testeden wandages Ratmans darsulvest to Lübeck nagelaten
kynder by nhamen Bernde Baßedowen unde Lutken Mantell als vul-
mechtigen procuratores Hans Cordes antwordesluden an de anderen
syden, van wegen ßodans geldes alße de ersame her Hermen Rodenborch
rathman to Hamborch dem vorscreven wandages hern Johan Testeden
schuldich schole syn gebleven unde nu dorch de vormunder van deme-
sulven bomanet, dar äff he van rechtes unde ock der tosage halven, so
ome desulven vormunder myt syner husfrowen Ermegart des vorschreven
Johans nagelaten wedewen togesecht unde mede gelovet hebben, so ße
ome bestunden, de helffte to hebbende vormende, na clage ... affseggen
laten:
Na deme her Johan myt syner nagelaten wedewen bearvet unde sunder
testament vorstorven is, ock de vormunder gemeldten Wyllem myt der
vorschreven Ermegart syner husfrowen de helffte ßodans geldes mede
gelavet; so moeth ohme de helffte volgen, idt gha furder darumme alße
recht is.
Schreven van bovele des Rades. Actum ut supra [vicesimasexta Martij].
NStB 1509 Judica.
138

1509 April 21
256. Verpfändung. Kaufmännisches Zurückbehaltungsrecht.
Sequestration.
De Ersame Rath to Lübeck hebben twisken Hans Zeigen, anders van
Straßeberch genomet, Frederick Heystes borgers darsulvest dener,
clagende, dat wowol desulve Frederick syn here van Hermen Huls-
broke itliken bergerfisk upp termine gekofft und by Dirick Hulsker,
(dessulven) dessulven Hermens frunde, parlen to eynem underpande ge-
laten, umme de Fredericke, wen sulk visk botalet, wedderumme to geven,
unde he van Frederickes wegen averbodich were botalinge des viskes
tho donde, so wolde ome nochtans Dirick de parlen nicht volgen laten
etc., eyns unde Dirick Hulscher dar upp seggende, dat, wowol he de
parlen van Fredericke up den kop myt Hermen Hulßbroke gemaketh
hadde entfangen, so were nochtans Frederick ome sulvest vor soß last
heringes, de he Fredericke vorkofft, drehundert seven unde twyntich
marck schuldich, dar he de parlen vor beholden wolde, so lange ome
sulck herinck botalt, angesen dat he Fredericke buten landes nicht to
manen wüste, de ome ock vormals hemelicken scholde entweken wesen,
slutende, nadem he Fredericke ßodan hering vorkofft unde levert unde
Frederick syn termyn nicht geholden unde densulven unwysse vormar-
kede, he mochte de parlen so lange an sick holden dath ome syn herinck
botalt offt nochafftigen vorwysset were etc., unde derhalven anderßdels,
na clage ... affseggen laten:
Na deme Frederickes termyn myt Hermen Hulßbroke vorschenen, so
moste he den holden nach betalen; aver als Dirick sick boclagede by Fre-
dericke to achter to wesen, so mochte he de parlen int recht leggen, umme
darumme to gande wo recht is.
Actum sabato vicesimaprima Aprilis. Schreven van bovele de Rades.
NStB 1509 Quasimodogeniti.
1509 April 21
25?. Auseinandersetzung. Wiederverheiratung. Beilager.
De Ersame Rath to Lübeck hebben twisken Thomas Pors bogerende
dat Lutken Bonhave synem stefvader nicht mochte vorgunt werden
bytoliggen sunder he were van eme ersten gescheden etc., eyns unde
demsulven Lutcken dar jegen biddende, dat, nademe he sick tom by-
lager na older herkumpst myt aller nottrofft unde gebeden frunden be-
redeth unde schicket hadde, dat id mochte vor sick ghan, des wolde he
wedderumme na als vor demsulven Thomas don, sovele lubesch recht
139

is unde gemelte Rad erkennen worde, he ome to donde schuldich were
etc., unde derhalven anderdels, na clage ... affseggen laten:
Na deme Lutckens handel so gelegen, dat he morgen byliggen schal,
wyl he sick des vorseggen, dat he Thomaße na der wartschop bynnen
achtedagen wyl antwerden unde to rechte stan, so mach he syn byleger
holden.
Actum ut supra [vicesimaprima Aprilis]. Schreven van bovele des Rades.
NStB 1509 Quasimodogeniti.
1509 April 28
258. Sode. Offenhaltung. Verbot des Zudeckens. Baurecht.
De Ersame Rath to Lübeck hebben twisken Hanse Spangenberge an-
cleger eyns unde Gerde Wandermanne van wegen des ßodes vor des-
sulven Gerdes huße, den he schall deme vorschreven Hanse ock anderen
to verfange togebredeth unde slaten hebben, dergeliken van wegen
eyner trummen, so genante Hans vor synen huße sunder des nabers
wyllen schall gestellet hebben etc. unde derhalven andersdels, na
clage ... affseggen laten:
Nademe de soeth tor stratewart is unde van den naberen mede gehol-
den unde wen des to donde is gebuwet wert, so moeth Ghert de decken
wedder afbreken unde den soeth frij laten; aver nademe Hans eyne
trumme, dar se vormals nicht gewesen, schall gebuwet hebben, so scho-
len de hern dar vormals bygewesen wedder by ghan umme de sake
tovordragen.
Actum ut supra 28. Aprilis. Schreven van bovele des Rades.
NStB 1509 Misericordia domini.
1509 Mai 12
259. Rechtsgeschäft des Unmündigen ohne Wissen der
Vormünder. Machtlosigkeit.
De Ersame Rath to Lübeck hebben twißken Hanße Techen ancleger
eyns unde Hanse Below myt synen vormunderen nemptlick Hanße
Mewes, Lutke Schoetman unde Ambrosius Below, van wegen eynes
hußes, so de vorschrevene Hans Below bynnen Boytzenborch vor hun-
dert unde vertich marck negen Schillinge lubesch sdiolde gekofft unde
gemelte ancleger vor den kop gelavet hebben, welken kop de berorden
vormundere vorhopeden van nenen werde to weßen, darumme dat de
van eynen unmündigen knechte, ock yn affwesende syner vormunder
140

unde sunder oren wyllen, consent unde vulbort gesehen were etc. unde
derhalven anderßdels, na clage ... affseggen laten:
Na deme sulck kop van eynem unmündigen jungen in affwesen syner
Vormünder unde sunder or wetent unde vulbort is gesehen, so is de van
nener werde.
Achim ut supra [Sabbato 12. Maij]. Jussu consulatus.
NStB 1509 Cantcte.
1509 Mai 12
260. Abreden des gemeinen Kaufmanns. Verbindlichkeit.
Abgaben.
De Ersame Rath to Lübeck hebben twyßken den olderluden de Now-
garderfarers eyns unde schipper Jurgen Discher ßo itzundes myt synen
kreyger van Revel vor de Traven gekomen nicht gewillet schal weßen,
van den guderen in maten wo twißken den olderluden hyr bynnen Lü-
beck unde darsulvest to Revell schall avereyngedragen weßen to ge-
meyner uncost tho geven, unde derhalven antwordesluden anderßdels,
na clage ... affseggen laten:
Nademe ßodans vam gemenen copmanne bolevet, dat alle sulke guder
jegenwordige uncost scholen helpen dragen, so moeth de schipper myt
dem copmanne, wo vorlaten unde bespraken is, van eren guderen dar
ock toleggen.
Achim ut supra [Sabbato 12. Maij]. Jussu consulatus.
NStB 1509 Cantate.
1509 Mai 23
261. Willküren des gemeinen Kaufmanns. Unpflicht.
Verbindlichkeit.
De Ersame Rath to Lübeck hebben twisken Hanße Heyßerlinge unde
itliken anderen unlanges van Revel affgelopen or harneßk unde were
up den schepen sick seden gehat to hebben, in tovorsicht, ße scholden
dar dorch de werde van dren hundert marck gudes na older herkumpst
mögen fryen, eyns, unde den olderluden der Nowgarderfarers, dar tegen
seggende, dat de gemene copman bynnen Lubeke unde Revel vor-
kerende weren des fruntlick avereyngekamen, dat al unde ißlick, dut-
mal segelende, scholde van allen unde ißliken guderen, nichtes buten-
slaten, de bewyllede unde angesatte umplicht togeven etc., unde der-
halven andersdels, na clage . .. affseggen laten:
141

Nademe de gemene copman sulck ungelt angesät unde bewylt hefft, so
moste Hans Heyßerlynck myt syner selschop dath duthmal ock geven.
Actum ut supra [Mercurij 23. Maij]. Jussu consulatus.
NStB 1509 Ascensionis domini.
1509 Juni 1
262. Verpfändung. Erstreckung des Pfandrechts
auf andere Forderungen.
De Ersame Rath to Lübeck hebben twysken Frederick Heysth ancle-
ger eyns unde Dirick Hulscher antwordesman andersdels van wegen
itliker parlen, so desulve Frederick gemelten Diricke vor eyn underpant
scholde gedan hebben tor tydt alße he van Hermen Hulßbroke itliken
vysk koffte, umme de wedder to entfangen, wan 9ulk vysk betalt were,
inholt Dirickes hantschrifft dar up gegeven unde geleßen, dar up Dirick
geantwordet, wowol dath he berorder wyße by de parlen gekamen, so
were he nochtans by Fredericke drehundert seven unde twyntich marck
vor soß last heringes eme vorkofft to achter, slutende, na deme Frede-
rick eme nicht betalt, ock vormals entreyset unde darumme nicht wysse
helde, he mochte, so lange he betalt worde, by den parlen blyven, na
clage .. . äffseggen laten:
Nadem Frederick der botalinge, dar he Dirick Hulsker itlike parlen
vor gesettet hefft, averbodich is, so mot Dirick ome, wen he sulcke bota-
linge entfanget, de parlen volgen laten; aver als Dirick vorment by dem-
ßulven Frederick to achter to weßen, so mot ome Frederick nochafftige
borgen stellen, vort denne wes he to ome to seggen hefft.
Actum Veneris prima Junij. Jussu consulatus.
NStB 1509 Ascensionis domini.
1509 Juni 16
263. Verpflichtende Wirkung der Anzahlung.
De Ersame Rath to Lübeck hebben tusschen Bartelt Holthußen, Hans
Platen, Pawel Bruns, testamentarien zeligen Hans tor Molen nagelaten
testamentes ancleger eyns unde Lutken Bonhoff antwordesman anderß-
dels, van wegen twehundert unde vofteyn marck lubesch, so desulve
Lutke den genanten testamentarien itlikes viskes halven, so se ohme
vorkofft, schuldich sy, dar tegen gemelte Lutke gesecht, dat he up sodane
vorscreven schulde voftich marck lubesch botalt hedde, des ome desul-
142

ven testamentarien bostunden  etc.,  na  wyderem beyder parte vor-
gevende, clagen ... affseggen laten:
Nademe Lutke Bonhoff bokent unde secht, up sodane vorgerorde twe-
hundert unde voffteyn marck vofstich marck lub. botalth to hebben, so
moth he den genanten testamentarien de nastanden 215 marck ode
vortan botalen.
Screven jussu consulatus. Actum ut supra [Veneris 16. Junij].
NStB 1509 Corporis Christi.
1509 Juni 25
264. Erbrecht. Geschwisterkinder und Muttervaterbruderskind.
De Erßame Rath to Lübeck hebben hören leßen dre breve vorgebracht
dorch dre parte, welckerer eyn ißlick to zeligen Margreten Northaves
nagelaten guderen de rechten unde negesten erven vormenen to weßen,
vorsegelt eyne van dem Durchluchtigesten Hochgeboren fursten unde
hern hem Hinrick unde hern Erick gebroder hertogen to Mekelenborch
etc., dar inne de werdige her Nicolaus Bade de negeste, de ander vam
Erßamen Rade to Rostock, dar inne Clawes Manes de negeste, unde
de drudde vam Erßamen Rade tor Wyßmar, dar inne Marquart unde
Hinrick gebroder Hermens genomet de negesten getuget etc., unde na
flytiger vorhoringe derßulven, ock besprake unde rypem rade vor recht
affseggen laten:
Dath vullerbroder edder suster unde broder kynder syn neger in lube-
schen rechte dan moder vaders broders kint.
Actum ut supra [25. Junij]. Schreven van bovele des Rades.
NStB 1509 Viti.
1509 Juni 25
265. Beweiskraft des städtischen Wiesenbuches.
Unzulässigkeit des Gegenbeweises.
De Erßame Rath to Lübeck hebben twißken Hanße Sweder orem
marketvogede clagende dat he eyne wyßk tor Stadt fryheyt inholt der
Stadt Lübeck wyßboke hörende bolegen baven der lantwere int osten
twisken den wyßken, so de Erßamen heren Hinrick Wytte unde Er
Bartelt Kerckrinck rathmanne darsulvest itzundes hebben by Gerde
Scroder synde, welcker de Erßamen wandages unde loffliker dechtnisse
Er Johan Westphal, Er Hinrick Constin, Er Brun Brußkow unde her
Hennen   van Wyckten   vam Erßamen Rade   gehat,   eyns,   dartegen
143

deßulve Gert gesecht, dat he de wyßke myt syner ßeligen frowen ge-
kregen hebbe unde wyl bewyßen, dath syn vorfarn vorhen, unde he na,
desulve tho velen jaren rowsam boseten hebben, andersdels, na dage .. .
äffseggen laten:
Dath baven der Stadt boke keine tugen togelaten werden.
Jussu consulatus. Actum ut supra [25. Junii].
NStB 1509 Viti.
1509 Juni 25
266. Nachträgliche Zuordnung eines Worthalters. Unzulässigkeit.
De Erßame Rath to Lübeck hebben twisschen Hinrick Bisschuppinge
eyns unde Vritzen Grawert unde Hermen Messman sampt itliken andern
by Peter Bücke to achter gebleven, eynen man bogerende, ßo or worth
foren sdiolde, anderßdels, na clage ... äff seggen laten:
Nadem dath yd verne int recht gekamen, dat ße to Hinrickes clage ge-
anthwordeth, so moten se or worth sulven foren unde am negesten
rechtdage myth orem bewyße vorkomen unde Hinricke tho syner clacht
antworden.
Actum Lune vicesimaquinta Junij. Schreven van bovele eynes Erßamen
Rades.
NStB 1509 Viti.
1509 Juni 27
267. Besäte. Fristmäßigkeit. Rangstellung mit anderen.
De Erßame Rat hebben twißken Hinrick Bisschopinges eyns unde
Vritze Grawert myt Hermen Meßmanne anderßdels, van wegen der
beßate, so deßulve Hinrick up elven hunderth marck lubesk etc. Peter
Bücke tostande neven den vorschreven Vritzen unde Hermen gedan
hefft, na beyder parte vorgevende, clage ... affseggen laten:
Na deme Hinrick Bisschopinck bynnen jar unde dage uppe syne schult
bosate gedan unde de ock bowyseth unde wo recht is vorfordert hefft,
so is he myt den anderen gelike na.
Actum ut supra [27. Junij]. Jussu consulatus.
NStB 1509 Johannis et Pauli.
144

1509 Juni 27
268. Verfügungen über angestorbenes Gut. Voraussetzungen.
Testamentsrecht.
(aus Stralsund)
De Ersame Rath to Lübeck hebben twißken Hennynck Pynnekrull
vor sick unde syner frowen wegen vulmechtiger des Erßamen hern
Lutke Langen Rathmans tom Stralßunde, Taleken Hans Ehreholtes,
Anneken Hinrick Grellen, Katherynen Clawes Cellyns eliken husfrowen,
Gerdrudt zeligen Thomas Tzuleken nagelaten wedewen, Aßmus Tzule-
ken des olderen unde Aßinus Tzuleken des jüngeren up de eyne unde
Hanße Holtinge, vulmechtigeren des Erßamen hern Gert Schulten, Rath-
mans darsulvest tome Sunde, unde Jochym Bremer als testamentarien
zeligen Hermen Tzuleken, van wegen dessulven Hermens testamentes,
dat de vorschreven Hennynck Pynnenkrull vormhenden van nener
werde to weßen darumme dat he dar itlike guder schall vorgeven heb-
ben, der he by synem levende nicht entfangen hadde, dergeliken dat
sulck testament nicht were wo recht is by den Ersamen Ratt tom
Szunde gekamen etc. und derwegen anderßdels, eyns ordels halven
vam Erßamen Rade darsulvest vor den Erßamen Ratt to Lübeck ge-
schulden, na clage .. . affseggen laten:
Wes zeligen Hermen Tzuleken by synen levende is angestorven, des
is he mechtich gewesen to vorgeven; ock hadde he dat nicht entfangen,
is den syn testament, wo lubesk recht is, in den Rat gekamen, so kennet
idt de Rat by werde.
Actum ut supra [27. Junij]. Schreven van bovele des Rades.
NStB 1509 Decollationis Johannis.
1509 Juni 27
269. Schuldenhaftung der Ehefrau und ihrer Kinder.
(aus dem Niedergericht)
De Ersame Rath der Stadt Lübeck hebben twyßken Bartolde Frede-
rickes, vermenten testamentarien zeligen Hermen Roden eyns unde
Hanße Avenstro unde Wylken Reymers vormunderen zeligen Hans
Mulles nagelaten kynderen unde wedeweken Metken genometh, welker
Meteke na des vorschreven seligen Hanßes dode eynen Hinrick Muls
genomet tor ee gehatt, de van den vorschrevenen Hermen Roden myt
der vorschreven Metken hunderth marck scholde entfangen hebben,
so gemelte Bartolth vor er vorhapede tho manen, wo wol ße sulcke
schuldt uppe eres erschreven mannes guder vorwysen wolde etc. unde
10	145

derwegen, eyns ordelß halven uth dem neddersten rechte vor gemelten
Erßamen Rat geschulden anderßdels, na clage . . . affseggen laten:
Nademe zeligen Hanße Muls de egendom des hußes togeschreven steyt
unde kynder noch im levende nagelaten hefft, so moth de frowe unde
nicht de kyndere to ßulken hunder marken antworden.
Actum ut supra [Mercurij 27. Junij]. Jussu consulatus.
NStB 1509 Decollationis Johannis.
1509 Juni 29
270. Haftung des Nachlasses der Kauffrau für die ehelichen
Schulden.
De Ersame Rath der Stadt Lübeck hebben twißken den vormenten
testamentarien zeligen Tomas Ponnyck eyns, unde den vormunderen
Anneken zeligen Jacob Surberch nagelaten wedewen als der negesten
erven des vorschreven Thomas ock in Got vorstorven frouwen anderß-
dels, van wegen des testamentes, welcker de berorden vormundere vor-
menden van nener werde to weßen, ock dat der vorschreven frouwen
gut nicht scholde ton nagelaten schulden geholden weßen etc., na
clage . . . affseggen laten:
Nadem zelige Thomas Ponnyck frowe eyn copfrouwe geweßen, so moth
de schult van orer beider nagelatene gudt botalt werden.
Actum ut supra  [Sabato penultima Junij]. Schreven van bovele des
Rades.
NStB 1509 Petri et Pauli.
1509 Juli 11
271. Sodgeld. Zahlungspflicht des Mieters und Hauseigentümers.
De Erßame Rat to Lübeck hebben twisschen Peter Vosse ancleger
eyns unde Bernde Hanen, van wegen itlikes soetgeldes, so de vorscre-
ven Bernt Hane vormende nicht plichtich were uthtogeven, dan scholde
van dem hovetmanne des hußes, dar he inne wonet, gefordert werden,
unde derhalven anderßdels, na clage ... affseggen laten:
Nademe Bernt Hane des waters uth deme sode bruket, so moth he dat
sotgelt sulves uthgeven.
Actum ut supra [Mercurii undecima Julij]. Jussu consulatus.
NStB 1509 Visitation™ Marie.
146

1509 Juli 14
272. Nachlaßschulden. Sequestration. Vorabberichtigung
der beweislichen Schulden.
De Erßame Rath to Lübeck hebben der guder halven, so selige Hans
Vedeler unlanx in der Bergerreyße myt schipper Tomas Hexter in der
zee vordruncken nagelaten hefft, nach itliker vormenten erven an-
sprake, rede, wedderrede vor recht affseggen laten:
Nademe sick noch itlike mher, dan darsulvest vor deme Erßamen Rade
jegenwordich, to upgenanten guderen de negesten tugen wyllen unde
dar to jar unde dach to gebruken gedencken, so moth men de guder,
wanner bewyßlicke schulde tovorn dar äff betalt syn, in vorwaringe
leggen, ßo lange jar unde dach umme is, to behoff der jennen, de dar
to am besten gerechtiget; id gha dar furder umme alß recht is.
Jussu consulatus. Actum Sabato decima quarta Julij.
NStB 1509 Visitationis Marie.
1509 Juli 20
273. Versessene Rente. Haftungsobjekte. Haus und sonstiges
Vermögen.
De Erßame Rath to Lubecke hebben twisken dem vulmechtigher der
testamentarien zeligen Märten Ferstes nagelaten testamentes, by namen
Hanse Meyger, Hanse Eppinge, Hermen Hantorpe unde Reymer
Boyen, anclegere an de eyne unde Carsten Strugk antwordeßman an
de anderen ßyden, van wegen dre jar vorseten rente, eyns isliken jars
viff unde sostich marck lubesch in unde uth deme huße tor groten
Heyde in der Huxstraten belegen to betalen etc., na clage . . . affseggen
laten:
Nademe zelige Märten Ferst ßodan jarlike rente steyt togeschreven,
so moten de vormunder eyn jar up dat huß unde dat ander alse schulde
up des vorschreven Carstens guder vorfolgen, id ga furder darumme alse
recht is.
Jussu consulatus. Actum Veneris 20. Julij.
NStB 1509 Alexii confessoris.
 147

1509 Aug. 8
274. Testament. Gültigkeitsvoraussetzung.
Einbringen in den Rat.
(aus Stralsund)
De Erßame Rath to Lubecke hebben twißken den erßamen Ern
Lutken Langen Ratmanne tome Sunde myt Hanße Kleyschen vor sick
unde van wegen itliker anderen, de ze orer persone halven gemechtiget,
ancleger an de eyne unde deme Erßamen hern Gert Schulten Rath-
manne darsulvest tome Sunde mit Hanße Holtinge vor sick unde in
vullermacht Jochym Bremers, welkerer macht se sick allenthalven bo-
stunden, als testamentarien zeligen Hermen Czuleken antwordesluden
an de anderen syden, van wegen deßulven zeligen Hermen Czuleken,
do he levede borgers darsulvest tom Sunde, vormenten nagelaten
testamentes, dat de vorscrevene Er Lutke sede allene dorch eynen per-
ßonen des Rades van deme vorschrevenen zeligen Hermen by synem
levende entfangen unde also in den Erßamen Rat tom Sunde unde nicht
wo lubesch recht is, ßo he hapede, gekamen to weßen unde dar umme
van nener werde syn scholde etc., eyns ordels halven vam Erßamen
Rade tom Sunde vor gemelten Erßamen Rat to Lübeck geschulden,
nach lengerem . .. affseggen laten:
Nadem Er Lutke Lange mit berorden Hanße ancleger syn, konen ße
den alze recht is bowyßen, dat ßodan testament allene dorch eynen per-
sonen des Rades by levende des upgemelten Hermens van ome entfan-
gen unde alßo in den Rat gebracht is, so is datsulve nicht, wo lubesch
recht is, in den Rat gekamen.
Jussu consulatus. Actum Mercurij octava Augusti.
NStB 1509 Marie Magdalene.
1509 Aug. 11
275. Hausmiete. Haftung des Vermögensnachfolgers
bei Vorflucht.
De Erßame Rat to Lubecke hebben twißken Gotken Stolten ancleger
an de eyne unde Cordt Reßen antwerdeßman an de anderen syden van
wegen sosteyn marck hure, so ome Hans Bodeker eynes huses halven
in der Molenstraten bolegen plichtich gebleven unde also hemelick ent-
weken unde de erbenomede Cort Reße syn nagelaten gudere angeta-
stet scholde hebben etc., na clage . . . affseggen laten:
148

Nademe Hans Bodeker is wygkafftich gewurden unde Cordt Reße syn
gudt angetastet hefft, so moth he to der hure antworden.
Jussu consulatus. Actum ut supra [Sabbato undecima Augusti].
NStB 1509 Laurentij martiris.
1509 Aug. 20
276. Besitz und Eigentum. Wirkung des Besitzes. Gegenbeweis.
De Ersame Ratt to Lubecke hebben twisschen dem Erßamen hern
Hermen Meßmann Ratman darsulvest ancleger an de eyne unde Hinrick
Scroder antwerdeßman an de anderen syden, van wegen eyns spykers
offt holthußes hinder des vorscreven hern Hermens huse in der Engei-
schen groven by dessulven Hinrick Scroders huse bolegen, stände etc.,
nach lengerm ... affseggen laten:
Nademe Hinrick Scroder ßodan spyker offt holthuß in besittinge heffth,
wyl ome denne Er Hermen ßodan besittinge breken, so moth he dat
don   myth   Stadt   boken   edder anderen loffwerdigen bewyße edder
levendigen tugen, idt ga furder darumme wo recht is.
Jussu consulatus. Actum Lune 20. Augusti.
NStB 1509 Laurentij martiris.
1509 Aug. 20
277. Verweisung in die Freundschaft. Rechtsfolgen
der Weigerung.
De Erßame Ratt to Lübeck hebben twisken Hermen Wynkelman an-
cleger an de eyne unde Hermen Wrede antwerdesßman an de anderen
syden, van wegen itlikes geldes, dar myt gemelte Hermen Wynkelman
densailven Hermen Wreden vorlecht, derhalven he van ome reken-
schupp begerde, ock van wegen veerhundert marck lubesch dorch den-
sulven Hermen Wynkelman dem gedachten Hermen Wreden dar baven
gelent etc., derwegen ße de ergemelte Rath vormals tome fruntliken
handell vorwyset, unde doch de gedachte Hermen Wreden nicht irsche-
nen scholde syn etc., nach lengerm . . . affseggen laten:
Nademe beyde parte to fruntlikem handell gewyset, unde Hermen
Wrede dar to nicht gekamen, so moeth he noch gan tome handell unde
der vorwysinge genoch don, edder de Ratt wyll Hermen Wynkelman
vorghunnen wat recht is.
Jussu consulatus. Actum ut supra [Lune 20. Augusti].
NStB 1509 Laurentij martiris.
149

1509 Sept. 22
278. Erbgang außerhalb der Stadt. Sicherstellung
gegen Nachmahnung.
De Erßame Rath to Lubecke hebben twisken Hanße Werdenberghe
borger to Buxtehude an de eyne unde deme vulmechtigen Hans Cordes
tosampt anderen vormunderen zeligen hem Johan Testeden, do he
levede Rathmans darsulvest nagelaten kynder an de anderen syden,
van weghen dusent marck lubesch, so gemelte Hans Cordes in synem
unde der anderen vormunderen namen by sick in vorwarynge gehatt,
des vorschreven hern Johans nagelaten dochter Wobbeken tobehorende
etc., nach lengerm ... affseggen laten:
Na deme Hans Cordes mit sampt den anderen vormunderen ßodan
gelt vor nochafftige borgen unde vorwissinge vor namanent overbodich
is unde dat sulve uth der Stadt gemanet wert, wol denne ßodan gelt
entfangen wyll, de is one ßodan vorwissinge unde borgetucht vor nama-
nent to donde vorplichtet.
Jussu consulatus. Actum ut supra [Sabbato 22. Septembris].
NStB 1509 Mauritii et sociorum eius.
1509 Sept. 24
279. Ungültigkeit geistlicher Besäte.
De Erßame Rath to Lübeck hebben twisken den vormunderen Anneken
zeligen Hans Louwenkoppes nagelaten wedewen ancleger an de eyne
unde Jurgen Looiwen antwerdeßman an de anderen syden, van wegen ver-
hundert unde viff marck lubesch, so gemelte Jurgen by sick stände hefft,
van zeligen Hans Paweses wegen herkamende, der gedachten Anneken
offt zeligen Hans Louwenkoppe tobehorende und by deme sulven Jur-
gen so he ßede myt geistlikem rechte beßatet etc., nach lengerm vor-
gevende . .. affseggen laten:
Nademe Jurgen Louwen ßodan gelt tosteyt unde myt lubeschem rechte
nicht besätet is, so moth he den vormunderen ßodan gelt folgen laten.
Jussu consulatus. Actum ut supra [Lune 24. Septembris].
NStB 1509 Mauritii et sociorum eius.
150

1509 Oktober 17
280. Unanfechtbarkeit des Kornkaufs, wenn „der Scheffel
darüber gegangen".
De Erßame Rath to Lubecke hebben twißken Hermen Lubbeßman
unde Steffen Grave ancleger an de eyne unde Johan van der Beke ant-
werdeßman an de anderen syden, van wegen itlikes unduchtigen gar-
stens, ßo gemelte Johan den gedachten Hermen unde Steffen vorkofft
scholde hebben, den denne desulven Steffen unde Hermen tor noge,
wowol de schepell dar aver gegan, nicht hebben wyllen annemen, dan
vormenden densulven gemelten Johan wedderumme to leverende etc.,
na wyderem beyder parte . . . affseggen laten:
Nademe de schepell aver ßodan körne gegan is, so moten de yennen,
de ßodan körne entfangen, dessulven botalynge don.
Schreven van bovele des Rades. Actum ut supra. [Merourii decima
septima Octobris].
NStB 1509 Michaelis.
1509 Okt. 17
281. Besäte. Zusage des besateten Geldes an einen Andern.
Vorrang.
(aus Rostock)
De Erßame Rath to Lubecke hebben twisschen Hermen Wynholt alse
fulmechtigen procurator Tyle Luders borgers to Luneborch anclegere an
de eyne unde Bernde Baßdouwen borger to Lubecke antwerdeßman
an de anderen syden, van wegen eyn unde negentich marck lubesch,
so eyn islick vorberorder parte van Clawes Bandouwen borger to Ro-
stocke to hebbende vormende, dorch ergemelte parte darsulvest besätet,
dar up Bernt Baßdow sede, ßodan vorberorde 91 mr. syn togesecht
gelt to wesen, er desulve dorch synen wedderpart besätet, so he sick dat-
sulve berepp to bewysen, eyns ordels halven vame Erßamen Rade to
Rostock uthgegan unde vor den ergemelten Rat to Lübeck geschulden,
na clage ... affseggen laten:
Wowol Bernt Baßdow eyn antwerdeßman is, jedoch kan he alße recht
is bewyßen, dat ßodan vorberorde gelt vor der besäte syns wedderpartes
eme togesecht sy, des mach he geneten, id ga dar furder umme alße recht
is.
Jussu consulatus. [Actum Mercurij 17. Octobris].
NStB 1509 Calixti pape.
151

1509 Nov. 6
282. Willkür des gemeinen Kaufmannes. Verbindlichkeit.
Ungeld.
De Erßame Rat to Lubecke hebben twisschen den olderluden der
Revelfarer bynnen or Stadt residerende, alße by namen Hermen Veit,
Hartich Hogevelt, Bernt Wulfferdes unde Berndt Rungen an de eyne
unde Jasper Bomhouwer tosampt itliken anderen copgesellen, de itzun-
des or guder in schipper Hinrick Borne unde Hinrick Gruben schepe
van Revel gekregen antwerdeßluden an de anderen ßyden, van wegen
des ungeldes unlanx by den Revelschen schepen gedan unde dorch de
olderlude vorlecht van den guderen namals van Revel körnende bet-
solange datsulve entrichtet is, nach belevinge gemeyns copmans wedder-
umme to entfangen, na beider parte vorgevende ... affseggen laten:
Konen gemelte olderlude als recht is bewysen, dat de gemene copman
belevet hefft sodan nastande ungelt van den gudem van Reval kamende
beth so lange datsulve entrichtet is tho entfangen, des mögen ße geneten.
Schreven van bovele des Rades. [Actum Martis 6. Novembris].
NStB 1509 Omnium sanctorum.
1509 Nov. 16
283. Gerichtszuständigkeit eines Laiendieners der Kirche.
De Erßame Rat to Lubecke hebben twisken Hinricke unde Bernde
Rungen ancleger an de eyne unde Jurgen [. . .]*) antwerdesman an de
anderen syden, van wegen twe unde twintich marck lubesch, so ome
gemelte Jurgen van hushure plichtich syn scholde, dar tegen desulve
Jurgen vormende wu eyn dener der kercken to Lubecke vor deme hern
Deken darsulvest alse synem geborligen richter to antwerden etc., na
clage ... affseggen laten:
Nademe de ergemelte Jurgen myt syner frouwen unde kynderen vor
eynen leyen hussittende is, so moth he vor deme ergemelten Rade ant-
worden, id gha furder darumme alße recht is.
Jussu consulatus. [Actum Veneris 16. Novembris].
NStB 1509 Omnium sanctorum.
:) Lücke.
152

1509 Nov. 19
284. Vormünder als notwendige Worthalter einer Frau.
Unzulässigkeit einer anderen Vertretung.
De Erßame Rat to Lubecke hebben twisschen Anneken, Hennynck
Knyphaves eliken husfrowen, myt sampt Jurgen Munter ancleger an de
eyne unde demesulven Hennynge Knyphoff antwerdeßman an de ande-
ren syden, van wegen der borgetucht gemelten Hennynges uth des Ersa-
men Rades to Lubecke ihechten, dar van gemelte Jurgen dat wordt van
gedachter Anneken wegen tegen oren man Hennynge vormende to
voren, dat denne gemelte Hennynck nicht tolaten wolde, seggende, ße
vormunder hedde etc., na wyderm .. . affseggen laten:
Nademe gemelte Anneke vormunder hadde, so moten deßsulven vormun-
der van orentwegen unde nicht Jurgen tegen oren man or wort foren.
Jussu consulatus. Actum ut supra [Lune 19. Novembris].
NStB Elisabeth vidue.
1509 Nov. 28
285. Losgebung und Tilgung der Besäte.
De Erßame Rath to Lübeck hebben twysschen deme Erhafftigen hern
Jochym Schure wertliken prester alße vulmechtigen procurator Gertrudt
zeligen Baltzars Stenes nagelaten wedewen ancleger an de eyne unde
Hinricke Greveraden borger to Lubeke antwordeßman an de anderen
syden, van wegen eyner bosate, so gemelte Hinrick up twehunder mark
lubesch der erbenomeden Gertrudt tokamende by Wulbrant Dirixßen
gedan unde dar na dorch de Erßamen hern Borgermester dusser Stadt
up forderinge eyns Erßamen Rades tome Straleßunde loßgeslagen unde
vorlaten etc., na lengerem vorgeven ... affseggen laten:
Nademe de bosate up forderynge eynes Erßamen Rades tome Sunde
loßgegeven, so moth idt dar by bliven, unde Hinrick Greveraden moth
deßulven im neddersten rechtboke delghen laten unde gemelte frouwen
vor deme Rade tome Sunde alse oren ordentliken richteren belangen;
offt ome denne darsulvest rechtes geweygert edder vorgeweßen, so
wyl ome eyn Erßame Rath to Lübeck dessulven vorhelpen, unde gha fur-
der darumme alße recht is.
Jussu consulatus. Actum ut supra [Mercurij 28. Novembris].
NStB 1509 Kathenne virginis.
153

1509	Dez. 3
286. Hauskauf. Verlust der Anfechtbarkeit durch Befahrung.
De Erßame Rath to Lübeck hebben twisschen Lubbert Herden an-
cleger an de eyne unde Matheus Hinrixßen antwerdeßman an de ande-
ren syden, van wegen eyns hußes, so gemelte Matheus van deme vor-
schrevenen Lubbert gekofft unde befaren scholde hebben nedden in der
Brunstraten bolegen, nach lengerm vorgevende . .. affseggen laten:
Na deme Lubbert Herde eyn ancleger is, kan he denne alse recht is
bewysen, dat gemelte Matheus ßodan vorscreven huß gekofft unde be-
faren hefft, so moth he den kop holden.
Jussu consulatus. Actum ut supra [Lune tertia Decembris].
NStB 1509 Andree apostoli.
1509
287. Klage ans Leben. Einlassungspf licht.
(aus Reval)
Ersamenn hernn, dath geschuldene ordell von iw twuschenn Hans
Templiene eines, Rothger Voermanne anders deils affgesecht heb-
ben wy enthfangenn alsus ludende: Rothger, Na deme Hans Templien
iw beschuldiget vor iuwe hoveth, ßo schole gy recht doen, dar up gy
unnße deylunge bogerth, Szo bestedige hier medth iuwe ordell in krafft
unnd macht dusses unnsers breffs.
Datum Lubfeck] Anno etc. xvcix
Senatus Lub[icensis]
Cod. ord. Rev. Nr. 65.
1510	Jan. 9
288. Schuldschein. Verbindlichkeit für die Erben.
De Ersame Rath to Lübeck hebben twisschen Dirick Bremer ancleger
an de eyne unde Werner Kedingk antwerdesman an de anderen syden,
van wegen dreundvertich marck lubesch, so zelige Peter Almestede
wandages Berteide Bremer, des vorschreven Dirickes vader, inholt eyner
schrifft anno 93 lestleden Mathei apostoli geschreven, angande: Peter
Almestede etc., plichtich gewesen unde derhalven sine erven vorstricket
unde vorplichtet, vormenende darumme gedachte Dirick, dat de vor-
schrevene Werner als dessulven Peters dochter tor ehe hebbende eme
154

dar to scholde antworden etc., nach lengerm vorghevende . .. affseggen
laten:
Nademe Peter Almestede sick inholt gedachter schrifft vor sick unde sine
erven vorplichtet, kan denne Dirick Bremer alse recht is bewisen, dat des
vorschreven Werners husfruwe Peter Almsteden erve is unde van ome
ervegudt entfangen hefft, so moth se offt gemelte Werner dar to ant-
worden.
Scriptum Jussu consulatus. Actum ut supra [Mercurij 9. Januarij].
NStB 1510 Epiphanie.
1510 Jan. 12
289. Prisenrecht. Zugehörigkeit von Ladung und Leuten zu
einem unbeteiligten Lande.
De Ersame Rath to Lübeck hebben twisschen den bosluden van schip-
per Hans Moren schepe, de unlangens eyne schute myt itliken guderen
unde lüde to Arrhe, so se sulvest tostunden, to hus behorende in der ze
genomen, ancleghere an de eyne unde densulven gefangen luden ant-
werdespart an de anderen syden, van wegen dersulven lüde ock schuten
unde guder der gemelten boslude alse densche lüde unde guder vor-
meynde tho schatten unde to beholden etc., nach lengerm vorghevende
. .. affseggen laten:
Nadem de boslude ancleger syn, konen se denne alse recht is bewisen,
dat sodane gefangen lüde unde guder, so se genomen, deme Ryke
Dennemarcken unde nicht deme Hartichrike  Sleswick tokamen,  des
moghen se geneten, idt ga furder dar umme alse recht is.
Jussu consulatus. Actum Sabati 12. Januarij.
NStB 1510 Epiphanie domini.
1510 Jan. 14
290. Einwäldigung. Vorrang des Brautschatzes vor
anderen Schulden.
De Ersame Rath to Lübeck hebben twisschen den vormunderen Met-
ken, zeligen Hinrick Bruggemans nagelaten wedewen, by namen
Gert Stubben, Hans Maltzouwen unde Hans Tomassen ancleger an de
eyne unde Mauritius Loff antwerdeßman an de anderen syden, van
wegen twyerleye inweldinge, so beyde erberorde parte, alse Mauritius
itliker schulde halven, so eme Hans Bruggeman, dessulven Hinrickes
sone, schuldich syn scholde, unde de vormundere vor twehundert margk
155

lubesch bruthschattes, dar vor gemelte Hans syn hus unde ander guder
inholt eyner schrifft hyr bevoren Anno octavo Visitationis Marie geschre-
ven, angande: Hans Bruggeman etc., vorpandet, up dat gemelte Hans
Bruggemans hus to donde vormenden etc., nach lengerem vorgevende,
clage . . ., ock na flitiger vorhoringe gemelter unde noch eyner anderen
schrifft im sulven jar Dorothee virginis dar tovorn ock geschreven, an-
gande Hans Sloys etc., vor recht affseggen laten:
Nademe de erbenomede Metke inholt gemelter schrifft Dorothee ge-
schreven oren brutschatt bewiset unde sick derhalven myt deme vor-
schreven Hanse Bruggeman orem steffsone nach lüde der anderen schrifft
vordragen unde or derhalven sodane hus unde guder vorpandet syn
unde de rentener dessulven to freden is, so is se to der inweldinge de
negeste, idt ga furder darumme alse recht is.
Schreven van bovele des Rades. Actum ut supra [Lune 14. Januarij].
NStB 1510 Epiphanie domini.
1510 Jan. 23
291. Zurückbehaltungsrecht.
(aus dem Niedergericht)
De Ersame Rath to Lübeck hebben twisschen Hanße van Älen ancle-
ger an de eyne unde Hanße Härder antwerdeßman an de anderen syden,
van wegen eyn unde dortich marck lubesch, so gemelte Hans Härder
deme vorschreven Hanße van Älen myt syner husfrowen Lutien vor brut-
schatt mede gelovet scholde hebben, des he eme bestunt, seggende
averst, dat van des vorschreven Hans van Älen wegen up itliken vlas
demesulven Hans Härder tobehorende bynnen Hamborch eyne beßate
gescheen were; wanner de beßate affgedan, so wolde he ome synen
brutschatt entrichten etc., eyns ordels halven uth deme neddersten rechte
vor gemelten Rat geschulden, nach lengerm vorgevende . . . affseggen
laten:
Nademe Hans Härder  deme   vorschreven Hans van Älen des lofftes
besteyt, so moth he one vornogen; hefft he aver eyne wedderclage, dar
ga id umme alße recht is.
Jussu consulatus. Actum ut supra [Mercurij 23. Januarij].
NStB 1510 Agnetis virginis.
156

1510 Jan. 27
292. Brautschatz. Recht der Witwe nach einer Ehe von Jahr
und Tag.
De Ersame Rath to Lübeck hebben twysschen den vormunderen
Guden, zeligen Hinrick Peperlinges nagelaten wedewen, by namen
mester Peter Lassur, Hinrick van Lenneppen unde Amt van Dysem
ancleger an de eyne unde Hermen Lamberdes antwerdeßman an de
anderen syden, van wegen der vorschreven Guden brutschatte, den ße
inholt eyner schrifft hyr bevorn am 18. dage desses mantes jeghenwor-
dighen [jars] geschreven, angande: Tonnyes Engelbrecht etc., betuget
nach lengerm vorgevende ... affseggen laten:
Nademe Hinrick Peperling de vorschreven syne husfrouwen over jar
unde dach tor ehe gehatt unde ße dat jenne, wes or tho brutschatt mede
gelavet, getuget hefft, ßo moth ßodan brutschatt or uth des vorschreven
zeligen Hinrickes nagelaten gudern folgen, id ga furder dar umme alße
recht is.
Jussu consulatus. Actum ut supra [Dominica 27. Januarij].
NStB 1510 Conversionis Pauli.
1510 März 6
293. Wirkung des Urteils im geistlichen Gericht.
De Ersame Rath to Lübeck hebben tusschen Hans Jurgens ancleger an
de eyne unde den ETßamen Jochym Brunß unde Clawes Budeler, rath-
mannen tho Grabow, an de anderen syden, van wegen etliker guder,
so deßulven van Grabow gemelten Hans Jurgens scholen vorentholden,
nicht jegenstande, se doch malkander im geistlichen rechten weren ge-
sleten, des se doch dem erbenomeden Hanse Jurgens alßo nicht en be-
stunden etc., na wyderm beyder parte vorgevende ... affseggen laten:
Nademe Hans Jurgens eyn ancleger is, kan he denne bewyßen, dat de
ßake tome fullenkamer ende im geistliken rechte vordragen sy, so moth
ydt dar by blyven.
Jussu consulatus. Actum Mercurij sexta Martij.
NStB 1510 Reminiscere.
157

1510 März 13
294. Brautschatz, Vollkommene Klage. Beweislast.
De Ersame Rath to Lübeck hebben twysschen Carsten Hostelant
ancleger an de eyne unde den vormunderen wandages Gretken zeligen
Hans Wulffes unde nu tor tydt des gedachten Carstens eliken hus-
frouwen, als Hans van der Beke, Claes Schulte unde Hinrick Cleytzen
an de anderen syden, van wegen des brutschattes, so he van densulven
vormunderen van Gretken wegen noch vormende tho hebben, dar tegen
gemelte vormunder gesecht, dat se ome den gülden unde betalt hadden
etc., na wyderm beyder parte vorgevende ... affseggen laten:
Wowol gemelte Carsten eyn ancleger is, wyl he denne brutschatt manen,
so moth he gemelte vormunder anspreken myt eyner vullenkamen clage,
als myt tugen edder edes hanth, id ga dar denne furder umme alß recht
is.
Jussu consulatus. Achim Mercurij 13. Martij.
NStB 1510 Letare.
1510 März 15
295. Verpfändung einer Gesellschaft und des Vermögens
von Todes wegen.
(aus dem Niedergericht)
De Ersame Rath to Lübeck hebben twisschen Heyne Holthusen
ancleger an de eyne unde Hinrick Asell antwerdeßman an de anderen
syden, van wegen ßodaner schulde, alße gemelte Heyne by zeligen Pawel
Westphall to achtern gebleven, de welche he vam genanten Hinrick
Asell, deme desulve Pawel ock merglick schuldich gebleven unde ome dar
vor syne selschop unde alle syne nalaten guder na inholde eyner schrifft
in dutsulve bock anno septimo Visitationis Marie gescreven, angande:
Pawel Westphael etc., ock na vorlesinge eyns open breves vame sulven
Pawel unde itliken anderen vorsegelt wytliken hefft vorpandet, vor-
meynde tho hebben etc., eyns ordels halven uth dem neddersten rechte
vor gemelten Rath to Lübeck geschulden, na lengerm beyder parte
vorgevende . .. affseggen laten:
Nademe gemelten Hinrick Asell inholt eyns Ersamen Rades bodk sodane
selschup unde nalaten guder van zeligen Pawel vorpandet weren, so
mach sick desulve Hinrick an syn panth holden, id ga dar denne furder
umme alße recht is.
Jussu consulatus. Actum ut supra [Veneris 15. Martij].
NStB 1510 Letare.
158

1510 Juni 26
296. Erbschaftsklage.
De Ersame Rath to Lübeck hebben twißken dem Erhafftigen hern
Clawes Ydinck vulmechtigerem procurator der negesten erven to seligen
Hinrick Ydinges nagelaten guderen eyns unde mester Peter Lassur vul-
mechtigem procurator Hanßes Brandes fruwen, er he de tor ehe gena-
men, de vorschreven zelige Hinrick scholde hebben nagelaten, der
de gemelte mester Peter overbodich gewesen van wegen der fruwen,
welker desulven guder eme in maten vor se de entfangen scholde vor-
stellen, na clage ... affgesecht:
Nademe Hans Brandes elike fruwe overbodich is, wes se van zeugen
Hinrick Ydinge entfangen, vortoleggen, so moth he ßodans annemen
edder derhalven de fruwen myt eyner vullen clage als myt tugen edder
edeshant anspreken.
Jussu consulatus. Actum ut supra [Mercurij 26. Junij].
NStB 1510 Johannis et Pauli.
1510 Mai 4
29?. Erbschaftsanspruch und Schuldklage. Sicherung von
Brautschatz und Schulden.
De Ersame Rath [to Lübeck hebben] twysschen Hinrick Lowenkoppe
ancleger an de eyne unde Magnus Bruns, Hermen Kortzack unde Hin-
rick Provestinck vormunderen Anneken zeligen Hans Lowenkoppes
nagelaten wedewen antwerdeßluden an de anderen syden, van wegen
der erffschichtinge syns upgemelten zeligen broder Hanßes unde wes
he derhalven dar by susts to achtern gegan wer unde furder alle dat jenne,
wes eme van dessulven syns ßeligen broders wegen na utwysinge syner
nalaten rekensboke enigermaten geboren mochte, dath welke ock genante
vormunder ingemant unde entfangen scholden hebben, dar van he
rekenschup unde besehet van en vorment to hebben, dar tegen doch ge-
melte vormunder Hinricke gefrageth, offt he ße umme schulth edder
alße eyn erve anspreke; hefft he gesecht, alse eyn erve etc., dar up gemel-
te vormunder geantwordet, angesehen dat he ße als eyn erve anspreke,
so vorhopen ße, he schole de guder syns zeligen broders antasten unde
ene ersten nogeafftigen borgen vor der frowen brutschatt, dat deßsulve
vor uth vor allen schulden entrichtet, ock alle schulde ingemant unde de
schuldener botalt werden scholen moten, unde wenn deme so gesehen,
denne wolden se sick tegen Hinricke vorgerorth na erkantenisse eyns
159

Erßamen Rades wedderumme richtich fynden laten etc., na lengerm
beyder parte vorgevende ... affseggen laten:
Nademe Hinrick Lowenkopp de upgenanten vormunder als eyn erve
syns zeligen broder Hanßes nagelaten guder to entfangen angespraken
hefft, so moth he sick sodaner ansprake der erffguder, ock der reken-
schup, so lange der frowen bruthschat unde de schulde uth den gudern
voraff erst entrichtet syn, entholden; wer denne he deme ßo to donde
nicht gesynnet, so moth he der frowen brutschatt voruth de anderen
schulde to betalende nogeafftigen vorborgen, idt ga denne furder umme
dat overige als recht is.
Jussu consulatus. Actum ut supra [Sabato quarta Maij].
NStB 1510 Cantate.
1510 Juni 26
298. Rente. Bedeutung des Stadtbucheintrags.
De Ersame Rath to Lübeck hebben twißken deme Erhafftigen hern
Peter Redyck eyns unde Hanse Barse, van wegen der rente, ßo desulve
Hans uth deme huse, dar he inne wonet, Hermen Huntenberges kyn-
dern, den id toschreven steyt, weygerende, darumme dat eme Peter
Berchman datsulve als syn egen scholde vorhuret hebben unde derhal-
ven andersdels, na clage . .. affseggen laten:
Dat de rente moth entrichtet unde betalt werden, dem dat hus toge-
schreven is.
Actum ut supra [Mercurij 26. Junij]. Jussu consulatus.
NStB 1510 Johannis et Pauli.
1510 Aug. 11
299. Frachtrecht. Sonderabreden mit dem Schiffer.
De Ersame Rath to Lübeck hebben twisken schipper Hinrick Borne
ancleger eyns unde Clawes Langen antwerdesman andersdels, van
wegen der fracht, so berorde schipper van deme vorschreven Clawese
vordent hebbe up de vordracht, so twischen den frachtheren unde ome,
alße he datmal segeln wolde, gemaket, dar tegen sick Clawes itlike
vorrede berep, so twißken ome unde dem schipper scholden irgangen
weßen etc., na beyder parte vorgevende ... affseggen laten:
Wowol Clawes eyn antwerdesman is, dennoch kan he bewyßen, dath
he uth vorreden twisken ome unde deme schipper irgangen de fracht to
geven nicht plichtich is, des mach he geneten edder moth na inholde
160

der schriffte twisken dem schipper unde deme frachtheren gemaket van
ome scheden.
Actum ut supra [Mercurij 11. Augusti]. Jussu consulatus.
NStB 1510 Nativitatis Marie.
1510 Okt. 5
300. Haftung des Pfandgläubigers für Verlust der Pfänder.
Voraussetzungen.
De Ersame Rath to Lübeck hebben twisken Talcken Sluters ancleger
eyns unde Cleys Schulten borger to Lübeck antwerdesman andersdels,
van wegen itliker pande, so gemelte Talcke deme upgedadhten Cleyes
vor soß marck lubesch gelendes geldes hadde vormals vorsettet, dar
tegen gedachte Cleys gesecht sick beclagende, wo ome syn guth myt
den panden gestalen etc. unde darumme sick vorhapende, he to den
panden nicht plichtich to antwordende etc., na lengerm beyder parte
vorgevende . . . affseggen laten:
Nademe mennichlich bewust,  dat Clawes  vormals bestalen,  wyl he
denne myt synem ede beholden, dat ome de pande myt synen guderen
gestalen, des mach he geneten.
Jussu consulatus. Actum ut supra [Sabato quinta Octobris].
NStB 1510 Francisci confessoris.
1510 Okt. 9
301. Erbrecht. Halbschwester und Vollschwesterkind.
De Erßame Rath to Lübeck hebben twyßken Leneken Symens, Hans
Symens borger to Lubeke elike husfrowe in bywesende dessulven, an-
clegersken eyns unde den vormunderen, nomptliken Hans Walen unde
Jacob Jackensticker, Tybbeken zeligen Hinrick Beckers nagelaten we-
dewe antwordesluden andersdels, van wegen der erffborynge der guder,
der zelige Cathrynen van Nortem eyner begeven junckfrowen in Sunte
Illien convente hyr bynnen Lubeke nagelaten, tho welckern ße sick
allenthalven inholde twyer schriffte in duth bock, de eyne anno etc.
9 Conceptionis Marie geschreven, angande: Taleke Grote etc., unde
de ander in dussem jar Michaelis unlanges vorschenen geschreven, an-
gande: Peter Becker etc., de rechten unde negesten erven getuget etc.,
na lengerm beyder parte vorgevende ... affseggen laten:
11	161

Dat halff suster is neger (na lubeschem rechte) erve uptoboren wan vul-
lersuster kynt.
Jussu consulatus. Actum ut supra [Mercurij 9. Octobris].
NStB 1510 Francisci confessoris.
1510 Okt. 16
302. Erbrecht der Stadt, Verfahren. Marktvogt als Kläger.
(aus dem Niedergericht)
De Ersame Rath to Lübeck hebben in der saken eyns ordels halven
vor ße geschulden twißken Hans Sweder marketfagede eyns unde An-
neken Illequate anderßdels, van wegen der guder dorch Wylhelm Con-
ner eynen schotten hyr bynnen Lübeck unlanges vorstorven, de welcke
an eynen Erßamen Rat scholden gefallen syn, unde gedachte Hans hefft
f urder eyne cedell, dar inne etlike gudere, de gedachte Wylhelm sdiolde
nagelaten hebben, beschreven, vorgebracht, der ome doch gedachte
Anneke nicht bestünde etc., na beyder parte vorgevende . . . affseggen
laten:
Nademe de frowe de cedele nicht besteyt, kan denne gemelte Hans
Sweder bewysen, dat sodane guder in dersulven cedell beschreven in
gedachter frowen jegenwardicheyt syn beschreven, dar moth ße tho
antworden, unde gemelte Hans moth furder de guder beschryven unde
jar unde dach to allemans rechte stille liggen laten, id ga dar denne
furder umme alse recht is.
Jussu consulatus. Actum ut supra [Mercurij 16. Octobris].
NStB 1510 Luce evangeliste.
1510 Okt. 18
303. Treue Hand. Haftung.
De Erßame Rath to Lübeck hebben twißken Gerth Betken borger
to Collen ancleger eyns unde Hinricke vam Loo borger to Lübeck ant-
werdeßman anderßdels, van wegen itliker bussen, so gedachte Gerth
by gemelten Hinricke vormals hadde gelecht, de denne desulve Hinrick
buten unde hynder gedachten anclegers bovell scholde hebben vorkofft
etc., na lengerm beyder parte vorgeven ... affseggen laten:
Nademe gemelte Gert Betken gedachtem Hinricke de bussen hefft to-
162

getruwet, unde he desulven hefft vorkofft, so moth he Gerde dar to
antworden.
Jussu consulatus. Actum ut supra [Veneris 18. Octobris].
NStB 1510 Luce evangeliste.
1510 Okt. 18
304. Aufrechnung und Widerklage. Rechnungsbuch.
De Erßame Rath to Lübeck hebben twißken Hans Mattes borger dar-
sulvest unde zeligen Hermen Ruckerdinges vormunderen, nomptliken
Hinrick Rungen, Hanße Dreger unde Hanße Schynckell antwerdesluden
anderßdels, van wegen itliker gisste, ßo zelighe Hermen gedachtem
Hanße Mattes gegeven unde in synem rekensboke togetekent schall
hebben, dar tegen gemelte vormunder gesecht, dat gedachte ancleger
zeligen Hermen inholt dessulven rekenßboke itlike schulth plichtich
unde schuldich schal gebleven syn, sick darumme vorhopende, he to
densulven to antworden plichtich etc., na lengerm beyder parte vor-
gevende . . ., ock na tugende der Ersamen Ern Fritzen Grawerde unde
Ern Hartich Stangen rathmannen to Lübeck, van deme Ersamen Rade
sunderlix dar to gefogeth, dat ße eyne schrifft in zeligen Hermen re-
kensboke gefunden geseen und geleßen hebben, darinne gedachten
ancleger itlike güfte weren togetekent. . ., affseggen laten:
Nademe Hans Mattes eyn ancleger is, so moten de vormunder ersten
van eme scheden, id ga furder umme de wedderclage als recht is.
Jussu consulatus. Actum ut supra [Veneris 18. Octobris].
NStB 1510 Luce evangeliste.
1510 Okt. 23
305. Rente. Verpfändung. Pfandbuch durch den Schuldner.
Broke.
(aus dem Niedergericht)
De Ersame Rath to Lübeck hebben in der ßake eyns ordels halven
uth deme neddersten rechte vor se geschulden twysken den testamen-
tarien zeligen Märten Ferstes, nomptliken Hans Ippinge unde Hans
Meyger eyns unde Hanße Schröder eynem bruwer to Lubecke anderß-
dels, van wegen itliker jarliker rente, dar vor gedachte Hans Scroder
vorberordem zeligen Märten syn huß unde hoff unde syne bruwpanne
vor eyn pant gesettet, welker panne desulve Hans Scroder buten ge-
dachte testamentarien wetent uth synen huße gebracht scholde hebben
etc., dar tegen vorgeschreven Hans Scroder gesecht, he by zeligen Mar-
»'	163

ten by vertich marken lubesch van wegen etlikes gebruweden bers to
achtern were etc., na lengerem beyder parte vorgevende . . . affseggen
laten:
Konen de testamentarien bewysen, dat de panne vor eyn pant gesettet,
des mögen se geneten; unde gedachte Hans Scroder mach sunder broke
desulven pannen buten ore wetent uth synem huße nicht hebben ge-
bracht; id ga aver furder umme de 40 marck als recht is.
Jussu consulatus. Actum ut supra [Mercurij 23 Octobris].
NStB 1510 Severini.
1510 Okt. 23
306. Hohn und Schaden. Scheltworte. Prozeßbürgschaft.
De Ersame Rath to Laibeck hebben twyßken Corde Wybbekinge
borger darsulvest ancleger eyns unde Hermen Wreden copgesellen
antwerdesman andersdels, van wegen etlikes hons, smaheit unde scha-
den gedachtem Corde bygekamen, dat gedachte Hermen dessulven
Cordes sendebreve na Franckforde undergeslagen unde int für gewor-
pen faedde, orsakende ock van wegen etliker scheldeworde demsulven
Corde van gedachtem Hermen beiegent, beschedentlich dat he unechte
scholde syn, dar tegen desulve Cordt eynen open vorsegelden breff
vam Ersamen Rade to Rethberg uthgegan, dar inne berorde Cordt
echte getuget etc., sick darumme vorhapende, gemelte Hermen Wrede
ome scholde borgen setten offt sulves borgen wesen etc., na lengerm
beyder parte vorgevende . .. affseggen laten:
Dat gemelte Hermen Wrede moth gedachtem Corde borge setten edder
sulves borge wesen vor dat jenne wes desulve Cordt to ome upgedachter
ßake halven hefft to seggen unde im rechte up ene bryngen kan.
Jussu consulatus. Actum ut supra [Merourij 23. Octobris].
NStB 1510 Severini.
1510 Oktober 25
307. Frachtreclit. Übertragung des Transports auf einen
anderen Schiffer.
(aus dem Niedergericht]
De Erßame Rath to Lübeck hebben twyßken schipper Karyn tome
Grypeswolde wonafftich eyns unde Jochym Hoffmester borger to
Lübeck andersdels, van wegen itliker last kornes, so gemelten schipper
Hanse de vorscrevene Jochym vorfrachtet unde dar na als he myt der
164

pestilentie   bevallen,   myt   dessulven   Jochymes   bevelhebbers   wyllen
eynem andern umme datsulve vor de Trave to bringen avergegeven, van
welkem Jodhym dat ock schal entfangen hebben etc., eyns ordels halven
uth dem neddersten rechte vor se geschulden, na beyder parte vor-
gevende ... affseggen laten:
Kan de schipper wo recht is bewyßen, dat he sulck 12 last eynem andern
umme syner kranckheyt wyllen hefft avergegeven unde dat Jochym
datsulve wowol myt vorlove des rechten hefft entfangen, so moth ydt
dar by blyven.
Actum veneris 25. Octobris.
NStB 1510 Severini.
1510 Okt. 25
308. Vorkaufsrecht. Verzicht. Unwiderruflichkeit.
(aus dem Niedergericht)
De Ersame Rath to Lübeck hebben eyns ordels halven uth deme ned-
dersten rechte vor se geschulden twyßken den vormunderen zeligen
Carsten Eggerdes nagelaten kyndern eyns unde dem vulmechtigen Hans
Smedes, van wegen des huses, dar desulve Karsten by synen leven plach
inne to wonen, dat de berorden vormunder gemelten Hanse Smede,
do ße dat vorkopen wolden, scholen angebaden unde dar na myt synem
weten zeligen Clawes Knyper vorkofft, de idt ock vor de rente stan
laten schal hebben, unde dar na van Hanße Smede to syner brukinge
angetastet wesen etc. unde derhalven andersdels, na clage .. . affseggen
laten:
Konen de vormunder wo recht is bewysen, dat se sulck huß Hanse
Smede angebaden unde dar na myt synem weten unde willen vorkofft
hebben, unde dar na van Hanße Smede, als idt vor de rente stan geble-
ven, angetastet, so moth yd dar by blyven.
Actum Veneris 25. Octobris.
NStB 1510 Severini.
1510 Okt. 31
309. Entziehung der Vollmacht.
De Ersame Rath to Lübeck hebben twysschen Dirick Hulxscher unde
Hinrick Tatendorpe anclegeren eyns unde Hennen Wynholt anderß-
dels, na beyder parte vorgevende ... affseggen laten:
165

Nademe Godert Sume syne macht vor den hern borgermesteren hadde
wedder an sick genamen unde dar na gemelten Dirick unde Hinrick
inholt der Stadt boke gemechtiget, so mochte sick Hermen sulker macht
furder nicht biruken, dan moth des Schippers bewys one averleveren,
umme dar furder umme to gande wo recht is.
Actum ut supra [ultima Octobris]. Jussu consulatus.
NStB 1510 Omnium sanctorum.
1510 Nov. 8
310. Rechtsstellung des kirchlich Gebannten.
De Ersame Rath to Lübeck hebben twißken Hans Jurgens ancleger
eyns unde den Ersamen Matheus Kogeler borgermester to Grabow unde
Jochym BTuns rathmanne darsulvest antwerdesluden, seggende tor an-
sprake dessulven Hanßes, dat ße eme na vormoge der rechte nicht
schuldich weren to antworden, darumme dat he in dem banne were,
na vormoge itliker getogeder schlifft unde breve ßodans medebrin-
gende, dergeliken dat gemelte Jochym Bruns sampt itliken anderen vam
sulven Hanße unlanges hyr bynnen beßatet were, nicht jegenstande
dat se vorhen myt ome hyr im rechte eyne unvorscheden hangende
ßake hadden, dar umme ock sulke besäte van nener werde wesen scholde
etc. unde derhalven anderßdels, na beyder parte vorgevende ... aff-
seggen laten:
Nademe Hans Jurgens im banne, so weren de van Grabow ome to
antworden nicht plichtich unde de beßate, so he upt nye gedan hadde,
van nener werde.
Actum ut supra [octava Novembris]. Jussu consulatus.
NStB 1510 Martini.
1510 Nov. 13
311. Stekerechtdag. Krankheit des Vorspraken als echte Not.
De Ersame Rath to Lübeck hebben twyßken Clawes Reppenhagen
ancleger eyns unde Berndt Baßdouwen borger darsulvest antwordeß-
man anderßdels, van wegen itlikes geldes als by Clawes Bandouwen
borger to Rostock beßatet etc. furder seggende, dat ße allenthalven
eynen stickeden rechtdach derhalven gehat, dar inne erberorde Bernt
neddervellich were geworden, darumme vorhapende sick tho dem gelde
gerechtiget to weßen etc., dar tegen gemelte Bernt gesecht, dat ßodan
gelt ome vor de beßate togesecht, ock syn vorsprake in der tydt des
166

gestickeden rechtdages kranck gewesen were etc., na lengerm beyder
parte vorgevende ... affseggen laten:
Wowol Bernt Baßdow eyn antwordeßman is, dennoch, kan he bewyßen,
dat syn vorsprake to der tydt, alße ße allenthalven eynen stekerecht-
dach gehat, is kranck gewesen, des mach he geneten.
Jussu consulatus. Actum ut supra [Mercurij 13. Novembris].
NStB 1510 Martini.
1510 Nov. 15
312. Gemeinsame Sode. Gemeinsame Unterhaltspflicht.
De Ersame Rath to Lübeck hebben twyßken Albert Ketelhoth an-
cleger eyns unde Hans Ploge bürgeren darsulvest antwordesman anderß-
dels, van wegen eyns zodes twyßken oren beyden buseren, dar ße inne
woneden, stände, welker dorch syne gebreke gedachten Alberde water
in synen kelre bryngende schaden dede, derwegen begerende unde
sick vorhapende, van vorbenomeden Hanße allene den soth to beterende,
na lengerm beyder parte vorgevende ... affseggen laten:
Nademe de soth twysken oren huseren to orer beyder beste steyth, so
moten ße densulven beyde in wesende holden unde efberorde Albert
moth gedachten Hanß Ploge helpen densulven vorbeteren.
Jussu consulatus. Actum ut supra [Veneris 15. Novembris].
NStB 1510 Martini episcopi.
1510 Nov. 20
313. Einbringung eines herrenlosen Schiffes. Rechte der Reeder.
De Ersame Rath to Lübeck hebben twyßken Ern Märten Kran Rat-
manne tor Wyßmer ancleger eyns unde schipper Hans Helmes antwor-
deßman anderßdels, van wegen eyns schepes, so erbenomede Hans
angehalet unde in de Traven gebracht scholde hebben etc., dar tegen
desulve gesecht, de schipper myt dem schypfolke uth dem schepe ge-
faren unde datsulve alßo in der zee liggen hadden laten, dat welke he
denne angetastet, unde alße idt de schipper upp syn anbedent nicht
wolde wedderannemen, tor parte beste in de Traven mit sick gebracht
etc., na lengerm beyder parte vorgevende . . . affseggen laten:
Nademe de schypper schyp unde guth nicht hefft wyllen wedderumme
annemen unde alßo tor parte beste in de Traven gebracht is, so schal
167

Hans Helmes sodan schip den parten noch wedderantworden; hebben
se aver furder ansprake, dar gha id umme alße recht is.
Jussu consulatus. Actum ut supra [Merourij 20. Novembris].
NStB 1510 Elizabeth.
1510 Nov. 22
314. Anlage von Witwengeld. Zustimmung der Frau.
De Erßame Radt hebben twyßken Elizabeth zeligen Tyle Gudereyße
nagelaten wedewen eyns unde Bernt Bonniken, van wegen itlikes geldes,
so to desulven Elizabet besten in wysse rente, dar gemelte Bernt vor
gelavet hadde, scholde gelecht werden, wo ock desulve Bernt gesehen
to wesen myt der Stadt overste boke wolde bewysen etc. unde derhalven
andersdels, na clage ... affseggen laten:
Nadem sulk gelt myt Elyßabet weten, ock orem wyllen unde bywesen
na lüde der Stadt overste boke is angelecht, so is Bernt or derhalven
furder tho antworden nicht plichtich.
Actum ut supra [Veneris 22. Novembris]. Jussu consulatus.
NStB 1510 Clementis pape.
1510 Nov. 27
315. Erbrecht. Kinder und Kindeskinder. Repräsentation.
De Erßame Rath to Lübeck hebben twyßken Johan Kleytzen an-
cleger eyns unde Hanse Schulten unde mester Peter Lassur als vulmech-
tiger Hans Remsteden antwerdesluden andersdels, na beyder parte
vorgevende .. . affseggen laten:
Dat kynder syn neger im lubeschen rechte orer olderen erve uptoboren
wen kyndes kynder.
Jussu consulatus. Actum ut supra [Mercurij 27. Novembris].
NStB 1510 Kathrine virginis.
1510 Nov. 27
316. Einsicht ins Rechnungsbuch. Abschriften daraus.
De Ersame Rath to Lübeck hebben twyßken zeligen Meynolphes tor
Mollen testamentarien, nomptlick Hermen Momperroggen, Hinrick
Smedekens, Hinrick Gerdes unde Tonnyes Myllies an de eyne unde
168

Hinrick Greveraden an de andern syden, na beyder parte vorgevende
. .. äffseggen laten:
Nademe zeligen Meynolphes testament van eynem Ersamen Rade by
werde irkant unde gedachte testamentarij datsulve to entrichten ange-
namet, so möge ße by unde aver dessulven rekensboker gan unde Hin-
rick Greverarden mach dar mede by gan umme deßsulven to besichtigen;
aver ome aveschriffte dar uth to geven syn de testamentarien nicht
plichtich; unde furder dar irbenomede Tonnyes van hyr worde reysen,
mögen de anderen testamentarij nichtestomyn aver unde by de boke
gan.
Jussu consulatus. Actum ut supra [Mercurij 27. Novembris].
NStB 1510 Kathrine virginis.
1510 Nov. 27
317. Haftung aus Besitzübernahme bei Einheirat. Pfandrecht.
De Ersame Rath to Lübeck hebben twyßken Gert Bonnynge unde
Gert Beken, vormunderen zeligen Hans Eckmeygers nagelaten kyndern
eyns unde Hanße Gronewolde, dersulven kynder steffvader, van wegen
hundert unde twintich marck one to moderliker erffschichtinge uth-
gesecht inholth syner schrifft in dutsulve bock anno quarto Lutie vir-
ginis geschreven, angande: Gretke zeligen Hans Eckmeygers etc., vor
welke 120 mr. berorde Greteke eyn hus in der Danckquardes groven be-
legen unde alle ore andern redesten gudere vorpandet hadde etc., unde
derhalven anderßdels, na clage .. . äff seggen laten:
Nademe Hans Gronewolth in sulk hus unde guth den kynderen vor-
pandet getreden, so moth he to deme gelde synen steffkynderen uth-
gesecht ant worden.
Jussu consulatus. Actum ut supra [27. Novembris].
NStB 1510 Catherine virginis.
1510 Dez. 2
318. Sachschulden. Art der Leistung. Gattungssachen.
De Ersame Rath to Lübeck hebben twyßken Hanse Schymelowen
eyns unde Hanse Smede by dem Kalmarkede anderßdels, na clage . ..
äff seggen laten:
169

Nademe de kop twyßken den parten umme myth gelde unde laken to
betalen is gemaket, so mach Hans Smyth [mit] gude, dat copmans were
is, unde gelde van ome scheden.
Actum [Lune secunda Decembris].
NStB 1510 Barbare virginis.
1510 Dez. 9
319. Besäte auf zugesagtes Geld. Vorrang der Zusage.
De Ersame Rath to Lübeck hebben twyßken Clawes Reppenhagen
unde Hermen Lamberdes eyns unde Bernt Baßdouwen, alle bürgeren
darsulvest, anderßdels, van wegen itlikes geldes vormals by Clawes
Bandouwen borger to Rostock besätet etc., na beyder parte vorgevende
... ock flytiger vorhoringe eynes apen vorsegelden breves vam Ersamen
Rade to Rostock vorsegelt unde uthgegan, inhebbende, wo gemelten
Bernde ßodan gelth dorch gedachten Clawes Bandouwen togesecht
unde na der toßage by dem sulven Claweße dorch Bartolomeus Elve
van wegen irbenomeden Clawes Reppenhagens ock beßatet etc., unde
ock na besprake unde rypem rade vor recht affseggen laten:
Nademe de breff bruglich medebringeth dat ßodan gelth gemelten
Berndes togesechte gelth vor der besäte is gewesen, so is he neger dar
tho wen Clawes Reppenhagen.
Jussu consulatus. Actum ut supra [Lune 9. Decembris].
NStB 1510 Conceptionis Marie.
1510 um Dez. 11
320. Besäte. Haftung des Schiffes. Besserung des Schiffes.
Der Ersame Radt to Lübeck hebben twysken Hans Helmich ancle-
geren eyns unde Mathewes Schulten anthwordesman andersdels, van
wegen eyner besäte, so gedachte Hans Helmich up sodan schep tosampt
den guderen alse gemelt Mathewes nu foret up 25 mr. lub. gedan hadde
etc., na widerm ... affseggen laten:
Nademe Hans Helmich eyn ancleger, kan he denne bewysen wo recht
is, dat sodane 25 mr. yn des schepes nuth gekamen oinde gekert, so moth
gemelte Mathewes betalen.
NStB 1510 Conceptionis Marie.
170

1510 Dez. 11
321. Aufrechnung und Widerklage. Bürgenstellung.
De Ersame Rath to Lübeck hebben twyßken Diridk Hulxer unde
Hinrick Tatendorpe anclegeren an de eyne unde Hanße Hagenowen,
alle borgere darsulvest, antwerdeßman an de anderen syden, van wegen
seven unde dortigestehalve marck lubesch unde seven tunnen botteren,
so gemelte Hans Hagenow schyperen Goderde Simon, welker erbeno-
nomeden anclegeren sodans upgedragen unde avergegeven, vor fracht
scholde syn schuldich gebleven unde to Vellin wedderleveringe ent-
fangen scholde hebben etc., dar tegen gemelte Hans gesecht, dat he
itlike rekenschop unde tosage myt unde to ergedachten schipper hedde,
sick vorhapende, nademe irbenomede anclegere in dessulven stadth
wolden manen, dat se ome scholden borgen offte vorwyssinge stellen
to dem jennen to antworden, wes he up erbenomeden schipper myt
rechte bryngen konde etc., na lengerm beyder parte vorgevende .. .
äffseggen laten:
Nademe irbenomede Dirick unde Hinrick anclegere,  so moth Hans
Hagenouwer ersten van en der fracht halven scheden, unde ße moten
eme wedderumme borgen stellen tho antworden, wes he up dem schyp-
per mit rechte bryngen konde.
Jussu consulatus. Actum ut supra [Veneris undecima Decembris].
NStB 1510 Conceptionis Marie.
1510 Dez. 14
322. Vormünder und Nichtbürger als Geschäftszeugen.
De Ersame Rath to Lübeck hebben twisschen Magnus Bruns unde Hans
van Borgelen als vormunderen Telschen Ratken zeligen Peter Ratkens
nagelaten wedewen an de eyne unde Gert Eddelers antwordesman an
de anderen syden, van wegen itliker tuge, nomptlick Marquardt Hove-
sken, Hinrick Moller unde gedachten Hans van Borgelen, so de erbeno-
mede ancleger tegen gedachten Gert vorbrachten etc., welker tuge itlike
als Hans van Borgen unde Hinrick Moller derhalven, dat Hans eyn mede
vormunder unde Hinrick neyn borger were, gemelte Gert vormende
to schütten etc., na lengerm beyder parte vorgevende ... äff seggen
laten:
Nademe Hans van Borgelen unde Hinrick Moller aver dem handel
171

geweßen, wolden ße denne myt oren eden beholden, umme rechtes
rechten wyllen de warheyt to seggen, so mochten ße tuge tor sake weßen.
Jussu consulatus. Actum ut supra [Sabato 14. Decembris].
NStB 1510 Lutie virginis.
1510 Dez. 18
323. Unvermögen zur Sachleistung. Geldzahlung. Weddertucht.
De Ersame Rath to Lübeck hebben twyßken Hans Schymmelouwe
borger to Lübeck ancleger eyns unde deme vulmechtigen Hanßes
Smedes by dem Kalmarkede wonende antwordeßman anderßdels, van
wegen der betalinge, so Hans Smyt gemelten Hanse Schymmelouwen
don wolde, welker desulve Hans Schymmelouw nicht gesedigeth etc.,
na lengerm beyder parte vorgevende .. . äff seggen laten:
Nadem eyn Ersam Radt vormals gedeleth, dat Hans Smyth Hans
Schymmelouwen schal betalen, so moth he demsulven noch ßo don, unde
dar he one myt wäre nicht kan betalen, schal he myt ganckbarem gelde
don, unde können furder myt dersulven ßake nicht wedder vor den Radt.
Jussu consulatus. Actum ut supra [Mercurij 18. Decembris].
NStB 1510 Lutie virginis.
1511 um Jan. 22
324. Erbschichtung. Mangelnde Auseinandersitzung.
(aus Kolberg)
De Ersame Rath to Lübeck hebben eynes ordels halven, vom Ersamen
Rade to Kolberge vor se geschulden, twisken Hinrik Deteken eyns unde
Märten Ties antwerdesmanne andersdels, von wegen der erffschich-
tinge, so de vorscreven Hinrik von gemelten Märten synen halffbroder
vormende to hebben, na dem dat orer beider moder nicht were van
eme gescheden tor tidt als se sich myt dessulven Marthen vader int
hilge echte vo ränderet etc., na widerm ... laten äff seggen:
Is Hinrikes des anclegers vader sunder testamente gestorven unde de
moder myt den kindern im samende besitten bleven, und hefft nene
erffschichtinge den kinderen gedan, so mögen de kinder sulke erff-
schichtinge uth den guderen dorch de moder nagelaten noch forderen;
konde aver Märten bewisen dat sulk erffschichtinge uth den sulven
gesehen, des möcht he geneten.
NStB 1511 Vincencii martiris.
172

1511 Jan. 27
325. Annahmeverzug des Käufers. Übergang der Gefahr.
De Ersame Raeth to Lübeck hebben twisken Dirick Prole eyns unde
Hennen Bremer andersdels, van wegen itlikes soltes, als de sulve Her-
men van deme vorscreven Dirick gekofft unde doch nicht alle entfangen,
dan liggen hadde laten, wowol Dirick ome dat sulve hadde angebaden
unde dorch synen factor anbeden laten myt dem anhange, ock wolde
he dat nicht entfangen, so scholde id nochtans up eventur boligen bliven,
unde hadde it dorch de geswaren wegen laten etc., na clage . .. affseg-
gen laten:
Kan Dirick bowysen wo recht is, dat he overbodich is gewesen na dem
kope sulk solt Hennen to leveren unde darumme als he des van ome
unde synem factor nicht entfangen wolde, hadde wo recht is wegen
laten, so wert idt up Hermens eventur unde scaden gelegen hebben.
Actum ut supra [Lune 27. Januarij]. Jussu consulatus.
NStB 1511 Conversionis Pauli.
1511 Jan. 28
326. Gegenseitige Bürgschaft im Prozeß.
De Ersame Rath to Lübeck hebben twisken Peter Springhe eyn golt-
smedes geselle eyns unde Hinrick Vogeler synen vorigen herren anders-
dels, na beider parte vorgevende ... affseggen laten:
Na deme Peter borgen gestellet hefft dar vor, wes Hinrick up one mit
lubeskem rechte bringen kan, so moth Hinrick ome wedderumme ock
vorwyssen off he by ome na orer beider rekenschop synes lones halven
wes to achter bliven worde.
Actum [Mercurij 28. Januarij]. Jussu consulatus.
NStB 1511 Conversionis Pauli.
1511 Jan. 29
32?. Erbschichtung. Frist bei Abwesenheit einiger
Erbberechtigten.
De Ersame Radt to Lübeck hebben twisken Anneken, zeligen Hans
Groten wedewen eyns und Elver Groten andersdels, van wegen der erff-
schichtinge, so desulve Elwer den erven syner vorstorven fruwen don
scholde, der he averbodich, wen andere buten lanth sinde unde dar ok
173

thohorende dar mede bykamen etc., na beider parte widerem vorgevende
. . . af seggen laten:
Na deme de frouwe ume trent Pasken vorstorven, und etlike oren nege-
sten buten landes syn scholen, so moste se sake der erffschichtinge jar
unde dach stan umb alsden dar umb to gande wo recht is.
Actum Veneris 29. Januarii. Jussu consulatus.
NStB 1511 Conversionis Pauli.
1511 Jan. 31
328. Kauf. Mängelrüge. Wandlung. Beweis. Ersatz.
(aus dem Niedergericht)
De Ersame Rath to Lübeck hebben eynes ordels halven uth dem
neddersten rechte vor se geschulden twisken Jacob Mulen eyns unde
Vith Blancken andersdels, van wegen itlikes vlasses, na clage .. . aff-
seggen laten:
Na deme Jacob Mule wo recht is bewyset hefft, dat sulk vlas neen kop-
mans gud is, wyl he den myt sinem rechte beholden, dat sailk vlas noch
so gud is als do he dut entfenck, so moth Vith datsulve wedder to sick
nemen, unde Jacob moeth ome, wes dar van vorkofft is, betalen.
Actum [Veneris ultima Januarij],
NStB 1511 Conversionis Pauli.
1511 Febr. 5
329. Klage nach toter Hand. Voraussetzungen. Rechnungsbuch.
De Ersame Rath to Lübeck hebben twisken dem vulmechtigern zeli-
gen Lutken Reynstorpes nagelaten wedewen eyns unde den vormun-
dern zeligen hem Jacob Wylkens wandages rathmannes to Lübeck
nagelaten [kynderen] andersdels, van wegen achteyn hundert und negen
marck lubesch, so zelige Lutcke by gedachten zeligen hern Jacob scholde
to achter bleven syn, des de bororden vormunder nicht bostunden, seg-
gende, dat se van sulker schult in zeligen hern Jacob boken nicht gefun-
den und darumme ock wol liden konden, dat de sulven boke uth bovel
des Ersamen Rades bosichtinget werden; dar tegen gesecht, nadem de
zwaren mekeler den kop unde termin des kopes getuget, so moste dar-
tegen de betalinge ingebracht werden, na lengerm beider parte vor-
gevende ... äff seggen laten:
174

Nademe de antwordeslude der nicht bostunden, so moste de cleger
sodan schult wo lubesch recht is na doder hant bowysen unde inbringen.
Actum ut supra [Mercurii 5. Februarii] Jussu consulatus.
NStB 1511 Dorothee virginis.
1511 März 14
330. Spekulationskauf. Kaufpreisbestimmung.
De Ersame Rath to Lübeck hebben twisken Cort Ratman borger
darsulvest ancleger an de ene unde Hanse Wolders burgermester to
Vemeren antwerdesman an de anderen syden; van wegen 17 marck
lubesch so ome resteden scolden van 30 drompten hoppen, so desulve
Cort gemeltem Hanse so dur als de hoppe tokumpstigen worde gelden
to betalen vor vyff jaren vorkofft hadde etc., so he sede, dar tegen ge-
melte Hans gesecht, dat he den hoppen nicht also, wo angetagen, dan
vor 12 schul., als he to der tidt gegulden, gekofft hadde etc., na len-
germ beider parte vorgevende ... affseggen laten:
Konde Hans Wolder botugen unde wo recht is bewisen, dat de hoppe
in der tidt des kopes nicht mer wen 12 schill. gegulden, so were he
densulven durer to betalen nicht plichtich ...
Jussu consulatus. Actum ut supra [Veneris 14. Marcij].
NStB 1511 Invocavit.
1511 März 14
331. Leihe. Haftung des Entleihers.
De Ersame Rath to Lübeck hebben twisken Simon Orth borger dar-
sulvest ancleger eyns unde Hanse Tempelmanne ok borger to Lübeck
antwerdesman andersdels, van wegen eynes kabeis, so gedachte Simon
dem sulven Hanse Tempelman vormals up dessulven ansokent in guden
loven gelenth hadde, na lengerm beider parte vorgewende ... affseggen
laten:
Na dem Hans Tempelman den kabel entfangen to hebben bosteit, so
moth he Simon Orth densulven so gut alse he to der tidt geweset oft
de werde wedderleveren edder derhalven synen wyllen maken twisken
dith unde mandage erstfolgende.
Jussu consulatus. Actum Veneris 14. Marcij.
NStB 1511 Invocavit.
175

1511 März 15
332. Erbteilung.
De Ersame Raeth to Lübeck hefft twisken Heyne Wisen eyns unde
itliken anderen , so sick neven ome to zeligen Lucien Fresseides nage-
laten guder de negesten tuget hebben, andersdels, na clage .. . affseggen
laten:
Dat sulke nagelaten guder mosten na hovettale under den negesten
erven gedelet [werden].
Actum ut supra [Sabbato 15. Marcij]. Jussu consulatus.
NStB 1511 Invocavit.
1511 März 19
333. Miete. Kündigungstermine. Nichteinhaltung.
De Ersame Rath to Lübeck hebben twisken Magnus Bruns eyns unde
Joachim Tacken andersdels, van wegen der buden, so de sulve Jochim
van dem vorscreven Magnus in hure gehat mit dem boschede, dat he
ome eyn halff jar to voren scholde upseggen, so Jochim up Michaelis
esst Pasken nicht gedan, na clage ... affseggen laten:
Na dem Jochim to rechten tyden als up Michaelis effte Pasken sodan
boden nicht upgesecht, so moste he tor hure antworden.
Actum ut supra [Mercurii 19. Marcii]. Jussu consulatus.
NStB 1511 Reminiscere.
1511 März 21
334. Gesellschaft. Vollmachten des Gesellschafters. Haftung.
(aus dem Niedergericht)
De Ersame Rath to Lübeck hebben twisken Hinrick van Verden eynen
kopgesellen an de eyne unde Hans Märe to Hadersleven wanende an de
anderen syden, eyns ordels halven uth deme neddersten rechte vor se
geschulden, itlikes hoppen halven, nomptlik 36 drompt, so gemelte Hin-
rick gedachtem Hanse vorkofft unde to Hadersleven gesant, ock dar sul-
vest eyneme Hans Frederikes genompt, de sick dessulven Hans Mars
masschup to synde gesecht, dorch den forman gelevert hadde, des doch
desulve Hans Märe nicht bostunt, seggende, dat he nene masschuppe
gehat etc., na lengerm beider parte vorgevende . .. affseggen laten:
Kan Hinrick van Verden wo recht is bowisen, dat de hoppe baven-
176

screven Hans Frederickes als Hans Mars masschupp gelevert, so moth
he den hoppen betalen.
Jussu consulatus. Actum ut supra [Veneris 21. Marcij].
NStB 1511 Reminiscere.
1511 März 21
335. Städtische Gerichtsbarkeit für Ritter und Untertanen.
(aus dem Niedergericht)
De Ersame Rath to Lübeck hebben twisken deme duchtigen Jurgen
Prene eyn unde Hinrick Todde eynem hußman andersdels, eyns ordels
halven uth deme neddersten rechte vor se geschulden etc., na clage ...
äffseggen laten:
Nademe Hinrick Todde hir in de Stadt gekamen is unde to richte stan
wil, so mach de erbenomede Jurgen Pren one nicht uthforen; averst
hefft he wes to ome to seggen, mach he one wo recht is beschuldigen,
id ga dar umme als recht is.
Jussu consulatus. Actum Veneris 21. Marcij.
NStB 1511 Reminiscere.
1511 März 22
336. Gewerberecht. Apellation gegen den Entscheid der
Wetteherren.
(von den Wetteherren)
De Ersame Rath to Lübeck hebben twisken den olderluden der har-
makere eyns unde den olderluden der hudekoper andersdels, van wegen
des harkopes, dar de bororden hudekoper den vorscreven harmakeren
inne to vorfange wesen unde dar aver van den Ersamen weddeheren
entscheden sculden wesen, also de hudekopere scolden sick des har-
kopes entholden unde dat har den harmakeren kopen laten etc., na clage,
antworde, reden, wedderreden, insage, besprake unde ripem rade sulke
der weddeheren sententie confirmert.
Actum ut supra [sabato 22. Marcii]. Jussu consulatus.
NStB 1511 Reminiscere.
12	177

1511 März 22
337. Stekerechtdach. Säumnis. Sachfälligkeit. Echte Not.
Frist zu ihrem Beweis.
De Ersame Rath to Lübeck hebben twisken Corde Koninge clagende
dat wowol he vor langer tidt unde to velemalen myt synem jegenparte
van Vlensborg eynes angeholden schepes halven vor dem sulven Rade
irschinende, dergeliken wowol eyn Ersam Rath demsulven parte eynen
stekerechtdagh inholt eyner schrifft in der Stadt bock am jungest vor-
gangen jare Conceptionis Marie gescreven, angande: De Ersame Rath
to Lübeck hefft Cort Jepsen etc., vorgesticket unde densulven eyns
und ander verve vorlenget, so dat se up hüte allenthalven scholden
vorkamen, so were he doch nicht irschenen noch sinen vulmechtigeren
geschicket, und int ende na vorlesinge eynes breves vam hern Koninge
vorsegelt up demesulven schepe by Haken Bruns gefunden, ok eyner
bokantnisse dessulven Hakens in duth boek Martini lest leden ok ge-
screven, angande: Hake Bruns etc., begert unde beden, dat eyn Ersame
Rath sin wedderparth wolde vellich delen offt sulk schip unde gud vor
prys kennen, unde Hanse Holsten, de dar tegen antwerdet, dat wowol
sin part up hüten eynen stekerechtdach hadde, so were doch dat sulve
myt anderen anliggende unde kranckheide vorhindert, protesterende
van sulven neyne vulmacht to hebben, dan hefft itlike breve overant-
werdet deme Ersamen Rade etc., na widerm beider parte vorgevende...
äffseggen laten:
Na deme dat wedderpart up dussen stekerechtdach in egener personen
effte dorch synen vulmechtigeren nicht irschinen, so is datsulve vellich,
sundern worde bynnen 14 dagen wo recht is bewiset, dat ome sodans
eafftige noth sake benamen hebbe.
Jussu consulatus. Actum ut supra [Sabbato 22. Marcij].
NStB 1511 Reminiscere.
1511 März 26
338. Frachtrecht. Verlust des Gutes durch Feindeinwirkung.
Haftung.
De Ersame Rath to Lübeck hebben twisken Silvester Schulverman
borger darsulvest ancleger eyns unde Clawes Radeleff ok borger to Lu-
beke antwerdesman andersdels, van wegen 20 tunnen soltes, der ge-
dachte Silvester dorch vorsumenisse gemelten Clawes vormals schaden
hedde genamen etc., dar tegen gemelte Clawes gesecht sick van des
hern Koninges uthliggeren in der zee gejaget to wesen, unde also als
178

he den mast affgesegelt, ock in mininge was dat schip in strant to lopen,
sodanen schaden in deme schepe, ok uthwaskinge des soltes geleden,
dar umb sick vorhapende to den 20 tunnen soltes to antwerden nicht
plichtich to zinde etc., na lengerm beider parte vorgevende . . . aff-
seggen laten:
Wowol Clawes eyn antwerdesman, dennoch kan he bewisen, dat so-
dane schade dorch beanxtinge des Koninges uthligger gesehen, so moth
id dar by blyven unde he darff to bovenscreven 20 tunnen soltes nicht
antwerden.
Jussu consulatus. Actum ut supra [Mercurij 26. Marcij].
NStB 1511 Oculi.
1511 März 28
339. Kauf. Gültigkeit. Ungeldpflicht des Käufers.
(aus dem Niedergericht)
De Ersame Rath to Lübeck hebben twisken Hans Smede in der Visk-
straten eyns unde Gherde Luthmers andersdels, eyns ordels halven uth
dem neddersten richte vor se geschulden, van wegen itlikes hoppen, so
de sulve Gert gemelten Hanse scholde vorkofft, ok hebben gemeten
laten, so dat Hans dat ungelt neven 30 marck up den kop soulde betalt
'hebben etc., na clage .. . affseggen laten:
Kan Ghert bowisen, dat de ruffelingh dorch dat gut gegan is, unde noch
dat sulve gut is, so moth Hans Smit betalen.
Actum ut supra [Veneris 28. Marcii].
NStB 1511 Oculi.
1511 März 28
340. Schiffsverkauf ohne Wissen eines Mitpartners.
Ungültigkeit.
(aus dem Niedergericht)
De Ersame Rath to Lübeck hebben twisken Peter Illies ancleger eyns
unde Hanse Schutmanne andersdels, eyns ordels halven uth dem ned-
dersten rechte vor se geschulden, van wegen eyner schuten, so deßulven
Peters boslude scolden vor Naxkow angehalt, ok under sinen segel unde
anderer nottorffte vor de Traven gebracht unde dar sunder synem we-
ten unde willen gedachten Hanse vorkofft hebben, na clage . . . aff-
seggen laten:

12*

179

Kan Peter Illies bowisen, dat he an sulker schuten part gehat, unde
is se denne sunder syn wetent unde synen willen vorkofft, so is de kop
van nener werde.
Actum ut supra [ Veneris 28. Marcii]. Jussu consulatus.
NStB 1511 Oculi.
1511 März 28
341. Übernahme der nachgelassenen Schulden durch
Verwillkürung.
(aus dem Niedergericht)
De Ersame Rath to Lübeck hebben eyns ordels halven vor se uth
dem neddeTsten rechte geschulden, twisken Heyne Holthusen eyns unde
Hinrick Asel andersdels, van wegen itliker schult, so gemelte Heyne
by zeligen Pawel Westphael schal syn to achter bleven, na clage, ant-
worde, reden, wedderreden, insagen, ok vorhoringe eynes breves vam
Ersamen kopmanne to Bergen vorsegelt, unde na bosprake unde ripem
rade affseggen laten:
Nademe Hinrick Asel sick vorwillet hefft alle schult zeligen Pawel West-
phaels to betalen na inholde des kopmans breve, so moeth he alle sulke
scult, wo recht is nagebracht, betalen, unde hebben darup den sulven
breff by macht gedelt.
Actum Veneris 28. Marcij.
NStB 1511 Oculi.
1511 März 28
342. Vorabverurteilung nach Maßgabe des Anerkenntnisses.
De Ersame Rath tho Lübeck heibben twisken Dirick Gruben als vul-
mechtigeren zeligen Peter Polderman nagelaten wedewen unde vor-
munderen eyns unde Hanse Tomassens andersdels, van weghen itliker
laken, so de sulve zelige Peter gemelten Hanse scholde vorkofft hebben
tor summe 21 marck lopende, dar tegen desulve nicht neher dan effte
17 marck bokande, jodoch nicht vor sick, dan lofftes halven schuldicb
to wesen, na clage .. . affseggen laten:
Wes Hans bosteit, dar he vor gelavet hefft, dar moth he to antwerden
unde betalen, unde gha umb dat ander wo recht is.
Veneris 28. Marcii.
NStB 1511 Oculi.
180

1511 März 29
343. Rechtskraft der Niedergerichtssprüche.
Weddertucht an den Rat.
De Ersame Rath to Lübeck hebben twisken Tile Hoppen eyns unde
Hinrick van Delden andersdels, na clage . .. affseggen laten:
Na dem de sake im neddersten rechte is affgericht unde van dar nicht
geschulden, so moeth idt dar by blyven unde ga dar furder urame wo
recht is.
Actum ut supra [Sabbato 29. Marcii].
NStB 1511 Oculi.
1511 März 29
344. Klage mit Handschrift. Anerkenntnis der Echtheit.
Einreden.
De Ersame Rath to Lübeck hebben twisken den vormunderen zeligen
hem Jacob Wylkens nagelaten wedewen eyns unde Johan Bonen an-
dersdels, van wegen eyner hantscrifft in eyner scrifft am middeweken
lestleden in duth sulve boeck gescreven effte vidimert etc., na clage . . .
affseggen laten:
Na dem dat de cleger myt eyner hantscrifft manen, der Johan Bone bo-
steit, so moth Johan na vormoghe der hantschrifft betalen, unde ga dar
furder umb wo recht is.
Actum jussu consulatus. Sabbato 29. Marcij.
NStB 1511 Oculi.
1511 März 29
345. Brautschatz. Einmahnungsf rist zur Erhaltung
des Anspruchs.
De Ersame Rath to Lübeck hebben twisken Diderick Holsker eyns
unde den negesten erven zeligen Hinrick Sevenekes andersdels, na
clage . . . affseggen laten:
Kan Dirick Hulsker bowisen, dat he umb den brutschat bynnen jare
unde dage gespraken, so mothen one desulven zeligen Hinrickes nege-
sten erven betalen.
Actum jussu consulatus. Sabbato 29. Marcij.
NStB 1511 Oculi.
181

1511 März 29
346. Vergleich wegen Körperverletzung. Wirkung für einen
Mitgeschädigten. Bürgschaft.
De Ersame Rath to Lübeck hebben twisken schipper Georgius Tho-
masses anders genomet Hülsten sampt itliken kopgesellen, bosluden
unde anderen, so uth vorsumenisse Clawes Bokeman, wowol he des
nicht bestunt, scholden dorch angesenghet bussenpulver geseriget wesen
eyns unde demsulven Clawes sulker vorsumenisse unde Schadens hal-
ven andersdels, dar aver se dorch de Ersamen hern Fritze Gravert unde
hem Hartich Stangen Rathmanne tho Lübeck, vam Ersamen Rade dar-
sulvest dar sunderlikes to gefoget, in sulker wyse vordragen weren, dat
Clawes Bokeman scolde der sulvigen so boschediget arstelon botalen
unde dar mede scholde alle furder ansprake unde insage, so de cleger
sampt esst int bosunder der wegen to one hadden, gentzliken to eynem
vullenkomen ende vordragen wesen, so se des allenthalven bostunden,
na lengerm vorgevende ... affseggen laten:
Nadem de Radesheren de sake in der gude unde fruntscop vordragen,
so moste Clawes Bokeman, wes byspraken unde vorlaten, holden; aver
nadem Hans Meckinck myt den anderen clegern ok boschediget, der
anderen, als se seden, scal syne vulmacht tor sake gegeven hebben, so
mothen se sick samptlick unde myt samender hant dar vor stellen, dat
de sulven sulke vordracht ok holden unde dar nicht tegen.
Achim Jussu consulatus. Sabbato 29. Marcij.
NStB 1511 Oculi.
1511 März 31
347. Bürgschaft mit samender Hand. Haftung.
De Ersame Rath to Lübeck hebben twisken den olderluden der olt-
scrodere eyns unde Hanse Varnheide andersdels, na clage . . . affseggen
laten:
Nadem de oltscroder bowiset hebben, dat Hans Varnheide myt sameder
hant gelavet, so moeth he to dem hovetsummen antwerden.
Actum Lune ultima Marcii. Jussu consulatus.
NStB 1511 Letare.
182

1511 März 31
348. Brautschatz in barem Geld. Beschaffung aus dem Vermögen
der Frau.
De Ersame Rath to Lübeck hebben twissken Clawes Meseken eyns
unde mester Peter Lasur, Hinrick van Lennep unde Amt van Damen
andersdels, van wegen des jennen, so de sulvigen mester Peter, Hinrick
unde Amt, als duthmal vormunder Ghoden zeligen Hinrick Peperlin-
ges nagelaten wedewen, gemelten Clawese mit ore in gelde gelavet to
brutschatte, des se tostunden, etc., na clage .. . affseggen laten:
Na deme de vormunder der frowen Clawese to brutschatte redt gelt
gelavet hebben, so mögen se ome der frowen guder, wo recht unde dar
to wontlick is, toscriven, unde dar äff sodan medegolavet gelt laten
maken, jodoch scolen se vorwissen, wes zeligen Hinrick tovorn myt
der sulven frowen gelavet was.
Actum Jussu consulatus. Lune ultima Marcii.
NStB 1511 Letare.
1511 April 5
349. Rente. Rückzahlungsangebot. Gläubigerverzug.
De Ersame Rath to Lübeck hebben twisken Clawes Meseken eyns
unde Märten Groten andersdels, na clage ... affseggen laten:
Nadem Märten Grote vor twen jaren is averbodich gewesen des hovet-
stols myt der rente, und dat sulve by ome van Hermen Lammerdes bo-
satet wart, so is he vor de middel tidt tor rente nicht geholden.
Actum jussu consulatus. Sabbato quinta Aprilis.
NStB 1511 Letare.
1511 April 9
350. Bürgschaft zur gesamten Hand. Rückgriffsrecht des
zahlenden Mitbürgen.
De Ersame Rath to Lübeck hebben twisken Hanse Varnheide eyns
unde zeligen Hans Butzouwen testamentarien andersdels, van wegen
eynes lofftes, so de sulve Hans Varnheide unde zelige Hans Butzow
vormals myt samender hant gedan etc., na clage . . . affseggen laten:
Na dem Hans Varenheide unde zelige Hans Butzow myt sameder hant
gelavet   unde   Hans Varnheide   derhalven   hefft mothen botalen, so
183

mothen   Hans   Butzowes  testamentarien  effte  erven  sulke  botalinge
helpen dragen.
Screven jussu consulatus. Actum ut supra [Mercurii nona Aprilis].
NStB 1511 Letare.
1511 Mai 7
351. Besäte auf besatetes Gut. Machtlosigkeit.
(aus dem Niedergericht)
De Ersame Rath to Lübeck hebben twisken Tile Hoppen an de eyne
unde Johan van der Beke unde Hennen Telmanne an de anderen syden,
van wegen en bosate, so de vorscreven Johan unde Hermen up itlike
guder gedan, de gemelte Tile vor jar unde dage myt rechte befordert
unde myt ordel unde rechte an sick gebracht hadde etc., eyns ordels
halven uth deme neddersten rechte vor se geschulden, na clage . . .
affseggen laten:
Na dem dat richtebock medebringet, dat Tile Hoppen sodan guder wo
recht is hefft vorfordert unde dar in gewiset is, so mach he des geneten
unde de bosate dar na up desulven guder gedan is van nener werde.
Actum 7. Maij. Jussu consulatus.
NStB 1511 Misericordia domini.
1511 Mai 7
352. Brautschatz der Witwe bei Verheiratung der Tochter.
Umfang. Abzüge.
De Ersame Rath to Lübeck hebben twisken Dirick Hulsker in namen
syner eliken husfrouwen Katherinen ancleger eyns unde Clawes Alber-
des, Hans Kastorppe unde mester Peter Lasur als vormunderen Anneken
zeligen Hinrick Sovenekes, wandages borger to Lübeck, nalaten wede-
wen antwerdesluden andersdels, van wegen des brutschattes, so gemelte
Dirick uth zeligen Hinrickes gudern forderde to hebben, na lengerm
beider parte vorgevende . .. affseggen laten:
Nadem Dirick Hulsker brutscat manet, so mögen de Vormünder vor-
benomet mit den guderen, so zelige Hinrick Soveneke to brutschatte
entfangen, densulven wedderumme vornogen by also dat se de guder,
184

so gud als de brutscat gewesen, maken, mit deme anhange, wes Dirick
esst syne husfrouwe vorhen entfangen, ok wes an bowyslike unplicht
van brutscatte gedan, to mögen in den brutscat körten.
Jussu consulatus. Actum ut supra [7. Maij].
NStB 1511 Misericordia domini.
1511 Mai 9
353. Urteilsschelte. Voraussetzung.
(aus dem Niedergericht)
De Ersame Rath to Lübeck hebben, eyns ordels halven uth deme
neddersten rechte vor se geschulden, twisken Dirick Bremer eyns unde
Hanse van Alden andersdels, na beider parte vorgevende . . . affseggen
laten:
Nademe Dirick vorbenomet im neddersten rechte brokich geworden, so
moth he ersten der wegen van den vageden scheden, id ga dar na umb
de hovetsake wo recht is.
Jussu consulatus. Actum Veneris 9. Maij.
NStB 1511 Misericordia domini.
1511 Mai 9
354. Schuldenhaftung der unbeerbten Witwe.
(aus dem Niedergericht)
De Ersame Rath to Lübeck hebben, eynes ordels halven uth deme
neddersten rechte vor se geschulden, twisken Hans Wegener eyns unde
Lisabeth zeligen Clawes Scroders nagelaten wedewen andersdels, van
wegen eyner bosate unde inwisinge, so in unde up itlike guder gemelter
Lisabeth arfflich, so se sede, angefallen, van wegen gedachtem Hanse
itlikes geldes halven, so he (als he gesecht) by zeligem Clawes Scroder
to achter gebleven etc., vorgewant unde geschehen, na lengerm beider
parte vorgevende ... affseggen laten:
Na dem bavenscrevene Lisabeth myt zeligem Clawese Scroder is un-
bearvet, so dorff se to dessulven schulden nicht antwerden.
Jussu consulatus. Actum ut supra [Veneris 9. Maij].
NStB 1511 Misericordia domini.
185

1511 Mai 14
355. Prisenrecht.
De Ersame Rath to Lübeck hebben twisken Cort Konninghe unde
Dirick Gudhus eyns unde Warner Kaie van Metz andersdels, van wegen
eynes schepes to sampt de inwesende guderen, so gemelte Warner van
Schelßor in Dennemarcken bolegen gebracht, des he ok also gestendich
geweset, unde gedachten Cordes unde Dirickes uthliggere angehalt had-
den etc., na lengerm beider parte vorgevende, clage, antworde, reden,
wedderreden, insage, besprake unde ripem rade, nadem sodane schip
mit den guderen uth Dennemarcken vigender lande gekamen, vor pris
erkant unde gedelt.
Jussu consulatus. Actum Mercurij 14. Maij.
NStB 1511 Jubilate.
1511 Mai 16
356. Vertretungsmacht zweier Mitvormünder für die übrigen.
Verfügungsrecht.
De Ersame Rath to Lübeck hebben twisken Hanse van der Beken
vulmechtigen procurator Hermen Tillemans borgers darsulvest to Lübeck
ancleger eyns unde Hermen Munde, ok borger to Lübeck, andersdels,
van wegen 12 marck rente, so gemelte Hermen Munt myt synen mede-
vormunderen, nomptlick Johan van Leverdes unde Simon Jons, darsul-
vest ok jegenwordich synde, in seligen Hermen Bremers nalaten gudere
bovenscreven Hanse van der Beken in namen vorberort wolden toschri-
ven laten etc., dartegen Dirick Bremer, zeligen Hermen Bremers nage-
laten sone, gesecht, sick vorhapende sodane vorlatinge unde toschri-
vinghe nicht schehen scholde unde muchte, indeme de vormunder nicht
alle torstede weren, unde ok ome noch nene rekenscop unde boschet
gedan hedden etc., na lengerm beider parte vorgevende .. . affseggen
laten:
Nademe der vormunder twe torstede unde jegenwordich, so mögen se
de rente vorlaten, hefft aver Dirick Bremer to on jenige tosprake, dar
ga it umb als recht is.
Jussu consulatus. Actum ut supra [Veneris 16. Maij].
NStB 1511 Jubilate.
186

1511 Mai 23
357. Verpfändung. Ausschließliche Sachhaftung.
(aus dem Niedergericht)
De Ersame Rath to Lübeck hebben twisken Valentin Körten und
mester Gosschalck Borninck andegeren eyns unde mester Peter Samekow
andersdels eynes ordels halven uth dem neddersten rechte vor se ge-
schulden, na clage ... affseggen laten:
Kan mester Peter wo recht is bowisen, dat he Valentin unde mester
Gosschalcke eyn hus vorpandet unde se dat sulve tor noge angenamen
und vorfolget hebben, so moten se de botalinge im sulven pande soken.
Veneris 23. Maij.
NStB 1511 Cantate.
1511 Mai 23
358. Ersiizung.
(aus Wismar)
De Ersame Rath to Lübeck hebben eynes ordels halven vam Ersamen
Rade tor Wysmar vor se geschulden twisken Hanse Stettin ancleger eyns
unde dem vulmechtiger Tilsken Pluses antwerdesparte andersdels, na
beyder parte vorgevende, clage, antwerde, reden, wedderreden, ok na
vorhoringe eynes ordelsbreves vam sulven Ersamen Rade to Wysmar
vorsegelt, dar inne dusser sake halven affgesecht eyne sententie, ludende
van worden to worden so hyr na folget:
Kan Tilske Pluser id tugen, se sodane boden to vormalen in brutscatt
entfangen, ok by vyffundetwintich jaren ungeferlich rowsam hebbe
boseten, des möge se geneten, is ok der wegen dem bovenscreven Hanse
Stettyne breder to antwerdende nicht plichtich,
unde na bosprake sulke sententie confirmeret.
Actum jussu consulatus Veneris 23. Maij.
NStB 1511 Cantate.
1511 Mai 23
359. Besäte. Beweis außerhalb des Gerichtsbuches.
(aus dem Niedergericht)
De Ersame Rath to Lübeck hebben twisken Jurgen Vote eyns unde
Peter Tramme andersdels, eyns ordels halven uth deme neddersten
rechte vor se geschulden, van wegen itliker tuchnisse, so gemelte Peter
187

up eyne bosate gedachte to foren etc., na lengerm beider parte vor-
gevende ... affseggen laten:
Wowol de tuchnisse der bosate unde inweldinge int richtebock nicht ge-
screven, dennoch kan Jurgen de sulve noch myt levendighen thugen
bowisen, des mach he geneten.
Jussu consulatus. Actum ut supra [Veneris 23. Maij].
NStB 1511 Cantate.
1511 Mai 26
360. Sode. Unterhaltungs- und Ausbesserungslast.
De Ersame Rath to Lübeck hebben twisken der Jungesken kinderen
Vormündern unde Hans Mewese sampt itliken andern anclegern eyns
unde mester Steffen Amdes antwerdesman andersdels, van wegen der
trummen waters, in de sode dregende, vorbeteringe, dar to gemelte
mester Steffen nicht wolde sick dorch beteringe den anderen synen na-
beren behulplich wesen etc., na lengerem beider parte vorgevende ...
affseggen laten:
Na deme de trummen schaden tofogeden, so scholden de ancleger by
de soethmester ghan unde laten desulven beteren, unde dar to scholde
unde muste eyn elk, so dar to hörende, behulpen wesen; were averst
emant dar inne unwillich, aver den wolde eyn Ersam Raeth up der
andern forderinge wes recht is vorhelpen.
Jussu consulatus. Actum ut supra [Lune 26. Maij].
NStB 1511 Vocem Jocunditatis.
1511 Juni 11
361. Verpfändung einer Rente. Mehrfacher Verkauf dieser
Rente. Haftung für das Pfandrecht.
De Ersame Rath to Lübeck hebben twisken Barteide Rosen ancleger
eyns unde mester Peter Lasur antwerdesmanne andersdels, van wegen
drierhundert marck, so selige her Hinrick Lipperode wandages rathman
to Lübeck van sinen medevormunderen dessulven Barteides entfangen
unde dar vor eyne vorwissinge an de rente, so he in Bartolt Rosens
huse hadde, gedan, inholt eyner scrifft Anno 78 Palmarum in duth boek
gescreven, angande: De Ersame Er Hinrick Lipperode etc., welk husvan
mester Peter vorgescreven vorkofft, unde dar up desulve under anderen
antwerde, dat sulke rente were int erste van zeligen Er Hinrike unde sine
frowen unde van der sulven an Hanse Pren kofftes kopes, unde van dem
188

up sine testamentarien, unde van den up de Westphelesken stedes vor
dem ErsamenRade unde wo recht is gekamen, ok stedes umbygespraken,
dergeliken jar unde dach gelevert gebleven etc., na widerm beider parte
vorgevende ... affseggen laten:
Na deme sulke rente under langer tidt unde to velmalen vorandert, ok
stedes jar unde dach gewardet, so wer mester Peter dar to to antwerden
nicht schuldich, dan Bartolt mach umme sulk gelt anspreken de negesten
des jennen, de sodans inholt der Stadt boek entfangen.
Actum jussu consulatus Middewekens undecima Junij.
NStB 1511 Ascensionis domini.
1511 Juni 14
362. Testamentarische Verfügung über den Brautschatz durch
die Frau.
De Ersame Rath to Lübeck hebben twisken den vormenten negesten
erven zeligen Taleken Kulen eyns unde der sulven testamentarien
andersdels, na clage ... affseggen laten:
Nademe de frouwe up de gisste, so or zelige Peter Kule in synem testa-
ment boven oren bruthschatt [gegeven hefft], unde nicht up den brut-
schatt ore testamente gemaket, so delet de Rath dat suive by macht.
Axtum Lune 14. mensis Julij. Jussu cosulatus.
NStB 1511 Divisionis apostolorum.
1511 Juli 30
363. Prozeßbürgschaft des Ausheimischen.
De Ersame Rath to Lübeck hebben twisken Märten Northmanne tor
Hilgenhaven ancleger an de eyne unde Gorges Moller copgesellen to
Rozstock syne vorkeringe hebbende antwerdesmanne an de anderen
syden, na clage ... affseggen laten:
Na deme Märten als eyn uthheymes man borgen to stellen averbodich,
so moste Gorges, in deme he ok uthheymeschs, eme, Märten, ok borgen
stellen, wes gedachte Märten im lubesschen rechte up one bringen kan.
Jussu consulatus. Actum ut supra [penultima Julij].
NStB 1511 Panthaleonis martiris.
189

1511 Aug. 2
364. Schiffswegnahme. Haftung des Reeders für den Schiffer.
De Ersame Rath to Lübeck hebben twisken Märten Nortmanne van
der Hilgenhaven ancleger eyns unde Ern Hennen Mesmanne rath-
manne to Lübeck to sampt schippern Jochim Osseborne antwerdesluden
andersdels, van wegen eyner schuten myt weyten geladen, so gemelte
Jachim Osseborne in frunde haven angehalt unde genamen scholde
habben etc., dar up her Hennen gesecht, sodans buten syn bovel ge-
sehen to wesen, darumme sick vorhapende, dat he darto nicht plichtich
were to antworden etc., na lengerm beider parte vorgevende ... aff-
seggen laten:
Nademe Jachim Osseborne de schuten buthen Ern Hermens bovell ange-
halt, hefft denne he unde nicht Er Hennen der guder genaten, so moeth
he unde nicht Er Hermen tor sake antwerden, unde moste derhalven
wedder in de slote gan, it ginge denne furder umb de sake wo recht is.
Jussu consulatus. Actum [seeunda Augusti].
NStB 1511 Petri ad vineula.
1511 Aug. 2
365. Kauf für fremde Rechnung. Haftung des Kommissionärs
für den Kaufpreis.
De Ersame Rath to Lübeck hebben twisken Märten Nortmanne van
der Hilgenhave ancleger unde Gorges Moller copgesellen to Rozstock
syne vorkeringe hebbende antwerdesman anders dels, van wegen verde-
halffhundert unde 6 marck lubesch ungeferlich, so gemelte Gorges dem
sulven Märten itlikes vorkofften kornes halven scholde syn schuldich
etc., dar tegen Gorges gesecht, dat gedachte Märten sodans geldes hal-
ven tegen Eier Langen borger to Rozstock (deme he ok it körne als eynen
hovetmanne gekofft) vor eynem Ersamen Rade darsulvest forderinge
gedan, dar ok desulve sake noch richtlich hangede, darumme sick vor-
hapende, gedachten Märten hir to antwerden nicht plichtich to synde etc.,
na lengerm beider parte vorgevende ... affseggen laten:
Nademe Märten eyn ancleger, kan he denne bowisen, dat he it körne
Gorgese vorkofft unde desulve dar up botalinge gedan, unde dat he
upp Eier Langen nicht gesehen hefft, so moeth om Gorges dar to hir
antwarden.
Jussu consulatus. Actum Sabbato 2. Augusti.
NStB 1511 Petri ad vineula.
190

1511 Aug. 2
366. Zeugen. Zeugnis des Knechts des Gegners und des
Beteiligten.
De Ersame Rath to Lübeck hebben twisken Hermen Schütten ancleger
eyns unde Hermen Rivestal antwerdesmanne andersdels, van wegen itli-
ker tuge, beschedentlick Joste Bringkmanne unde Bernt Ostermanne, so
gemelte Hermen Rivestal tegen Hermen Schütten wolde foren, dar
tegen de sulve Hermen Schutte gesecht, gemelte Joste synen wedder-
part in der sake unde Bernde Hermen Rivestals knecht to synde,darumb
sick vorhapende, dat desulven in der saken nicht muchten esst scholden
tugen etc., na lengerm beider parte vorgevende ... affseggen laten:
Kan Hermen Schutte wo recht is nabringen, dat Jost Bringkman eyn
part der sake unde Berndt Osterman synes wedderdels knecht is, so
mögen se nene tuge wesen.
Jussu consulatus. Actum ut supra [secunda Augusti].
NStB 1511 Petri ad vincula.
1511 Aug. 6
367. Auflassung eines Hauses durch Privaturkunde.
Unzulänglichkeit.
(aus Travemünde)
De Ersame Rath to Lübeck hebben twisken Wypeken Simons unde
Anneken Butzouwen, eyns ordels halven van deme vagede to Trave-
münde vor se geschulden, van wegen eynes huses, inholt eyner gelesen
czedel scholde orem broder Clawes Butzow vorlaten syn, na clage, ant-
werde, reden, wedderreden, insage, ok vorhoringe sulker tzedell unde
na besprake unde ripem rade sulke tzedell nicht nochafftich irkant to
sulkes huses vorlatinge.
Actum sexta Augusti.
NStB 1511 Oßwaldi regis.
1511 Aug. 8
368. Benamung abwesender Zeugen über See.
De Ersame Rath to Lübeck hebben twisken Hermen Rivestale eyns
unde Hermen Schütten andersdels, van wegen der tuge tor sewart synde,
so Hermen Schutte tegen dne vorscreven Hermen Rivestale voren wolde
etc., na clage ... affseggen laten:
191

Wowol de tuge nicht tor stede unde darumme de sake, so lange de by
der hant kernen, borouwen mochte, so moste Hermen Schutte nochtans
syne tughe bonomen unde bodachdingen.
Actum jussu consulatus. Veneris octava Augusti.
NStB 1511 Laurencij.
1511 Aug. 13
369. Bürgschaft wegen Vertragsbruch.
De Ersame Rath to Lübeck hebben twisken Hermen Winkelman an-
cleger eyns unde Hermen Wreden antwerdesman andersdels, na beider
parte vorgevende ... affseggen laten:
Na dem Hermen Wrede mit Hermen Winkelman vordrage vormals ge-
maket unde dersulven nicht geholden, so muste he dem sulven borge
stellen vor allent wes he to ome to seggen hefft.
Actum ut supra [Mercurij 13. Augusti]. Jussu consulatus.
NStB 1511 Laurencij.
1511 Aug. 16
370. Testamentsausführung und Besäte. Aufgabe der
Testamentarien.
De Ersame Rath to Lübeck hebben twisken den testamentarien zeli-
gen Henselyns des Sprengers, nomptlick mester Gosschalck Berninck unde
Johan van Brügge eyns unde Fides, dessulven Henselmans nagelaten
wedewen unde orem Vormünder Dethmer Swarten andersdels, van
wegen itliker vorhinderinge unde bosate, so van der sulven Fides up
vorscrevenen zeligen Henselins nalaten guder baven dessulven testa-
ment, by werden unde macht irkant, dar inne he se begyfftiget, unde
also van allem anderen synem nalate gescheden, scholde gedan unde vor-
gewent syn, na beyder parte widerem vormenende ... affseggen laten:
Nadem Henselin eyn testament gemaket unde datsulve by macht gedelt
is, so moghen de testamentarien syne schulde unde guder, wo unde by
weme he de nagelaten, inmanen, unde wes de frouwe myt bosate offte
anders in vorhinderinge dar tegen vorgewant, is machtlos unde van nener
werde; jodoch wes Henselin or im testamente gegeven unde togetekent,
dat moten or desulven syne testamentarien vornogen unde entrichten.
Actum sabbato 16. Augusti. Jussu consulatus.
NStB 1511 Assumptionis Marie.
192

1511 Sept. 5
371. Haftung der Erben für bekannte Schuld des Erblassers.
(aus dem Niedergericht)
De Ersame Rath to Lübeck hebben, eyns ordels halven uth dem ned-
dersten rechte vor se geschulden, twisken deme Erhafftigen hern Bernt
Bomgarden wertlikem prester als testamentario zeligen hern Peter Wen-
delborns ancleger an de eyne unde 'Barteide unde Hanse de Resen geno-
met antwerdesluden an de anderen syden, van wegen twehundert marke
lubesch hovetstols unde itliker rente, so gemelte her Bernt van vorbe-
nomeden antwerdesluden alse erven zeligen Taleken Vyckinckhusen vor-
mende to hebbende etc., na beider parte vorgevende . .. ok vorlesinge
unde flitiger vorhoringe eyner schrifft in duth sulve boek anno 1503
Lucie virginis gescreven, angande: Thomas Ponnyck etc., ... affseggen
laten:
Na dem der Stadt boek medebringet, dat zelige Taleke Vyckinckhusen
van oren sone zeligen hern Joachim Vyckinckhusen sodane twe hundert
marke to hebben upgebort unde entfangen unde dar sulven vort in
ore unde orer erven nuth gekamen to syn bekant unde togestan hefft,
so moten de jennen, de gemelte Taleken willen erven, to den schulden
antwerden.
Jussu consulatus. Actum Veneris quinta Septembris.
NStB 1511 Decollationis Johannis.
1511 Sept. 10
372. Kauf zur gesamten Hand. Zahlungspflicht.
De Ersame Rath to Lübeck hebben twisken Hanse Hagenouwen eyns
unde Jurgen Greven, van wegen eynes kopes, so desulve Jurgen sampt
itliken andern van one mit sameder hant unde eyn vor alle scholden
gedan hebben, unde derhalven andersdels, na clage . .. affseggen laten:
Na deme Jurgen in dem kope mede gewesen unde myt sameder hant
gekofft, so moste he botalen.
Actum Mercurij decima Septembris ex singulari consulum jussu.
NStB 1511 Nativitatis Marie virginis.
193

1511 Sept. 17
373. Bestellung von Vormündern für einen Haussohn ohne
Wissen des Vaters. Strafe.
De Ersame Rath to Lübeck hebben twisken Hans Smede in der Alff-
straten wonende ancleger eyns unde mester Steffen Arndes antwerdes-
manne andersdels, derwegen dat gemelte Steffen gedachten Hanses sone
Hermen Smede buten des vaders weten unde willen vormunder gekaren
unde densulven Hermen synem vader unhorsam gemaket scholde hebben
etc., na lengerm beider parte vorgevende ... affseggen laten:
Na dem hefft mester Steffen deme sone buten weten des vaders vor-
munder gekaren, so moeth [he] dat sulve affwedden unde sick des wor-
des vor dem Ersamen Rade so lange, beth he van deme wedde gesche-
den, entholden.
Jussu consulatus. Actum ut supra [Mercurij 17. Septembris].
NStB 1511 Exaltationis crucis.
1511 Sept. 24
374. Schuldenhaftung des Wirtes.
De Ersame Rath to Lübeck hebben twisken Hermen Winholte pro-
curator Hans Sagers eyns unde Hanse van Collen andersdels, na clage . ..
affseggen laten:
Na dem Hans van Kollen den man myt synen gudern to sick genamen,
so moste he dar to antworden, wes van Hanse Sagers wegen up den
sulven mochte gebracht werden.
Actum ut supra [Mercurij 24. Septembris]. Jussu consulatus.
NStB 1511 Lamberti.
1511 Sept. 27
375. Schuldbürgschaft. Haftung der Mitgelober.
De Ersame Rath to Lübeck hebben twisken Johan Cleitzen ancleger
eyns unde Bernde Langermanne van Munster unde Rumelt Fresen den
oldern copgesellen bynnen Lübeck sine vorkeringe hebbende antwerdes-
luden andersdels, van wegen des lofftes, so desulven vor itlike summe
geldes, inholt eynes breves van one mede vorsegelt gedan etc., na len-
germ beider parte vorgevende ... affseggen laten:
194

Na deme de breff medebringet, dat Johan Gleitz drehundert marck
lubesch to achter is, und de antwordeslude gelavet, so mosten se betalen,
it ginge denne furder umme de rente wo recht is.
Jussu consulatus. Actum Sabbato 27. Septembris.
NStB 1511 Midiaelis.
1511 Okt. 15
376. Kauf. Verlust der Einreden des Käufers nach Jahr und Tag.
(aus dem Niedergericht)
De Ersame Rath to Lübeck hebben eyns ordels halven uth dem ned-
dersten rechte vor se geschulden twisken Johan Moller als vulmech-
tigerem Vyts Blanckens eyns unde deme vulmechtigerem Hinrick van
Beveren to Luneborch wanende andersdels, van wegen itliker scheve-
nisse van gedachten Vite gekofft, dar up dem sulven noch itlich gelt
nastan scholde etc., na lengerm beider parte vorgevende ... affseggen
laten:
Na deme de kop jar unde dach gestan, unde Hinrick van Beveren dar up
betalt hadde, so moste he dat nastellige gelt ok betalen.
Jussu consulatus. Actum Mercurij 15. Octobris.
NStB 1511 Dionisii.
1511 Okt. 17
377. Testamentsausrichtung. Ersatzleistungen bei mangelndem
Bargelde.
De Ersame Rath to Lübeck hebben twisken den vormundern seligen
Reynolt Grammendorpes nagelaten kindes eyns unde dessulven Rey-
noldes testamentarien andersdels, na beider parte vorgevende ... aff-
seggen laten:
Isset, dat by seligen Reynoldes testamente neen reth gelt is, so muchten
de testamentarien myt deme jenen, wes dar were, betalen.
Jussu consulatus. Actum ut supra [ Veneris 17. Octobris].
NStB 1511 Galli confessoris.

13*

195

1511 Okt. 18
3?8. Schuldenwesen. Vorzug der treuen Hand und des
verdienten Lohnes.
De Ersame Rath to Lübeck hebben twisken den testamentarien seligen
Thomas Ponnikes testamente unde den gemeynen schuldeneren, den
de sulve Thomas schuldich gebleven is, an de eyne unde dem vulmech-
tigen Maß Stopowen an de anderen syden, van wegen gemelten Tho-
mases nagelaten guderen, under welken itlick gelt to truwer hant, itlike
van presteren hir bynnen up rente by ome bolecht unde itlick als vor-
dent Ion van ome in synem testamente gegeven wurde befunden, dar
up de testamentarii unde schuldener eynen affsprake vam Ersamen
Rade, oft sodane guder scholden vor uth entrichtet werden, edder dar de
anderen, de schulde to betalen, nicht wurden tolangen, alsdenne to den
schulden medeantwerden, begehrt etc., na lengerm vorgevende .. .
äffseggen laten:
Dat, wer by seligen Thomase to truwer hant gelecht unde van ome als
vordent Ion vorgeven, muste vor allen schulden vor uth gan unde ent-
richtet werden, unde scholde denne umb de rente unde ander guder gan
wo recht is.
Jussu consulatus. Actum ut supra [Sabbato 18. mensis Octobris].
NStB 1511 Luce evangeliste.
1511 Okt. 20
379. Bürgschaft bei auswärtiger Besäte und fremden Beklagten.
De Ersame Rath to Lübeck hebben twisken Hinrick Gruter borger
darsulvest ancleger eyns unde Schipper Heine Lucaß tosampt dren an-
deren ingeseten unde porteren van Antwerpen antwerdesluden anders-
dels, na beider parte vorgevende ... äff seggen laten:
Na dem Hinrick Gruters gudt to Antwerpen darumme, dat he bynnen
Lübeck to hus höret, is arresteret, und eme affhendich gemaket unde
gemelte antwerdeslude porters unde ingeseten darsulvest to Antwerpen
syn, so musten se ome vor synen schaden borge stellen edder sulvest
borge wesen.
Jussu consulatus. Actum ut supra [Lune 20. Octobris].
NStB 1511 Undecim milium virginum.
196

1511 Okt. 20
380. Testament und Vormundsbestellung.
De Ersame Rath to Lübeck hebben twisken den testamentarien seligen
Hermen Ernstes testamente, nomptlick Hanse vam Loe, Dirick Hulscher
unde Lutke Upperheyne eyns unde den vormunderen Wolbrechtes,
dessulven seligen Hermens nagelaten wedewen, beschedentlich Hansse
Wulve, Hans Swarten unde Otten Backenmulen andersdels, na beider
parte vorgevende ... affseggen laten:
Nademe seligen Hermens testamente by macht gedelt, so muste id dar
by blyven unde de frowe hedde dar baven nene macht den kindern
Vormünder to kesen.
Jussu consulatus. Actum ut supra [Lune vicesima Octobris].
NStB 1511 Luce evangeliste.
1511 Okt. 22
381. Diebstahlsbeschuldigung. Reinigungseid.
(aus dem Niedergericht)
De Ersame Rath to Lübeck hebben, eyns ordels halven uth dem ned-
dersten rechte vor se geschulden, twisken Katherinen eyner kleder-
sellerschen eyns unde Elseben, Clawes Mollers eliken husfrowen, ok
eyner kledersellerschen andersdels, van wegen eynes vestinges, so ge-
melte Elsebe by gedachter Katherinen scragen upp deme markede besen
unde or also entfrembdet scholde hebben, dar tegen gemelte Elsebe
gesecht, dat se it witlich besen hadde, aver se hadde dat up Katherinen
scragen wedder gelecht, dar to se ore recht don wolde etc., na lengerm
beider parte vorgevende . . . affseggen laten :
Na dem Elsebe eyne umberuchtede frame frouwe is, wes se denne myt
orem ede will beholden, des mach se geneten.
Jussu consulatus. Actum ut supra [Mercurij 22. Octobris].
NStB 1511 Undecim milium virginum.
1511 Okt. 24
382. Erbrecht des Rates. Unterlassenes Nächstzeugnis.
De Ersame Rath to Lübeck hebben twisken Hans Moller eyns unde
Mathies Michel andersdels, van wegen eynes huses in der Mariinges
groven belegen, to welkem huse Hans sick vormeynde de negeste to
wesen, na widerm beider parte vorgevende . .. affseggen laten:
197

Na deme Hans Moller sick bynnen jar unde dage de negeste erve nicht
getuget hefft, so is sodane hus an eynen Ersamen Rath gefallen.
Actum ut supra [Veneris 24. Octobris].
NStB 1511 Crispini et Crispiniani.
' 1511 Okt. 24
383. Erbrecht. Halbbruder und Vollgeschwisterkind,
(aus dem Niedergericht)
De Ersame Rath to Lübeck hebben, eynes ordels halven uth dem ned-
dersten rechte vor se geschulden, twisken Cort Platen eyns unde Hennen
Büß andersdels, na beider parte vorgevende . .. affseggen laten:
Dat halffbroder is neger im lubeschen rechte erve uptoboren wen vulle
broders oft susters kynt.
Jussu consulatus. Actum ut supra [Veneris 24. Octobris].
NStB 1511 Crispini et Crispiniani.
1511 Nov. 14
384. Besatebürgen. Vergleichsbürgen bei mangelndem
Vertrauen.
(aus dem Niedergericht)
De Ersame Rath to Lübeck hebben eynes ordels halven uth deme ned-
dersten rechte vor se geschulden twisken Jurgen Vote eyns unde Johan
van der Lucht andersdels, na beider parte vorgevende ... affseggen
laten:
Nademe de besäte loßgedelt is, so syn de borgen, dar vor gestalt, ok
loß; avers will Johan van der Lucht Jurgen Vote den loven nicht geven,
so moeth he ome borgen stellen by dem compromisse, so twisken one
ingegan, to bliven.
Jussu consulatus. Actum Veneris 14. Novembris.
NStB 1511 Martini episcopi.
1511 Nov. 22
385. Sendegut. Haftung des Kommissionärs für Zahlungseingang.
De Ersame Rath to Lübeck hebben twisken Diricke Prale eyns unde
Marcus Stippefolck andersdels, van wegen des soltes, so gemelte Dirick
an gedachten Marcus gesant unde vam sulven vorkofft, des he by em
198

unde nicht by den jennen, dem dat vorkofft, soken unde weten wolde,
na clage ... affseggen laten:
Will Marcus mit synem rechte beholden, dat he myt sulkem solte in
mathen, esst it syn egen gewest were, gelike gehandelt unde gefaren,
des mach he geneten unde myt averwysinge der schuldener betalen,
sunder Dirick kone bewisen, dat he ander vorworde myt ome derwegen
gemaket hebbe.
Actum ut supra [Sabbato 22. Novembris.] Jussu consulatus.
NStB 1511 Martini episcopi.
1511 Nov. 26
386. Schuldenhaftung aus Vermögensübernahme.
(aus dem Niedergericht)
De Ersame Rath to Lübeck hebben eyns ordels halven uth deme ned-
dersten rechte vor se geschulden twisken Hans Dreyger unde Hermen
Schutte eyns unde Clawes Arwetrade andersdels, na beider parte vorge-
vende ... affseggen laten:
Kan de ancleger bewysen, dat Clawes Arwetrade sick seligen Helmich
Wickemans guder baven syner seligen dochter brutschat bekümmert
hefft, so moeth he to den schulden antwerden.
Actum ut supra [Mercurii 26. Novembris]. Jussu consulatus.
NStB 1511 Martini episcopi.
1511 Nov. 28
387. Haftung des Ehemannes für die vorehelichen Schulden
der Frau.
De Ersame Rath to Lübeck hebben twisken Bernde Conneken ancleger
eyns unde Hinrick vam Loe antwerdesmanne andersdels, van wegen
itlikes luvendes, so Elsebe, gemelten Hinrikkes elike husfrouwe gekofft
scholde hebben etc., na lengerem beider parte vorgevende ... affseggen
laten:
Hefft de frouwe vorbenomet louvent in der tidt, als se vormunder gehat,
gekofft, so is Hinrick nicht plichtich dar to to antwerden.
Actum ut supra [Veneris 28. Novembris]. Jussu consulatus.
NStB 1511 Katherine virginis.
199

1511 Dez. 3
388. Erd- und Nagelfest. Entfernung aus dem verpfändeten
Hause. Strafe.
De Ersame Rath to Lübeck hebben twisken Clawes Linsteden ancleger
eyns unde Jasper Wulffe antwerdesmanne andersdels, van wegen itliker
sdhape, so gemelte Jasper uth gedachten Clawes huse in der Koningk-
straten bolegen, dat he ome vor de rente stan hedde laten, scholde gebra-
ken unde wechgenamen hebben, unde ok itliker schult, so de sulve Jasper
ome schuldich syn scholde etc., na lengerm beider parte vorgevende . . .
äffseggen laten:
Kan Clawes wo recht is bowisen, dat Jasper erdt unde nagelfast uth dem
huse gebraken hefft, so moeth he sodans wedder inbringen unde by
dem wedde affwedden, id ga furder umb de schult wo recht is.
Actum ut supra [Mercurij 3. Decembris]. Jussoi consulatus.
NStB 1511 Andree apostoli.
1511 Dez. 15
389. Prisenrecht. Vermengung mit feindlichem Gut.
De Ersame Rath to Lübeck hebben up anropent Cort Koninges dar-
sulvest sick syner wedderparte van Rozstock beschedentlich Em Amt
Hasselbecke burgermester sampt itliken andern darsulvest to Rozstock
ok bürgeren unde copgesellen utheblivende beclagende unde vor-
hapende, nadem se eynen steken rechtdach hedden unde densulven
noch dorch sick sulvest edder ore vulmechtige gewardet, dat se schol-
den vellich unde sulk schip, nadem it uth vyander have van Amstalredam
gelopen unde der van Rozstock guder, in deme desulven mit vianden
'guderen vormenget etc., pris wesen etc., na widerem dessulven vor-
gevende . .. äff seggen laten:
Kan Cort Koningh wo recht is bowisen, dat sulk schip uth vigender have
gelopen is unde der van Rozstock guder mit vigender gudern vormenget
syn, so kennet eyn Ersam Rath schip unde gudt vor prys.
Jussu consulatus. Actum ut supra [Lune 15. Decembris].
NStB 1511 Lude virginis.
200

1511 Dez. 19
390. Prisenrecht.
De Ersame Rath to Lübeck hebben twisken Brun Hoveman den jün-
geren, Cort Wybbekinde, Hanse Ster unde Hermen van Minden, van
wegen unde in Stadt Hans Nygebus eyns unde schipper Wilhelm Frese
van Koningesberge andersdels, van wegen gedachten Schippers schepe
dar mit he van Kopenhaven gelopen, so gemelte Hans Nyehuses uth-
liggere angehalt unde in de Traven gebracht etc., dar up desulve schip-
per gesecht int lange vorhalende, wo he vormals van des koninges uth-
liggem genamen unde to Kopenhaven gebracht, dar ome de koningh
sulk schip hedde weddergeven etc., ok wegen twyer anderer schepe,
so uth Dennemarken gekamen unde dorch gemelten Hanses volk ok an-
gehalt etc., na widerm vorgevende ... affseggen laten:
Nadem schipper Wilhelm Frese van des koninges uthliggem is vormals
genamen gewest unde also nicht mothwillens to Kopenhaven gekamen,
so kennet eyn Ersame Rath dat schip vor neyn prys; dan de inwesende
guder to sampt den anderen twen schepen myt den gudern kennen se
prys, uthgenamen wes de Ern so uth bovel eyns Ersamen Rades aver
dem fruntliken handeil geweset buten dedinget hebben.
Jussu consulatus. Actum ut supra [Veneris 19. Decembris].
NStB 1511 Thome apostoli.
1512 Jan. 19.
391. Reederei. Gewinn und Verlust.
De Ersame Radt to Lübeck hebben twischen Hans Tempelmanne und
schipper Gerdt Tapen, ancleger eines, und heren Hinricke Castorpe,
Johan Meyer, Hinrick Warmboke und Hinrick Nienstede radtmannen,
und Lutken Nienstede, Mauritius Copf und Hans Palige bürgeren to
Lübeck sampt ohren tostenderen, antwordeßluden anders dels, von we-
gen   der  redynge,   so   desulven mit Hanse Tempelmanne und Gerde
Tapen in ohre schip gedaen, etc., na beider parte . . . affseggen laten:
Nademe de andtwordeslude und mede reder vam schepe eventur mede
gestaen, so mögen se, wes datsulve geworwen, mede geneten.
Jussu cons.
NStB 1512.
201

1512 Febr. 4.
392. Zeugen. Zeugnisfähigkeit.
(aus dem Niedergericht]
De Ersame Radt to Lübeck hebben eins ordels halven uth dem ned-
dersten rechte vor se geschulden, twischen Baltzer Rickerding eyns, und
Sander Hermensen anders dels, von wegen etliker vorgebrachter tuge
etc. na beider ... affseggen laten:
Willen de tuge ohx recht dar to dhoen, dat se noch part edder dele an
den guderen hebben, und ume rechtes willen de warheit wes one bewust
to seggen, so mögen se tuge in der saken wesen.
Jussu cons.
NStB 1512.
1512 März 26
393. Brautschatz. Nachlaßhaftung.
De Ersame Radt to Lübeck hebben twischen Jacob Sempell [?] an-
cleger eins, und Annen zeligen Albert Bussen nagelaten wedewen mit
ohren vormunderen by nhamen Henningk von der Heide und Hanse
Sten antwerdesfrouwe anders dels, na beider parte vorgevende, clage...
vor recht affseggen laten:
Nademe de frouwe mit zeligen Alberde unbeervet, so mach se eren be-
swaren brutschatt, cleyder, clenodia und Jungksrouwelick ingedompte,
ode wes ohr susts erfflick angefallen, von den nagelaten guderen vor-
uthnhemen, idt gha denne furder umme dat averblivende (wanner de
schulden betalt) wo lubisch recht is.
Jussu consulatus. Actum 26. Martii.
NStB 1512.
1512 März 26
394. Besäte. Fristmäßigkeit.
(aus dem Niedergericht)
De Ersame Radt to Lübeck hebben eins ordels halven uth dem ned-
dersten rechte vor se geschulden, twischen Hinrick Provestinge und Hin-
rick Schulten eyns, und Berendt Isinge mit Ehrhart Winkampe anders
dels, von wegen sodaner besäte, als se allenthalven up etlike Hans
Bischoppinges guder gedan etc., na beider parte . . . laten affseggen:
202

Nadem Hans Bischlingen [!] nicht wickafstich gewest is, welcker parte
denne syne besäte bynnen veer weken wo recht is verfolget hefft, de
mach des geneten.
Jussu cons. act.
NStB 1512.
1512 April 17.
395. Ausliegerbeute. Prisenrecht.
De Ersame Radt to Lübeck hebben twischen Clawes Harken im lande
vam Berge to huß behorende ancleger eins, und den uthliggeren von
der nigen jacht, andtwordesluden anders dels, von wegen teyn perden
so ome desulve uthliggere untfrombdet etc., na beider parte . . . affseg-
gen laten:
Dat ein Erbar Radt solche perde, na deme se in frombden jegenen an-
gehalt, vor neyn priß erkennen.
Jussu cons. act.
NStB 1512.
1512 April 21
396. Verteilung der Ausliegerbeute.
De Ersame Radt to Lübeck hebben twischen den bürgeren so am vor-
gangen jar vor hovetlude tor zee gewest anclegern eins, und den rede-
ren der schepe anthwordesluden anders dels, von wegen der buthe so
de ancleger von den rederen vormeinden to hebben etc., na lengeren
beyder parte .. . äffseggen laten:
Nademe de ancleger als hovetlude uth dem samende angeholden gude
dre buthe entfangen, so moth id dar by bliven, und men is ohne dar
baven nicht mher plichtich.
Jussu cons.
NStB 1512.
1512 Mai 5
397. Mietzins. Haftung der Witwe und des Nachlasses.
De Ersame Radt to Lübeck hebben twischen Andreas Stenen ancle-
ger eins, und den vormunderen Anneken zeligen Alberdt Bussen nage-
laten wedewen, by nhamen Henningk von der Heide und Hans Stein,
anthwordesluden anders dels, von wegen der huß hure, so gemelte an-
203

cleger von der frouwen vormeinde to hebben, in deme de frouwe na
zeligen Alberdes dode in gemelten Andreas buse gewonet etc., na len-
germ ... affseggen laten:
Nademe de frouwe ohren bruthschatt wo recht is gefryet hefft, so is se
hure to geven nicht plichtich, dann von der tidt als se na sodaner fri-
ginge im hus gewonet, und de ancleger mach syne unbetalden hure
soken esst furderen uth zeligen Albert Bussen nagelaten guderen vor
alle anderen schuldeners.
Jussu cons. act.
NStB 1512.
1512 Mai 28
398. Kauf. Verpflichtungsfähigkeit der nicht bevormundeten
Witwe.
De Ersame Radt tho Lübeck hebben twischen den vormunderen
Lutien zeligen Gotken Langermans nagelaten wedewen, by nhamen
Berndt Bomeken und Lutken Mantel anclegern eins, und Hinricke vam
Lo von wegen Elseben nu tor tidt syner elyken husfrouwen, andtwor-
desmanne anders dels, von wegen vofftich mr. und tedn Schillinge lubisch,
so gemelte Elsebe etliken gekofften lowandes halven gedachter Lutien
noch schuldich syn scholde etc., dartegen von Hinrickes wegen gesecht,
sodane louwant durch gemelte Elsebe tor tidt als se wedewe geweset
und neine vormunder gehat hebbe, gekofft to wesen etc., na wide-
rem ... vor recht affseggen laten:
Nademe Elsebe tor tidt als de kop geschegen nicht unmundich delt
gewest is, und ock darup betalinge gedaen hefft, so moth se vortan
betalen.
Jussu cons. act. Veneris 28. May.
NStB 1512.
1512 Juni 14.
399. Gestellungsbürgschaft. Haftung der Bürgen.
De Ersame Radt to Lübeck hebben twischen Corde tom Busch cop-
gesellen, to Revel syne vorkeringe hebbende, als dem principal, sake-
wolder, und Jacob Langen, Jacob Schütten und Hinrick Sten als borgen
gemelten Cordes anclegern eins, und Heine Sprekelsen anthwordes-
manne anders dels, na beider parte . . . affseggen laten:
204

Nademe de borgen vor Corde gelavet, dat he nicht schole von hir rei-
sen, sunder he sy der twistigen rekenschop halven, so Heyne und he
undermalckander hebben, mit demsulven Heinen in fruntschop edder
mit rechte entscheiden, und Cordt dem also genoch to donde gewilliget,
so moth Heine Corde anspreken und de borgen syn nicht plichtich ome
wider to anthworden, idt gha da furder umme de sake wo recht is.
Jussu cons. act.
NStB 1512.
1512 Juni 16
400. Vertretungsbefugnis der Älterleute. Haftung der
Kaufmannschaft.
De Ersame Radt to Lübeck hebben twischen hern Hinrick Nienstede
radtmanne und Hermen Velde burger darsulvest vor sick und in nhamen
Hartich Hogefeldes und Berndt Wulfferdes als vormals olderlude der
Nawerfarer anclegern eins und den gemeynen copluden dersulven Na-
werfarer anthwordesluden anders dels, von wegen etlickes geldes, so ge-
melte olderlude uth hete und bevel der gemeynen coplude bavengemelt
to dersulven behoff up renthe und ock susts upgenhamen, des ock de
copman gestendkh, dat noch unbetalt wer und de gemeinen coplude
de olderlude darvan schadeloß to holden gelavet hadden etc., na beider
parte . . . affseggen laten:
Nademe de anthwordeslude bestaen, dat se den olderluden geheten
gelt uptonhemen, so moten se de bedageden renthe helpen betalen, und
ock Hermen Plonnies tofredenstellen, ock sick schriven laten, de older-
lude der hovetsummen halven schadelos to holden, und furder under
sick bequeme und drechlicke wise finden, idt sy up de guder edder an-
ders wes to setten, gelt to bekamen, umme de hovetsummen darmit
uthtolosen und to betalen.
Jussu cons.
NStB 1512.
1512 Juni 18
401. Erbschichtung. Verjährung von Ansprüchen.
(aus Stralsund)
De Ersame Radt to Lübeck hebben eins ordels halven vam Stralsunde
vor se geschulden twischen Hinrick Burmester eins und Hanß Ertman
anders dels, von wegen der erfschichtinge so gemelte Hanß syner ver-
205

storven frouwen halven Hinricke van dersulven nagelaten guder wo nu
vorhanden dhon scholde und wolde, des Hinrick also nicht geneget an-
tonhemen etc., na beider parte wideren vorgevende . . . affseggen laten:
Hefft Hanß Ertmann de frowe int verteinde jar gehatt, und umme de
guder nicht gespraken is, so moth Hinrick erfschichtinghe von den gude-
ren entfangen; hefft ock Hanß wes inthomanen, des is he mechtich, und
esst de guder vormynnert syn, dar gha idt furder umme wo recht is.
Jussu consulatus actum Veneris 18. Juni.
NStB 1512.
1512 Juni 18
402. Ehafte Not. Sachfälligkeit.
(aus Greifswald)
De Ersame Radt to Lübeck hebben eins ordels halven van Grypes-
wolde vor se geschulden twischen Bartholomeus Lemmeken eins, und
Clawes Vrigenholt anders dels, na vorlesinge und flitiger vorhoringe
eins ordelbreves vam Rade tom Gripeswolde vorsegelt und an den Er-
samen Radt to Lübeck uthgegheven, etc. und widerem gemelten Bar-
tholomeus vorgevende und na besprake und ripeme rade affseggen
laten:
Nademe de parte allenthalven up dessen dach einen stekerechtdach ge-
hatt, und Clawes Friegenholt durch sick sulvest edder synen volmechti-
gen nicht ersehenen, so is he vellich, sunder he kone ehafftige nothsake
darmit he vorhindert bewisen.
Jussu cons. act.
NStB 1512.
1512 Juni 18
403. Zeugen. Gast gegen Bürger.
De Ersame Radt to Lübeck hebben twischen Hermen Schütten eins,
und Hermen Rivestal anders dels, von wegen etliker tuge, so Hermen
Rivestal tegen Hermen Schütten to fhoren gemeinth, na widerem bei-
der parte ... affseggen laten:
Nademe de tuge geste syn, und Hermen Schutte ein burger, so mögen
se up edder tegen ohme nicht tugen.
Jussu cons. act. Veneris 18. Junii.
NStB 1512.
206

1512 Juni 26
404. Kindergeld. Brautschatz. Schulden. Rangfolge.
De Ersame Radt to Lübeck hebben twischen den testamentarien zeli-
gen Albert Grapenhusen anclegers eins, und den vormunderen Anneken,
ock Jurgeken, dessulven nagelaten kinderen anthwordesluden anders-
dels, na vorlesinge und flitiger vorhoringe des gedachten Alberdes testa-
mentes, ock na beider parte vorgevende ... affseggen laten:
Dath sodane gelt als zelige Albert synen benompten kinderen uthgesecht,
moth van dessulven nagelaten guderen voruth, als int erste Anneken und
darna Jurgeken, und darnegest syner nagelaten wedewen brutschatt vor
allen anderen schulden entrichtet und vornoget werden.
Jussu consulatus. Actum 26. Junii.
NStB 1512.
1512 Juni 26
405. Gesetzliche Erbfolge. Vaters Vollschwester und Mutters
Halbbruder.
De Ersame Radt to Lübeck hebben twischen Hanse Groten als vor-
munder Anneken zeligen Grote Hansen nagelaten wedewen ancleger
eins, und Tyle Korner anthwordesmanne anders dels, na beider parte . ..
affseggen laten:
Dat zeligen Katrinen von der Hoye vaders vulle suster als Annecke
Grote is neger erffnheme nha lubisdiem rechte dersulven Catherinen
nagelaten   guder  to  boren  wenn  ohrer  moder  halffbroder   als Tyle
Korner.
Jussu cons. act.
NStB 1512.
1512 Juli 9
406. Zuständigkeit des Rats anstelle des Stapels, wegen
Wichtigkeit der Sache. (Auszug.)
(aus Rostock)
De Ersame Radt to Lübeck hebben eins ordels halven von Rostock
vor se geschulden . . . [etc.] na beider parte vorgevende, na clage . . .
affseggen laten:
207

Nademe de sake mercklich und wichtich, so is se nicht vor deme Stapel
offte Lübischem Borne, dan vor dem Rade to Rostock to soken und
rechtferdigen, id gha denne dar furder umme wo recht is.
Jussu consulatus.
NStB 1512.
1512 Juli 29
407. Schuldeneinforderung durch die Witwe des Gläubigers.
Voraussetzungen. (Auszug.)
De Ersame Radt to Lübeck hebben . . . [zwischen der Witwe des ver-
storbenen Gläubigers und dem Schuldner] na beider parte vorgevende,
na clage ... affseggen laten:
Nademe de frouwe von wegen ohres zeligen mannes manet, so moth
se sick to dessulven nalate de negeste, und dat se syne elyke husfrouwe
gewest, tugen laten.
Jussu consulatus.
NStB 1512.
1512 August 4
408. Arztlohn. Rückzahlung wegen Mißerfolges.
(aus dem Niedergericht)
De Ersame Radt to Lübeck hebben eins ordels halven uth dem ned-
dersten rechte vor se geschulden twischen Mathewese Pothowen eins,
und Hanse Krusen einen barberer anders dels, von wegen teyn margk
lübisch so Mathewes gemelten Hanse vor syn been, darinne he gebreck
gehat, to helen gegeven, und he doch dat been nicht gehelet, dan ohme
verdarfen laten hedde, darumme syn uthgelechte gelt wedder eskende
etc., na beider parte ... affseggen laten:
Nademe Hanß dat been nicht gehelet, wo vor ogen to besehende, so
moth he Mathewese syn gelt weddergeven; jodoch kan he bewisen dat
he ome dat been gehelet und dat Mathewes dama datsulve vorwar-
loset hefft, so gha id furder darumb wo recht is.
Jussu cons.
NStB 1512.
208

1512 Aug. 4.
409. Verfügung über Erbgut aus Not.
De Ersame Radt to Lübeck hebben twischen Lizabethen van der
Netzen mit oren vormundern by nhamen Lutken Upperheym und Cordt
Koninge an de eine, und Dyrick Bremer von wegen syner moder an de
andern siden, von wegen ohres huses in der Mengstraten belegen, so
se mit oren vormundern Cordt Budce vorkofft umb ohre noth mit dem
gelde to keren, dat denne Dyrick Bremer bysprakede etc., na beider
parte . .. affseggen laten:
Nademe de vormunder seggen, dat de frowe gelt tomogen hebben ohre
anliggende noth to keren vofftich margk nodich is, so mögen se solich
vorkofft hus Corde wol toschriven laten und von dem gelde tor frou-
wen noth nhemen, und dat avrige an wisse renthe leggen.
Jussu cons.
NStB 1512.
1512 Aug. 6
410. Miete. Vermieterpfandrecht.
De Ersame Radt to Lübeck hebben twischen mester Dyrik eynen
arsten mit Laurentz Bemen ancleger eins, und Franciscus Mantel burger
to Lübeck andtwordesmanne anders dels, von wegen etlikes husgerades
gedachten mester Dyricke tobehorende, so Franciscus by sick hebben
scholde etc., dartegen Franciscus gesecht, dat he darup baven druttich
margk lüb. von hushure wegen to achtern wer, etc., na widerem . . .
affseggen laten:
Dat mester Dyrick moth de hure vor de tidt, dewile he gewonet hefft,
uthgeven und betalen, und Franciscus moth ome syne guder so he na
uthwisinge des richteschrivers daraver gemakenden schrifft entfangen
und noch by sick hefft, darup wedderumb folgen laten.
Jussu cons.
NStB 1512.
1512 Sept. 4
411. Besäte. Begründung des Gerichtsstandes durch Beginn.
(Auszug.)
De Ersame Radt to Lübeck hebben . . . van wegen einer besäte
etc.... vor recht affseggen laten:
14	209

Nademe de bosate uth dem neddersten rechte geschehen is, so moth
se darsulvest ock vorfolget und recbtferdiget werden.
Jussu consulatus.
NStB 1512.
1512 Sept. 10
412. Beweiskraft des Apothekerbuchs.
De Ersame Radt to Lübeck hebben twischen Hanß Sweder orem
marckvogede anclegern eins, und den vormundern zeligen Reynolt von
Vemeren nagelaten kinder anthwordesluden anders dels, von wegen
etlickes geldes, so gemelte Reynolt der apteken schuldig syn scholde,
nach vormeldinge des apotekers rekensboke etc., na beider parte ...
äffseggen laten:
Is de schult in des apotekers boke apen, so moten de vormunder dartho
anthworden.
Jussu cons.
NStB 1512.
1512 Sept. 11
413. Geleit. Zustimmung der Gläubiger erforderlich.
De Ersame Radt to Lübeck hebben twischen Rotgart von Sutphen
eins, und Clawes Ronnefelde, dat geleide, so Lambert Hermelinck dorch
gemelten Rotgher furderen leth, belangende, und derhalven anders
dels, na clage . .. äff seggen laten:
Dat ein Ersame Radt vor burger sunder der schuldener willen nemandt
leyde geven.
Jussu cons.
NStB 1512.
1512 Sept. 17
414. Beuteverteilung unter mehreren Ausliegern.
De Ersame Radt to Lübeck hebben twischen Andreas Starke von we-
gen syner medekumpane so up dem bartune und jachtschepe unlanges
tor zevart gewest ancleger eins, und schipper Pawel Verwer vor sick
und in nhamen syner hovetlude und volcks so mit ohme up dem span-
diart gewest, anthwordesmanne anders dels, von wegen eines schepes,
210

so gemelte Pawel mit synem volcke erovert und in de Traven gebracht,
ock ein Ersame Radt vor priß erkandt hedde, to welchen de ancleger
sampt synen tostendern vonnenden mede gerechtiget to wesen etc., na
beider parte ... affseggen laten:
Nademe Pawel vor einen hovetmann den andern gesettet is gewesen,
und he dat schip mit synem volcke allene erovert hefft, und syn de an-
dern von ehme ane noth wedders edder windes halven gelopen, so sin
se to dem schepe mede antoparten nicht gerechtiget.
Jussu cons.
NStB 1512.
1512 Sept. 17
415. Prisenrecht. Haftung der Auslieger bei unberechtigter
Beschlagnahme.
De Ersame Radt to Lübeck hebben twischen schipper Albert Jacobsen
von Campen ancleger eins, und schipper Hinrick S warten, Hanß Tideman
und Hanß Russen, anthwordesluden anders dels, na beider parte . . .
affseggen laten:
Nadem ein Ersame Radt dat schip vor nen priß erkant hefft, so moth
schipper Albert datsulve entfangen alse idt is, und de anthwordeslude
syn nicht plichtich to dem vordorven körne to antworden; kan aver
schipper Albert bewisen, dat in dem schepe als idt angehalt und up de
reyde gebracht wart, mher guder so he vorkamen to wesen sedit ge-
west syn, darto moten de anthwordeslude anthworden.
Jussu cons.
NStB 1512.
1512 Sept. 24.
416. Verfügung von hoher Hand. Einwirkung auf den Kaufpreis.
De Ersame Radt to Lübeck hebben twischen Hinricke von Hervorde
burger darsulvest ancleger eins, und Hermen Pariß burger to Dantzick
anthwordesmanne anders dels, von wegen einer last koppers ungefer-
lich Hinricke tobehorende, an gemelten Hermen to dessulven Hinrickes
behoff gesandt, dat welcke Hinrick sick to betalen, als am vorgangen
jar de gemeyne kop darvan gewest, bogerde, angesehen, he to der tidt
darumb furderinge gedaen, und syn kopper edder betalinge geheschet
etc, dartegen Hermen gesecht, dat ein Ersame Radt to Dantzick sodan
kopper von ohme wo ock von andern bynnen Dantzick to der Stadt
14'	211

behoff entfangen und ome gelick andern dat schippundt vor negenteyn
rar. prussisch betalt scholde hebben, welck gelt he by Tyleman Hersveit
gelecht to hebben sede, darumme sick vorhapende to widerer betalinge
ungeholden to wesen etc., na lengeren vorgevende . . . affseggen laten:
Wowol Hermen Paryß ein anthwordesman is, dennoch, kann he wo recht
is bewisen, dat ein Ersame Radt to Dantzick to ohrer Stadt behoff solck
kopper angetastet und ohme nicht durer dan vor negenteyn margk als
de gemeyne kop gewest, botalt hebben, so moth id darby bliven.
Jussu cons. act.
NStB 1512.
1512 Nov 26.
417. Uneinigkeit über das Urteil. Weddertucht.
(aus Rostock).
De Ersame Radt to Lübeck hebben eins ordels halven von Rostock vor
se geschulden twischen Cordt Koninge burger to Lübeck eins, und Lau-
rentze Fresen principalen und vulmechtigen Jasper Schröders, Mathias
Schulten und Hanß Lemmeckens copgesellen to Rostock, ludt eins macht-
breves vom Ersamen Rade darsulvest to Rostock vorsegelt und uthgegan,
so ertoget und gelesen, nha vorgevende ... affseggen laten:
Nademe de parte undermalkander des  affgesechten und geschulden
ordels nicht eins syn, so moten se derwegen eine weddertucht holden.
Jussu cons. Actum Veneris 26 Novembris.
NStB 1512.
1512 Dez. 3
418. Unrichtige Rentenzahlung. Verjährung des Mehrbetrages.
(aus Rostock).
De Ersame Radt to Lübeck hebben twischen den volmechtigen Cuntze
Sassenhenner eins, und Steffen Wedeghen sampt synen brodern und
dersulven vormundern samptlick burgern to Rostock anders dels, von
wegen eines ordels vam Ersamen Rade to Rostock vor gemelten Radt
to Lübeck geschulden, ludende so hirnachfolget:
Wowohl der Wedigen vorsegelden breve by macht erkant sint, nademe
beide parte als de dat gelt vormals uthgedan und entfangen hebben,
twe süster gehatt, und orer ein dem andern fruntlick verwant gewesen,
darumb denne Steffens und syner brodere olderen und vorfaren mit
den twelff margk renthe jarliches und aldus lange wol to freden gewesen,
212

ock nicht mher bogert edder gemant hebben, so is ock nu Cuntz nicht
vorplicht, dat jenne, vves jarlich baven de twelff mr. nicht vornoget is,
beneffen der hovetsummen to betalen, sunder mach den Wedigen und
oren vormundern de lesten jar renthe als achtein mr. inholde der breve
beneffen dem hovetsummen vornogen edder leggen de up de chemerie
wo vormals gedelt, und bliven derhalven furder aller renthe halven
clageloß,
und na beider parte vorgevende [etc.] solch der Ersamen von Rostock
ordel und sententie confirmiret und bestediget ane alle geferde.
Jussu cons. act. Veneris tertia Decembris.
NStB 1512.
1512 Dez. 10
419. Morgengabe. Beweiskraft des Testaments.
De Ersame Radt to Lübeck hebben twischen den vormunderen Anne-
ken zeligen Albert Gropeshusen nagelaten wedewen anclegern eins, und
den testamentarien dessulven Alberdes, anthwordesluden anders dels,
von wegen des sulver werdkes durch gemelten zeligen Albert nagelaten,
dat welcke he berurter siner nagelatener wedewen als ohr morgengave
gegeven scholde hebben etc., na beider parte vorgevende . .. affseggen
laten vor recht:
Nademe zeligen Alberdes testamente von solcher morgengave nicht vor-
meldet, so moth dat sulver wercke by dem testamente bliven.
Jussu cons.
NStB 1512.
1512
420. Nachlaßkonkurs. Sendegut. Treue Hand. Gemeine Schuld.
(aus Reval)
Ersamen hernn, dath ordell vonn iw twuschenn hernn Everth Nienn-
stedenn eins, hern Rotgern, hern Evert Hesseis, hernn Anthonies
Werenn, Evert Buerenn unnd Thomas Swartenn schuldenern zeligenn
Hans vonn Hurlenn von wegen aller andern schuldenern anders deils
affgesecht, hebben wy enthfangen, ludeth alsus: Her Everth, den gy
beschuldigenn zeligenn Hans von Hurlen schuldener alse her Johann
Rotgers unnd her Ewerth Hesseis in nhamen aller ander schuldener
umb xiij schippunt xij liespunt iiij marckpunt wasses ock umb eine last
traens unnd v t(unnen) Semes, We(l)ckere gy hebben von iuwent unnd
213

iuwer frunde wegenn zeligenn Hans gesandth tho truwer handth unnd
dath die schuldener wes ßie ahnn vvasse und werke hebben in zeligenn
Hanses huse gefunden under iuwen mercke iw hebben wedder gelevert,
vormeynen dar umb die schuldener iw dath ander gueth ock scholenn
tholevernn, etc., Whor tho die schuldener geanthwordet dath ßienn be-
lovede guder gewesen, ock ßienn die gudere vorbutet unnd vorandert,
Szo erkennet die Rath:
Na deme dusße gudere ßienn belovet gewesenn und vonn dem sulvigen
gudere ßienn vorandert unnd vorbutet ßien unnd in frombde hande
gekamen, her Everth, ßo mothe gy die andern nhastaende unnd achter-
stellige guder gelick die andern schulde forderenn unnd bemanen, mögen
ock medth denn schuldenernn anpartenn, etc. —Welcker iuwe ordell
her Everth Niennstede ahn unnß geschulden unnd gy bogerenn dar up
unse scheydunge, Szo erkennen wy dar up vor lub(ekes) recht: Dath nha
dem her Everth in der klage voreth vonn truwer handth, ßo erkennen
wy in krafft dusses breves tho rechte: kan hie truwe handth bewiesenn,
ßo moten sulche nhastellige angethagene gudere uth unnd von zeuge
Hans vonn Hurlenn nhagelatenen gudern vor henne vor alle andere
schulde enthrichtet unnd bethalet werdenn unnd hie dorffe meth den
schuldenernn nicht anpartenn, etc.
Datum Revall [!] Anno etc. xij.
Senatus Lub[icensis]
Cod. ord. Rev. Nr. 106.
Randvermerk späterer Hand: Depositum.
1513 Jan. 19
421. Einkaufskommission. Gefahrtragung. Beweislast.
(aus dem Niedergericht)
De Ersame Radt to Lübeck hebben eins ordels halven uth dem nedder-
sten rechte vor se geschulden twischen Hans Brinkmanne eins, und
Hennen Rivestal von wegen Clawes Rutsagels burgers to Rostock anders
dels von wegen twintich mark lub., so Hans Brinkmann gedachten
Clawese umme ome darvor molt to kopen und to Lübeck to senden
gedan hadde, dartegen Hermen Rivestal leth seggen, sodan molt als vor
dat gelt gekofft und na Lübeck mit anderen guderen geschepet tor
Zewart von des hern koninges to Dennemarck uthliggern genamen tho
wesen etc., na widerem beider parte vorgevende, na clage . . . äff seggen
laten:
214

Kan de anthwordesman wo recht is bewisen, dat idt molt, so to Hans
Brinkmans beste geschepet, tor sewartz genhamen is, so moth id darby
bliven, wo avers nicht, so moth he ome syn uthgelechte gelt wedder-
geven.
Jussu consulatus.
NStB 1513.
1513 Jan. 19
422. Unbesessene Zeugen.
De Ersame Radt to Lübeck hebben twischen Thomas und Marcus
Porssen eins, und Lutken Bonhaves andersdels, von wegen etliker tuge
... etc., na beider parte widerem vorgevende ... abseggen laten:
Dat unboseten mach up boseten nidbt tugen.
Jussu consulatus.
NStB 1513.
1513 Febr. 16
423. Kauf. Rechtsmängel. Besäte.
(aus Grabow)
De Ersame Radt to Lübeck hebben eins ordels halven von Grabow
vor se geschulden twischen Jochim Daevel eins, und Peter Molenbeke
als volmechtigen synes vaders Peter Molenbeke anders dels, von wegen
eines haves to Grabow bolegen, so gedachte Jochim von Peter gekofft,
des he ock bestunt etc., na beider parte ... affseggen laten:
Nademe de parte des kopes bestan, so moth id dar by bliven; jodoch
kann de koper bewisen, dat de angetagene besäte by ohme nha dem
kope geschehen is, so moth de vorkoper sodane besäte entsetten und
ohne derwegen fryen.
Jussu consulatus.
NStB 1513.
215

1513 März 4.
424. Irrtumsanfechtung. Brautschatzfreiung. Zahlungs-
versprechen.
(aus dem Niedergericht)
De Ersame Radt to Lübeck hebben eins ordels halven uth dem ned-
dersten rechte vor se geschulden twischen Hanse Brinkmanne eins, und
Metken zeligen Hermen vam Zee nagelaten wedewen anders dels, von
wegen dre last tunnen, dewelcke gemelte frowe na ores zeligen mannes
dode bavenschr. Hanse to willen botalen togesecht scholde hebben, dar-
tegen von der frowen wegen gesecht, se wer mit erem zeligen manne
unbeervet und mochte darumb oren brutschat wo recht is fryen und der
schult halven ungeholden syn etc., na beider parte ... affseggen laten:
Wil de frowe mit orem rechte beholden, dat se to der tidt als se Hanse
to betalen togesecht nicht geweten hebbe, dath sodans eres brutschattes
friginge to vorfange syn mochte, so mach se orhen brutschatt wo recht
is fryen, id gha denne furder umb de schulde als recht is.
Jussu cons.
NStB 1513.
1513 März 4.
425. Voreheliche Schulden der Frau. Haftung des Mannes.
Rechnungsbuch.
De Ersame Radt to Lübeck hebben twischen Hinrick Netken ancleger
eins, und Ewerdt vam Busche anthwordesmanne anders dels, von wegen
27 mr. lub. ungeferlich, so Odillie dessulven Everdes elike husfrouwe
zeligen Ambrosius Belouwen, gedachten Hinrickes vorfaren, scholde
schuldich gebleven syn, nach vormeldinge zeligen Ambrosius rekens-
boke darinne sodan voretekent, darto Evert geanthwordet, dat ome syne
elyke husfruwe sunder schult togesecht und gelavet were, darumb sick
verhopende tor sake to anthworden unverplichtet to wesen etc., na
beider parte . .. affseggen laten:
Kann Evert bewisen, dat ome de frouwe sunder schulde gelavet is, so
darff he tor sake nicht anthworden.
Jussu cons.
NStB 1513.
216

1513 März 9.
426. Eigentumserwerb vom Nichtberechtigten. Guter Glaube.
(aus dem Niedergericht)
De Ersame Radt to Lübeck hebben eins ordels halven uth dem nedder-
sten rechte vor se geschulden, twischen Hanse Tangen kopgesellen eins,
und Hanse Tyevagel und Hinrik Baken alse geborgen vor Hanse
Tyevagel dem jüngeren, eyner besäte halven von wegen eines perdes,
so gemelte Hans Tange vor syn angespraken, geschehen, dat doch Hans
Tyevagel de jüngere recht und redeliken in Dennemarcken gekofft und
betalt hedde etc., und derwegen anders dels, na beider parte .. . affseg-
gen laten:
Nademe dat perdt vor neyne duffte edder roff angespraken, so is Hans
Tyevagel neger darby to bliven, und Hans Tange moth derhalven
synen loven, dar he den gelaten, soken.
Jussu cons.
NStB 1513.
1513 März 9.
427. Mehrheitsprinzip bei Mitvormündern. Ausnahme bei
schlechtem Leumund.
(aus Wismar)
De Ersame Radt to Lübeck hebben eins ordels halven von der Wis-
mar vor se geschulden, twischen den vormundern zeligen Hans Exen
nagelatener kinder nomptlick hern Märten Krane rathmanne eins, und
hern Jürgen Exen ock rathmanne, Hanse Slu und Clawes Grauwen bur-
gern darsulvest anders dels, von wegen vorbenompter kinder guder in
vorwaringe und were to beieggen und bringen etc., na beider parte . . .
äffseggen laten:
Nademe der Vormünder veer, und dree von densulven willen und eins
syn, der kinder gudern eine seker und gewisse wher to maken, so moth
her Merten ohne des infolgich wesen, by alsodat de andern vormunder
nicht unnutte effte beruchtet.
Jussu cons.
NStB 1513.
217

1513 März 11
428. Rechtshängigkeit im Niedergericht. Ratsurteil nur auf
Scheltung.
(Auszug)
De Ersame Radt to Lübeck hebben ... vor recht affseggen laten:
Dath na vormeldinge gelesener schriffte de sake im neddersten rechte
hanget, darumme moste se darsulvest achterfolget werden, und wenner
dem also geschehen, de sake mit einem geschulden ordel vor den Er-
samen Radt gebracht, wil ein Ersame Radt darinne rechts vorhelpen.
Jussu consulatus.
NStB 1513.
1513 März 12.
429. Kreditauftrag. Haftung.
De Ersame Radt to Lübeck hebben twischen Hanse Snaken procu-
rator hern Johanses Bertram, schepen to Koningesberge, ancleger eins,
und Lutken Langen burger to Lübeck anthwordesmanne anders dels, von
wegen 59 mr. lub., so gemelte her Johann vor zeligen Hans Langen,
gedachten Lutken broder, up dessulven bovel und boger uthgelecht
hadde etc., darto Lutke gesecht, he wer angetagen bovels etliker maten
nicht in affreden, avers nhademe her Johan schult manede, scholde
desulve nu na doder handt wo recht is bewisen etc., na beider parte . . .
affseggen laten:
Nademe her Johann up Lutkens loven und boger, des he nicht in aff-
reden, synen broder mit 59 mr. vorlecht hefft, so mach id to dessulven
hern Johans seggende sthan, und Lutke moth datsulve botalen.
Jussu cons.
NStB 1513.
1513 April 2.
430. Besäte. Hinterlegung des Erlöses.
De Ersame Radt to Lübeck hebben twischen Bartholomey Heyseker
und Hinrich Cleitzen ancleger eins, und Hanse van der Beken mitsampt
andern burgern und inwonern darsulvest to Lübeck so ohre verhande-
linge mit copenskop to Flensborch plegen to hebben, den darsulvest
ohre guder untworden, anthwordesluden anders dels, von wegen eyner
218

besäte so gemelte anthwordeslude uth verlove eynes Ersamen Rades
up etliken haveren und bolverke von eynem Flensborger Peter Vester
genompt in de Traven mit syner schuten gesanth, gedaen hadden,
welche besäte gedachte ancleger vormenden to fryen, in deme sodane
guder an se allenthalven in botalinge erer schult so se by vorschreven
Peter toachtern, gesant syn scholden, jodoch up dessulven Peters eventur
etc., na beider parte . . . affseggen laten:
Dat de besäte, mit rechte geschehen, by macht bliven scholde und de
anthwordeslude scholden de besateden guder vorkopen und dat gelt
in eine sekere where offte vorwaringe leggen, beth to utdracht der
saken.
Jussu cons. act.
NStB 1513.
1513 April 15.
431. Näherrecht des Vorverkäuf ers.
De Ersame Radt to Lübeck hebben twischen Klarken Groten ancleger-
schen eins, und Arndt von Demen als volmechtigen Herman Luneborgers
in der Beckergrouwen wonende anthwordesmanne anders dels, von
wegen eines huses in der Fleshouwer straten belegen, in welcken de
frouwe den egendhom hadde,  dat welcke gemelte Hermen vorkofft
hebben scholde etc., na widerem ... affseggen laten:
Nhademe de frowe den egendom im huse hefft, und denne dar lange
uthgewest, so mach se to densulven kope negest wesen, jodoch der gestalt
als se dar uth geghaen is.
Jussu cons. act.
NStB 1513.
1513 Apr. 15
432. Witwenrecht der Handwerker (Auszug).
De Ersame Radt to Lübeck hebben ... [zwischen einer Kannengießer-
witwe und den Älterleuten des Amts der Kannegießer] ... na beider
parte vorgevende ... vor recht affseggen laten:
Nademe de fruwe to velen jaren mit orem manne dat ampt beseten,
ock knechte und marckede darup geholden, so mach se darby bliven und
des gebruken.
Jussu consulatus.
NStB 1513.
219

1513 Apr. 15
433. Verjährung bei Rentenerwerb. (Auszug)
(aus dem Niedergericht)
[Kläger beansprucht von einer Rente von 35 Mark, die auf einem
Hause in der Beckergrube ruht, 15 Mark für sich, weil sie ihm gehörten].
De Ersame Radt hebben eines ordels halven uth dem neddersten rechte
vor se geschulden ... vor recht affseggen laten:
Nademe berurte viffundedruttich margk jarlyker renthe nha vermöge
gelesener schrifft vorkofft, und dorch den koper aver jar und dage row-
samlich beseten syn, so moth idt darby bliven.
Jussu consulatus.
NStB 1513.
1513 Apr. 20
434. Schuldenhaftung der Witwe. (Auszug)
(aus dem Niedergericht)
De Ersame Radt to Lübeck hebben eins ordelshalven uth dem nedder-
sten rechte vor se geschulden twischen ...  [wegen einer Schuld des
verstorbenen Mannes der Mutter des Beklagten] . .. affseggen laten:
Hefft Hanses [des Beklagten] moder na offte baven friginge ores brut-
schattes zeligen Hermen Olrikes [ihres Mannes] guder nicht gebruket,
so darff se tor tidt nicht antworden.
Jussu consulatus.
NStB 1513.
1513 April 29.
435. Mängelrüge beim Kauf. Verwirkung durch Probe.
(aus dem Niedergericht)
De Ersame Radt to Lübeck hebben eins ordels halven uth dem nedder-
sten rechte vor se geschulden twischen Hans Scroeder dem olderen eins
und Symon Sur als bürgen Werneken Gralhern anders dels, von wegen
veer vaten Emeschen bers, so gemelte Hans von Werneken gekofft
hadde, darvan ein vath ungudich und vathfull were etc., na beider parte
. .. affseggen laten:
220

Nademe Hans Sroeder dat ber besmecket, tor genoge in synen keller ent-
fangen, und botalt hefft, so moth idt dar by bliven.
Jussu cons. act.
NStB 1513.
1513 Mai 9
436. Zeugen. (Auszug)
De Ersame Radt to Lübeck hebben twischen .... von wegen einer tuch-
nisse, so de kleger tegen den antwordesman durch Jurgen Bockholt und
Gert Wittenborge dhon und fhoren wolde etc., na beider parte widerem
vorgevende, na clage ... affseggen laten:
Nademe de tuge nicht eindrechtich syn in der tuchnisse to donde, so is
de von nener werde.
Jussu consulatus.
NStB 1513.
1513 Juni 6.
43?. Zeugen. Frist zur Beibringung.
De Ersame Radt to Lübeck hebben twischen Hanse Moller eins, und
Hanse van Loo up dem Herinckmarkede wonende anders dels, na beider
parte . .. affseggen laten:
Dat, nademe Hans vam Loo sick eines beropet, de nicht tor stede syn
schal, so schal de sake dre weken erstfolgende in rouwe stan, dan darna
schall he Hanse Moller tho syner clage anthworden, de ander käme edder
nicht, und gha dar umme wo recht is.
Jussu cons. act.
NStB 1513.
1513 Juni 6.
438. Seefrachtvertrag. Haltung des Schiffers. Frachtlohn.
(aus Travemünde)
De Ersame Radt to Lübeck hebben eins ordels halven von Trave-
munde vor se geschulden twischen Jasper Dorne und mester Mathias
Barberer eins und schipper Hinrick Tobringer anders dels, na clage ...
affseggen laten:
221

Wil de schipper mit synem rechte beholden, dat he mit willen offt vor-
sate eth schip nicht vorsumet offt an grundt gelopen hefft, so darff he to
den gebleven guderen nicht antworden, und syne wedderparte moten
ohme vor ore gebargede guder syne fracht offt schiphure geven.
Jussu cons. act.
NStB 1513.
1513 Juni 8.
439. Kaufmannsbuch. Irrtümliche Tilgung. Anfechtung.
De Ersame Radt to Lübeck hebben twischen Berndt Wisen vormunder
zeligen Hans Wichmans nagelaten wedewen eins, und Clawes Stense
anthwordesmanne anders dels, von wegen vefftich mr., so zelige Hans
Poppe dersulven scholde schuldich gebleven syn, nha inholde synes
bokes, von welck vofftich marcken viffundetwintich gemelte Clawes
als zeligen Hanses nagelaten [kindere?] vormunder scholde betalen,
darumme dat Jakob Stowen als dessulven Hanses masschop syn andel
als gelyke viffundetwintich mr. botalt hadde, und als dartegen Clawes
vorschreven gesecht, dat solche schrifft in Hans Poppen boke gedelget
were, hefft Jacob Stowe apenbar verhalt und togestan, dat als he by
zeligen Hans Poppen synes masschopes boke was gestadet, und daruth
alse de volle masschop gemant und botalt, und darumme darin geschre-
ven und uthgedaen hadde, so hadde he unwetende solche schrifft gedel-
get, menende dat de int sulve boke were twige geschreven gewesen,
und als he synen erdhom vormerket, hadde syn andel als 25 mr. botalt
etc., na widerem beider parte ... affseggen laten:
Nademe Jacob Stowe solche schrifft unwetende uthgedaen und synen
part botalt hadde, so moste Clawes syn anpart ock botalen.
Jussu cons. act.
NStB 1513.
1513 Juni 10.
440. Voreheliche Schulden der Frau. Haftung des Mannes.
De Ersame Radt to Lübeck hebben twischen Hanse Castorpe und
Arndt Strick als vormundern Anneken zeligen Hans Jagehorns nagelaten
wedewen anclegern eins, und Hinrick von Delden anthwordesmanne
anders dels, von wegen 108 gülden rinisch, so gedachten Hinrikes hus-
frouwe Metken in got verstorven schuldich gebleven syn scholde etc.,
dar tegen Hinrik gesecht, dat ome gemelte syne elyke husfrowe dorch
222

ohre frunde gelavet mit etlicken schulden durch ohne to betalen, dem
ock also geschehen wer, in schrifften ome avergeven, wo den anclegeren
bewust were, dar denne von berurten 108 fl. nicht berurt gewest, des ock
de ancleger bestunden etc., na widerm vorgevende .. . affseggen laten:
Nademe Hinricke eine czedel offte schlifft mit schulden to betalen
avergeven, und darinne berurte 108 fl. nicht mede gewest, so is he nicht
plichtich darto to antworden, id gha dar furder umme wo recht is.
Jussu cons. act.
NStB 1513.
1513 Juni 16.
441. Strafe übler Nachrede. Pfennigbrüche.
(aus dem Niedergericht)
De Ersame Radt to Lübeck hebben eins ordels halven uth dem ned-
dersten rechte vor se geschulden twischen Hanse Eggerdes von wegen
syner elyken husfrowen Anneke eins, und Gesken Wiben anders dels,
von wegen etliker beschuldinge an gemelter Anneke ehre und gude
geruchte drepende, so berompte Geske dersulven togesecht und aver-
gesecht hadde etc., na beider parte ... affseggen laten:
Willen de tuge ohr recht dar to dhon, dat Anneke eine unberuchtede
frouwe is, und dat se de unerliken worde, ohr von Gesken avergesecht,
gehört hebben, so mach Gesken sodans nen penning broke wesen, sun-
der moth darumme wo recht is ghan.
Jussu cons. act.
NStB 1513.
1513 Juni 16.
442. Res iudicata. Strafe nochmaliger Klage.
(aus dem Niedergericht)
De Ersame Radt to Lübeck hebben eins ordels halven uth dem ned-
dersten rechte vor se geschulden, twischen Jurgen Vote eins, und JBartolt
vam Damme anders dels, von wegen des brokes, dar inne Jurgen, in dem
he Bartolde baven affgerichtede sake to rechte getagen, vorfallen syn
scholde etc., na beider parten . .. affseggen laten:
Nademe der stadt boke medebringet, dat de sake to einem vollenkamen
223

ende vordragen, und Jurgen darbaven Bartolde mit rechte befurdert, so
mach he sodans sunder broke nicht gedaen hebben.
Jussu cons. act.
NStB 1513.
1513 Juli 8.
443. Strafe für Klage im geistlichen Gericht.
De Ersame Radt to Lübeck hebben twischen Hans Moller ancleger
eins und Hans vom Lo up deme Herinckmarckede wonende anthwordes-
manne ander dels, na vorlesinge einer schrifft in dith bok anno etc.
quinto Vincula Petri geschreven, angande: Hinrich Moller etc., dartegen
Hans vom Lo ein inhibition des hern Domdekens desser Stadt vor-
brachte, umme darmit to bewisen, dat de sake im geistlichen rechte han-
gede, so he ock sede etc., und na wideren beider parte . . . affseggen
laten:
Nademe der Stadt bok medebringet, dat Hinrick Moller Hans Moller
gemechtiget hefft, dessulven guder to beförderen und hanteren, so moth
Hans vom Lo ome, wes he von Hinrikes guderen by sick hefft, folgen
laten, und dat he de sake mit geistlickem rechte angeferdiget, darumme
moth he by dat wedde ghan und sodans affwedden.
Jussu cons. act.
NStB 1513.
1513 Juli 8.
444. Besäte. Fristmäßigkeit. Anschlufibesate.
(aus dem Niedergericht)
De Ersame Radt to Lübeck hebben eines ordels halven uth dem
neddersten rechte vor se geschulden, twischen den vormunderen An-
necken zeligen Hans Louwenkoppes nagelaten wedewen, by nhamen
Magnus Bruns und Hermen Kortsake eyns, unde Hanse Rulinckhusen als
volmechtigen Hinrik Luchtemakers borgers to Hamborch, anders dels,
von wegen einer besäte, so de vormunder, wo rechtlopig, up einen packen
engelscher laken, Hinrik Lathusen burger to Hannover bykamende,
gedan und verfolget hadden, up welcken packen gemelte Johan in nha-
men vorschreven darnach bynnen jar und dage so he sede ock besäte
gedan hedde, und darumme darto synen hovetman ock gerechtiget to
wesen vorhopende, etc., na beyder parte ... affseggen laten:
224

Nademe Hinrik to Hamborch und nicht buten landes boseten, und ge-
dane besäte von syner wegen bynnen soß weken und dren dagen na
der ersten nicht geschehen is, so is solche besäte machtlos.
Jussu consulatus. Actum Veneris 8 Julii.
NStB 1513.
1513 Juli 8
445. Brautschatz. Haftung. (Auszug.)
(aus dem Niedergericht)
De Ersame Radt to Lübeck hebben eines ordelshalven uth dem ned-
dersten rechte vor se geschulden ... vor recht affseggen laten:
Nademe de schulde, darumb gespraken, int hus, dar nu tor tidt Hanses
moder (die Beklagte) inne wonet, vor friginge ores brutschattes vor-
wiset, und se darna oren brutschat gefriget und dar in sulch hus ock den-
sulven noch nicht all entfangen hefft, so is se nicht plichtich ton schul-
den to ant worden.
Jussu consulatus.
NStB 1513.
1513 Juli 11.
446. Frachtlenkung durch Älterleute.
De Ersame Radt to Lübeck hebben twischen schipper Hans Terkel
und Hans Staken mit synen frunden ancleger eins, und Hinrick Gruter,
Berndt Kruselman, Lutken Walhoff und Carsten Hutterock, tor tidt
olderluden der Flanderfarer ofte Nawerfarer anthwordesluden anders
dels, von wegen der frachtinge der schepe int Zween, wo von den older-
luden geschehn, dar hen gemelte schipper nicht gedachten to segelen,
ock, syne frunde to schepen, dan wolden one in Zelandt mit whare to
Brügge, so se seden, nicht denende vors rächten und segelen laten etc., na
widerem beider parte ... affseggen laten:
Nademe de olderlude vom copmanne gesettet und gekaren syn, so moth
id by frachtinge der schepe von ohne geschehen bliven und scholen fur-
der den copman vorbaden laten, umme to vorhoren wat und wo vele
guder se schepen willen, und darna tor notturft schepe to vorfrachten,
225

und mit den guderen to Brügge denende, int Zwen und darhen nicht
denende, in Zelandt edder wor sick bequemet, to laten segelen unde
lopen.
Jussu cons. act.
NStB 1513.
1513 Juli 27
447. Gültigkeit des Testaments. Römisches Recht. (Auszug.)
(aus Stralsund)
De Ersame Radt to Lübeck hebben eins ordelshalven vam Stralsunde
vor se geschulden, twischen ..., na vorlesinge des Ersamen Rades tom
Stralsunde afgespraken ordelbreves, ock gemelten zeligen Hans Pusto-
wen testamentes, ock der parte widerem vorgevende ... vor recht aff-
seggen laten:
Nademe Hans Pustow nach wonheit der Stadt Stralsundt, ock lübischem
recht, und dar baven to mherer sekerheit, indem he blint gewest, nach
ordeninge beschrevener Keyser rechte dat testament gemaket und van
sick vorreket hefft, und darinne syne suster als synen negesten erven
bekennet, ock der Stadt Stralsunde rechticheit nergen worinne gekrenket,
wo dat testament brucklich hefft begrepen, so erkennt und delet ein
Ersam Radt datsulve testament by macht.
Jussu consulatus.
NStB 1513.
1513 Aug. 6
448. Erben über See und Sand. Aufbewahrung des Nachlasses.
Notverkauf verderblicher Sachen.
De Ersame Radt to Lübeck hebben twischen Volkmar und Johan ge-
broderen von der Heide genompt anclegem eins, und Hans Guten bur-
ger to Lübeck anthwordesmanne anders dels, von wegen der guder so
zelige Hans von der Heide (darto gemelte ancleger mitsampt ohren
broderen und susteren sick de negesten hebben tugen laten) by Hans
Guten liggende nagelaten und de ancleger sick von ome to vorreken
bogerden etc., na widerm . . . affseggen laten:
Nademe etlike buten lande aver zee und sandt wesende to den nagela-
ten guderen ansprake mögen hebben, so moten solche guder jar und
dach tor stede liggende bliven, jodoch wes dar mangk vorgencklich offt
226

vorderfflich, mögen de ancleger vorkopen, und dat gelt wedder in de
stede by Hans Guten leggen.
Jussu cons.
NStB 1513.
1513 Aug. 13
449. Kaufmannsgui. Mängelrüge. Wandlung.
De Ersame Radt to Lübeck hebben twischen Jost Dyrix anclegern
eins, und Evert Hagen antwordesmanne andersdels, von wegen etliker
varwe, so de ancleger deme anthwordesmanne vorkofft hadde, derhal-
ven he betalinge von ome begerde, dartegen de anthwordesman ge-
secht, de varwe nene copmanswaringe to wesen etc., na beider parte
widerem vorgevende, na clage, antworde, rede, wedderrede, insage,
na besprake und ripem rade vor recht affseggen laten:
Wowol Evert ein anthwordesman, dennoch kan he bewisen, dat de
varwe nein copmans gudt is, so moth Jost desulven wedder to sick
nhemen.
Jussu consulatus.
NStB 1513.
1513 Aug. 31
450. Pferdekauf. Heilung des Tieres durch den Verkäufer vor
der Lieferung. Tod des Pferdes. Rückzahlung des Kaufpreises.
De Ersame Radt to Lübeck hebben twischen Marcus Helmstede an-
cleger eins und Hinrick Moller anthwordesmanne anders dels, von
wegen eines perdes etc., na beider parte vorgevende . . . affseggen
laten:
Nademe Hans Starke geswarne perde meckeler, na vormoge gelesener
schrifft, wo recht getuget, dat Marcus mit Hinricke, als he dat pert ge-
kofft, vorworde gemaket, dath pert vom worme so id hadde sundt to
maken, und datsulve daraver by Hinricke gestorven, so moth he Mar-
cus syn gelt so he vort perdt entfangen weddergeven.
Jussu consulatus.
NStB 1513.
 227

1513 Aug. 31
451. Vereinbarter Gerichtsstand. Ungültigkeit einer dem
widersprechenden Besäte.
(aus dem Niedergericht)
De Ersame Radt to Lübeck hebben eins ordels halven uth dem ned-
dersten rechte vor se geschulden, twischen Gert Hardenack anclegern
eins und Hermen Rover borger to Hamborch anthwordesmanne anders-
dels, von wegen einer besäte, so gemelte Gerdt up etlicke Hermen
Rovers guder hir bynnen Lübeck gedan, dartegen Hermen gesecht, dat
Gert sick by eiden vormals vorsecht und vorplichtet hedde, syne an-
clage so he tegen ohne vormeint to hebben, nergen sunder vor dem
Ersamen Rade to Hamborch to donde und to vorfolgen, ock syne guder
nicht to arresteren etc., na widerem beider parte vorgevende . . . aff-
seggen laten:
Wowol Hermen Rover ein anthwordesman ist, dennoch kan he wo
recht is bewisen, dat Gerdt de angetagen vorplichtinge gedan, so is de
besäte von neinen werden.
Jussu consulatus.
NStB 1513.
1513 Sept. 9
452. Verkaufskommission. Verlust des Gutes durch Straßenraub.
De Ersame Radt to Lübeck hebben twischen Laurens Sur ancleger
eins, und Jürgen Bockholte anthwordesmanne anders dels, von wegen
eines gülden ringes mit eynem saffir vorsettet, den Laurentz Jürgen
gesant hedde, darumme begerende von ome den rinck wedderumme
to hebben edder to betalen, dartegen Jurgen gesecht, he hedde den
rinck nicht gesehen, avers Laurens scholde ome den so he secht gesant
hebben, umme mit sick int lant to Holsten to nhemen und to synen
besten to vorkopen, und desulve rinck wer ome mitsampt mher anderen
clenodien by der Arnsboken im lande to Holsten wo ruchtich von stra-
tenrouweren genhamen, darumme vorhopende to rechte, he wer nicht
plichtich ome dessulven ringeshalven to anthworden etc., na widerem...
affseggen laten:
Wil Jurgen syn recht darto dhon, dat he den rinck up Laurentzes even-
tur und ome tom besten to vorkopen mit sich hefft genhamen, und dat
228

ome desulve mitsampt sinem eigenen rofflicken is entworden, so ist he
nicht plichtich Laurentze derwegen to anthworden.
Jussu cons. act.
NStB 1513.
1513 Okt. 8
453. Wasserablauf. Zwanzigjähriger Gebrauch. Ersiizung
Strafe der Behinderung. (Auszug.)
De Ersame Radt to Lübeck hebben twischen Hinrick . . . ancleger
eins und Hans . . . anthwordesman andersdels, von wegen einer rönnen
offt waterlopes, so gemelte Hinrick uth und van synem huse in der
Huxstraten harde by vorschreven Hanses huse bolegen dorch Hanses
hoff gande baven twintich jar . . . gehat, den welcken Hans togestoppet
etc., na widerem der parte vorgevende ... affseggen laten:
Willen de vorgebrachten tuge darto ohr recht dhon, dat de waterlop
von Hinrickes huse dorch Hanses hoff baven twintich jar gewest, so
moth Hans densulven waterlop Hinrick vortan beholden und bruken
laten, und dat he ane rechtes vorloff densulven hefft togestoppet, dat
mochte he sunder broke nicht gedaen hebben.
Jussu consulatus.
NStB 1513.
1513 Okt. 8
454. Leibrente. Rückständige Beträge. Rentner als Schuldner.
Verjährung.
De Ersame Radt to Lübeck hebben twischen den vormunderen zeli-
gen Gretken Hons anclegem eins und den testamentarien zeligen Hans
Cordes anthwordesluden andersdels, na vorlesinge einer schrift uth dem
aversten boke up soss marck jarliker liffrenthe, so gemelter Gretken in
Reyneken Poltowen huse in der Holstenstraten belegen togeschreven
mit volborde zeligen Hans Cordes als dessulven huses renteners etc.,
sprekende, von welcken soss marcken zelige Hans Cordes hadde etlike
jar lang der frowen nicht mher dan jarlich viff marck gegeven, also dat
der frowen noch resten scholden verteyn marck etc., darto de vormunder
gesecht, de gelesen schriffte vermochte nicht, dat zelige Hans Cordes
scholde de liffrenthe uthgeven, ock hedde he in velen jaren de renthe
ome uth dem huse behorende nicht alle und rowsam upgebort, und noch-
tans der frowen to gude den schaden an sick genhamen und ohr jarlick
229

sodder der tidt dat Reyneke doth gewest viff marcken vornoget, dar-
umme verhopende to nastanden verteyn marcken thoanthworden un-
geholden to wesen etc., na widerem der parte vorgevende . . . affseggen
laten:
Nademe der frowen de liffrenthe mit zeligen Hans Cordes als des ren-
teners volborde togeschreven, und he ohr jarlich viff marck und nicht
mher hefft gegeven, so moten syne testamentarii de jarlike marck so
nicht uthgegeven ock betalen.
Jussu consulatus.
NStB 1513.
1513 Nov. 19
455. Heueranspruch der Schiffskinder. Unvollendete Reise.
De Ersame Radt to Lübeck hebben twischen den schipkindem
schipper Thomas Netelers tho Dantzik to hus behorende anclegem eins,
und demsulven schipper Tomas anthwordesmanne anders dels, von
wegen berurten schipkindern hure, etc., na widerm . . . affseggen laten:
Nademe de schipper in Hollands mit synem schepe und inwesende cop-
mans guderen vorfrachtet, und under de coste von Hollands gewest is,
aver dorch unwedder, storm und windes halven wedderumme hefft
moten lopen und also in de Travene is gekamen, so moth he synen
schipkinderen ore volle hure geven, sunder he wolde denne upt vorjar
solche angenamen reyse vullenbringen, so moth he de schipkindere so
lange in kost holden.
Jussu cons. act.
NStB 1513.
1513 Nov. 23
456. Rücknahme eingeladenen Frachtgutes. Fautfrächt.
De Ersame Radt to Lübeck hebben twischen etliken copgesellen, so
ohr guder in schipper Swen Karoßen schip na Reval unlanges geschepet
hadden, ancleger eins, und demsulven schipper anthwordesmanne anders
dels, etc., na widerm ... laten affseggen:
Willen de gesellen ore guder wedder upschepen, so moten se dem schip-
per vorsekeringe, so vele guder int vorjar wedder intoschepen, dhon
edder eme de halven fracht geven.
Jussu cons. act.
NStB 1513.
230

1513 Nov. 24
457. Nächstzeugung. Zeugnis vom Hörensagen. Uneinheitlichkeit
der Aussagen. Erbanfall an die Stadt.
De Ersame Radt to Lübeck hebben twischen Hanse und Hinrick
gebroderen, mit orer suster de Howeschilde genompt, und Hinrick
Garssen mit Beken syner suster anclegern eins, und den vormunderen
zeligen Gesken Hone, by nhamen Hans Sweder und Tomas Poth, anth-
wordesluden andersdels, von wegen gemelter Gesken nagelaten guderen,
darto de anclegere sick de negesten vormenden tugen to laten dorch
etlike tugen .. . etc., na widerem der parte vorgevende ... affseggen
laten:
Nademe de tuge in der tuchnisse nicht eindrechtich syn, ock de personen,
darvon de fruntschop twischen den anclegern und der verstorvenen
frouwen schal herkamen, nicht gekant, dan alleine de fruntschop von
hören seggende hebben, si is der frouwen nalathe an den Ersamen
Radt und de Stadt verfallen.
Jussu consulatus.
NStB 1513.
1513 Nov. 26
458. Seefracht. Versegelung durch Winde. Pflichten der
Befrachter.
De Ersame Radt to Lübeck hebben twischen einen Schipper, so mit
synem schepe von Riga na Lübeck gefrachtet und windeshalven tom
Stralessunde gekamen was, anclegern eins, und den copluden, de ere
guder im berurten schepe hadden, anthwordesluden andersdels . . . etc.,
na der parte vorgevende .. . affseggen laten:
Nademe de schipper nicht hefft konen windeshalven de Traven aff-
langen, so moten de coplude emande von orerwegen, ohr guder upto-
schepen, tom Stralsunde schicken, und de upt vorjahr wedder intosche-
pen nicht gemeint, dem schipper syne fracht geven.
Jussu consulatus.
NStB 1513.
231

1515 Jan. 19
459. Beweiskraft des Vormünderbuchs.
De Ersame Radt to Lübeck hebben twischen Hinrick Ebelinge und
Gert von Lenten als procuratoren Andreas Vickinckhusens eyns und
Lutken Mantel, Godert Wiggeringe, Lutke Nyenstede sampt andern
volmechtigern der gemeynen schuldener, so by zeligen Jochim Bilringe
to achtern, andersdels, von wegen einer summa geldes, so zelige Jochim
Bilring als mede vormunder vorscreven Andrewesen schuldich syn
scholde, derwegen it vormunder bock, so Jochim Bilring und na ome
Hans Ebbeling geholden, von Hinricke und Gerde vorgebracht, daruth
ock itlicke puncte gelesen etc., na der parte widerm vorgevende ...
äffseggen laten:
Dat de Ersame Radt it vormunder bock gut genoch kennet, de schult des
hovetstols to bewysen, des Andreas, so with de anderen gemenen schul-
denere, geneten mochte.
Jussu consulatus. Actum ut supra [Veneris 19. Januarii].
NStB 1515 Anthonij.
1515 Jan. 19
460. Mehrfacher Verkauf derselben Ware. Vorrang.
(aus dem Niedergericht)
De Ersame Radt to Lübeck hebben twischen Hermen Wreden cop-
gesellen darsulvest vorkerende eyns, und Hans vam Sande burger to
Rostock andersdels, eines ordels halven uth dem neddersten rechte vor
se geschulden, von wegen dre foder effte vate wins bynnen Hamborch
im winkeller gelegen, so Hans vom Sande dem Ersamen Rade darsulvest
vorkofft, welken wyn tosampt andern hir to Lübeck im winkeller lig-
gende Hermen Wrede von Wulff Schotten burger to Franckfort ge-
kofft hadde vor der tidt, dat Hans vam Sande den vormenten vorkop
to Hamborch gedaen etc., na beider parte widerm vorgevende, clage
... äff seggen laten:
Kan Hermen Wrede bewisen, dat de angetagen dre foder wins to Ham-
borch to und mang den wyn, so he van Wulff Schotten gekofft und mit
gefryet unde wunnen hefft, gehorich syn, des mach he geneten unde
darff Hanse vam Sande derwegen nicht anthworden, id gha dar furder
umme wo recht is.
Jussu consulatus. Actum Veneris 19. Januarii.
NStB 1515 Anthonij.
232

1515 Jan. 19
461. Schuldenwesen. Rang der durch Brief beurkundeten Schuld.
De Ersame Radt to Lübeck hebben twischen Hermen Plonies burger
darsulvest als medetestamentarien zeligen mester Ludolff von Tunen,
do he levede domhern to Lübeck, eins und Lutken Mantel, Godert Wig-
gering und Lutken Nienstede sampt andern volmechtigern der gemeynen
schuldener, so by zeligen Jochim Bilringe toachtern gebleven, anders-
dels, von wegen eines breves von gemeltem Jochimme anno etc. dre lest-
leden uthgegeven und vorsegelt up twehundert gülden rinsch, so desulve
Jochim von dem vorscreven magister Ludolfo von Tunen entfangen unde
upghenamen, tovorrenten etc., na der parte vorgevende ... unde ripem
rade
densulven breff to bewisinge der schult gelyke den andern schuldenem
to geneten gut genoch to wesen erkanth.
Jussu consulatus. Actum 19. Januarii.
NStB 1515 Fabiani et Sebastiani.
1515 Jan. 20
462. Gestellungsbürgschaft.
De Ersame Radt to Lübeck hebben twischen Clawes Reppenhagen
eins und Hermen Wreden andersdels, von wegen der burgetucht, so
gemelte Clawes vormoge einer schrifft in ditsulve bock Lutie virginis
lestleden ock gescreven, angande: Clawes Reppenhagen etc., gedaen,
derwegen he Hans vam Sande den hovetman ifft sakewolden darsulvest
jegenwardich up antwordede, vorhapende, derwegen der burgetucht
los und entslagent to wesen etc., na widerm der parte vorgevende,
na clage ... vor recht affseggen laten:
Nademe Clawes Reppenhagen hefft geborget Hans vam Sande to rechte
und one darto upanthwordet, so is he der burgetucht entslagen.
Jussu consulatus. Actum Sabbato 20. Januarii.
NStB 1515 Fabiani et Sebastiani.
1515 Jan. 27
463. Mehrfache Verfügung über eine verbriefte Rente.
Rangordnung.
De Ersame Radt to Lubeke hebben twisschen Hinrick Billingeshusen,
Hinrick Karckringe und Hartich van Stiten als vormunder Cillien, nage-
laten wedewen zeligen Hartich van Stiten, do he levede burgermeister
233

to Lübeck, ancleger eyns, und Lutken Mantell, Godert Wiggeringe und
Lutken Nyenstede sampt andern volmechtigern gemener schuldener,
so by Jochim Bilringe to achtern, anthwordesluden anders dels, von
wegen twehundert marck hovetstols, so zelige Jochim to vorrenten uth
den twintich gülden jarliker renthe, ome by dem Ersannen Rade to Lune-
borch vorscreven, von gemelter Cillien entfangen, darup he or einen
breff, des geloffwerdige aveschrifft gelesen, vorsegelt und gegeven
hadde, demnha ore vormunder vorhapeden, dat zeligen Jochim rente-
breff vam Rade to Luneborch uthgegeven, den de volmechtiger by
sick hedden, darvor vorpandet syn scholde und der frouwen folgen,
dartegen de volmechtigen under andern gesecht, dat vor der vorschri-
vinge der rente, der frouwen geschehen, de breff des Ersamen Rades to
Luneborch alrede von zeligen Jochim vorpandet gewest were, demnha
de frouwe, so se vorhapeden, to rechte an densulven breff nicht kamen
etc., na der parte widerm vorgevende, na clage ... affseggen laten:
Wowol de volmechtigen anthwordeslude syn, dennoch konen se bewisen,
dat de breff vor der vorschrivinge der frouwen gegeven vorpandet is
gewest, so were de laste vorschrivinge van nener werde.
Jussu consulatus. Actum ut supra [Sabbato 27. Januarii].
NStB 1515 Conversionis Pauli.
1515 Jan. 27
464. Haftung der Vormünder für ihre Rechtsgeschäfte.
De Ersame Radt to Lübeck hebben twisschen hern Gerd Aleff im
namen syner suster zeligen Hans Jagehorn nagelaten wedewen an-
cleger eins und Arndt Strick, Hans Castorpp, Hinrick von Delden und
Hans Tempelmanne, vormundern dersulven wedewen anthwordesluden
anders dels, von wegen achtehundert marken, als se in Hinrick Wokers
huse up der Viskstraten orde beiecht, de gedachte her Gerdt wisser bo-
lecht und gemaket wolde hebben, mede angetagen etlikes geleden Scha-
dens von hoppen, flesche unde der parte schepp, so genante vormunder
vorkofft und uthgedan syner suster to nadele und schaden scholden
hebben etc., na widerm der parte vorgevende, clage . .. affseggen laten:
Konen gemelte vormunder bewisen, se sodan achtehundert mark der
frouwen und kindern ton besten im vorgescreven huse beiecht hebben,
sint se nicht furder geholden darop to anthworden; und umme den gele-
den schaden, so von hern Gerde angetagen, moste dat bliven als de vor-
munder uth loven ome gegeven hadden.
Jussu consulatus. Actum ut supra [27. Januarii Sabbato].
NStB 1515 Conversionis Pauli.
234

1515 Jan. 27
465. Handgelobie Verstrickung und Besäte. Gerichts-
zuständigkeit.
De Ersame Radt to Lübeck hebben twischen Werneken Fresensten
copgesellen darsulvest vorkerende eins, und Johan Cleitzen und Hans
Kroger sampt andern volmechtigern der gemenen schuldener, so by
Carsten Hutterock toachter, anders dels, von wegen einer hantgeloftes
vorstrickinge, so gemelte Werneken dem Ersamen hern Hinrick Warm-
boken radtmanne und richtehern hir to Lübeck gedan hadde, umme de
volmechtigern to willen to rechte anthworden, ock einer besäte up etlike
laken, demsulven Werneken (so he gesecht) tobehorende, geschehen etc.,
wo sodans alle eine schrifft uth deme richteboke gelesen wider vermel-
det, na der parte vorgevende, clage ... affseggen laten:
Dat des hantgeloftes halven scholden de volmechtiger ohre clage und
ansprake tegen Werneken vor dem Ersamen Rade dhon und updecken,
avers de besäte moste im neddersten rechte vorfolget und friet werden.
Jussu consulatus. Actum ut supra [Sabbato 27. Januarii].
NStB 1515 Conversionis Pauli.
1515 Jan. 27
466. Scheltworte im Prozeß. Strafe.
De Ersame Radt to Lübeck hebben twischen Hans Dobbyne einem
buntmakergesellen ancleger eins und Taleken nagelaten wedewen zeli-
gen Ewolt Potlisten mit Gert Platen und Hans Bomeken, als olderluden
des buntmaker amptes bynnen Lübeck anthwordesluden anders dels,
von wegen etliker unrichtigen worde und injurien gemelten ancleger
von den anthwordesluden avergesecht und boiegent etc., na der parte
vorgevende, na clage, antworde . .. affseggen laten:
Dat ein Ersam Radt dat jenne, so dem ancleger von den anthwordes-
luden na orer bekantnisse avergesecht und gesehen is, vor scheldewort
kennen, und darumb mosten se by dat wedde ghan und sodans afwed-
den, und wen dem also geschehen, so weren se furder to anthworden
nicht plichtich.
Jussu consulatus. Actum up supra [Sabbato 27. Januarii].
NStB 1515 Conversionis Pauli.
235

1515 Jan. 31
46?. Schuldenwesen. Besäte. Rangordnung der Gläubiger.
(aus dem Niedergericht)
De Ersame Radt to Lübeck hebben eins ordels halven uth dem nedder-
sten rechte vor se geschulden twischen den volmechtigem Peter Bruns
burgers tor Wismar eins und Hans Ster, Arndt Drogen und Clawes Voss
als procuratorn der schuldener de by zeligen Hermen Goltermanne
toachtern gebleven anders dels, von wegen der besäte up dessulven
zeligen Hermens guder hir bynnen Lübeck geschehen etc., na clage
... äffseggen laten:
Dat alle de jennen, so in rechter tidt besätet hebben und ore schult wo
lubesch recht is bewisen konen, syn gelyke na to und an den nagelatenen
guderen zeligen Hermens, idt gha dar furder umme als recht is.
Jussu consulatus. Actum Mercurij ultima Januarii.
NStB 1515 Conversionis Pauli.
1515 März 2
468. Schriftsätze im Prozeß. Unzulässigkeit der Kopie für
den Gegner.
De Ersame Radt to Lübeck hebben twischen Hans Henningen ancle-
geren eyns und Werneken Laffert und Michael Thesloo als volmech-
tigeren der schuldener, so by zeligen Gerde Kake to achtere gebleven,
anthwordesluden andersdels, von wegen itliker artikel von gemeltem
Hanse in schrifft gestelltet vorgebracht, de gelesen und he den vulmech-
tigeren to enes hand lede, von welker schrifft de vulmechtigeren eyne
copie one to geven begerden etc., nha der parte widerem vorgevende, na
clage, antworde ... äff seggen laten:
Dat yn lubeschem rechte der parte to samende to rechte ghange sake
muntlick vortobringen und van schrifften one copie to geven nicht wont-
lick, dan de vulmechtigeren moghen ore borath up de gelesen schrifft
hebben und desulven sick lesen laten, so vaken one yn middeler tydt
des borades bolevet.
Jussu consulatus. Actum ut supra [ Veneris secunda Martii].
NStB 1515 Invocavit.
236

1515 März 3
469. Schuldenwesen. Stillhalten der Gläubiger bis zur Ver-
silberung. Wirkung für den einzelnen Gläubiger.
De Ersame Radt to Lübeck hebben twyschen Hermen Wynholt als
vulmechtigen procurator Anneken, zeugen Hans Bolten nagelaten wede-
wen anclegeren eyns und Gert vam Hagen copgesellen anders dels,
van wegen achth und vertich marcken, so erschreven Gert van zeligen
Hans Veddelers wegen, des he syn gudt tho dersulvigen schuldener
besthe by sick genamen, ergedachten Anneken plichtich und schuldich
syn scholde etc., na der parte wyderm vorgevende, clage .. . affseggen
laten:
Kan Gert vam Hagen bowysen, dath de anderen, so by ome ock van Hans
Veddelers wegen to achtern, midt demesulvigen orer schult, so lange
dath gudt tho gelde gebrocht, willen dulden, so moth de frouwe ock
so lange dar mede tho freden syn.
Jussu consulatus. Actum Sabbato tertia Martii.
NStB 1515 Invocavit.
1515 März 14
470. Schuldenwesen. Verlust der Beteiligung nach Jahr und Tag.
De Ersame Radt to Lübeck hebben twyschen Hans Henninges ancle-
geren eyns und Werneke Lafferdt und Mychel Teslo als vulmechtigeren
gemener schuldener zeligen Gert Kakes anthwordesluden anders dels,
van wegen itliker tuchgenisse, so gemelte Hans na jare unde dage, umme
syne schulde, so he by gedachtem Gerde ock to achter scholde syn ge-
bleven, to bewysen, gedachte vortobringen etc., na der parte wyderm
vorgevende, na clage ... affseggen laten:
Na deme Hans Henninges syne schult bynnen jare und dage wo recht-
lopig nicht hefft bewyset, so moth ydt dar by blyven.
Jussu consulatus. Actum Mercurii decima quarta Martii.
NStB 1515 Reminiscere.
237

1515 März 14
471. Haftung des Frauengutes bei Totschlag.
(aus Travemünde)
De Ersame Radt to Lübeck hebben twyschen Clawes Steenebarghe
husseten up Pole anclegeren eyns und Heylicken, Jurgen Bunsinges to
Travemünde nhu thor tydt wonende elike husfrouwen, anthwardes-
frouwen andersdels, eyns ordels halven van Travemünde vor se ge-
schulden, von wegen itliker guder ergenanter Heylicken thokamende
und 'bynnen Travemünde durch Clawes Steenbargh umme eynes dot-
slages wyllen so ore wert ahn N. Steenbargh genompt, des stilvigen
Clawes vedderen, boghan scholde hebben, gearresterth und beslagen
etc., na wyderm vorgevende, na clage, antworde .. . affseggen laten:
Na deme Clawes Steenbargh de frouwen und ore guder umme des dot-
slages wyllen ansprickt, so ys se der wegen mydt oren gudern to andt-
warden nicht plichtich, idt gha furder umme den dotslagh wo recht is.
Jussu consulatus. Actum Mercurii decima quarta Martij.
NStB 1515 Oculi.
1515 März 16
472. Rückforderung vorgelegter Buße und Schadenersatz.
(aus dem Niedergericht)
De Ersame Radt to Lübeck hebben twyschen Clawes Kroger vulmech-
tigen procurator Hans Smedes borgers tom Kyle anclegeren eyns und
Mathias Knarrebom, eynem goltsmede gesellen itzt bynnen Lübeck syne
hanteringe hebbende anthwordesmanne andersdels, von wegen dortich
marken, so genante Hans Smith vor gedachten Mathias van wegen eyner
lemenisse, so he eynem knechte bynnen deme Kyle by nacht tyden, wo
vorgesecht, ghedan hebbe, moten entrichten und betalen, wylker dor-
tich margk ergenante Clawes Kroger vnlmechtiger im namen Hans Sme-
des van gedachtem Mathias wedder to hebben vormende, dar tegen
durch vylgemelten vorspraken gesecht, dath konde tugen und nabringen,
gedachte Hans Smith do tor tydt syn mester one unschuldich erkennende
gantzlich vorlaten schole hebben etc., na der parte widerem vorgevende,
238

na clage, antworde, rede, wedderrede, insage, na besprake und ripen
rade vor recht affseggen laten:
Kan Mathias Knarrebom bowysen, dath Hans Smith one der berorden
sake halven vorlaten hefft, des mach he geneten.
Jussu consulatus. Actum Veneris decima sexta Martij.
NStB 1515 Oculi.
1515 März 16
473. Rückständige Rente. Beweis.
De Ersame Radt to Lübeck hebben twyschen Marquart Goslickes,
Hynrick Haken und Arndt Lemgouwen als testamentarien zeligen
Alberth Roleffes anclegeren eyns und Wolter N. (.. .*)) eynen schomaker
darsulves anthwordesmanne anders dels, van wegen anderhalff jar
renthe, so he noch van gedachten Alberth Roleffes huse up dem Klyngen-
berge ergenanten testamentarien schuldich scholde syn, des he ome nicht
stendich, seggende, rekenschop midt den sulven to hebben etc., na der
parte wyderem vorgevende, na clage ... affseggen laten:
Eyn jar renthe steyt to der vormunder seggende, dar umme muste Wolter
des sulven botalinge don.
Jussu consulatus. Actum ut supra [Veneris 16. Martii].
NStB 1515 Oculi.
1515 März 17
i?i. Buchschuld. Verbindlichkeit des vom Erblasser gegebenen
Kredits.
De Ersame Radt to Lübeck hebben twyschen mester Peter Lasur,
Otte Kregen, Arndt van Demen und Hermen Elres als vormunderen
zeligen Hans Tegeder nagelaten wedewen anclegeren eyns und Hans
Mensinck kopgesellen itzt bynnen Lübeck syne vorkeringe hebbende
anthwardesmanne andersdels, van wegen negenteyn hundert marck, so
Hans Mensinck gedachtem Tegeder schuldich scholde syn etc., wylcke
de vormunder anhe lenger thogeringe vormenden to hebben, des he
nicht gesediget, thogende eyne hanthschrifft van vylgedachtem Hanse
Tegeder uth gegeven, wor ynne sodaner summe geldes betalinge ersth
up Martini inth jar so me schrifft vofftheyne befunden etc., na der parte
wyderm vorgevende, na clage, anthworde ... affseggen laten:
Nademe Hans Tegeder Hans Mensinck  den  loven   gegeven   und  de
x) Lüdce.
239

bekanthnisse sodaner syner schult in der Stadt bock geschreven, so mach
he des geldes beth up bostemmede tydt bruken.
Jussu consulatus. Actum Sabbato decima septima Martii.
NStB 1515 Oculi.
1515 März 19
475. Verpfändung des gesamten Vermögens. Erfassung des
künftigen Erwerbs.
De Ersame Radt to Lübeck hebben twischen Johan Schelen cop-
gesellen bynnen Luneborch itz syne vorkeringe hebbende ancleger eyns
und Hans Plonnies burgers to Lübeck anthwordesmanne andersdels,
von wegen einer bosate, so gedachte Hans Plonnies up etlike guder
Wummelken Kremers tokamende bynnen Oldeslo scholde hebben gedan,
de genante Johan vor syn underpandt to vorbidden sick understundt,
seggende, dat Wummelke Kremers ome alle ore guder vor verdehalff-
hundert sos mark dre Schill, unde veer penn.,de se ome schuldich, vor ein
underpandt gestellet hedde, wo ok darvan eine schriftt bevorn in dith
bock jegenwerdigen jars Circumcisionis domini lestleden geschreven,
angande: Wummelke Kremers etc., darentegen Hans Plonnies gesecht,
dat id gudt dorch ome besätet sy na der tidt sodaner vorpandinge dorch
desulvigen frowen gekost etc., na der parte widerm vorgevende, na clage
... vor recht affseggen laten:
Kan Hans Plonnies bewisen, dat sodane gearresterde guder na der vor-
pandinge gekost syn, so mach de besäte woll scheen und in dersulven
werde bliven.
Jussu consulatus. Actum Lune 19. Martii.
NStB 1515 Letare.
1515 März 21
476. Vergabung von Todes wegen ohne Testament. Gültigkeit
bei Barleistung.
De Ersame Radt to Lübeck hebben twischen Jacob Porath Anneken
zeligen Hinrick von Epen volle suster tor ehe hebbende ancleger eins
und hern Hermen Meyer burgermeister, Hans Zaligen, Erick Lunten und
Gerdt van Lenten als vorstendern to Lutken Gronowe anthwordesluden
andersdels, von wegen hundert marck, so Hinrick von Epen to Gronow
int sekenhus gegeven, de welcke Jacob Porath als dessulfften negeste
erve von syner frowen wegen, angesehen Hinrick nein testament gema-
240

keth, vormende wedder to hebben etc., na widerm der parte vorgevende,
na clage, antworde, rede ... affseggen laten:
Nademe Hinrick von Epen sodan gelt inth sekenhus by syner wolmacht
den vorstendern datsulve hantrekende gegeven hefft, so moth id darby
bliven.
Jussu consulatus. Actum Mercurii 21. Martii.
NStB 1515 Letare.
1515 März 21
477. Erbrecht. Halbbruders Kinder und Vaters Vollbruders
Kinder.
(aus Stralsund)
De Ersame Radt to Lübeck hebben eines ordels halven vam Rade tom
Stralsunde vor se geschulden twischen her Lutke Langen, her Nico-
laus Langen, Margareten zeligen hern Hinrick Schutinges nagelaten
wedewen und Elseben, Tomas Askenberners husfrowen, tom Sunde wa-
nende anclegern an de eine und Bartholomeus Buchouwen im nhamen
syner steffkinder alse Elsebe, Thomelen und Anneken, von zeligen
Hans Langen synem vorfaren nagelaten, von wegen etlikes erfgudes
dorch den doth zeligen hern Hinrick Langen eins presters gefallen von
der andern syde, darto de upgemelte her Lutke Lange sampt synen
sustern und her Nicolaus Lange de negesten erven vormenden to wesen,
indem se zeligen hern Hinrick Langen vaders vollebroder kinder weren,
dartegen Bartholomeus von wegen syner steffkinder gesecht, dat Hans
Lange syn vorfar zeligen her Hinrick Langen halffbroder were gewest,
wo ock wargemaket, und vormende darumb zeligen Hans Langen nage-
laten kinder to zeligen hern Hinrick Langen ores vader halfbroder nage-
laten gudern de negeste wesen, so en sodans eins Ersamen Rades tom
Sunde ordelbreff, de vorgebracht und gelesen, ock hebbe begrepen
etc., na widerm beider parte vorgevende, na clage, antworde .. . unde
ripem rade
de sententie eins Ersamen Rades tom Sunde in desser vorberurten sake
na vormoge ores ergangen ordelsbreves bestedet, approbert und bevestet.
Schreven van bevele des Rades. Actum Mercurii 21. Martii.
NStB 1515 Letare.
 241

1515 März 26
478. Bürgschaft. Aufrechnung aus Gegenforderungen des
Hauptschuldners.
De Ersame Radt to Lübeck hebben twischen Hans Scroder marckt-
fagede des ergescreven Rades in desser sake volmechtigen ancleger eins
und Hinrick von Retzen, Hinrick von Santen, Matts Mulig, Jost Jacobsen,
Johan von Brügge, Hans Radeleves einem schomaker, Hans Bekenlos,
Hans Beiowen und Hinrick Garlegen antwordesluden andersdels, von
wegen twierhundert achtehalven marck, so ergemelte Radt von Johan
Petersen, wandages der Stadt Lübeck bromester, dar se samptlick und
besundern ein vor alle to betalen vor gelavet, noch restet, welcker Hans
Scroder ane wider dilation in nhamen eins Ersamen Rades vorbenomet
to hebben vormende, darentegen dorch Hinrick van Santen in nhamen
aller andern vorscreven gesecht, dat Johan Petersen by gemeltem Ersa-
men Rade to Lübeck twenhundert voftein marck, de he up deme bro-
have verbroet, ock in eynem jar vordenten lones to achtern, wo syn breff,
derwegen an gedachten Hinrick gescreven, unde vor gemeltem Rade
gelesen, brucklicker begrepen etc., na widerm beider parte vorgevende
. . . äffseggen laten:
Nademe de anthwordeslude vor Johan Petersen gelavet hebben, so mo-
ten se betalen, und hebben se denne der wegen wedderumme tosage an
den Radt, dar gha idt umb wo recht is.
Jussu cons. Lune 26. Martii.
NStB 1515 Judica.
1515 März 28
479. Inanspruchnahme des Kapitals aus Not durch bevormundete
Frau.
De Ersame Radt to Lübeck hebben twischen Cordt Koninge und
Hinrick Moller als vormundern Lizabeths von der Netzen eins und
Hermen Mundt in nhamen syner elyken husfrowen Lizabethen suster
andersdels, von wegen der verhundert marck hovetstols, so gemelte Liza-
beth hedde und ohr toscreven stunden in Curdt Buckes huse in der
Mengestraten belegen, darvan de frowe hundert marck bogert to mögen
nemen, umrae ohr witlicke notturfft darmit to keren etc., na der parte
vorgevende . . . äff seggen laten:
242

Nadem den vormundern der frouwen armoth und notturfft witlich is,
so mach se von der hovetsummen to orer behoff de begerten hundert
marck nhemen.
Jussu Consulatus. Actum ut supra [Mercurii 28. Martii].
NStB 1515 Judica.
1515 Apr. 20
480. Gerichtsstand nach den Hanserezessen. Geltung für
Geistliche. Besäte.
(aus dem Niedergericht)
De Ersame Radt to Lübeck hebben twischen mester Peter Lasur
burger darsulvest als volmechtigen procurator Hermen Rovers burgers
to Hamborch ancleger eins und dem erhafftigen hern Bartolt Turitzen
wertliken prester Bremischen stichtes anthwardesmanne andersdels, eins
ordels halven uth dem neddersten rechte vor se geschulden, von wegen
einer besäte, so up etlike Hermen Rovers guder by Michel Turitzen itz
copgesellen bynnen Lübeck to furderinge gemelten Bartoldes gescheen,
welckvj besäte von neener werde to wesen de volmechtiger vorbenomet
sick vorhapende, in dem syn principal ein burger tho Hamborch pantbar
genoch unde averbodich were, vor dem Ersamen Rade darsulvest als
synen geborliken richteren to rechte to stände und hern Bartolde, wo ock
einen jewelcken one beclagende, to anthworden, na vormoge gemener
Anzesteder ordeninge, belevinge und Recesse, darto he one also jegen-
wardich erbode, des syn principal billich und von rechts wegen geneten
scholde etc., dartegen her 'Bartolt allegiert, wo he ein geistlick man
were, darumb one (sines vermodens) in rechte der Steder recesse nicht
vorfangen mochten etc., na der parte lengerm vorgevende, na clage
. .. äffseggen laten:
Nademe Hermen Rover ein burger to Hamborgh und antwordesman, ock
averbodich is vor synem ordentlicken richtere, dem Ersamen Rade to
Hamborch, to rechte to stände, so erkennen de Radt de gedane besäte
machtlos, und dat de hovetsake dar sick dat billiger behort to befurderen.
Jussu consulatus. Actum ut supra [Veneris 20. Aprilis].
NStB 1515 Quasimodogeniti.
 243

1515 Apr. 20
481. Erbrecht. Kinder und Kindeskinder. Samende.
De Ersame Radt to Lübeck hebben twischen Hans Matts burger dar-
sulvest ancleger eins und Jurgen Löwen ock burger to Lübeck in namen
syner elyken husfrouwen Anneken, gemelten Hanses moder, anthwordes-
manne andersdels, von wegen eines breves, so zelige Hanse Bruns, ge-
dachten Hans Matts grotevader, von der moder wegen up eine besche-
dene summa geldes vorsegelt, welck breff dorch de moder na dode zeli-
gen Hans Bruns ores vaders under und mit den gudern, darmede se
zeligen Marquart Matts int echte gelavet, to synen gudern gebracht,
und nachdeme se mit eme beervet, also int samende mit synen gudern
gekamen syn scholde, darumb tom sulven Hans Matts als synes vader
gudt gerechtiget to wesen vorhapede, medeangesehen dat de vader in
sinem testamente de moder ores brutschattes vorgevinge gedan etc., dar-
tegen Jurgen gesecht, dat na dode zeligen Hans Bruns were de breff
stets gewest by der frowen, ock by levende Marquart Matts mit sinen
weten, se hedde ock darup botalinge entfangen, derhalven he quitantie
gegeven sunder jemandes bysprake, dergeliken sick den negesten erven
to orem vader vorbenomet tugen laten, derwegen eine schrift in dith bock
gescreven gelesen, item Hans Matts hedde to siner genoge rekenschop
synes vaders guder halven von synen vormundern entfangen und von
dem breve nicht upgetagen, wo darvan eine schrift in ditsulve bock ock
getekent gelesen etc., slutende, dat de frowe to dem breve (synes vor-
hapens) gerechtiget unde de negeste were etc., na der parte lengerm
vorgevende ... affseggen laten:
Dat kindt neger erve is wan kindes kindt, und de breff schole by der
frowen bliwen.
[ Veneris 20. Aprilis].
NStB 1515 Quasimodogeniti.
1515 Apr. 21
482. Kauf. Beweis durch Kämmereibuch.
De Ersame Radt to Lübeck hebben twischen Hans Scroder marckt-
fagede im namen der hern Chemerer darsulvest eins und Hans Tempel-
manne burger to Lübeck anthwordesmanne anders dels, von wegen
twelff scharpentiner mit den tobehorenden jewelcken dre camern, so ome
von den Ersamen hern Hinrick Witten und Johan Meyger to der tidt
chemerheren vor hundert und verteyn marck lubesch verkofft, wo sodans
in der Chemerie gescreven were, welcker genante Hans Scroder im
244

nhamen wo vor ane lengere vertogeringe entrichtet und betalt wolde
syn, na widerm beider parte vorgevende, na clage, antworde . .. aff-
seggen laten:
Nademe Hans Tempelman de scharpentiner gekofft und dat in der Che-
merie boke getekent als se ingebracht, so moth he betalinge dhonn.
Jussu consulatus. Actum Sabbato 21. Aprilis.
NStB 1515 Misericordia domini.
1515 Apr. 27
483. Bürgschaft. Verpflichtung zur Bürgenstellung im Prozeß.
De Ersame Radt to Lubeke hebben twischen Jacob Iserenhot und Otto
Brodermanne bürgeren to Hamburg als testamentarien zeligen Hans von
Tynsten in Engellant verstorven anclegern eins und Michel Turitzen
copgesellen, up desse tidt bynnen Lübeck syne vorkeringe hebbende,
anthwordesmanne anders dels, von wegen burgetucht und vorwissinge,
so de testamentarii von Michele one to donde bogerden, uth orsake der
marschop edder selschop mit zeligen Hans und Michel gewest etc., na
lengerm der parte vorgevende, na clage ... affseggen laten:
Nademe de ancleger up Michele noch nichts gewunnen hebben, so is
he nicht plichtich one burgetucht to donde, idt gha furder der selschop
halven wo recht is.
Jussu consulatus. [Veneris 27. Aprilis].
NStB 1515 Misericordie domini.
1515 Mai 4
484. Verfolgung des einem Dritten verpfändeten Hauses wegen
Rente. Untergang des Pfandrechts.
(aus dem Niedergericht)
De Ersame Radt to Lübeck hebben eines ordels halven uth dem ned-
dersten rechte vor se geschulden twischen Cordt Perper eins und Hanse
Varenheide andersdels, von wegen hundert und sosteyn marck lubisch,
so gemelte Cordt Laurentz Tymmermanne gelenth, darvor desulve
Laurentz den egendhom synes huses in der Klockgeterstraten belegen
verpandet hedde, nach vermöge einer schrifft derwegen uth dem richte-
boke gelesen, welck gelt gedachte Cordt von vorscrevenem Hans Varen-
heide, de dat hus up de vorseten renthe mit rechte verfolget, dat ome
ock togeschreven, derhalven eine schrifft uth dem renthebock gelesen,
245

vermende to hebben etc., na der parte wi-derm vorgevende, na clage ...
affseggen laten:
Nademe Hans Varenheide dat hus (nach vermöge des aversten und des
richtebokes) mit allem rechte verfolget und ome ock togeschreven is, so
moth id darby bliven und he darff Corde to gedaner ansprake nicht
anthworden.
Jussu consulatus. Actum Veneris 4. Maij.
NStB 1515. Jubilate.
1515 Mai 4
485. Geständnis der Schuld durch Behauptung der Bezahlung.
(aus dem Niedergericht)
De Ersame Radt to Lübeck hebben twischen Hinrick vam Dyke pro-
curator der vorstender to der Senger capellen in Unse Leven Frowen
kercken eins und Jacob Backmester anders dels, eins ordels halven uth
dem neddersten rechte vor se geschulden, von wegen veftein marck lu-
bisch, so gemelte Jacob von hure den vorstendern schuldich syn scholde,
derhalven he in gehegedem rechte gesecht, dat he id gelt botalt hedde
etc., na widerm der parte vorgevende, na clage . . . affseggen laten:
Nademe Jacob in gehegedem rechte von botalinge angetagen, so moth
he de bewisen edder noch betalen.
Jussu consulatus. Actum supra [Veneris 4. Maij].
NStB 1515 Jubilate.
1515 Mai 4
486. Herausgabeanspruch aus dem Nachlaß. Diebstahl.
Verjährungsfrist.
De Ersame Radt to Lübeck hebben twischen Hanse vam Sande bor-
ger to Rostock ancleger eins und Otto Kreyen und Gert Krudup vor-
mundern zeligen Hans Smedes (do he levede burgers to Lübeck by dem
Kalmarkede wonende) nagelaten wedewen und kinder anthwordesman-
nen anders dels, von wegen einer balen sardockes, so in zeligen Hans
Smedes guder gekamen, den Hans vam Sande vor syn gudt angespra-
ken und demnha densulven uth den guderen ome wedder to donde
verhapede to hebben, dartegen de vormunder upgebracht, wo zelige
Hans sodanen balen recht unde redelyken von Wolfs Schotten, burger
to Franckfurt, hirbynnen Lübeck gekost, ock gegulden und botalt hedde
246

etc., na widerm der parte vorgevende, na clage, antworde . . . affseggen
laten:
Nademe Hans vam Sande den sardock vor duffte edder roff to rechten
tiden nicht angespraken hedde, so weren de vormunder darto to anth-
worden nicht plichtich.
Jussu consulatus. Actum ut supra [Veneris quarta Maij].
NStB 1515 Cantate.
1515 Mai 5
487. Gesamtschuld. Haftung der einzelnen Gesamtschuldner.
De Ersame Radt to Lübeck hebben twischen Hanse Vagel burger to
Treptow ancleger eins und Ulrik Boddeker dem jungen burger to Lü-
beck anthwordesmanne andersdels, von wegen eines gelofftes vor eine
summa geldes, so Ulrick gedachtem Hanse gedan scholde hebben, dar-
tegen Ulrick begert, dat Hans scholde de andern der sake mede vorwant
to rechte neffen ome vorbaden laten, änderst were he nicht gement tor
sake to anthworden etc., na der parte widerm vorgevende . . . affseggen
laten:
Nademe Ulrick vort hovet edder syne personen alleine angespraken
wert, so moth he dem ancleger anthworden.
Jussu consulatus. Actum Sabbato 5. Maij.
NStB 1515 Cantate.
1515 Mai 9
488. Zeugnisunfähigkeit der am freundlichen Handel
Mitwirkenden.
(aus dem Niedergericht)
De Ersame Radt to Lübeck hebben twischen Cordt Meybom ancleger
eins und Hinrick Clostermanne anthwordesmanne anders dels, eins
ordels halven uth dem neddersten rechte vor se geschulden, von wegen
etliker tuchnisse, so gemelte Cordt dorch etlike in einem fruntliken han-
del tegen Hinrick erbenomet gewest, worinne he ethwes in fruntschop
Corde natogeven bewilliget scholde hebben, vormende to fhoren, dar-
tegen von Hinricke gesecht, dat im anfange geholdenen fruntliken han-
deis von wegen beider parte als wontlich densulvigen eins jedem rechte
unvorfencklich to bliven bedinget unde protestert were, derwegen sick
vorhapende, de jenne, so daran und aver gewest, alse tuge antonemen
in rechte nicht vorplichtet were, na widerm der parte vorgevende, na
clage, antworde, rede . .. affseggen laten:
247

Wil Cord Meibom tegen Hinrick wes bewisen, dat moth he dhon wo
recht is, und de jennen so im fruntlicken handel mede gewest, mögen
des, wes dar jegen dat part verhandelt, keine tuchnisse geven.
Jussu consulatus. Actum ut supra [Mercurii 9. Maij].
NStB 1515 Cantate.
1515 Mai 11
489. Einlagerung. Haftung des Lagerhalters. Beweis.
Verschulden.
De Ersame Radt to Lübeck hebben twischen Gert Krudup ancleger
eins und Hinrick Konen anthwordesmanne anders dels, von wegen twe
tunnen lasses, so Gerdt missede von twelff türmen lasses, de he in ge-
melten Hinrickes selboden by der Traven hedde bringen laten dorch de
Holmesfarer dregers, wo sodans in gerichte getuget, derhalven eine
schrift uth dem richteboke gelesen etc., na der parte widerm vorge-
vende, na clage, anthworde . .. affseggen laten:
Nademe wargemaket is, wo dat richtebock medebringet, dat twelff tun-
nen lasses in de boden gekamen syn, so moth Hinrick to deme untworden
lasse anthworden.
Jussu consulatus [Veneris undecima Maij].
NStB 1515 Cantate.
1515 Mai 12
490. Samende Klage.
De Ersame Radt to Lübeck hebben twischen Tomas Pors burger to
Gadebusch ancleger eins und Lutken Bonhoff synem steffvader anth-
wordesmanne andersdels, von wegen moderliker erffschichtinge, so ge-
nante Tomas von Lutken vormende to hebben etc., na clage . . . aff-
seggen laten:
Nademe Thomas noch mher ansprake to Lutken to hebben sick vor-
meint, so scholde he tom negesten rechtdage mit einer samenden clage
aller syner saken ens vor alle Lutken anspreken.
Jussu consulatus. Actum Sabbato 12. Maij.
NStB 1515 Cantate.
248

1515 Mai 12
491. Zession zwecks Prozesses im geistlichen Gericht. Bann.
Strafe.
De Ersame Radt to Lübeck hebben twischen Peter Groner sampt
syner eelyken husfrouwen eins und Clawes Reppershagen als testamen-
tarii zeligen Hans Blancken, do he levede burgers to Lübeck, anders-
dels, von wegen des processes in edder mit geistliken gerichte tegen
de ancleger vorgenamen von einem clerico, dem zelige Hans uplatinge
einer vormenten tosprake eft sake tegen se gedan hadde, ock des ban-
nes, dar se in gebracht weren, derhalven de testamentarii se entheven
scholden etc., na der parte vorgevende, clage . . . affseggen laten:
Nademe de cession von Hans Blancken gescheen und de Radt dem
clerico rechtes to vorhelpen nicht geweygert heft, dan stets wo noch up
behorlig vorsokent averbodich is, so scholde Clawes mit synen mede-
kumpanen vorschaffen den bann und geistlicken process afftostellen und
daletoleggen; dar dat nicht geschege, so wolde de Radt sick an Hans
Blancken guder holden, darinne des schaden to erhalen.
Jussu consulatus. Actum ut supra [12. Maij].
NStB 1515 Vocem Jocunditatis.
1515 Mai 12
492. Erbrecht. Vaterbruder und des vorverstorbenen
Vaterbruders Kinder.
De Ersame Radt to Lübeck hebben twischen Hans Lodinge eins und
Hermen, Titken gebroderen de Lodinge genomet sampt oren beiden
sustern Wipken und Anneken andersdels, von wegen drehundert marck
lu'besch, so zelige Hans Loding, do he levede burger to Lübeck, von den
elvenhundert marck sinen kindern in synem testamente togetekent, na
dersulven kynder dode synen negesten erven gegeven, darto de ancle-
ger alleine de negeste gerechtiget to wesen vormende, in deme syn va-
der, vorscreven Hans Lodinges broder, zeligen Lyzabethen syner lesten
dochter doeth affgelevet hadde, dat he bewisen wolde, und de andern
wedderparte dessulvigen zeligen Hans Lodinges broders kinder weren
etc., avers de broder kinder vorbenomet vorhapeden sick mit ome ge-
lyke na to wesen, angesehen dat se sick mit ome bynnen jare und dage
(dat nu vorby were) de negesten hedden alrede tugen laten, derhalven
eine schrift uth dessem boke gelesen etc., na der parte widerm vor-
gevende . . . ock des testamentes vorlesinge und flitiger vorhoringe . . .
affseggen laten:
249

Wowol jar und dach vorby is, dennoch so id gelt alse eine gift in dem
testamente gesehen gefurdert wert, kan denne de ancleger bewisen,
dat syn vader den doeth zeligen Hans Lodinges dochter afgelevet heft,
so is he de negeste gewest, und de sone mach in des vaders stede treden.
Jussu consulatus. Actum 12. Maij.
NStB 1515 Vocem Jocunditatis.
1515 Juni 15
493. Kauffrau. Haftung als Gesamtschuldnerin mit dem
Ehemann.
(aus Stralsund)
De Ersame Radt to Lübeck hebben twischen Hinrick Arndes, burger tom
Stralsunde, ancleger eins und Dyricks Mersmanne in nhamen und von
wegen Katerinen nagelatener wedewen zeligen Marcus Ruthovet, do
he levede burger darsulvest, anthwordesmanne andersdels, eins ordels
halven vam Ersamen Rade tom Stralsunde nach vormoge dessulven
ordelbreves, so vorgebracht und gelesen, aldus ludende: Dar upgemelte
Hinrick Arndes bewiset und nabringet wo recht, dat de upgemelte frowe
sampt oren manne gelavet heft, schal se vorplichtet syn de upgemelten
voftich marck Sundesch to betalende, angesehen se mit wichte und mathe
umbgheit, vor vorscrevenen Ersamen Radt to Lübeck geschulden, na
clage, antworde .. . affseggen laten:
Dat de Ersame Radt de sententie oft afgespraken ordel des Ersamen
Rades tom Stralsunde approbert, bestediget und confirmirt, idt gha dar
furder umme wo recht is.
Jussu consulatus. Actum Veneris 15. Junij.
NStB 1515 Corporis Christi.
1515 Juni 20
494. Erbanfall an die Ehefrau außerhalb des Brautschatzes.
Anlage.
De Ersame Radt to Lübeck hebben twischen Hans Matts ancleger
eins und Jurgen Löwen anthwordesmanne anders dels, von wegen eines
breves up etlike summa geldes ludende, so gedachten Jurgens husfrou-
wen hir bevorn vam Ersamen Rade richtlick toerkannt, und dessulven
geldes halven etc., na der parte vorgevende . .. affseggen laten:
Nademe de frowe sick den negesten erven to dem breve getuget hefft,
so moth id dar by bliven, und is desulve bref Jurgen nicht mede gelavet,
250

so moth men dat gelt vam breve uthkamende an renthe beieggen, welcke
rente de frouwe de tidt ores levens mach gebruken, und na orem dode
gha idt furder umb wo recht is.
Jussu consulatus. Mercurii vicesima Junij.
NStB 1515 Viti martiris.
1515 Juli 4
495. Prozeßunfähigkeit der Frau. Vorsprakenbestellung
durch Vormünder.
(aus Rostock)
De Ersame Radt to Lübeck hebben eins ordels halven von Rostock
vor se geschulden twischen Carsten Dolgermanne und Clawes Brande an-
cleger eins und Gesken zeligen Hans Rodostes nagelaten wedewen anth-
wordesfrouwen andersdels, derwegen de parte einen stekerechtdach
hadden hüten vor dem Ersamen Rade to Lübeck to erschinen, darinne
de frowe fellich syn scholde, indem se nene vormunder edder dersulven
volmechtigen dergeliken nenen dedingesman hir tor stede by und mit
sick hedde, wo sodans von wegen des anclegers wider angetagen, dar-
tegen se dorch N. als oren angemateden procurator leth seggen, dat de
sake de frowe principaligst belangede, ock wer se in oren manbaren
jaren und darbaven, demnha mochte se syns vorhapens in gerichte sul-
vest wol erschinen, ore sake und gerechticheit to vorbidden und einen
andern volmechtich maken etc., na der parte widerm vorgevende . . .
vor recht äff seggen laten:
Dat de frowe mochte na lubeschem rechte sunder ore vormunder in ge-
richte nicht verhandeln, und konde de ancleger bewisen, dat hüte ein
stekerechtdach were und de frouwe den nicht gewardet, so were se fel-
lych, sunder se konde ehafftige nothsake bewisen; idt gha dar furder
umme wo recht is.
Jussu consulatus. Actum Mercurij quarta Julij.
NStB 1515 Visitationis Marie.
1515 Juli 13
496. Erbanspruch. Nächstzeugnis binnen Jahr und Tag.
Anfall an die Stadt.
De Ersame Radt to Lübeck hebben twischen dem Erhaftigen hern
Johan Michaelis vicario der domkercken to Riga und Lambert Roberch
volmechtige procurator der testamentarien zeligen Jurgen Kulen des
251

jungen anklegern eins, und Mathias Bickel anthwordesmanne anders dels,
von wegen der guder und schulde, so gemelte Jurgen hirbynnen scholde
nagelaten hebben, de gemelten volmechtigen vormenden na vormoge
ores machtbreves an sick to furdern, und derhalven eine verdracht vam
Ertzbisschopen to Riga daraver gemaket leten lesen, darto Mathias Bickel
geanthwordet, de vordracht were ome edder nemande schedelick, dan wol-
den se erfguder hir tor stede manen, so mosten se sick dar erst bynnen
jar und dage de negesten wo recht is tugen laten edder mit nogafftigen
segel und breven solche tuchnisse bewisen, darto gemelte volmechtigen
antworden und seden, se maneden nein erfgudt, dan schulde uth dem
testamente etc., na widerm beider parte vorgevende, na clage, antworde
. . . äffseggen laten:
Nademe de vordracht des hern Ertzbisschopes to Rige medebringet, dat
gemelte ancleger erfgudt willen manen, so moten se bewisen, dat ore
hovetlude sick darto bynnen jar und dage hir tor stede de negesten als
recht is getuget hebben; is dem so nicht geschehen, so sint solche guder
vorfallen an de Stadt.
Jussu consulatus. Actum Veneris 13. Julij.
NStB 1515 Divisionis apostolorum.
1515 Juli 27
497. Kauf. Handschrift als Beweis. Einreden. Ungetreuer
Knecht.
(aus dem Niedergericht)
De Ersame Radt to Lübeck hebben eins ordels halven uth dem ned-
dersten rechte vor se geschulden twischen Dyrick Nigebur vulmechtigen
procurator Clawes Sneverlinck burger to Luneborch ancleger eins, und
Hanse Wulfram antwordesman anders dels, von wegen voftehalve last
soltes, so genante Clawes an Hanse lüde syner eigen hantschrift unlanges
scholde hebben gesanth, derhalven nochmals botalinge to erlangen
bogerende etc., darentegen dorch gemelten Hanse gesecht, dat syn
knecht, so mit Unwillen von ome gescheden, id solt hedde entfangen,
vormende derwegen ome to anthworden nicht plichtich to synde, na wi-
derm der parte vorgevende, na clage, antworde .. . äff seggen laten:
Nademe Hans Wulfram der hantschrift besteit, und desulve medebrin-
get, dat he voftehalve last soltes genanten Sneverlinge schuldich, so moth
he ome betalen.
Jussu consulatus. Actum Veneris 27. Julij.
NStB 1515 Jacobi apostoli.
252

1515 Juli 27
498. Rechnungsbuch der Kauffrau. Beweiskraft. Schulden-
wesen.
(aus dem Niedergericht)
De Ersame Radt to Lübeck hebben eins ordels halven uth dem ned-
dersten rechte vor se geschulden twischen Beken Stickmans von Lune-
borch anclegerschen eins und Carsten Kake als testamentarien und nege-
sten erven syner husfrouwen moder, zeligen Telschen Kolpes, anthwor-
desmanne andersdels, von wegen etliker schult, nomptlick verundene-
gentich marck lubesch, de gedachte Telsche ohr vor lynwandt plichtich
und schuldich scholde syn gebleven, wo datsulve in der doden frowen
boke wider begrepen, darentegen von Carstens wegen gesecht, konde se
bewisen na doder handt ore schulde, wo lubesch recht, he were averbo-
dich von den nagelaten gudern betalinge to donde etc., nha clage, ant-
worde, rede . .. affseggen laten:
Nademe Telsche eine kopfrowe gewest und Beke Stickmans mede in der-
sulven boke vor eyne schuldenersche bekant gefunden, so is sodans tom
bewise der schult nogafftich und se mach des neffen unde gelicke den
andern schuldenern geneten.
Jussu consulatus. Actum Veneris 27. Julij.
NStB 1515 Jacobi apostoli.
1515 Juli 27
499. Urteilserfüllung als Bürgerpflicht. Appellation.
De Ersame Radt to Lübeck hebben twischen Hinrick Azel ancleger
eins und Johan Moire anthwordesmanne andersdels, von wegen acht-
undevertich marck schill. lubisch, so genante Johan Hinricke als vulmech-
tigen procurator Hinrick Heynberges zeligen, wandages 'borgers to Lune-
borch, vormoge einer sententien bevorn in ditsulve bock Divisionis apo-
stolorum lesteleden jegenwardigen jars gescreven, angande: De Ersame
Radt etc., to betalen plichtich und schuldich und derwegen eine appel-
latie ergemelten Rade insinuerd etc., na clage., antwerde, rede, wedder-
rede, insage, na besprake und ripem rade vor recht affseggen laten:
Nademe Johan ein burger bynnen Lübeck und darvor betherto geholden,
und borger neringe gedan, so moste he des Rades sententie genoch don,
und gynge furder umme de appellatie wo recht is.
Jussu consulatus. Actum Veneris 27. Julij.
NStB 1515 Jacobi apostoli.
253

1515 Aug. 18
500. Ansprüche der Vormünder an das Mündelgut aus Unterhalt.
Rangordnung. Fromme Gaben.
De Ersame Radt to Lübeck hebben twischen Jacob Buncken, Pawel
Bordinck und Silvester Sterneberg als negestenerven zeligen Margareten,
wandages Otto Krogers nagelaten wedewen anclegern eins, und Dyrick
vam Hagen, mester Gerd Davenholt und Hans Kesehagen als vormun-
dern dersulven Margareten antwordesluden andersdels, von wegen orer
nagelaten guder und baren geldes, so de vormunder by sick beholden
hebben, dat de erven by ein und tosamen umme sodans under sick
to delen, wo datsulvige dorch de Ersamen heren Mauritius Loff und
Jochim Gereken radtmanne darsulvest gedegedinget, vermöge einer schrift
hart bevorn in dith bock gescreven, angande: Schelinge und twedracht
etc., vormenden to hebben, des doch gemelte vormunder also to donde
nicht geneget, seggende, se hedden etlich gelt in vorberurter frowen
nuth und profith als vor holt, kalen, tor bygraft und susts vor beer und
kost umb se to voden vorlecht, welcker wowol in der vordracht nicht
bestemmet, dewile eth doch mede angetagen und durch vorberurte hern
mede bespraken, gedachten wedder und vor uth to hebben etc., na der
parte widerm vorgevende, na clage, antworde, rede, wedderrede, insage,
na besprake und ripem rade vor recht affseggen laten:
Nademe de hern, so mede aver der vordracht gewest, von den vormun-
dern umb ores uthgelechten geldes, in gedachter wedewen notturft
gekeret, vam nalate dersulvigen wedder to bekamen to wesen bespra-
ken bekennen, unangesehen denne in der vordracht darvan nicht bestem-
met, jodoch wes se also bewislick uthgelecht, des mögen se geneten und
de andern guder tosamen bringen und, voruthgenamen de gades gisste,
gelyke delen.
Jussu consulatus. Actum Sabbato 18. Augusti.
NStB 1515 Assumtionis Marie.
1515 Aug. 24
501. Verfügungen über des Gemeinschuldners Gut durch dessen
Frau. Haftung.
De Ersame Radt to Lübeck hebben twischen Dyrick Hulscher, Cordt
van der Hoye, Reyneken van Sutphen, Hans Hotfilter und susts andern
gemeynen schuldenern, so by zeligen Johan de Wilden to achtern geble-
ven, anclegern eins und Cordt Sassen, Rotgart Drenssinck und Clawes
Smidt als vormundern zeligen Melchior von Koberge nagelaten wede-
254

wen anthwordesluden andersdels, von wegen etlickes pepers, ingwers,
muscaten blomen, kannel, paradis kornes und susts anders kramgudes,
welcker gedadite Johans de Wilde nagelaten wedewe, als se oren man
by Nurenberge in Got to wesen vorstorven geweten, dorch oren knecht
dem gesechten Melchior in botalinge syner schulde, so he by Johan de
Wilden to achtern gewesen, scholde hebben gehantreket, averanthwor-
det und gelevert, des de bavengemelten schuldener nicht gesediget etc.,
na der parte vorgevende, na clage . .. affseggen laten:
Nademe de frowe ores mannes doeth geweten und darna sodane guder
van sick gelevert, so moten de vormunder desulven guder oft ore werde
samptlick to der schuldener beste wedder bringen in ohre where.
Jussu consulatus. Actum Veneris 24. Augusti.
NStB 1515 Bartholomei apostoli.
1515 Aug. 27
502. Schuldenwesen. Anfechtung von Rechtshandlungen. Abreise
des Beklagten im Prozeß. Sicherstell ung der Kläger.
De Ersame Radt to Lübeck hebben twischen Dyrick Hulscher, Cordt
von der Hoy, Reinecke von Sutphen, Hans Hotfilter und susts andern
gemeynen schuldenern, so by zeligen Johan de Wilden toachtem geble-
ven, anclegern eins, und Hermen Kake anthwordesmanne anders dels,
von wegen etlicker guder, so genanten Hermen na dode des gedachten
Johan de Wilden dorch dessulven knecht bynnen Odensee in Denne-
marck gelevert, de de schuldener wedder in de wher to orer aller beste
one to bringen vormenden vorplichtet to synde etc., darentegen dorch
gemelten Hermen gesecht, dat synes dynges so gelegen, dat he ilende
na Franckfurt moste reysen, derhalven bogerende ome des anthwordes
darop beth to syner wedder heimkumpst to stunden etc., na widerm vor-
gevende der parte, na clage, antworde .. . affseggen laten:
Nademe Hermen Kock anliggende syner notturftigen sake halven von
hus to reysen geneigt is, und sodane guder entfangen to hebben nicht
missaket, so moth he vor syner reise berurten schuldenern derhalven,
wes se up one berurter gestalt mochten bringen, vorwissinge don, id en
wher, de wedderparte ome des wolden vordragen.
Jussu consulatus. Actum Mercurij 27. Augusti.
NStB 1515 Bartholomei apostoli.
255

1515 Aug. 31
503. Gottesgaben. Vergabung ohne Testament. Machtlosigkeit.
(aus Stralsund)
De Ersame Radt to Lübeck hebben eins ordels halven vam Stralsunde
vor se geschulden twischen Vicken von der Lancken anclegern eins und
dem erhafftigen hern Johan Fresen wertliken prester volmechtigen pro-
curator der vormunder zeligen Jochims vam Kalande anthwordesmanne
anders dels, von wegen einer gadesgiffte, so zelige Jochim vam Kalande
in synem doetbedde liggende, jodoch by synem levendigen live, synen
vormunder to vorgeven bevalen vor etliken lofwerdigen luden bekant
hedde, darup desulven ock richtlick verhöret, vermöge einer schriftlicken
vortekinge derhalven nach vermöge ores ordelbreves, so ock gelesen,
sampt der gisste by macht erkandt etc., na der parte widerm vorgevende
na clage, antworde .. . affseggen laten:
Nademe de angetagen gisste ane testament und wo nach lubischem rechte
wontlick nicht geschehen, so is desulve van nener werde, dan craftlos.
Screven van bevele des Rades. Actum Veneris ultimo Augusti.
NStB 1515 Decollationis Johannis baptiste.
1515 Aug. 31
504. Gesamthaftung der Vormünder für verwaltetes Vermögen.
De Ersame Radt to Lübeck hebben twischen Gerdt Vetten vor sick und
mede in namen siner beiden sustem anclegern eins und Gerdt Kremer
sampt Johan von Leverden wandages oren und Gertruds, zeligen Peter
Vetten nagelaten wedewen, orer moder vormunderen antwordesluden
anders dels, von wegen hundert marcken, so gemelte Gertruds na ge-
dachten Peters ores vorigen mannes dode, als se sick wedder int hilge
echte vorandert, oren kindern uthgesecht, und einen dersulven vormun-
der by namen Johan von Leverdes entricht und vernoget weren, up
welckeren vorgeschreven Gert Vette nicht gedachte to sende etc., na
widerm der parte vorgevende, na clage ... affseggen laten:
Nademe der vormunder mher als eyn syn, vormoge der Stadt bock, so
moten se samptlick tom hovetstol der hundert marck anthworden.
Jussu consulatus. Actum Veneris ultima Augusti.
NStB 1515 Decollationis Johannis baptiste.
256

1515 Sept. 12
505. Mobiliar im verkauften Haus. Ersitzung nach Jahr und Tag.
De Ersame Radt to Lübeck hebben twischen Hans Bispinck ancleger
eins und Clawes von Borstelen anthwordesmanne anders dels, von wegen
eines schriffkuntors, gesete, banck und andern dyngen, so im hus in
der Bredenstraten belegen, dat gemelte Clawes von Hanse aver viff
jaren gekofft, wesen scholden, dewelcke vorscreven Hans daruth hebben
wolde etc., na der parte widerm vorgevende ... affseggen laten:
Nademe Clawes id jar und dach rowsam sunder jenige ansprake hefft
beseten, so darff he Hermen to syner vormeinten anclage nicht antwor-
den.
Jussu consulatus. Actum Mercurii duodecima Septembris.
NStB 1515 Nativitatis Marie.
1515 Sept. 15
506. Erbschichtung. Ungehorsamer Sohn. Verrentung seines
Erbteils.
De Ersame Radt to Lübeck hebben twischen Hans Groten ancleger
eins und sinem vader Merten Groten anthwordesmanne andersdels, von
wegen moderliker erffschichtinge, so genante Hans von synem vader
ergenompt vormende to hebben, seggende, dat he ungeferlich soss-
hundert marck myn oft mher von syner moder broder to erffgude baven
oren brutschatte hedde upgebort, darentegen dorch gemelten Merten
gesecht, dat he ome ein ungehorsam sone in allen dyngen gewesen,
und hedde ome dubbelt mher gegeven und na Bargen in bere, mele
etc. aver gesant, als de brutschatt sick up hundert verundevertich marck
belopende, so he myt syner moder entfangen, sick streckede etc., na
widerm der parte vorgevende, na clage . .. affseggen laten:
Wes Hans Grote kan bewisen, syn vader Merten Grote von der moder
wegen, id sy in brutschatte edder erffgude, to hebben upgebort und ent-
fangen, darvon moth he ome erffschichtinge dhon, und nademe desulve
Hans ein ungehorsam sone synes vaders, so he von ome beschuldet, be-
funden, so moth de vader sodane gelt in wisse guder beieggen und deme
sone de rente darvan kamende de tidt synes levendes laten volgen.
Jussu consulatus. Actum Sabbato 15. Septembris.
NStB 1515 Exaltationis crucis.
17	257

1515 Sept. 24
507. Nächstzeugnis. Erbrecht der Stadt. Jahr und Tag.
Nachzeugnis.
De Ersame Radt to Lübeck hebben twischen Peter Meisowen, Hans
Aires und Titken Wegener als vormunder Hanseken, zeligen Hinrick
Wilkens na gelaten sones, anclegern eins und Mathias Bickel im nhamen
ergemelten Rades anthwordesmanne andersdels, von wegen einer tuch-
nisse, so nu unlanges middewekens na Nativitatis Marie lestleden vor
gemelten Rade der guder halven dorch ergescreven kindes vader und
moder nagelaten, worto idt kindt den negesten getuget, geschehen,
welcker genante Mathias von keiner werde to wesen vormende, seg-
gende, dat idt kindt dar nicht bynnen jar und dage getuget, derwegen
idt gudt an einen Erbaren Radt oft Stadt verfallen were, darentegen de
Vormünder gesecht, dat idt kindt vorhen to des vaders gudem getuget,
derwegen ome ock alrede de egendom synes zeligen vaders huses were
togeschreven etc., na clage, antworde . .. affseggen laten:
Nademe dat kindt sick vorhen to des vaders nagelaten guderen den
negesten to wesen getuget und ome derwegen alrede sodane guder
togeschreven, so mochte desse natuchnisse demsulven nicht schedlich
syn.
Jussu consulatus. Actum Lune 24. Septembris.
NStB 1515 Exaltationis crucis.
1515 Sept. 26
508. Erste Ladung. Klägerstellung. Vorklage.
De Ersame Radt to Lübeck hebben twischen Hinrick Loseken eins
und Dyrick Kock andersdels, beide bürgeren darsulvest, von wegen der
vorclage, de ein jewelck von one to dem andern vormende to hebben,
na der parte vorgevende, na clage .. . affseggen laten:
Nademe Dyrick Kock gemelten Hinrick vorhen richtlick angespraken und
de Ersame Radt de sake tom fruntlicken handel gewiset, darto ock
etlicke hern uth dem Rade gefoget und sodan handel unfruchtbar geble-
ven, also dat de degedingeslude se mit dersulven sake vor den Radt wed-
dergewiset hebben, darup denne Hinrick von den burgermeistern verloff
gebeden und erholden hedde, dat he Dyrick to rechte vorbaden mochte
laten, so scholde Hinrick de vorclage hebben.
Jussu consulatus. Actum Mercurii 26. Septembris.
NStB 1515 Cosme et Damiani.
258

1515 Okt. 3
509. Haftung der Vormünder und ihrer Erben für unrechte
Geldanlage.
De Ersame Radt to Lübeck hebben twischen Gert Vetten vor sick und
sine beiden sustere eins, Gert Kremer und Johan von Leverden vormun-
der dessulven Gerdes und syner sustere andersdels, und Laurentz Wil-
mes als vormunder zeligen Cordt Klenewinkels nagelaten und Hans
Henninges mit Hanse Buschman in nhamen zeligen Hinrick Rollen
nagelaten tor druddensidt, von wegen hundert marck lubisch, vorscreven
Gert Vetten und synen susteren to erffschichtinge uthgesecht, so se von
Johan von Leverden und Gert Kremer bogerden to hebben, dartegen von
ohne gesecht, dat Laurentz Wilmessen, Hans Henninges und Hans
Buschman, von wegen der nagelaten darto mede anthworden scholden,
medeangesehen dat zelige Cort Kienewinkel und Hinrick Rolle ock te-
stamentarii gewest etc., na der parte widerm vorgevende, na clage,
antworde, rede, wedderrede, insage, na besprake und ripem rade vor
recht affseggen laten:
Nademe id gelt von zeligen Corde unde Hinrick als medevormundern
by Johan von Leverden und in nene liggende gründe und stände erve
mede beiecht is, so moten ore erven darto mitsampt Gert Kremer und
Johan von Leverden mede anthworden; dan heft Johan jenige wedder-
clage und ock de andern parte wes furder to ome to seggen, dar gha id
umme wo recht is.
Jussu consulatus. Actum Mercurii tercia Octobris.
NStB 1515 Michaelis archangeli.
1515 Okt. 5
510. Frachtrecht. Lohnanspruch trotz unterbliebener Aus-
lieferung des Gutes.
De Ersame Radt to Lübeck hebben twischen schipper Mons Schon-
ningk tor Rottenbu in Blekinge to hus behorende ancleger eins und
Hans Sinte antwordesmanne andersdels, von wegen etlicker fracht und
gelenden geldes, so gemelte schipper by ome etlicker perde halven, de
he ome uth Dennemarcken geforth und uth wedders noth by Jasmunde
uptoschepen und synem jungen, so he darby gehat, to averantworden
gedrungen und benodiget, to achtern were, de he von ome to hebben
bogerde etc., darentegen dat wedderparth gesecht, dat he ome, wo ohr
bescheidt gewesen, de perde nicht averantwordet, wüste ock nicht wor

17*

259

he desulven scholde warnehmen, na der parte widerm vorgevende . . .
affseggen laten:
Nademe de schipper uth wedders noth de perde, wowol dem copmanne
ungeaverantwordet, uptoschepen geenget und gedrungen, so moste de-
sulve anthwordesman dem schippern syne fracht geven und id gelenth
gelt demsulven betalen.
Jussu consulatus. Actum Veneris 5. Octobriss.
NStB 1515 Dionisii et sociorum eius.
1515 Okt. 12
511. Verpfändung und Brautschatz. Rangfolge. Schuldenwesen.
(aus Stralsund)
De Ersame Radt to Lübeck hebben eins ordels halven vam Stralsunde
vor se geschulden, twischen den vorstendern Unser Leven Frowen
kercken und den olderluden der garwer mitsampt Hinrick Rampen bur-
ger darsulvest anclegern eins und Elseben, elyken husfrowen Hinrick
Drinsdorpes antwordesfrowen anders dels, welck ordel vermöge des
Ersamen Rades tom Stralsunde vorsegelden ordelbreves, de in gerichte
vorgebracht und gelesen, ludet und is aldus:
Nademe Hinrick Drinsdorp is geweken und he up syn hus sampt der
tobehoringe, ehr he desse frowen int hilge echte gekregen, den vorsten-
dern to Unser Leven Frowen und den oldermannen der remensneder ock
garwer und Titken Kreyenbrinck, Hinrick Rampen vorfarden, segele und
breve, ock der Stadt boke tom Sunde, dar up de breve wisen, hefft gege-
ven und vorsegelt, mögen se sick holden an ethsulvige hus sampt
syner tobehoringe so ohr hovetsettede pandt na vermöge orer breve,
und de frowe möge sick ores brutschattes verkoveren by den andern
bewechlicken gudern, so ohr man ohr heft gelaten und lenet, na der parte
widerm vorgevende . . . affseggen laten:
Dat se des Ersamen Rades tom Stralsunde afgespraken und gelesen ordel
oft sententie confirmiren, bestedigen und by macht erkennen, id gha dar
furder umme wo recht is.
Jussu consulatus. Actum Veneris duodecima Octobris.
NStB 1515 Calixti.
260

1515 Okt. 12
512. Miete. Rücktritt. Abstandszahlung.
(aus dem Niedergericht)
De Ersame Radt to Lübeck hebben eins ordels halven uth dem nedder-
sten rechte vor se geschulden twischen Hermen Becker eins und Marcus
Vereggen andersdels, von wegen einer boden, so Marcus von Hermen
twe jar lanck elckes jars vor teyn marck gehuret scholde hebben, und doch
ome upgesecht, derhalven desulve Hermen ein jar hure von Marcus vor-
mende to hebben, na der parte widerm vorgevende, na clage, antworde,
rede, wedderrede, insage, na besprake und ripen rade vor recht affseggen
laten:
Nademe Marcus nicht besteit, dat he de boden twe jarlang gehuret
hebbe, dan gemelten Hermen upgesecht, so mach he mit einem halven
jar hure von ome scheden.
Jussu consulatus. Actum Veneris duodecima Octobris.
NStB 1515 Calixti.
1515 Okt. 22
513. Besäte ohne Erlaubnis der Richteherren. Machtlosigkeit.
De Ersame Radt to Lübeck hebben twischen Bartoldt Buxtehuden eins
und Hans Buschmanne andersdels, von wegen einer tuchnisse, so gemelte
Hans up des Ersamen Rades afgespraken sententie hirbevom am jun-
gestvorschenen sonnavende gescreven dorch Peter Frederickes und N.
vollenfhoren und dhon wolde etc., na der parte vorgevende, na clage,
antworde, rede . .. affseggen laten:
Nademe de vormeinte besäte sunder verloff der richteheren gescheen,
so is se machtlos, idt gha furder umme de sake wo recht is.
Jussu consulatus. Actum Lune 22. Octobris.
NStB 1515 Galli confessoris.
1515 Okt. 24
514. Kauf. Nichterfüllung. Berechnung des Schadenersatzes.
(aus dem Niedergericht)
De Ersame Radt to Lübeck hebben eins ordels halven uth dem nedder-
sten rechte vor se geschulden twischen Jacob Mulen angemateden proou-
rators Hans Krabben copgesellen to Parnow eins und Baltzar Wyneken
261

als vulmechtigen Dyrick Alberdes to Hamborch andersdels, von wegen
dre tunnen Alborgeschen heringes etc., na der parte vorgevende, na
clage, antworde, rede .. . affseggen laten:
Nademe hering verkost is, so moth de anthwordesman dem ancleger de
dre nastande tunne heringes toleveren edder ome botalen vor de gewerde
als he tor tidt der entfanginge des lesten heringes to Revel heft gegulden.
Jussu consulatus. Actum Mercurii 24. Octobris.
NStB 1515 Luce evangeliste.
1515 Nov. 9
515. Schuldenwesen. Besäte durch unbeteiligte Gläubiger.
Gültigkeit.
De Ersame Radt to Lübeck hebben twischen den schuldenern, so by
zeligen Johan de Wilden to achtern gebleven anclegern eins und Hans
Bars, Hermen Cordes anthwordesluden andersdels, von wegen etlicker
guder, als se by gedachten Johan de Wilden knechte bynnen Odensee
in Dennemarcken, umme ore schult, als se by Johan to achtern gewest,
natokamen, beslagen, ock richtlick verfolget und an sick gefurdert schol-
den hebben, vermöge eines versegelden breves vam richter darsulvest
uthgeghan, de ock gelesen, welcker de schuldener sick vorfencklick to
wesen gescheen vormenden und seden, derwegen vorhapende, genante
Hans Bars und Hermen Cordes sodane gudt edder dessulven werde
wedder to der schuldener beste in de were to bringen geholden to we-
sen, na widerm der parte vorgevende, na clage . . . affseggen laten:
Isset Hans Bars und Hermen Cordes mit den andern schuldenern in
kener verdracht orer besateden guder halven hirbynnen gewest edder
an de to donde edder susts up termyne ore schult to erlangen bevolbor-
det hebben, so moth sodane besäte und richtlicke der guder furderinge,
wo gescheen, in orer were bliven.
Jussu consulatus. Actum Veneris 9. Novembris.
NStB 1515 Omnium sanctorum.
1515 Nov. 23
516. Schuldenwesen. Rechtsgeschäfte des daran beteiligten
Gläubigers.
De Ersame Radt to Lübeck heft twischen den volmechtigen gemey-
ner schuldener zeligen Johan de Wilden anclegern eins und Hermen
Kocke anthwordesmanne anders dels,  von wegen etlicker guder,  so
262

Hermen na gedachten Johan de Wilden dode von synem knedhte byn-
nen Odensee solde hebben gekost, dat de schuldener sick vorfencklick
to wesen gescheen anbrochten, verhapende one desulven guder wedder
in de were to bringen vorplichtet to synde, worentegen ergenante Her-
men gesecht, dat he mit angetagenen schuldenern umb syne schult, als
he by gedachten Johan toachtem gewest, tobekamen in keine termyne
hedde vorwillet, derwegen vorhapende, he mochte des synen bekamen
wo ome even komelick, na widerm der parte vorgevende, na clage . . .
äffseggen laten:
Nademe Hermen Kock mit den schuldenern syner schult halven in kei-
ner vordracht, wo se under sick bolevet, gewest, so moste de kop dorch
one gekost in syner werde bliven.
Jussu consulatus. Actum Veneris 23. Novembris.
NStB 1515 Elizabeth vidue.
1515 Nov. 23
51?. Nachbarrecht. Beeinträchtigung durch Anbau an eine Bude.
(aus Wismar)
De Ersame Radt to Lübeck hebben twischen Corde Kodusten ancle-
ger eins und dem ersamen hern Jasper Wilden rathmanne tor Wismar
anthwordesmanne andersdels, eins ordels halven vam Ersamen Rade
tor Wismar vor se geschulden, vermöge des ordelbreves daraver gege-
ven, ludende wo hirnafolget: Nadem her Jaspar vor syner boden nein
apenbar buwete oft glindt, men ein beslatene dinck gelyke einem swi-
nestalle under dat schür gemaket heft, darinne Cordes huse to nadele
vulnisse gehandelt wert, so schal he id wedder affbreken, id gha dar
furder umme wo recht is, na der parte vorgevende . . . äff seggen laten:
Dat se des Ersamen Rades tor Wismar affgespraken und gelesen ordel
und sententie confirmiren, bestedigen und by macht erkennen.
Jussu consulatus. Actum Veneris 23. Novembris.
NStB 1515 Elizabeth vidue.
1515 Nov. 28
518. Zeugnisfähigkeit der Frauen bei Erbschichtung.
(aus Wismar)
De Ersame Radt to Lübeck heft twischen Jacob von Stiten und Jochim
Bockholte, nu tor tidt des ersamen hern Gorges Cernekowen, rath-
mans tor Wismar, wandages stefdochter tor ehe hebbende anclegers
263

eins und demsulven hern Gorges anthwordesmanne andersdels, eins
ordels halven vom Rade darsulvest tor Wismar vor se geschulden, von
wegen etlicker erffschichtinge, so genante Jacob und Jochim in nhamen
orer eliken husfrowen, wilker vader und moder nagelaten guder Gorges
noch underhanden hedde, von demsulvigen to hebben vormenden,
worentegen her Gorges gesecht, dat he vor teyn jaren ungeferlich von
zeligen Hinrick Houwer, der einen frowen vorigen wandages elyken
huswerde sampt Clawes Grauwen burger tor Wismar als der beiden
frowen negesten frunde und factor derhalven wer gescheden, wo he
sodans mit lofwerdigen luden, se weren frowen edder manne, wolde
tugen, de ome de ancleger nicht gedachten anthonemen, seggende, den
frowen in sodaner sake tuge to wesen in lubischem rechte nicht nagege-
ven, jodoch wes one witlick der entfanginge frowlyken geredes und
ingedomptes, so darvan de witlicheit bekanden, wer one wol lidelich,
aver der liggenden gründe und Stander erve halven one erffschichtinge
to hebben gedan und darvan quitert to wesen, scholde he bewisen mit
Stadtboken edders susts anderen lofwirdigen Schriften etc., na der
parte vorgevende ... affseggen laten:
Wes de ancleger Gorges Cernekowen der tuchnisse halven mit frouwen
togelaten to donde und he darbaven erffschichtinge to hebben gedan,
wo lubisch recht is, kan bewisen, des mach he geneten.
Jussu consulatus. Actum Mercurii 28. Novembris.
NStB 1515 Catherine virginis.
1515 Dez. 10
519. Schuldenwesen. Anfechtung einer einzelnen, vor dem
Entweichen ergangenen Befriedigung.
De Ersame Radt to Lübeck heft twischen Hermen Schütten und Her-
men Knapsacke anclegern eins an de eine und Marcus Helmsteden
anthwordesmanne an de anderen syden, von wegen etlikes geldes und
clenodien, so gesechte Marcus, ock mher als syne schulde, so he by
Frantz Wulffe (einem copgesellen) to achtern gewest, sick belepen,
demsulvigen Frantze, wor gemelte ancleger sick ock to achtern to we-
sen seden, mit gewalt scholde hebben afgedrungen und dardorch den
andern gelovigern to vorfange one schalbar und wickaftich gemaketh,
derwegen vormenende, one to ohren schulden to anthworden geholden
to synde etc., worentegen Marcus Helmstede gesecht, dat na der tidt,
als he dorch etlyke syner frunde up Frantzes wykent gewarschouwet,
hedde he to ome up syne camer geghan, dar he one gefunden syn gudt
und wes he darup gehat tohope packende, also dat Marcus ein mis-
264

duncket synes blivendes gehat, derwegen vororsaket, hedde he one
umme des sinen, so he by ome to achtern, to erlangen upt hardeste an-
gelanget, also dat vilgedachte Frantz ome etlich gelt und andere
clenodie in syne vorwissinge vorhantreket hedde, nicht vorhapende,
den anclegem darvan boscheit to donde edder susts derhalven one to
oren schulden to anthworden unvorplichtet to synde etc., na der parte
widerm vorgevende, na clage, antworde, rede . .. affseggen laten:
Wes Marcus Helmstede von Frantz Wulfe vor syner wykinge in bota-
linge syner schulde entfangen und Frantz sodans demsulven Marcus
vorhantreket, dar mostet by bliven, und ummet jenne, wes he mher
als sick syne schult belepe, entfangen, furder ghan wo recht is.
Jussu consulatus. Actum Lune 10. Decembris.
NStB 1515 Conceptionis Marie.
1515 Dez. 14
520. Kaufmannsgui. Kontrolle. Tausch. Vergleich und
Mängelansprüche.
De Ersame Radt to Lübeck hefft twischen Gert tor Horst ancleger
eins und Vith Blancken anthwordesmanne anders dels, von wegen
etlicken saffrans, so Gert von Vithe in vernoginge des hoppen, den Vith
von ome wedderumme entfangen, welch saffran nene copmans
weringe, wo Gert gesecht, wesen scholde etc., dartegen gemelte Vith
dessulven Gerdes hantschlifft, vormeldende wo se undermalkander
avereingekamen, dat Gert den saffran, so he von Vith entfangen, und
dat Vith den hoppen, so ome Gert gelevert hadde, beholden scholde,
leth lesen, welcker hantschrifft Gert gestendich was, darum verhapende,
dat he Vith baven den wilkor der hantschrift demsulven Gerde nenes
wideren anthwordes plichtich were etc., na der parte widerm vor-
gevende, na clage, antworde, rede wedderrede, insage, na besprake
und ripem rade vor recht affseggen laten:
Nadem Gert syner hantschrift besteyt, so moth he den saffran, wo
Vith den hoppen, beholden, jodoch scholde he densulven saffran by de
weddeheren desser Stadt bringen, umme densulven to laten proberen,
id ginge dar denne furder umme wo recht is.
Jussu consulatus. Actum Veneris 14. Decembris.
NStB 1515 Lutie virginis.
265

1515 Dez. 15.
521. Eideszuschiebung nach erfolgtem Urteil. Unzulässigkeit.
Rechtskraft.
De Ersame Radt to Lübeck heft twischen Hennen Schütten und Her-
men Knapsacke anclegern eyns und Marcus Helmstede anthwordes-
manne andersdels, von wegen des jennen, so Marcus Helmstede in
botalinge syner schulde von Frantz Wulfe erlanget, dat he demsulven
scholde afgedrungen hebben, des de anclegere ome to edesrhant leden,
ock etlyke bekantnisse derhalven tegen Hermen Schütten gescheen,
darentegen Marcus eine schrifft edder des Ersamen Rades affgespra-
ken sententie hirbevorn am jungestvorgangen mandage in ditsulve
bock ock gescreven1), angande: De Ersame Radt ect., leth lesen und
darup syn anthwort slutende, na der parte widerm vorgevende . . .
äffseggen laten:
Nademe de sake so depe int recht gekamen, dat darinne ei:ie sententie
affgespraken, und de ancleger der edeshandt, ock nener tuge vor der
sententie sick nicht vorwart hebben, so moth id by des Ersamen Rades
gelesen sententie bliven, und Marcus is one furder nenes anthwordes
plichtich; sunder heft he mher wen sine schult is entfangen, dar gha
idt umme als recht is.
Jussu consulatus. (Actum Sabbato 15. Decembris.)
NStB 1515 Tome apostoli.
1515
522. Brautschatz. Ausreidung aus dem Samtgut. Erbgang.
Zuschrift an den Mann.
(aus Reval)
Ersamen hem, dath Ordell vonn iw twuschen der Vrigdageschenn
vormundere eins, Rotbger Pothorste anders deils, vonn wegenn des
bruthschattes ßo Rotger ßiener dochter gegeven, tho rechte affgesecht,
hebben wy enthfangen, ludeth alsus: Gy vormunder der Vrigdageschen
unnd Rotger Pothorst, Na deme gy vormunder vonn der Vrigdage-
schen wegenn biesprakenn den bruthschat den Rotger ßiener dochter
Hinrich Rosehaken thor ehe gegeven mhede hefft gelavet alse dath
hueß, Gy vormunder, ße erkent die Raeth: Na deme Rotger ßiene
dochter uth der Were hefft beradenn und medth denn andern kindern
im ßamende bliefft beßitten, Szo schall die bruethschat denn Rotger
!) Vgl. Nr. 519.
266

ßiener dochter gegeven hefft unnd Hinricke medegelavet stede hebben
und is des mechtich, men schall Hinrich Rosehakenn denn bruethschatt
dath is dath hueß thoschreven, — Welckere ordell die vormundere
ahnn unnß geschuldenn dar up gy unnse scheidunge bogert, Die wy
iw thoschicken alsus ludende: Dath wy sulche iuwe ordell confirmern
unnd bostedigenn By alsodanem boscheide, dath die andern kindere,
meth welcken Rothger im ßamende bliefft beßittende medth den gu-
dern des ßamendes vorwisset unnd vorwaret ßienn.
Datum Lub(eck) Anno etc. xv. Senatus Lub(icensis).
Cod. ord. Rev. Nr. 108.
1516 Jan. 11
523. Nachmahnungsbürgschaft. Alleinige Haftung des Bürgen.
(aus dem Niedergericht)
De Ersame Radt to Lübeck hebben eins ordels halven uth dem ned-
dersten rechte vor se geschulden twischen Symon Ort ancleger eins und
Alert Schulten gesechten procurator Gert Schulten to Coesfelde an-
derndels, von wegen vertich marck lubisch etc., derhalven etlike schrifte
uth dem richteboke gelesen, na der parte vorgevende, na clage, ant-
worde, rede ... affseggen laten:
Nademe Gert Schulte de vertich marcke mit allem rechte upper besäte
verfolget, gewunnen und borgen heft gestellet, so darff he Symon
nicht anthworden, dan Symon mach de borgen anspreken, id gha dar
furder umme wo recht is.
Jussu consulatus. Actum in loco audientie causarum Veneris undecima
Januarij.
NStB 1516 Epiphanie domini.
1516 Jan. 16
524. Versessene Rente. Sachhaftung des Hauses für ein Jahr.
Haftung für den Mehrbetrag.
(aus dem Niedergericht)
De Ersame Radt to Lübeck hebben eins ordels halven uth dem ned-
dersten rechte vor se geschulden twischen Hanse Trupenicht burger
darsulvest ancleger eins und Michel Lobeken von Vemeren anthwor-
desmanne anders dels, von wegen etliker vorseten und bodageden
renthe in und uth vorscreven Michel Lobeken huse, tor Borch up Ve-
meren belegen, gemelten Hanse nastendich und unbotalt etc., na der
267

parte widerm vorgevende, na clage, antworde . . . affseggen laten:
Dat Hans Trupenicht mochte sick an dat hus alse syn pandt holden up
und vor ein jar vorseten renthe, aver were ome mher renthe bedaget
umbetalt, de scholde und moste he manen und furdern wo recht is.
Jussu consulatus. Actum in loco consistoriali Mercurii 16. Januarij.
NStB 1516 Epiphanie domini.
1516 Jan. 16
525. Degedingesmann und Bevollmächtigter. Unvereinbarkeit.
(aus Stralsund)
De Ersame Radt to Lübeck hebben von wegen eins volmachtbreves
up Hanse Sylmer und Hanse Holsten sampt und einen jewelken von
en int besundere ludende, eins gescholden ordels halven vam Ersamen
Rade tom Stralsunde vorsegelt und uthgeghan, dorch gemelten Hans
Holsten richtlich vorgebracht, de nene macht hebben scholde, in dem
desulve Hans ein degedinges man in der hovetsake tom Stralsunde
gewest were, wo syn wedderpart Albert Stenfelt leth seggen, dartegen
he excipiert, dat he dar nicht als ein degedingesman, sunder vor einen
procurator im breve bestemmet stunde, hedde ock einen anderen man
umme syn wort to forende gewunnen etc., na der parte widerm vor-
gevende, na clage, antworde, rede . . . affseggen laten:
Nademe Hans einen vorspraken gewunnen, so mach he vor einen vol-
mechtigen togelaten werden und des machtbreves gebruken, id gha
furder umme de hovetsake wo recht is.
Jussu consulatus. Actum Mercurii 16. Januarii.
NStB 1516 Anthonij.
1516 Jan. 18
526. Zusagen von Todeswegen. Testament. Samende Were.
Vorrang.
(aus Stralsund)
De Ersame Radt to Lübeck heft eins ordels halven vam Ersamen
Rade tom Stralsunde vor se geschulden, twischen Evert Kulemanne
ancleger eins und Albert Stenfelde anthwordesmanne andersdels, von
wegen etlicker vorhandelinge eft tosage gemelten Everde von zeligen
Clawes Stenfelde geschehen, beschedentlick ist Clawes Steinfeldt synen
andern dochtern mher mede geve, alsdenne scholde vorscreven Evert
Kulman (eine syner döchter tor ehe hebbende) baven den brutschat
268

ome mede gelavet und so he entfangen ock mher krigen, des desulve
Evert to bewisen, to betugen und wartomaken sick hedde beropen, dar-
tegen de anthwordesman von zeligen Clawes testamente, ock dem sa-
mende, dar he mit synen broderen und sustern noch ungescheden in-
sede, angetagen, welk berurte ordel, nach vermöge des Ersamen Rades
tom Stralsunde uthgegeven ordelbreves, ludet als hir na gescreven:
Wes de ancleger tugen kan, schal vor uth ghan, idt gha dar furder
umme dat testament als ein recht is, na der parte widerm vorgevende,
na clage ... affseggen laten:
Dat de Radt id gelesen ordel confirmiert und bestediget, jedoch mit
dessem anhange, dat tom jennen so de ancleger wo recht is wart be-
wisende, scholde de samende anthworden, idt gha dar furder umme
alse recht is.
Jussu consulatus. Actum in loco audientiae causarum solito Veneris
18. Januarij.
NStB 1516 Anthonij.
1516 Jan. 19
527. Schuldenwesen. Verfolgung des entwichenen Schuldners.
Gewaltsame Befriedigung eines Gläubigers. Gültigkeit.
De Ersame Radt to Lübeck heft twischen Hennen Schütten und
Hermen Knapsacke anclegern eins und Hermen Hunteberge anthwor-
desmanne anders dels, von wegen der schulde, so den vorscreven an-
clegern ein copgeselle, vormals hir bynnen Lübeck vorkerende, Frantz
Wulff 'genomet, schuldich syn scholde, darto ohne gemelte Hermen
Huntenberch plichtich syn scholde ores vorhapendes to anthworden,
indem he mit todaeth etlicker andern dem vorbenomeden Frantze na
syner wykinge uth der Stadt to Stockelstorpe gefolget und darsulvest
etlick gelt, sulveren daggen, gülden ringe, huven, wamiboise von sydem
gewande, inholt ener schrift dorch de ancleger vorgebracht, so gelesen,
äff gedrungen hedden etc., na der parte widerm vorgevende, na clage...
affseggen laten:
Nademe Frantz wykaftich geworden was, so mochte Hermen Hunten-
berch de berurte nafolginge und affdrenginge der guder woll gedaen
hebben, und wes he also erlanget, in botalinge syner schulde beholden;
aver were dar wes baven, dat scholde he to der andern schuldener beste
inbringen.
Jussu consulatus. Actum Sabbato 19. Januarii.
NStB 1516 Anthonii.
269

1516 Febr. 9
528. Testamentsausricktung. Verkauf liegender Gründe.
De Ersame Radt to Lübeck heft twischen Hans Tomasen ancleger
eins und Hermen Veldt und Clawes Krusen als medetestamentarien
zeligen Brun Hovemans testaments anthwordesluden anders dels, alle
burger darsulvest, von wegen hundert marck lubisch, so gedachten
Hanses frowen moder der gifte halven im testamente ohr geschehen
noch toachtern etc., und darto einer sulveren kannen, so de testamen-
tarii nach vermöge einer verdracht twischen ohne und Hanse dorch
orer beider frunde upgerichtet scholden maken laten und Hanse toleve-
ren etc., dartegen von Hermen under andern gesecht, wo by deme
testamente neyn rede gelt were, ock weret bedegedinget, dat de sul-
veren kanne schal na entrichtinge des testamentes ersten uthgekamen,
des sick doch Hans Tomasen anders to wesen toch to dem werden
mester Johan Roden, domhern und prothonotarien to Lübeck, de ein
medehandeler gewest etc., na der parte widerm vorgevende, na clage...
affseggen laten:
Als de testamentarien nen redegelt by dem testamente, dan liggende
gründe und stände erven hebben, so scholden se de interste, so sick
wolde 'dhon laten, verkopen und alsdenne Hanse Tomase vernogen
und betalen, ock darna de sulveren kannen, als sodans gedegedinget,
ome to handen stellen offt kamen laten.
Jussu consulatus. Actum in loco audientie causarum solito Sabbato
nona Februarii.
NStB 1516 Invocavit.
1516 Febr. 11
529. Tilgung einer Schrift im Stadtbuch. Formvoraussetzungen.
De Ersame Radt to Lübeck heft twischen Wemeken Fresensten cop-
gesellen darsulvest vorkerende eins, Johan Cleitzen, Clawes Langen,
Hinrick Hup und Hans Hagenower als mede volmechtigern der gemei-
nen schuldener, so by Carsten Hutterock to achtern, vor sick und mede
in nhamen orer medebenomeden anders dels, von wegen einer schrift
in ditsulve bock anno etc. voftein Conversionis Pauli lestleden gescre-
ven, angande: De Ersame Radt to Lübeck etc., vorbenomede parte ock
bedrepende, darinne denne von einer schrift im richteboke berurt
welcke schrift gedachte Werneke von den wedderparten to laten deigen
bogerde, des de andern wiUich weren, dan bogerden, he one vor nasa-
270

kinge, so he to donde gesecht scholde hebben, gutseggen und sick dar-
vor schriven laten scholde etc., na der parte ... affseggen laten:
Nademe Wemeke de gelesen schrifte wolde gedelget hebben, so moste
he sick vor der Stadt boke wedderumme vorseggen und dar inne schri-
ven laten, dat he und sine erven up de dinge nicht saken wolden.
Jussu consulatus. Actum Lune undecima Februarii.
NStB 1516 Invocavit.
1516 Febr. 13
530.	Testamentarien und Witwenvormünder. Schuldenhaftung.
Brautschatz.
De Ersame Radt to Lübeck hebben twischen Michel Heitman an-
cleger eins, Borchart Cloth und Hinrick Schulten vormundern zeligen
Gert Gruters nagelaten wedewen anthwordesluden anders dels, von
wegen etliken uthgelechten geldes, so zelige Gert gedachtem Michel
schuldich gebleven syn scholde, na der parte vorgevende . . . affseggen
laten:
Nadem de anthwerdeslude nene testamentarien zeligen Gert Gruters,
dan alleine vormunder syn der frowen, syner nagelaten wedewen, de
mit ome unbeervet is, derwegen de vormunder zeligen Gerdes nagela-
ten guder in wedderstadinge des brutschattes angetastet, so dorfen se
to den schulden zeligen Gerdes nicht anthworden; sunder hebben se
baven den brutschat wes entfangen, dar gha id umme als recht is.
Jussu consulatus. Actum Mercurii tertiadecima Februarii.
NStB 1516 Invocavit.
1516 Febr. 15
531.	Reederei.  Mehrheitsgrundsatz.  Bestellung eines Schiffers.
(aus Travemunde)
De Ersame Radt to Lübeck heft eins ordels halven von Travemunde
vor se geschulden twischen Hinrick Gronemanne darsulvest to Trave-
munde wonende eins und Peter Lutkens, Hinrick Brummer to Rostock
vor sick, alse reder eines schepes, und etlicker andern tho Rostock wo-
nende, darinne ock anpart hebbende, an welckem schepe vorscreven
Hinrick Groneman ein verdepart von Hans Kegebene gekofft hedde
und demnha Schipper vam sulven schepe wesen wolde, des de andern
medereder also nicht to freden weren etc., na der parte widerm vor-
gevende, na clage, antworde, rede . .. affseggen laten:
271

Dat de mynste moste den meisten folgen, und de reder vam schepe
samptliken mochten darup einen schipper setten, de onhe bequeme
beduchte, id gha dar furder umme wo recht is.
Jussu consulatus. Actum in audientie causarum loco Veneris quinta-
decima mensis Februarii.
NStB 1516 Invocavit.
1516 Febr. 15
532. Jahrgebung. Persönliche Anwesenheit des Mündels.
(aus dem Niedergericht)
De Ersame Radt to Lübeck heft eins ordels halven uth dem nedder-
sten rechte vor se geschulden, twischen dem volmechtiger Johan von
Leverden eins und Hermen Munde alse medevormunder Dyrick Bre-
mers und dessulven suster anders dels, von wegen hundert und negen-
tich marck lub. degedinges geldes, so Johan to achtern, darvor ome ein
hus in der Smedestraten belegen, vorbenomeden kindern tokamende,
verpandet, alles vermöge einer schrift in dytsulve bock anno etc. drut-
tein Michaelis lestleden ock geschreven, angande: Sy witlick etc., de
gelesen, na der parte widerm vorgevende ... affseggen laten:
Wowol Johan scholde Dyrick Bremer mundich delen laten, na uth-
wisinge der gelesen schrift, dennoch als sodans, umb dessulven Dyricks
affwesens willen, vor der handt nicht scheen konde, so scholde Johan
sodans, wenner Dyrick bynnen Lübeck wedderkumpt, dhon und in der
Stadt boke schriven laten, und mochte nichtestomyn sick holden an dat
hus alse syn gesettede pandt, dan scholde sick vor der Stadt boke ver-
seggen unde dar in schriven laten, id ginge dar furder umme wo
recht is.
Jussu consulatus. Actum Veneris 15. Februarii.
NStB 1516 Invocavit.
1516 Febr. 15
533. Versessene Rente. Beweis des Jahresbetrages.
(aus dem Niedergericht)
De Ersame Radt to Lübeck heft eins ordels halven uth dem nedder-
sten rechte vor se geschulden, twischen dem volmechtiger Marcus
Toden eins und Hermen Munde andersdels, von wegen ein jar vor-
seten renthe, so Marcus by gedachtem Hermen to achtern etc., na der
272

parte vorgevende, na clage, antworde, rede, wedderrede, insage, na
besprake und ripem rade vor recht affseggen laten:
Dat ein jar renthe steit allein to des renteners seggende, und darup
mach he syn pandt mit lubischem rechte verfolgen, id gha dar furder
umme wo recht is.
Jussu consulatus. Actum Veneris 15. Februarii.
NStB 1516 Invocavit.
1516 Febr. 16
534. Vertagung einer wichtigen Sache bis zum Zusammentritt
des vollen Rats.
De Ersame Radt to Lübeck heft twischen Johan Raymunde eins und
Otto Kreyen anders dels, der sake halven zeligen Hans Smede und ge-
dachten Johanne entwischen, derwegen desulve Johan int erste eine
schrift vom compromisse in solcher sake, und darnegest etlicke andere
von rechtes ordelen und handeln twischen ome und Otten vam jar
vofftein lestleden beth nu ergangen, in ditsulve boke vortekent, leth
lesen etc., dartegen Otto syn beradt gebeden etc., na der parte widerm
vorgevende, na clage, antworde .. . affseggen laten:
Nademe de Ersame Radt up dithmal nicht starcke, wo vor ogen to
sehende, tosamende vorgaddert were, so moste de sake, in deme se
wichtich were, beth tom ersten de Radt to vollem Rade to hope kämet,
dat denne als hüten aver dren weken syn wurde, berowen, und alsdenne
scholden de parte allenthalven mit orem bewise und Schriften wedder-
kamen, also dat de eine den andern nicht lenger uphelde, so wolde de
Radt one des rechten vorhelpen.
Jussu consulatus. Actum in audientie causarum loco Sabbato
decimasexta Februarij.
NStB 1516 Invocavit.
1516 Febr. 27
535. Ausspruch gegen die samende Were. Bestimmung
der Beklagten.
(aus Stralsund)
De Ersame Radt heft eins ordels halven vam Ersamen Rade tom
Stralsunde vor se geschulden, twischen Evert Kulemanne ancleger eins
und Albrecht Stenfelde anthwordesmanne andersdels, von wegen einer
sententie dorch den Ersamen Radt to Lübeck up gesechter parte ge-
18	273

schulden ordell unlanges richtlick affgespraken, dus ludende: De Radt
confirmerde und bestedigede des Ersamen Rades tom Stralsunde ge-
lesen ordel, jodoch mit dessem anhange, dat tom jennen, so de ancleger
wo recht is wurde bewisen, scholde dat samende anthworden, id ginge
dar furder urame wo recht is; nach welckerer sententien vermöge ge-
melte Albert sick verhapede, den kleger nicht one alleine, dan ock de
jennen mith ome im samende sittende derhalven to scholen laten an-
-spreken und befurdern, des sick doch berurte cleger vorplichtet to
sinde nicht vormende etc., na der parte widerm vorgevende . . . aff-
seggen laten:
Wes dem  ancleger uth dem samende to erholden vormals richtlick
toerkant, darumme moste he de jennen, so im samende sitten, sampt-
lick beschulden, id ginge dar furder umme wo recht is.
Jussu consulatus. Actum Mercurij 27. Februarij.
NStB 1516 Oculi.
1516 März 5
536. Deklarationsurteil. Beweis der Frauengerade.
Erbschichtung.
(aus Wismar)
De Ersame Radt to Lübeck heft eins ordels halven vam Ersamen
Rade tor Wismar vor se geschulden, twischen Jacob von Stiten und
Jochim Bockholte burgern darsulvest anclegern an de eine und dem
Ersamen hern Gorges Czerenkowen rathmanne tor Wismar an de ande-
ren siden, von wegen eins Erbaren Rades tor Lübeck sententie unlanges
den parten allenthalven am Middeweken negest nach Caterine virginis
lestleden up ohr schulden ordel duthmal affgespraken, worop denne
gemelte Radt tor Wismar, in dem ein islick der parte de sententie vor
sick to donde vormende, declaratie und oren richtlicken affsprake hed-
den gedan nach vermöge des uthgegeven ordelbreves, dus ludende:
Wen her Gorges des froweliken geredes und ingedomptes halven wert
angelanget und de frowen ore witlicheit derhalven to seggen leth vor-
bodeschopen, und den frowen des nicht wil vordragen, scholen se by
oren eden de witlicheit seggen, und kan her Gorges furder bewisen, dat
he von standen erven und liggenden gründen erffschichtinge na lüde des
ordelbreves des Rades to Lübeck hebbe gedan, des mach he geneten,
nader parte widerm vorgevende, na clage .. . äff seggen laten:
274

Dat de Radt idt gelesen ordel des Ersamen Rades tor Wismar confir-
mert und bevestet, sunder geverde.
Jussu consulatus. Actum Mercurij quinta Martij.
NStB 1516 Letare.
1516 März 7
53?. Beweis eingeklagter Rente. Stadtbuch. Untauglichkeit
des Zeugenbeweises.
(aus Greifswald)
De Ersame Radt to Lübeck hebben eins ordels halven vam Ersamen
Rade tom Gripeswolde, twischen den ersamen hern Clawes Langen,
Jasper Bunsouwen rathmannen, der elenden tho Sunte Jürgen, und
Walter Kannengeter, burger darsulvest, der domkercken Sancti Nicolai
bynnen dem Gripeswolde vorstenderen sampt oren byplichtern ancle-
gern an de eine, und Hermen Wilden, ock dessulven vader, anthwor-
desluden an de anderen syden, vor se geschulden, von wegen twier-
hundert marck sundesch hovetstols, up genanten Hermen Wildens und
synes vaders hus gedaen mit twelff davor gelyken marck renten, wor-
van de vorstender ergemelter kercken Sancti Nicolai vor druttich jaren
ungeferlich sos marck one tostande, und de vorstender to Sunte Jurgen
ock vor velen jaren darvan sos marck unvorhindert gebort und entfan-
gen scholden hebben, wo se sodans mit lofwirdigen luden getuget und
nagebracht hedden, ludt und inholde ergemelten Rades tom Gripes-
wolde daraver uthgegeven ordelbreves, de ock gelesen, darentegen ge-
melte Hermen Wilde dorch synen vorspraken heft laten seggen, dat he
solche gedane tuchnisse, rente to manen, nicht genochsam to wesen
verhapede und sodans to erkantnisse des Ersamen Rades stellede etc.,
na der parte widerm vorgevende, na clage ... äff seggen laten:
Nademe de ancleger renthe wolden manen, so mosten se desulven ver-
möge lubischen rechtes mit Stadtboken nabringen und bewisen, id
ginge dar furder umb wo recht is.
Jussu consulatus. Actum Veneris 7. Martij.
NStB 1516 Letare.
18>	275

1516 März 7
538. Verbrennung falschen Safrans. Tausch. Vergleich und
Mängelansprüche.
(aus dem Niedergericht)
De Ersame Radt to Lübeck heft eins ordels halven uth dem nedder-
sten rechte vor se geschulden, twischen Gert tor Horst an de eine und
Vith Blancken anthwordesmanne an de anderen siden, von wegen
etlickes hoppen, so Vith von Gerde in vernoginge des saffrans, den Gert
von ome wedderumb entfangen, welkern saffran genante Gerdt, wo
Vith den hoppen, vermöge des Ersamen Rades unlanges afgespraken
sententie, in desem boke Lutie virginis lestleden geschreven, angande:
De Ersame Radt etc.1), beholden moste, des doch Gert, dewile de saffran
vor valsch gut vam apoteker verdomet und derwegen up dem markede
gebrenth were, kein benogent gehat, dan densulven Vith Blancken tor
betalinge des hoppen derhalven geholden to wesen etc., na widerm
der parte vorgevende, na clage ... affseggen laten:
Nademe de saffran unduchtich erkant und derwegen vor valsk guth
gebrenth, wer desulve nicht deme, de one togelevert, dan vermöge
gelesener schrift und sententie dem jennen, so one by sick gehat, affge-
ghan und verbrant.
Jussu consulatus. Actum Veneris 7. Martij.
NStB 1516 Letare.
1516 März 10
539. Werklohn. Gutachtliche Feststellung des gerechten Lohnes.
Schiedsurteil.
De Ersame Radt to Lübeck als underberurter Sachen von beiden
parten gewilkorde schedesrichter heft twischen Wulfganck Osterrick,
anders genomet Tymmermann, ancleger an de eine, und den achtbarn
und bescheden hern Baltasaro Smit, domhern to Raceborch, und Johan
Krevete, geschickeden sendebaden angemateten procuratoren des hoch-
wirdigen in Gott vaders und hern, hern Hinrick bisschop to Raceborch,
antwordesluden an de andern siden, von wegen etliken vordenden
lones, beschedentliken vifundedruttich marken lubisch, so genante Tym-
merman sick by gemelten hern bisschope noch toachtern to wesen sede
etc., des desulven siner Gnaden geschickten nicht stendich, seggende,
dat syne Gnaden ome hedde in beloninge synes arbedes interste drut-
*) Vgl. oben Nr. 520.
276

tich gülden, darnegest twintich mark, und darna voftein mark vernoget
und botalt, dewile denne ock N. buwmester des Ersamen Rades to
Lübeck mit den olderluden der tymmerlude darsulvest in Lübeck, wo
im gudigen handel derwegen unlanges in Lübeck geholden were ver-
laten id jenne, wes genante Wulfganck gemelten hern bisschop in ge-
buwe upgerichtet, besichtiget hedden, wer oren gnedigen hem wol
lidelich, dat se als de jennen des erfarenheit hebbende erkanth, eft
gedachten Wulfgange baven bestemmede summen darvor mher mochte
geboren etc., worentegen Wulfganck replicerende gesecht, dat he in
beloninge solches synes arbeides von syner Gnaden nicht dan druttich
gülden hedde entfangen etc., na der parte vorgevende . .. affseggen
laten:
Willen de jennen, so id gebuw dorch gemelten tymmerman upgerichtet
besichtiget, mit orem ede beholden, dat ome de arbeidt daran gedan
mit sodanem gelde, als de geschickeden des hern bisschopes ome gege-
ven to wesen vorgebracht, genugsam sy belonet, so mostet darby bliven;
jodoch umme et jenne, wes he nicht entfangen to hebben bekande,
ginget wo recht were.
Uth bevele des Rades. Actum Lune 10. Martij.
NStB 1516 Judica.
1516 Apr. 11
540. Wiedereinkauf ins Recht. Vorzug der Garkostforderung.
(aus dem Niedergericht)
De Ersame Radt to Lübeck heft eins ordels halven uth dem neddersten
rechte vor se geschulden, twischen Marcus Helmsteden eins und Lene-
ken Hockers andersdels, von wegen der besäte, so de parte allenthalven
gedan up etlich gelt by Hans Bussmanne, Bartolt Buxtehude tokamende,
welcke besäte Marcus mit rechte vorfolget hedde und tegen de frowen
uthgewunnen, dartegen de frowe sick beclagede, wo se im rechte ver-
snellet edder versumet were, darumb verhapende, se mochte mit veer
Schillingen by ohr recht wedder gekamen syn etc., na der parte widerm
vorgevende, na clage ... affseggen laten:
Kan de frowe bewisen, dat se to rechten tiden by ohr recht wedder-
gekamen, des mach se geneten to bemaninge und upboringe des geldes,
so se toachtern vor gare kost,de vor andern schulden gheit.
Jussu consulatus. Actum in aula juditiali Veneris undecima Aprilis.
NStB 1516 Misericordia domini.
277

1516 Apr. 11
541. Eigentumsklage um ein ländliches Grundstück. Zulässigkeit
jeden Beweismittels.
(aus Grabow)
De Ersame Radt to Lübeck hebben eins ordels halven von Grabow
vor se geschulden, twischen hern Jochim Vatelkannen wertliken prester
ancleger eins und Matheus Wanckelmode anthwordesmanne anders
dels, von wegen eines ackers edder kampes vor Grabow belegen, so ge-
dachten hern Jochims vader togehoret und syn vaderlyke erve syn
solde, des he sick berope natobringen mit levendigen luden, welcken
acker de anthwordesman nu in brukinge hedde etc., na der parte vor-
gevende, na clage, antworde, rede, wedderrede, insage, na besprake
und ripem rade vor recht affseggen laten:
Nademe her Jochim ein ancleger is, wes he denne mit levendigen tugen,
stadtboken edder susts nogaftich kan bewiesn, des mach he geneten,
id ga dar furder umme wo recht is.
Jussu consulatus. Actum Veneris 11. Aprilis.
NStB 1516 Misericordia domini.
1516 Apr. 14
542. Rückerstattung des Brautschatzes. Zugrundegelegte
Währung.
De Ersame Radt to Lübeck hebben twischen mester Peter Lasur,
Otto Kreyen, Arndt von Demen und Hermen Elers, vormundern Ger-
truden, zeligen Hans Tegeders nagelaten wedewen anclegern an de
eine, Lutke Mantel und Hans Mensing als volmechtigen procuratores
gedachten Hans Tegeders nagelaten negesten erven anthwordesmanne
an de anderen syden, von wegen vofteinhundert marck lubesch, de
ergedachte Hans Tegeder mit gemelter frowen to brutschatte scholde
hebben entfangen, vermöge eines vorsegelden breves vam Rade to
Stockholm uthgegeven, de ock gelesen etc., welcker vofteinhundert
marck de vormunder uth vilgedachten Hans Tegeders nagelaten gudern
in lubescher weringe weddertohebben vormenden, dartegen id wedder-
part gesecht, dat der frowen nicht dan vofteinhundert marck holmsk
medegelavet were, inholde einer anderen clausulen im sulven breve
bestemmet, derwegen vorhapende, wedderumb sodan vofteinhundert
marck nicht dan in holmscher weringe to betalen geholden to wesen
etc., na beider parte widerm vorgevende, na clage . . . affseggen laten:
278

Nadem Hans Tegeder mit syner nagelaten [frowen] to brutsdiatte vof-
teinhundert marck lubesch entfangen, so mosten de negesten erven ohr
ock wedderumb solche vofteinhundert marck in lubescher weringe ent-
richten und botalen.
Actum Lune 14. Aprilis.
NStB 1516 Jubilate.
1516 Apr. 26
543. Nachbarrecht. Zustimmung der Nachbarn mit Ausnahme
eines. Weinkeller.
De Ersame Radt to Lübeck hebben twischen Johan Krevete ancleger
eins und Everdt vam Buske anthwordesmanne anders dels, von wegen
eines winkellers, so gedachte Johan under dem huse tom Engel ge-
nompt, jegen dem Hamburger keller aver und harde by Everdes huse
belegen, dar desulve Johan itz inne wonet, uprichten und maken, des
ome gemelte Everdt nicht gunnen wolde und doch de nabere darby
und aver, ock umblanx wonende, to freden weren, so se vor dem Er-
samen Rade personlick jegenwardich tostunden, uthgenamen ein von
densulven naburen etc., na der parte widerem vorgevende, na clage
.. . affseggen laten:
Nademe de naberen ane den einen to freden syn, so mochte Johan under
dem huse ock einen wynkeller maken.
Jussu consulatus. Actum Sabbato 26. Aprilis.
NStB 1516 Vocem jocunditatis.
1516 Mai 30
544. Kauf. Weiterverkauf vor der Lieferung. Zurück-
behaltungsrecht.
(aus dem Niedergericht)
De Ersame Radt to Lübeck hebben eins ordels halven uth dem ned-
dersten rechte vor se geschulden, twischen Marcus Helmsteden ancleger
eins und Werner Kede anthwordesmanne anders dels, von wegen soven
vaten Embekesschen bers, so N., copgeselle to Meideborch to hus be-
horende, von gemeltem Werner gekofft hedde und Marcus vor der
tidt, ehr he id beer entfangen, wedder verkofft, welckes beer vilge-
dachte Werner ome nicht folgen laten wolde, derwegen bogerende one
darop to underrichten der anholdinge des beers aftodonde, worentegen
Werner gesecht, dat wowol he gestendich dem gesellen id beer to hebben
279

vorkofft, dewile he aver darvor keine betalinge entfangen, vormende
sick unverplichtet to synde ome sodane beer to laten volgen etc., na
beider parte widerm vorgevende . . . affseggen laten:
Nademe Marcus Helmstede ein ancleger is, kan he denne bewisen,
dat swarte Werner dem verkoper dat beer hebbe gelevert, so mochte
he by dem kope bliven.
Jussu consulatus. Actum Veneris tricesima Maij.
NStB 1516 Urbani pape.
1516 Juni 11
545. Schuldenhafhmg aus unrechtmäßiger Nachlaß-
anmaßung.
(aus dem Niedergericht)
De Ersame Radt to Lübeck heft eins ordels halven uth dem nedder-
sten rechte vor se geschulden, twischen hern Godert Langekaten, wert-
liken prester, angemateten procurator Wolter von Lennepen, ancleger
eins und Hinrick Goslickes anthwordesmanne anders dels, von wegen
etlikes geldes, des gemelte Wolter by Hans Schonebeke vorschener tidt,
umme syner undath willen von der Stadt Lübeck gerichtet, toachtern
gebleven, welckes he von genanten Hinricke, in dem syn vader sick
Schonebeken nagelaten gudes, den andern gemeynen schuldeneren to
vorfange, myn als mit rechte (so he sede) hedde bekümmeret, botalinge
to hebben begerde, des doch de anthwordesman nicht verhapede
vorplichtet to synde, seggende, dat sodan 'guder uth bovele der ande-
ren schuldener by synen zeligen vader to truwer handt weren gelecht
etc., na widerm der parte vorgevende, na clage . .. äff seggen laten:
Konen de ancleger bewisen, dat sick Hinrick Goslickes vader der guder
myn dan mit rechte hebbe bekümmert und darup botalinge wo von one
gesecht gedan, so moste he onen to oren schulden anthworden.
Jussu consulatus. Actum Mercurij undecima Junij.
NStB 1516 Bonifatii episcopi.
280

1516 Juni 19
546. Erbrecht. Sohn und Witwe des andern Sohnes.
Bruder und Witwe.
(aus Wismar)
De Ersame Radt to Lübeck hebben eins ordels halven vam Ersamen
Rade tor Wismar vor se geschulden, twischen Hanse Havicke ancleger
eins und der dogentsamen Gertruds, zeligen hern Berndt Havickes
do he levede rathmans tor Wismar nagelaten wedewen, unbeervet mit
ome gebleven sampt oren vormunderen anthwordesluden anders dels,
von wegen zeligen Hans Havickes des oldern, wandages der gedachten
hern Berndes und Hanses des jungern elyken und naturliken vaders,
nagelaten gudern im parte under one beiden gedelet, ock im parte noch
ungedelet, de Hans als id negeste bloth synes vorstorven vaders sampt-
lick voruth to hebben vormende etc., worup gemelte Radt tor Wismar
vermöge ores uthgegangen ordelbreves daraver gegeven einen richt-
liken afsproke gedaen hebben, aldus ludende:
De nagelaten wedewe hern Berndt Havickes mach vor uth nemen oren
brutschat, und schal darbenefens mit Hanse Havicke hern Berndes nage-
laten guder, se syn von des vaders wegen, von copmanscop edder wor
se ock susts von hergekamen syn, na lubeschen rechte lyke entwey
delen, ock Hans Havicke id eine parth averanthworden, und is dar denne
von des vaders gudern noch wes ungedelet, mögen se noch delen, id
gha dar furder umme wo recht is, etc., na clage, antworde, rede, wed-
derrede, insage, na besprake und ripem rade vor recht affseggen laten:
Dat de Radt id gelesen ordel eines Ersamen Rades tor Wismar in alle
synen puncten confirmiret, bestediget und bevestet.
Jussu consulatus. Actum Mercurii ut supra [decima nona Junii].
NStB 1516 Viti martiris.
1516 Juli 5
547. Frauenvormünder zu Lebzeiten des Mannes zwecks Sicher-
haltung ihres Vermögens. Vorsorgliche Brautschatzf reiung.
De Ersame Radt to Lübeck heft to Catherine itz Peter Berndes
elyken husfrowen tosampt orer frunde instendige furderinge, vorgevende
und seggende, genanten ohren huswert, darmit se ock unbeervet, mit
swaren schulden to wesen belastet und vam jennen, so he mit ohr to
brutschat gekregen, ein groth dele vorbrochte to hebben sick befruch-
tede, wo denne mit rade nicht vorgekamen wurde, so henvor alse des
oren   mit   dem   synen   gentzlich   vorechtert   scholde werden, darumb
281

flitich biddende, ein Ersam Radt ohr daran, dat se tom ohren mochte
wedderkamen, ock bym jenne, so dar noch unvorbrocht mochte bliven,
des besten wolden raden und vergunnen vor sick vormunder to mögen
kesen etc., na widerm vorgevende, clage, furderinge und bede, na be-
sprake und ripem rade affseggen laten:
Nadem de frowe mit dem manne unbeervet, und he id ore, wo vorteilet,
also vorbrochte, so mochte se vormunder kesen und oren brutschat wo
lubesch recht is frigen.
Jussu consulatus. Actum Veneris quinta Juli.
NStB 1516 Visitationis Marie.
1516 Juli 29
548. Erbrecht. Vollgeschwisterkinder und Schwester-
kindeskinder.
(aus Rostock)
De Ersame Radt to Lübeck heft eins ordels halven vam Ersamen
Rade to Rostock vor se geschulden, twischen den vormenten erven zeli-
gen Caterinen Vorrades, wandages ock gotzeligen hern Erdewan Rodhus
burgers to Rostock nagelaten wedewen in God vorstorven, von wegen
dersulven nagelaten gudem, derhalven se in twist, welcker to den de
negeste wer gewesen etc., worup gemelte Radt to Rostock, vormoge
ores uthgegangen ordelbreves daraver gegeven einen richtliken af-
sproke gedan hedden, dus ludende:
De jenne, so getuget sint mit zeligen  Caterinen Vorrades volsuster
edder volbroder kinder to wesen, nach angebarenem blöde und lubi-
schem rechte, to den vorgerurten gudern neger erve synt dan Laurentz
Damuchle, de getuget is zeligen Caterinen Vorrades suster kindes kindt
to wesen, na clage, antworde, rede .. . vor recht affseggen laten:
Dat de Radt id gelesen ordell eins Ersamen Rades to Rostock in alle
synen puncten confirmiret, bestediget und bevestet.
Jussu consulatus. Actum Mercurij vigesimatertia mensis Julii.
NStB 1516 Divisionis apostolorum.
282

1516 Juli 30
549. Brautschatzzusage. Frist für Mahnung und Rechtserhaltung.
Zeugenschüttung.
(aus Stralsund)
De Ersame Radt to Lübeck hebben eins ordels halven vam Ersamen
Rade tom Stralsunde vor se geschulden, twischen Evert Kulemanne an-
cleger eins und Albrecht Stenfelde anthwordesmanne an de anderen
syden, von wegen einer tosage, so gemelten Everde von zeugen Cla-
wese Steinfelde syner husfrowen vader, sdiolde to beteringe synes brut-
schattes geschehen syn, weret dat desulve Clawes einer andern dochter
mher geve als ome mede geworden, welcker tosage he tugen wolde
mit twen tugen, darup Albert Steinfeldt gesecht, dat sodans vor soss-
undetwintich jaren moste gescheen syn, und men wüste, dat, so we
brutschat manen wolde, de moste den bynnen jar und dage manen
edder bewisen, dat he wo recht is darumme gespraken hedde, und tegen
de tughe, dat de eine suster sone, und de ander ein unbeseten burger
were etc., na widerm beider parte vorgevende, na clage . . . affseggen
laten:
Kan de ancleger bewisen, dat de eine geschuttede tuch boseten burger
is, und vorth, dat he umme den brutschat to rechter tidt und wo recht
is hebbe gespraken, des mach he geneten.
Jussu consulatus. Actum Mercurii penultima Julii.
NStB 1516 Panthaleonis martiris.
1516 Aug. 11
550. Besäte. Unzulässigkeit nach Hanserezess gegenüber
angesessenen Bürgern.
De Ersame Radt to Lübeck heft twischen Johan von Raymunde an-
cleger an de eine und Laurentz Wilmessen anthwordesmanne an de
anderen syden von wegen drehundert marck, so Johanne einer vordracht
halven, vormals twischen ome und Otto Kreyen gemaket, noch nastun-
den, wor vor ome gesechte Laurentz hedde gelavet, darup he geanth-
wordet, dat he des loftes bestünde, dan solkent wer by ome besätet,
worentegen Johan excipirende gesecht, dat he ein burger tor Wismar
were, derhalven sick vorhapende, solche besäte vermöge der Steder
recesse von keiner werde scholden wesen etc., na widerm der parte
vorgevende, na clage, antworde, rede . .. affseggen laten:
283

Kan Johan von Raymunde bewisen, dat he tor Wismar, wo angetagen,
beseten burger is, des mach he geneten.
Jussu consulatus. Actum Lune undecima Augusti.
NStB 1516 Laurentii martiris.
1516 Aug. 13
551. Kopie vom Testament. Unzulässigkeit. Anspruch auf
Verlesung.
(aus Rostock)
De Ersame Radt to Lübeck heft eins ordels halven vam Ersamen
Rade to Rostock vor se geschulden, twischen Roleve Kerckhave ancleger
an de eine und den testamentarien zeligen hern Hinrick Krones, wan-
dages burgermeisters darsulvest to Rostock, anthwordesluden an de
andern syden, von wegen dessulven hern Hinrickes testaments, darvan
gemelte Roioff copie und aveschrift to hebben bogert, de ome de testa-
mentarien geweygert und vorgewesen etc., worup gemelte Radt to Ro-
stock, vermöge ores uthgegangen ordelbreves daraver gegeven, einen
richtlicken affsproke gedan hedden, dus ludende:
Nademe in dem vorgedachten testamente vele artikele mede bestem-
met sint, de den ergedachten Roioff Kerckhoff nicht belangen, so is
men ome nicht schuldich von solchem testamente copie to geven, dewile
id ock to Rostock nicht wontlick is; dar he des avers bogert, so mach he
sick datsulve testament vorlesen laten, so vaken ome gelüstet; schal
ome ungeweygert vorgunt werden,
na clage, antworde, rede ... affseggen laten:
Dat de Radt idt gelesen ordel enes Ersamen Rades to Rostock in alle
synen puncten confirmiret und bevestet.
Jussu consulatus. Actum Mercurii 13. Augusti.
NStB 1516 Laurentii martiris.
1516 Aug. 18
552. Verkauf der Pfänder ohne Erlaubnis des Gerichts.  Broke.
De Ersame Radt to Lübeck hebben twischen Bartholomeus Steffens
ancleger eins und Evert Stortelberge anthwordesmanne anders dels,
von wegen etlicker pande, dem ancleger thokamende, so de anthwordes-
man buten synen volbort und redbtsfurderinge verkost hedde, des he
ock nicht avestendich, den sick erbaden, de verkosten pande mit ge-
lykem  gude   in  de   stede to beieggen etc., na der parte widerm vor-
284

gevende, na clage, antworde, rede, wedderrede, insage, na besprake
und ripem rade vor recht affseggen laten:
Nademe de pande ane rechtes verloff verkost, so mochte de anthwordes-
man sodans sunder broke nicht gedaen hebben, dan moste affwedden,
und de Radt wisede de parte avermals to fruntlicken handel, darto de
hern, so vormals darby gewest, aver gebeden.
Jussu consulatus. Actum Lune 18. Augusti.
NStB 1516 Assumptionis Marie.
1516 Aug. 27
553. Schulden aus mehreren Käufen. Abzahlung. Bestimmungs-
recht des Käufers, auf welche Schuld die Zahlung
anzurechnen sei.
(aus Rostock)
De Ersame Radt to Lübeck heft eins ordels halven von Rostock vor
se geschulden, twischen Hinrick Pressentins burgers to Lübeck procu-
rator eins und hern Laurents ßurmester radtmanne to Rostock anders
dels, nach inholde des Ersamen Rades to Rostock vorscreven ordel-
breves, de vorgebracht und in gerichte gelesen, ludende aldus:
Nademe Hermen Nurenberch inholde der hantschrift is gewest ein
medekoper der guder, und her Carsten Dalvitze als ein vulmechtiger
besteit, dat syn hovetman hundert gülden von Hermen Norenberch
geborth, avers up einen andern kope etliker grapen, so nachmals ge-
schehen, entfangen hebbe, wil denne Hermen Norenberch mit synem
rechte beholden, dat he de hundert gülden Hinrick Pressentine up des-
sen vorgerurten wantkope und nicht up einen kope der grapen nha
geschehen betalt hebbe, so steit dat nha rechte mher by gedachten Her-
men Norenberge alse dem kopere und schuldener, dan by Hinricke
Pressentine als dem vorkopere und geloviger, worup de botalinge ge-
schehen is, na der parte widerm vorgevende, na clage, antworde, rede,
wedderrede, insage, na besprake und ripem rade vor recht affseggen
laten:
Is Hermen Norenberch  ein  edes   lofwerdich  man, wil he denne mit
synem ede beholden, dat he sodane hundert gülden, darvan im gelesen
ordelbreve berurt, in botalinge des gekosten wandes heft uthgegeven,
so moth id darby bliven, id gha furder umme de sake wo recht is.
Jussu consulatus. Actum in juditio ut supra [Mercurii 27. Augusti].
NStB 1516 Bartholomei apostoli.
285

1516 Aug. 30
554. Besäte. Machtlosigkeit mangels Klage vor dem
zuständigen Richter.
De Ersame Radt to Lübeck heft twischen Johan von Raymunde eins
und Laurentz Wilmessen anders dels, von wegen eines apenen vor-
segelden breves vam Ersamen Rade tor Wismar uthgegan, dar inne se
gedachten Johan oren beseten burger to wesen bekennen und betugen,
dorch ome vorgebracht, umme damit des Ersamen Rades to Lübeck
sententie, Laurentii lestleden in ditsulve bock ock gescreven, angande:
De Ersame Radt to Lübeck etc.1), genochtodonde etc., na der parte
vorgevende, na clage, antworde, rede ... usw. affseggen laten:
Dat se den breff by macht erkennen, und is Johan vor synen borliken
richter vorhen nicht beclaget, so were de gedane besäte by Laurentze
machtlos.
Jussu consulatus. Actum Sabbato 30. Augusti.
NStB 1516 Egidii abbatis.
1516 Sept. 24
555. Stadtbuch und Vergabung von Todes wegen. Beweiskraft.
De Ersame Radt to Lübeck heft twischen Metken Berndes ancleger-
schen an de eine und Hanse Buschmanne burger darsulvest anthwor-
desmanne anders dels, von wegen einer fryen woninge im orde der
Kreyenstraten, als zelige Bartoldt Buxtehude der frowen scholde to-
gesecht hebben, darumme se den anthwordesman als den jennen, deme
de ordt nu tobehorede, belangede, darneffen ock vorbrachte hern Johan
Meyer rathman und Hans Kroger burger to Lübeck, als testamentarien
zeligen Werners, umme mit densulven ohre ansprake to bewisen, de
denne, gefraget, hebben gesecht, dat zelige Werner ohne by synem
levende to erkennen gegeven, dat he der frowen umme ores truwen
denstes willen fryg wanende de tidt ores levendes im orde tq hebben
belavet hedde etc., dartegen Hans Buschman eine schrift uth dem
aversten boke leth lesen, darinne ohme de ordt quidt steit togeschre-
ven etc., na der parte widerm vorgevende, na clage, antworde, rede,
wedderrede, insage, na besprake und ripem rade vor recht affseggen
laten:
*) Oben Nr. 550.
286

Nademe Hans Buschmanne de ordt quidt togeschreven steit vermöge
des aversten bokes, so were he nicht plichtich der frowen to anthworden;
dan wolde de frowe de testamentarien edder zeugen Werners erven
anspreken. dar ginge id umme wo recht is.
Jussu consulatus. Actum in juditio Mercurii 24. Septembris.
NStB 1516 Mauritii et sociorum eins.
1516 Okt. 13
556. Beweis der Zahlung. Städtischer Zeugnisbrief auf Papier.
Beweiskraft.
De Ersame Radt to Lübeck hebben twuschen Hinrick Grubenhagen
als procurator der Husingeschen to Rostock wanhaftich ancleger eins
und Lutken Schacht angemateden procurator Hans Wysteden, ton El-
bagen husseten, anthwordesmanne anders dels, von wegen eins breves
up papir geschreven, vam Rade ton Elbagen under orem secrete, so
id schinede, uthgegan etc., durch den anthwordesman vorgebracht, dar-
mit der sententien hirbevorn in dith bock Assumptionis Marie lestleden
ock gescreven, angande: De Ersame Radt to Lübeck etc., de gelesen,
und dem stekerechtdage up hüte, darinne bestemmet, genochtodonde
etc.1), na der parte widerm vorgevende, na clage . . . affseggen laten:
Dat de breff nicht nogafftich were, und so denne up den dach ein
stekerechtdach to des anthwordesmannes wilkor vermöge gelesener
schrift gesettet, so wer he fellich, sunder he konde ehaftige notsake
bewisen.
Jussu consulatus. Actum Lune 13. Octobris.
NStB 1516 Dionisii.
x) Die Klage ging um 60 mr. lub., ein Altessches und ein Deventersches
Laken, die Hans W. der Beklagten schuldig sein sollte, „dartegen desulve Hans
gesecht, dat derhalven botalinge geschehen were, des he sick berepe to bewisen
und darto fristidt bogerde".
(NStB 1516 Assumptionis Marie. Actum Lune 18. Augusti.)
287

1516 Okt. 15
557. Verwundung in den Nacken mit Egge und Ort.
Gleichsetzung mit Beinbruch.
(aus dem Niedergericht)
De Ersame Radt to Lübeck heft eins ordels halven uth dem nedder-
sten  rechte   vor   se   geschulden,   twischen Jacob Struminge   eins   und
Baltzar Wineken   als   volmechtiger   Hinrick Ratken   andersdels, von
wegen einer wunden, gedachtem Jacobe achter in den nacken mit egge
und ort gewracht und gehowen, vermöge des gerichtebokes, dat gelesen,
na der parte widerm vorgevende, na clage . . . affseggen laten:
Dat men de wunde gelike und als einen beenbroke moste beteren, id
ginge furder umme de lemenisse wo recht were.
Jussu consulatus. Actum im juditio Mercurii 15. Octobris.
NStB 1516 Calixti pape.
1516 Okt. 18
558. Subsidiäre Haftung des Schuldbürgen (Mitgelobers).
De Ersame Radt to Lübeck hebben twischen mester Peter Lasur,
Sander Oldendorpe, Borchart Cloth und Berndt Johansen als olderluden
edder vorstendern des Hilgen Lichames broderschop tom Hilgen Geiste
bynnen Lübeck anclegern eins und Jacob Mulen, Cordt van der Hoye
und Gert Fulbert in Stadt orer elyken frowen als erven zeligen Clawes
Graven anthwordesluden anders dels, von wegen anderthalfhundert
marck lubisch hovetstols sampt bedageder rente von dren jaren nasten-
dich, herkamende van zeligen Hermen Sander, darvor zelige Clawes
Grave medegelavet, alles vermöge eines apenen breves up pergament
ges<iireven und vorsegelt etc., na der parte vorgevende, na clage . . .
affseggen laten:
Dat de olderlude scholden und mosten ersten anspreken edder manen
zeligen Hermen Sanders nagelaten erven; daer denne de nicht betale-
den, so ginget furder darumme wo recht is.
Jussu consulatus. Actum in juditio Sabbato 18. Octobris.
NStB 1516 Luce evangeliste.
288

1516 Okt. 18
559. Zweifache Verpfändung des Vermögens. Rangfolge.
Liegende Gründe.
De Ersame Radt to Lübeck hebben twischen Hinrick Azel eins und
Dyrick Holxer anders dels, beide burger darsulvest, von wegen der
schult als Tonnies Raske einem jewelcken von one schuldich, derwegen
he isliken vorpandinge syner guder gedaen, vermöge twier schrifte in
ditsulve bock anno etc. voftein Visitationis Marie geschreven, beide
angande: Tonnies Raske etc., na der parte vorgevende, na clage, ant-
worde, rede, wedderrede, insage, na besprake und ripem rade vor recht
af f seggen laten:
Nachdem Hinrick Azel na vermöge der Stadt bock de erste vorpandinge
geschehen is, so mach he des geneten, so ferne id nene liggende gründe
und stände erve syn, jodoch den andern schuldeneren unvorfencklich.
Jussu consulatus. Actum Sabbato 18. Octobris.
NStB 1516 Luce evangeliste.
1516 Okt. 24
560. Zeugnis des Maklers. Beschränkung auf den Kauf.
Scheltworte.
(aus dem Niedergericht)
De Ersame Radt to Lübeck heft eins ordels halven uth dem nedder-
sten rechte vor se geschulden, twischen Cordt Resen anclegers eins und
Hinrick Nodelope   anthwordesmanne   anders   dels,   von wegen einer
tuchnisse, so de ancleger jegen den anthwordesman wolde mit Clawes
Blomen als dem kornmekeler dhon und volnforen etc., na der parte
vorgevende, na clage, antworde, rede . . . äff seggen laten:
Dat de geswaren meckeler nicht mher wen den kornkop konde vol-
stendich betugen; sunder umme de scheldewordt to tugen, dar ginget
umme wo recht is.
Jussu consulatus. Actum in juditio Veneris 24. Octobris.
NStB 1516 Undecim milium virginwn.

19

289

1516 Nov. 7
561. Zeugnisfähigkeit des mit beiden Parteien verwandten
Zeugen.
(aus Wismar)
De Ersame Radt to Lübeck hefft eins ordels halven van der Wysmar
vor se geschulden, twischen hern Gorges Czernekowen radtmanne eyns-
dels, Jacob van Stiten und Jochim Borgeier burgern darsulvest an de
andern sydt, van wegen hern Clawes Grawen, mith welckem gedachte
her Gorges tugen und eyne tuchnisse mede voren wolde, nha der parte
widerm vorgevende, na clage . . ., ock des Ersamen Rades tor Wysmar
uthgegeven ordelsbreff vorlesinge und flitiger vorhoringe affseggen
laten:
Wowoll de genomede tugesman beiden parten fruntschup halven vor-
want, dennoch wolde he sweren umb rechts willen, und nicht dorch
fruntschup, und de warheit, wes ohme bewust, tho seggen, so mochte
he eyn tugesman wesen, it ginge dar furder umb wo recht is.
Jussu consulatus. Actum in die Veneris 7. Novembris.
NStB 1516 Simonis et Jude.
1516 Nov. 14
562. Wortzins. Eingetragener Eigentümer als Schuldner
auch des versessenen Zinses.
(aus dem Niedergericht)
De Ersame Radt to Lübeck hefft eyns ordels halven uth dem ned-
dersten rechte vor se geschulden, thwisken Baltzer Wyneken als an-
gemateden procurator van wegen Hinrick Greveraden eyns und Titken
Hellemanne anders dels, von wegen ethlicken vorseten und umbethal-
den wortyns uth dem have und gude tho Cremperstorppe bolegen etc.,
so gedachte Titken vormals thogehorich gewest, na der parte vor-
gevende, na clage, antworde, rede, wedderrede, insage, na besprake
und ripem rade vor recht affseggen laten:
Dath de jenne, deme de hoff nu jegenwardich thogeschreven stunde,
desulve moste den wortyns bethalen.
Jussu consulatus. Actum Veneris 14. Novembris.
NStB 1516 Martini episcopi.
290

1516 Nov. 15
563. Schuldenhaftung nur bei Empfang von Erbgut. Beweis.
De Ersame Radt to Lübeck heft thwiscken mester Peter Lasur und
Berndt Johansen als vorstendern des Hilligen Lichams broderschop, so
men in des Hilligen Geistes kercken hyr bynnen begeith, ancleger eyns
und Jochim Buren borger darsulvest in stath syner ehelicken husfrowen
nagelaten dochter zeligen Hermen Czanders, anthwordesmanne anders
dels van wegen 200 marck lubisch hovestols sampt etliken vorseten
renten vermöge eynes brefs, van gedachten Herman darup versegelt
etc., dartegen gedachte Jochim gesecht, dath he myth syner elicken
husfrowen van zeligen Herman Czander neyn erfgudt enthfangen,
hedde sick ock syner nagelaten guder nicht bekummereth etc., dat alle
de ancleger ome tho edeshandt leden etc., na widerm vorgevende, na
clage, antworde, rede, wedderrede, insage, na besprake und ripem rade
vor recht affseggen laten:
Wes de ancleger dem anthwordesmanne thor edeshandt leggen, darup
moth edeshandt mit edeshandt losen.
Jussu consulatus. Actum Saturni 15. Novembris.
NStB 1516 Martini.
1516 Nov. 15
564. Kaufpreisschuld einer für alle.  Wahlrecht des Verkäufers.
De Ersame Radt to Lübeck heft thwiscken Dirick Hulxer ancleger
eins und Hinrick Azell anthwordesman andersdels, beide burger dar-
sulvest, umb ethlick gelt, so Direck tho achtern van gudem, als he ge-
dachten Hinrick und Tonnies Rasken borgern darsulvest samptlicken
vorkoft hedde, der wegen se ohme beide und ein vor alle tho betalen
scholden thogesecht hebben, na der parte vorgevende, na clage . . . aff-
seggen laten:
Na dem Dirick ein ancleger is, kan he denne bewisen, dath Hinrick
und Tonnies van ohme samptlicken gekost und eyn vor alle tho bethalen
ohme thogesecht und gelaveth hebben, so mach he eynen van den beiden
nach synem gefalle anspreken, solange dath he vernoget is.
Jussu consulatus. Actum Saturni 15. Novembris.
NStB 1516 Martini.
19#	291

1517 Jan. 10
565. Auflassung und Umschrift im Stadtbuch. Frist. Broke.
De Ersame Radt to Lübeck hefft twischen Peter Moltzouwen und
Hans Alerdes als vormundern zeligen Hinrick Wilkens nagelaten sones
ancleger eins und Clawes Bredenfelt anthwordesmanne andersdels, van
wegen der vorlatinge eynes huses, ock soventich marcke, so gedachte
Clawes vormals den vormundern vor dem Ersamen Rade gedan hedde,
de he wolde in der Stadt boke schriven laten etc., na der parte vor-
gevende, na clage, antworde ... affseggen laten:
Na dem de vorlatinge vor dem Rade gesehen were, so moste Clawes
bynnen achtedagen desulfften to boke schriven laten, edder he scholdet
sunder broke nicht gelaten hebben.
Jussu consulatus. Actum deeima Januarii.
NStB 1517 Epiphanie domini.
1517 Jan. 14
566. Verpfändung mit Zuschrift im Stadtbuch ohne Wissen
der Vormünder.
(aus Stralsund)
De Ersame Radt to Lübeck hefft eyns ordels halven vam Strales-
sunde vor se geschulden twisschen Claus Krone anclegeren eyns und
Gerdt Sydermanne antwordesmanne andersdels, van wegen eyner vor-
pandinge edder vorschrivinge in eynem huse, bolegen in der Moncke-
straten darsulvest tom Stralessainde, als Jochim Ronnegarne mit syner
moder vor und up hundert und eynen gülden gedachten Claus Krone
gedan und in der Stadt boke tom Stralessunde vorteken laten hedde,
dar tegen de antwordesman hefft vorbringen und seggen laten, dat de
vorschrivinge buten und sunder der frowen vormundere bywesent und
medebolevinge edder wetent, wo sick billigh behort hedde, gescheen,
ock were or noch dem sone dat hus nicht togeschreven, he hadde ock dar
inne nyn andell, indem he uth synem patrimonio gescheden und dat hus
demesulven Gerde Sydermanne in bruthschatte (welck he bowisen
konde) medegelavet were, darumme to des Ersamen Rades erkantnisse
stellende, dat sodane vorschrivinge edder vorpandinge van nyner werde
syn scholde etc., na der parte widerm vorgevende, na clage . . . affseg-
gen laten:
Nademe de vorpandinge van der frowen sunder ore vormunder gesehen
und or noch orem sone dat hus nicht togeschriven stunde, so is de vor-
292

pandinge van der frowen im lubesschen rechte unbundidi und van
nener werde, idt ga dar furder umme wo recht is.
Jussu consulatus. Actum in juditio Mercurii decirnaquarta Januarii.
NStB 1517 Epiphanie.
1517 Jan. 23
567. Reederei. Gesellschaft. Rechnungslegung. Gewinn-
berechnung.
(aus dem Niedergericht)
De Ersame Radt to Lübeck hefft eyns ordels halven uth deme nedder-
sten rechte vor se geschulden, twischen Märten Gerum anclegern eyns
und Vyth Blancken, Claus Struse, zambt oren sakevorwanten, antwor-
desluden andersdels, na clage, antworde . .., ock vorlesinge und flitiger
vorhoringe eyns apenen breves vam Rade to Rostock uthgegan und
vorsegelt, inholdende, dat gedachte Märten und Aleff Wenige vor vul-
meditige bovelhebbers des schepes und inwesenden gudern, so van vor-
benomeden parten na Islande uthgefertiget und gerede, gesettet were
etc., vor recht affseggen laten:
Nademe de gelesene breff medebringet, dat Märten Gerum und synen
medebenomeden sdiip und gudt bovalen is gewesen, so moten se dar
van den frunden rekenschop und boscheet dhon und eyn jewelck na
andell und avenante synes uthgelechten geldes wedderumme upboren.
Jussu consulatus. Actum 23. Januarii.
NStB 1517 Conversionis Pauli.
1517 März 7
568. Pflicht zur Erbschichtung. Beweis. Vorlage.
De Ersame Radt to Lübeck hebben twischen Hans Olderoggen und
Lutken Bonhoff, burger to Lübeck, als volmechtigen procuratorn der
negesten erven zeligen Eilseben Grevers anclegern eins und Peter Gre-
ver anthwordesmanne anders dels, von wegen der erffschichtinge, so
de volmechtiger in namen der negesten erven vormeynden to hebben,
dartegen gemelte Peter gesecht, dat he mit der frowen schult und un-
schult genhamen, ock were ome nicht medegelavet, verhapede darumme,
dat he derhalven erffschiditinge to donde nicht plichtidi, na der parte
wyderem vorgevende, na clage . .. affseggen laten:
293

Nademe Peter in den guderen sittet, so moth he erffschichtinge dhon
vam jennen, wes de anclegere bewisen konen, dat he mit der frowen
entfangen, edder dhon eine vorclage.
Jussu consulatus. Actum Sabbato 7. Martii.
NStB 1517 Reminiscere.
1517 März 11
569. Erbschichtungsanspriich der ausgestatteten Töchter.
Lebenslängliches Nutzungsrecht der Mutter.
(aus Grabow)
De Ersame Radt to Lübeck heft eins ordels halven von Grabow vor
se geschulden, twischen Jochim Kroger ancleger eins und Jacob Reyne-
ken und Jochim Nigebur anthwordesluden anders dels, von wegen der
nagelaten guder seligen Jochim Bruns, de ein recht und naturlick vader
des anclegers, dan der anthwordeslude elyken husfrowen steffvader
wer gewest, darumb se allenthalven von syner nagelaten wedewen,
noch im levende, erffschichtinge hebben wolden und vermeinden, dat se
darto gelyke nha berechtiget weren, wo wol ore husfrowen alle uth dem
samende von zeligen Achimme beraden etc., na der parte widerem
vorgevende, na clage, antworde . . . affseggen laten:
Nademe de kinder uth den samenden gudern beraden syn, und de
moder in densulven gudern noch sittet, so mach se de ohre levedage
bruken; wen se aver in Gott vorstorven, so ginget dar furder umb wo
recht is.
Jussu consulatus. Actum in juditio Mercurii undecima Martii.
NStB 1517 Reminiscere.
1517 März 11
570. Mehrwert des Hauses über Renten und Forderung des
vollstreckenden Gläubigers. Rückerstattung an den Schuldner.
(aus dem Niedergericht)
De Ersame Radt to Lübeck heft eins ordels halven uth dem nedder-
sten rechte vor se geschulden, twischen Hans Frigdach ancleger eins und
Berndt Wichmanne anthwordesmanne anders dels, von wegen des anth-
wordesmannes hus, dat de ancleger hedde warderen laten, vermöge einer
schrift derhalven uth dem richteboke gelesen, uth welckem huse de
anthwordesman einhundert viffundetwintich mark vam ancleger hebben
294

scholde etc., na der parte widerem vorgevende, na clage, antworde . . .
äffseggen laten:
Nademe de sake so depe int recht gekamen, dat id hus warderet were,
so mostet by der gedanen warderinge bliven, und wen de rentener des
synen darvan vorsekert, wes dar denne baven des anclegers schult aver-
lopende wurde, dat scholde he dem anthwordesmanne vernogen und
entrichten.
Jussu consulatus. Actum Mercurii undecima Martii.
NStB 1517 Reminiscere.
1517 März 27
571.	Ausbürgschaft. Bedeutung. Inhalt der Bürgenhaftung.
(aus dem Niedergericht)
De Ersame Radt to Lübeck hebben eins ordels halven uth dem ned-
dersten rechte vor se geschulden, twischen Hans Brinckmanne ancleger
eins und Lutken Bonhave und Cordt vam Loo anthwordesluden anders-
dels, von wegen sossundevofftich marck, so Hans Moller de kremer
deme ancleger schuldich und de anthwordeslude plichtich syn scholden
to betalen, darumb dat se gedachten Hans Moller uth der hern hechte
geborget und gelavet hedden, densulven up einen stekerechtdach int
nedderste gerichte to bringen, darinne se sumich gewesen, derwegen
etlike schriffte uth dem richteboke gelesen, dartegen de anthwordeslude
seggen laten, dat se vor nen gelt, dan allein den man int recht wedder
to bringen den Richtehern und nicht dem ancleger gelavet hedden, na
der parte widerem vorgevende, na clage . . . äff seggen laten:
Kan de ancleger bewisen, dat de bürgen gelavet hebben, den man int
gerichte up einen stekerechtdach to bringen, und dem also nicht gedan
hebben, so moten se dem ancleger der schult halven anthworden, id
gha furder umme de schadeborgen wo recht is.
Jussu consulatus. Actum in juditio Veneris vicesimaseptima Martii.
NStB 1517 Letare.
1517 März 30
572.	Brautschatz. Beweis bei Ungültigkeit des Testaments.
De Ersame Radt to Lübeck heft twischen Hermen Swartkop als vor-
munder Leneken, nagelaten wedewen zeligen Jacob Berges anclegern
eins, mester Peter Lasur und Cordt Trechowen als vormundern Windel-
ken, nagelaten wedewen zeligen Hermen Otbrechtes, anthwordesluden
295

anders dels, von wegen gedachter Windelken brutschatte, den se uth den
gudern mit orem ede, nademe se zeligen Hermen baven druttich jar tor
ehe gehat, to fryen und to beholden gement, nicht jegenstande, dat
zelige Hermen den brutschatte in synem testamente benomet hedde,
indem datsulve der frowen to vorfange und ock nicht by macht sy ge-
delet etc., na der parte widerem vorgevende, na clage . . . affseggen
laten:
Nademe dat testamente nicht by macht gedelet is, so mach de frowe by
und mit orem ede oren brutschatte uth den nagelaten gudern fryen.
Jussu consulatus. Actum Lune 30. Martii.
NStB 1517 Judica.
1517 Apr. 20
573. Anspruch der Erben auf Rechenschaft. Pflicht zur
Bezahlung der Schulden.
De Ersame Radt to Lübeck heft twischen Hermen Westphalen cop-
gesellen to Bergen in Norwegen vorkerende, vor sick und als ein vol-
mechtiger syner suster, ancleger eins, und Hinrick Azel, burger to Lü-
beck, anthwordesmanne anders dels, von wegen de rekenschop, so de
ancleger als negeste erve zeligen Pawel Westphals von Hinrick vor-
menden to hebben etc., dartegen he gefraget, oft he ock wolde botalen
etc., na der parte widerem vorgevende, na clage . . . affseggen laten:
Nademe de ancleger als negeste erve wolde manen, so moste he na lubi-
schem rechte botalen.
Jussu consulatus. Actum Lune 20. Aprilis.
NStB 1517 Quasimodogeniti.
1517 Apr. 25
574. Abschrift aus dem Maklerbuch. Nicht für Unbeteiligte.
De Ersame Radt to Lübeck heft twischen Bartolt Wreden copgesellen
an de eine und Werneke Fresenstein an de andern siden, von wegen
einer schrift, so vormals dorch des Ersamen Rades geswaren meckeler
Hinrick Smedeken twischen gesechtem Werneken und Carsten Hutte-
rocke in syn mekeleboke hedde vortekent und geschreven, darvan Bar-
tolt Wrede eine uthschrift to hebben bogerde, der ome doch de anthwor-
desman to geven nicht wolde vorgunnen, seggende, dat solcke schrifft
one nicht belangede, he ock darinne nicht bestemmet edder begrepen
296

were etc., na der parte widerem vorgevende, na clage . .. affseggen
laten:
Na deme de ancleger in der schritt nicht begrepen, so were ock nicht
noth, ome darvan uthschrift to geven.
Jussu consulatus. Achim Veneris vicesimaquinta Aprilis.
NStB 1517 Quasimodogeniti.
1517 Mai 6
575. Dienstbriefe der Bäckerkinder. Gleichbehandlung der
Hamburger Bäcker mit denen der Wendischen Städte.
Gegenseitigkeit.
De Ersame Radt to Lübeck heft twischen Peter Gagelmanne, Jochim
Meyenssen und Hans Stenne als olderluden der becker to Hamborch
anclegern eins und Brandt Clostermanne, Hermen Wamekouwen und
Hermen Gemmelcken olderluden des becker amptes bynnen desser Stadt
Lübeck anthwordesluden anders dels, derhalven dat der becker kindere
to Lübeck, wen se to Hamborch upt ampte gedenet und dar na to Lü-
beck ores sulvest werden wolden, scholden uth und na older gewonheit
oren denstbreff von Hamborch halen, dartegen de gedachten olderlude
to Lübeck gesecht, in dem de von Hamborch von one sodans to gesche-
ende bogerden, so scholden se also wedderumme dhon, dar inne se doch
etlicke jar her vorsatich gewest weren, darup se geanthwordet, dat se
darvan entfryet wesen scholden, des one de olderlude to Lübeck nicht
bestunden etc., na der parte widerm vorgevende, na clage .. . affseggen
laten:
Nademe de beckerkindere und knechte uth den andern steden und sun-
derlinx den Wendeschen steden oren wontlicken denstbreve von dem
Rade der Stadt, dar se gedenet, halen und bringen, so mosten de von
Hamborch ock also dhon, id en sy denne dat se mher wen de anderen
derhalven befryet weren, dat se wo recht is bewisen scholden, des se
geneten mochten.
Jussu consulatus. Actum Mercurii sexta Maii.
NStB 1517 Jubilate.
297

1517 Mai 23
576. Erbrecht. Mutters Vollschwester und Halbschwesterkind.
De Ersame Radt to Lübeck hefft eyner tuchnisse halven, so Märten
Dene und Detlefs Holste, wo recht is, to donde erbodich, derwegen
se van den werden mester Berndt Heynemann und Johan Badendorpe
secretarien uth sunderliken bovel des Ersamen Rades vorhoret und ock
vor dem erscreven Rade in gerichte personlick irschinende hebben ge-
secht und wargemaket, dat zeligen Hansken Wilkens hebbe nagelaten
twyer syner halfsustere nagelaten kyndere tor eynen, und tor andern
syden syner zeligen moder vullesuster, elike husfrowen Peter Meisowen,
dem nha desulve to erkantnisse des Ersamen Rades stellede, welck
von beyden parthen vorbenomet de negeste erve syn schole to zeligen
Hansken Wilkens nagelaten gudern etc., na insage, besprake und ripem
rade vor recht affseggen laten:
Dat moder vullesuster is neger erve wen halffsuster kyndt.
Jussu consulatus. Actum Sabbato 23. Maii.
NStB 1517 Exaudi.
1517 Juni 12
5??. Schädigung durch Besäte. Keine Ersatzpflicht der
Gläubiger. Vorachtinge.
(aus dem Niedergericht)
De Ersame Radt to Lübeck hebben eyns ordels halven vor se geschul-
den, twischen Reymer Scroderswoldt uth Dythmarschen anclegern eyns
und Hans Havemanne borger to Lübeck anthwordesmanne anders dels,
von wegen des schaden, so gedachte ancleger hedde (nach synem vor-
gevende) geleden, der bosate halven, als up itlike syne lakene hir to
Lübeck durch den antwordesman gesehen, dergeliken itlike vorachtinge
etc., na der parte widerm vorgevende, na clage . . . affseggen laten:
Dat de antwordesman nicht schuldich nach lubeschem rechte den an-
getagenen schaden to betalen; avers der vorachtinge halven moste der
vogede willen gemaket werden, idt ga dar furder umme de hovetsake
wo recht is.
Jussu consulatus. Actum in juditio Veneris 12. Junii.
NStB 1517 Trinitatis.
298

1517 Juni 13
578. Krankheit der beklagten Frau. Rückstellung der
Erfüllung bis zur Genesung.
De Ersame Radt to Lübeck hefft twischen Frantz Wittinck kop-
gesellen darsulvest anclegern eyns und Wunneken Kremers antwordes-
frowen anders dels, von wegen 12 marck lubesch, so se dem ancleger
schuldich, des se gestendich, dan bogerde durch oren wortforer, in dem
se nicht stark en were, dat de dinge mochten beth to ores mannes to-
huskumpst berowen etc., na der parte vorgevende . . . affseggen laten:
Nademe de frowe der schult bosteit, so scholde ze de in der Stadt bock
schriven laten und tor botalinge tydt hebben so lange dat se genesen.
Jussu consulatus. Actum Saturni 13. Junii.
NStB 1517 Corporis Christi.
1517 Juli 9
579. Verpflichtungsfähigkeit der ehelosen „frowken
van eventur".
(aus dem Niedergericht)
De Ersame Radt to Lübeck hefft eyns ordels halven uth dem ned-
dersten rechte vor se geschulden, twischen Baltzar Wyneken als vul-
mechtigen Cathrinen Klovekornes ancleger eyns und Wolbrecht Busch
(eynen frowken van eventur) antwordesschen anders dels, van wegen
dren marcken lubisch, de zelige Eier Czyrenstorp der anclegerschen
schuldich syn scolde, derwegen de antwordessche vormals by Elers
levende der anclegerschen togesecht hadde, se to botalende etc., des-
halven vorhapende ungeholden to wesen, indem sodans sunder vor-
munder gescheen were etc., na der parte widerm vorgevende, na
clage ... affseggen laten:
Nademe de antwordessche eyne eelose frowe is, und hefft se de ange-
tagen tosage gedan, so moth se botalen.
Jussu consulatus. Actum Jovis 9. Julii.
NStB 1517 Visitationis Marie.
299

1517 Juli 11
580. Gesellschaftsrecht. Schadensverteilung. Handschrift
gegen Rechnungsbuch.
De Ersame Radt to Lübeck hefft twisdben Gerdt Winckelmanne bor-
ger to Revall anclegern eyns und Evert Stortelberge borger to Lübeck
antwordesmanne andersdels, van wegen des Schadens itliker guder, so
de ancleger up syn und zeligen Clawes Langen, borger to Lübeck und
gedachten Everdes vorfaren, selschup und eventur van Reval up de
Traven manck de vlate der ver schepe, van Konigl. Majestät to Denne-
marcken uthliggern tor zeewart int jar 10 jungestvorschenen angehalt,
affgeschepet hadde, derwegen he twe sendebreve van zeligen Claus
an one gescreven leth lesen, vormeldende under andern, dat se allent-
halven up orer beider eventur scolden und wolden guder averschepen
und senden, dat ock desulve Clawes itlike guder, in den breven benomet,
geschepet hedde etc., darumme de ancleger vorhapede, dat he den ge-
ledenen schaden alleyne nicht scolde dragen, dar entegen de antwordes-
man gesecht, dat men in seligen Claus nagelaten Schriften edder rekens-
boke nicht fünde, dat he selscop mit Everde gehat edder ock dat dar
up ifft up orer beyder eventur sodane angetagene guder geschepet
weren, konde woll erdulden, de rekensboke bosichtiget wurden, vor-
hapende dar neffen und stellende to des Ersamen Rades erkantnisse,
de ancleger scolde de selscop nogafftigen und anders wen myt den
gelesenen breven warmaken und bowysen etc., na der parte widerm
vorgevende, na clage ... affseggen laten:
Nademe Gerdt eyn ancleger is, kan he denne bowysen, dat de gelesene
sendebreve seligen Claweses hantscrifft syn, so moten syne nagelaten
guder to dem halven schaden antworden, so hoch de ancleger wo recht
is bowysen kan, dat de van gudern manck der vlate gewest und ge-
namen syn.
Jussu consulatus. Actum Saturni 11. Julii.
NStB 1517 Visitationis Marie.
1517 Aug. 18
581. Rechenschaftspflicht der Testamentarien untereinander.
Stiftung.
De Ersame Radt to Lübeck heft twischen Johan Cleytzen als gekaren
testamentarii und Hermen Kremer im testamente gesett zeligen Dirick
Schryver anclegern eyns und Clemendt Sdiryver ock testamentarius
anthwerdesman anders dels, dath de ancleger van dem anthwordes-
300

man dessulven testaments halven rekensdiop und van etliken cleideren
und eynem stope bescheidt, ock sodane fundatie eyner commenden, wo
in dem testamente bestempt, tho makende scheende was, darentegen
de anthwerdesman gesecht, dath he sodane fundation hadde laten vor-
rhamen, ock alze erve und de oldeste testamentarius den ancleger neyne
rekenschop tho donde sick vorplichtet mende, na der parte widerm vor-
gevende, na clage, antworde .. . affseggen laten:
Nadem de ancleger tho testamentarien gekaren, so moth die eyne dem
andern und de geringeste dem meisten rekenschop don und sodane
commende samender handt gestiftet werden.
Jussu consulatus. Actuni Sabbato 8. Augusti.
NStB 1517 Laurentii.
1517 Aug. 14
582. Ansprüche gegen den Nachlaß wegen Garkost
und Begräbnis. Tote Hand.
De Ersame Radt to Lübeck hefft thwisken den werdigen hem mester
Johan Löwen canonic und kerckhern tho Sunte Jacob darsulves an-
clegern eyns, Lutken Manthell alze fulmechtigen der negesten erven
zeligen Hans Tegeders und mester Peter Lasur sampt synen medevor-
munderen gedachten zeligen Hanses nagelaten wedewen Gertruden
anthwordesluden andersdels, van wegen des geldes, so de ancleger
by zeligen Hanse und syner nagelaten wedewen vor gare kost und vor-
lechten gelde tho der bygraft (des de vormunder gestendich) tho achtern
etc., dar tegen de fulmechtige sick beduncken leth und stellede tho er-
kantnisse, he scholde syne schult na doder hant, wo lubisdb recht is,
bewiesen, na der parte widerm vorgevende, na clage, antworde, rede,
wedderrede, insage, na besprake und ripem rade vor recht affseggen
laten:
Dath ein jar kost steit tho des anclegers seggende, und nhadem ock
wes de vormunder van den vorlechten gelde thor bigraft besthan, so
mosten de anthwordeslude ohme dath ock bethalen; wolde averst de
ancleger furder wes mhanen, dath moste he don nha doder handt als
lubisch recht is.
Jussu consulatus. Actum Veneris 14. Augusti.
NStB 1517 Assumptionis Marie.
301

1517 Aug. 21
583. Erbrecht. Mutters Vollbruder und Mutters Vollbruders
Kind. Nächstzeugnisse.
(aus dem Niedergericht)
De Ersame Radt to Lübeck hefft eyns ordels halven uth dem nedder-
sten rechte vor se geschulden tuschen Hans Lilien eyns und Metken,
zeligen Achim Lilien dochter, andersdels, derwegen, dat elck vormende
de negeste erve tho zeligen Telschen Tyes nagelaten gudem to vvesen,
na der parte widerm vorgevende, reden, wedderreden, insage, ock fliti-
ger vorhoringe thwier schrifte in ditsulve bock geschreven, dar van de
eyne Vocem Jocunditatis in dithsulve jaer, angande: Gretke Rohnouw
etc., dath Metke, zeligen Eggerdt Smedes nagelaten wedewe, und Tel-
schen Tyes fülle suster und bruderkinder syn und tho gedachten Tel-
schen nhagelaten gudem de negeste erve, und die ander in demsulven
jaer Jacobi, anhevende: Hynrick Preen etc., der Hans Lilie tho gedach-
ten Telschen, syner füllen suster dochter, nagelaten gudern ock de
negeste etc. getuget, na besprake und ripem rade vor recht affseggen
laten:
Dath Hans Lilie tho zeligen Telschen Ties vorschreven, syner füllen
suster dochter, neger erve sy den gedachte Metke als mit dersulven
Telschen fülle suster und broder kyndere.
Jussu consulatus. Actum Veneris 21. Augusti.
NStB 1517 Assumptionis Marie.
1517 Aug. 26
584. Rentebrief und Stadtbuch. Stralsunder Gewohnheit.
(aus Stralsund)
De Ersame Radt to Lübeck heft eynes ordels halven vam Ersamen
Rade thom Stralsunde vor se geschulden, thwisken den vorsichtigen
wisen hern Niclaws Sunneberge und Johan Krusinge radtmanne als
vorwesern des gadeshuses Sunte Jurgens darsulves vor der Stadt bo-
legen ancleger eyns, und hern Niclaus Parowen radtmanne darsulvest
anthwordesmanne anders dels, van wegen hundert gülden, so Bartholt
Smit up syn hus und erve, bolegen in der Sammelowenstraten, nha
lüde der Stadt boke thom Stralsunde van zeligen hern Vieth Wulf und
Dirick van Hiddesen als tho der tidt gedachtes gadeshuses vorwesern
entfangen und umbethalt syn scholden, darumb bethalinge van ge-
melten hern Niclay Parowen als besytter des huses gefurdert, dar tegen
desulve gesecht, dath die angetagen schrift in der Stadt boke sick nha
302

refererde up eynen vorsegelden breff, wo bynnen dem Stralsunde
wondlich neffen dem stadtboke up rente tho geven, demnha vorhapede,
de ancleger scholde van rechteswegen plichtich wesen den breff by dath
boick tho bringen etc. na der parte widerm vorgevende, na clage . . .
äffseggen laten:
Wowoll her Niclaus Parow eyn anthwordesman is, dennoch kan he be-
wisen dath thom Stralsunde wondtlich versegelde breve neffen der
stadtboke upp rente tho geven und de berurte schrift in der Stadt boke
van vorsegelden breve mentzie maketh und sick darup referert, so is
he nicht plichtich den anclegern tho anthworden, ehr se den breff thogen
und by dath boeck bryngen.
Jussu consulatus. Actum Mercurii 26. Augusti.
NStB 1517 Bartholomei apostoli.
1517 Sept. 2
585. Redmungsbuch. Beweiskraft.
(aus dem Niedergericht)
De Ersame Radt to Lübeck heft eynes ordels halven uth dem ned-
dersten rechte vor se geschulden, thwisken den schuldeneren zeligen
Hans Meyers anclegern eyns und Cord Meyer anthwordesman anders
dels, na clage, antworde, rede, wedderrede, insage, na besprake und
ripem rade, na lesinge und flitiger vorhoringe eyner bekantenisse uth
des gedachten zeligen Hans Meyers boke vor recht äff seggen laten:
Wes in des doden mans boke myth syner handt geschreven, darto muste
de anthwordesman als syn erve anthworden.
Jussu consulatus. Actum 2. Septembris.
NStB 1517 Decollationis Johannis baptiste.
1517 Sept. 16
586. Beugestrafen und Vollstreckung bei nachbarrechtlichem
Urteil.
De Ersame Radt to Lübeck heft thwisken Tilen Osberch anclegern
eyns und Clawes Schulten anthwordesman andersdels, van wegen eyncs
unwonthlicken swynekauens afftostellen und van den swynen tho vor-
led'digen, darentegen de anthwordesman gesecht, dat sodane swyne-
kauen nicht ungewontlick, den aver 20 jaren dar gewesen, na der parte
widerm vorgevende, na clage, antworde, rede, wedderrede, insage, na
besprake   und   ripem   rade, ock na lesinge eyner schrift in dithsulve
303

boeck Nativitatis Marie geschreven, angande: De Ersame Radt to Lü-
beck etc.1), vor recht affseggen laten:
Nademe de anthwordesman eynes Ersamen Rades sententien und
delinge nicht genoch gedaen, so heft he gebraken, und moth dar vor
wedden, und dath he tuschen dith und dem sondage negest kamende
den swynekauen van den swynen schall vorleddigen; dar he des nicht
en dede, so schall onhe de ancleger darto mit hulpe der richtevogede
vordem mögen.
Jussu consulatus. Actum Mercurii 16. Septembris.
NStB 1517 Exaltationis sancti crucis.
1517 Sept. 18
587. Prisenrecht.
De Ersame Radt to Lübeck heft thwisken Johan Carnekars, Georgium
Rössel und Johanne Widiman als fulmechtigeren Davidt Allenden,
mesters effte regerers Thomas Somer, Hynrick Vodyr, Johan Kamekars,
Wylhelm Gibsone, Jurgen Rössel und Jacob Mackesone kopluden van
Dunden uth Schotlanth, so se seden, anclegern eyns, und Hinrich Berch
sampt synen vedderen up de tidt nemlicken Hinrick Gruter, Hertich
Hogevelt, Hans Elers, Kersten Northoff, Godert Wyggeryngk, Borchert
Kloth, Hynrick Bercke, Berndt Runge, Herman Plonnies und Olrick Bo-
deker anthwordesluden andersdels, van wegen eynes schotschen sche-
pes, Kathrina genometh, den anclegern van den gedachten anthwordes-
mannen sampt der inwesenden gudem, we de sindt, de solen 700 gül-
den, in Dennemarcken im jare 10 lestleden scholde genamen wesen,
dar van desulven bogerden wedderstadinge van den anthwordesluden
thogescheende, darentegen de anthwerdeslude gesecht, dath se tuschen
Konigl. Majestät tho Dennemarcken orloge gewesen ethlicke schepe
viande ströme baven warschuwynge besockende, als den vianden by-
plichtende angeholden, dath under velichte sodane schip gewest, averst
van juwen schaden gudern one nicht bewust werhe, na der parte widerm
vorgevende, na clage ... vor recht affseggen laten:
Nademe Konigl. Majestät tho Schotlandt in namen aller syner under-
saten in Dennemarcken effte up viande ströme nicht tho segelende
x) Das angezogene Urteil war dahin ergangen: „Dath de anthwordesman
tuschen dith und eyn sondage negestkamende den unwontlidcen swynekauen
alsdenne und van den swynen vorleddigen, und dar he des nicht en dede,
dencket eyn Ersam Radt ohne dar vor tho straffen."
(Merourii 2. Septembris.)
NStB 1517 Nativitatis Marie.
304

gewarschuwet, und de ancleger sulven thostan und bokennen, dath
se up viande ströme genhamen, so derven de anthwordeslude dar fur-
der tho nicht anthworden.
Jussu consulatus. Actum Sabbato 18. Septembris.
NStB 1517 Exaltationis sancti crucis.
1517 Sept. 25
588. Haftung des Vaters und Gesellschafters für Darlehns-
schulden des Sohnes.
De Ersame Radt to Lübeck heft tuschen dem erbaren Kessin Aver-
heim anclegern eins und her Everdt van Renthelen rathmannen tho
Lübeck anthwordesman anders dels, van wegen viffhundert marck
Riges, so de ancleger gemelten hern Everdes sone Michele, in Godt vor-
storven, gelevert hadde, derwegen he dessulven handtschrift (so he
sede) leth lesen van data Mandages vor Sunte Marien Magdalenen anno
1515 und darneffen eyne tuchnisse breff vam Rade tho Riga uthgegan
und vorsegelt, des data steit dusent viffhundert sostein jaer dinxtedages
nha Sixti pape, vorhapende, nadem her Everdt synes sones guder ent-
fangen und mith ohme in handelynge und fuller selschup beth in synen
doth gewest und noch sete, so scholde he plichtich syn onhe tho be-
thalen; dartegen her Everdt gesecht, he hedde ome dem sone gelt
tho lenen nicht geheten und bevalen, ock vam sone in thwen jaren vor
synen dode nyne guder entfangen, na der parte widerm vorgevende,
na clage, antworde, rede ... affseggen laten:
Nademe Cassin eyn ancleger, kan he den bowisen, dath her Everdt
nha dode synes sones und der gelesen schrift sick dessulven guder hefft
bekümmeret, so moth he ome dat jenne, wes de ancleger dem sone
geleneth (dath he bowisen kan), bethalen; averst kan he sodans nicht
bowisen, so is her Everdt darinne nicht geholden.
Jussu consulatus. Actum Veneris 25. Septembris.
NStB 1517 Mauritii.
1517 Okt. 9
589. Versäumte Beweisfrist. Haftung der Testamentarien
über den Nachlaß hinaus.
De Ersame Radt to Lübeck heft thwisken Hans Moller anclegers eins,
Hans Platen und Bertholt Holthusen, testamentarien zeligen Hanses
thor Molen, anthwordesmannen anders dels, deshalven dath de anth-

20

305

wordeslude ore bewis nha des Ersamen Rades sententien in dith boeck
van dussem jare Nativitatis Marie jungestvorsehenen ock gesdireven,
de gelesen, nicht gedaen hedden, darumb die anthwordeslude plich-
tich syn scholden, sodane vofftich marck, alze zelige Hans in synen
testamente den anclegern geschreven tho betalen, dartegen se gesecht,
dath se nene guder mher dem testamente thokamende by sick hadden,
dan Hans Kock wher dem testamente noch schuldich; wenner men van
ohme mit rechte wes konde edder muchte manen, wolde de gisste gerne
entrichten, na der parte widerm vorgevende, na clage . . . affseggen
laten:
Nadem der Stadt bock medebringet, dath de antwordeslude ore be-
wis bynnen 14 dagen fullenbringen scholden, und se datsulve nicht
gedan hebben, so moten se dem ancleger de vofftich marck bothalen;
hefft jemandt thom testamente edder se tho Hans Kock enige thosage,
dar ga idt furder umb wo recht is.
Jussu consulatus. Actum in die Veneris 9. Octobris.
NStB 1517 Dionisii.
1517 Okt. 16
590. Teillieferung — Teilzahlung.
(aus dem Niedergericht)
De Ersame Radt to Lübeck heft eynes ordels halven uth dem ned-
dersten rechte vor se geschulden, thwisken dem Erhaftigen hern War-
ner Grawstorp kerckhern tho Sussel anclegern eyns und Marcus Vehreg-
gen bürgere tho Lübeck anthwordesmanne andersdels, van wegen
soven drompt roggen und 5 elen camlotts, so de anthwordesman vam
anclegere gekost und entfangen hadde, de he gestendich, sunder leth
dar tegen seggen, dath he 10 drompt in summen gekofft; wanner ohme
de geleverth, wolde im summen bethalen; ock hedde he den ancleger
sos marck up rekenschup gedan, dath de ancleger bestünde, na der
parte widerm vorgevende, na clage, antworde, rede . . .affseggen laten:
Wes de anthwordesman hefft entfangen, dath muth he dem ancleger
bethalen, idt gha denne furder umb dath ander wo recht is.
Jussu consulatus. Actum in juditio Veneris 16. Octobris.
NStB 1517 Calixti pape.
306

1517 Okt. 17
591. Rücktritt von der Urteilsschelte. Rück Verweisung
der Sache.
De Ersame Radt to Lübeck heft up angevende Claws Broschauers
borgers tho Rostock, van wegen eynes ordels, so Albrecht Broker borger
darsulvest als de ancleger scholde geschulden hebben vor den Ersamen
Radt tho Lübeck, welick vormals vam Ersamen Rade beth erstes recht-
dages als hüten wher upgehaven, dartegen mester Peter Lasur als eyn
warvesman gedachten Albrechts gesecht, dath Albrecht Broker hedde
vor dem Ersamen Rade tho Rostock van dem byordell afftich gedan,
ock sodans gedachten Clawes vorwytliken laten und wolde demsulven
genoch doen etc., na widerm vorgevende . . . affseggen laten:
Kan Albrecht Broker bowisen, dath he van der appellatien getreden,
so wiset de Radt de sacke wedderumb vor den Ersamen Radt tho
Rostock.
Jussu consulatus. Actum in juditio Mercurii 14. Octobris.
NStB 1517 Calixti pape.
1517 Okt. 16
592. Tausch. Weigerung der Erfüllung wegen Verschlechterung.
Beweis.
(aus dem Gastrecht)
De Ersame Radt tho Lübeck hefft eyns ordels halven uth dem ned-
dersten gastrechte vor se geschulden thwisken Joist eynen deneschen
manne ancleger eyns und Hanse van Älen burger tho Lübeck anthwor-
desmanne anders dels, van wegen 11 drompt hoppen, den die anthwor-
desman an twe perde mith dem ancleger vorbutet hedde, welck de an-
cleger nicht entfangen wolde, darumb dath de hoppe so gudt nu nicht
wher als de, de thor tidt, do he den besichtiget und de perde dar tegen
vorkofft effte vorbutet, gewest, dan vorandert syn scholde, des doch
de anthwordesman nicht gestendich, na der parte widerm vorgevende,
na clage, antworde, rede ... affseggen laten:
Wowoll Hans van Älen ein andtwerdesman is, dennoch wyll he mith
synem strengen rechte beholden, dath de hoppe so gudt alse de thor
tidt, do den de ancleger bosichtiget, gewest und unvorandert is, so
moth he dar mede den ancleger vornogen, sunder de ancleger kan idt
anders bowisen.
Jussu consulatus. Actum Veneris 16. Octobris.
NStB 1517 Calixti pape.
so-	307

1517 Okt. 16
593. Erbrecht. Abschichtung. Mutter und Halbbruder.
De Ersame Radt tho Lübeck heft thwisken Herman Elers, Clawes
Hertiges, Herman und Peter Schriver, vormunderen zeligen Hans
Schrivers nagelaten sone Hans genant ancleger eins und gedachten
zelige Hanses nagelaten wedewen Geske, genanten Hanses des jungen
steffmoder, nu thor tidt elicke husfrowe Albrecht Frylinges, mith dem-
sulven und wandages orhen vormunderen, by nhamen Hans Wegener
und Herman Swan anthwordesluden andersdels, van wegen seligen
Hanses nagelaten gudern, de an de moder und ohr ock syne kynder int
erste und darna an de frowen alleyne vorfallen syn scholde durch dot-
licken afganck der kynder, darto se sick den negesten erven hedde tugen
lathen, vermöge eyner schrift derhalven in ditsulve bock Laurentii
jungest vorschenen ock geschreven, de gelesen, tho welck guderen de
vormunder des jungen vormenden, dath he mede gerechtiget wher, an-
gesehen dath de vader ohme hedde gelt uthgesecht tho erffschichtinge,
dath se ock entfangen hedde, na der parte widerem vorgevende, na
clage, antworde ... affseggen laten:
Nademe zelige Hans Schriver synem sone etlich gelt tho erffschichtinge
uthgesecht und de vormunder datsulve enthfangen hebben, so erken-
net de Ersame Radt, dath de moder neger is ohr rechte kyndt tho erven
wen halffbroder.
Jussu consulatus. Actum in juditio Veneris 16. Octobris.
NStB 1517 Galli confessoris.
1517 Okt. 21
594. Testament auf Papier. Ungültigkeit. Broke für die
Unterlassung der Nachlaßbeschreibung.
De Ersame Radt tho Lübeck heft thwisken Cordt Radtmanne van
wegen syner ehelyken husfrowen und Jochim Tewes vor sick ancleger
eyns, und Joist Spyrinck als vormunder zeligen Wobbeken Olrickes
anthwerdesmanne anders dels, van wegen gedachter Wobbeken nage-
laten guderen, darto sick de anclegere de negesten hedden tugen
lathen, darumb se bescheit van densulven vam anthwerdesmanne be-
gerden tho donde, dar tegen he eyne papiren czerter in gestalt eynes
testamentes van zeliger Wobbeken gemaket leth lesen, na der parte
widerem vorgevende, na clage, antworde, rede . . . affseggen laten:
Dath ze de gelesen czerter by unmacht deleden, und de anthwordes-
man mochtet sunder broke nicht gedan hebben, sundern scholde by dem
308

wedde affwedden, dath he de nalaten gudere nicht hedde boschriven
laten, und de ancleger, nha dem se de negesten getuget, mochten an-
spreken de jennen, by welcken de guder syn vornoget.
Jussu consulatus. Actum Mercurii 21. Octobris.
NStB 1517 Undecim milium virginum.
1517 Okt. 23
595. Verfügungen der Ehefrau über ihre Sachen ohne Wissen
des Mannes. Gutgläubiger Erwerb durch den Käufer.
(aus dem Niedergericht)
De Ersame Radt tho Lübeck heft eynes ordels halven uth dem ned-
dersten rechte vor se geschulden, twisken Hyndrick (. . .*)) anclegern
eyns und Beken Langen anthwordesfruwen andersdels, van eynes lan-
gen fruwenhoykens wegen, den gedachte Beke van Hynrickes hus-
fruwen, Ideken genanth, gekofft und bothalt hedde, jodoch sunder
synen weten und wyllen etc., na der parte widerm vorgevende, na clage,
antworde, rede .. . affseggen laten:
Nadem de hoyke der fruwen thobehort, van welcker one de anthwordes-
fruwe gekofft und bothalt, und vor duffte edder roeff nicht warth an-
gespraken, so is se neger dar by tho bliven wen de ancleger sie daraff
tho dryven.
Jussu consulatus. Actum 23. Octobris.
NStB 1517 Undecim milium virginum.
1517 Okt. 26
596. Eid des Beklagten anstelle des Zeugnisses durch den
Diener des Klägers.
De Ersame Radt to Lübeck heft thwisken Hans Wulffram myth synen
dener Frantz Wyttinge ancleger eyns, Rotgert Drensynck andersdels
und Herman Kock, alle burger darsulves, thom druddendele, van wegen
viffunoevefstich marck lubesch, so gedachten Hanse van den hundert-
viffundetwyntich marck als Gerbert Stenkamp ome by Rotgerde aver-
gewiset und diesulve Rotgert tho bethalen thogesecht, noch umbothalt
wesen scholden, dar tegen Rotgert gesecht, dath he sodane 55 marck by
Herman Kake bostellet und gemaket hedde Frantz Wyttinge als Hans
Wufframes factor edder dener to geven; des heft Herman Kock furder
gesecht dath he sodane 55 mr. demsulven Franse an guden Wytten
») Lücke.
309

bothalt und endtrichtet hebbe, weide Frans nicht gestendich etc., na der
parte widerm vorgevende, na clage ... affseggen laten:
Nadem Frantz Hans Wufframmes dener is und dessulven sacke na dem
Ersamen Rade in gerichte gevordert, wyll denne Herman Kock mith
synen ede beholden, dath he demsulven Franse de 55 mr. van Rotgerdes
wegen endrichtet, so is Rotgert nicht plichtich darto to anthworden.
Jussu consulatus. Actum Lune 26. Octobris.
NStB 1517 Simonis et Jude.
1517 Nov. 4
597. Erbschichtung. Samende Were auf Gedeih und Verderb.
(aus Wismar)
De Ersame Radt tho Lübeck hebben eyns ordels halven van dem Er-
samen Rade thor Wismar vor se geschulden tuschen Kersten Grever-
rhaden anclegern eyns und Gretken Bruselers nagelaten kynder, se mith
Siverth Bruseler gehatt, vormundern andersdels, van wegen erffschich-
tinge, so Kersten mende ome behoren gelick densulven kynderen tho
scheende, darentegen gesecht, dat de fruwe mith oren lesten kyndern in
dem samende tho dye und vordarve geseten und Syvert geen testament
gemaket, vormenden dem ancleger sodane erffschichtinge tho donde
nicht plichtich, na beyder parte widerm vorgevende, na clage .. . aff-
seggen laten:
Nadem de moder mith den lesten kyndern tho dye und vordarve im
samende geseten und ehr gestorven man neen testament gemaket, so is
men dem ancleger geene erffschichtinge tho donde schuldich.
Jussu consulatus. Actum Mercurii 4. Novembris.
NStB 1517 Omnium sanetorum.
1517 Nov. 4
598. Beweis eines Jahresbetrages rückständiger Miete.
(aus dem Niedergericht)
De Ersame Radt tho Lübeck hebben eynes ordels halven uth dem ned-
dersten rechte vor se geschulden, thwisken Hinrick Gruter anclegsr
eyns und Borchart Glasemaker neffens syner husfrowen andersdels,
van wegen eyner jarlangk vorseten huer, der noch toachtern, darentegen
de anthwordesman gesecht, dath he hefft genochsame pande wyllen
310

tohanden stellen, de die ancleger nicht hefft wyllen annhemen etc., na
widerm der parte vorgevende, na clage ... affseggen laten:
Dath ein jaer huer steidt tho des anclegers seggende.
Jussu consulatus. Actum Mercurii 4. Novembris.
NStB 1517 Omnium sanctorum.
1517 Nov. 4
599. Erbanfall an die Stadt wegen unterbliebener
Erbschichtung.
De Ersame Radt tho Lübeck hefft tho erforderinge Mathias Bickell des
teynden pennynges knecht, van demsulven Ersamen Rade darto sunder-
gen gedeputerdt, ancleger eyns, und Bartholt Frederickes und Hinrick
Kords als vormunderen zeligen Peter Flindes over twelff jaren unge-
verlich vorstorven anders dels, van wegen etliker erffschichtinge vor-
bliven und derhalven an den Ersamen Radt gefallen, und de frowe
bynnen 7 weken ock vorstorven, dar denne de anthwerdeslude thogestan,
dath van dessulven Peters guderen eynige erffschichtinge scholde gedan
wesen ohne umbewust etc., na der parte widerm vorgevende, na clage,
antworde, rede ... affseggen laten:
Nademe van gedachten Peters guderen bynnen jar und dage gene erff-
schichtinge gedan, so syn sodane guder an den Ersamen Radt vorfallen.
Jussu consulatus. Actum Mercurii 4. Novembris.
NStB 1517 Omnium sanctorum.
1517 Nov. 7
600. Ersatzwahl des vierten Testamentarien. Mangelnde
Notwendigkeit.
De Ersame Radt tho Lübeck heft tho instendiger rathsamiger forde-
runge Claws Reppenhagen des olderen, Titke Roleves und Tile Keiser
als testamentarien zeligen Hennyngk Wedegen, derwegen, dat ore mede-
testamentarien Gorris Moller in Dennemarcken und so butenheymisch,
und den werdigen hern lubischer kercken domdeken off eynen prester
tho Rostock, wo de ungeverlich genomet, in syne stede tho erwelende
bogeret, na bosprake und ripem rade affseggen laten:
Nadem der testamenter dree tor stede und de veerde butenheymisch,
so mögen desulven dre sodane testamente exequeren und fuUenbringen
311

sunder jemande anders in Gorris stede, dewile he nicht heym queme,
tho kesende.
Screven jussu consulatus. Actum Sabbato 7. Novembris.
NStB 1517 Martini episcopi.
1517 Nov. 23
601. Frachtrecht. Zahlungspflicht des Empfängers des
Frachtgutes.
De Ersame Radt tho Lübeck heft twisken schipper Claws Frederickes
ancleger eins und Hans Sweder marckfagede darsulves anthwordes-
manne anders dels, van wegen 11 marck myn 4 Schill., so den ancleger
vor frächt van guderen, als de margkfaget entfangen, noch nastunden
etc., na der parte clage, antworde, rede ... affseggen laten:
Nadem de marckfaget besteit, dath he de guder entfangen, so moth he
dar van den schippern geven und vornogen.
Jussu consulatus. Actum Lune 23. Novembris.
NStB 1517 Andree apostoli.
1517 Dez. 2
602. Pferdekauf. Hauptmängel. Verlust des Wandlungsrechtes.
(aus dem Niedergericht)
De Ersame Radt tho Lübeck hefft eynes ordels halven uth dem ned-
dersten rechte vor se geschulden, twisken Hans Spangenbarge ancleger
eynes und Diderick Woldeken anthwordesmanne andersdels, van wegen
eynes perdes, so gedachte Dirick van Hanse gekost, dath ock in syner
wher baven 10 weken gehatt, dartegen Dirick leth seggen dath he im
kope vorworde, ist dat pert nicht snofessch, wodoch namals befunden,
gemaket, na der parte widerm vorgevende, na clage, antworde, rede,
wedderrede, insage, na besprake und ripem rade vor recht affseggen
laten:
Nadem Dirick dath pert in syner wher solange gehatt und gebruket, so
moste he datsulvige dem ancleger bothalen, sunder he konde de vor-
worde bowisen.
Jussu consulatus. Actum in juditio Merourii 2. Decembris.
NStB 1517 Andree apostoli.
312

1517 Dez. 2
603. Besäte. Begründung der Gerichtszuständigkeit durch
Einlassung.
(aus dem Niedergericht)
De Ersame Radt tho Lübeck hefft eyns ordels halven uth dem ned-
dersten rechte vor se geschulden, thwisken Cort Wybbekinge burger
darsulvest ancleger eyns und Arndt Overhagen, dergeliken burger, als
angemateden procurator zeligen hern Marquart Mattes, do he levede
radtmanne tho Koningsberge, van wegen eyner bosathe, so gedachte
Cordt up etlike zelige hern Marquardes guder by Arnde wesende gedan,
welck besäte demsulven hem Marquarde by synen levende vorwitliket
und doch nicht entsettet wher worden, dar tegen Amt Overhagen leth
seggen, dath zelige hern Marquardes nagelaten wher Corde nener schult
gestendich, wo ock zelige her Marquardt by synen levende sulves nicht
gewust, wolde he se darbaven umbemoyet nicht laten, scholde se vor
oren geborlicken rychter, darunder se tho rechte beseten, belangen und
dem nha de vorgenamen besäte nichtich wesen, na der parte widerm
vorgevende, na clage, antworde ... äff seggen laten:
Nadem de sake so deep int recht gekamen, dat de besäte in zeligen hern
Marquardt Mattes by synen levende vorwytliket, und van ome nicht
endtsettet wurden, so mach Cordt by der besäte blyven, sunder moth
syne schult wo recht is bowisen.
Jussu consulatus. Actum Mercurii 2. Decembris.
NStB 1517 Andree apostoli.
1517 Dez. 12
604. Amtsunwürdigkeit wegen unehrlicher Ehefrau.
Gewerbeuntersagung.
De Ersame Radt tho Lübeck hefft thwisken Clawes Oldewiek, Jochim
Trechowen, Hynrick Härder und Hans van Synden, olderlude der kremer
darsulves, eyns und Hynrick Dobbyn andersdels, van wegen des kram-
werkes edder ampts, so gedachte Hynrick Dobbyn bruken und hebben
wolde, dar tegen de olderlude etlicke artickell uth orhen rullen, one vam
Ersamen Rade gegeven, leten lesen und sunderlinx dath de jenne, so
dath ampt bruken wolde, schole eyne erlike personen thor ehe vortru-
wen und nemen etc., na der parte vorgevende, na clage, antworde, rede
. .. äff seggen laten:
313

Nadem Hinrick Dobbyn der rullen nicht genoch gedan, ock nicht don
kan, so moth he dath kramwerck daleleggen und nicht bruken.
Jussu consulatus. Actum Saturni 12. Decembris.
NStB 1517 Lutie virginis.
1518 Jan. 13
605. Erbrecht. Vaters Bruderkinder und Bruders Tochter
Tochterkind.
(aus Gadebusch)
De Ersame Radt to Lübeck heft eyns ordels halven van Gadebusch vor
se geschulden, twisken Mathias Radtman in namen syner eliken hus-
frowen Gretken als vormenten negesten erven to zeligen Gesken, Hinrick
Radtmanns to Gadebusch do se levede eliken husfrowen, in dem desulve
Gretke unde zelige Geske twyer broder kynder weren, dar tegen Hans
Plithe by Gadebusch wonafftich vormende van wegen syner husfrowen,
dat se mit gedachter Gretken gelike na syn scholde, darumme dat desulve
zeligen Gesken broder dochter dochter kynt were, na der parte wyderem
vorgevende, na clage, antworde . .. affseggen laten:
Kan Mathias Radtman betugen, dat syn husfrowe und de vorstorven
vrow twyer broder kynder syn, so is se neger dan broder dochter dochter
kyndt.
Jussu consulatus. Actum Mercurii 13. Januarii.
NStB 1518 Felicis in pincis.
1518 Jan. 30
606. Urteilsdurchsetzung. Beugestrafe.
De Ersame Radt to Lübeck heft twisken schipper Clawes Frederickes
ancleger eyns und Hanse Sweder marckfagede darsulves antwordes-
manne andersdels, van wegen elve marck myn ver lub. Schill., so deme
ancleger vor fracht van guderen, als de marcketfaget entfangen, noch
nastunden etc., na widerem der parte vorgevende, na clage, antworde,
rede, wedderrede, insage, na besprake und ripem rade vor recht aff-
seggen laten:
Dat de marcketh voget schole twisken dyt unde aver achte dagen Clawes
Fredericke vornogen, und darumme, dat he des Ersamen Rades sen-
314

tentie, vormals in desser sake affgespraken1), nicht noch gedan, by dat
wedde gan.
Jussu consulatus. Actum Sabbato penultima Januarii.
NStB 1518 Conversionis Pauli.
1518 Jan. 30
607. Schuldenwesen. Vorrang des verdienten Lohnes.
De Ersame Radt to Lübeck heft twisken Peter Samekow borger to
Lübeck ancleger eins und Carsten Kulsow in namen gemenen schulde-
neren, so by zeligen Jaspar Krunthen toachtern, antwordesmanne anders
dels, van wegen etlikes vordenden lones, so he by gemelten zeligen
Jaspar hinderstellich, datsulve van den schuldeneren vor allen schulden
vor uth begerde to hebbende, dar tegen Carsten Kulsow gesecht, dat he
allene der sake nichtes to donde hadde etc., na der parte wyderem vor-
gevende, na clage .. . affseggen laten:
Kan Peter bewysen na der doden hanth alse recht is, dat it syn vordende
Ion is, dar he umme sprekt, so moth datsulve uth den guderen vor allen
anderen schulden vor uth gan.
Jussu consulatus. Actum Sabbato penultima Januarii.
NStB 1518 Conversionis Pauli.
1518 Febr. 6
608. Unsteuer. Strafe. Acht und Vorspraken. Friedegebot.
De Ersame Radt to Lübeck hefft twisken Hinrick Beren anclegern eins
unde Carsten Danneberch antwordesmanne andersdels, beyde bunt-
makerknechten darsulves, van wegen des unstures, so de antwordesman
gedan, alse dat he myt syner eggehafftigen bloten were by aventiden
den ancleger geiaget und beanxtet hadde, etc., na der parte wyderem
vorgevende, na clage, antworde . . . affseggen laten:
Dat Carsten mochte den unstur sunder broke nicht gedan hebben, dan
scholde derhalven by den rychteheren willen maken, unde acht unde
vorspraken geneten, indem nene wunden gewracht noch ertfall gescheen
were; de parte myt sambt allen anderen knechten des amptes scholden
under sick freede holden, edder eyn radt wolde dar anders to trachten.
Jussu consulatus. Actum Satumi sexta Februarii.
NStB 1518 Agate virginis.
 Vgl. oben Nr. 601.
315

1518 Febr. 10
609. Immissionen. Haftung des eingetragenen Eigentümers
und des Rentners.
De Ersame Radt to Lübeck heft twisken Hans Fridach anclegern eyns
unde Lutken Langen antwordesman andersdels, van wegen eynes tor-
nes hemeliken gerynes in dem hagen, so in der Engeischen groven be-
legen, de olde hagen genant, de denne myt der unreynicheit dorgedrun-
gen unde Hansses mure unde synen spyker belemmert, ock one unde syn
hus to schaden foret etc., dar tegen de antwordesman gesecht, dat he
vormende, gedachten Hanse ghen schade gesehen were, und oft id schone
sick erfunde wo angeclaget, were doch, als he sick verhapede, to so-
danen schaden to antworden nicht schuldich, den up de rentener gelecht
unde he densulven hagen vor de rente stan laten hedde etc., na der
parte wyderm vorgevende, na clage ... unde alse Lutke bekant na
frage des hern borgermeisters, dat ome de egendom dessulven hagens
togeschreven, vor recht affseggen laten:
Nadem de egendom Lutken togeschreven, were denne deme ancleger
enich bewyslick schade gescheen, dar tho moste he antworden.
Jussu consulatus. Actum Mercurii deeima Februarii.
NStB 1518 Valentini.
1518 Febr.26
610. Erbietung zum falschen Eid. Strafe. Nachrede gegen einen
Stadtrat. Wette.
(aus dem Niedergericht)
De Ersame Radt to Lübeck heft eynes ordels halven uth dem ned-
dersten rechte vor se geschulden tuschen Baltzar Wyneken alse vul-
mechtiger Karstynen Sparmans eyns unde Hans Jurges andersdels, van
wegen etliker borgetucht gedachter Carstinen vor ver tunnen soltes to
betalen bynnen der Stadt Ustede in Dennemarcken gedan, de se hedde
moten betalen deme Ersamen Rade to Ustede, derhalven Jurgen sick to
ede gebaden na lüde eyner schrift uth dem neddersten boke, de ock ge-
lesen, unde gedachte Carstine darvan geprotestert unde vurder bewyses
sick beropen, dar entegen dorch Jurgen weddergesecht, dat sick de dynge
anders begeven, besunderen dat he to Ustede eynen jungen sone gehat
in syner boden, de eyne elen lynnewandes eyner frowen, de dar vam
Rade vorschreven to Ustede umme one in vordret to bringen uthge-
maket, vorkoft, dar wedder entegen de ancleger sodane bekantnisse
unde beschuldinge des Rades vorschreven to Ustede begert unde ir-
316

holden heft in dit bock to schriven, na der parte wyderem vorgevende,
na clage ... na lesinge eynes besegelden breves des gedachten Rades
to Ustede vor recht affseggen laten:
Nadem de vrouwe genante ver thonnen soltes heft moten na lüde ge-
dachten breves betalen, dat de antwordesman moth de vrouwen der-
halven to freden stellen unde vornogen, dat he sick ock to ede gebaden,
dar vor schal he der richtehern des rechten, unde dat he deme Rade
to Ustede sodane umbillich understellinge overgesecht, des weddes unde
der weddeheren willen maken.
Jussu consulatus. Actum Veneris 26. Februarii.
NStB 1518 Cathedra Petri.
1518 Febr. 26
611. Beweis von ein Jahr Miete und Rente. Ohne Eid.
Guter Leumund.
(aus dem Niedergericht)
De Ersame Radt to Lübeck heft eynes ordels halven vor se geschulden
twisken Baltzar Wyneken als vulmechtiger Hinrick Greveraden anclegern
eyns unde Titken Helleman antwordesman andersdels, van wegen eyns
jars hure haves ofte huses halven belegen tho Krempelstorpe, de dem
ancleger de antwordesman schuldich to wesen benende, dan densulven
ancleger sodans myt synen ede vor gerichte wartomakende gefordert,
dar entegen weddergereppet des Ersamen Rades delinge, dat eyn jaer
hure und eyn jare rente stunde tho eynes mannes seggende etc., na wy-
derem der parte vorgevende, na clage ... affseggen laten:
Dat wowol eyn Ersam Radt vorhen hadde laten delen, so dele he noch,
dat eyn umberuchtet fram man schal hebben eyn jar hure to synen
seggen unde is furder myt ede to bevestende nicht plichtich.
Jussu consulatus. Actum Veneris 26. Februarii.
NStB 1518 Cathedra Petri.
1518 März 3
612. Immissionen Schadenshaftung des Rentners bei Aufsage
des Eigentums.
De Ersame Radt to Lübeck heft twisken Hans Frydach ancleger eyns
und Lutken Langen andersdels, van wegen sodanes schaden, so dem
ancleger dorch eynen uthflote uth eynen torne hemeliken gemakes, in
eynen hagen Lutken tokamende belegen, gesehen, den he begerde dorch
den antwordesman to beteren, dar entegen dorch Lutken gesecht, dat
317

he den hagen Hertich van Stiten als deme rentenere upgesecht und
upsede jegenwardich sick des furder nicht to undervvindende, vormende
derhalven to sodanen schaden to antwordende nicht schuldich to wesen,
na der parte wyderem vorgevende, na clage ... na lesinge unde flitiger
vorhoringe eyner schrift in ditsulve bock ock geschreven, Valentini
schirstvorschenen1), na besprake unde ripem rade vor recht affseggen
laten:
Dat de schade, deme ancleger gesehen, er de antwordesman den hagen
upgesecht, mot dorch ene upgerichtet werden, avers de na der tidt ge-
scheen ofte sehende werde, dar to moth de rentener, eff de sick des
bekümmert, antworden unde so vorseen, dat den näheren furder gheen
schade geschee.
Jussu consulatus. Actum tertia Martii.
NStB 1518 Reminiscere.
1518 März 5
613. Eigentumsklage. Pfandrecht. Gewere. Treue Hand.
Beweis und Gegenbeweis.
(aus dem Niedergericht)
De Ersame Radt to Lübeck heft eynes ordels halven uth dem nedder-
sten rechte vor se geschulden, twisken Margarete Kornes anclegerschen
eyns und Taleken Henninges antwordesfrowe andersdels, van wegen
etliker klenodie, de de anclegersche Taleken to truwer handt unde in
bewaringe gedan hadde, de se or noch vor entholde, dar entegen de
antwordesfrowe gesecht, dat sodane klenodie van der anclegerschen vor
teyn gülden in ere egene hant pandeswise gestellet etc., na der parte
wyderm vorgevende, na clage . . . affseggen laten:
Nademe de antwordesfrowe vor roff edder duffte nicht angespraken
wert, wil se denne or recht dar to don, dat se de clenodie vor pande ent-
fangen, so mach se by den panden blyven; kan averst de anclegersche
bewysen, dat se de clenode Taleken to truwer handt gedan, dar ga idt
furder umme wo recht is.
Jussu consulatus. Axtum Veneris quinta Martii.
NStB 1518 Reminiscere.
a) Vgl. oben Nr. 609.
318

1518 März 5
614. Miete. Unbewohnbarkeit des Hauses. Halber Mietzins.
(aus dem Niedergericht)
De Ersame Radt to Lübeck heft eynes ordels halven uth dem nedder-
sten rechte vor se geschulden, tuschen Marcus Vereggen anclegern eyns
unde Gerdt Smyt antwordesman andersdels, van wegen eynes jars hus-
hure, de de ancleger van dem antwordesmanne eschede, dar entegen de
antwordesman gesecht, dat sodane hus unwontlick, dat he ock dar inne
nicht hebben konen tor hure wonen, dat ock dar de olderlude der tym-
merlude unde murlude by gewest unde sodane hus unwohnlick erkant
etc., na wyderem der parte vorgevende, na clage ... affseggen laten:
Nademe dat hus van den benompten olderluden vor unwonlich erkant,
so dorff de antwordesman nicht wyder dan tor halven hure antworden.
Jussu consulatus. Actum Veneris quinta Martii.
NStB 1518 Reminiscere.
1518 März 10
615. Mehrfache Verdingung eines Knechts.
(aus dem Niedergericht)
De Ersame Radt to Lübeck heft eynes ordels halven uth dem nedder-
sten rechte vor se geschulden, twisken Hartich van Stiten anclegern
eyns unde Johan Bonen, van wegen Jacob Vogelsanges, den de ancle-
ger hebben wolde up synen hoff, den he ome affgehuret, unde itzundes
wände im have tor pepermolen, Johan Bonen tobehorende, etc., dar en
tegen dorch den vulmechtiger Johan Bonen gesecht, dat ome sodans
nicht vorwitliket, ock hedde gedachte Jacob eme sodans nicht upge-
secht, etc., na der parte wyderem vorgevende, na clage, antworde, rede,
wedderrede, insage, na besprake unde ripem rade vor recht affseggen
laten:
Nadem dat Jacob Johan Bonen syne hure nicht upgesecht, so were Johan
Bone by ome to blyvende de negeste; hedde avers Hartich ichteswes
tegen Jacob to seggen, dar scholdet furder umme gan wo recht is.
Jussu consulatus. Actum Mercurii decima Martii.
NStB 1518 OculL
319

1518 März 17
616. Wundschlag. Geständnis im Niedergericht. Verbindlichkeit.
De Ersame Radt to Lübeck heft twisken Eggert Klyndt anclegeren
eyns unde mester Jurgen perde arsten andersdels, van wegen twyer
wunden, so de antwordesman deme ancleger tom Rodenhuse geslagen
etc., unde de antwordesman gesecht, dat he eme eyne an synen koppe
uth noethwer gegeven, doch nicht an den arm etc., na beyder parte
wyderm vorgevende, na clage, antworde, rede, wedderrede, insage,
na lesinge eyner schrift int rychtebock ock geschreven, na besprake unde
ripem rade vor recht affseggen laten:
Nademe dat rychtebock medebringet, dath de antwordesman im ge-
hegeden rechte deme ancleger de wunden geslagen togestan und bekant,
so moth he dar to antworden unde wedden.
Jussu consulatus. Actum Mercurii 17. Martii.
NStB 1518 Letare.
1518 März 19
617. Haftung des Geldboten für Verlust durch Raub.
(aus Rostock)
De Ersame Radt to Lübeck heft eynes ordels halven van deme Ersa-
men Rade to Rostock vor se geschulden, tuschen Laurens Hoppener,
borger to Rostock, alse vulmechtiger zeligen Jochim Roggelyns erven
ancleger eyns und Corde van Swerte borger darsulvest andersdels, van
wegen veer unde vertich rynsche gülden, demsulven Corde van gedach-
tem Roggelyne, beth to Norenberge to forende, averantwordet, de he
nicht tor stede gebracht etc., dar entegen de antwordesman hefft lesen
laten eynen ordellbreff genanten Ersamen Rades to Rostock, und dar-
beneffens eynen breiff der Schulteten und Scheffen to Norenbarch mit
anhangende der Stadt Nurenberch segell, von dem datum dusent veer-
hundert achte unde negentich yar frydach na Elven dusent junckfrou-
wen etc., vormenende nadem, dar wider to to antworden nicht plichtich
etc., na der parte widerm vorgevende, na clage . .. affseggen laten:
Nademe de sake to Norenberge im rechte erkent und de antwordesman
syn recht dar to gedan, dath ome sodan gelt myt dem synen genamen
unde affgeroveth, so is he dem ancleger dar furder to to antworden
nicht plichtich.
Jussu consulatus. Actum Veneris decimanona Martii.
NStB 1518 Letare.
320

1518 März 20
618. Kaufgeselle. Zuteilung eines Wortführers. Abreiseverbot.
Verwillkürung.
De Ersame Radt to Lübeck hefft tuschen Arndt Block anclegem eyns
unde Hans Rüst copgesellen vam Sunde, hyr to Lübeck itzundes syne
hanteringe hebbende, antwordesmanne andersdels, van wegen etliken
vordenden kosth unde lones, dat de ancleger dem antwordesmanne nicht
als syn knecht, dan als eyn factor unde bovelhebber in frombden lan-
den yn vare synes levendes vordenet hadde etc., unde nademe de ant-
wordesman eyn umbegeven unde loes geselle, de vyll lichte, wen ome
dat gelevede, van hyr umme syner nerynghe reysen mochte, begerde he
sick des vorseggen scholde van hir nicht to schedende, sunder he were
myt ome yn der fruntschop edder mit rechte geschieden etc., dar entegen
de antwordesman eynen, de syn wort vor gedachtem Ersamen Rade foren
mochte, begeret, na widerem vorgevende, clage, antworde, besprake unde
rypem rade vor dem genanten antwordesmanne eynen man, de syn wort
fore, by sodanem beschede, dat he borger unde gen vorsprake sy, vor-
gundt, dat he ock van hyr nicht schede, sunder de sake sy in fruntschop
edder myt rechte entscheden, des he sick ock also vorsecht.
Jussu consulatus. Actum Sabbato 20. Martii.
NStB 1518 Judica.
1518 März 26
619. Verkauf von Lehn und (landrechtlichem) Erbgut.
Einbringung des Erlöses in das Stadtrecht. Verfügung
durch Testament. Gültigkeit.
De Ersame Radt to Lübeck heft twischen deme Erbaren Luder
Scharpenberge, drosten tor Kloppenborch, principalen ancleger, mit
syner fruntscop, namptliken de Erbaren Jaspar Fyneken, Jurgen Hal-
verstadt und Vyth Lutzouwen eyns, und den testamentarien seligen
Hartman Scharpenbarges, wandages schenken des Ersamen Rades to
Lubeke, by namen Dirick Hulscher, Clawes Lintsteden und Helmich
van der Heide, borgeren darsulves, antwordesluden andersdels, allent-
halven personlick yn gerichte erschinende, van wegen des jenigen,
so zelige Hartman van lehn edder erffguderen entfangen und gehat,
darto de ancleger synes vorhapens nach keyserlikem rechte als de ne-
geste blodesvorwante van der swertsyde gerechtiget were, demna be-
gerende de testamentarien dar hen antoholdende, ome derhalven cnt-
richtinge to donde, dartegen de testamentarii zeligen Hartmans dar
21	321

negest twe sdhrifte in ditsulve bock, de eyne Anno etc. negen Lucie
virginis, unde de ander Anno etc. 11 Ascensionis domini ock geschre-
ven, beyde angande: De Ersame Radt etc., lesen, darup stellende to
rechte und erkantnisse des Ersamen Rades, dat se nicht plichtich to ge-
daner anclage to antworden etc.; hir wedderup van wegen des ancle-
gers (myt vorbeholdener protestation unde bedynginge, so ome yn
dessen und anderen rechten van noden syn mochte) gesecht, dat he
sodan testament myt den scrifften woll lete yn syner werde (so gudt
de ys) unde mochten syne anclage nicht anfechten edder byleggen,
mede angemerket, dattet testamente up syn wolgewunnen gudt ge-
maketh, unde he spreke umme dat jenige, so an one van lehn edder
erfgudt gekamen were; des to eyner vorinringe unde antzoginge ys
gelesen worden eyn apene pergamentes breff van zeligem Hartmanne
Scharpenberge schencken etc. vorberort uthgegeven unde myt synem
ingesegel (so id schynede) anhangende vorsegelt, inholdende under an-
derm, dat he syn dorpp Nyendorpp mit alle dessulven tobehore dem
duchtigen Hartman Scharpenbarge synem vedderen vorkoft vor
sosteynhundert marck lubesch, de he entfangen und yn syne ock syner
erven nutt gekeret unde angelecht hebbe etc., vorhapende darumme
und stellende to erkantnisse des Rades, idoch myt vorgesechter prote-
station, dat sodane scholde ome van den testamentarien vornoget wer-
den uth den nagelaten guderen etc., na widerem vorgevende der
parthye .. . affseggen laten:
Nadem zelige Hartman Scharpenberch (wandages schencke des Rades)
syn angetagen lehn edder erffgudt vorkofft, welck gelt myth ome yn
de Stadt to Stadt recht gekamen, und dat to synen tyden nicht ys by-
gespraken wurden, so hefft he dar up nach lubeschem rechte eyn testa-
ment maken mögen, und dewyle datsulvige by macht erkant ys, so wes
den negesten erven darinne gegeven, so ferne dat nicht entrichtet,
mothen se noch entrichten; hyr up van Luders wegen gesecht, dath ome
nach keyserlikem rechte nicht anstünde dat ordell anthonemen, dan
wolde der rechten frystadt sick to beratslagen gebruken, dat men also
in syner werde gelaten.
Jussu consulatus. Actum in juditio Veneris vicesimasexta Martii.
NStB 1518 Judica.
322

1518 Apr. 17
620. Verwillkürter Vorrang einer Schuld vor allen anderen.
Privat- und Gesellschaftsvermögen.
De Ersame Radt to Lübeck hefft tusschen Johan Krevet als mede-
vormunder Anneken, zeligen Reymers Passouwen nagelaten und un-
mündigen kinderen, ock als vulmechtiger anderer vorordenten unde
gedeputerden vormundere dessulven, na lüde eynes apenen vulmacht-
breves mit dem secrett der Stadt Wismar bovestiget, darsulvest ock
gelesen, eyns, und mester Peter Lasur, heren Johan Wilkens, borger-
meister to Rostock, Godeken Stolten, Tewes Krogers, vulmechtiger Hin-
rick Schulten, und anderen gelovigeren zeligen Hans Traben, neffens
synen testamentarien, nomptliken Hans Busch, Hans Schotman, Her-
men Hoveman und Gerdt Troben, andersdels van wegen sodaner viff-
hundert 68 marck lubesch up vorschenen Paeschen vordaget, de sick
zelige Hans Trobe zeligem Reymer off synen erven to betalen und,
dar syner to kort wurde, van synen redesten guderen, de he to eyneme
underpande gestellet, to entrichtende in syner wolmacht vorplichtet
und vorsecht, lüde eyner scrifft yn ditsulve bock gescreven Anno etc.
17 Judica, anhevende: Hans Trobe etc.1), darsulvest ock gelesen, de he
inholdt dersulven scrifft ome als gedachten Reymer nagelaten kindes
und erven, ock anderer vormunder vulmechtiger, to entrichtende und
vor alle anderen schulde to betalen begert etc., dar entegen dorch ge-
nanten geloviger, ock testamentarien, gesecht, dat zelige Hans Trobe
vorgenant nicht mechtich syne selschop to vorplichtende, unde syn
nagelaten yn niesten dele der selschop toqueme etc., und als desulven
van deme heren borgermeister gefraget, off se tegen gelesen vulmacht
eynyge jegenrede hadden, und se geantwordet: neen, na beide der
parte vorgevende, clage, antworde, rede, wedderrede, insage, lesinge
und flitiger vorhoringe genompter scrifft, de vulmacht by macht erkant
und furder vor recht affseggen laten:
Nademe genante zelige Hans Trobe by syner wolmacht gudes und
lyves sodane wilkore, wo de gelesene scrifft medebringet, gedaen, so
moten de testamentarien vorscreven genanten zeligen Reymers erven
x) In der angezogenen Urkunde (1517 Apr. 2) hatte Hans Trobe, dem Reymer
Passow aus Handelsgeschäften nach erfolgter Abrechnung noch 568 Mark schul-
dig, sich verpflichtet, das Geld bis zu Ostern 1518 zu bezahlen, dafür „syne
redesten und wissesten guder vor eyn underpandt gestellet, ock furder belevet
und bevulbordet, dath, dar syner to kort wurde und sust ander gebreck an-
keme, dat in dem falle bavenscrevene schulde vor alle anderen schulden uth
synen redesten gudern voruth betalt und entrichtet werden." (NStB 1517
Judica).
 323

of oren vulmechtiger de vorbenomede summa van 568 marck lubesch
vor alle ander schulde entrichten.
Jussu consulatus. Actum Sabbato 17. Aprilis.
NStB 1518 Quasimodogeniti.
1518 Apr. 21
621. Ehefrau als Vertreterin des Mannes im Gericht.
Unzulässigkeit.
(aus Rostock)
De Ersame Radt to Lübeck heft eyns ordels halven van deme Er-
samen Rade to Rostock vor se geschulden tusken Abelken Wegeners,
seligen Gerdt Wegeners nagelaten wedewen, anclegerschen eyns, unde
Gorges Meideborch antwordesman anders dels, derwegen dat de ant-
wordesman nicht anders dan dorch syne husfrowen unde nicht person-
lick noch dorch synen fullmechtigeren irschenen etc., na widerem vor-
geven, na clage .. . affseggen laten:
Dat de frouwe to der sake nicht mach antworden, dann de antwordes-
man moet sulves personlick of synen vulmechtigen irschinen und to der
sake antworden.
Jussu consulatus. Actum Mercurii 21. Aprilis.
NStB 1518 Misericordia domini.
1518 Mai 5
622. Abfindung der Ehefrau mit 8 Schill. 4 Pfg. Gültigkeit
des Testaments. Brautschatz.
(aus Wismar)
De Ersame Radt to Lübeck hefft eynes ordels halven van deme Er-
samen Rade tor Wismar vor se geschulden tuschen den testamentarien
zeligen Clawes Muchow, nomptlick den ersamen hern Märten Kraen
und Cordt Nyebur radtmanne darsulvest tor Wismar eyns, Jochim Bock-
holt und Peter Wele als vormunderen Gesken, gedachten Clawes
Muchow nagelaten wedewen andersdels, van wegen dessulven Clawes
testament, dat van gedachtem Ersamen Rade tor Wismar derhalven dat
he genanter Gesken gene unerlike sake togelecht unde van unhorsames
wegen neffens oren brutscatte mit achte Schillingen unde ver penningen
van synen nagelaten afgesundert unde datsulve testament unwontlick
und van genen werden unde by unmacht gedelet etc., dar entegen
dorch de vormunder vorgenant gesecht, dat men sodanes unhorsams
324

nicht bestendich were, ock im rechte ungegrundet, dat men de frouwe
also mochte vorwisen etc., na widerem vorgevende, na clage . . . aff-
seggen laten:
Nademe gedachte Geske myt orem zeligen manne is umbeervet unde
he in sinem testamente or oren brutscatt weddergegeven, so delet de
genante Ersame Radt sodane testament by macht.
Jussu consulatus. Actum Merourii quinta Maii.
NStB 1518 Jubilate.
1518 Mai 5
623. Pfandrecht und Besäte. Vorrang.
(aus Rostock)
De Ersame Radt to Rostock hefft eynes ordels halven van deme Er-
samen Rade to Rostock vor se geschulden, tuschen Jochim Westphalen
ancleger eyns und Steffen Gronenbarch, beide borger to Rostock, anth-
wordesmanne anders dels, van wegen eyner halven last teres, so deme
vorgenanten Jochim Westphalen unde synen medekumpane Hermen
Heynen etlikes ores gelöstes halven vor eyn handtsettede pandt ingestel-
let scolde wesen etc., darentegen dorch den andtwordesman gesecht,
dat he sodane ter myt rechte hedde besäten laten etc., na widerem vor-
gevende, na clage, antworde ... affseggen laten:
Kan Jochim wo recht is bewisen, dat sodane halve last teres syn handt-
settet pandt sy, so is he neger den Steffen Gronenberch by sulkem tere
to blyvende.
Jussu consulatus. Actum Mercurii quinta Maii.
NStB 1518 Cantate.
1518 Juni 9
624. Kauffrau. Anfechtung der Bürgschaft wegen Irrtums.
Beweis.
(aus dem Niedergericht)
De Ersame Radt to Lübeck hefft eyns ordels halven uth deme ned-
dersten rechte vor se geschulden tuschen Hans Iserenmenger ancleger
eyns und Fieken Bredemeyer antwordesfrouwen andersdels, van we-
gen achtundesoventigestehalve marck, de ome Hinrick lüde eyner hant-
schrift schuldich were, dar gedachte Fyeke vor gelavet unde ome gut-
gesecht hadde, unde se eyne copfrouwe were, vormende derhalven, se
scholde ome dar to to antworden plichtich syn etc.; dar entegen heft
325

de antwordesfrouwe gesecht, dat se ome sodans gener wis bestünde,
hadde ock anfencklick van orem handel nicht gewesen, ome ock ner-
gens vor gelavet etc., na widerem vorgevende, na clage . . . affseggen
laten:
Wowoll Fieke eyn antwordesfrouwe ys, will se denne er recht dar to
doenn, dat se dem ancleger nergen vor gelavet und anfencklick van
orem handell nicht geweten, so dorff se to der schult furder nicht ant-
worden.
Jussu consulatus. Actum Mercurii 9. Junii.
NStB 1518 Corporis Christi.
1518 Juni 16
625. Doppelte Vermögensverpfändung. Broke.
Vorrang der ersten.
(aus dem Niedergericht)
De Ersame Radt to Lübeck hefft twischen Hans Buschmanne an-
cleger eyns, Hinrick Bordey mit Bartelt Frederickes und Hinrick Le-
manne alse medevormunderen gedachten Hinrick Bordeis stefkinderen
antwordesluden andersdels, eyns ordels halven uth dem neddersten
rechte vor se geschulden, van wegen eyner vorpandinge, so Hinrick
Bordey in syne gudere vor etlike summa geldes dem ancleger gedan,
derhalven scriffte uth dem richteboke gelesen, darumme he vorhapede
to rechte, he mochte de pande vorvolgen; dar tegen leten de antwordes-
lude lesen eyne scrifft yn ditsulve bock Anno 1507 Brictii confessoris
jungst geschreven, angande: Hinrick Bordey etc., vormeldende, dat he
syner husfrouwen kinderen drehundert marck lubesch to erffschich-
tinge uthgesecht und dar vor alle syne gudere, nichtes dar van buten
bescheden, vorpandet, dem na stellende to erkantnisse, dat kindergelt
scholde vor uth gaen etc., na der parte wyderem vorgevende, na clage...
affseggen laten:
Nademe den kinderen van wegen der moder uth oren guderen dat gelt
is uthgesecht und dar vor de erste vorpandinge der gudere gesellen, so
moet dat kindergelt uth den guderen ersten entrichtet werden, idt ga
denne dar na urame de vorpandinge, Hans Buschmanne gedaen, furder
als recht is; unde dat Hinrick Bordey de guder dubbelt hedde vorpan-
det, mochte he sunder broke nicht gedan hebben, dan scholdet by dem
wedde afwedden.
Jussu consulatus. Actum in juditio deeimasexta Junii.
NStB 1518 Viti martiris.
326

1518 Juni 16
626. Schadenschätzung durch Eid und Sachverständige.
Gewalt. Peinliche Strafe.
(aus Anklam)
De Ersame Radt to Lübeck hefft eynes ordels halven van Andern
vor se geschulden twisken Jochim Bometzen ancleger eyns und Matties
Syverdes antwordesmanne anders dels, van wegen etliker waltsamen
averfaringe, so dat eyne part dem anderen allenthalven gedaen, der-
geliken etliken flasses, gedachten Mathias van Joachim entfernet etc.,
derhalven de Raedt to Andern erkant hedde: Dat Jochim mochte de
walt mit gelde boten, unde scholde dat flass dem anderen, so hoge
de dat mit synem ede warderen wolde, gelden, und darup scholde de-
sulve Mathias gemelten Jochim to syner wedderclage antworden — wo
des Rades to Aclem ordelbreff, richtlick vorgebracht und gelesen, hefft
begrepen etc. — na der parte widerem vorgevende, na clage . . . aff-
seggen laten:
Nadem de parte der warderinge des angetagen flasses nicht eyns syn,
so moten umpartiesche lüde, des vorstant hebbende, de warderinge
doen, und wen dem also gescheen, also dat Jochim van Mathias ersten
gescheden is, so ga idt dar na furder umme Jochims wedderclage als
recht is; jodoch wyll sick na lubeschen rechte nicht geboren, de waltsake
mith gelde to boten.
Jussu consulatus. Actum in juditio [16. Junii].
NStB 1518 Viti martiris.
1518 Juni 16
62?. Gültigkeit des nach Magdeburger Recht errichteten
Testaments eines Stralsunders.
(aus Stralsund)
De Ersame Radt to Lübeck hefft eynes ordels halven van deme Er-
samen Rade der Stadt Stralessundt vor se geschulden, twisken hern
Säbel Ozeborn borgermester darsulves anclegern eyns unde Gerdruten,
nagelaten wedewen zeligen heren Hennynck Morders, wandages bor-
germesters, mitsampt hern Lutken Langen unde Niclaes Sunnenberch,
radtmannen tom Stralessunde, alse vormunderen gedachter frouwen
und testamentarien gedachten heren Hennynges testamentes, unde van
wegen dessulfften, antwordesluden anderdels, na des Rades tom Stra-
lessunde ordelbreves, inholdende wo se dat testament by unwerden
gedelet etc., unde dar negest des testamentes, van der frouwen unde
327

vorordenten testamentarien vorgebracht, vorlesinge und flitiger vor-
horinge unde na der parte widerem vorgevende, na clage . . . affseggen
und in scriften lesen laten:
Nadem her Hennynck Morder syn testament buten dem Stralessunde
nach syner gelegenheit hefft maken moten, konen denne syne voror-
dente testamentarie bewisen, dat he dat testament bynnen Stettyn, alse
darsulves recht und wontlick ys, hefft averantwordet unde in de Schepen
banck bringen laten, dar denne dat itz gelesen testament van den vor-
ordenten testamentarien vorgebracht mit demsulven to Stettyne concor-
dert, se erkennet de Ersame Radt sodane testament by macht, it gha
furder umme de besweringe van hern Zabell Osborne, siner person
halven angetagen, wo recht is.
Jussu consulatus. Actum in juditio Veneris decimasexta Junii.
NStB 1518 Viti martiris.
1518 Juli 16
628. Rückforderung des Brautschatzes wegen Verschwendung.
(aus Rostock)
De Ersame Radt to Lübeck hefft eynes ordels halven van dem Er-
samen Rade to Rostock vor se geschulden tusken Anneken, Hinrick Tym-
mermans eliken husfrouwen, anclegerschen eyns und vorgemelten Hin-
rick Tymmermanne, orem eliken huswerde, andersdels, van wegen ores
brutschattes, den se vormende uth der orsake, gedachte Hinrick der
guder vorwerpende unde spilderende were, voruth to vryende etc., dar
entegen dorch den antwordesman gesecht, dat he genanter guder na
aller billicheit, so he nicht anders dan wo borlick dar by unde mede
gehandelt, behorde to gebrukende, unde in der warheit sick nicht scolde
erfinden, he genante gudere umborliken togebracht edder vorspildet
etc., na widerem vorgevende, na clage .. . affseggen laten:
Dat de frouwe gedachten oren brutschat angetogeder orsake halven vor
uth to hebbende ungerechtiget, id en sy denne, dat se bewisen unde
wo recht is betoven1) konde, dat ore eeman sodanen mit dobbelspil offte
anderer unart vorbrochte.
Jussu consulatus. Actum Veneris 16. Julii.
NStB 1518 Divisionis apostolorum.
*) Sol Verschrieben für „betugen"?
328

1518 Juli 17
629. Kauf. Mängelrüge. Verlust durch Verschweigung und
Zeitablauf.
De Ersame Radt to Lübeck hefft tusken Hanse Joll van Präge ancleger
eyns unde Cordt Schepenstede antwordesman andersdels, van wegen
verundetwintich engelscher laken, de de ancleger van dem antwordes-
manne gekofft und beth an heym geforet und desulven gesneden und
gebrecklick, ock nicht uprichtich gefunden, dar entegen van dem ant-
wordesmanne gesecht, dat he ome de lakene to vuller noge, mit veer
steken wo gewontlick togesteken, gelevert hadde und so denne genante
Hans Joll sodaner lakene tor noge entfangen und na siner egenen be-
kantnisse all in stucken gesneden, vormende derhalven dar to wider to
antworden nicht schuldich to synde, na widerem der parte vorgevende,
clage . . . äff seggen laten:
Nadem de ancleger sodane lakene, wo gewontlick togesteken, tor noge
enfangen, an heym geforet und de dar vorsneden und aver iar dar mede
geswegen, so is de antwordesman dar to wider to antworden nicht plich-
tich.
Jussu consulatus. Actum Sabbato 17. Julii.
NStB 1518 Divisionis apostolorum.
1518 Juli 23
630. Unterlassene Gichtung durch den Arzt. Strafe. Voraus-
setzung. Ausnahme. Verlust der Klage für den Verwundeten.
De Ersame Radt to Lübeck hefft twisken Märten deme vorspraken,
van wegen des neddersten gerichtes, und Hermen Schepell, der heren
arsten, anclegern eyns, und Gert Wegener eynem barberer antwordes-
manne andersdels, derhalven dat gedachte Gert eynen man, de to Genyn
vorwundet und dar umme den hantdadigen in gerichte beclaget, vorbun-
den hadde dem gerichte to vorfange, dat he sunder broke nicht scolde
mögen gedaen hebben, dar tegen he dorch synen vorspraken leth seggen,
de slachtinge were in anderer herscop gesdheen, ock de vorwundede man
ome gesecht, dat he den hantdadigen nicht wolde beclagen, uth der
orsake hedde he one vorbunden und vorhapede to rechte, he mochte
dat sunder broke gedaen hebben etc., na der parte wyderem vorgevende,
clage ... äff seggen laten:
Wowoll Gert eyn antwordesman is, dennoch, kan he bewisen, dat de vor-
wundede man ome gesecht, dat he nicht clagen wolde und nochtans
329

dar na heft geclaget, so mot he syne wunden sulven beteren, und Gert
is nicht plichtich to antworden.
Jussu consulatus. Actum in juditio Veneris vicesimatertia Julii.
NStB 1518 Divisionis apostolorum.
1518 Juli 23
631. Besäte. Drittwiderspruch des Eigentümers. Begriff der
Lieferung bei Kauf.
(aus dem Niedergericht)
De Ersame Radt to Lübeck hefft eynes ordels halven uth dem ned-
dersten rechte vor se geschulden, tuschen Hinrick Azell ancleger eyns
und Olrick Boddeker andersdels, van wegen sosteyn last asschen, de de
ancleger sampt anderen by Elzebe Goltze stede bolecht to wesende und
bosatet etc., darentegen dorch den antwordesman under anderem ge-
secht, dat he de genante asche van Gert tor Horst gekofft, gegulden unde
betalt, vormenende derhalven und stellende to irkantnisse des Ersamen
Rades, dat he genanten Hinrick wider dar to to antworden nicht plich-
tich etc., na widerm vorgevende, na clage, antworde, rede, wedderrede,
insage, na besprake und ripem rade vor recht affseggen laten:
Will genante frouwe by orem ede und waren worden wo recht is behol-
den, dat angetagene asche vor der besäte Olrike gelevert, so is he dar
to vurder to antworden nicht plichtich.
Jussu consulatus. Actum Veneris 23. Julii.
NStB 1518 Divisionis apostolorum.
1518 Juli 28
632. Bürgschaft. Freiwerden des Bürgen durch Klage gegen den
Hauptschuldner.
(aus dem Niedergericht)
De Ersame Radt to Lübeck hefft eynes ordels halven uth dem ned-
dersten rechte vor se geschulden, tuschen Eggerde (. . -1)) eynem tym-
mermanne ancleger eyns und Hanze Sadelbyll als borgen Jurgen Beyers
andersdels, derhalven de ancleger den antwordesman umme betallinge
to hebbende und beteringe syner smerte und wunden etc., darentegen
dorch den antwordesman gesecht, dat de ancleger gedachten Jurgen
sodder der tidt richtlick angespraken, vormende derhalven, he were der
*) Lücke.
330

borgetucht entslagen etc., na widerem der der parte vorgevende, na
clage ... affseggen laten:
Wowol Hans Zadelbyll eyn antwordesman is, kan he dennoch bewisen,
dat de ancleger Jurgen mit rechte angespraken, so dorf he dar wider
nicht to antworden.
Jussu consulatus. Actum Mercurii 28. Julii.
NStB 1518 Pantaleonis.
1518 Juli 28
633. Abhauen eines Stück Ohrs. Berechnung als Egge und Ort.
Schimpfierung.
(aus dem Niedergericht)
De Ersame Radt to Lübeck hefft eynes ordels halven uth dem ned-
dersten rechte vor se geschulden, tuschen Dirick dem tornemanne an-
cleger eyns und Syvert Schröder andersdels, van wegen affhouwinge
eynes stucke ores, so de andtwordesman gedaen und doch nicht anders
dan veer brun und blaw rekende, dar entegen dorch den antwordes-
man1) gesecht, dat sodane ome rekede to schamferinge und behorde vor
eyn beenbroke irkant to wesen etc., na widerem vorgevende, na clage
. .. sodane wunde vor egge und ort irkandt.
Jussu consulatus. Actum Mercurii 28. Julii.
NStB 1518 Pantaleonis.
1518 Juli 30
634. Besäte. Beweis des Drittrechts an Geld aus Verkauf
zugunsten eines Gläubigers.
(aus dem Niedergericht)
De Ersame Radt to Lübeck hefft eynes ordels halven uth dem nedder-
sten rechte vor se geschulden tuschen Hinrick Provestinge ancleger eyns
unde Pawell Sunnenberch anders dels, van wegen eyner bosate etlikes
geldes, van kome, Märten Nyeman tobehorende, gekamen, dar ane de
ancleger etliker laken halven, demsulven Märten gesonden, eyne
summe geldes to achtern, darentegen dorch den antwordesman gesecht,
dat sodane körn van Märten Nyemanne vorscreven ome gesonden umme
Hennen Stenkamp to betalen, dar mede he genante gelt vormende tho
fryende etc., na der parte widerm vorgevende, na clage . . . affseggen
laten:
Muß heißen: ancleger.
331

Nadem de ancleger sodane besäte gedaen und dem antwordesmanne
to edes hant gelecht, dat Nyeman an genantem körne part edder dell
en hedde, so moste de antwordesman, um sodane gelt van der besäte
to fryende, edeshant mit edeshant losen.
Jussu consulatus. Actum Mercurii tricesima Julii.
NStB 1518 Pantaleonis.
1518 Juli 30
635. Erd- und Nagelfestigkeit einer Bude. Untrennbarkeit
vom Hause trotz dahinzielenden Vertrages.
De Ersame Radt to Lübeck hefft tuschen Hans van Getelen ancleger
eyns und Wiert van Hasselt, Hermen Moller und Johan Hoyman alse
testamentarien zeligen Lamberdes Hoymans andersdels, van wegen
des egendoms sodanes huses als itzundes de ancleger inwonende, de
he sick lüde eyner vordracht tuschen ome und den antwordesluden ge-
maket, de ock gelesen, begerde to vorlaten und toschrivende etc., und
als de antwordeslude na frage der vordracht bestaen, jedoch dat in ge-
nantem huse eyne bode ghebuwet, de behorich uthtobreken, dar wed-
der gerepliceret, dat sodane bode nagelvast und ertvast, na widerem
vorgevende, na clage . . . affseggen laten:
Nadem de parte allenthalven der vordracht bestaen und de bode ert-
vast und nagelvast, so moten de antwordeslude dem ancleger sodane
hues vorlathen.
Jussu consulatus. Actum Mercurii 30. Julii.
NStB 1518 Panthaleonis.
1518 Aug. 20
636. Besäte an Sachen im eigenen Besitz. Gleichberechtigung
der Besatebürgen. Vorrang des Werklohns.
(aus dem Niedergericht)
De Ersame Radt to Lübeck hefft eynes ordels halven uth dem ned-
dersten rechte vor se geschulden, tuschen der Wolderschen eyns, Lut-
ken Mantell alse vormunder zeligen Hermen Westbrecken nagelaten
wedewen und Gerbert Stenkamp alse gemeyne schuldener dessulven,
van wegen itlikes lynnenwandes, nomptlick twehundert und vertich
gemene und teyn grotestuck Kleves lynnewandes, de van gedachtem
Hermen zeligen der Wolderschen up de bleke gedaen, dewyle denne
gedachte zelige Hermen or schuldich twehundert unde tweundevertich
332

marck lüde siner egenen hantschrift und se darup besäte gedaen, vor-
hapede tho gedachtem lynnewande de negeste to wesen, dewyle sodans
in orer hebbenden were, etc., dar entegen dorch genante vormunder
gesecht, dat se sodane besäte geborget, vormenden derhalven in der
besäte to liken dele gerechtiget to wesen etc., na widerm vorgevende,
na clage .. . affseggen laten:
Nadem genante bosate geborget, so syn de gemene schuldener gerech-
tiget to liker delinge mede to gande, jodoch scall der frouwen ore
vordende loen vor uth gaen.
Jussu consulatus. Actum vicesima Augusti.
NStB 1518 Assumptionis Marie.
1518 Aug. 20
637. Einwäldigung wegen eines halben Jahres versessener
Rente. Zulässigkeit.
De Ersame Radt to Lübeck heft tuschen Hartich van Stiten ancleger
eyns und Metken, zeligen Hinrick Garlich nagelaten wedewen, und
Hinrick Provestinck orem vormundere antwordesfrouwe andern dels,
van wegen etliker rente enes halven jares vorseten, darumme gedachte
Hartich sick mit allem rechte in eyn hues in der Danckquardes groven
boleggen hadde laten inweldigen etc., dar entegen dorch genanten
vormunder gesecht, dat sodan hues were wol gebuwet und dat derhal-
ven wol de rentener sick vor eyn halff jar rente nicht mochte inweldi-
gen laten etc. na widerem vorgevende, na clage . . . äff seggen laten:
Dat de rentener sick mach vor elck halff jar rente inweldigen laten.
Jussu consulatus. Actum Veneris vicesima Augusti.
NStB 1518 Assumptionis Marie.
1518 Aug. 21
638. Stadtbuchschrift als Beweis nach toter Hand für die
Hauptsumme, nicht für den Zins.
De Ersame Radt to Lübeck hefft tusschen Hinrick Provestinck, Hin-
rick Kerckringe und Hinrick Hupe, mede in namen und van wegen hern
Tideman Barken borgermeisters, vormunderen zeligen heren Frederick
Jorys, wandages radtmans to Lübeck, nagelaten, ancleger eyns und
Bemdt Kruselmanne antwordesmanne anders dels, alle borgeren dar-
sulves, van wegen eyner schrifft in ditsulve boeck geschreven Anno etc.
nono Conceptionis Marie jungst vorschenen, angande: Hans Vorwarck
333

etc., ifft de gut genoch were, scult, darinne bestemmet, to bewisen na
doder hant etc., darupp gedachte Bernt Kruselmann, dat ome an der
scrifft nicht waende, gesecht, he were ock zeligen Hans Vorwarcke erve
nicht, dan mit synem swager Dirick Basdouwen dem oldern by ome
mercklik toachteren orer selscupp halven etc., na widerem der parte
vorgevende, na clage . . . affseggen laten:
Dat se de scrifft nogehafftich erkennen,  den hovestoll to bewisen,
avers nidit upp de rente, uth den nagelaten guderen, de zeligen Hanse
tokamen mögen, to forderen.
Jussu consulatus. Actum in juditio Saturni vicesimaprima Augusti.
NStB 1518 Assumptionis Marie.
1518 Aug. 21
639. Echtheit einer Handschrift. Beweis durch Vergleich
mit dem Rechnungsbuch.
De Ersame Radt to Lübeck hefft twisken Vit Blancken als vulmech-
tigern Gerdt Winckelmans borgers to Revall anclegeren eyns, und
Evert Stortelbarge antwordesmanne andersdels, van wegen des Ersa-
men Rades affsproke in ditsulve boeck anno etc. 17 Margarete jungest-
vorschenen ock gescreven, angande: De Ersame Radt to Lübeck etc.1),
derwelcken genoch to donde de ancleger eynen sendebreff, den zelige
Clawes Lange do de levede borger to Lübeck an gedachten Gert
Winckelman scholde hebben geschreven mit syner sulves hant, up-
brachte, darumme begerende, dat de Ersame Radt mochte emande vor-
ordnen umme den breff by zeligen Clawes rekensboke to bringen und
to besichtigen, ist de scriffte allenthalven gelickformig weren; dartegen
leth de antwordesman vorscrevene sententie lesen, hapende und stel-
lende to erkantnisse, dat sulck bowis vormoge der sententie nicht noge-
hafftich syn scholde etc., na der parte widerem vorgevende, na clage...
affseggen laten.
Dat de ancleger scolde mit twen boseten bürgeren by de rekensboke
gaen und den breff jegen de scriffte im sulven rekensboke besichtigen
laten und desulven dar na vor den Radt bringen, umme dar van, wes
se geseen, tuchnisse und berichtinge to donde, id ga denne furder dar-
umme als recht is.
Jussu consulatus. Actum Saturni 21. Augusti.
NStB 1518 Assumptionis Marie.
x) Vgl. oben Nr. 580 (nicht: Margarete, sondern Visitationis Marie).
334

1518 Sept. 3
640. Bestrittene Vormundschaft. Erledigung durch eigene
vormalige Klage und ergangenes Urteil.
De Ersame Radt to Lübeck heft twischen Hans Zedemunt, Peter
Illies, Carsten Sloys und Hinrick Jacobs als frunde Hanses, nagelaten
sones zeligen Cordt Knallen, ancleger eyns, und Hanse vam Loo, in der
Beckergroven wonafftich, antwordesman andersdels, deshalven dat
Hans vam Loo scholde, na beduncken der ancleger, neyne vormunder
to sick mögen kesen, wo doch eyn Ersame Radt unlanges afgesecht, sun-
dern he scolde toforn mit desser Stadt boke bewisen konen, dat he vor-
munder were, na der parte widerm vorgevende, na clage . . . affseggen
laten:
Nademe de ancleger hebben Hanse alze eynen vormunder vorhen an-
gespraken und de sake so depe int recht gekamen, dat de Radt eyne
sententie affgesecht, so mochte he, dem affsproke genoch to donde,
eynen edder twe van des jungen frunde by sick kesen; hebben se denne
to ome enighe ansprake, dar ga idt furder umme als recht is.
Jussu consulatus. Actum Veneris tertia Septembris.
NStB 1518 Egidii abbatis.
1518 Sept. 17
641. Fortwirkung der Vormundschaft trotz Eheschließung
der Frau.
De Ersame Radt to Lübeck hefft tuschen Marquart Kais, Clawes
Schulten und Kersten Kock als vormunderen Anneken Rotgers ancle-
gern eyns, Cort Sassen und Hans Poleman vormunderen Gretken Pens-
syns, antwordesluden andersdels, van wegen der ansprake, so de an-
cleger tegen de antwerdeslude vormals gedan und dosulvest umme der
bruthlacht wyllen na vorplichtinge der antwordeslude verteyn dage dar na
to wyllen antworden, desulven 14 dage gestundet, der se noch volginge
deden und begerden der vorplichtinge na, de antwordeslude one dar to
scholen antworden, dar entegen dorch de antwordeslude gesecht, dat se
der frouwen also vorgewesen, dat se one bedanckede, und were de-
sulve frouwe overbodich onen ore vormunderscop to vorlaten etc., na
widerem vorgevende, na clage .. . affseggen laten:
335

Wowoll de frouwe eynen eman getruwet und umme der bruthlacht
wyllen de ansprake und antwort gestundet, so moten ore vormundere
to der clage antworden, id gha dar furder umme wo recht is.
Jussu consulatus. Actum Sabbato decima septima Septembris.
NStB 1518 Crucis exaltationis.
1518 Okt. 2
642. Gerichtsstand des Wohnsitzes laut Hanserezess.
Rechtserhaltung bei Wohnsitzwechsel des Beklagten.
De Ersame Radt to Lübeck heft twisken Lutken Mantell marckfagede
darsulves, vulmechtigen Dirick Basdouwen, anclegeren eyns, Peter La-
sur und Cort Konynge alse vormundere Annen, nagelaten wedewen
zeligen Hermen Rovers, do he levede borgers to Hamborch, antwordes-
luden ander dels, van wegen viffhundert und soventich gülden, so selige
Hermen gedachten Diricke schuldich gebleven syn scholde etc., dar
tegen excipiret under anderem, dat de frouwe to Hamborch husseten
were und demna vor dem Rade darsulves richtlick antospreken etc.,
na der parte widerem vorgevende, na clage . . . affseggen laten:
Dat se de sake an und vor den Raidt to Hamborch wiseden nach ver-
möge gemener Anzesteder Recess, jedoch dem ancleger unvorfencklich
in synem rechte, ifft sick de frouwe van dar gevende und anders wor
wonafftich were.
Jussu consulatus. Actum secunda Octobris.
NStB 1518 Remigii.
1518 Dez. 1
643. Erbrecht. Halbbruder und Vollschwester Kind.
(aus Rostock)
De Ersame Radt to Lübeck hebben eynes ordels halven van Rostock
vor se geschulden, twisken den vulmechtigeren Hynrick Wendelers an-
clegers eyns und zeligen Peter Snakels nagelaten kinderen antwordes-
mannen andersdels, deshalven dat Hinrick Wendeler als halffbroder
zeligen Hinrick Kavals und de kynder, in dem se dessulven Hinricks
Kavals vullensuster kinder weren, de negesten erven to gedachten zeli-
gen Hinrick Kavals nagelaten guderen to synde vormenden etc. na der
parte wyderem vorgevende, na clage ... affseggen laten:
336

Dat halffbroder is neger nach lubeschem rechte erve gut uptoborende
wen vullensuster kynt.
Jussu consulatus. Actum in juditio Mercurii prima Decembris.
NStB 1518 Andree apostoli.
1518 Dez. 1
644. Zeugnisbrief von nichtstädtischen Amtspersonen.
Glaubwürdigkeit ihres Siegels.
(aus Rostock)
De Ersame Radt to Lübeck heft eynes ordels halven van Rostock vor
se geschulden, twischen Jochim Westphall anclegem eyns und Steffen
Gronenberge antwordesmanne anders dels1), na der parte vorgevende,
na clage, antworde, rede, wedderrede, insage, na besprake und ripem
rade vor recht affseggen laten:
Nadem de jenne, so den tuchbreff vorsegelt hebben, synt geswaren
lüde, de in dem lande sulves van Konigl. Werde to Dennemarcken bo-
vell und richtewalt hebben, und sutz under der Stadt Wysbu oft orer
richtewalt nicht beseten syn, so delt de Radt die tuchnisse by macht, so
dat Jochim Westphall, ane widere Steffen Gronenberges vorhinderinge,
by der halven last teres alse synen hantsetteden pande bliven mach.
Jussu consulatus. Actum Mercurii prima Decembris.
NStB 1518 Andree apostoli.
1518 Dez. 4
649. Ehesachen. Zuständigkeit des Rats bei stadtgesessenen
Laien.
De Ersame Radt to Lübeck eft twischen Heyne Schütten ancleger
eyns und Anneken Schröders antwordesfrouwen andersdels, van wegen
vorhalinge und lost es umme echtescopp etc., na clage, antworde . . .
affseggen laten:
Nadem beide parte leyen weren und hir bynnen desser Stadt wonaff-
tich syn, so scholden ze ore twistigen sake vor dem Ersamen Rade in
und mit rechte forderen und uthforen.
Jussu consulatus. Actum Saturni quarta Decembris.
NStB 1518 Barbare virginis.
a) Vgl. oben Nr. 623.
22	337

1519 Jan. 26
646. Zwiespältiges Zeugnis der Zeugen. Machtlosigkeit.
Denkzettel.
De Ersame Radt to Lübeck heft twisken Borchart Cloth und Hinrick
Azel borgeren anclegern eyns unde Hinrick Wilmanne andersdels, van
wegen etlikes geldes, so de antwordesman scholde den anclegern toge-
secht hebben to betalen, herkamende van Gerde tor Horst, derhalven
de ancleger vorbrochten Clawes, Gorges und Carsten Pyl, umme tuch-
nisse dar van to donde, de den eyne denckzedel leten lesen, weren doch
uppe inholt dersulven artikel nicht eyndrechtich etc., na wyderem der
parte vorgevende, na clage . .. affseggen laten:
Willen de tuge wes betugen, so moten se eyndrechtigen tugen, anders
isset nicht bestendich.
Jussu consulatus. Actum Mercurii 26. Januarii.
NStB 1518 Conversionis Pauli.
1519 Febr. 11
647. Vertretung unbevormundeter Kinder durch die
Freundschaft. Vormundswahl.
(aus Gadebusch)
De Ersame Radt to Lübeck heft eynes ordels halven van Gadebusch
vor se geschulden, van wegen zeligen Jochim Broyen nagelaten kynde-
ren, twisken oren frunden, nomptlick Tomas Pors, Hinrick Vrycken,
Hans Schomaker unde Symon Koler anclegern eyns, unde Titken Brant,
der kynder steffader, antwordesmanne anderdels, na clage, antworde...
affseggen laten:
Dat de frunde van der kynder wegen mögen vor desulven wol spreken,
unde nadem de kynder unmundich, nene vormunder hedden, so moch-
ten one de frunde etliche uth sick kesen, umme ore sake to forderen,
idt ga dar furder umme als recht is.
Jussu consulatus. Actum in juditio Veneris undecima Februarii.
NStB 1519 Scholastice virginis.
338

1519 Febr. 12
648. Erbrecht. Mutter und Halbbruder. Strafe falschen
Echtzeugnisses. Gnade.
De Ersame Radt to Lübeck hefft twisken Clawes Konen in namen
syner eliken husfrowen Gretken eyns unde Bartolomeus Bruns anders-
dels, na vorlesinge twyer schrifte in ditsulve bock ock gescreven, de
eyne Anno etc. 18 Undecim milium virginum, angande: Hinrick
Malsow unde Hans Dreyer etc., de andere in dessen jare Conversionis
Pauli jungest vorschenen, angande: Gert Syverdes unde Hinrick Thyes
etc., ock na insage, besprake und ripem rade affseggen laten vor recht:
Dat moder neger erve is to oren kinde wen des kindes halffbroder; unde
wol eyn Ersame Radt de jennen, de dar tegen getuget hebben1), harde
unde scharp straffen mochte, so willen se doch one dat to gnaden keren,
unde scholen dar umme sodans by dem wedde affwedden.
Jussu consulatus. Actum Saturni 12. Februarii.
NStB 1519 Scholastice virginis.
1519 Febr. 18
649. Wedderstalt gegen den Fron.   Verwundung durch diesen.
Wegfall der Buße.
(aus Rostock)
De Ersame Radt to Lübeck heft eynes ordels halven van Rostock vor
se geschulden thwisken Peter Schröders eyns und Jacob Brummer als
fulmechtigen Reymer Hagemesters andersdels, welck ordell inholde des
Ersamen Rades tho Rostock ordellbrefs rychtlick gelesen ludet aldus:
Nha dem Reymer Hagemester dorch vorloff des gerichts myth dem
fronen tho Peter Scroder gekamen is, in meninge, van syner moder we-
gen myth demsulven Peter rechts tho gebrukende, und gedachter Peter
daraver, wile he dem rechten wedderfall gedan, sodane wundinge effte
vorseringe van dem fronen gekregen heft, der is ome Reymar for-
genanth in rechte nicht schuldich to vorbotende, na der parte vor-
gevende, na clage . .. affseggen laten:
x) Gert Syvert und Hinridi Thyes hatten bezeugt, daß das verstorbene Kind
Anneke und ihr Halbbruder Barth. Bruns eheliche Kinder von einer Mutter
Elsebe und zwei Vätern wären, und daß Barth. Bruns danach des Kindes näch-
ster Erbe sei. (NStB 1519 Convers. Pauli; Jan. 31).
Im Echtzeugnis des Hinr. Malsow und Hans Dreyer ist Grete Konen als
Mutter der verstorbenen Anneke bezeugt — wie der Rat im Urteil für richtig
angesehen hat. (NStB 1518 Undecim mil. virg.; Okt. 22).

22*

339

Dath se des Ersamen Rades tho Rostode ordell confirmeren und beste-
digen.
Jussu consulatus. Actum Veneris 18. Februarii.
NStB 1519 Valentini.
1519 Febr. 19
650. Unzulänglichkeit eines versiegelten Zeugnisbriefes auf
Papier. Vorbehalt des zweiten und dritten Beweises.
(aus dem Niedergericht)
De Ersame Radt to Lübeck heft eynes ordels halven uth dem ned-
dersten rechte vor se geschulden, thwisken Jacob Hegemeister ancle-
gern eyns und Hermen Trerman anthwordesmanne andersdels, van
wegen ethlikes geldes, so dem ancleger umbetalt syn scholde, her-
kamende van fracht, dar tegen die antwordesman gesecht, dath he dem
ancleger tho syner [genoge?] betalt hedde, und sodans wartomaken
leth he lesen eynen apenen breef, up papir geschreven, van dem Rade
tho Calmern utgegan und vorsegelt, nha der parte widerm vorgevende,
na clage . .. affseggen laten:
Dat die bref nicht gut genoch; aver jedoch den parten den anderen und
drudden unvorsumet beholden.
Jussu consulatus. Actum Veneris 18. Februarii.
NStB 1519 Valentini.
1519 Febr. 18
651. Schuldenwesen. Verfahren bei Weigerung eines Gläubigers,
dem Vergleich beizutreten. Auslieferung des Nachlasses.
De Ersame Radt to Lübeck hefft thwisken Hans Mewes und Herman
Plate vormunder zeligen Jasper Wulffs nagelaten wedewen anclegern
eyns und Marcus Göttern in namen syner eheliken husfrowen Kyneken
anthwordesman andersdels, deshalven dath de Vormünder averbodich,
de nagelaten guder, so uth vorlove, wo rechtlopich, beschreven, deme
anthwordesmanne tho averanthworden, in deme he van den einhundert
marck, so zelige Jasper gedachter Kyneke schuldich gebleven, unange-
sehen dath die anderen gemenen schuldener geneget, de helffte orer
schulde nathogeven, na der parte widerm vorgevende, na clage . . .
affseggen laten:
Nadem die anthwordesman de vordracht myth den andern gemeynen
schuldenern vorhandelt nicht wyll mede ingan, so mögen ome de vor-
340

munder zeugen Jaspers nagelaten guder, so die beschreven syn, aver-
anthworden, jedoch den andern schuldenem unvorfencklich, dan mith
den schall he sick vordregen alze lubisch recht is und zeligen Jaspers
nagelatene scholen der schulde halven enthlediget wesen.
Jussu consulatus. Actum 18. Februarii.
NStB 1519 Valentini.
1519 März 16
652. Mehrfache Verpfändung. Rangfolge und Überschuß.
(aus dem Niedergericht)
De Ersame Radt to Lübeck hefft eynes ordels halven uth dem ned-
dersten rechte vor se geschulden, twischen Hans Wiggers ancleger eins
und Hans Hennynge anthwordesman andersdels, van wegen der vor-
pandinge in zeligen Jurgen Wessels, so he elcken parte gedan scholde
hebben, na der parte wyderm vorgevende, na clage . . . affseggen
laten:
Welck part die erste vorpandige hefft, dath he bewisen kan, de is de
negeste tho den gudern, so vele de schult belanget, idt ga dar furder
umb wo recht is.
Jussu consulatus. Actum Mercurii 16. Martii.
NStB 1519 Invocavit.
1519 März 18
653. Bevollmächtigter als Zeuge. Zulässigkeit.
(aus dem Niedergericht)
De Ersame Radt to Lübeck hefft eynes ordels halven uth dem nedder-
sten rechte vor se geschulden, thwisken Jacob Mul eyns und Hynrick
Suer alze fulmechtigen Bartholt van Omen, borger tho Hamborch, an-
dersdels, van eyner tugenisse, so gedachte Hinrick gedan, na der parte
vorgevende, na clage ... affseggen laten:
Kan Hynrick bowisen, dath he de tugenisse gedaen, er he vulmechtich
gemaket, des mach he geneten, idt ga furder umb de sake wo recht is.
Jussu consulatus. Actum in die Veneris 18. Martii.
NStB 1519 Invocavit.
341

1519 März 19
654. Schuldenwesen. Verkauf der Gesellschaft durch die
Gläubiger.
De Ersame Radt to Lübeck heft up angevendt der vulmeditigen, van
wegen gemeynen sdiuldenern by zeligen Jurgen Wessel tho achtem,
na clage, antworde, rede, wedderrede, insage, na besprake und ripem
rade affseggen laten:
Nademe de vulmeditigen den gemeynen sdiuldenern tom besten und
nemande tho vorfange de nagelaten guder intofordem gemechtiget syn,
so kan die Ersame Radt liden, dath se zeligen Jurgens selsdiup na ge-
legenheit vorkopen und vorlaten.
Jussu consulatus. Actum Satumi 19. Martii.
NStB 1519 Reminiscere.
1519 März 21
655. Vollmacht. Widerruf. Bürgschaft für eingegangene
Verpflichtungen.
De Ersame Radt to Lübeck hefft thwisken Benedictus van Anefelde
sampt synem broder Goslidi van Anefelde und Schacke Rantzouwen
eyns, Otto Kreyen und Laurentz Wylmes bürgere tho Lübeck anders
dels, van wegen der fulmacht, so Benedictus vormals gedachten Otten
und Laurentz gegeven, umb seligen Hans Smedes, synes vorfarn, nage-
latene guder und schulde intomanen, welck macht he wedderropen
wolde, des de vulmeditigen nycht gesediget, seggende, dat se up de
fulmacht sick vorplichtet hedden etlicke merglicke summa geldes van
Benedictus wegen vorgehalden, darumb scholde he one borge stellen,
se derhalven tho entheven und schadelos to holden, na der parte
widerm vorgevende, na clage .. . affseggen laten:
Nadem Benedictus de fulmacht wedderropt, so mostet dar by blyven,
sunder he moste one borgen stellen schadelos to holden und tho be-
nemen van deme so se up de fulmacht sick vorplichtet hebben.
Jussu consulatus. Actum in juditio Lune 21. Martii.
NStB 1519 Reminiscere.
342

1519 März 23
656. Seerecht. Schiffskollision. Schadenersatz. Beweis.
(aus Rostock)
De Ersame Radt to Lübeck hefft eynes ordels halven van Rostock
vor se geschulden, thwisken den schippern Corde Swarte ancleger eyns
und Clawes Sweder anthwordesman andersdels, welcke ordell inholde
des Ersamen Rades tho Rostock ordelbreffs, de gelesen, ludet aldus:
Wyll de schipper Claws Sweder sampt synem volcke, wat he der heb-
ben kan, myth oren rechte beholden, dath se dorch bedrencklicke noth
mercklicks stormes halven, do eme Cordt Swarten leddige schypp an
bort gedreven, tho entreddynge synes schepes ock lyves und gudes de
touwe houwen mosten, so is derhalven Claws Sweder dem vorgenan-
ten Corde Swarten tho enthrichinge synes schaden im rechten nicht
plichtig, na der parte vorgevende, na clage . . . affseggen laten:
Dath sie sodan ordell des Ersamen Rades tho Rostock confirmeren und
bestedigen.
Jussu consulatus. Actum Mercurii 23. Martii.
NStB 1519 Reminiscere.
1519 Apr. 4
657. Kauffahrt. Seeraub. Beweis. Schadenersatz.
De Ersame Radt to Lübeck heft thwisken Hans Stalhoet und Reymer
Sandow sambt andern copluden ancleger eyns und schipper Hans
Beckens anders Jon Bomsen genant mith Hans Niehus anthvvordeslude
andersdels, deshalven dat den anclegem etlike guder dorch eynen uth-
ligger thor zewertt van Calmem genamen, an welcken de anthwordes-
lude part und deel hebben scholden und darumb schuldich syn tho dem
schaden tho antwordem, dartegen die anthwordeslude gesecht, dath sie
kopvart hir kamen und alzo wedderumb wolden lopen, hedden ock an
den gudern so angehalt nen part noch deel, na der parte widerm vorge-
vende, na clage .. . affseggen laten:
Konde de ancleger bowisen, dath de anthwordeslude an den namen
[gudern?] part edder deel hebben, so moten se thom schaden antwor-
den.
Jussu consulatus. Actum Lune 4. Aprilis.
NStB 1519 Letare.
343

1519 Mai 21
658. Auflassung. Gültigkeit nur vor Gericht und sitzendem Rat.
De Ersame Radt to Lübeck hefft thwisken Kersten Northoff, Hans
Kroger und Hinrick vam Busche borger darsulvest alze vormunder Gret-
ken, zeligen Hans Klynckraden nagelaten wedewen, anclegern eyns,
und Hinrick van Hervorden anthwordesman anders dels, van wegen
gedachten Hinricks van Hervorden hus, so he ome vor de rente stan
laten und vor beseten borgern thovorkopen vorlaten scholde hebben,
dartegen Hinrick angetagen, dath ome dath hus noch stunde thoge-
schreven, ock vor rechte und Rade nicht vorlaten, so verhapede sick,
he wer neger bi dem huse tho bliven, na der parte widerm vorgevende,
na clage ... affseggen laten:
Dath liggende gründe und stände erve moten vor geridite und sytten-
den stole des Rades vorlaten werden, anders heft de vorlatinge nene
macht im lubeschen rechte, und nadem sulcke vorlatinge van Hinricke
van Hervorde synes huses nicht is gescheen, so mach he dar bly blyven
und den egendom wo lubesch recht is entsetten, idt ga furder umb die
vorseten rente wo recht is.
Jussu consulatus. Actum Sabbato 21. Maii.
NStB 1519 Jubilate.
1519 Mai 27
659. Geleit. Unwissentlicher Geleitsbruch. Broke.
De Ersame Radt to Lubecke heft thwisken Valentin eynem Schröder
ancleger eyns, Claws Hassen und Jurgen Stein olderlude der schroder
hir bynnen desser Stadt anthwordeslude andersdels, deshalven dat de
olderlude van wegen des ambts den cleger vormals hedden angetastet
und in de fronerie setten laten, nicht jegenstande, dath he dathmal van
den hern borgermestem dat wort hebbende geleydet wer gewesen und
sick des beropen hedde, dar van doch den olderluden nicht bewust, so
se seden, na der parte widerm vorgevende, na clage . . . affseggen laten:
Kan Valentin bewisen, dath he to rechten tyden up dat geleide getagen,
so mögen de anthwerdeslude sunder broke nicht gedan hebben, dat se
one darbaven in de fronerie setten laten, dan mosten dat ersten affwed-
den; hedden se denne damha tho ehme eyne wedderclage, darumb
scoldet gan wo recht is.
Jussu consulatus. Actum Veneris 27. Maii.
NStB 1519 Cantate.
344

1519 Juli 8
660. Rechtsgeschäfte der Ehefrau ohne Wissen des Mannes.
Haftung. Beweis.
(aus dem Niedergericht)
De Ersame Radt to Lübeck heft eynes ordels halven uth dem ned-
deTsten rechte vor se geschulden, twisken Balthazar Wyneken als vul-
mechtiger Tibbeken der tolnerschen vor dem Molendore ancleger eyns,
und Hans Lange anders dels, van wegen eynes hoyken, so gedachte
Tybbeke Anneken benompten Hanses Langen husfrowen vor 15 marck
lubesch vorkoft und in betalinge sodaner summen 5 marck van dersul-
ven Anneken entfangen, und de hoyken eyn halff jar ungeverlich by sick
gehat, dat derhalven Hans Lange de reste bethalen scholde, dar entegen
de anthwordesman hefft seggen laten, dath he van sodanem hoyken
nichts en wüste, wehere ock buten syn wetent, wyllen und vulbordt de
angetagene kop und bethalinge gescheen, vormende derhalven wider
darto tho antworden nicht schuldich, na widerem der parte vorgevende,
na clage .. . äff seggen laten:
Wyll de anthwordesman darto syn recht don, dath die hoykenkop buten
syn wetent, wyllen und vulbort gescheen, des mach he geneten und
is wider darto tho anthworden nicht plichtich.
Jussu consulatus. Actum Veneris 8. Julii.
NStB 1519 Visitationis Marie.
1519 Juli 15
661. Verleihung ohne Wissen der Vormünder. Verpfändung
durch Entleiher. Machtlosigkeit. Bestrafung des Pfand-
gläubigers.
De Ersame Radt to Lübeck heft thwisken Brant Herkelsen und Mag.
Gottschalck Berndes als vormundern Telschen Vurs anclegern eyns, und
Balthasar Wynekens anthwordesmanne andersdels, van wegen etliker
klenode und sulversmide, so genante Telsche Kerstinen van der Hove,
de gemeltem Balthasar lüde eyner sehnst in ditsulve bock Appollonie
virginis jungstvorschenen ock geschreven, anhevende: Carstine, seligen
Hinrickes van der Hove, etlike summe geldes schuldich, to guder truwe
ock buten gedachter vormunder wyllen und wetende gelenet und die
anthwordesman an sick gefordert und up vorgemelte schuld pandeswis
min den myt rechte noch enthelde, stellende to rechte, dewile de frowe
unmundich und or clenode und sulversmide buten orher vormunder
wyllen, wetend und vulbort to guder truwe gelenet, dath die anthwor-
345

desman schole schuldich wesen desulven clenode und sulversmide den
anclegern als vormundern tho averanthwordende, darentegen dorch den
anthwordesman angetagen, dath velbenomede sulversmide van baven-
berurter Kerstinen ome up angetagene schult pandeswis gestellet, dath
he ock verhapede tho rechte, nadem he desulven vor pandt in hebben-
der were hedde, darbi de negeste tho bliven, na widerm der parte vor-
gevende, na clage, antworde, rede, wedderrede, insage, na besprake und
ripem rade vor recht äffseggen laten:
Nadem genante Telsche Vuers unmundich und buten wetent und wyllen
orer vormunder berurten klenodia up gudt betruwendt vorlenet, so moth
de anthwordesman sodane clenodia orhen vormunderen wedder aver-
anthworden und tohanden stellen, und mach die anholdinge sunder
broke nycht gedan hebben, den moth die affwedden; ock schall diesulve
anthwordesman hyrnamals gener borger edder frombder lüde sacke vor
gedachtem Rade edder ock dem neddersten rechte nycht underwynden,
sunder up gemelten Rades sunderlich bovel.
Jussu consulatus. Actum Veneris 15. Julii.
NStB 1519 Margarete.
1519 Aug. 6
662. Schuldenwesen. Geldgeber zwecks Warenkaufs auf
gemeinsame Rechnung als Gläubiger.
De Ersame Radt to Lübeck heft thwisken Taleke Tobryngers ancleger-
schen eyns und Hans Bremer, Bemt Knyper und Wylken alze vulmech-
tigen van wegen der schuldener, de by zeligen Dirick Cordes tho ach-
tern gebleven anthwordesluden andersdels, na vorlesinge eyner schrift hir
harde bevorn geschreven, darup de anthwordeslude gesecht, nadem ze-
ligen Diricks hantschrift medebringet, dath he de hundert marck lubisch,
so he van der frowen entfangen, to orer beider besten an whar leggen
scholde, so vorhapen sie, dath die frowe neyn schuldener mede syn
mochte, und na widerm vorgevende, na clage . . . äff seggen laten:
Dath na vormoge gelesener schrift und bekantnisse, so erkennet die
Erbar Radt, dath die frowe eyn schuldener is und mach demna myth den
andern schuldenern intreden.
Jussu consulatus. Actum Saturni 6. Augusti.
NStB 1519 Petri vincula.
346

1519 Aug. 12
663. Schlägerei ohne Zeugen. Beweis durch Eideshand.
(aus Travemünde)
De Ersame Radt to Lübeck hefft eynes ordels halven van Travemünde
vor se geschulden, thwisken Jurgen Elvers anclegers eyns und Jacob van
Leverden anthwordesman andersdels, van wegen etliker overfaringe
und vorwundynge, so die anthwordesman dem cleger in dem velde
scholde gedan hebben, darentegen die anthwordesman gesecht, dath die
ancleger onhe erstmal geweltlichen averfaren und one vorlemeth und
15 wunden gegeven, na widerm der parte vorgevende, na clage ...
äffseggen laten:
Nadem de parte allene gewesen, so moth de ancleger den anthwordes-
man myt edeshandt anspreken, idt ga vorder darumb wo recht is.
Jussu consulatus. Actum Veneris 12. Augusti.
NStB 1519 Laurentii.
1519 Aug. 19
664. Verpfändung durch den Niditberechtigten. Entweichung.
Treue Hand.
(aus dem Niedergericht)
De Ersame Radt to Lübeck hefft eynes ordels halven uth dem ned-
dersten rechte vor se geschulden thwisken Jacob Iserhot ancleger eins
und Hinrick Azell als vulmechtigen Benedictus van Anefelde anthwor-
desman anders dels, van wegen etlicken ringen, die Otte Kreye dem
ancleger etliker schuldt halven als ein pant gehantreket, de de sulve
ancleger synem werde Hinrick Smedeken tho truwer hant gedaen etc.,
stellende tho erkantnisse, dewile datsulve pandt vor duffte und roff
nicht angespraken, dat he dar bi neger behorde den eyn ander tho bly-
vende etc., darentegen dorch den anthwordesman gesecht, dath genante
rynge Otto Kreyen nicht, den Benedictus vorbenompt thobehorden,
dath dar ock up Otto Kreyen guder van wegen Hartman Meyers bosate
gedan, und dat sie ock bewisen wolden, dath gemelte ringe Jacob nicht
hoger dan vor 68 gülden tho pande gestellet, na widerem vorgevende,
na clage, antworde . .. äff seggen laten:
Kan de ancleger bewisen, dath he de ringe pandeswis vor Otto Kreyen
wyckhafftiger tidt in syne hebbende were enthfangen und alzo zynem
347

werde tho truwer hant gelevert, und dat pant vor roff edder duffte
nicht angespraken, so is he de negeste darbi tho blivende.
Jussu consulatus. Actum Veneris 19. Augusti 1519.
NStB 1519 Assumptionis Marie.
1519 Aug. 26
665. Urteil auf Ansprache mit vollkommener Klage. Nicht-
befolgung. Wette.
(aus Travemünde)
De Ersame Radt to Lübeck hefft eynes ordels halven van Travemünde
vor se geschulden, thwisken Jurgen Elver eyns und Jacob van Leverden
andersdels, van wegen eyner sententie und affsproke des gedachten Er-
samen Rades, dath de ancleger den anthwordesman myth eyner vullen-
kamen klage alse edeshant anspreken scholde1), dat genante Jurgen
nicht heft don wyllen, darentegen dorch genanten Jacob gesecht, dath
ome behorde affdracht vor der gewalt so ome gedhan tho geschende
etc., na widerm vorgevende, na clage .. . affseggen laten:
Dath Jurgen nicht hefft des affsprokes und des Rades delinge genoch
gedan, dath moth he affwedden und nochmals des Rades sententie ge-
noch don.
Jussu consulatus. Actum Veneris 26. Augusti.
NStB 1519 Bartholomei.
1519 Aug. 26
666. Schuldenhaftung aus Besitznahme der Güter des
entwichenen Schuldners.
De Ersame Radt to Lübeck hefft thwisken den schuldeneren, den
Dirick Mathias schuldich gebleven, nomptlick Hinrick Provestinck, Hans
Bussman und Hans Stoltefoet anclegere eyns, und Hans Swixen, gedach-
ten Mathias werdt, andersdels, van wegen etlicker guder und slotele,
der sick die anthwordesman nha dessulvigen Mathias wickafftiger tidt
bekumert hedde, stellende tho erkantnisse, he derhalven schuldich
were tho den schulden tho anthwordende etc., darentegen dorch den
anthwordesman gesecht, dath ome van genanten Mathias angetagene
slotelle gedan werhen, dath he sick ock der guder nicht underwunden,
den alleyne dath he uth bovele velberurten Mathias etlick ledder eynem
x) Vgl. Nr. 663.
348

pandtuffelmaker gehantreket, na widerem der parte vorgevende, na
clage, antworde, rede . .. affseggen laten:
Nadein gemelte Hans na syner egen bekantnisse sidc gedachten Mathias
gudern und sloteilen sunder rechteserforderinge nha syner wickhaff-
tigen tidt bekümmeret, so moth he den berorten schuldeneren tho oren
bowyslicken schulden anthworden.
Jussu consulatus. Actum Veneris 26. Augusti.
NStB 1519 Bartholomei.
1519 Aug. 26
66?.  Erbschichtung. Nachweis  des hinterlassenen Vermögens.
De Ersame Radt to Lübeck heft thwisken Cordt Sassen anclegern
eyns und Hans Spangenberge anthwordesman andersdels, van wegen
erffschichtinge, so die ancleger van dem anthwordesman van wegen
syner gestorvener frouwen nagelaten gudern bogerde to hebbende,
darentegen dorch den anthwordesman gesecht, dath ome myth genanter
syner zeligen husfrowen nichts medegelavet, dath or ock nichtes were
angeervet, wo sie ock in orer kranckheit genanten anclegere sulvest ge-
secht hadde, stellende derhalven tho erkantnisse, dath he erffschichtinge
tho donde nicht schuldich, na widerm der parte vorgevende, na clage
. .. affseggen laten:
Wes die ancleger bewisen kan, dath gedachter frowen medegelavet
edder angeervet is, des mach he geneten, und schall dar furder umb gan
wo recht is.
Jussu consulatus. Actum Veneris 26. Augusti.
NStB 1519 Bartholomei.
1519 Sept. 10
668. Entwichene Kauffrau. Verpfändung ihres Vermögens.
Schuldenwesen.
De Ersame Radt to Lübeck hefft thwisken Kerstine van der Hove
myth orem vormunder Arndt van Demen und Gossen Butepage, Hans
Stotebruggen und Niclao Wolters proourator (so he sede) Benedicti van
Anefelde als schuldeneren, by vorschreven Carstinen tho achtern, ancle-
gern eyns, und Baltzar Wyneken anthwordesman andersdels, deshalven
dath ome de frowe myth vorbenomeden orhen vormunder orhe guder
vor panthlick hedde toschryven laten vor eyne bostemmede summa gel-
des, der se doch nicht alle bestünde, darto he se myth argelist scholde
349

gebracht hebben, des doch alzo die anthwordesmanne nicht bestendich,
sundern leith eyne schrift in ditsulve bock Appollonie virginis jungst-
vorschenen geschreven, angande: Carstine van der Hoven etc., lesen,
van berorter vorpandinge, vorhapende und stellende tho erkantnisse,
nadem de frowe eyne kopfrowe wher und de schryft myt vulborde
Arnds van Demen ores vormunders hedde schryven laten, so scholdet
macht hebben, na widerm beider parte vorgevende, na clage .. . affseg-
gen laten:
Wowol Baltzar ein anthwordesman is, dennoch kan he bewisen, dath
de frowe eyne kopfrowe was, do de vorpandinge geschach, und dat die
vorpandinge vor orer wickafftigen tidt gescheen is, des mach he geneten.
Jussu consulatus. Actum Saturni 10. Septembris.
NStB 1519 Egidii.
1519 Sept. 10
669. Verfügungen der Kauffrau über das Vermögen des in
Schulden verstorbenen Ehemanns. Haftung.
De Ersame Radt to Lübeck heft thwisken Herman Hovemans sampt
andern schuldenern, so by zeligen Herman Wesbrekelsen thoachtern syn
scholen, anclegem eyns und Gerbert Steinkampe anthwordesman an-
dersdels, deshalven dath de ancleger bethalinge orher schulde van dem
anthwordesmanne hebben wolden, darumb dath he des doden mannes
rekensboke besichtiget hedde, ock uth den gerekent scholde hebben und
darto dath lowandt, so die dode man in synem keller liggende nagelaten,
angeschreven, ock sick furder understan hebben scholde uptoboren ock tho
bethalen und van den gudern tho borge tho donde, alles ane rechtes vor-
loff und vor der tidt, dath one die frowe tho vormunder gekaren, so
sie seden, dartegen die anthwordesman gesecht, dat sodans myt wyllen
der frowen up ore vorderinge gesellen, und se eyne kopfrowe wher, ome
ock gelavet hadde, so scholde he darumb nicht plichtich wesen den
anclegem tho oren schulden tho anth worden, jodoch stellende tho erkant-
nisse, na widerm der parte vorgevende, na clage, antworde, rede . ..
affseggen laten:
Wowoll Gerbort Steinkamp anthwordesman is, kan he dennoch bewisen,
dath de frowe eyne kopfrowe was und vor ohme gelavet hebbe, des mach
he geneten.
Jussu consulatus. Actum Saturni 10. Septembris.
NStB 1519 Nativitatis Marie.
350

1519 Sept. 10
670. Stiftung einer ewigen Messe. Abweichungen vom Testament
durch die Vollstrecker. Unzulässigkeit.
De Ersame Radt to Lübeck heft thwisken hern Jodocum Wye wertli-
ken prester als vulmechtigen Cordt Amelinges radtmans und Hinrick
Brusen borgers und des gantzen Rades tho Hamelen anclegem eyns und
den testamentarien seligen Arndes Ricken, nomptlicken Bartholt Mil-
dingkhusen und Mag. Peter Lasur anthwordesluden andersdels, van
wegen dusent marck lubisch, so genante zelige Arndt Ricke in synem
testamente, dath van gedachtem Rade by macht erkant, tho stifftinge
eyner ewigen myssen bynnen Hamelen gegeven, de he bogerde in macht
syner procuration van genanten testamentarien tho entfangende, daren-
tegen dordi den werdigen hern Mag. Johan Roden, domhern tho Lü-
beck, in jegenwardicheit gedachter testamentarien gesecht, dath desulve
mith ohme rades gelevet, wo se des doden mans latesten wyllen vul-
lenbringen mochten, sunderlicken des artickels halven so were van ome
geducht, dath sodane ewige mysse gefuchtlicker dorch twe den eynen
personen konden geholden werden, so hedde he sodane summa myt
etlikem gelde vormereth und ock flit vorgevende, de mochte hebben
gefundert werden, dath doch betherto uth merckliker syner vorhinde-
runge vorbleven, den he were erbodich und vorsede sick vor genantem
Ersamen Rade, dat he mithem ersten de fundation wolde vorfurdern,
und gedachte testamentarien hebben thogestan, dath se alzo myth ge-
nompten mester Johan avereingekamen, darentegen de ancleger gesecht,
he blyve by dem testamente, ny widerm der parte vorgevende, na clage
. . . affseggen laten:
Nadem des doden mans testament van deme Ersamen Rade by macht
erkant und den testamentarien de love gegeven, de dusent marck in
demsulven testamente bostemmet bynnen Hamelen tho eyner ewigen
myssen tho entrichtende, so moten se dem testamente genoch don und
dat vullenbringen.
Jussu consulatus. Actum Sabbato 10. Septembris.
NStB 1519 Nativitatis Marie.
1519 Sept. 12
671. Wohnungsmiete. Kündigungsfristen. Kauf bricht Miete.
De Ersame Radt to Lübeck hefft thwisken hern Hermen Here, wert-
liken prester anclegem eyns und Cort Korner anthwordesman anders-
dels, van wegen eyner wanynge by Sunte Illien, dar die ancleger toi
351

hure inne eyne wile gewaneth und ome nicht to rechter tidt, den unge-
verlich 14 dage nha Passchen umb up thokumpstigen Michaelis tho-
vorleddigende upgesecht were etc., darentegen dorch den anthwordes-
man gesecht, dath he sodane wanynge vorkofft und vor genantem Ersa-
men Rade vorlaten hedde, stellende tho erkantnisse, dath die kop scholde
gan vor de hure, na widerm der parte vorgevende, na clage .. . afseggen
laten:
Nadem die anthwordesman de wanynge vorkofft und vor dem Ersamen
Rade vorlaten, so brickt de kop de hure.
Jussu consulatus. Actum Lune 12. Septembris.
NStB 1519 Nativitatis Marie.
1519 Okt. 10
672. Hand muß Hand wahren.
De Ersame Radt to Lübeck heft thwisken Dethmer Swarten als vul-
mechtigen hern Cordt Kleynsmedes anclegern eyns und Hinrick van
Sutphen anthwordesman anders dels, van wegen eyner decken, de Man-
holt Matze hern Corde vorpandet sall hebben, welige gedachte Hinrick
van her Corde alze syne decken gevordert und van her Corde erlanget,
jedoch myth dem boschede in bywesende Fritze Grawerdes avereinge-
kamen, dath Hinrick her Corde schadelos holden scholde; so overst her
Cordt van Manholt Matsen nu umb de decken, so he ome vorpandet,
angespraken, bogert de ancleger de decken in syne werhe weddertostel-
lende, vorhapende, hant moth hant waren, dariegen Hinrick gesecht,
de decke wer sin, na widerm der parte vorgevende, na clage . .. afseggen
laten:
Dat hant mot hant waren; idt ga furder darumb wo recht is.
Jussu consulatus. Actum 10. Octobris.
NStB 1519 Dionisii.
1519 Okt. 14
673. Belastung eines geliehenen Ackers. Haftung der Erben.
(aus Boitzenburg)
De Ersame Radt to Lübeck hefft thwisken Gercke Duvell ancleger
eyns und hern Andreas Wulffes anthwordesman andersdels, eyns ordels
halven van dem Rade van Boysemborch vor se geschulden, van wegen
3 stucke ackers, de de cleger ungeverlich vor 14 jaren Carsten Boysen-
borch umb syner nottrufft und upholdinge de tidt synes levendes, de-
352

wile he sick eyn arm man tho synde beclageth, quidt und frig vorlent,
den he nu van gedachten Kerstens erven ock alzo frig weddertoleve-
rende bogert, dariegen de anthwordesman gesecht, dath gelt, dar die
acker mede beswert is, wer in ore nutte nicht gekomen etc., na widerm
der parte vorgevende, na clage ... afseggen laten:
Konen de cleger bewisen, dath de acker frig gewest is, do sie Kersten
Boisemberge den vorlenth hedden, so moth de anthwordesman densul-
ven acker wedderumme frig leveren.
Jussu consulatus. Achim 14. Octobris.
NStB 1519 Dionisii.
1519 Nov. 4
674. Verwundung. Buße nur für gegichtete Wunden.
Gichtung.
(aus Travemünde)
De Ersame Radt to Lübeck thwisken Jacob van Leverden anclegern
eyns und Jurgen Elvers anthwordesmanne anders dels, eyns ordels halven
van deme vagede to Travemünde vor se geschulden, van wegen der
gychtinge, dar die anthwordesman den ancleger hadde umb beschuldiget,
dariegen de ancleger gesecht, dath die geswaren arste veher wunden vor
gychtig erkant hedde, vorhapede, he wer derhalven ton andern wunden
nicht schuldich tho anthworden, na widerm der parte vorgevende, na
clage, antworde, rede ... afseggen laten:
Dath Jacob van Leverden allene van den 4 wunden, de vam geswaren
arsten   vor   gichtig   erkant,   affdrachet don schole und nicht van den
anderen.
Jussu consulatus. Veneris 4. Novembris.
NStB 1519 Omnium sanctorum.
1519 Nov. 26
675. Vergabungen ohne Testament. Machtlosigkeit. Erblichkeit
des Brautschatzes.
De Ersame Radt to Lübeck heft thwisken Mag. Johan Wanthferver
eyns und Marquart Kaifes, van wegen Mag. Johan Mues dompravestes
tho Ratzeborch andersdels, zeligen Barbaren Meyers halven, de in orhem
besten ende gedachten Mag. Johan Wantferver im bovehl gedaen schole
hebben alle ore nagelatene guder, so ohr im testamente zeligen Deth-
leff Meyers, ores eliken mans boscheden und gegeven in de hand den

23

353

armen tho deilen, dariegen van Marquart Kalve in namen Mag. Johan
Muses dompravestes gesecht, so dat testamente bavenberurten zeligen
Dethleff Meyers mithbrochte, dath desulve fruwe sovenhundert marck
tho orem brutschatte inholt des testamentes entfangen hedde, verhape-
den derhalven Marquart tho rechte, sodane 700 marck an de negesten
erven kamen scholen, ock hedde de fruwe gen testamente gemaket etc.,
na widerm der parte vorgevende, na clage . .. affseggen laten:
Nach dem de frowe gen testamente gemaket, so sinth de gisste van
genem werde, und die wile de brutschatt erfflick is, so moth he synen
erffliken ganck gan.
Jussu consulatus. Sabbato 26. Novembris.
NStB 1519 Catharine virginis.
1519 Dez. 3
676. Gerichtsstand. Begründung durch Arrest.
De Ersame Radt to Lübeck heft thwisken Jochim Lutken anclegem
eyns und Jaspar Bruns anthwordesman andersdels, van wegen itliker
guder, so de anthwordesman dem kleger schole hebben affghenamen,
dariegen de antwordesman gesecht, he were eyn dener synes hern, hern
Sten Stures, Swedenrikes gubernator, vor dem he byllich beclaget scholde
werden, verhapet derhalven nicht plichtich tho synde hir bynnen Lubecke
tho anthworden, na widerm der parte vorgevende ... afseggen laten:
Nach dem de ancleger den anthwordesman alhir beslagen, so moth he
one ock hir bynnen Lübeck tho rechte anthworden, idt ga furder umb de
principal sake wo recht is.
Jussu consulatus.Sabbato 3. Decembris.
NStB 1519 Barbare.
1519 Dez. 9
627. Schisfswegnahme. Prise. Nachweis der rechtmäßigen
Ausliegerschaft.
De Ersame Radt to Lübeck heft tusschen Jochim Lutke anclegem eyns
und Jasper Bruns anthwordesman andersdels, van wegen eynes schepes
und inwesenden gudern, so dem ancleger van deme anthwordesmanne
in der sehe scholde wesen genamen, darentegen dorch den anthwordes-
man gesecht, dath he sodane schip, in Dennemarken tohusbehorende als
eyn rechtferdich uthligger synes gnedigen hern, hern Sten Sture, Swe-
354

denrikes gubernator etc., mith rechte hadde angehalet, na widenn der
parte vorgevende, na clage, antworde ... afseggen laten:
Wowol Jasper Bruns eyn anthwordesman is, kan he dennoch wo recht
is bynnen jar und dage bowisen, dath he eyn rechtserdich uthligger up
dathmael gewesen, des mach he geneten, und schall furder darumb gan
wo recht is.
Jussu consulatus. Actum Veneris 9. Decembris.
NStB 1519 Conceptionis Marie.
1519 Dez. 14
678. Kauf bricht Miete. Im Stadtbuch eingetragener
Widerspruch gegen den Verkauf.
De Ersame Radt to Lübeck heft thwisken Pawel Wytten ancleger
eyns und Hans Matts anthwordesman andersdels, van wegen eynes
huses, dar desulve Pawel inne woneth und dessulven Hanses vormunder
scholden hebben toschryven laten, de tidt synes levendes dar inne vor
de hure to wonende, dath he bogerde to holdende, dar tegen de anth-
wordesman twe schrifte uth dem oversten boke leth lesen, meldende,
dath idt hus vorkofft, sadder der tidt twemals vorschreven, und Pawel
dathmall nicht byspraket hadde, so vorhapede de anthwordesman, ohne
dar nicht wider tho anthworden etc., na widerm der parte vorgevende,
na clage, antworde . .. affseggen laten:
Nadem dat hus thwemalen vorkofft und umb geschreven vormoge des
oversten bokes, und sodans bynnen jar und dage nicht is bygespraken,
so brekt kop hur und Hans Mattes is nicht schuldich Pawel wider tho
anthworden.
Jussu consulatus. Actum Mercurii 14. Decembris.
NStB 1519 Lutie virginis.
1519 Dez. 17
679. Erbgutmahnung in Lübeck nach lübischem Recht.
De Ersame Radt to Lübeck heft thwisken Marcus Kalff als vulmech-
tigen procurator des werdigen hern Mag. Johan Mues dompravest tho
Ratzeborch ancleger eyns und Lutke Schacht als vulmechtiger der 10
penning hern anthwordesman anders dels, van wegen der nagelaten
guder zeligen Barbaren Meyers, darto gedachte her provest de negeste
erve vormende to wesen, und doch nicht wo recht is darto getuget etc.,
na der parte widerm vorgevende, na clage, antworde, rede, wedder-

23*

355

rede, insage, na besprake und ripem rade vor recht affseggen laten:
Die hyr erffgudt manen will, moth dar by kamen wo lubisch recht is.
Jussu consulatus. Actum Saturni 17. Decembris.
NStB 1519 Lutie virginis.
1520 Jan. 11
680. Unerlaubter Fleischhandel. Scheltworte. Beweis.
De Ersame Radt tho Lubegk hefft twyschen den olderluden der
knakenhouwer unde dem marcketvagede Lutke Mantele anclegere eyns
unde Reynolt Werneken anthwordesman anderdeyls, derhalven dath
he dem gemeynen besten entiegenn gefallenn, in dem izt gedachte
olderlude unde marcketvageth eynen de yegenn gewonthe swyne fleysk
op dem marckede veyl gehadt hadden gebadenn, dath sulvyge aff-
dragenn tho lathenn, so Reynoldt anvellyck dar tho gekamen unde syck
myth unlydeliken scharpen scheideworden als eyn ungehorsamer des
Ersamen Rades gesetthe unde statutenn yegen de olderlude unde
marcketvaget gestellet unde so Helmeke vann der Heyde under andern
synen wordenn to em gesprakenn, deweyl sodane dem gemeynen
besten angande solde syck byllick des untemelychen vomemendes ent-
holden. Jedoch he, welck eyn Jungk man, wusthe noch nycht de gelegen-
heyth unde gewohnte, hefft Reynoldt uth hytticheyt synes gemotes
geantwordet, were he Jungk, wolde nochtens andere de olth genoch
weren woll tho syck krygenn etc., dar yegen de andtwordesmann syn
beradt beth thom negesten rechtdage hebben wolde, na ynsage, be-
sprake unde rypem rade affseggen lathenn:
Na dem de sake Reynolt sulven belangede, wolde he denne up de clage
ytzundt antwurden, dath lethe eyn Ersame Radt wol geschenn, averst
wolde he dath nycht donn, so scholde he deshalven wes de Raedt to
em tho seggenn hebbe borgen stellenn oder sulvest borge werdenn,
dar up von emhe slutlyck gesecht: wolden de ancleger by eren waren
worden seggen dath he sodant wo verteilet geredet hedde, wolde he
gerne erduldenn, wat eyn Ersam Radt dar up erkende, derhalven na
ynsage . .. affseggen lathen:
Wyllenn de anclegere orhe recht dar tho doenn, dath de dynge wo vor-
geschrevenn geschenn syn, so moste Reynoldt der vorigen sentencie
noch genochdonn; unnd als se averbadych de eyde to donde, hefft he
enhe de vorlathen.
Jussu consulatus. 11. Januarij.
NStB 1520 Trium regum.
356

1520 Jan. 13
681. Kauffrau. Voraussetzungen.
De Ersame Radt tho Lubek hefft tuschen Baltazar Wyneken eyns
und dem sdhuldenern de syck by Karstynen von der Hoven thon achter
vermeynden ander deyls, deshalven dath gedachte Baltazar na vor-
lesinge ethlicher schryffte, dar van de erste anno 1520 Appolonie vir-
ginis angande: Karstynen von der Hoven, de ander anno 1520 Nativi-
tatis Marie, angande: De ersame Radt etc., de drudde anno 1520 Lutie
virginis geschreven, so Baltazar lesenn leth, vormeynde de sulven ge-
nochsam thom bewyse to synde, dath Karstyne von der Hoven eyn
koepfrouwe gewest were, darjegenn dath wedderpardt gesecht, se
neyne apene venster gehadt ock nycht vor eyne koepfrouwe geachtet
were etc., na wyderem der parthe vorgevende . . . affseggen lathen:
Wyllen de frame lüde ere recht dar tho donn, dath se myth der frou-
wen so gehandelt wo der Stadt bock mede brynget, ßo kennet eyn Er-
saem Raedt, dath se to der tydt eyn koepfrouwe gewest ys, ydt ga vur-
der umme de vorpandynge der guder wo recht ys.
Jussu consulatus. 13. Januarij.
NStB 1520 Trium regum.
1520 Jan. 14
682. Kauf frau.
De Ersame Radt tho Lubek hefft twuschen Hermen Hoveman
unnd anderen schuldenern so by zeligen Härmen Westpreckelsen to
achtem syn scholen, anclegeren eyns und Harbert Steynkamp antwor-
desmanne anderdeils, derhalven dath de sulve antwordesmann tugen
und nabryngen scholde, dath Elysabeth selygen Westprekelssen
nagelaten wedewe eyn koepfrouwe were, na verhorynge bosethen unde
gesworen tugen naemptlych Härmen Hoveman, Hans Menneman unde
Bernt Torgesth, yn welche gedachte Herbardt gewyllyget unde de sul-
ven myth wolberadem mode erwelet, welcke von dem heren doktore
Matheo Pakebusch sindico, den ersamen hern Henrich Warmboken, her
Jochym Gerekens radtmannen und meister Berndt Heyneman prothon-
nothario sunderlynges dar tho gevoget up nabeschrevene punte unde
artykell wo Herbardt vorgebracht examynerth und na gewonthe vor-
horth, dar von de erste aldus ludende:
Item Härmen Hovemanne, Hans Mennemanne und Berendt thor Gesst,
den dren ys bewusth, dath des selygen mannes frouwe Elysabeth hefft
tho marekede gereyset tho Rostock, to Gadebusk, to Sweryn, ynt sun-
357

derge tho Vehemern, dar sulvest de frouwe alleyne myth eynem yungen
hefft verkofft, yngekofft myt apenen vynstern unde leden, dar sulvest
yngemanet, betalynge gedan unde myth oren unde ores mannes gu-
dem gehandelt und gewandelt als eynem koepmanne oder koepfrouwen
mach thobehoren.
De ander artykell: Item se hefft yn gelychen mathe to Lübeck up dem
marckede gestan myth apenen vynstern unde leden, ock to Lübeck ver-
kofft, yngekofft upgeboret, uthgegeven gelyck orem manne.
De drudde: Item se hefft yn affwesende eres mannes de slotel tho
allen guderen gehadt und hefft verkofft, schuldt yngemanet und be-
talt; item Härmen Hoveman hefft my sulven gesecht ym anfange dus-
ses rechtegandes, dar he up my nycht wunne, so wolde he de frouwen
ansprecken unde yn de bodelye setthenn lathen, se hedde ome gelavet
und se were eyne koepfrouwe, dar wüste he bescheidt von, dar umme
scholde se betalen. Item Hans Menneman und Berndt tor Gesth hebben
alle tydt gesecht: erh yck de sentencie krech dath yck bewysen scholde,
dath de frouwe my gelavet hedde, unde dath se eine koepfrouwe were,
dath de frouwe myth orem manne gekofft hedde, ock affgekofft hedde
und betalynge gedan, des de frouwe den lenen so woll gehadt als or
man by ome hadde, offt dusse beyden dar nu wolden neyn thoseggen,
dath se sodane nycht gesecht hedden, so legge yck ydt onen tho eyns
handt; und so densulven tugen allenthalven und yderem yn sunderheit
wo wonthlick vormanynge gesehen und interrogatoria vorgeholden,
hebben se op de artykel gesecht, wo vorschreven vorordente hern dem
Ers. Rade yngebracht, inth erste: Härmen Hoveman up dem ersten
hebbe wol gehorth dath de frouwe tho benaempten tiedenn schole ge-
wesst hebben, dan hebbe se dar nycht gesehen, weth ock nycht off se
dar gehandelt hebbe ynholde des artykels, sunder woll gesehen, dath
se myt orem manne ym keller bynnen Lübeck leinvandt getellet
hebbe etc.
Thom anderen artykel weith he nychtes to seggen, hefft dath nycht
gesehn.
Tom drudden weits nycht; item tom artikell welche Härmen Hove-
manne yn sunderheyt vorgestellet, besteit he dat erste punet, sunder
secht neyn thom anhange, dath he se vor eyne koepfrouwenn scholde
hebben geholden.
Hans Menneman gesecht up denn ersten artyckel, hefft se alleyne ge-
sehen to Rostock ym telte stände by orem manne, weyth avers nycht,
offt se ynholdt des artykels gehandelt hebbe; tom anderen hebbe se
stände ym krame myth lenwende up dem marckede; tom drudden wets
nycht, hefft geldt von er entfangen, dath ome de man by er sinde; item
tom artykell em yn sunderheit vorgeholden gesecht, dath he synes yn-
358

holdes nychts besteidt; Berndt tor Gesst tom ersten artykel gesecht,
hebbe wol gehört dath se yn vorbenomden steden schole gewest syn,
yfft se averst gehandelt hebbe ynholt des sulven artykels, ys one nycht
wytlick; thom andern gesecht, hefft se ermall to Lübeck up dem marckede
uthstan sehn myth lenwende und hedde eynen yungen by syck gehadt;
tom tridden wets nycht. Item tom artykel wo Hans Mennemane yn
sunderheit vorgeholden gesecht besteit nycht synes ynholdes; na clage,
antworde, rede .. . affseggen lathen:
Dat na ynbringent der hern welche de tuge vorhorth, kennet eyn Er-
same Radt de frouwe vor nene koepfrouwe.
Jussu consulatus. 14 Januarij.
NStB 1520 Trium regum.
1520 Jan. 18
683. Fracht. Schiffbruch. Unrechte Löschung. Haftung.
(aus Greif swald)
De Ersame Radt tho Lubegk hefft twyschen Hans Dargeman an-
cleger eyns unde Henrych Bynsow antwordesman anderdeyls, eyns
ordels halven vom Ersamen Rade to Grypeswolde vor se geschulden
ethlykes moltes und kornes halven, dat durch versumenysse gemelten
Henrichs Bynsowen unwontlicher wyse to Travemunde unde nycht tho
Lübeck vor der muren gelosset wesen scholde, derhalven dathsulve
körne versuncken und also nychte gekamen, vormenende sodane schade
von dem antwordesmanne upgerychtet schole werden, dar yegen he ge-
secht, dath sodane schade unweeders unde stormes halven, ock ut bevel
ethlycher coplude gesehen sy und hebbe dath syne ock mede verlaren
etc., vorhapende derhalven den schadenn tho vergeldende nycht plych-
tich tho synde, na wyderem der parte vorgevende . . . affseggen lathen:
Wo wol Henrych Bynsow eyn anthwordesman ys, denn noch kan he
bewysen dath he des korns bevell gehath hebbe unde dath syne ock
mede verlaren, dat mach he genethen.
Jussu consulatus. 18 Januarii.
NStB Trium regum.
359

1520 Jan. 18
684. Schlägerei. Vollkommene Klage.
(aus Travemünde)
De Ersame Radt tho Lubegk hefft twuschen Jacob von Leverden
ancleger eyns und Jacop Schröder antwordesman anderdeyls, eyns
ordelshalven von Travemünde vor se geschulden, von wegen eyner
twydracht so gescheyn ys yn Jacobs huse, dar von de ancleger den ant-
wordesman als eynen handdadyghenn vormeynde tho beschuldygen,
des he dem ancleger doch nycht bestundt, na wyderem der parthe vor-
gevende ... affseggen lathen:
De wyle de antwordesman dem ancleger nychts besteydt, so moth he
enhe ansprekenn myth eyner vullenkamenen clage.
Jussu consulatus. [18. Januarij.]
NStB 1520 Trium regum.
1520 Jan. 21
685. Gerichtsstand der Einlassung. Eideshand.
De Ersame Radt tho Lubegk hefft twuschen Hans Bremer ancleger
eyns unde Klawes Butthe koepgesellen to Hamburch syne hanterynge
hebbende anderdeyls, derhalven dath de ancleger dem antwordesmanne
tho enshandt gelecht, dath ethliche martern beschedentlick twe tymmer,
so one von dem ancleger vorgelecht, dem andtwordesmanne nycht to-
behoren, dar yegen de antwordesman vermeynt dem ancleger nycht
hyr dann vor synen geborlichen rychtern tho antwordende verplichtyget
to synde, darwidder vom ancleger angethogen, dath he vormals ene
hyr beschuldygeth, ock de sake hyr angefangen were etc., na wyderem
der parte vorgevende ... affseggen laten:
Nachdem de sake hyr ym gerychte angehaven und de andtwordesman
vorhen dar up geandtwordet hefft, so moth he hyr vordan antworden
und wes de ancleger dem andtwordesmanne to eyns handt gelecht, dar
von moth he eynshandt mith eyns handt losen.
Jussu consulatus. [21. Jan.]
NStB 1520 Antonii.
360

1520 Jan. 23
686. Wimdschlag. Anstiftung. Mittäterschaft. Beweis.
(aus dem Niedergericht)
De Ersame Radt tho Lübeck hefft twusdhen Hans Lyfflender ancle-
ger eyns unde Mathias Korffmaker andtwordesman anderdeyls, eyns
ordels halven uth dem neddersten rechte vor se schulden, von wegen
eyner wunde de vom andtwordesmanne dem cleger gewrochtet syn
scholde, dar jegen de andtwordesman gesecht he enhe dar tho to ant-
wordende nycht plychtich, were ock der dath unschuldych, Jasper An-
derssen hedde sodanth bestan und vor dem neddersten rechte derhal-
ven affdracht gedan etc., na wyderem der parte vorgevende . . . aff-
seggen lathen:
Nachdem dem ancleger eyne wunde gewrocht und Jasper Anderssen
derhalven vor dem gerächte affdracht gemaket, wyll denne de anth-
wordesmann syn recht dar to donn, dath he noch rath oder dath dar
ane gehadt hebbe, des mach he genethen.
Jussu consulatus. [23. Januarij.]
NStB 1520 Conversionis Pauli.
1520 Jan. 28
687. Lohn und Auslagen des Prokurators. Ersatz.
De Ersame Radt tho Lübeck hefft twuschen Meyster Gerdt Bremer
ancleger eyns unde Symon Suren dem olderen anthwordesmanne an-
derdeyls; von wegen ethlychen vordenden Ions unde salarie, ock uth-
gelechten geldes halven, so he yn saken yn namen des andtwordesmans
schole hebben vorlecht vormoge eyner myssiven, so he leth lesen, dar
jegen de antwordesman ethlich andere littere unde sendebreve lesen
leth, vormeldende dath de andtwordesman ander procuratores undt
vullmechtyge yn der sulven syner saken hebbe constituert, und bo-
stundt dem ancleger synes vorgevendes gar nichts etc., na wyderem
der parte vorgevende . .. affseggen lathen:
Nachdem meyster Gerdt eyn ancleger ys, kann he denne bewysen, dath
he als eyn procurator uth bovell des andtwordesmans yn der saken wes
uthgelecht hefft, so moth eme de antwordesman dath sulve wedder-
leggen unde betalen.
Jussu consulatus. [28. Januarij.]
NStB 1520 Conversionis Pauli.
361

1520 Jan. 30
688. Kauffrau. Haftung des Ehemannes. Schuldenwesen.
De Ersame Radt tho Lubegk hefft twuschen Hannen Hovemanne
sampt anderen schuldenern, ßo by zeligen Härmen Westprekelsen to
achtern syn scholen anclegern eyns, unde Herbardt Steinkamp antwor-
desmanne anderdeils na vorlesinge twyer schryffte, dar von de eyne
Anno negenteyne Nativitatis Marie, unde de ander dusses iares Trium
regum, led lesen yn dut bock geschreven, beyde angande: De Ersame
Radt etc., up welche de ancleger to erkentenysse des Ersamen Rades
stellede, dath de andtwordesmann scholde to oren schulden antworden,
dar tegen Herbardt syn boradt begerde to hebben, yn dem he kortens
to hus gekamen were unde de lesten schryfft tho vorn nicht gehorth
hadde, begerende van der sulven eyne aveschrifft; seggende dar neffen,
wo dusse sake to vullem Rade hengen scholde, hedde ock syne schryffte,
dar myth he syck tegen dath wedderparth vormeynde to erweren, nycht
upbryngen lathen, hyr tegen van den anclegern angetogen, wo dusse
sake lange tydt vor dem Ersamen Rade yn gerichte were vorhandelt
worden, und dath de andtwordesman vaken genoch syn beradt gehadt
hedde, byddende umme eyn enthlyck ordell etc., na der parte vor-
gevende, clage ... laten affseggen:
Na dem de frouwe vormoge der Stadt boke vor neyne kopfrouwe er-
kandt, so moth Herbardt den schuldenern tho oren bewisslychen schul-
den andtworden.
Jussu consulatus. Achim ut supra [30. Januarii].
NStB Conversionis Pauli.
1520 Febr. 8
689. Stekerechtstag. Echte Not (Eisgang).
(aus Boizenburg)
De Ersame Rath tho Lübeck hefft twuschen Gessken Beissenberger
ancleger eyns und herrn Berndt Peters werthlickem preister als andt-
wordesmanne anderdeils eyns ordels halven von dem Rade to Boyssen-
borch vor se geschulden, van wegen eyner erffschichtinge, so de ancle-
ger von Andreas Wulve unde syner moder Anneken to donde begerde
etc., unde is durch des anclegers vorspraken vorgegeven, dewile huthe
eyn stekerecht were unde de andtwordesman nicht ersehenen edder
emande mith genuchsamer vullmacht unde bevele in eren namen her
gesandt, scholen der saken vellich syn. Dar jegen her Bernt Peters to
entschuldinge beclagthen synes frundes angetagen, dath de sulve An-
362

dres Wulff sy verhindert gewesst unde dath he aver de Elve de nu yn
yse gande nicht hefft kamen konen; na widerem der parte vorgevende,
clage ... äffseggen lathen:
Kan de ancleger bewisen, dath huthe eyn stedkenrechtdach ys so is de
andtwordesman vellich, idt sy denne dat he ehafftige notsaken kann
bowysen.
Jussu consulatus. [8. Februarij.]
NStB 1520 Visitationis Marie.
1520 Febr. 8
690. Testament. Bestätigung trotz Einspruchs.
De Ersame Rath tho Lubedc hefft hören lesen dath testament zeligen
Hans Trupenichts, welches de testamentarien als Mathias Grothe undt
Jurgen Wulff na vorlesinge begerden by macht to erkennen, dar jegen
meister Peter Lassur unde Henrich Koler als vullmechtygen zeligen
Hans Trupenkhtes broder kynder to Mynden wonafftich angetagen
unde gesecht, dath zelige Hans Trupenicht mith synes broders kyndern
yn twist were von wegen ethliches entfangen erfftals synes broders
kyndern thobehorende, dath he noch von wegen des vaders by sich
hedde unde also noch im samende sittende, unde dewile de principale,
den sodane bedrepende, buten landes synt, begerden vorberohrthe vull-
mechtigen tidt unde frist tho vorgunnende, dathmen sodane gerech-
ticheit bewysen konde offt myth den testamentarien yn frunthschap der-
sulven thosage halven to verdragende mochten vorwyset worden. Dar
jegen de testamentarien geandtwordet, se hedden veer wekenn vor hen
er beradt gehadt, dar van nicht mer dann verteynn dage weren ver-
levet etc., myth begerde dath sulve testament by macht to erkennende.
Na flytyger verhoringe besprake unde rypem rade hefft eyn Ersam
Radt dath testament by werden unde macht erkandt.
Jussu consulatus. [8. Februarij.]
NStB 1520 Appolonie.
1520 Febr. 10
691. Sendegut. Besäte. Stellung der Adressaten.
(aus dem Niedergericht)
De Ersame Raeth to Lübeck hefft twuschen Clawes Renneveldt an-
cleger eyns unde Hans Stalhodt, Jacob Kerstens unde Reinoldt San-
douwen andtwordesluden anderdeils, eyns ordelshalven uth dem ned-
363

dersten rechte vor se geschulden, van wegen achte last heringes, de
Clawes Renneveldt by den andtwordesluden hadde besäten laten yn
meyninge anpardt unde andell syner schuldt, so he by Christoffe Vor-
meyer thon Nelbogenn boseten, de sodanen hering avergesandt, to ach-
tern, de betalinge to erlangende, dar gegen de andtwordeslude gesecht,
dath gedachte Christoffer inholdt erer sehebreve sodane gudt allene en
up ore malckander rekenschap yn betalinge togeschicket, dar se sick
vormeynden an to holden etc., na widerem der parte vorgevende, clage
... affseggen lathen:
Nach dem dat gudt den andtwordesluden allene avergesandt unde se
by Christoffer Vormeyer dem sender ton achtern syn, so mögen se ere
schulde dar ane soken, idt ga vurder umme dat ander wo recht ys.
Jussu consulatus. [10. Februarij].
NStB 1520 Scolastice virginis.
1520 Febr. 10
692. Verkauf fremder Ware. Kaufpreisanspruch des
Eigentümers.
De Ersame Raeth tho Lubegk hefft twuschen Hans Swytern borgers
von Hamburch ancleger eyns unde Henrick Azell andtwordesmanne
anderdeyls, von wegen ythliches nastellygen geldes, beschedentlick
twehundert unde teyn marck, so de ancleger sede, des he bi dem andt-
wordesmanne von etlichen laken, de zelyge Eiert von Stendell Hen-
ricke scholde hebben verkofft, dem ancleger thobehorende, to ach-
tern were, dar jegen de andtwordesman gesecht, he hedde sodane
laken von Elerde gekofft, dar he ock mede yn rekenschop stunde; konde
denne de andtwordesman bewysen, dat se one toquemen, wolde he
dem sulven to guder rekenschop gerne gestaden, na wyderem der parte
vorgevende ... affseggen lathen:
Kann de ancleger bewysen dath de lacken syne gewesen syn, ßo moth
de andtwordesman Henrick Azell dar tho andtworden.
Jussu consulatus. [10. Februarij].
NStB 1520 Appolonie virginis.
364

1520 Febr. 10
693. Eid. Abnahmeberechtigung des Bevollmächtigten.
De Ersame Raeth tho Lübeck hefft twuschen Wernekenn Fresensteyn
als eyn vullmechtyger Berndt von Locken ancleger eyns unde Hans
Bremer andtwordesmanne andersdels, eyns ordelshalven uth dem ned-
dersten rechte vor se geschulden, derhalven dath de ancleger von dem
andtwordesmanne edeshandt ynholdt eynes Ersamen Rades sentencie
yn duth bock anno 1518 Pantaleonis, angande: De Ersame Radt etc.,
geschreven, begerende was, dar gegen angetogen, de ancleger als eyn
vulmechtyger konde sodanen edt vom andtwordesmanne nicht nemen,
dat sulve geborde dem principall unde der saken hovetmanne; na wy-
derem der parte vorgevende .. . affseggen laten:
Nachdem de ancleger gevullmechtyget is, so mach he den edt von dem
andtwordesmanne voll forderen unde moth furder de andtwordesman
der Stadt bocke genoch donn.
Jussu consulatus. [10. Februarij].
NStB 1520 Appolonie virginis.
1520 Febr. 12
694. Besäte einer Forderung. Mangelnde Gläubigerschaft des
Besateschuldners.
(aus dem Gastrecht)
De Ersame Raeth tho Lübeck hefft twuschen Hans Swyteren burger
von Hamburch ancleger eyns and Henrick Azell andtwordesman ander-
dels, eyns ordelshalven uth dem gasstrechte vor se geschulden, van
wegen eyns arrestes, dat Henrick Azell by Henrick tor Borch up etliche
nastellige schulde, nemptlich ses und negentich marck, gedan schole hob-
ben, welcke de ancleger by gedachten Henricke tor Borch von etlichen
laken so szelige Eiert von Stendell one yn namen des anclegers hadde
verkofft, dath ock nu beth up de berurten ses unde negentich marck
nabetalt, dar jegenn Henrick Azel gesecht, wo he berichtet were, dath
sodane gelt alleyne seligen Elerde und nemant anders thoqweme und he
by eme ton achter were, deshalven he sodan arrest gefurdert unde erlan-
get, na wyderem der parte vorgevende . .. affseggen laten:
Kan de ancleger bewisen, dat Henrich tor Borch one sodane gelt toge-
365

secht hefft, unde geredt betalinge dar up entfangen, so moth he dem
ancleger vordan betalen und de besathe ys von nenen worden.
Jussu consulatus. [12. Februarij].
NStB 1520 Appolonie.
1520 Apr. 23
695. Eigentumsstreit um ein Haus. Beweisrecht.
(aus Travemunde)
De Ersame Raeth tho Lübeck hefft twuschen Hans Vesper anclegern
eyns und Märten Pamerenyngk andtwordesmanne andersdels, eynes
ordelshalven von Travemunde vor se geschulden, van wegen eynes huses
bynnen Travemunde, twuschen Peter Fresenn und Tomas Bartrames
huse belegen, dath de ancleger vor sin hus angespraken, dar jegen de
andtwordesman gesecht, dath he sodane hus vor verteyn jaren hebbe
gekofft, gegulden und betalth etc., na widerem der parthe vorgevende
. . . äffseggen lathen:
Kan de andtwordesman bewisen, dath he thom huse gekamen wo Lu-
besk recht is, des mach he genethen.
Jussu consulatus. [23. Aprilis].
NStB 1520 Misericordias domini.
1520 Apr. 23
696. Schiffsarrest. Widerspruch des Eigentümers.
(aus dem Niedergericht)
De Ersame Raeth tho Lübeck hefft twuschen Herman Bilfeldt ancle-
ger eyns unde Jochym Seger andtwordesmanne andersdeyls, eynes or-
delshalven uth dem neddersten rechte vor se geschulden, van wegen
eyner lemenisse, so dem ancleger van Henrich Thobringe, so de ancleger
secht, an syner handt scholde wedderfaren syn, dar umme ock eyn schip
dat berurthe Hennyng gevoret gearrestert, welch schip de antwordes-
man vor sin egen scliip angesogen und dath Hennyngk Thobring dar ane
neyn parth oder dell schole hebben, na widerem der parthe vorgevende
. . . äff seggen lathen:
Wyl de andtwordesman syn recht dar tho donn, dath Hennyng Thobring
dem he dath schip bovalen neyn parth oder deyl an dem schepe hebbe,
366

ock by ome nichtes ys, dath berurthen Hennynge thokummet, des mach
de antwordesman genethen.
Jussu consulatus. [23. Aprilis].
NStB 1520 Misericordias domini.
1520 Mai 18
697. Stekerechttag. Ausbleiben des Beklagten. Sachfälligkeit.
De Ersame Radt tho Lübeck hefft op anbringent Hans Vesper, als doch
hüte eyn stekerecht dach were unde derhalven syner wedderpartes Ma-
theus Pamerenynges uthblivent beclagende etc., na besprake und rypem
rade affseggen lathen:
Kann de ancleger bewisen, dat huthe eyn stekerechtdach ys und syn
wedderparth utgebleven, so ys he vellich, ydt sy denne dath he durch
ehafftyge nothsake vorhindert sy wurdenn.
Jussu consulatus. [18. May].
NStB 1520 Ascensionis domini.
1520 Juni 9
698. Aufrechnung. Widerklage.
De Ersame Radt tho Lübeck hefft twuschen Vith Blanken ancleger
eyns und Hans Moller antwordesmanne anderdeyls, van wegen sesteyn
marck viff schill., so de ancleger by dem antwordesmanne noch to achte-
ren scholde syn, dar yegen von dem antwordesmanne gesecht, dath he
dem ancleger eyne tunne koperrockes gedane hedde, ome thom besten
tho verkopende oder tho vorbutende etc., na wyderem der parte vor-
gevende . .. affseggen lathen:
Nach dem Vith Blanke eyn ancleger ys, wes denne de antwordesmann
dem ancleger besteit, dath moth he ome gelden und betalen; wes denne
furder de antwordesmann von wegen des koperrokes yegen den ancleger
vermende tho hebbende, dar scholde ydt furder umme gaen wo recht
were.
Jussu consulatus. [9. Juni].
NStB 1520 Corporis Christi.
367

1520 Juni 9
699. Ausgesetztes Kindergeld. Zahlungspflicht der Witwe und
ihres zweiten Ehemannes.
De Ersame Radt tho Lübeck hefft twuschen Meyster Peter Lassur,
Meyster Hinrick dem rechtschryver als vormundern zeugen Hans van
der Wydenn nagelathen kynder anclegern eyns und Peter Wreden ant-
wordesmanne andersdeyls, deshalvenn dath den sulven kyndern ych-
lichen teyn maryk uth den redesten gudern uthgesecht und gelavet, de
se nu von Peter Wredenn, gedachten Hanses von der Wydenn nagela-
then wedeven tho ehe hebbende und yn den guderen gesethen,
den twen dochtern, der eynen als Anneken tho behoeff eres brutschattes,
der andern als Margreten thor kledinge ynt ldoster ethlicher teyn marck
tho entrichtende begerden, des dath wedderpart averbodich der eynen
tho behoeff eres brutschattes tein marck tho entrichtende, averst nyclit
der anderen etc., na widerem der parte vorgevende ... affseggen
lathen:
Nadidem Hans von der Wyde ytlichen syner kynder tho orem vaderlichen
erfftael teyn marck uthgesecht tho eren mundygen yaren tho entrich-
tende, und nu eyne dochter dar van ynt hyllige echte und de ander ynt
ldoster begeven scholen werden, so moth de antwordesmann den vor-
mundern twintich marck uthrichten und vernogen; des scholen de vor-
munder wedder umme den antwordesmann der twintich marck halven
quiteren und vorlathen. Und hebben also vort de vormunder gedach-
ten Peter Wreden vor dem Ersamen Rade der twintych marck halven
quitert und vorlathen, by also dat de twintich marck by dit bock gebracht
scholen werden.
Jussu consulatus. [9. Junii].
NStB 1520 Corporis Christi.
1520 Juni 16
700. Vollkommene Klage.
De Ersame Radt tho Lübeck hefft twuschen Hinrich van Hervorden
anclegern eyns, Klawes Langen, Jochim Trechow und Hinrich Härders
antwordesluden andersdeils von wegen zeligen Hinrich Nurenberges
nagelathen gudern, deshalven de ancleger eine sentencie tho sprekende
begerde, offt de antwordeslude ock plichtich syn scholden de guder von
der werde als se na des verstorven mannes dode gewesen wedder
yntobringende, dar iegen de antwordeslude gesecht, dat se ome nichtes
bestunden, hedden der saken nicht to donde, und lethen twee schriffte,
368

der de eine Anno negenteyne Lutie, angande: De Ersame Radt, de ander
Anno negenteyne Kalixti in duth bock geschreven, lesen etc., na wide-
rem der parte . .. affseggen lathen:
Nachdem de antwordeslude dem ancleger nicht bestan, so delet eyn
Ersame Radt avermals wo vorhynn, dat de ancleger de antwordeslude
moth anspreken myth vullenkamener clage, dat is mith tugen oder edes
handt.
Jussu consulatus. 16. Junij.
NStB 1520 Corporis Christi.
1520 Juni 19
701. Eigentumstreit um ein verbotenes Schiff. Gewillkürte
Übernahme der Klagepflicht.
De Ersame Radt tho Lübeck hefft twuschen Antonius Peterssen eyn
vullmechtyger Mychel Andress, Gysebrecht Kornelius und Martenn
Cornelius anclegern eyns, und Hinrick Dalen bürgere tho Lübeck ant-
wordesmanne andersdeyls, van wegen eynes berckschepes de Anne
genamet, dat vam schipper Gerdt Petersen den vorbenanten konsti-
tuenten entforth und hyr tho Lübeck yn de Trave gebracht scholde
syn, nach ludt und ynholt drier breve so van dem Ersamen Rade tho
Lübeck vermöge eyner schrifft yn duth bock anno twintich Letare, an-
gande: De Ersame Radt etc., geschreven, by macht erkant, welch schip
berührte vullmechtyger von Hinrick Dalen sick tho restituerende be-
gerde etc., dar op vom antwordesmanne angetogen, dath de sulve
schipper Gerdt ome sodane schip vor hundert viff unde sestich guldenn
rynesch vor eyn underpandt gesettet wo ock gedachten schipper Gerdes
handtschrifft, wo hyr gelesen, mede brochte, verhapede derhalven sick
an dat schip beth thor betalinge synes gelenten geldes tho holdende etc.,
na widerem der parte vorgevende, clage . .. affseggen lathen:
Nach dem de gelesene breve by macht erkandt und nicht mede bringen,
dat schipper Gerdt an dem schepe part oder andell hebbe, ock nicht von
den redern up dat schip gestellet is, dann sick dar yn myn dan mit rechte
geweidiget, so mach de vullmechtyger Antonius Peters dat schip antasten
unde darff tho dem gelde, dar dat schip mede verboddemet, nicht ant-
worden, sunder moth mith synem rechte beholden, gedachten schipper
Gerdt vor ehm, wor he denn mochte oder worde betreden, umme syne
undaet myth rechte tho verfolgende;
und hefft do vorth na ergangener sentencie vilberurthe vullmechtygei
Antonius Peterssen mit uthgestreckden armen upgerichteden lifflichen
vyngeren rechtes gestavedes edes tho gade unde synen hylligen geswo-

24

369

ren, dat he den sulven schipper Gerdt Peterssen war he kann unde mach
syner undaet halven mith rechte wyl verfolgen.
Jussu consulatus. [19. Junii].
NStB 1520 Vocem Jocunditatis.
1520 Juni 20
702. Kaufpreisschuld. Verwillkürung, nicht zu entweichen.
Beweis der Lieferung.
(aus Stralsund)
De Ersame Radt tho Lübeck hefft twuschen Baltazar Prutzen ancle-
gern eyns und Jochim Henneke andtwordesmanne anderdeyls, eynes
ordelshalven vom Ersamen Rade vom Stralessunde vor se geschulden,
van wegen teyn lasst roggen, de gedachte Baltazar Jochimme yn Hol-
landt tho leverende scholde hebben vorkofft, derhalven he noch hundert
•und dortich gülden tho achtern were, des kopes de andtwordesman vor-
mals thom Sunde vor dem Lubischen bome dem ancleger scholde hebben
bostan, ock mede vorwillekorth und bowilliget nicht wykafftich to wer-
den, sunder ome personlick tho rechte to antworden by vorlust der saken
und der Stadt vesthe, und were dar baven sunder lenginge des rechten
wykafftich gewurden, dar up deme ancleger to erkandt scholde syn
vor dem neddersten rechte thom Stralessunde, dar de vorschreven Bal-
tazar sodane willekore konde betugen, scholde idt dar wyder umme
gaen wo recht were; darentegen hefft Jochim Heneke seggen lathen,
dath he dem ancleger des kopes woll bostunde, dann nicht der leveringe,
unde bleff by der sentencie eynes Ersamen Rades thom Sunde, ludende
wo hir na folget: Konde Baltazar Prutze als eyn ancleger bowysen dat
he Jochim Henneken offt weme yn synem nhamen sodane körne hadde
gelevert, scholde idt dar wyder umme gaen wo recht were etc., na wide-
rem der parte vorgevende .. . äff seggen lathen:
Dath eyn Ersame Radt confirmert de sentencie eynes Ersamen Rades
thom Stralessunde.
Jussu consulatus. [20. Junii].
NStB 1520 Viti.
370

1520 Juni 20
703. Erbrecht. Nächstzeugung im Erbhause. Leibgedinge.
(aus Stralsund)
De Ersame Radt tho Lübeck hefft twuschen den ersamen heren
Hinrick Swarten radtmanne thom Stralessunde anclegem eyns, Lambert
Roborch und Cort Konynge als vulmechtygen Bartolt Lubbeners andt
wordesluden anderdeyls, eynes ordelshalven vam Ersamen Rade thom
Stralessunde vor se geschulden, van wegen eynes huses, so Andreas Kebe
van dem voxschreven Bartolde hadde gekofft, dar tho her Hinrick
Swarte ynseggent scholde gehatt hebben, und vormende sick durch den
doet und affganck zelygen Bartolt Lubbeners husfrouwen eyn mede
erve to wesende, hadde derhalven Bartolde so woll als syner hus-
frouwen tho orer beyder levende uppe de renthe des huses eynen vor-
segelden lyffgedinges breff gegeven, bogerde darumme von Bertolde
enffschichtinge von den gudern tho donde und tho hebbende etc.,
daryegen ys von den andtwordesluden vorgebracht, dath se heren Hin-
riche wol bestunden, dath Bertoldt Lubbener Keben syn hus hadde
verkofft, averst nycht synes contractes edder breve, wo hir gelesen,
ock scholden de breve vom Ersamen Rade vom Stralessunde macht-
loes erkanth syn, weren ome ock erfschichtinge tho donde nicht
plege, erh he sick de negeste getuget wo recht, und bleven by der sen-
tencie eines Ersamen Rades tom Sunde ludende aldus: Dewyle de sulve
sache is erfflick und ock erffgudt bolanget und bodrepet, so schole eyn
yder wo wontlick und byllick, sine bort tugen und kamen yn dat erffhus
als recht ys, und de sick denne negest tuget, dem sulven schal Bartoldt
Lubbener erffschichtinge doen unde plege syn na lubeschem rechte,
und scholde dar furder umme gaen als ein recht ys; stellende dat aver-
mals an eynen Ersamen Radt to Lübeck tho rechte etc., na widerem
der parte vorgevende .. . affseggen lathen:
Dat ein Ersame Radt confirmert de sentencie eines Ersamen Rades
thom Stralessunde.
Jussu consulatus. [20. Junij].
NStB 1520 Viti.
«*•	371

1520 Juni 21
704. Salzpfanne. Zinssalz. Ablösbarkeii. Beweis.
(aus Kolberg)
De Ersame Radt tho Lübeck hefft tuschen Liborius Dergaten ancle-
gern eyns und Peter Gothschalk antwordesmanne anderdeils, eynes
ordelhalven van Kaelberge vor se geschulden, van wegen vofte halve
punt tynssoltes, so uth des antwordesmans gudern uth eyner halven
pansteden yarlicks unaffloselick gaen scholden, welchs de antwordes-
mann dennoch wolde uthlosen, syn gudt dar he eigendoem ynne hedde
tho befriende, des de ancleger nicht wolde ynrumen etc., na wederem
der parte vorgevende, clage ... affseggen lathen:
Wovol Peter Gothschalck eyn anthwordesman ys, dennoch kan he be-
wysen, dath he sick de losunge yn snem gude vorbeholden hedde, des
mochte he genethen.
Jussu consulatus. [21. Junii Mercurij].
NStB 1520 Viti.
1520 Juni 22
705. Einmengung des Ehemannes als Haftungsgrund.
Hand soll Hand wahren.
(aus dem Niedergericht)
De Ersame Radt tho Lübeck hefft tuschen Hermann Isermanne
anclegern eyns und Marcus Possen antwordesmanne anderdeils, eynes
ordelshalven uth dem neddersten rechte vor se geschulden, von wegen
sesundtwintich maryk lubs., so de anthwordesman yn namen syner ehe-
lichen husfrouwen Katherinen ethlickes sulversmides halven, dat se to
des anclegers besten scholde hebben verkofft, dem sulven ancleger noch
plichtich und schuldich were, begerende vom anthwordesmanne, dewile
he sick yn de sake gemenget und syner frouwen vorgetreden, dat sulve
nastet, dar yegen de anthwordesmann gesecht dat syne husfrouwe un-
mundich gewest were, und scholde sodane verhandelinge von unwerden
syn etc., na widerem der parte vorgevende .. . affseggen lathen:
Nach dem de antwordesman sick in de sake gemenget und ynt recht
gegeven, so ys he verplichtet, vor syne frouwen thor schulde to anthwor-
den und hant schall hant waren.
Jussu consulatus. [22. Junii].
NStB 1520 Viti martiris.
372

1520 Juni 22
706. Eigentumsstreit um ein Haus. Beweislast.
(aus Travemünde)
De Ersame Radt tho Lübeck hefft twuschen Hans Vesperen ancleger
eyns und Anneken Thewes Petzen thor ehe hebbende andtwordesfrou-
wen anderdeils, eynes ordelshalven van Travemünde vor se geschulden,
von wegen eines huses, so de ancleger als syner frouwen bruthschadt
angesprocken, des de anthwordesfrouwe nycht bestundt, seggende dat
se dat hus gekofft, gegulden und betalt und baven vertein yaem in be-
sittinge gehatt hedde etc., na widerem der parte vorgevende . .. affseg-
gen lathen:
Kann de anthwordesfrouwe bewysen, dat se sodane hus von dem yeni-
gen den ydt thogeschreven stunde gekofft, gegulden und densulven offt
oren erven betalt hedde, des mochte se genethen.
Jussu consulatus. Veneris 22. Junii].
NStB 1520 Viti martiris.
1520 Juni 22
707. Parteiverrat des Prozeßvertreters.
De Ersame Radt tho Lübeck hefft twuschen Hartich Hogevelde ancle-
ger eyns und Herman Darssowen anthwordesmanne anderdels, von
wegen veerhundert und twintich margk so he by one thon achtern scholde
syn etc., dar op de andtwordesman yegen Marquart Kalff itz des ancle-
gers wordt forende angetogen, dat de sulve Marquardt ome scholde
hebben thogesecht, syn wordt yegen gedachten Hartich Hogevelde tho
forende, deshalven he berurtem Marquarde eine tunne saltes eynes
gülden werdt dar op gegeven hadde, dat doch Marquardt Kalff nicht
bestundt, sick des dondes gar entleggende etc., na widerem der parte
vorgevende ... und rypem rade affseggen lathen:
Will Marquardt Kalff syn recht dar tho doen, dath he von Herman Dars-
souwen umme syn wordt tegen Hartich Hogevelde to forende gar nich-
tes entfangen, ock nene underwisinge und informatienn von ome in
dusser sake gehadt, so mach Marquardt Hartich Hogeveldes worth wol
foren.
Jussu consulatus. [Veneris 22. Junii].
NStB 1520 Viti martiris.
373

1520 Juni 22
708. Bedingtes Anerkenntnis. Rückgabe der Handschrift.
Bürgschaft vor Nachmahnung.
De Ersame Radt tho Lübeck hefft twuschen Sylvester Schulverman
anclegern eyns und Almer Velstede anthwordesmanne anderdeyls, von
wegen sevenundtwintich marck, so he by ome scholde syn ton achtern,
des de andtwordesman by der condition bostunde, wan de ancleger ome
de hantschrifft so he des anclegers dener averreket wedderumme gele-
vert hedde, als denne wolde he ome entrichten etc., na widerem der parte
vorgevende .. . affseggen laten:
Nachdem de anthwordesman dem  ancleger  sevenundtwintich marck
bestünde, so moth he ome de sulven gelden und betalen; des schal de
ancleger dem anthwordesmanne wedderumme borgen stellen vor nama-
nent, so dat he mith ener betalinge frigh sy.
Jussu consulatus. [22. Junii].
NStB 1520 Johannis baptiste.
1520 Juni 23
709 Bürgschaft für Arrest.
De Ersame Radt tho Lübeck hefft twuschen Joannes Schunemanne
yn namen des gestrengen heren Wolfs Pogwisken ritters als ancleger
eyns und Emandt Wylmersen und Hanse Barse andtwordesluden ander-
deyls, deshalven dat se vor Eggerdt Borcherdes und Jurgen von Altena
bürgeren to Kolne to erlosing ethlicher guder so von gedachten hem
Wolffe der ansprake halven, de Godert Meyer up de Stadt Kolne vor-
mende to hebbende, tho Oldeslo arresteret weren, gudtgesecht und ge-
lavet, begebende de sulven borgen anthoholden dat se orem loffte, so
se sick by oren eren und truwen vorsecht, mochten genoch doen, dar
yegen von den anthwordesluden eyne tzerter getoget und gelesen, vor-
meldende wo und watter gestaldt se gelavet, verhapende deweil se de
wyne nu wedderumme yn arrest gelecht nicht wider scholen verplichtet
syn und vermeynen des gelofftes nu entslagen tho synde, na widerem der
parte vorgevende .. . affseggen lathen:
Dat de anthwordeslude nach vermöge und ynnholt der gelesen zerter
der borgetucht avich synt und ©nthaven; averst konde de ancleger be-
wysen, dath de andtwordeslude baven de zerter wes gelavet hedden,
dar scholde idt furder umme gaen wo recht were.
Jussu consulatus. [23. Junii Sabbato].
NStB 1520 Johannis baptiste.
374

1520 Juni 30
710. Darlehn-Schuldbrief. Zahlungspflicht des Miterben.
De Ersame Radt tho Lübeck hefft twuschen Wilhelm Westvalen an-
clegern ens und Herman Darssauen anthwordesmanne anderdels, van
wegen twehundert viffendseventich marck de he sampt synen brodern
und sustern als negeste erven zeliger gedechtnisse bischopp Wilhelms
ores zeligen vaders broders by dem anthwordesmanne als nagelaten
erven synes zeligen vaders Herman Darssauwen, wandages rathmans
tho Lübeck gelendes geldes nach vermöge eines apen versegelden gelesen
breves to achtern, dar jegen de anthwordesmann gesecht, dat solchent
ome nicht allene dann ock ander nemptlick Hartich Logevelde von wegen
syner ersten frauwen mede anginge etc., na widerem der parte vorge-
vende, clage .. . affseggen lathen:
Nachdem de andtwordesman den breff nicht bygespraket, so moth he
darto anthworden; wüste he denn sus emandt mer, denn sodanen erffall
mede anginge, dar scholde idt furder umme gaen wo recht were.
Jussu consulatus. [30. Junii Sabbato].
NStB 1520 Baptiste.
1520 Juli 1
?il. Auslegung eines Urteils.
De Ersame Radt tho Lübeck hefft twuschen Jochim Trechowen und
Andreas van Lenten als vormunderen zeligen Hinrick Nurenberges
nagelaten wedewen anclegern eyns und Hinrick van Hervorden andt-
wordesmanne anderdeils, van wegen eyner angetogen sentencie, der de
ancleger von dem andtwordesmanne begerde genoch to geschende,
vermeldende von deilinge der guder, und hebben angetagen, wo ein
hus under den guderen vorhanden, dat de anthwordesmann nicht wolde
gestaden tho verhurende, welchs tho schaden rekede, dar yegen gesecht,
dath de anclegere nach ynholdt einer sentencie yn dut bock anno negen-
teyne Magdalene, angande: De Ersame Radt etc., geschreven, erst schol-
den genochdoen etc., na widerem vorgevende .. . affseggen laten:
Dat eyn Ersame Radt den vormundern tholeth und vorgunt, dat hus
tho verhurende to beider parte beste, jedoch einem yderen synes rechts
unverfengklich.
Jussu consulatus. [1. Julij].
NStB 1520 Visitationis Marie.
375

1520 Juli 4
712. Bürgschaft ein für alle. Haftung.
De Ersame Radt tho Lübeck hefft twuschen dem bescheden Erasmum
Boddeker als eynen vullmechtigen des werdigen Kapittels bynnen Lü-
beck anclegern eyns undOttheBackemulenanthwordesmanne anderdeils,
von wegen der dusent marcken so zelige Hans Tempelman tho behoeff
unser leven frouwen getyden yn der kapeilen tho Sunte Kiementen
bynnen Lübeck belegen yn Sunte Jacops kerspel kerken hörende bosche-
den und gegeven hadde, dar vor Otto Backmule de anthwordesman
und Olrick Bodeker eyn vor alle nach ynholt eines vorsegelden breves
gelavet scholden hebben, dewil denne Olrick Boddeker yn godt verstor-
ven, verhapende de ancleger dat Otto Backmulen to den dusent marcken
schole syn verplichtet, dar gegen de antwordesmann gesecht, dat de
testamentarien dar vor stan scholden etc., na wyderem der parte vorge-
vende, clage .. . affseggen lathen:
Nachdem Otto Backmule vor einen laver angesproken und de borgen
nach lüde des vorsegelden breves eyn vor alle gelavet, so moth berurthe
Otto to den dusent marken ant worden; hedde he denne vortan ansprake
yegen de testamentarien edder nagelathen guder zeligen Hans Tempel-
manns, dar scholde idt furder umme gaen wo recht were.
Jussu consulatus. Mercurij 4. Julij.
NStB 1520 Visitationis Marie.
1520 Juli 4
713. Gemeinsame Mauer. Baupflicht der Nachbarn. Kosten-
verteilung.
De Ersame Radt tho Lübeck hefft twuschen den ersamen herren Hin-
rick Warmboken radtmanne dar sulvest anclegern eyns unde Herbardt
Stenkamp anthwordesmanne anderdels, eyner olden muren halven, so
twuschen hem Hinricks und synes nabern Hinriche Frossels husern, ym
have belegen, de gantz buwfellich schole sin, so dath her Hinrick ores
falles myth synem schaden befruchtet, begerende Herberdenn de vorhen
gelavet gelick ome tho buwende also anthoholdende, sick dar ynne möge
vinden lathen, dar yegen de antwordesman gesecht, wo wol he up dit-
mall dar tho nicht richtlick gefurdert, stellede dennoch dath sulve an
einen Ersamen Radt, ifft he plichtich were, sodane mure mede tho bu-
wende etc., na widerem der parte vorgevende .. . affseggen lathen:
Nach dem sick her Hinrick beclaget, dat ome de buwfellige mure mochte
schaden tho wenden, so mach he se buwen und betheren und dar nach
376

de herrn, so vorhen dar by gewest, beneffens den olderluden der muer-
meysteren sampt irer beyder fruntschap dar by nemen und warderen,
wes synem nabere tho gevende will geboren, dar her Hinrick de nege-
sten stunde synes wedderpartes mach umme anlangen, wo aver gedachte
her Hinrick dat yenige so ome togedelet nicht konde bekamen, mach he
sick yn den eigendoem synes nabem huses wo recht ys wysen lathen.
Jussu consulatus 4. Julij.
NStB 1520 Visitationis Marie.
1520 Juli 7
714. Haftung der Vormünder von Witwe und Kindern für
Nachlaßschulden der Verstorbenen.
De Ersame Radt tho Lübeck hefft twuschen Wolfs Bickeln als anwal-
ten und vullmechtigen Caspern Dornleins van wegen Cosmus Gengeis
und Hans Spandels anclegeren eyns, Brandt Heinemans des oldern,
Henrick Azel und Valentyn Körte als vormunderen zeligen Hinrick
Frossels nagelaten kynder und wedewen antwordesluden anderdeils,
einer summe geldes halven, so de ancleger von wegen syner hovetlude
by zeligen Jochim Frossel ock by Fredericke von Verden, de gedachten
Jochim vorwanthe deiner gewest, vor stammeth nach inholdt erer egenen
handtschrifft wo hir gelesen, noch to achtern syn scholen, darwidder
vorgebracht, dat ome Frederickes van Verden sake nicht bekummerde,
hedden de anclegere Frederick wes verkofft, mochten datsulve by siner
personen soken, de vormundere bavenbestemmet weren nicht Fredericks
vullmechtigen der bevelhebbere, wo wol se denne noch bestendich, dat
se zeligen Hinrick Frossels nagelaten wedewen unde unmündigen kyn-
der vormunderschop angenomen hedden, sick doch, do se vormunder
gekaren, vorbeholden, dat se nicht verplichtet wolden syn to antworden,
dann allene tom yennen was se entfangen nach vermöge einer schrifft
yn duth bock anno teine, angande: Anneke zeligen Hinrick Frossels etc.,
geschreven, dar up de antwordeslude sick berepen, yn thoversicht der
to genetende, deweil se van den gudern nichts entfangen noch under-
handen hedden; na widerem der parte vorgevende . . . affseggen lathen:
Na dem de vormundere nein bevell van Frederick von Verden noch van
synen gudern hebben, so synt se nicht plichtich van synetwegen dem an-
cleger tho antworden, dann de ancleger mach Frederick oder sine guder,
wor he de betreden kann, mith rechte verfolgen; nachdem ock de vor-
munder, do se gekoren, sich vorbeholden, dat se nicht verplichtet syn
scholen to antworden dann alleine tom yennen was se entfangen, willen
se denne mith orem rechte beholden, dat se von den guderen zeligen
377

Jochim Frossels und der anderen personen, tho welchen se noch vor-
munder syn, nicht entfangen noch underhanden hebben, ock nicht we-
then, war de guder syn, so mögen se derhalven der vorbeholden prote-
statien und bedingung genethen, und wor de ancleger zeligen Jochims
und der andern guder wusthe tho bekamende, mach he op sodane guder
rechtsfurderunge doen unde sick dar an holden.
Jussu consulatus. Sabbato 7. Julij.
NStB 1520 Visitationis Marie.
1520 Juli 7
715. Setzung eines Schiffes. Geld bringen oder Geld holen.
Frist. Rechnungslegung.
De Ersame Radt tho Lübeck hefft twuschen Jacob Karstens, Hans
Plonnies vor sick, Hans Helmeken, Jacop Mulen, Hans Deuel, Tonnies
Eppingk in namen orer vormunderschop anclegern eyns unde Asmus
Platten schipper tho Travemunde anthwordesmanne anderdeyls, deshal-
ven dat se als reder ores schepes dem anthwordesmanne dat schip vor
vertein dagen gestelt hedden gelt to bringende offt geldt tho haiende dar
he versumych ynne gewest, ock hedde gedachte schipper ses last peckes
berekent, dar he achtein last geschepet und vyff schimessen geschepet,
dar von he dre tor rekenschop gebracht, dar yegen de antwordesmann
gesecht, dat schip were nicht frig gewest, wolde ock de rekenschop mith
den redern gerne avermals doen etc., na widerem der parte vorgevende
... äffseggen laten:
Nadem de reder mith dem schippere nicht lengk reden willen, so mögen
se eme dat schip woll stellen und so se dat rede gestelt hebben, schal
de schipper vor dem dingestedage negestkamende to synem köre geldt
bringen ader gelt halen; hedden de ancleger denne vurder ansprake
yegen den schipper van wegen des peckes und schimessen, dar scholden
se umme gaen vor de richte vogede, de ome rechtes behulpen syn
scholen.
Jussu consulatus. Sabbato 7. Julij.
NStB 1520 Visitationis Marie.
378

1520 Juli 7
716. Ratenzahlung. Bürgschaft vor Fälligkeit. Gegenpfand.
De Ersame Rath tho Lübeck hefft twuschen Detmar Swarten als vull-
mechtigern Hermann Holtegels anclegern eyns und Gretken Hamburges
andtwordesfrouwen anderdeils, von wegen verundtwintich marcken, so
se dem ancleger schuldich schole sin, dar op denne termine gemaket und
betalinge gesehen, begerde de ancleger borgen to stellende umme de
termine destobet to holdende etc., dar yegen de andtwordesfrouw ge-
secht, se hedde termine gemaket, vorhapede vor der tydt des termynes
nicht schuldyck to synde; na widerem der parte vorgevende . .. affseg-
gen lathen:
Nach dem de ancleger der termyne besteidt, wowol betalinge dar op
gescheen und de erste termyn noch nicht gekamen, so mach de ancleger
dat yegenpandt vor der tydt nicht anspreken.
Jussu consulatus. Sabbato 7. Julij.
NStB 1520 Visitationis Marie.
1520 Juli 9
?i?. Treue Hand. Teilzahlung. Pflicht zur Restzahlung.
Verzugsstrafe.
De Ersame Radt tho Lübeck hefft twuschen Valentin Körten als vull-
mechtygen Wylm Bodinger anclegern eyns und Steffen Gaerbrader
antwordesmanne anderdeils, van wegen twelff floren so dem ancleger
by dem antwordesmanne, de by ome to truwer handt, wo ock gelike
twelf fl. by Hans Trupenichte, de dem anclegere alrede betalt, gelecht
weren, noch resten scholden, mit begerthe, den antwordesmann antho-
holdende, he sodane twelff fl. vor sick ock mochte entrichten, dar yegen
gesecht, dat sodane twelff fl. wolden by den Radt leggen etc., na wi-
derem der parte vorgevende ... affseggen lathen:
Nachdem de verundtwintich floren by dem antwordesmann und by
Hans Trupenichte to truwer handt gelecht und de testamentarien zeli-
gen Hans Trupenichts de helffte als twelff floren entrichtet, so moste he
de anderen twelve ock betalen und dat he sulchent so lange vertogert,
mochte he ane broke nicht gedan hebben.
Jussu consulatus. 9. Julij.
NStB 1520 Visitationis Marie.
379

1520 Juli 11
718. Treue Hand. Rückgabe oder Wertersatz.
De Ersame Radt tho Lübeck hefft twuschen Laurens Wilmes und
Henrick Kleissing anclegern eyns, meister Peter Lassuren und Hans
Thomesen als vormunder zeligen Hartman Maiers nagelathen wedewen
anthwordesluden anderdeils, van wegen ytlichs sulversmides, dat Hart-
man Meyer van Henrick Kleissing tho truwer handt entfangen, dar von
he hern Nicoiao Bromsen anderhalffhundert marck und Klawes Lu-
nynghusen twehundert marck lubs. betalen scholde, begerden sodane
silversmide, welch se op verdehalffhundert marck achteden, wedderum-
me tho averanthwordende edder dat geldt to betalende; daryegen von
den andtwordesluden begerdt, dat de sake mochte upgeschaven werden
etc., na widerem der parte vorgevende ... affseggen laten:
Nadem de anthwordeslude bestunden, dat se sodane silversmide by sick
hedden, so moten se datsulve den anclegeren wedderumme anthworden
oder so vele geldes als se derhalven betalt gelden und weddergeven.
Jussu consulatus. Mercurij 11. Julij.
NStB 1520 Visitation™ Marie.
1520 Juli 11
719. Eigentumsstreit. Beweis des Erwerbs.
(aus Travemünde)
De Ersame Radt tho Lübeck hefft twuschen Hans Vesperenn von
Travemünde anclegern eyns und Anneken Pameninges andtwordes-
frouwen anderdels, eines ordelshalven vonn Travemünde vor se ge-
schulden, van wegen eines huses binnen Travemünde belegen, dat de
ancleger angespraken, dar yegen de andtwordesfrouwe nach inholdt
voriger delinge und sentencie eines Ersamen Rades yn dussen boke
gegenwardigen yares Undecim milium virginum1), angande: De Ersame
Radt etc., geschreven, ore tuge vor dem vagede to Travemünde scholde
hebben vorgebracht, tho bewisende dat se solchen hus van dem yenigen
so dar to gerechtiget gekofft, gegulden und betalt hedden, undt so den
eidt vorlaten hebben, dat de ancleger doch nicht bestundt, seggende de
tuge bereidt gewesen ore recht to donde, scholde de ancleger one den
eidt vorlaten hebben, dat de ancleger doch nicht bestundt, seggende de
tuge hedden allene vorgegeven dat se dar an und aver gewest dat de
andtwordesfrouwe voftein marck Hans Beyen gegeven hedde, sulchent
x) Verschrieben für: Misericordias dni. (oben Nr. 695)?
380

geve dem ancleger nicht to schaffende etc., na widerem der parte vor-
gevende .. . affseggen lathen:
Dar de andtwordesfrawe tuschen dith und Michelis negest kamende
konde bewisen, dat se des Ersamen Rades teilung genoch gedan hedde,
des mochte se genethen.
Jussu consulatus. [11. Julij Mercurij].
NStB 1520 Visitationis Marie.
1520 Juli 11
720.	Zusiändigkeiisbegründung durch Verbürgung.
(aus dem Niedergericht)
De Ersame Radt tho Lübeck hefft twuschen Dyrick Gadehuse ancle-
gern eyns und Hinrick Azell anthwordesmanne anderdeils eyns ordels
halven uth dem neddersten gerichte vor se geschulden, van wegen eth-
liches bayesoltes, so anno twelve in Hinrick Azels schepe scholde gesche-
pet synn, welch schip gesuncken in der Wyspel, dar up gesecht, dat
sodane sake vor dem Rade tho Dantzick nach inholdt des richtebokes
und der dencktzedel vorborget were etc., na widerem der parte vorge-
vende ... affseggen lathen:
Nachdem de sake tho Dantzicke vorborget were, so moste se dar ock
uthgedragen werden.
Jussu consulatus. [11. Julij Mercurij].
NStB 1520 Visitationis Marie.
1520 Juli 13
721.	Rente. Gesamthaftung der Witwenvormünder.
De Ersame Radt tho Lübeck hefft twuschen Jochim Trechouwenn und
Andreas von Linten, zeligen Hinrick Norenberges nagelathen wedewen
vormundern, anclegern eyns und Hinrick van Hervorden anthwordes-
manne anderdeils, van wegen ytlycher nastelliger renthe, de von dem
anthwordesmanne gelick one, dewile se samptlick in de guder zeligen
Hinrick Nurenberges richtlick gewiset, deme renthenern betalt scholde
werden, dar widder gesecht: nach dem dem antwordesmanne vorboth
geschehen, sick der guder nicht scholde understaen erh de sake in frunt-
schap oder rechte geendiget, hedde he sick derhalven nergendes mede
bekümmert, na widerem der parte vorgevende ... affseggen lathen:
381

Nachdem se semptlick yn de guder gewiset, so mothen se semptlick thor
renthe andtworden.
Jussu consulatus. [13. Julij].
NStB 1520 Margarete virginis.
1520 Juli 13
722.	Auskunftspflichi der Vormünder über den Nachlaß.
Verwillkürung.
De Ersame Radt hefft twuschen Wulff Bickelen yn namen syner an-
waltschafft anclegem eyns, Berndt Heinemans, Hinrick Azel, Valentyn
Körten als vormundern der unmündigen und noch unberadenn kynder
zeligen Hinrick Froscheis andtwordesluden anderdeils, van wegen vori-
ger angetogener saken, deshalven de antwordeslude ore beradt begert
und erholden, war up ore andtwordt durch den ancleger gefurdert dar
wider gesecht, wann se syne anclage horden, wolden sick alsdenne mith
geborlichen anthworden vornemen lathen, dem na de ancleger eine
schrifft durch one avergeven, dar ynne syne vormeinthe clage beramet,
lesen leth, des wedderumme de anthwordeslude eine schrifft in duth
sulve bock Visitationis Marie, angande: Wolfs Bickelen, geschreven lesen
lethen, stellende dat up erkentenisse eines Ersamen Rades sentencie,
van den gudern der vormunderden personen antoginge tho donde und
seggen wes one dar von bewußt etc., na widerem der parte vorgevende
.. . äff seggen lathen:
Nachdem de anthwordeslude sick erbeden enes Ersamen Rades sen-
tencie genoch tho donde, willen se denne by orem ede seggen wo de
guder synt und wes se von den guderen wethen, so mögen se dar mede
bestan; wes de ancleger denne up de guder bringen kann mith rechte,
dar schal idt furder umme gaen wo recht ys.
Jussu consulatus. [Veneris 13. Julij].
NStB 1520 Margarete virginis.
1520 Juli 14
723.	Frist für Gegenbeweis. Benennung und Ausführung.
De Ersame Radt tho Lübeck hefft twusschen Iwandt Wilmessen und
Hans Barsen anclegem eyns und Johannes Schunemann vullmechtige
heren Wolfs Pogwisken ritthers andtwordesmanne anderdeils, deshalven,
dat dem antwordesmanne tidt vorgestellet eine tuchnisse wedder de
ancleger yn saken eyner borgetucht uthoforende nach ynholdt einer ge-
382

lesen sentencie yn duth bock dussulven yars Visitacionis Marie geschre-
ven, angande: De vvordige und hochgelerte etc., de wile denne de
yngerumede tidt by na vorlopen, begerdenn se dem nach angetogener
delinge genoch to doende, dar up van Johannes Schunemane gesecht,
dat ytliche der tuge nemptlicken Karstenn Schade und Kordt Bysterne,
so synem heren in dusser saken denstlich, noch nicht ynheimesk weren
begerende de saken derhalven ein tidtlangk tho verwilende etc., na wi-
derem der parte vorgevende . .. affseggen lathen:
Nach dem ein Ersamer Radt vormals gedelet, dat de andtwordesmann
bynnen angestelter tidt syne tuge nomen und dachdingen scholde und
he denne nu desulvenn genamet, so moth he de beschriven lathen und
schall syne tuchenisse vordann bynnen vertein dagen doen und foren.
Jussu consulatus. [Sabbato 14. Julij].
NStB 1520 Margarete virginis.
1520 Juli 14
724. Besäte und Bürgen. Wahlrecht des Gläubigers.
De Ersame Radt tho Lübeck hefft up anbringent und vorgevend
des heren doctoris Petri van Odinghusen als eynem anwalten der Er-
samen van Kollen deshalven, dat twiverdige sake so twuschen dem
gestrengen heren Wulff Pogwissk ritther und dem van Kollen swevende
uth bevell der heren bürgermeister beth up den verden dach yn Julio
vorstrecket, und so he ersehenen, were doch gedachte her Wolfs uth-
gebleven, begerde derhalven noch itzunde wo vorhen von dem sulven
heren Wolve oder synen anwalten de gerechticheit so he tegen de ge-
arresterten guder vormeinde tho hebbende vorthowendende, he were
averbadich syne heren von Kollen vortotreden und genochsam andt-
worde erenthalven tho donde, dar op Joannes Schunemann yn namen
synes heren her Wolves gesecht, he hedde mith dem doctor nichtes tho
schaffende, holde sick alleine an de borgen etc., na widerem der parte
vorgevende ... affseggen lathen:
Nachdem sick de ancleger an de borgen holt, so sunt de guder frig; dar
denne de borgen wedder yemande wes vormenden tho hebben, dar
scholde idt furder umme gaen wo recht were.
Jussu consulatus. [Sabbato 14. Julij].
NStB 1520 Margarete virginis.
383

1520 Juli 14
725. Urteilserfüllung. Verlängerung der Frist.
De Ersame Radt tho Lübeck hefft twuschen Wilhelm Westfalen
ancleger eyns und Herman Darssowen antwordesmanne anderdeyls,
van wegen eyner sententie yn duth bock dusses yares Visitationis Marie
geschreven, angande: De Ersame Radt etc., der de ancleger von dem
antwordesmanne begerde genoch tho geschende etc., dar gegen van
dem antwordesmanne veer weeken tydes begert, wolde alsdenne na tydt
und stede betalen, na wyderem der parte vorgevende . .. affseggen
laten:
Dat ein Ersame Radt dem antwordesmanne vergunnet veer weken tydes
damit se sick middeler tydt fruntschap mögen verdragen.
Jussu consulatus. [14. Julij].
NStB 1520 Margarete virginis.
1520 Juli 18
726. Erbschichtung bei Wiederverheiratung einer Miterbin.
Sicherstellung. Heiratserlaubnis.
De Ersame Radt tho Lübeck hefft twuschen Anneken zeligen Otthe
Warners nagelaten wedewen anclegerinnen eyns und Caterinnen orer
suster antswordesfrouwen anderdeils, deshalven dat de antwordesfrouwe
sick wolde ynt hilige echte geven, er se der anclegerinnen erer suster erf-
schichtinge dede, des sick de anclegerinne beswerde, dar wedder gesecht,
dat se na der kost erffschichtinge gerne doen wolde etc., na wyderem
der parte vorgevende . .. und rypem rade affseggen laten:
Will de antswordesfrouwe borgen stellen, dat se bynnen veer weken na
erer brutnacht datyenige, wes de anclegerinne up se bringen kan, milh
rechte entrichten will, so mach se byslapen.
Jussu consulatus. [Mercurij 18. Julij].
NStB 1520 Divisionis apostolorum.
1520 Juli 20
727. Kauf. Beweis mit dem Maklerbuch. Schuldnerentweichung.
(aus dem Niedergericht)
De Ersame Radt tho Lübeck hefft tuschenn Hinrick von dem Busche
und Carstenn Brockhusen als vulmechtygen zeligen Cornelius N. yn
Otte Kreyen huse yn godt den heren verstorven anclegeren eyns, und
384

Laurens Wylmes antswordesmanne anderdeils, eines ordels halven uth
dem neddersten rechte vor se geschulden, von wegen eynes bewises, so se
mith des meckelers Henrick Smedekens bok don wollden, als dat Otto van
gedachten zeligen Cornelies dre und vertich nerdesche laken scholde
gekofft hebben, dar up de antwordesmann gesecht und verhapet, nach-
dem de koep durch des meckelers bock bewiset is, wolde denne Henrick
Smedeken mit synem rechte beholden, dat Otte Kreye noch sodane dre-
undvertich nerdesche laken schuldich were, dat se des mochten genethen
etc., na widerem der parte vorgevende ... affseggen lathen:
Wyllen de anclegere na wickhafftiger tydt Otto Kreienn wes tugen, so
moten se tugen wo Lubesk recht ys.
Jussu consulatus. [Veneris 20. Julij].
NStB 1520 Divisionis apostolorum.
1520 Juli 20
728. Restzahlungspflidit aus Teilzahlung trotz entgegen-
stehenden Urteils.
De Ersame Radt tho Lübeck hefft twuschen Meister Hermann Sche-
peler und Hans Brinckmanne als vormundern Barbarenn Vosses ancle-
geren eyns und Herman Utdrangk antwordesmans anderdeils, van we-
gen eynhundert und druttych marck, so der frouwen von wegen etlichs
kynder geldes yn ene selschap gedan by dem antwordesmanne als dem
yennigen de yn den gudern ytz sethe noch to achtern were, des se eine
schrifft in datsulve bock Anno etc. decimo Jubilate, angande: De Ersame
Radt etc., geschreven, lesen lethen, darwedder de antwordeslude eine
sentencie in dat bock Anno achteyn Rogate virginis geschreven, angande:
De Ersame Radt etc., ock lesen leten, inholdende dat de anthwordeslude
nicht plichtich weren, nach vermöge eynes gelesen breves, dem ancleger
tho anthworden, denne se mochten de gemenen schuldener anspreken
etc., na wyderem der parte vorgevende ... affseggen laten:
Nachdem idt so deep int recht gekamen, dat na vermöge der Stadt bocke
betalinge darup gedaen und de antwordesmann yn den guderen sittet,
so moth he vortan betalen.
Jussu consulatus. [20. Julij].
NStB 1520 Divisionis apostolorum.

25

385

1520 Juli 20
729. Pfand und Treue Hand.
De Ersame Radt tho Lübeck hefft twuschen Laurens Willmessen und
Henrick Kleissingk anclegeren eyns, Meister Peter Lassuren und Hans
Thomassen als vormunderen zeligen Hartman Meyers nagelathen wede-
wen antwordesluden anderdeils, deshalven dat de ancleger van den ant-
wordesluden eynes Ersamen Rades sententie yn dussem boke dessulven
jars Visitationis Marie, angande: De Ersame Radt etc.1), geschreven,
begerden genoch tho gesellende, dar wedder gesecht, dat sodane sulver-
smyde, so von den anclegern gefurdert, were pandes wyse an se ge-
kamen, und dewile de frouwe oren brudtschat yn zeligen Hartmans
gudem befriet, dechten se sich an sodane pande tho holden, des
de anclegere doch nicht bestunden, seggende, sodane sulversmide
were zeligen Hartmanne als einem vullmechtigen to truwer handt
gelecht und dat he verdehalffhundert mark darvon entrichten scholde,
na wyderem der parte vorgevende . .. affseggen lathen:
Nachdem idt so verne ynt recht gekamen, dat dar aver gespraken, kon-
den de anclegere denne bewisen, dat sodane sulversmide by zeligen
Hartmann to truwer handt gelecht, so mosten de antwordeslude der vori-
gen angetogenen sententie genoch doen.
Jussu consulatus. [Veneris 20. Julij].
NStB 1520 Divisionis apostolorum.
1520 Juli 20
730. Verpfändung eines Schuldbriefes. Brautschatzfreiung.
De Ersame Radt tho Lübeck hefft twuschen Laurens Wylmessen an-
clegern eyns und meister Peter Lassuren und Hans Thomassen als vor-
mundern zeligen Hartmann Meyers nagelaten wedewen antwordes-
luden anderdeils, van wegen eines versegelden breves so se zeligen
Hartmanne verpandet hadden und se nu wedderumme begerden etc.,
darwedder gesecht, dat dewyle de frouwe oren brutschatt befriet und
sodanen breff under andern synen nagelaten gudern gefunden, so dech-
ten se sick dar an te holden etc., na widerem der parte vorgevende .. .
affseggen lathen:
De wyle de frouwe mith zeligen Hartmanne nicht beervet, so mach de
frouwe an solckem breve und der verpandinge ore betalinge soken; wes
!) Oben Nr. 718.
386

denne dar aver bleve, dar scholde idt vurder umme gaen wo recht were.
Jussu consulatus. [20. Julij]
NStB 1520 Divisionis apostolorum.
1520 Juli 20
731.	Schuldklage. Anerkenntnis. Vollkommene Klage.
Bürgschaft.
De Ersame Radt tho Lübeck hefft twuschen Michells Turitzenn an-
clegeren eyns und Klawes Schulten antwordesmanne anderdeils, van
wegen seventeindehalve marcke, so de antwordesman dem ancleger
scholde schuldig syn, des de ancleger betalinge offt borgen begerde,
dar von de antwordesman nicht mer dann negen marck bestundt, seg-
gende dat he ock ein besethen burger were und to sodaner schulde nog-
afftich ome borgen etc., na widerem der parte vorgevende . . . affseggen
laten:
Wes de antwordesmann besteit, dat moth he betalen; averst umme dat
ienyge wes he nicht besteidt, moth de ancleger one anspreken mith
vullekamener clage.
Jussu consulatus. 20. Julij.
NStB 1520 Divisionis apostolorum.
1520 Juli 20
732.	Ausgesetztes Kindergeld. Vergleich. Rechtskraft.
De Ersame Radt tho Lübeck hefft twuschen Klawes Laffrensen und
Clawes Temynk als vormunderen Nicolai Tonnies und Magdalene Kar-
stens anclegeren und Klawes Karstens gedachter kynder vader antwor-
desmanns anderdeils, von wegen ytliches uthgesechten geldes, dat se
von dem antwordesmanne nach ynholde einer schrifft yn dut sulve bock
Anno vofstein hundert Misericordias domini, angande: Klawes Kerstens
etc., geschrevenn, bogerden tho entrichtende, dar wedder gesecht, dat
de sake allenthalven verlyket und verdragen were, wo de frunde beider
parte als Marcus Helmstede und Marquardt Kalff dar an und aver ge-
wesen allenthalven thostunden und bekanden vermöge einer tzedell dar
aver beramet etc., na widerem der parte vorgevende . .. affseggen
lathen:
Nachdem de frunde de von beyden parten dar by gewesen yngebracht
hebben, dat de sake entlik vorliket und verdragen sy und dat yn der vor-
dracht des beddes tobehoringe nicht mede ingetogen, so moth idt by der
25-	387

lesten vordradit also bliven und de vader darff den kynderen tho des
beddes thobehoringe nicht antworden.
Jussu consulatus. [Veneris 20. Julij].
NStB 1520 Magdalene.
1520 Juli 23
733. Frachtsatz. Mehrheitsprinzip.
De Ersame Radt tho Lübeck hefft twuschen schipper Mathias Kunt-
sen und Jaspar Bomhouwer anclegeren eyns, Evert Sebringk, Evert
Sloetelberg, Carstenn Bockholt, Berndt Kniper und ander ore anhenger
anthwordesluden anderdels, van wegen der fracht des osemundes, dar
van de ancleger ses marck bogerden, wo ock de meisten alrede scholden
gegeven hebben, dar de antwordeslude nicht mer dann dre marck geven
wolden, des se einen zebreff togeden und lesen lethen etc., na widerem
der parte vorgevende . . . laten affseggen:
Wat de meisten geven, dat moten de weinigesten ock geven.
Jussu consulatus. [Lune 23. Julij].
NStB 1520 Magdalene.
1520 Juli 23
734. Zugriffsrecht des Nachlaßgläubigers auf Geld bei einem
Dritten.
De Ersame Radt tho Lübeck hefft twuschen Wolfs Bidkelen yn na-
men syner anwaltschafft anclegern eyns und Ladewich Taschemaker andt-
wordesmanne anderdeils, deshalven, dat de andtwordesmann viffhundert
marcke lubs. von wegen Henrick Frossels nagelaten dochter by sick hedde
nach vormoge einer schrifft, derhalven yn dutssulve bock Anno negen-
teine Francisci geschreven, angande: Ladewich Taschemaker etc., so
gelesen, darinne de ancleger vermeinde syner hovetluden schulde dar
uth to sokende ynholdt des Ersamen Rades sententie Divisionis aposto-
lorum yungest vorschenen geschreven, angande: De Ersame Radt etc.,
de gelesen, dar wedder von dem anthwordesmanne gesecht, dat he van
dem ancleger nicht wusthe, so he de unmündigen kynder yn ansprake
vormeinde tho nemende, scholde billich solchent by den vormundern
und nicht by ome soken, deshalven ok de anthwordesmann de vormun-
der hedde vorladen laten, namtlick Berndt Heinemann, Valentin Körten
und Henrick Azel, von wegen der sulven gesecht: wolde Lodewich se
samtlick oder sunderlings wor umme beschuldigen, so weren se erbodich,
388

de anclage to hören und dar up na gelegenheit to antworden, avers van
wegen des vullmechtigen Wolfs Bickelen ansprake hedde de Ersame
Radt vormals erkandt vormoge gelesener sententie, dat se nicht plich-
tich dem sulven to antworden etc., vorhapeden des geneten scholden,
na widerem der parte vorgevende ... affseggen lathen:
Wes de ancleger na Lübischen rechte op dat geldt bringen kann, dar
to moth Ludewich antworden.
Jussu consulatus. [Lune 23. Julij].
NStB 1520 Magdalene.
1520 Juli 23
735. Vollmacht. Gültigkeit, wenn bei Macht erkannt.
(aus Wismar)
De Ersame Radt tho Lübeck hefft twuschen Jochim Bockholt burger
thor Wissmar anclegern eyns und Johann Ramunden antwordesmanne
anderdeils, eines ordelshalven von der Wissmar vor se geschulden, van
wegen einer vullmacht, so de antwordesmann dem ancleger nicht be-
stundt, deweile se vor dem Rade tor Wissmar nicht getoget, des de an-
cleger nicht von noden tho wesende vermende, deweile de borgermei-
stere tor Wismar her Brandt Smidt und her Jochem Buwmann nach vor-
moge eines ordelbreves bestunden, dat de erafftige meister Johann
Wetken hamburgiske secretar sine vullmacht getoget und gedachten
Jochim Bockholt vortan scholde hebben substituert etc., na widerem der
parte vorgevende . .. affseggen lathen:
Kann de ancleger bewisen, dat de vullmacht wo recht is by macht er-
kanth, des mach he genethen.
Jussu consulatus. [23. Julij].
NStB 1520 Magdalene.
1520 Juli 27
736. Ausgesetztes Kindergeld und Brautschatz. Vorrang.
(aus dem Niedergericht)
De Ersame Radt tho Lübeck hefft twuschen Baltzar Wineken als vull-
mechtigern der vormunder Hans Detmars kynder anclegern eyns und
Katherine Detmers antwordesfrouwen anderdeils, eines ordels halven
uth dem neddersten rechte vor se geschulden, van wegen twier hundert
marken lubesk uthgesechten kynder geldes, so se uth des vadern Hans
Detmers gude vor uth begerden nach vermöge einer schrift yn dut bock
389

Anno drutteine Reminiscere geschreven, angande: Hans Detmers etc.,
dar wedder de antwordesfrouwe ock eine schrifft in dut bock Anno twin-
tich Undecim milium virginum geschreven, angande: Katherine Detmers
etc., leth lesen, vormeldende dat de frouwe oren brutschadt van hundert
marken und oren kyndern drittich marck befriet hedde, vorhapende,
dat sodane brudtschatt vor allen schulden uth ores mannes gudern schole
entrichtet werden, na widerem der parte vorgevende ... affseggen laten:
Nachdem de frouwe na vermöge der Stadt boke oren brutschat betuget
und befriet, ok mit orem mane nicht beervet, so moth de brudtschadt
voruthgaen; konden denne de anclegere bewisen, dat dat kindergelt in
liggende gründe oder stände erve gelecht were, dar scholde idt furder
umme gaen wo recht were.
Jussu consulatus. [Veneris 27. Juli].
NStB 1520 Magdalene.
1520 Juli 28
737. Rente. Haftung des Eigentümers. Sachhaftung des Hauses.
De Ersame Radt tho Lubeke hefft twuschen Helmich Bocken ancle-
geren eyns, Hinrick Malsow, Bartoldt Kellinghusen und Hans Weser als
vormunderen Tielke Malsowen kyndern antwordesluden anderdeils,
van wegen ithlicher nastelligen renthe, so de ancleger uth einem huse
yn der Huxstraten belegen sick to achtern sede, und beclagede ock de
vormunder, dat se uth dem sulven huse ethlick retschop gebracht unde
ander gewaldt gedan scholden hebben, des de vormunder nicht bostun-
den, wüsten nicht wes von den jenigen so dar yn gewonet were gescheen,
se wolden sik des huses ock nicht bekümmeren etc., na wyderem der
parte vorgevende .. . äff seggen lathen:
Nadem de vormunder sick des huses nicht willen bekümmeren und dem
ancleger de renthe nicht entrichten, so mach de ancleger sick an syn
pandt holden wo Lubesk recht ys und syne nastellige renthe dar ane
soken, und wolde de ancleger vurder de vormunder van wegen der
angetogenen waldt beschuldigen, dar scholde idt umme gaen wo recht
were.
Jussu consulatus. [Sabbato 28. Juli]].
NStB 1520 Pantaleonis.
390

1520 Aug. 4
?38. Beweis nach toter Hand. Rechnungsbuch des Verstorbenen.
De Ersame Radt tho Lübeck hefft twuschen Cordt Bysterne anclege-
ren eyns, Cordt Wibbeling und Laurens Willmes als vormunder Metken
Boddekers   anthwordesluden   anderdeils,   van  wegen   ithliker   schuldt
als drehundert und tweundtwintich marck, de he by zeligen Ulrick Bod-
deker scholde tho achtern syn, des de anthwordeslude nicht bestunden,
seggende, dat se yn synen boken dar von gar nichts beschreven funden,
na widerem der parte vorgevende . .. affseggen laten:
Kan de ancleger bewisen nha doder hant wo recht is, des mach he
geneten.
Jussu consulatus. 4. Augusti.
NStB 1520 Pantaleonis.
1520 Aug. 4
739. Vergleich. Unanfechtbarkeit.
De Ersame Radt tho Lubecke hefft twuschen Hermann Bardewike
borger tho Luneburdi anclegern eins und Simon Gisebrecht anthwordes-
mans anderdeils, van wegen einer rekenschop, deshalven se vormals
twistich sdiolden syn gewest und nu durdi todaet beider parte frunt-
schop vorliket und vordragen weren nach inholde einer berameden
gelesenen verdracht, und begerde, dersulven genoch mochte gesdieen,
dar wedder de anthwordesmann hefft seggen laten: wo wol he bestünde,
dat de sake allenthalven von der handt gegangen und se ithlicker mate
verdragen, dann de verdracht were tho widt und breth in der schrift
extendert der reste und bosenn schulde halven, were susten wol besten-
dich, dat ome thogefunden, dem ancleger hundert und twintich marck
tho gevende, dar up de degedingslude so dar an und aver gewest nemt-
lick Berndt Kruselmann und Henrick van Panten ore witlicheit gesecht
und bestunden ock woll dat de sake verdragen, dan wüsten von der
schrifft nicht etc., na widerem der parte vorgevende . . . affseggen laten:
Willen de framen lüde, de dar an und aver gewesen, ore recht dar to
doen, dat idt so gehandelt wo se vorhält hebben, so is dat eine vorlikede
sake und moste dar by bliven.
Jussu consulatus. [4. Augusti].
NStB 1520 Petri ad vincula.
391

1520 Aug. 11
740. Anerkenntnis. Schuldbeweis. Stadtbuch. Wirksamkeit.
De Ersame Radt tho Lübeck hefft twuschenn Hermann Bardewicke
borger to Lunenborch anclegern eyns und Symone Gisebrecht borgers to
Lubecke andtwordesmann anderdeils, deshalvenn dat de andtwordes-
man scholde gesecht hebben, dat he dem ancleger vor syn pardt der
unwissen schuldt van orer selschop herkamende sevendehalffhundert
marck woll geven wolde, welchs he dem antwordesmanne dat he so-
dant geredet to edeshandt lede, des de antwordesman nicht bestunt,
dann were averbadich orer vordracht und der Stadt boeck genoch to
donde, des he eyne sententie yn dit bock dessensulven yares Vincula
Petri, angande: De Ersame Radt etc., geschreven, lesen leth, dar by
he dechte to blyvende etc., na widerem der parte vorgevende ... aff-
seggen laten:
Dewyle de andtwordesmann averbadich dem natokamende wes de tuge
na vormoge der Stadt boke getuget, so mot ydt dar by blyven, und de
andtwordesmann schal dem ancleger bynnen achte dagen entrichten.
Jussu consulatus. [Sabbato 11. Augusti].
NStB 1520 Laurentij.
1520 Aug. 22
741. Vollmacht. Aufsagung. Forhvirkung nach Hinfälligkeit.
(aus dem Niedergericht)
De Ersame Radt to Lübeck hefft twuschen Henrick van dem Busche
anclegeren eyns und Laurens Wilmes antwordesmans anderdeyls, eyns
ordelshalven uth dem nedderstenn rechte vor se geschulden van wegen
eyner vulmacht, de scholde ym neddersten rechte de ancleger upgesecht
hebben und dechte syck der saken dar de vullmacht op ludde nicht lengk
to bekümmeren, darwidder gesecht van dem antwordesmanne: nachdem
up de vullmacht eyne sententie van dem Ersamenn Rade gesprocken,
scholde de ancleger der sulven sententie genochdoen, na widerem der
parte vorgevende ... affseggen laten:
Nachdem ydt so deep ynt recht gekamen, dat aver de vulmacht eyne
sententie gespraken, so moste de ancleger dere delynge des Ersamen
Rades genoch don edder he were vellich.
Jussu consulatus. [22. Augusti].
NStB 1520 Assumptionis Marie.
392

1520 Aug. 22
742. Treue Hand und Pfand.
De Ersame Radt to Lübeck hefft twuschen Laurens Wylmes unde Hin-
rick Kleising anclegern eyns, meister Peter Lassur und Hans Thomassen
antwordesluden anderdels, van wegen ethlickes sulverssmydes so by
zeligen Herman Meyer to truwer handt gelecht, dar van he verdehalff-
hundert marck scholde uthgerichtet hebben, dat denne durch Hermann
vorbleven, und de anclegere sodane verdehalffhundert marck hebben
moten uthrichten, dewyle denne den anclegeren vam Ersamen Rade toge-
vunden, dat se truwe handt bewisen scholden, wo yn dut bock dussulven
yars als twintigesten Divisionis apostolorum, angande: De Ersame Radt
etc.1), geschreven, deshalven se ore tuge, nemptlick Hans van der Beke
unde Hinrick Gerdes, umme de truwe hant to bewisende, vorgebracht,
de ore witlicheit, so se gefraget, gesecht hebben, also dat Herman so-
dane sulversmide vorsegelt entfangen hedde und sick vorwillekort ver-
dehalffhundert marck, dewile he einen penningk hedde, truwelick tho
entrichtende, darwedder de antwordeslude angetogen, dat solch sulver-
smide pandewis an se gekamen etc., na widerem der parte vorgevende
... äffseggen laten:
Willen de framen lüde ore recht dar to don, dat idt so gesellen wo se vor-
hält und gesecht hebben, so kennet ein Ersamer Radt datsulve vor eine
truwe hant; und als de tuge avermals ore witlickeit gesecht und ore vin-
ger umme ore recht to donde upgeholden, ys onen de eydt van den ant-
wordesluden vorlaten.
Jussu consulatus. [Merourij 22. Augusti].
NStB 1520 Assumptionis Marie.
1520 Aug. 22
743. Ehestreit. Scheltworte. Eingebrachtes Vermögen des
Mannes. Rückforderung.
(aus dem Niedergericht)
De Ersame Radt tu Lubecke hefft twuschen Hinrick Wesarch ancle-
geren eyns und Anneken Rekeides syn ehelicke mael antwordesfrauwen
anderdeyls, eyns ordelshalven uth dem neddersten rechte vor se geschul-
den, van wegen ythlicher scheldewort und dat de frawe von ome scholde
hebben vele böses gesecht, des de frauwe nicht bestunt, und toch de
sulve ancleger mede an, dat he vele geldes tor frauwen do he se tor
 Oben Nr. 729.
393

ehe genomen yngebracht hadde, nemptlick seshundert marck, und be-
gerde, he ynt hus wedderumme gestadet mochte werden, des de frauwe
wegerde, seggende se lever uth der Stadt gaen wolde, wente he hedde
se twemael blot arm gemaket dat he velichte nochmals dechte to donde
etc., na widerem der parte vorgevende .. . affseggen laten:
Wes de ancleger konde bewisen van wegen der scheide wort, ock bewi-
sen konde, wes he to der frouwen yngebracht und noch nicht wedder-
umme entfangen hedde, dar scholde idt vurder umme gaen, wo recht
were.
Jussu consulatus. [22. Augusti].
NStB 1520 Assumptionis Marie.
1520 Aug. 22
744. Treue Hand. Beweis.
De Ersame Radt to Lübeck hefft twuschen . . .*) anclegern eyns, mei-
ster Peter Lassur und Marquart Calves als vormundern zeligen Lutken
Predickers nagelaten wedewen anthwordesluden anderdeils, van wegen
ethliches geldes so de ancleger by zeligen Metke Lemmeken scholde
hebben to truwer hant gelecht, welches he van den vormundern gedach-
ten Lutken Predickers nagelaten wedewen wedderumme to hantrekende
begerde, des de ancleger syne tuge vorgebracht de truwe handt na vor-
moge des Ersamen Rades delynge to bewisende, welche tuge dat wed-
derpart nicht wolde tolaten, na widerem der parte vorgevende . .. aff-
seggen laten:
Konde de ancleger bewisen, dat sodane gelt by der frouwen na orem
dode gewesen were, des mochte he geneten edder so he dat sulve nicht
konde bewisen, were de ancleger tugeborstich.
Jussu consulatus. [Mercurij 22. Augusti].
NStB Assumtionis Marie.
1520 Aug. 27
745. Kauf. Verbindlichkeit. Erfüllungspflicht oder Reugeld.
De Ersame Radt tho Lübeck hefft twuschen Hans Wasten anclegern
eyns und Hans von der Beken antwordesmanne anderdeyls, deshalven,
dat de antwordesmann ome den egendoem eynes synes huses by der En-
gelschenn Groven op dem orde by der Traven belegen vor viffundvertich
marck lubesch hedde verkofft, welchen koep de ancleger wolde gehol-
x) Lücke.
394

den hebben; dar wedder von dem antwordesmanne gesecht, dat he so-
danen koep dem ancleger nicht holden wolde, wente se hedden sick
under malkander nicht verstaen etc., worumme he one den koep ock up-
gesecht, na wyderem der parte vorgevende .. . affseggen laten:
Nachdem de antwordesman den koep besteit, so moth he den sulven
koep holden oder der stadt wilkor geven.
Jussu consulatus [Sabbato 27. Augusti].
NStB 1520 Bartolomei.
1520 August 31
746. Vertretungsmacht zweier von mehreren Vormündern
einer Frau.
(aus Rostock)
De Ersame Radt tho Lübeck hefft twuschen Hans Hermans als vor-
munder Tuschen zeligen heren Dyrick Wylden wanndags radtmans to
Rostock nagelaten wedewen anclegern eyns und Hans Katsow anthwor-
desmans anderdels, eyns ordelshalven van Rostock vor se geschulden,
und als de ancleger syne saken vorgedragen, hefft dat wedderpart laten
seggen, dat der vormunder nicht mer dan eyn hyr tor stede were, wolde
derhalven den sulven ane genuchsam vullmacht der andern vormundern,
der vele ym talle weren, nicht tolaten etc., na widerem der parte vorge-
vende . . . affseggen laten:
Kann de ancleger bewisen, dat der vormunder twe beneffen der frowen
hir tor stede weren, so moste de antwordesman dem ancleger antworden.
Jussu consulatus. [Veneris ultima Augusti].
NStB 1520 Decollationis Baptiste.
1520 August 31
747. Anerkenntnis. Zahlungspflicht. Sicherheitsleistung.
De Ersame Radt to Lübeck hefft twuschen Herbart Steinkamp ancle-
gern eyns und Henrick Bredemeier antwordesmanne anderdeils, van
etlicher schulde, so de ancleger by dem antwordesmanne to achtern
scholde syn nach inholde des antworders egenen hantsdirifft, dar wedder
gesecht, dat he der handschrift und wes darynne begrepen woll bekande,
und so darsulvest ynne bestemmet, dat he ome mit gelde oder wäre
mochte betalen, hedde he to velmalen guder und gude wäre ome in de
betalinge gebaden, des he sick geweiert, na widerem der parte vorge-
vende .. . affseggen laten:
395

Nadem de antwordesman der hantschrifft und was dar yn entholden
besteit, so moth he dem ancleger betalen oder dar he ome denn loven
nicht gisst, dar vor borgen stellen.
Jussu consulatus. [ Veneris ultima Augusti].
NStB 1520 Decollationis Baptiste.
1520 August 31
748. Anerkenntnis. Sicherheitsleistung. Eideshand.
De Ersame Radt to Lübeck hefft twuschen Michell Turitzen ancle-
gerenn eyns und Clawes Schultenn antwordesmanne anderdels, van we-
gen seventendehalve marck lubesch, so he by dem antwordesmanne
scholde syn to achtern, dar van he negen marck bestan hedde nach inholt
einer schrifft in dit bock dussulven yares Marie Magdalene, angande:
De Ersame Radt etc., geschreven, und so deme ancleger togevunden,
he one van wegen des averigen mit vullen kamener clage scholde an-
spreken, lede he dem anthwordesmanne to edes handt, dat he dem an-
cleger dat ander gelofftes halven schuldich were etc., dar de antwordes-
mann up sede, de negen marck so he bekande na tidt und stunde gerne
betalen wolde, dan des nastelligen were he nicht gestendich, na widerem
der parte vorgevende ... affseggen laten:
Wes de anthwordesman besteit, dat moth he noch betalen, und so ome
de gelove nicht gegeven, scholde he dem ancleger borgen stellen und
wes ome vurder de ancleger to edeshant gelecht, dar van moth he edes
hant mit edes hant losen.
Jussu consulatus. [Veneris ultima Augusti].
NStB 1520 Decollationis Baptiste.
1520 August 31
749. Verpfändung durch eine Ehefrau ohne Mitwirkung des
Mannes. Ungültigkeit.
(aus dem Niedergericht)
De Ersame Radt tho Lübeck hefft twuschen Hans Schelen van Lune-
borch anclegern eyns und Baltazar Wineken als eyn vullmechtiger der
gemeynen schuldener so by Wunnelcke Kremers anders Knewecke to
achtern scholen syn antwordesmann anderdeyls, eynes ordelshalven
uth dem neddersten rechte vor se geschulden van wegen verdehalffhun-
dert marck dre Schilling veer penninge, so de frauwe na orer egen bokan-
tenisse ynholt eyner schrifft yn dut bock Anno vofteyne Ciroumcisionis
dm. geschreven, angande: Wunnelcke Kremers etc., one scholde schul-
dich syn, dar vor se alle ore guder scholde hebben verpandet, dar wedder
396

gesecht, dat dewyle de frauwe, do de verpandinge geschach, eynen man
gehatt, scholde sodane verpandinge van geynen werden syn, na widerem
der parte vorgevende ... affseggen laten:
Nachdem de frauwe yn der tidt, do de vorpandynge gesehen was, einen
ehelichen man gehadt und desulve nicht mede vorpandet, so is de vor-
pandinge van geynen werden.
Jussu consulatus. [Ultima Augusti].
NStB 1520 Decollationis Baptiste.
1520 August 31
750. Verzug von Garkost, Miete und Begräbniskosten. Pfand.
(aus dem Niedergericht)
De Ersame Radt to Lübeck hefft twuschen Herman van Mynden
anclegern eyns und Baltazar Wineken als eyn vullmechtiger der gemey-
nen schuldener so by zeligen Herman Vreden to achter syn scholen anth-
wordesmans anderdeils, eyns ordelshalven uth dem neddersten rechte vor
se geschulden, van wegen etlicker guder so se yn syner gewere hedde ock
sust an sick gebracht, zeligen Hermann Vreden tokamende, vormenende
uth den sulven syne schulde, so he by ome toachtern, vor anderen schul-
deneren to sokende, toch ock mede om van gaer kost unde bygrafft, de
he scholde hebben vorlecht, des de antwordesman van wegen der an-
deren schuldener nicht wolde annemen, dewyle dem ancleger sodane
guder nicht vorpandet, verhapende to den guderen gelicke na to wesende
etc., na widerem der parte vorgevende ... affseggen laten:
Kan de ancleger bewisen, dat ome zeligen Herman Wreden guder, so
he yn syner gewere hefft, vorpandet weren, des mochte he geneten.
Overst gare kost, hure und bygrafft schole voraffgaen.
Jussu consulatus. [ Veneris ultima Augusti].
NStB 1520 Decollationis Baptisie.
1520 Sept. 1
751. Erbschichtung. Vergleich. Rechtskraft.
De Ersame Radt to Lübeck hefft twuschen Hinrick Prusman und Jacop
Supell als vormundernn Gesken Schimelpennyngs anclegern eins und
Hans Detmers andtwordesmann anderdels, erfschichtingeshalven van
syner frouwen herkamende, so de anclegere van dem antwordesmanne
furderden, dar wedder gesecht vam iegenparte, dat sodane sake tom
gantsen vullekamen ende durch todaet heren und frunde beider parte
397

were verliket und verdragen, wo de anthwordesmann mit meister Peter
Lassuren und Marcus Wintberge betugen wolde, de dar umme gefraget
datsulve ock bestunden etc., na widerem der parte vorgevende .. . aff-
seggen laten:
Willen de framenlude, so de antwordesman vor tuge vorgebracht, ore
recht dar to donn, dat idt eine verlikede und verdragene sake were, so
moste idt dar by bliven: und als de tuge bereit gewest, ore recht to
donde, is enen de eidt vam wedderparte vorlaten.
Jussu consulatus. [1. Septembris].
NStB 1520 Decollationis Baptiste.
1520 Sept. 5
752. Kauf. Messung des Hopfens. Anzahlung. Abnahmepflicht.
(aus dem Niedergericht)
De Ersame Radt tho Lübeck hefft twuschen Hans Kylter als eyn vul-
mechtiger Märten Rauens anclegern eyns und Herman Grote antwordes-
mans anderdeyls, eynes ordelshalven uth dem neddersten rechte vor se
geschulden, van wegen ses und seventich drompt hoppen, so he dem
ancleger noch schuldych, dar van betalynge begerde, welcher koep van
dem antwordesmanne bestan wordt, averst hedde den hoppen nycht
entfangen etc., na wyderem der parte vorgevende . .. affseggen laten:
Nadem de antwordesman besteyt, dat he den hoppen van Märten Rauen
hefft gekofft, ock methen laten und dar op betaling gedan, ßo moth he
den hoppen entfangen und vortan betalen oder des anclegers willen
maken.
Jussu consulatus. [Mercurij 5. Septembris].
NStB 1520 Egidii abbatis.
1520 Sept. 7
753. Umgehendes Gut. Verzug der Weitergabe. Stekerechtdag.
(aus Rostock)
De Ersame Radt to Lübeck hefft twuschen Hans Hermans und Jasper
Wilden als vormunder Tylschen zeligen her Derick Wilden wandachs
radtmans to Rostock nagelaten wedewen anclegern eyns und Hans Kat-
zowen antwordesmans anderdeils, eynes ordels halven van Rostock vor
se geschulden, van wegen einer angesetteden tidt so to verfolginge eyner
appellation van dem Ersamen Rade to Rostock dem appellanten vorge-
stellet nach inholde eines ordelbreves van Rade to Rostock uthgegann
398

und vorsegelt, ludende dat sulve ordell van worden to worden so hir na-
folget: Nadem dat gudt worumme departe to rechte gaen yn derbrukinge
is eyn ummegande gudt, und de brukinge der Wildeschen, dar se nu ynne
is, to orem andele nicht lenger dann noch to einem yare behoren will,
wo se des mit rechte nicht entsettet wert und dat wedderpart sick bedun-
ken leth, dat one de tosegginge up de scheldinge to schaden und nadele
so lange mochte vortrecket werden, so schal dat appellerende partt den
appellaten nuvort oder tom negesten rechtdage einen termyn benomen
bynnen veer weken des ordels to Lübeck to gewarten; edder wo deme so
nicht gesehen worde, so will de Radt den parten einen steken recht dach
benomen, dar mit de sake nemandes to schaden offt verfange to lange
vertrecket offt verschaven werde etc., na widerem der parte vorgevende
. . . äffseggen laten:
Dat de Ersame Radt to Lübeck confirmert und delet des Ersamen Rades
to Rostock ordel inholt gelesen ordelbreves by macht.
Jussu Consulatus. [Merourij 7. Septembris].
NStB 1520 Decollationis Baptiste.
1520 Sept. 12
754. Eigentumsstreit. Beweis des Erwerbs. Machtlosigkeit eines
unvollständigen Zeugnisses.
(aus Travemünde)
De Ersame Radt to Lübeck hefft twuschen Hans Vesperen anclegern
eyns und Thewes Petzke antwordesmans anderdeyls, eyns ordelshalven
van Travemünde vor se geschulden, van wegen eynes huses, dat de ant-
wordesmann besittet und de ancleger vor syn hus ansprycht etc., na wy-
derem der parte vorgevende .. . äff seggen laten:
Als eyn Ersamer Radt vormals gedelet hefft, also delen se noch, und
konde de antwordesman tuschen dyt und Mychaelis bewisen dat he so-
dane hus van dem yenigen dem ydt togeschreven stunde gekofft hedde,
und densulven oder oren erven gegulden und betalt, des mochte he
geneten, und hefft alsovort de antwordesman to synem bewise einen
apenen versegeleden breff, van dem Rade tom Stralessunde uthgegan,
getoget und lesen laten yn meyninge dar durch syne gerechticheyt to
bewisende, wor up ein Ersam Radt na besprake, flitiger vorlesunge des-
sulven breves und rypem rade äff seggen laten: Dat dewil in dem breve
nicht uthgedruckt, dat sodane hus van den yennigen den ydt toschreven
steyt, gekofft ys, so delt eyn Ersame Radt denn bref by unmacht.
Jussu consulatus [Mercurij 12. Septembris].
NStB 1520 Nativitatis Marie.
399

1520 Sept. 12
755. Passivlegitimation des Ehemannes der beklagten Frau.
De Ersame Radt to Lübeck hefft twuschen Herman Plötzen ock mede
als eynem vullmechtigern syner broder anclegem eyns und Martenn
Vicke yn namen syner husfrowen antwordesmans anderdeils, ytlicher
erffguder halven, darumme de ancleger one angespraken, des sick de
antwordesman entleggen wolde und up de vormunder siner steffkinder
wisede etc., na widerem der parte vorgevende . .. affseggen laten:
Nachdem Märten Vicken husfrowe angespraken wert, so mot he yn orem
namen dem ancleger antworden; it ga furder umme de erffguder wo
Lubesk recht ys.
Jussu consulatus. Mercurij 12. Sept.
NStB 1520 Nativitatis Marie.
1520 Sept. 12
756. Vollmacht für Klage nach toter Hand.
De Ersame Radt tho Lübeck hefft twuschen Hans Schulten als eynem
bevelhebber Bartelt Wreden wonaftyck to Rostock anclegem eyns und
Warner Fresensteine antwordesmanne anderdeils, ythliches wasses hal-
ven etc., und so de antwordesman den anclegem vor toginge und macht
deylinge siner vulmacht nicht wolde tolaten, hefft de ancleger eine ver-
meynte vullmacht mit einem anderen versegelden breve vom Rade to
Rostock uthgegaen vorgebracht unde lesen laten etc., dar up na wyderem
der parte vorgevende, besproke und flitiger vorlesinge dersulven breve
und rypem rade affseggen laten:
Dat so de ancleger na doder hant manen wyll, so synt de breve nicht gut
genoch.
Jussu consulatus. [Mercurij 12. Septembris].
NStB 1520 Nativitatis Marie.
1520 Sept. 15
757. Amtsstreitigkeit. Boykott. Vergleich. Gildeleistungen.
Mariengeld.
De Ersame Radt to Lübeck hefft twuschen Hinrick Steindecker eynen
buntmaker ancleger eyns und den olderluden und amptbrodern dessul-
ven amptes der buntmaker antwordesluden anderdeils, deshalven, dat
se den ancleger yn orem ampte nicht vor vull hebben wolden, und ome
400

wedderwillich weren, de knechte ock dar to helden, dat se ome glicke
andern nicht denen scholden, dar se doch mit todath der ersamen unde
wysen heren Herman Meyers und Tomas van Wickeden borgemeystern,
her Herman Valcke, Mauritius Loeff, radtmanne darsulvest, to eynem
vullekamen ende vorlyket und gutlick verdragen weren nach vermöge
eyner vordracht yn dut bock Anno Seventeyne Corporis Christi, angande:
Schelinge und twedracht und unwylle etc., wo hir gelesen, dar widder de
amptbroder gesecht, dat se ome nicht entegen gedan hedden yn generley
wise, und beswerden sicke dat se der halven von ome richtlick vorgeladen
worden etc., na widerem der parte vorgevende ... affseggen latenn:
Dat de olderlude scholen ore amptes vorwanten, meister, knechte dar to
holden und vermögen, dat se gelesener vordracht de se allenthalven
belevet genoch doen und se den ancleger gelicke andern meistern vor
gut und vor vull holden und scholen van ome tidt gelt, Marien gelt,
kost und beer und ander eres amptes gerechtichheit twusdhen dyt und
Mychelis nemen, ock dar de neffens ore amptknechte dar to holden und
underrichten, se ome gelick andern meystern deynen, und welche knecht
darwedder deden, scholden yn dusser Stadt geyn ruem offt stede hebben
und by geynen anderen meisteren dynen.
Jussu consulatus. Sabbato 15. Septembris.
NStB Exaltationis sancte crucis.
1520 Sept. 15
758. Schuldforderung. Anerkenntnis. Gegenrechnung als
Einrede.
De Ersame Radt to Lübeck hefft twuschen Herbert Steynkamp ancle-
gern eyns und Hans Kastorp, Hinrick Scheping antwordesluden ander-
deyls, van wegen eynes gelöstes so se ome vor Hinrick Bredemeier nach
inholt einer schrifft in dutt bock dussulven yares Decollationis Baptiste
geschreven, angande: Hans Kastorp etc., gedan scholen hebben up eine
hantschrifft ludende van twenhundert negen und achtentich marck seven
Schilling dre penningk, darinne gedachte Hinrick Bredemeier sick Her-
borde na vermöge dersulven hantschrift verplichtiget und wo woll de ant-
wordeslude ores loftes woll bestunden, beclageden sick dennoch, dat se
mit Herbarde eyner rekenschap halven twistich weren, de se erst von
ome to slichtende begerden, na widerem der parte vorgevende ... aff-
seggen laten:
Nadem Herbert ein ancleger ys und de antwordeslude bestan, dat se

26

401

ome gelavet, so moten se von ome scheden; wes se denne furder wedder
Herbarde vermeynen to hebben, dar scholde idt vortan umme gaen wo
recht were.
Jussu consulatus. [Sabbato 15. Septembris].
NStB 1520 Exaltationis sancte crucis.
1520 Sept. 19
759. Vergleich. Unrichtige Beurkundung. Ungültigkeit.
Zeugenbeweis.
De Ersame Radt to Lübeck hefft twuschen Jacob Vagelen anclegern
eyns und Hans Dedeken und Simon Brant antwordesluden anderdeyls,
deshalven dat he twe syner benompten tuge als Frederick Snebarch
und Hans van der Beke vorgebracht, und begert op eyne vorrekende
tzedel so Hinrick van Santen up eine vormeynte vordracht so twuschen
beiden parten beramet richtlick to vorhorende, de dar umme gefraget
und ore witlickheit gesecht, dat se von sodaner tzedel neyn wethent
hedden, were ock to schrivende ym handel nicht vorlaten, bestunden
sust ethlicker mate summige porselen des handeis dan nicht alle, wente
tom vullekamen ende were de handel nicht beslatenn etc., na widerem
der parte vorgevende ... affseggen laten:
Willen de framen lüde er recht dar tho doen, dat idt to einem vulle-
kamen ende nicht so verhandelt, wo de schrifft mede bringet, so ys de
handel van geynen werden, beholden doch den parten de principall sake
unvorsumet, und hebben berorte twe tuge mit oren uthgestreckeden
armen, upgerichteden lyfflickenn vingeren rechter gestaveder ede to
gade und synen hylligen swerende tuget und wargemaket, dat one dat
nicht witlick sy, dat de handell bavenberort to eynem vullenkamen ende
nach ynhalde der gelesenen tzedel van Hinrick van Santen gescnreven
vorlyket und also bolevet sy etc.
Jussu consulatus. [Mercurij 19. Septembris].
NStB 1520 Lamberti.
1520 Sept. 22
760. Schuldforderung. Beweis. Eideshand.
De Ersame Radt to Lübeck hefft twuschen Klawes Schulten anclegern
eyns, meister Peter Lassuren und Hans Koken als vormundern zelige
Dyrick Toteisteden nagelaten kynder antwordesluden anderdeils, von
wegen achte elen engelskes wandes, und eines leideschen lackens, ok
402

anderer nastelligen schulde halven und verdeinden lones, so he by
ome ton achtern vermeinde, und dewile denne eyn Ersame Radt vor-
mals gedelet hedde, wes he als ein ancleger deshalven bewisen konde,
dar to scholden ome de vormunder antworden nach ynholde einer
schrifft yn ditsulve bock dusses yares Bartolomei, angande: De Ersame
Radt etc., geschreven, und hefft den antwordesluden, dat onen van so-
danen schulden bewußt were, to edeshant gelecht; dar se wedder up ge-
secht, dat se ores vorsehendes nicht plichtich edes hant dar vor to donde
und bleven by des Ersamen Rades delinge, vormeldende, dat he syne
schulde scholde bewisen; bestunden ock de schult nicht etc., na widerem
der parte vorgevende ... affseggen laten:
Nadem Klawes Schulte eyn ancleger ys, wes he denne den antwordes-
luden to edeshant lecht, dar vor moten se edes hant met edes hant losen.
Jussu consulatus. [Sabbato 22. Septembris].
NStB 1520 Matthei.
1520 Sept. 26
761. Vertretungszusage. Beweis.
De Ersame Radt to Lübeck hefft twuschen Karstynen van der Hoven
anclegerinnen eyns und Baltazar Wineken andwordesmans anderdeyls,
ytlidker tosage halven, so he or vormals gedaen scholde hebben, yn dem
he se wolde vortreden und den gemeynen schuldenern de by or to ach-
tern weren yn orem namen und van orentwegen betalinge und affdracht
doen, mede anteinde dat he se belistiget und bedragen hedde, darwedder
durch den antwordesman gesecht na vorlesunge etlicher schrifft, dat he
an de guder na uthwisunge des neddersten stadtbokes ock richtebokes
mit rechte gekamen etc., na widerem der parte vorgevende . .. affseggen
laten:
Kann de frouwe bewisen wo lubesch recht ys dat de antwordesman
or wes togesecht hedde, des mochte se geneten.
Jusu consulatus. [Mercurij 26. Septembris].
NStB 1520 Maihex.
1520 Sept. 26
762. Schiffsfracht. Teilladung. Angekommene Menge.
De Ersame Radt to Lübeck hefft twuschen schipper Märten Have-
man tom Sunde to hus behorende anclegern eyns unde Herbart Stein-
kamp antwordesmans anderdeils, ythlicher frachthalven, dar van ome
26*	403

noch ungeverlicke viffundnegentich marck resten scholden, dartegen ge-
secht, dat he myt dem schipper und synem factor Hinrick van Greven
to Rige avereyngekamen were, wo he etlick holt scholde yngenomen
hebben und so dat verbleve und sodan holt nicht alle ynneme, scholde
eme des yngenamen holtes fracht vorkortet werden, des de antwordes-
man ock syne breve togede und lesen leth etc., na widerem der parte
vorgevende . .. affseggen laten:
Nadem dat gudt hijr tor stede gekamen were, so moste de antwordes-
man dem schipperen de fracht geven; wes he denne furder wedder den
schippern vormeinde to hebben, dar scholde ydt vortan umme gaen wo
recht were.
Jussu consulatus. [Mercurij 26. Septembris].
NStB 1520 Maihex.
1520 Okt. 1
763. Bürgschaft. Sequestration der Bürgenzahlung. Sicherheits-
leistung des Gläubigers.
De Ersame Radt to Lübeck hefft twuschen Herbart Steynkamp an-
clegern eyns, Hans Kastorp und Hinrick Scheping antwordesluden an-
derdeyls, van wegen eynes gelöstes, so se vor Hinrick Bredemeyer ge-
daen scholden hebben, worop de antwordeslude sodane schult nemptlick
twehundert viffundseventigstehalve marck seven Schilling dre penink
(so Herbarde by Hinrich Bredemeyer nastellich) by den Ersamen Radt
neddergelecht, und begerden de antwordeslude vurder wedderumme
van Herbarde van wegen des yenigen so he by ome toachtern borgen to
stellen etc., na widerem der parte vorgevende ... affseggen laten:
Nachdem de antwordeslude Herbarde denn geloven nicht geven, so
moste he one borgen stellen oder dat gelt by de richtevagede so lange
lyggen laten, dat he van one in rechte oder fruntschop gescheden were.
Jussu consulatus. Actum ut supra. [1. Oktobris].
NStB 1520 Michaelis.
1520 Okt. 1
764. Erbschichtung. Nächstzeugnis. Erbrecht.
De Ersame Radt to Lübeck hefft twuschen Herman Plötzen anclegern
eyns unde den vormundern zeligen Mathias Niemans nagelaten kynder
naemptlick Karsten, Anneke und Mathias, antwordesluden anderdeyls,
einer erfschichtinge halven, so sick de ancleger sampt synen brodern und
404

sustern na ynholde eines toversichten breves vom Rade to Embedk uth-
gegan to den nagelaten guderen seligen Barbaren Kremers ader Hohusen
hedden tugen laten, wor yegen de antwordeslude gesecht, dat de kynder
vorbenomet de negeste erven to vorberorter Barbaren orer grotemoder
nagelaten guderen, wo der statt bock begrepen, echt und recht getuget
weren, verhapende als de negesten by den gudern to blijven, stellende
dat to recht, na widerem der parte vorgevende ... affseggen laten:
Na vermöge Lubesches rechtes so ys Herman Plötze mit den yenygenn
so yn dem Embeschenn thoversichte beneffen one bestemmet stan de
negeste erve.
Jussu consulatus. [Lune 1. Oktobris].
NStB 1520 Midiaelis.
1520 Okt. 3
765. Bürgschaft. Wiederholung des Urteilsspruches.
De Ersame Radt to Lübeck hefft twuschen Herbart Steinkamp an-
clegern eyns, Hans Kastorp und Hinrick Scheping antwordesluden an-
derdeils, des gelöstes halven so se vor Hinrick Bredemeyer gedan hed-
den und dat se nach ynholde des Ersamen Rades deylinge van ome sche-
den scholden, dar yegen angetogen, dat eyn Ersame Radt am yungesten
gedeilt1), dat dewile dat yennige, wes he by Hinrick Bredemeyer to ach-
tern were by den Ersamen Radt gelecht und also der delinge genoch
gedan hedden, und so wedderumme Herberde yn ansprake dechten to
nemen, dat he borgen dar vor stellen scholde oder dat gelt by de richte-
vagede so lange liggen laten dat he van one geschieden were yn rechte
oder fruntschop, so begerden se noch dat dem also volge gesehen mochte
etc., na widerem der parte vorgevende ... affseggen laten:
Nachdem de antwordeslude des Rades sententie genoch gedan hedden,
so moste Herbart der yungesten deylinge ock genochdon, idt ginge vur-
der umme de sake wo recht were.
Jussu consulatus. [Mercurij 3. Oktobris].
NStB 1520 Midxaelis.
l) Oben Nr. 763.
405

1520 Okt. 15
766.	Brautschaizfreiung. Nachlaßforderung. Vorzug.
Sicherheitsleistung.
De Ersame Radt to Lübeck hefft twuschen Margarete Schaden sampt
eynen orer Vormünder Hinrick Pordeyl yn affwesende des anderen vor-
munders Hans Konynges anclegern eyns und Wylm Krosen van Essen
ym lande to Kleve belegen, antwordesmans anderdeils, van wegen veer-
unddrittych hornsker gülden, so de frouwe van wegen ores seligen
mannes Philippus Schaden syck to achtern sede, darop vam antwordes-
manne angetagen, dat he der schult woll bestünde, averst sodane gelt
were by ome to Ryge arrestert, dar tegen de anclegerinne gesecht dat se
oren brutschat uth ores seligen mannes gudern gefriet, derhalven se vor
andern schuldenern, de by orem manne to achtern gebleven ym rechte
schal vor uth betalt werden, und was darbeneven averbadich dem ant-
wordesmanne versekeringe to donde vor namanent, na widerem der
parte .. . affseggen laten:
Nachdem de  antwordesman besteit, dat he  sodane  veerunddruttich
homeker gülden entfangen und de frouwen averbadich ome versekeringe
und verwissinge to donde vor namanent, so dat he mit einer betalinge
schal frig syn, so mote he or gelden und betalen.
Jussu consulatus. [Lune 15. Oktobris].
NStB 1520 Michaelis.
1520 Okt. 17
767.	Eigentumsstreit. Beweisfrist. Versäumung. Sach-
fälligkeit.
(aus Travemünde)
De Ersame Radt to Lübeck hefft twuschen Hans Vesperen anclegern
eyns und Thewes Petzken antwordesmans anderdels, eynes ordelshalven
van Travemünde vor se geschulden, van wegen eynes huses twuschen
Peter Fresen und Bartrames husen to Travemünde belegen, dar to sick
de ancleger van wegen siner husfrawen gerechtiget vormeynde, welck
hus ome ock van eynem Ersamen Rade korts hyrbevoorn, dewile de ant-
wordesman syn genochsame bewise vor Mychelis yungest versehenen
nicht yngebracht nach inholt eyner sententie yn dit bocke dussulven
yares Nativitatis Marie, angande: De Ersame Radt etc., geschreven
togesecht, dar wedder vam iegenparte ore bewise durch einen apenen ver-
segelden breff vam Rade tom Stralessunde uthgegan vorgebracht und
lesen laten, yn vortrostinge desulve breff mit anderen twen tzedelen
406

van Travemunde tom bewise scholden nogaftych wesen etc., na widerem
der parte ... affseggen laten:
Nachdem ydt so deip ynt recht gekamen, dat dem antwordesparte eine
angesettede tydt als Michaelis yungest vorschenen vorgestellet und de-
sulve antwordesman vor dersulven tydt syn nogaftych bewis nicht ynge-
bracht, so delet eyn Ersame Radt dem ancleger Hans Vesperen dat
hus to.
Jussu consulatus. [Mercurij 17. Oktobris].
NStB 1520 Michaelis.
1520 Okt. 17
768.	Hausverkauf. Erfüllungspflicht. Verlassung und Gewähr.
De Ersame Radt to Lübeck hefft twuschen Matheus Henrickes ancle-
gern eyns, Gerdt Krudop und meister Peter Lassur antwordesluden
anderdeyls, van wegen ethlicher vorhinderinge so ome gesehen yn be-
sittinge und brukinge eines huses yn der Visckstraten belegen, so he ge-
kofft und ome van one vor dem genanten Ersamen Rade vorlaten, ock
yn der statt und Rades averste bock togeschreven, dar entegen durch de
genanten antwordeslude gesecht, dat se wol bestunden, dat se dem
ancleger sodane hus vorlaten, dennoch allene als vormunder seligen
Hans Smedes nagelaten kynder, den yn genantem huse drehundert marck
renthe vorbeholden etc., na widerem der parte vorgevende . .. affseggen
laten:
Nadem de antwordeslude bestan, dat dem ancleger sodane hus vorla-
ten, so moten se ome datsulve wo recht weren.
Jussu consulatus. Actum ut supra [17. Octobris].
NStB 1520 Michaelis.
1520 Okt. 19
769.	Schiffsverkauf. Lieferung frei von Rechten (Arrest) Dritter
De Ersame Radt to Lübeck hefft twuschen Hans Norken eynem schip-
per anclegern eyns, Ludke Mantel, Clawes Meseke unde Sylvester Schul-
verman als vormunderen Anneken van Spreckelsen antwordesluden an-
derdeyls, van wegen eynes schepes, so gedachte vormunder dem ancle-
ger qwidt und fryg verkofft scholden hebben, welch schyp ome dennoch
to Dantzick zeligen Heyne von Sprekelsenn halven arrestert were wor-
den, dar van de ancleger to schaden gekamen, begerende dat ome so-
dane schyp befriet möge werden, und dat de arresteringe des schepes
407

to Dantzick also wo berort gesehen, leth de ancleger einen apenen ver-
segelden breff vom Rade to Dantzick uthgegan tom sehyne lesen myt
erbedinge sodane ock myt schippern Klawes Keityn und Asmus Pynno-
wen to bewisende; dar de antwordeslude wedder up seden, wes de an-
cleger na doder hant wo recht ys bewisen konde und eyn Ersame Radt
dar up erkende, wolden se erdulden, bestunden sunsten woll dat se ome
dat sehyp quit und frig hedden verkofft etc., na widerem der parte vor-
gevende ... affseggen laten:
Nadem de vormunder bestan, dat se dem ancleger dat sehyp quidt und
frig verkofft hebben, wyllen denne de frame lüde Klawes Keityn und
Asmus Pynnow ore recht dar to doen, dat sodane schip arrestert ys wor-
den und de schipper derhalven schaden geleden, so moten de vormunder
dem ancleger dat schip wedder frien.
Jussu consulatus. [Veneris 19. Oktobris].
NStB 1520 Luce.
1520 Okt. 19
770. Schiffsfracht. Frachtsätze. Willkür des Kaufmanns und
Abdingung.
De Ersame Radt to Lübeck hefft twuschen Jochim Greven anclegern
eyns und Bernt Knyper antwordesmans anderdeyls, teyn marck halven,
so dem ancleger van wegen Evert Belsen de syn sehyp vorhen gefort
by dem ancleger fracht halven resten scholen, welchs de antwordesman
nicht bestunt; was alleyne averbadych van der last ozemundes dre marck
to gevende, dar wedder de schipper eyne tzerter lesen leth vermeldende,
dat de frachtheren sampt den koepmanne to Revell also avereyngedra-
gen, dat von der last osemundes veer marck to fracht entrichtet scholde
werden etc., na wyderem der parte vorgevende . .. affseggen laten:
Nadem de gelesener certer medebringet, dat von der last osemundes
veer marck tor fracht gegeven scholde werden, so mot de antwordes-
man sodane fracht ock uthrichten, idt sy denn dat he konde bewisen,
dat de fracht rynger verdinget sy worden; wes denn de antwordesman
van wegen des ozemundes wedder den ancleger vermende to hebbende,
dar scholde idt vurder umme gaen wo recht were.
Jussu consulatus. Veneris 19. Oktobris.
NStB 1520 Luce.
408

1520 Okt. 24
771. Hauskauf. Kaufpreiszahlung. Bürgschaft. Aufrechnung.
(aus dem Niedergericht)
De Ersame Radt to Lübeck hefft twuschen Peter Hellemanne ancle-
gern eyns, Hinrick Lemmeken und Jacop Backmeyster antwordesluden
anderdeyls, eynes ordelshalven uth dem neddersten rechte vor se ge-
schulden deshalven, dat se vor Klawes Horstman gelavet van wegen
eynes huses myt der verbeterynge des hoppenlandes, so de ancleger
berorten Klawess vor drüttych mark lubes. verkofft und he sodane hus
und hoppenlant bevaren und gebruket scholde hebben; myth boger etc.,
darop de borgen gesecht, dat de ancleger dem principalen koper achte
hundert hoppen kulen verkofft und doch nicht so vele gelevert etc., na
widerem der parte vorgevende ... affseggen laten:
Nachdem Klawes Horstmann dat hus und verbeteringe des hoppenlan-
des angenamen, bevaren und gebruket hefft, so moth he dem ancleger
tor betalynge antworden.
Jussu consulatus. [24. Oktobris].
NStB 1520 Undecim milium virginum.
1520 Okt. 24
772. Pferdekauf. Entwerung. Haftung des Verkäufers.
Identität der Kaufsache.
(aus dem Gastrecht)
De Ersame Radt to Lübeck hefft twuschen Hans Moller anclegeren
eyns und Marquart Buchow antwordesmans anderdeyls; eynes ordels-
halven uth eynem gastrechte vor se geschulden, van wegen eynes swart
blesseden perdes myt veer wytten vothen, so de antwordesman ome ver-
kofft, welcher bynnen Hamburch vor eyn defftych perdt angespraken
und rychtlick van ome gefurdert schole syn, bogerende sodane perdt ome
myt seven gelyken marcken, so he dar gegeven, van dem antwordes-
manne betalt mögen werden, dar gegen gesecht, he dem ancleger neyn
swart perdt dan eyn graw wyth perdt verkofft hedde, na widerem der
parte vorgevende ... affseggen laten:
Wes de ancleger deshalven bewisen kan, des mach he gerieten.
Jussu consulatus. Merourij 24. Oktobris.
NStB 1520 Luce.
409

1520 Okt. 24
773. Vertragserfüllung. Haftung der Vormünder einer Witwe.
De Ersame Radt to Lübeck hefft twuschen Herman Bremer, Peter
Bokebynder und Hans Schulten als testamentarien zeligen Jacop Wul-
schen anclegern eyns, Bartelt Frederickes und Jacop Yackenstycker als
vormundern Gerdrut Berchmans antwordesluden anderdeyls, van wegen
eynhundert und achtentych marck, so de vormunder uth der frauwen
gude zeligen Jacope na vormoge eyner verdracht yn dyt bock Anno sos-
teyn Iudica, angande: Schelynge und twedracht ys gewesen, geschreven,
to gevende noch plychtich syn scholen; dar yegen de vormunder ge-
secht, dat se nicht gelavet, weren ock nicht schuldych, bestunden sust wol
der vormunderschap etc., na wyderem der parte vorgevende . .. aff-
seggen laten:
Nadem de antwordeslude der frouwen vormunder syn und se na ver-
möge der Stadt boke an und aver der verdracht gewesen, so moten se
sodane schulde uth der frouwen guder to entrichtinge des testamentes
gelden und betalen.
Jussu consulatus. Mercurij 24. Oktobris.
NStB 1520 Undecim milium virginum.
1520 Okt. 26
774. Gelöbnisschuld. Vollkommene Klage.
(aus Travemünde)
De Ersame Radt to Lübeck hefft twuschen Jochym Bockholten vagede
to Travemünde anclegern eyns und Heyne Bolbrugge wonaftych to Tra-
vemunde antwordesmans anderdeyls, eyns ordelshalven van Trave-
münde vor se geschulden, van wegen eynes gelöstes so he eme gedan
scholde hebben, des de antwordesman nycht bestunt, na wyderem der
parte vorgevende ... affseggen laten:
Nachdem de antwordesman nicht besteyt, so moth de ancleger eme an-
spreken mit vullekamener clage, dat ys mit tugen oder edeshant.
Jussu consulatus. Veneris 26. Oktobris.
NStB 1520 undecim milium virginum.
410

1520 Okt. 26
775. Gesellschaftsschuld. Anteilige Zahlung. Befreiungsanspruch
der Gesellschafter gegeneinander.
De Ersame Radt to Lübeck hefft twuschen Bernt Barsdowen anclegern
eyns und Helmeke Snider borger to Luneborch antwordesmans ander-
deyls, van wegen viffhundert und twyntych marck hovetstols myt der
vorseten renthe, so de antwordesman vor syn anpart nach vermöge segel
und breve schuldych ys to entrichtende, wo se syck an beyden parten vor
dussem boke Anno achteyn Conversionis Pauli yn eyner sehnst, angande:
Helmich Snider etc., vorsecht und verplychtyget hebben, dar van de
gantze hovetsumme op teynhunnert vertich marck lub., so se to behoff
erer beider selschap upgenamen, beloppet, dewyl denne de ancleger
syn anpart namptlich vyffhundert und twintich marck lub. alrede ent-
richtet und se syck samptlik und sunderlicke vorwillekort, begerde de
ancleger den antwordesman antoholdende, he sodane vyffhundert und
twintych marck gelich eme ock entrychten möge, ene deshalven schade-
los to holdende, dar yegen gesecht, dat se undermalckander eine reken-
scliap hedden, und so de besychtet, scholde syck ervunden, dat Helmeke
by Bernde noch worde to achtern synde, so dat eme van den vyffhundert
twyntich mareken nicht vele tolopen scholde, begerende twe heren des
Rades by de rekenschap to fugende, na wyderem der parte vorgevende
.. . affseggen laten:
Nachdem de ancleger und antwordesman semptlick de angetagen summe
geldes upgenamen, ock se syck semptlick vor der Stadt bock hebben ver-
willekort, und Bernt syn anpart betalt, so moth Helmich syn deill . . .
ock betalen; der rekenschap halven vurder annthen hefft eyn Ersame
Radt dar by gefuget de ersame her Henrick Gruter und her Kort Sche-
penstede radtmanne to Lübeck, umme de weder to besichtygende und to
clarende.
Jussu consulatus. Veneris 26. Oktobris.
NStB 1520 Undecim milium virginum.
1520 Okt. 26
776. Erbschaftsanspruch. Inventarisierungspflicht des
Erbschaftsbesitzers. Wette.
De Ersame Radt to Lübeck hefft twuschen Hermari Plotzenn ancle-
gern eyns und Martenn Vycken, syner husfrouwen halven Elseke Nige-
mans, antwordesmans anderdeyls, van wegen der nagelaten guder zely-
gen Barbaren Hohusen, so dem ancleger unlängst van dem Ersamen
411

Rade als den negesten und rechten erven togedelet, welche de antwor-
desman by syck hedde, begerende en und syne husfrouwe antoholdende,
dat se eme alle de guder grot und kleyn wo se gewest weren mögen
hantreken, dar se op gesecht, dat se averbadych alle de guder, de se van
wegen des Ersamen Rades delunge .. -1) genoch to doen, averst de an-
cleger were mit densulven guderen nicht gesadyget, wolde mer hebben
dan se entfangenn, war up de ancleger replicert, dat de antwordesman
byllyck sodane guder ym annbegynne der entfangynge solde hebben
myt rechte beschryven laten, na widerem der parte vorgevende .. . aff-
seggen laten:
Nachdem de beclageten na doder hant de guder nycht beschreven, so
mach datsulve ane gebroke nycht gesehen syn, dan moten dat vor dem
wedde affwedden. Avers so se averbadych, dat yennige wes se entfan-
gen van syck to gevende, so moth de ancleger datsulve annemen; konde
he denne dar enbaven bewisen, dat de antwordeslude mer entfangen,
dar scholde ydt vurder umme gaen wo recht were.
Jussu consulatus. [Veneris 26. Oktobris.]
NStB 1520 Simonis et Jude.
1520 Nov. 1
777. Erbrecht. Halbschwestertochter und Vatervollbruders-
kinder.
(aus Stralsund]
De Ersame Radt to Lübeck hefft twuschen Amt Tollmann als vormun-
der Katherine Wiltfanges anclegern eyns und Hans Kiementen als vul-
machtigem Hans und Klawes gebrodern de Bomgarden genannt ant-
wordesmans anderdeils, eines ordels halven vam Stralessunde vor se
geschulden, des versterves halven seligen Jochim Bomgarden, to wel-
cken nagelaten gudem berorte frouwe als des verstorven mans halff
suster dochter de negeste to wesende vermeynde, wo er de Ersame
Radt tom Stralessunde ym rechte togevunden, dar wedder de antwordes-
man gesecht, dat gemelte Hans und Klawes Bomgarden als des verstor-
ven mannes vader vulle broder kynder to dem gude de negesten und
nemant neger were und bedunckeden der halvensuster dochter vorto-
gande etc., na widerem der parte vorgevende ... affseggenn laten, ok
na flitiger vorlesunge des ordelsbreves:
*) Es fehlt eine Zeile, etwa des Inhalts: „.. . van sick geven scholden, dem
ancleger to hantreken und des Rades sententie ..."
412

Dat eyn Ersame Radt to Lübeck confirmert des rades sentencie tom
Stralessunde.
Jussu consulatus. 1. Novembris.
NStB 1520 Omnium sanctorum.
1520 Nov. 14
??8. Erbgüterstreit. Geburtszeugnis. Zeugenschüttung.
Zulässigkeit.
(aus Stralsund)
De Ersame Radt to Lübeck hefft eynes ordels halven von dem Ersa-
men Rade tom Stralessunde vor se geschulden twuschen heren Hinrick
Swartenn radtmanne darsulvest und synen medesakesverwanten, Jo-
chym, Symon und Mauris Swarten anclegern eyns, und Herman Meyer
als vormunder und vullmechtiger syner mitvormunder seligen Gert
Styges nagelaten wedewen antwordesluden anderdeyls, van wegen eyner
deylinge genanten Ersamen Rades tom Stralessunde, ludende: De wyle
de sake erfflicke und erffgude belangede, so solde eyn yder wo wantlyck
syne bort tugen und kamen yn dat erve wo recht were, de ock vam Er-
samen Rade to Lübeck confirmert und bevestyget, der syck de ancleger
sede genoch gedan to hebbende, syne tuge wo recht gefort, der doch
schuttynge togelaten, stellende to erkentenysse, de wile de tuge umbe-
ruchtede frame lüde unde wo recht geforet, nicht to rugge gestellet oder
geschüttet werden scholden etc., dar entegen de antwordesman hefft
seggen laten, dat de tugevoringe nicht rechtlop gesehen, und vort eynen
vorsegelden vullmachts breff, dar ynne Herman baven berort van synen
mitvormundern gemechtyget, ock eynen ordel breff des berorten Ersa-
men Rades tom Stralessunde, daryn de affsproke aldus ludende: Dat
als de Radt eyne tuchenysse wo recht und wontlyck to donde konde
lyden, so lethe ock eyn Radt gesehen sodane tuchnisse offt tuge wo recht
to schütten, dar furder umme to gande wo recht etc., lesen laten, na
widerem der parte ... wedderrede, lesinge und flitiger verhoringe ge-
dachter breve, ynsage, besprake und rypem rade des velgenanten Ersa-
men Rades tom Stralessunde sententie und affsproke bestediget und
bevestiget.
Jussu consulatus. Mercurij 14. Novembris.
NStB 1520 Martini.
413

1520 Nov. 14
??9. Eigentumsstreit. Kein Anspruch auf Ersatz wertsteigender
Arbeiten am Hause. Nagelfest.
(aus Travemünde)
De Ersame Radt to Lübeck hefft eines ordelshalven van Travemünde
vor se geschulden tusken Thewes Petzken anclegern eyns und Hanse
Vesper antwordesmanne anderdeyls, van wegen etlickes buwetes und
tymmerynge eynes huses to Travemünde, eme van genanten Ersamen
Rade äff und dem antwordesmanne toerkant, belopende tom vorläge
und gelde eynhundert tweeunddruttych marck na besichtinge der war-
dere lüde etc., stellende to erkantenysse, de antwordesman scholde schul-
dych und plychtych syn, eme sodane uthgelechte gelt to entrichten und
to betalen etc., dar entegen de antwordesman seggen laten, de wyle he
vam Ersamen Rade wo recht yn dat hus gewiset und dem ancleger to
buwende nicht geheten oder bevalen, he eme wider to dem uthgelech-
ten gelde und buwete nicht schuldych were to antworden, na wyderem
der parte vorgevende .. . äff seggen laten:
Nadem de sake so verne ynt recht gekamen und dem antwordesmanne
dat hus togedelet, so ys he dem ancleger to gedanen buwete nicht plich-
tich to antworden; hedde averst de ancleger ychtes wes yn dem huse,
dat nicht nagelfast were, dat eme tobehorende, mochte he dar uth
nemen.
Jussu consulatus. Actum ut supra [Mercurij 14. Novembris].
NStB 1520 Martini.
1520 Nov. 14
780. Eideshand.
(aus Rostock)
De Ersame Radt to Lübeck hefft eines ordelshalven van dem Ersa-
men Rade to Rostock vor se geschulden tuschen Laurens Wylmes to
Lübeck anclegern eyns und Bernde Broker to Rostock borgern antwor-
desmans anderdels, van wegen eyner ansprake myt edeshandt, so de
ancleger den antwordesman vor genanten Ersamen Rade to Rostock
op etlicke artickell, so yn einem ordelbreve dessulven Ersamen Rades,
den de ancleger do vort leth lesen, beschuldyget, und dar entegen de
antwordesman na lüde dessulven ordelsbreves syck beduncken leth unde
stellede to rechtes erkantenisse, he tor edeshandt nicht schuldych were
to antworden etc., na widerem der parte vorgevende .. . und flytiger
414

verhoringe genanten ordelbreves unnd des vylgenanten Rades to Rostode
delynge aldus ludende:
Nadem Laurens Wylmes als eyn ancleger Bernde Broker mit der edes-
handt besdiuldyget hefft, so moth edes hant edes handt losen, und ga
darumme furder wo recht ys, mit rypem rade des Rades to Rostode aff-
sproke und sentencie confirmert und bevestyget.
Jussu consulatus. [Mercurij 14. Novembris].
NStB 1520 Martini.
1520 Nov. 15
781. Testamentarien des Gläubigers als Konkursgläubiger
am Schuldnernachlaß.
De Ersame Radt to Lubede hefft twusdien Hans Mewes, Hans Gro-
ten und Jacop Pleisen als testamentarien seligen Hans Pleysen am eynen,
Hinricke Kasell, Herman Haveman und Clawes Reppenhagen als vull-
meditygern der gemeynen schuldener so by zeligen Klawes Bamer to
achter schole syn antwordesluden anderdels, van wegen etlycher schulde
so berorte testamentarii zeligen Hans Pleysen halven by zeligen Klawes
Bammer syck nastellich vormeynden und begerden se togelaten modi-
ten werden sodane ere schulde to bewysende, welche gemelte vull-
mechtiger nicht wolden gestaden, na widerem der parte vorgevende,
clage . . . affseggen laten:
Dat Hans Mewes sampt denn anderen synen myt testamentarien de
schuldt woll bewisen mögen, idt ga vurder umme de guder zeligen Kla-
wes Bammers wo recht ys.
Jussu consulatus. [15. Novembris].
NStB Brictij confessoris.
1520 Nov. 15
782. Senkgrube. Nachbarrecht. Gemeines Beste. Verbot
der Anlage.
De Ersame Radt to Lübeck twuschen Evert van dem Buske, Emunt
Wylmessen, Laurens Klynkebyle, Hans Mewes und Tonnies Eppyng
sampt anderenn benaberden anclegern eyns und Hans Lyndeman ant-
wordesmans anderdeyls, eyner kule halven so he yn synem have by den
water roren de dat water yn de sode drecht scholde hebben graven la-
ten, dar he syn asyment wolde ynlopen laten, welchs wedder dat gemene
beste scholde doen reken, dar op die soetmeister de dar by gewesen und
415

dat besichtiget, begerden to verhörende, de dar yegenwardych darumme
gefraget und ere witlicheit gesecht, dat yn warheit sodane kule den
watertunnen oder roren schetlick weren und mer argers dar van to be-
fruchtende, so dat nicht affgestellet, dar yegen vam antwordesmanne
angetagen, dat he solcheynt uth frigheit gedan, wo he yn der Stadt boke
begrepen sede etc., na widerem der parte vorgevende ... affseggen
laten:
Nachdem de soetmeyster yngebracht hebben, dat sodane grove baven
gewonte gegraven und der statt water trummen schedelick syn, so mot
he de kule wedderto vullen und syn asyment buten der Stadt mure gelydi
andern borgern bryngen laten; wo dat nycht geschege und vurder clage
dar van qweme, wolde eyn Erbar Radt dat ernstlycke straffen.
Jussu consulatus. [15. Novembris].
NStB 1520 Brictij confessoris.
1520 Nov. 16
783. Geldschuld. Beweislast für Höhe der Teilzahlung.
Eideshand.
(aus dem Niedergericht)
De Ersame Radt to Lübeck hefft twuschen Jacop Vagel anclegeren
eyns und Wedderholt Bertram antwordesmans anderdeyls, eins ordels-
halven uth dem neddersten rechte vor se geschulden, van wegen vyff-
undsestych gülden, so he syck by dem antwordesman to achtern sede,
dat he eme to edeshant gelecht, dar wedder gesecht, dat he einen kasett
van eme genomen unde eme achteyn guldenn dar de ancleger doch
nycht mer dan drutteyn gefurdert, dar vor gegeven, dat averige bestundt
he nicht, na widerem der parte vorgevende . . . affseggen laten:
Wo woll Jacop Vagel eyn ancleger ys unde nademe de antwordesmann
angetagen, dat he dar op betalt hedde,, wes denne de antwordesman
konde bewisen dat he darop betalt hedde, des mochte he geneten, und
van wegen desienygen wes he nicht besteit, dar van moth he edes handt
mit edes hant losen.
Jussu consulatus. [16. Novembris].
NStB 1520 Brictii confessoris.
416

1520 Nov. 16
784. Zum Nachlaß gehörige Forderungen nicht tote Hand.
De Ersame Radt hefft twuschen Baltazar Wyneken als under gesette-
der vulmechtyger der gemeynen schuldener zelygen Herman Wreden
anclegern eyns und Wybke Rügen antwordesfrawen anderdeyls, van
wegen verunddruttych marck, so selige Herman Wrede na vermöge synes
rekensbokes by gedachter frouwen to achtern, dar wedder se seggen
leth, wes men na doder hant wo recht bewisen konde, moste se laten
gesehen, na widerem der parte vorgevende . .. äff seggen laten:
Dewil de frouwe de angespraken wert noch ym levende, so ys nicht noth
na doder hant to bewisen, dan moten se anspreken mit vullekamener
clage, dat ys tuge oder edes handt.
Jussu consulatus. [16. Novembris].
NStB 1520 Brictij confessoris.
1520 Nov. 19
785. Vorsprakenlohn. Gottespfennig. Selbstvertretung der
Partei.
De Ersame Radt to Lübeck hefft twuschen Detmer Swarten anclegern
eyns, Hans van Norden, Karstenn Schröder und Hans Klawesen antwor-
desluden anderdeyls, ythlicher tosage halven so he wedder se vermeinde
to hebbende darumme, dat se ene angespraken und begadespennyget
ere wort te holdende, dar de antwordeslude yegen gesecht, dat se dem
ancleger ses Schillinge gegeven, averst hedden ere wort soilvest ge-
fort, verhapeden deshalven eme nicht wider plychtich to synde etc., na
widerem der parte vorgevende .. . äff seggen laten:
Nachdem de antwordeslude yn erer saken ere wordt sulvest gevort, so
synt se dem ancleger derhalven nicht plychtich oder schuldych.
Jussu consulatus. [19. Novembris].
NStB 1520 Brictij confessoris.
27	417

1520 Nov. 23
786. Heringskauf. Vertragswidrige Lieferung. Beweis der Güte.
(aus dem Niedergericht)
De Ersame Radt to Lübeck hefft twuschenn Peter Stalen anclegern
eyns und Karstenn Veitmann antwordesmans anderdels eyns ordels-
halven uth dem nedderstenn rechte vor se geschulden, van wegen twier
last und vyff tunne heringe, so he van dem antwordesmanne to Valster-
bode de last vor verundtwintygsten halven gülden gekofft, de he ome
ock darsulvest betalt, bevunde averst de ancleger dat de hering nicht
so gudt were, wo eme sdiolde syn gelavet, dar de antwordesman wedder
up seggen leth, dat he dem ancleger sodanen heringk vorkofft und dar-
sulvest op Valsterbode wo gewontlick gelevert und were eme ock betalt,
verhapende dat ydt ock dar by blyven scholde etc., na widerem der
parte vorgevende . . . und rypem rade äff seggen laten:
Wo woll Carsten Veltman eyn antwordesman ys, dennoch kan he bewi-
sen, dat he sodanen hering so he dem ancleger up Valsterboden verkofft
wo dar gewontlick gelevert hedde, so moste ydt dar by blyven.
Jussu consulatus. [23. Novembris].
NStB 1520 Presentationis Marie.
1520 Nov. 26
787. Urteilsschuld. Erfülungspflicht. Pfand.
De Ersame Radt to Lübeck hefft twuschen Herman Bremer, Peter
Bokebynder und Hans Schulten als testamentarii izelige Jaoop Wulsdien
anclegern eyns, Bartolt Frederickes und Jacop Jackenstyker als vormun-
dern Gertrut Berchmans antwordessluden anderdeyls, eynhundert und
achtentych marck halven, so se by en to achtern vormeynen, de den
anclegern hyrbevorn yn eyner schryft yn dussem boke dussulven yars
undecim milium virgin., angande: De Ersame Radt to Lübeck etc1), al-
rede togedeylt, wo hyr gelesen, dar yegen de antwordeslude angetagen,
dat se den anclegern eyn hus vor eyn pandt gebaden, averst wolden dat
nicht annemen, na wyderem der parte vorgevende . . . äff seggen laten:
Als eyn Ersame Radt vormals gedelet hefft, so deylt de noch. Nachdem
 Vgl. oben Nr. 773.
418

de antwordeslude der frouwen vormunder synt, so moten se sodane hun-
dert und tachtentych marck den anclegern betalen oder eren willen
maken, dar se mede to freden synt.
Jussu consulatus. [26. Novembris].
NStB 1520 Cecilie virginis.
1520 Nov. 28
788. Verpfändung der redesten Güter in der Zeit der Schuld-
nerflucht. Ungültigkeit.
(aus Mölln)
De Ersame Radt to Lübeck hefft tuschen Lucas Tydeman anclegern
eyns und Reymer Scheffert anderdeyls, van wegen eyns ordels vam Rade
to Molln vor se geschulden, eyner verpandinge halven, so gedachte Rey-
mer Scheffert und syn husfrowe vor twehundert seventeyn marck ge-
dachten Lucase vor ethlichen des Rades to Moln vorordenten ledtmaten
gedan solde hebben lüde eyner cedulen, dar ynne de redesten guder
bestemmet, de de ancleger vor genanten Ersamen Rade ock leth lesen,
stellende tho rechtes erkantenysse, he neger were by synen panden tho
blyvende denn van emande dar van gedrenget to werden, dar vurder
ock ethlyche radespersonen van Moln nomptlyck Hans Brandt, Clawes
Bruggeman, Bartold Lorer und Hans Wytte vor genannten Ersamen
Rade to rychtlyker furderynge des anclegers upgehoret und sodane ver-
pandynge und guder beschry vynge gesehen towesen togestan und bekant
etc., dar entegen van wegen gemener schuldener gesecht, dat de an-
cleger na gemeynter verpandynge mede besathe gedan hadde, stellende
ock deshalven to des Rades erkantenysse, nadem de ancleger mede
bosate gedan, de verpandynge den gemeynen schuldenern nycht scholde
tho verfange wesen etc., na wyderem der parte vorgevende ... affseg-
gen laten:
Konen de gemeynen schuldener wo recht bewysenn dat Reymer Scheffel
de tydt der verpandynge wyckhaftych gewesen, so ys de vorpandynge
on tho vorfange van gener werde; idt ga furder darumme wo recht ys.
Jussu consulatus. [28. Novembris].
NStB 1520 Catherine virginis.

27'

419

1520 Nov. 28
?89. Erd- und nagelfester Wandrahmen. Bestandteil des
Hauses. Untrennbarkeit.
De Ersame Radt to Lübeck hefft twuschen Hans Quante ancleger
eyns und Hans Bekeler antworder anderdeyls, van wegen eyns wantra-
men, den de ancleger yn eynen huse yn Sunte Johans straten belegen, dar
he tor hure etwan yn gewonet, durch sick van Franciscus Palborne gekof st
hedde, begerende derhalven eme de betalt mochte werden, dar de
antwordesman yegen sede, dat de wantrame twyntych yar langk yn dem
huse gewesst, er de ancleger yn dat hus tor hure gekamen, und dewyl
de sulvyge rame erdt vast und nagelvast were, verhapede he darby to
blyvende, wo ock vormals eme vam Ersamen Rade thogedeylt nach
vermöge eyner schryfft yn dussem boke Anno negenteyne Calixti, an-
gande: De Ersame Radt etc., geschreven, und vermeynende dem an-
cleger deshalven nycht schuldych to synde, na wyderem der parte vor-
gevende . . . affseggen laten:
Als eyn Ersame Radt vormals gedeylt hefft, so delet he noch. Nadem de
wantramen ertvast und nagelvast ys, so moth he by dem huse blyven,
und de andtwordesmann ys dem ancleger nycht plychtych wyder dar up
to antworden.
Jussu consulatus. [28. Novembris].
NStB 1520 Catherine virginis.
1520 Dez. 1
790. Zeugenbeweis. Benennung und Bedachdingen.
De Ersame Radt to Lübeck hefft twuschen Karstyneken van der Hoven
anclegerynnen eyns und Baltazar Wyneken antwordesmanne anderdeyls,
deshalven dat se ytliche vormeynte tuge begerde to verhörende, dar
yegen de antwordesman gesecht, so se wes tugen wolden, scholde se
ersten ere tuge na lubeschem rechte nomen und dachdyngen, dar se
dechte mede to wynnende und to verlesende, stellende dat to erkannte-
nysse etc., na wyderem der parte vorgevende . . . affseggen laten:
Wyl de anclegerinne wes tugen, so mot se na vormoge lubeschen rechtes
ere tuge nomen unde dachdyngen, dar se mede dencket to wynnen unde
to vorlesen.
Jussu consulatus. [1. Decembris].
NStB 1520 Conceptionis Marie.
420

1520 Dez. 9
791. Versprochener Brautschatz. Passivlegitimation. Unrechte
Forderung nach eigenmächtiger Besitznahme.
De Ersame Radt to Lübeck hefft twuschen Luder Reysen ancleger
eyns und Hans van Norten, Hans Ciawesen und Karsten Schrader ant-
wordesluden anderdeyls, van wegen drudde halffhundert marck lub.
unde des eygendomes eynes huses, so eme mit syner husfrowen Mag-
dalena qwidt und frig gelavet scholde syn yn bywesende der antwordes-
lude als berorten syner husfrouwen verwanten frunden, de eme ode
vertrostinge gedan sodane hus und gelt to entrichtende, dar yegen ge-
secht, dat de ancleger syner frouwen moder umme den brutschat ange-
spraken, hedde ock dat hus ane ere wethen und willen befaren und yn
nachtslapender tydt wedderumme dar uth gefaren und syck der anderen
guder under matet, de he noch yn syner hebbenden were hedde etc., na
widerem der parte vorgevende . . . affseggen laten:
Konen de antwordeslude wo recht ys bewisen, dat de ancleger syner
husfrowen moder umb den brutschat hedde manen laten und de anderen
guder yn syner hebbenden were hedde, so weren de antwordeslude nicht
plichtich wider dar tho to antworden.
Jussu consulatus. [9. Decembris].
NStB 1520 Lutie virginis.
1520 Dez. 13
792. Empfang von Erbgut über den beschworenen Braut-
schatz hinaus. Beweis. Herausgabe.
De Ersame Radt to Lübeck hefft twuschen Jacop Supell anclegern
eyns und Anneken selygen Albert Bussen nagelaten ytzundes Gert Elers
getruwet hebbende antwordesfrowen anderdeyls, van wegen ethlyker
guder yn eyner sehnst, so de ancleger leth lesen, bestempt, als de ant-
wordesfrowe baven oren beswarnen brutschat entfangen scholde heb-
ben, dartho de ancleger van wegen syner husfrouwen vermeynde neger
tho wesende gerechtyget und de antwordesfrouwe to antworden schul-
dych etc., dar entegen de antwordesfrouwe leth lesen de schrifte yn
dyt sulve bock, eyne anno elven, anhevende: Anneke zelygen Albert
Bussen etc, de ander Anno etc. twelve Letare, anhevende: De Ersame
Radt, und de drudde Anno twelve Iudica, anhevende: De Ersame Radt
etc, geschreven, und furder seggen laten, se dem ancleger syner ansprake
nycht bestünde, stellende to erkenntnysse, se ock wyder dar to tho ant-
421

worden nycht plychtich; und hefft vort de sulve Anneke to eschynge eres
laten:
Wo woll Anneke eyn antwordesfrowe ys, will se dennoch or recht dar
to doen, dat se der guder dar umme se angespraken nycht genaten, de
ock nicht entfangen, des mach se genethen und ys furder dar tho to ant-
worden nycht plychtich, und hefft vort de sulve Anneke to eschynge eres
wedderdeyls ere rechter hant op ere luchteren brüst leggende to Gade
und den hilligen rechtes gestavedes edes gesecht und geswaren, dat se
der guder dar umme se angelangt baven eren brutschat nycht genaten,
de ock nicht entfangen sunder geverde.
Jussu consulatus. [13. Decembris].
NStB 1520 Lutie Virginis.
1520 Dez. 13
793. Beleidigung. Leugnen. Buchung. Rechnungslegung.
De Ersame Radt to Lübeck hefft twuschen Balzer Knutzen van Ar-
husen anclegern eyns und Andreas Wegener antwordesmans anderdeyls,
deshalven dat Andreas ene vor eynen deff scholde hebben geschulden
und em togelecht, dat he eme ver ossen und anderhalff last soltes scholde
hebben gestalen, welchs wedder syn gude geruchte dede reken etc., dar
de antwordesman yegen sede, dat he mit dem ancleger rekenschap hedde
uthstande und were by eme noch to achtern, averst dat he den ancleger
vor eynen deff scholde hebben geschulden, were erdychtet, hedde eme
sulscheint nicht togelecht, na widerem der parte vorgevende. .. affseggen
laten:
Dewyll de antwordesman dat beneynde, dat he den ancleger vor einen
deff also geschulden scholde hebben, hedde eyn Ersame Radt sodane
bekantenisse des antwordesmans also yn dyt bock to schreyvende beva-
len und scholde dar furder umme gaen wo recht ys; der rekenschap hal-
ven synt se by de Ersamen heren Hinrick Gruther und hem Kordt Sche-
pensteden to verlyke gewyset.
Jussu consulatus. [13. Decembris].
NStB 1520 Lutie virginis.
422

1520 Dez. 14
794.	Brautschatzforderung. Ausreichende Vertretungsmacht
zweier von mehreren Testamentarien.
De Ersame Radt to Lübeck hefft twuschen Jacop Karstens anclegern
eyns, Hans van Loe und Lutken up der Heyde als testamentarien seli-
gen Herman Ernstes antwordesluden anderdeyls, des brutschattes hal-
ven, so eme myt syner zeligen husfrowen Anneken nemptlycke seven-
tych marck lub. yarlikes geldes, gelavet, de he sick dewyl he myt beror-
ter syner frouwen seligen beervet begerde to toschryvende, dar se gegen
seden, der testamentarien nicht mer dann twe yegenwardich und dat
Dyrick Holsker ore medetestamentarius myt kranckheit befallen were,
hedden ock mit dem ancleger noch rekenschap uthstande, na widerem
der parte vorgevende ... affseggen laten:
Nachdem der testamentarien twe synt, so moten se dem ancleger sodane
seventich yerliche lübsche marck brutschattes toschriven laten; der re-
kenschap halven, so se mit dem ancleger vermeynen to hebben, dar
scholde ydt furder umme gaen wo recht ys.
Jussu consulatus. [14. Decembris].
NStB 1520 Lutie virginis.
1520 Dez. 14
795.	Urteilserfüllung. Erbenhaftung. Eideshand. Forderung
nach toter Hand.
De Ersame Radt to Lübeck hefft twuschen Metke Schulten yn namen
eres mannes Klawes Schulten anclegerinnen eyns, meister Peter Las-
suren und Hans Koken als vormundern selygen Dyrick Toteisteden kyn-
deren antwordesluden anderdeyls, deshalven dat se begerde des Ersamen
Rades deylinge yn dutsulve bock dussulven yares Mauritij geschreven,
angande: De Ersame Radt, genoch to geschende, vormeldende dat de ant-
wordeslude edeshant mit edeshant losen scholden, dar yegen gesecht, dat
sevan der schult darumme se angespraken nycht wüsten, ock offt de schult
betalt oder nicht betalt were geyn wethent hedden und voleden sich be-
swert edes hant dar vor to donde, na widerem der parte vorgevende .. .
affseggen laten:
Nachdem de antwordeslude nicht genegt, des Rades deilinge genoch to
donde, so moten se dem ancleger gelden und betalen.
Jussu consulatus. [14. Decembris].
NStB 1520 Lutie virginis.
423

1521 Januar 8.
796. Erbschaftsanspruch. Ungenügende Auslieferung. Leugnung.
Vollkommene Klage.
De ersame Radt to Lübeck hefft twyschen Hermen Plotsen ancleger
eyns und Märten Vukken antwordesmans anders dels, van wegen erff-
schichtinge ßo de antwordesman syner husfrowen und orer kynder hal-
ven van Nigeman orheme ersteme manne gebaren na vormoge des Er-
samen Rades voriger delinge to donde plichtich were, und wowol et-
liche guder entfangen, scholde dennoch vilemer deme antwordesman
underslagen werden, dar vor he ock boschet bogherde etc., dar de ant-
wordesman yegen seggen leth, dat se deme ancleger dat yenne, wes der
zelygen frowen to queme, gantz und deger entrichtet und also des Er-
samen Rades delinge genoch gedan, und bestunden nicht, dat se deshal-
ven mher by syck hedden, und so de ancleger des nicht geseedigeth, vor,
hapende he plychtich syn scholde se myt vullenkamer clage antospre-
kende etc., na wyderem der parte vorgevende . . . äff seggen laten:
Nachdeme de antwordesman nicht bosteyt, dat se mer entfangen hebben
dan se van sick geleverth, so moth de ancleger ohme anspreken myt vul-
lenkamener clage, dat ys myt tugen edder edeshanth.
Jussu consulatus. Actum ut supra [8. Januarii].
NStB 1521 Anthonij confessoris.
1521 Januar 8.
797. Ausgelöste Rente. Tilgungsanspruch. Keine Zurück-
behaltung wegen anderer Forderungen.
De Ersame Radt to Lübeck hefft twyschen Hans Wulffen anclegem
eyns, Tonnies Eppinck und Simon Orth alsse testamentarien zeligen Hans
Eppinges so se seden antwordesluden andersdels, deshalven dat se
deme ancleger de rente de he doch myt deme hovetstole gantzlich uth-
geloßet und betaleth nicht wolden deigen laten, dar yegen de antwor-
deslude gesecht, dat se yn selygem Hans Eppinges boke befunden, dat
de ancleger ohme teyn marck schuldich gebleven, bogerden de bovorn to
entrichten, na wyderem der parte vorgevende ... äff seggen laten:
Kan de antwordesman bewysen dat he deme antwordesman den hovet-
stol myt der rente uthgeloßet und entrichtet hedde, so moste he ohme de
rente deigen laten. Wes he denne wedderumme yegen ohme der teyn
424

marck halven edder susts vormende to hebbende, dar scholde ydt wyder
umme gan wo recht were.
Jussu consulatus. Actum ut supra [8. Januarij].
NStB 1521 Antonii confessoris.
1521 Jan. 8.
798. Vorwurf der Klage mit geistlichem Gericht. Appellation.
Kommissarien.
De ersame Radt tho Lübeck hefft twyschen Jochim Rügen uth Veme-
ren anclegers eyns und Hinrich Koller antwordesman andersdels, des-
halven dat he van gedachtem Hinricke myt geystlykem gerichte over-
gevallen und angelanget worde, dar doch de sake etlykes kornes halven
vor den kemereren und gemenen geswaren des landes Vemeren mith
rechte nach vermöge getogeder und gelesener Hinrick Kollers vulmadit
und eynes ordelsbreves gemelter kemerer etc. angevangen und ghentz-
lick affgerichtet were, verhapende de appellation scholde nicht stede
hebben und vurder nicht plichtich to synde wyder dar to to antworden,
dar yegen de antwordesman gesecht, dat wowol syne vulmechtiger dar
tor stede gewest des rechtes to wachtende, so were he doch dorch oren
affsproke beswart worden, worume he an koninclicke Majt. to Denne-
marcken geappellert und syne konincklicke Majt. umme commissarien an-
gevallen, de he kriges und orluges halven nicht hedde konen erholden,
dan were dar dorch to pavvestlyker Commissarien alßo gedrungen und
de ancleger ßyck ock vorwylkorth scholde hebben syn recht dar vor uth
thovoren etc., na wyderem der parte vorgevende ... affseggen laten:
Kan de andtwordesman bewysen, dat he wo recht ys geappelleret hefft,
so madi he syne appellation myt rechte vorvolgen.
Jussu consulatus. Actum ut supra [8 Januarij].
NStB 1521 Antonii confessoris.
1521 Jan. 8.
799. Anerkannte Schuld. Stundungsverlangen. Belieben des
Gläubigers.
De Ersame Radt to Lübeck hefft twyschen Detmar Swarten alse vul-
meditiger Johan van der Beken anclegern eyns, Gherdt Kruduppen
und Mester Peter Lassuren alse vormunderen zeligen Hans Syverdes
kyndern antwordeslude anders dels, eyns terlyng laken halven ßyck up
verhundert myn teyn marck belopen, dar de antwordeslude up ßeden
425

dat ße der schult wol bostunden, overst begerden tydt und fryst beth
Ostern, wolden ßick myddeler tydt myt den anclegern ßo verdragen,
ße ßyck des nicht wyder scholden hefoben to beclagende, welche tydt
de ancleger nicht wolde vorgunnen, na wyderem der parte vorgevende
.. . äffseggen laten:
Nach deme de antwordeslude der schult bestan und de ancleger ohne
tydt und fryst nicht wyllen geven, ßo moten de antwordeslude van deme
ancleger scheden.
Jussu consulatus. 8. Januarij.
NStB 1521 Trium regum.
1521 Jan. 11
800. Fracht. Zahlung nur von erhaltenen Gütern. Verlust aus
höherer Gewalt.
(aus dem Niedergericht)
De ersame Radt tho Lübeck hefft twyschen Vincent Baers cleger eynes
und Tewes Bursfinck andtwordesman andersdels, eynes ordels halven
uth dem neddersten rechte vor se gheschulden, van wegen ethlyker
vracht so genante antwordesmann van guderen, so ehme uth des ancle-
gers schepe to betalen were etc., dar entegen doer den antwordesman
angetagen, dat he uth ghedachten anclegers schepe noch etlyke gudere
beschedentlick ene last ossemundes unde ene last teers missede, stellende
to erkantenisse, de ancleger de ehme to betalen schuldich und plichtich
were, dar jegen de schipper und ancleger replicerde dat he van dem
schepe to Kopenhagen gedrengeth und buten syn willen und wetent
etlyke guder vorrucketh, stellende to erkenntenisse he ohme nicht wider
den anderen, de ock misseden, entrichtinge und betalinge to donde plich-
tich were, na wyderem der parte vorgevinge, clage ... äff seggen laten:
Wes de antwordesman van guderen entfangen, dar van moth he deme
ancleger syne vracht betalende gedrengeth syn und ingetogene guder
ghelick den andern de ock missen solen, und is ehme de ancleger dar van
wider to antworden nicht schuldig.
Jussu consulatus actum Veneris 11. Januarij.
NStB 1521 Trium regum.
426

1521 Jan. 11
801. Verlust der Eidesklage durch Zeugenbenennung.
(aus Travemünde)
De eTsame Radt to Lubedc hefft eynes ordels halven van Trave-
münde vor se ghesdiulden, tusdien Reimer Kranendorp ancleger eynes
und Jakob Gros antwordesman andresdels, van wegen soventeynde-
halve mark und 2 s. lubs. ßo de antwordesman deme anclegern schul-
dich wesen sdiolde, derhalven he one mit edeshant beclaget, dar ente-
gen doer den antwordesman ghesedit, dat he deme ancleger edeshant
to lossenn nicht plichtig, de wyle he tho Travemünde syne tuge yn ge-
ridite genometh und dachdinget dar mede he dachte to winnen edder
to vorlesende, dewyle he ock tugeborstich geworden, mochte sunder
broke nicht gesehen syn, und hefft vort lesen laten einen breff des vage-
des to Travemünde, stellende to erkentenisse, he were deme ancleger
to antworden nicht plichtich, na wyderem der parte vorgevende . ..
affseggen laten:
Na dem de ancleger syne tuge dar mede he dachte to winnen und to
vorlesen benometh und bedachdingeth und syck edeshant nicht gewach-
teth unvorsumeth, so ys he tugeborstich gheworden und de antwordes-
man ohme wyder to antworden nidit plichtich.
Jussu consulatus. Act. ut supra [11. Januarij].
NStB 1521 Trium regum.
1521 Jan. 11.
802. Haftung des Mündels für Rechtsgeschäfte früherer
Vormünder.
De ersame Radt tho Lübeck hefft twyschen Roter van Varen ancleger
eyns und Hermen .. -1) antwordesman anderndels, van wegen en hun-
dert marck lubs., ßo de ancleger des antwordesmans vormunderen Mi-
chel Passowen up eyne bode yn der Wamenstraten orde belegen scholde
ghedan hebben, up dat ohne nemant muchte uththeen na vermoghe
ener scryfft in dat bock anno etc. 7 Misericordias dm. gescreven, dar
gegen de antwordesman gesecht, dat he nicht plichtich were, dar to to
antworden, dewyle syn vormunder und nicht he de dynge also verhan-
delt, na wyderem der parte vorgevende ... affseggen laten:
*) Lüdce.
427

Nach dem de antwordesman de guder yn besittinge hedde und yn schult
und unschult were gegangen, ßo moste he na vermöge der Stadt boke to
ßodanen hundert marken deme ancleger antworden.
Jussu consulatus ut supra [11. Januarij].
NStB 1521 Trium regum.
1521 Jan. 22.
803. Kauf auf Glauben eines Dritten. Markung.
Zahlungspflicht.
(aus dem Niedergericht)
De ersame Radt to Lübeck hefft eynes ordels halven uth dem nedder-
sten rechte vor se geschulden tuschen Hanse Brinkman anclegern eyns
und Clawes Wortman antwordesman andersdels, van wegen ses last
bers, so de ancleger deme antwordesman vorkofft, gelevert und de ant-
wordesman dat sulve gepramet und gemarket hedde, dar van he bota-
linge bogerde, stellende to erkantenisse, de antwordesman sodan ber to
betalende schuldich were, dar entegen van wegen des antwordesmans
gesecht, dath he wol bostunde he etlick ber van deme ancleger gekofft,
dat he ock entfangen und gemarcket und were yrbodich ome ßodans
to betalen, dath ander aver were ohme up loven synes broders Hinrick
Wortmans geleverth, dat he ock also ohme to gude gemarket, stellede
to erkenntenisse, he deme ancleger dar to nicht plichtich were to ant-
worden, na wyderem der parte vorgevende ... affseggen laten:
Kan de ancleger wo recht bewysen dat de antwordesman ßodan ber
entfangen und gemarket, ßo moth he deme anclegere sodans gelden und
botalen, idt were denne, dat de antwordesman bowysen konde de ancle-
gere ome angetogene ber up synes broders loven volgen laten und to
markende gheheten.
Jussu consulatus actumut supra [22. Januarij].
NStB 1521 Anthonij confessoris.
1521 Januar 23.
804. Schoband. Tötung fremden Pferdes. Schadenersatz. Strafe.
(aus dem Niedergericht)
De ersame Radt tho Lübeck hefft eynes ordels halven uth deme ned-
dersten gerichte vor se geschulden tuschen Clemente Stasens ancleger
eyns und Hermen Schulte antwordesman andersdels, etwan fronemester
ytzundes schobant, van wegen eynes perdes deme anclegern so he sede
428

tostendich dat des antwordesmans knechte dott gesteken und genillet
buten syn weten und vulborth, stellende to erkantenisse, gedachte Her-
men ome sodan pert datt ohme yn deme ynkopen veer marck myn 4 s.
gekostet to betalende schuldich were, und mochte sodane sunder broke
nicht gedan hebben, dar entegen de antwordesman seggen laten, dat
sodan pert vorslagen und ohme van eneme manne de frompt ys gewesen
vor 4 s. lubs. vorkofft und he also dar by gevaren, stellen to erkantenisse,
he nicht schuldich edder plichtich deme ancleger dar to to antworden, na
wyderem der parte vorgevende ... äff seggen laten:
Kan de ancleger wo recht bowysen, dat dat angetagene pert syn gewe-
sen, so moth de antwordesman ohme dat sulve vor syne worde wat dat
gekostet gelden und betalen, und mach sodans buten weten und vulborth
des anclegers sunder broke nicht gedan hebben.
Jussu consulatus. 23. Januarij.
NStB 1521 Anthonij confessoris.
1521 Jan. 23.
805. Urteilserfüllung. Weigerung. Zwang. Einreden. Besäte.
Bürgen.
De Ersame Radt tho Lubeck hefft tuschen Metken Schulten in namen
orhes emannes Clawes Schulten anclegerschen eyns, mester Peter Lassur
und Hans Kake alse vormunderen zeligen Diderick Tottelsteden kindern
antwordesluden andersdels, van wegen eyner delinge des genanten
Ersamen Rades in dyt bok Lutie virginis ock gescreven, anhevende:
De Ersame Radt etc., aldus ludende: Na deme de antwordeslude nicht
genegeth weren eyner andern des vylgenanten Ersame Rades delinge alse
edeshanth myt edeshant to losende noch to donde, so musten se deme
ancleger gelden und betalen, dar entegen dorch de antwordeslude ge-
secht, dat up dat genne se angespraken bosate gedan were, stellen to
erkantenisse, dat se deme ancleger, ere sodane bosate los, nicht schul-
dich to antwerden, und hebben sick wyders bowyses ock ethlyker scryffte
dysses bokes beropen, na wyderem der parte vorgevende . .. affseggen
laten:
Na deme de antwordeslude des Rades delinge nicht noch gedan,
so moten se den ancleger bynnen achte dagen gelden und betalen. Wo
deme also nicht geschege, wolde de Radt dar wyder um spreken, und alle
429

bosate muchten borgen geneten; hedden ock de antwordeslude enich
bowys, dat muchten se vorbringen, und solde furder darumme gan wo
recht were.
Jussu consulatus. Actum ut supra [23. Januarij].
NStB 1521 Conversionis Pauli.
1521 Jan. 26
806. Sendegut. Verkauf im Namen des Senders. Haftung des
Reisenden für den Kaufpreis.
De Ersame Radt tho Lübeck hefft twyschen Hans Brunkemann an-
clegern eyns und Everdt Prangen andtwordesmans anderdels, van wegen
etlyker koken so de ancleger deme anthwordesmann na Bergen yn Nor-
wegen, de he ohme to besten scholde vorkopen, hedde gesant, begerde
he ohme de wolde gelden und betalen, de syck up negen mark belopen,
dar yegen de antwordesman gesecht, dat he de koken entfangen, overst
were verkofft yn eine selschop dar beschedentlick bygescreven, dat so-
dane koken Hans Brunkeman toquemen;de sulven lüde muchte de ancle-
ger anspreken, vorhapende he were nicht plichtich, deme ancleger wy-
der dar to to antworden, worup de ancleger replicerde, dat he de lüde
dar he den antwordesman angewyset, nemlich Clawes Gorges und Peter
Husen, angesproken, overst bestunden ohme nichtes entfangen etc.,
na wyderem der parte vorgevende ... affseggen laten:
Nach deme de antwordesman bosteiht, dat he de koken entfangen, so
moth he deme ancleger dar vor antworden; hedde de antwordesman
vortan yemande darumme an to langen, dar schold ydt vurder umme gan
wo recht wer.
Jussu consulatus. Actum ut supra [26. Januarij].
NStB 1521 Conversionis Pauli.
1521 Febr. 23
807. Vollkommene Klage.
De Ersame Radt to Lübeck hefft tuschen mester Hinrick Koler alse
vulmechtiger und procurator Ewald Boldewyn ancleger eyns und Wer-
neken Fressen antwordesmann andern dells, van wegen ethlikes wasses,
nemptlik teyn schippunt und ethlike lispunt, so selige Bartelt Wreden
seligen Carsten Hutterock gedan hebben scholde, dat deme antwordes-
manne scholde bewust syn und de antwordesman ome nicht bestan, na
widerem der parte vorgevende ... affseggen laten:
430

Na deme de antwordesman dem ancleger nidbt besteit, so moth de ancle-
ger ohne anspreken mith ener vullenkamener clage, dat is mith tuge
edder edeshandt.
Jussu consulatus actum ut supra [23. Februarij].
NStB 1521 Mathie apostoli.
1521 Febr. 25
808. Pfändung einer Handelsgesellschaft. Zuschrift an den
Gläubiger.
De Ersame Radt to Lübeck hebben ut ansokent der testamentarien
seligen Jochym Schulten, namentlich Lutken Mantell, Gert van Hagen
und Hanses Schulten, na vorlesinge eyner schrifft in dit sulve bock Anno
1518 Letare geschreven, anhevende: Lutke Mantell, und inbringen des
richtschrivers, dat desulven testamentarien hadden in gerichte pande
upgebaden, namentlick ene selschap Hanse Mower to Bergen in Nor-
wegen na lüde der angetagener schryffte vorkofft und vorpandet und
dar nen toseggent were und konden to orem gelde nicht kamen, ehme
ock ordell und recht gegeven, de testamentarie sick möge an ore pant hol-
den und de geselschap Hans Mover äff und den benampten testamen-
tarien laten to schriven etc., na besprake und ripem rade genante sel-
schop Hans Mover äff und den vilgenanten testamentarien toschriven
heten.
Jussu consulatus actum ut supra [25. Februarij].
NStB 1521 Mathie apostoli.
1521 März 2
809. Wiederaufnahme einer abgerichteten Sache. Abweisung.
De Ersame Radt to Lübeck hefft twischen Ewert Prangen anclegern
eyns und Clawes Gorges antwordesman anderdells, van wegen ethliker
koken, so de ancleger antoch in gedachten Clawes selschap gekamen
weren etc., dar enthegen de anthwordesman leth lesen twe schryfte in
dith sulve bock ock geschreven, de ene anhevende: Sy witllick etc., Le-
tare Jerusalem, de ander Anno 19 Visitationis Marie, anhevende: Sche-
linge etc., stellende to erkantenisse, he were dem ancleger na lüde be-
rorter schryffte wyder to anthworden nicht plichtich, dar enthegen de
431

ancleger gesecht, de koken weren in de selsdhap vor gelesener vordracht
gekamen etc., na wyderem der parte vorgevende . . . affseggen laten:
Dat idt ene geschedene und affgerichtete sake were.
Jussu consulatus. Actum ut supra [Sabbato 2. Martij].
NStB 1521 Reminiscere.
1521 März 2.
810. Kaufpreisklage. Gegenforderungen. Aufrechnung. Wider-
klage. Bürgen.
De Ersame Radt to Lübeck hefft twyschen Fredeken Bredemeyers
anclegerschen eyns und Herbert Stenkamp andtwordesman andersdells,
van wegen verteyn türmen flesches, so de anclegersche Herberdes hus-
frowen und oren knechte gelevert, belopende to sessunddruttich marcken
myn ver Schilling, dar van se betalinge begerde etc., dar enthegen durch
den antwordesman angetagen, dat Hinrick Bredemeyer ome eyne merck-
like summa schuldich, de he vor uth van der frowen hesschede und for-
derde und derhalven borge begert van der frowen to stellende etc., des
de frowe sick also beswerde und beduncken leth, he van or vor hen sche-
den moste, na widerem der parte vorgevende . .. affseggen laten:
Dat de ancleger moth van der frowen scheden und de betalen; hefft he
wider ansprake to ore, dar ga idt furder umme wo recht is; des schall
ome de anclegersche borgen stellen, wes de andtwordesman up ore mith
lubeschem rechte bringen kan.
Jussu consulatus. Actum ut supra [Sabbato 2. Martij].
NStB 1521 Oculi.
1521 März 13.
811. Frauentestament nach liibischem Recht.
(aus Stralsund)
De Ersame Radt to Lübeck hefft eynes ordels halven van eynen Er-
same Rade tom Stralesunde vor se geschulden, twyschen Wolbrecht na-
gelaten wedewen seligen Gert Rennwill vormunder hern Lutken Lan-
gen, Frantzen Wessel und Jochym Poppen und demsulven Jochym als
vulmechtiger der vorscreven syner mithvormunder ancleger eyns, und
Märten Warsage andtwordesmanne andersdells, van wegen ethliches
ervegudes durch affgang und doth des andtwordesmannes zeliger hus-
frowe an de anclegerynne, als der vorstorven broder dochter, darto se
ock de negeste getuget wesen solde, darna genante Jochym yn namen
432

wo baven begerde geborlike erffschichtinge, dar entegen tom ersten
de antwordesman leth lesen enen ordelbreff genanten Ersamen Rades
vom Stralsunde, dar ynne dat testamente genanten Märten Warsage
seligen husfrowen genuchsam und by macht erkant, darnegest dat sulve
testamente stellende to erkenntenisse, sodane testament scholde by
macht und werden bliven, dar entegen de ancleger replicerdt, dat ange-
tagene testament unschicklich und eyn frowen testamente, ock in lube-
schem rechte nicht bostendich, dat ock der frawen broder ynt soste yar
vor or vorstorven, stellende ock to erkenntnisse, dat erve scholde synen
vortgang hebben etc., na widerem der parte vorgevende . .. affseggen
laten:
Dat sodane testament als eyner frowen in der gestalt im Lubeschen
Rechte nicht bestendich, denn machtlos ys; id ga vurder umme dat erve
wo recht.
Jussu consulatus. Actum Mercurij 13. Martij.
NStB 1521 Letare Jerusalem.
1521 März 13
812. Klage aus Schuldbrief. Notwendige Vollmacht.
(aus dem Gastrecht)
De Ersame Radt to Lübeck hefft eynes ordelshalven uth eynem gehe-
geden gasth rechte vor se geschulden, tuschen Panthaleon Smyt ancle-
gern eyns und Hans Rüst, beyde copgesellen, andtwordesman anders
dells, van wegen twyerhundert und tachtentich gülden, so Hinrick Warm-
boke to Rige wanhafftich van Pantaleon entfangen und lüde synes cyro-
graphi edder hantschryfft yn pergament geschreven, ock mit under ange-
druckeden signete bevestiget, de to instendiger forderinge des anclegers
gelesen, up den antwordesman to betalende vorwyset, dat ock de anth-
wordesman hundert gülden dem ersamen hem Hinrick Warmboken radt-
man und kemerer to Lübeck, so deme ancleger in affschlage der helen
summe gerekenth entrichtet und wedderumme betalen ome dat nastande,
als degenne up de genante summe betalinge gedan, vordtan to betalende
plichtich und geholden wesen scholde, dar ock de antwordesmann behelp
soken wolde, he by sick van gedachten Hinricks wegen dar mede he des
Testendes betalinge don konden, nichten hedde, lede he eme to edeshant
etc., dar enthegen de antwordesman leth seggen, he deme ancleger nenes
cirographi edder eniger schult bestünde, denn muchte Hinrick woll merer
summen angeschreven hebben, dar he deme to antworden nicht plichtich,
denn hedde hern Hinricken vorbenampt van wegen Hinrickes synes sons
enhundert sevenundtachtentich mr. 2 s. 5 pf. lub. up rekenschap gege-

28

433

ven, wolde averst Pantaleon ohne worume beschuldigen, muste syn
macht togen, dat ydt denne darumme furder ginge wo recht, na widerem
der parte vorgevende ... affseggen laten:
Na dem de antwordesman dem ancleger nicht besteit, will he denn ichtes
wes van ome manen, so moth he syne vulmacht togen.
Jussu consulatus. Actum ut supra [Mercurij 13. Martij].
NStB 1521 Letare Jerusalem.
1521 März 15.
813. Beschlagnahme verpfändeter Ware zugunsten der Konkurs-
gläubiger. Passivlegitimation.
De Ersame Radt to Lübeck hefft twyschen Cordt Meybom ancle-
gern eyns und Bistern andtwordesman ander dells, eyner vorpan-
dinge halven, so Diderick Bremer zelig deme ancleger lüde eyner
schryfft in dit sulve bock Anno 1520 Divisionis apostolorum ge-
schreven, anhevende: Dirick Bremer etc., de de ancleger leth le-
sen, derhalven he den anthwordesman ethlikes wasses halven, so
genante Dirick sampt anderen gudern, so in zeligen Hans Russen schepe
gewesen und toborgen tokamende und de anthwordesman angetastet
und sick der underwunden, menende und stellende to erkenntenisse,
dat he derhalven schuldich wesen scholde, eme to der summen in ange-
gevener und gelesener schryfft bostemt to antworden und de to beta-
lende scholde vorplichtet syn etc., dar entegen durch den antwordes-
man gesecht, dat he van sodaner vorpandinge nichtes gewesen, den hedde
genante wass to syner und gemener vilgenanten Dirick Bremer schul-
dener beste entfangen und des sick underwunden etc., na widerem der
parte vorgevende .. . affseggen laten:
Wowoll Cordt Bysterne eyn anthwordesman ys, wyll he dennoch syn
recht dar to don, dat he dat angetagene was nicht anders den to syner
und gemener schuldener beste enthfangen und sick des underwunden,
ßo ys he deme ancleger up syne ansprake wider to anthworden nicht
plichtich, denn moth sodan wass tor schuldener beste bliven und ohme
antworden, idt ga furder umme de hovetsake wo recht ys.
Jussu consulatus. Actum ut supra [Veneris 15. Martij].
NStB 1521 Letare.
434

1521 März 20.
814. Besäte. Bürgschaft.
De Ersame Radt to Lübeck hefft tuschen Clawes Schulten und syner
husfrowen anclegern eyns und Hans Kode andtwordesman anderdells,
van wegen eyner delinge genanten Ersamen Rades, dat alle bosate möge
borgen geneten, und Hans scholde den ancleger gelden und betalen,
dar entegen Hans Kode gesecht, wenner de bosate los were, wer he erbo-
didi des Rades delinge noch to donde, denne Clawes Lange dar gegen-
wardidi und bestendich hedde besäte up sostich marck gedan, na wide-
rem der parte vorgevende ... affseggen laten:
Dat wo eyn Ersame Radt vorhen gedelet hefft, delen se noch, dat alle
besäte mögen borgen geneten, und wenner de bosate angetagen, wes
darup mith rechte to bringet vorborget, moth de anthwordesman gelden
und betalen.
Jussu consulatus. Actum ut supra [Mercurij 20. Martij].
NStB 1521 Judica.
1521 März 20.
815. Geldvermächtnis. Angebot eines Hauses an Zahlungsstatt.
Unzulässigkeit.
De Ersame Radt to Lübeck hefft twischen den vormunderen Dorthien
zeligen Hinrick Ludcer van syner nagelaten frawen Elseken dochter na-
mentlidcen Jurgen Visser, Hans Oldenborch und Frederick Snebordi
anclegem eyns und den testamentarien seligen Hinrick Vissers namenth-
lick Hans van der Beke und Hermen Schryver andtwordesluden anders-
dells, van wegen twyer hundert marck geltgyffte, so genanten Dortien
in Hinricks testamente, van genantem Rade by macht erkant, togetekent
und gegeven, dar van de ancleger van den antwordesluden begerden
enthrichtinge etc., dar enthegen de antwordeslude gesecht, se deme
testamente noch to donde erbodich und wüste gene reden guder den
eyn hus in der Penninkstrate bolegen, dar se de junkfrawen in wiseden,
des de ancleger also nicht gesediget etc., na widerem der parte vorge-
vende . .. affseggen laten:
Dat na inholde des testamentes de antwordeslude moten van den ancle-
gern mit redem gelde sdieden.
Jussu consulatus. Actum ut supra [20. Martij].
NStB 1521 Judica.

28*

435

1521 April 1.
816. Brautschatzgelöbnis. Stadtbuch. Vollkommene Klage.
De Ersame Radt to Lübeck hefft twyschen Clawes Bockholte anclegern
eyns und mester Peter Lassur und Hans Tomassen als Vormündern Ta-
leken zeligen Hartmans nagelaten wedewen andtwordesluden andersdels,
van wegen twehundert marck, so de ancleger de andtwordeslude, als
dat se ohme gedachte sumen vor brutschat gelavet und togesecht und dar
ock up betalet, angelanget etc., dar entegen de andtwordeslude leten
seggen ene scryfft in dit sulve bock anno 1511 Virgin, gescreven, anhe-
vende: Mester Peter Lassur, und dar beneffens gesecht, dat se deme
ancleger nicht wyder, mer denn der Stadt bock und gelesene scryfft
mede brachte, bestunden, na wyderem der parte vorgevende . . . affseg-
gen laten:
Na deme de andtwordeslude deme ancleger nicht bestan, so moth he
se anspreken myt ener vullenkamenen clage, dat ys myt tuge edder
edeshant, idt ga denne dar furder umme wo recht ys.
Jussu consulatus. Actum ut supra. [Sabbato 1. Aprilis].
NStB 1521 Judica.
1521 Apr. 1
81?. Untergang eines Prams außerhalb der Pfähle. Verlust der
Ladung. Schadenersatz. Beweis.
De Ersame Radt tho Lübeck hefft tuschen Karsten Kock vor syck,
ock alse vulmechtiger Osewold Wolder van Vemern anclegern eyns, und
Hinrich Blomen anthwordesman andersdels, van wegen ethlicker garsten,
ßo dorch vorsumen des anthwordesmannes scholde vordruncken und
gebleven syn, der wegen de ancleger to rechte stellde, de anthwordes-
man den garsten und geledene schaden to betalen plichtich und schul-
dich wesen scholde, darentegen de anthwordesman leth seggen, dat
buten synen schulden de pram were ghebleven, denn de wyle he noch
up der dupede und buten de palen, were eyn stormwedder upgekomen,
dar dorch genante pram gesunken, stellende tho erkenntnisse, he deme
ancleger dar to to antworden nicht schuldich were etc., na wyderem der
parte vorgevende, clage, rede, wedderrede, insage, na besprake und
rypem rade vor recht affseggen laten:
436

Wowol Hinrick Blome eyn andtwordesman ys, kan he dennoch wo recht
bewysen, dat syn pram stormeshalven buten den palen ghesunken und
ghebleven, ßo ys he to deme schaden nicht plichtich to antworden.
Jussu consulatus. Actum Sabbato 1. Aprilis.
NStB 1521 Judica.
1521 April 1.
818. Leihe. Haftung. Fastelabend.
De Ersame Radt to Lübeck hebben tuschen heim Hinrick Manken
wertlyken prester und domhern to Ratzeborch alse vorwachter etlyker
klenodien und sulversmides, so ehme van Hanse Lunebordi belaveth
to waren, anclegern eyns, und den vormundern zeugen Bartrames Lune-
borges nagelaten wedewen und kyndern namptlyken hem Bertoldt Kerck-
rinck, Gotzh van Wyckeden, Hans Kerckrinck und Hinrick Bollingshusen
andtwordesluden andresdels, van wegen etlyker sulveren halsstucken,
kannen und eynes koppes, so de ancleger Bertrame Luneborch zeligen
to tzyringe syner credentze in upslutinge des vastelavendes anno etc.,
negest vorgangen gelenet, de he noch missede und villichte vorsettet
©dder vorkamen weren und he van Hans Luneborch darumme wurde an-
gelanget, stellende to rechtes erkenntnisse, dat de recesse und hande-
lunge so derhaven im jare negest vorgangen twolffe upgerichtet, und
hefft vort desulve ancleger to betugen densulven contractus mester
Peter Lassur und Cort Krudup orhe wytlichheit dessulven contracts to
seggen als richtliken dar to gefordert vorgebracht, de ock dessulven trac-
tates bestendich, dar entegen de antwordeslude gesecht, se bestunden
ethlyker mate des gelesenen tractates, overst ohne were des koppes nicht
bewust, were ock mede angetagen, den dat gelenede sulver were tom
dele in Hans Luneborges nuth und brukinge gekamen etc., na wyderem
der parte vorgevende ... äff seggen laten:
Kan de ancleger wo recht ys bewysen, dat de angetagene clenodia
Bertram Luneborch zeliger und syner husfrowen vor gebruke sind gele-
net, so moten de andtwordeslude dar to andtworden; konen overst de
andtwordeslude bewysen, dat de clenodia in nutz und framen Hanses
Luneborch gekamen, des mögen se geneten und schal dar ume furder
gan wo recht ys1).
Jussu consulatus. Sabbato 1. Aprilis.
NStB 1521 Judica.
 s. auch Nr. 835.
437

1521 April 2.
819. Frist von 6 Wochen und 3 Tagen zum Gegenbeweis.
(aus dem Niedergericht)
De Ersame Radt to Lübeck hefft eynes ordels halven vor se geschulden
uth deme neddersten rechte tuschen Baltazar Heyneman ancleger eyns
und Gerdruth Tyllmans andtwordesfrouwen andersdels, van wegen ct-
lyker klenodien, so Asmus Brynker van deme ancleger entfangen und in
der andtwordesfrowen nuth und profyt scholde gekamen syn, dar ente-
gen de andtwordesfrowe leth lesen eyne schryfft uth deme richteboke,
dar inne orhe ßos weken und dre daghe syck der anclage myt geborly-
keme bewyse und apenen schyne to entleggen ingerumeth, na wyderem
der parte vorgevende ... affseggen laten:
Dat se der frowe bewys sos weken und dre dage stunden.
Jussu consulatus. Actum ut supra [Mercurij 2. Aprilis].
NStB 1521 Judica.
1521 April 2.
820. Schiffsfracht. Wiederausladung. Halbe Fracht. Über-
wintern. Volle Fracht.
(aus dem Niedergericht)
De Ersame Radt to Lübeck hefft eynes ordels halven uth dem nedder-
sten rechte vor se geschulden tuschen Henninck Valcken anclegeren
eyns und Evert van Holle alse vulmechtigen Carsten Bulsow andtwor-
desman andersdels, van wegen etlyker fracht herkomende van i last ose-
mundes, so ohme van Kersten Bulsowen und syneme gesellen ingesche-
pet, und dewyle de andren umme tegenwyndt upgeschepet ore guder
und de bodeme gebraken und de halve fracht betalet und de andtwor-
desman gedachte last osemundes dar inne over den harvest und wynter
gelaten, dat he muste wachten und waren laten etc., und namals hyr to
Lübeck up de vorworde, dat he up de nye fracht, so andere coplude ge-
maket, syck glikmetich schickken wolde, dat he ohme also to edeshant
hedde gelovet, dar entegen dorch den andtwordesman gesecht, dat he
stellede to rechte, he deme schipper nicht mer alse de halve fracht schul-
dich were, were ock des warendes halven ohme to andtworden nicht
plichtich, na wyderem der parte vorgevende . .. affseggen laten:
Na deme de schepes bodem gebraken, so moth de andtwordesman deme
ancleger syne halve fracht gelick andren betalen und vornogen; wes
438

ohme ock furder de ancleger to edeshant lecht, moth he edeshant myt
edeshant lossen edder de helen gemakeden fracht betalen.
Jussu consulatus. Actum ut supra. [Mercurij 2. Aprilis].
NStB 1521 Judica.
1521 April 10.
821. Degedinge. Erfüllungspflicht. Anerkenntnis.
De Ersame Radt tho Lübeck hefft tuschen Kersten Blockeshusen an-
clegern eyns und Lucas Dorink andtwordesmann andersdells, van wegen
tweundruttich marck ses Schillinge, daraver de ancleger sede eyne vor-
handelinge imlickhuse gewesen undomedarvan mit beider willen sosteyn
marck togedegedinget, darumme he den anthwordesman beschuldigede
etc., und dar entegen de anthwordesmann gesecht, dat he der degedinge
also wohl bestünde und den ancleger vorwysset hedde, na widerem der
parte vorgevende ... affseggen laten:
Na deme de anthwordesman dem ancleger de gedegedinge besteit, so
moth he one gelden und betalen.
Jussu consulatus. Actum ut supra. [Mercurij 10. Aprilis].
NStB 1521 Quasimodogeniti.
1521 April 13.
822. Teilung des Samenden. Kinder zweier Betten. Mehrarbeit
der Testamentarien.
De Ersame Radt to Lübeck hebben tuschen Telschen zeligen Magnus
Bruns nagelaten wedeven itzundes Alberdt Lefferdinck gelovet hebbend
und orer ock bewusten Magnus nagelaten kindern vormunder nampt-
liken mester Peter Lassur, Hanse Bosman, Alberdt Lefferdinck und Her-
men Huntenbarch anclegem eyns und den testamentarien gedachten
zeligen Magnus Bruns by namen hern Fritze Crawell, radtman, Hans
Munet, Gorch Steppenhulk und Hans Stotebrugge andtwordesluden an-
dersdels, van wegen eyner ghyffte, so upgesechte zelige Magnus synen
kyndern beyder bedde in synem testamente, dat dar sulves up vorderinge
der ancleger gelesen, na affdelinge syner negesten erven und uthrich-
tinge der andren darynne bestemmeden gyffte samptlyken togetekent,
gelegeret und gegeven, deshalven de ancleger, dewyle se de vormunder-
schop der jungesten frowen und kynder angenamen und groth under-
schet twyschen den ersten und jungesten kyndern in teringe und fodinge,
ock sonst de wyle de nesten to oehren mundigen und mannbarn jarn
439

gekamen und de jungesten noch gantz kyntlick, begerden, und stelleden
to rechtes erkantenisse, men sodane gyffte so de am mesten dele yn lig-
genden gründen und standen erven bolegen to gelyker helffte, dewyle
de kynder beyder bedh in gelykem getalle, delen und entscheden muchte
etc., dar entegen de testamentarij und antwordeslude leten lesen erst-
mal eyne scryfft in dyt sulve bock am vorgangen jar 1515 Letare gescre-
ven, anhevende: De Ersame Radt to Lübeck etc., stellen gelyker mate
to erkenntenisse, dewyle dat gelesene testament by werden und macht
erkanth, des samenes schedinge edder delinge nicht liden konde, myt
boger de sake yn rowe to stellen bith Hans Bruns orhe medetestamen-
tarien muchte vorscreven werden etc., dar wedder de ancleger repli-
cerend gesecht, dat alle samende tom latesten musten gescheden wer-
den; were ock nicht van noden Hans Bruns yegenwordicheit, dewyle dat
meste del der testamentarien hir tor stede und der kynder gelegenheit,
condition und terunge ungelick wo be[rurt] etc., na widerem der parte
vorgevende . .. affseggen laten:
Dat men angetagener scryffte berorten testamentes to beyder kynder
behoff schal und mach delen, jedoch schal sodane delinge demesulven
testamente in deme erflicken valle und sust unvorfencklick wesen, scho-
len und mögen syck ock de testamentarij, dewyle orher 4 hyr to stede,
in affwesennheit Hans Bruns der delinge underwynden.
Jussu consulatus. Sabbato 13 Aprilis.
NStB 1521 Quasimodogeniti.
1521 April 15
823. Brautschatzforderimg. Anerkenntnis. Eideshand. Berat.
De Ersame Radt to Lübeck hefft tuschen Clawes Bockholte anclegern
eyns und Jasper Turck andtwordesman andresdels, van wegen ethlykes
kynder geldes, so in den getugeden vierteynhundert marck brutschattes
zeligen Hartman Meyger nagelaten wedewen mede wesen scholde na des
andtwordesmans egener bekantenisse, derhalven de ancleger dem andt-
wordesman, wo vele dessulven kynder geldes boschedentlick dar van
gekamen, to edes hant lede, dar entegen de andtwordesman gesecht, he
bestünde, dat ohme myt syner zeligen husfrowen gedachtem Hartman
wedewen dochter van deme berorten gelde dusent marck verhundert
gelyker marck in brutschat mede gelavet, hedde overst nicht mer den
twehundert marck entfangen; wes overst deme sone edder jungen toge-
kert, were ohme unbowust etc., dar tegen de ancleger de edeshant up
alle kynder gelt beschedentlick to losende vorbohelt etc., na widerem der
parte vorgevende . .. affseggen laten:
440

Wes de andtwordesman besteydt, dar van ys he edeshant los; wes he
overst nicht besteydt, dar van moth he edeshant myt edeshant losen. Und
alse de ancleger gefraget, off he des andtwordesmans recht hebben
vvolde; hefft darup beth tho deme negesten recht dag syn borath gena-
men.
Jussu consulatus. Actum ut supra [Lune 15. Aprilis].
NStB 1521 Misericordia domini.
1521 April 17
824. Schiffsfracht. Verweigerung der Befrachtung mit
Entschuldigung. Halbe Fracht.
De Ersame Radt to Lübeck hefft tuschen Hans Holt anclegern eyns,
Hans Krone und Merten Pechelm andtwordeslude andersdels, der wegen
dat de andtwordeslude den ancleger up de Memele to tzegelen verfrach-
tet und also se ytzundes erfarn, dat frede in Prutzen, laten se ohne lig-
gen, derhalven de ancleger de andtwordeslude se ohne laden und frach-
ten edder ohme syne fracht betalen scholde angespraken, dar entegen de
andtwordeslude gesecht, se wol bestunden, dat se gedachten schippern
up de Memmel gefrachtet hedden, were overst eyner van oren mede-
gesellen krencklich, den se begerden mede to eschen to laten, na wyde-
rem der parte vorgevende ... affseggen laten:
Na deme de andtwordeslude bestan, dath se den ancleger gefrachtet,
so mothen se ohme laden edder ohme de halve fracht geven und betalen.
Jussu consulatus. Actum Mercurij 17. Aprilis.
NStB 1521 Misericordia domini.
1521 April 19.
825. Geldschuld. Stundung.
(aus Rostock)
De Ersame Radt to Lübeck hefft eynes ordels halven van deme Er-
samen Rade to Rostock vor se gesdiulden tuschen Abelken Wegeners
sampt eren vormundern mester Peter Lassur und Wiger van Hassent
anclegern eyns und Elseben zeligen Goris Meydeborgen nagelaten we-
dewen andtwordesfrouwen andersdels, van wegen etlyker schulde, so
sick gedachte Elsebe myt sampt erheme manne Goris Meydeborch vor-
gescreven vor sick und orhe erven inholde des Rades boke gedachten
Abelken to bestemmeden terminen tho betalende vorplichtet hedde,
des denne vyff mrk. lubesch up gedachte termine betalet und nu over-
441

mals vyff marck bedaget weren, dar entegen de andtwordesfrowe seggen
laten, se stellede to erkenntnisse, dewyle se gedachte to frigen, se der an-
clegerschen to berorten schulden to antworden nicht plichtich were, dar
wedder entegen de ancleger erstmal ene vordracht ut des Rades to Rost-
ke ordelboke Anno 15 mandag na Kyliani gescreven, dar beneffens
eynen ordellbreff des genanten Rades to Rostock laten lesen, stelleden
to erkentenisse, des Rades van Rostock delinge scholde by macht syn und
de andtwordesfrowe scholde gelden und betalen und dar vor borgen
stellen; na widerem der parte vorgevende . . . äff seggen laten:
Dat se des vylgenanten Ersamen Rades van Rostock delinge confirmeren,
und der borge halven wysen se by de vogede.
Jussu consulatus. Actum ut supra. [Veneris 19. Aprilis].
NStB 1521 Misericordia domini.
1521 April 19.
826. Gerichtssäumnis des Klägers. Rechtsfolgen.
(aus dem Niedergericht)
De Ersame Radt to Lübeck hefft eynes ordelshalven uth deme nedder-
sten rechte vor se geschulden, tuschen Hertich van Stiten anclegern eyns
und Kordt Radtman andersdels andtwordesman, derhalven dat de an-
cleger, wo he dorch den andtwordesman beschuldiget, uthgebleven und
nicht ersehenen were, na widerem der parte vorgevende ... affseggen
laten:
Dat de ancleger alle wege behort mede to wesen, so scholde men ohne
noch ens tho rechte eschen laten und laten dar umme dinghen; wenn er
men denne myt eyneme geschulden ordel wedder vor kerne, wolde de
Radt dar in spreken.
Jussu consulatus. Actum ut supra [Veneris 19. Aprilis].
NStB 1521 Misericordia domini.
1521 April 20
82?. Erbteilung. Vorherige Bezahlung der Schulden aus
dem Samenden.
De Ersame Radt to Lübeck hefft twyschen Hans Henninges, Lammert
Roberge und Hermen Plonnies alse vormunderen Margreten nagelaten
dochtern zeligen hern Jasper Langhen radtmanne do he levede dyser
Stadt anclegern eyns, und orheme broder Lucas Langen andtwordes-
man andersdels, van wegen eyner vordracht twyschen den parten vor-
442

screven gemaket, in dyt sulve bock Mathie apostoli jungest vorschenen
gescreven, angande: Lucas Lange, welch gelesen, dem na de ancleger
begerde, de guder to delen, dar entegen de andtwordesman leth seggen,
dat synes vorhapendes to rechte de schulde vor erst musten betalet wor-
den uth den ßamenden guderen na wyderm vorgevende ... affseggen
laten:
De bewyslicken schulde muste men uth den samenden gudern voruth
entrichten twyschen dyt und Johannis myddensommers negestkamende
und dar na de averblivende guder delen, nach vermöge der Stadt boke.
Jussu consulatus. Actum ut supra [Satumi 20. Aprilis].
NStB 1521 Misericordia domini.
1521 April 20
828. Gläubiger, die auf ihre Forderung verzichtet haben, als
Zeugen.
De Ersame Radt to Lübeck hefft twyschen hem Vyth Oldenborg radt-
mane to Rostock anclegern eyns und den vulmechtigern gemener gelo-
viger by Hans Plonnies tho achtern andtwordeslude andersdels, van we-
gen des Ersamen Rades sententie uth desseme boke Letare jungest vor-
schenen gescreven, angande: De Ersame Radt etc., de gelesen, darup de
ancleger hefft gesecht ock seggen laten dat synes bedunckendes de bena-
meden tuge nene tuchnisse don mochten, in deme wol to vormoden,
dat Hans Plonnies imme vormoge were, syne schulde to betalen; dat se
also danne orhe schult nicht nagegeven hedden, mochte ock deme ancle-
ger to vorfange de schult nicht nageven, hyr entegen de andtwordeslude
by der sentencien bleven, verhapende to rechte, se mochten tuge tor
saken wesen, nicht tegenstande deme genne, so ytz vam ancleger ange-
tagen, na wyderem der parte vorgevende . .. affseggen laten:
Wyllen de tuge orhe recht dar tho don, dat se sick orher schult nicht be-
geven umme deswillen, dat se tuchnisse don muchten, dan dat se umme
rechtes rechten willen de warheit seggen wyllen, so mögen se tuge we-
sen, und wyllen se myt orheme ehede seggen, dat ohne wytlick, dat Hans
Plonnies verteyn daghe ungeferlick thoforn, dat he fencklick anghena-
men, wyllens gewest myt den gelovigern termine to maken, so ys de vor-
kop dar na van ohme gesehen machtlos; he mochte ock na der tydt
nemande van den gelovigern enigen fordel don den andern to vorfange,
dan de geloviger alle scholen orhe bewyslicken schulde uth synen gude-
ren na amparte gewarden to entfangen.
443

Und als de tuge averbodich, den eedt nach vermöge dusser sententie to
don, hefft doch de ancleger ohne den eedt vorlaten.
Jussu consulatus. Actum ut supra. [Saturni 20. Aprilis].
NStB 1521 Misericordia domini.
1521 April 20
829. Geschäftsführung ohne Auftrag. Vergütung.
De Ersame Radt hefft twyschen Metken eelyken frowen Clawes
Schulten anclegerschen eyns und M. Peter Lassur myt sampt Hans Kodce
alse vormundern zeligen Dirick Tottelsteden nagelaten kyndern andt-
wordesluden andersdels, van wegen ethliken vordeneden lones, so de
ancleger vormenede to hebben deshalven, dat he vormals sumige schulde
den kyndern tom besten scholde ingemanet hebben, dar tegen de andt-
wordeslude gesecht: se hedden den ancleger nicht gemedet, bostunden
ohme ock nichtes van togesechten lone, na wyderem der parte vorge-
vende ... affseggen laten:
Wyllen de andtwordeslude myt orheme rechte beholden, dat se deme
ancleger nen Ion thogesecht, ohne ock nicht wytlick, dat sodane van den
andern orhen vormundern gesehen, so syn se nicht schuldich to deme to
andtworden, und de andtwordeslude weren genodiget den eedt to don.
Jussu consulatus. Actum ut supra [20. Aprilis].
NStB 1521 Misericordia domini.
1521 April 22
830. Brautschatzforderung. Zusage. Eid der Beklagten.
De Ersame Radt to Lübeck hefft tuschen Clawes Bockholte anclegern
an de eyne, mester Peter Lassur und Hans Tomassen als vormunderen
zeligen Taleken Hartman Meygers nagelaten wedewen andtwor-
desluden andersdels, derhalven dat de ancleger den andtwordes-
luden to edeshant lede, dat se ohme gelavet und togesecht, wenner dat
de frowe oren brutschat gefriget, dat alsdenne de ancleger synes mede-
gelaveden brutschattes vor allen schulden scholde betalet werden, dar
entegen de andtwordeslude leten lesen twe scryffte in dat sulve bock
de eyne am jar 1520 negestvorgangende Undecim milium virgin., anhe-
vende: Mester Peter Lassur, de andere gegenwordigen jares Jubilate,
444

beginnende: De Ersame Radt to Lübeck1) geschreven, leten lesen, stel-
lende to rechtes erkenntnisse, se deme ancleger wyder den wo sodane
scriffte vormeldeden to antworden nicht schuldich weren, na wyderem
der parte vorgevende .. . und rypem rade
Up de edeshant, dat de vor sick gan scholde, gedeleth. Deme na hebben
de andtwordeslude up vorderunge des anclegers myt uthgestreckeden
armen und upgerichteden vingern rechter staveder ede to Gade in den
hilligen swerend gesecht, dat se deme ancleger nicht wyder togesecht,
denne wenner de brutschat Talken gefryget, dat danne deme ancleger
syn mede gelavede brutschat uth Hartmans redesten guderen scholde
vor allen andern schulden betalet und entrichtet werden.
Jussu consulatus. Actum Lune 22. Aprilis.
NStB 1521 Jubilate.
1521 April 24.
831. Ein Jahr Miete. Beweis durch bloßes Sagen.
(aus dem Niedergericht)
De Ersame Radt to Lübeck hefft eynes ordels halven uth dem ned-
dersten rechte vor se geschulden, tuschen Corde Wybbekynk anclegern
eyns und Carsten Kock andtwordesman andresdels, van wegen eyn jar
hure, so de ancleger deme andtwordesman to lede, he schuldich wesen
scholde und nicht betalet, dar van he ock ghene betalinge bewysen konde
etc., dar entegen dorch den andtwordesman gesecht, dat he deme ancle-
ger der angetagenen hure nicht bestünde, ock nener schult etc., na wy-
derem der parte vorgevende ... affseggen laten:
Dat eyn jar hur steyt alle tydt to des egendommers seggent, derhalven
de andtwordesman moth gelden und betalen.
Jussu consulatus. Actum Mercurij 24. Aprilis.
NStB 1521 Jubilate.
1521 Mai 4.
832. Beweis über See und Sand. Sequestration der streit-
befangenen Sache.
De Ersame Radt to Lübeck hefft tuschen Corde Meybom anclegern
eyns und Cordt Bysterne andersdels, na vorlesunge eyner delinge ge-
nanten Ers. Rades, so to forderinge des anclegers in dit bock anno 21
Letare, anhevende: De Ersame Radt to Lübeck, gescreven, derhalven de
 Oben Nr. 816.
445

ancleger den andtwordesman des angeverdeden wasses und der vor-
pandinge sick up de sulve scryfft refererde belangende, dar entegen
und mede besprake Evert Sdirings als vulmechtigen Berndt Wicherdt
ingesecht, dat syn hovetman dar inne und to ansprake hedde und ohme
dat to bowysen van noden, darup he syck ock beropen und gebeden, de
sake to behoff sodanes bewyses, dewyle idt over see und sant, jar und
dach to stunden; na widerem der parte vorgevende . . . affseggen laten:
Dat se to behoff angetagenen bewyses de sake jar und dach stunden.
Jedoch schal men dat was und ander guder zeligen Dirick Bremer in
eyne andre wer to gemener schuldener beste bringen laten, idt ga furder
umme dat gudt wo recht ys.
Jussu consulatus. Actum ut supra [Sabbato 4. Man].
NStB 1521 Jubilate.
1521 Mai 5
833. Aufrechnung. Beweis der Gegenforderung. Handschrift des
Schuldners. Eid des Gläubigers.
De Ersame Radt tho Lübeck hebben twyschen Peter Teninck ancle-
geren eyns und Lammert Roberch andtwordesman andersdels, van we-
gen ethlyker schulde, so de ancleger deme andtwordesmanne anlangende,
dar entegen de andtwordesman leth lesen eyne hantschryfft des ancle-
gers ludende up sosteindehalve marck und twe-boreven thonnen, so Her-
men Hinrichs entfangen, de he dem andtwordesman im falle he dat be-
wysen konde, dat de thonne entfangen, 19 mr. 12 seh. 10 penn. betalen
wolde, darbonevens leth lesen enen sendebreff Hans Klunders, vormel-
dende van den sulven boreven thonnen, ock gesecht, dat de ancleger
darup 3 gülden betalt, und als de ancleger nagegeven, wes de ancleger
myt synen eden der angetagene schulde halven warmaken und bevesti-
gende wolde, sodane wolde he ohme ghelden und betalen, na widerem
vorgevende, clage . . . affseggen laten:
Wowol Lammert eyn andtwordesman ys, wyl he denne up nagevent
des anclegers de angetagene schulde myt edes hant warmaken, so moth
ohme de ancleger gelden und betalen. Dem na hefft genante Lambert
myt utgestredkeden armen und upgerichteden vingern rechtes stavedes
edes to gade in den hilligen zwerende ghesecht, dat he an deme ancleger
van wegen zeligen Hermen Hinrickes 16 mr. und van 2 boreven tonnen
20 mr. 12 seh. 10 penn. tho achteren were.
Jussu consulatus. Actum Sabbato quinta Maij.
NStB 1521 Jubilate.
446

1521 Mai 6.
834. Vollmacht. Widerruf. Rechnungslegung der
Bevollmächtigten.
De Ersame Radt tho Lübeck hebben twischen Corde Koninghe ancle-
geren eynes und Jakob Wert anthwordesmanne andersdels, beide bur-
ger darsulves, derhalven dat de ancleger uth macht eme vorlangs gege-
ven van wegen der kerdcswaren unser leven frouwen kerken tho Wisbu
up Gotland, sodane vulmacht, als de anthwordesman van seligen Eras-
mus Bever gehat, wederropen und furder beschett to donde van sumen
so he entfangen hedde, dar entegen de anthwordesman leth lesen eyne
schryffte in ditsulve bock geschreven, angande: De Ersame Radt tho
Lübeck etc., dar ime syne vulmacht by werden erkant, demna sick be-
duncken laten, dat he nicht schuldich to sodanen boschede, na widerem
vorgevende . .. affseggen laten:
Nademe Jakobs vulmacht dorch Corde gegeven wedderropen, so muste
Jakob vam jennen dat he vorhandelt und entfangen boschedt don, idt
ga furder umme wo recht ys.
Jussu consulatus. Actum ut supra [6. Mai].
NStB 1521 Vocem jocunditatis.
1521 Mai 6.
835. Leihe. Rückforderung aus dem Nachlaß. Beweislast.
De Ersame Radt tho Lübeck hebben tuschen hern Hinrich Manken als
vorwarer etliker clenodien Hans Luneborge tokamende anclegeren eyns
und den vormunderen ethwan Bartram Luneborges nagelaten wedewen
und kinder nomptlicken hern Bartolt Kerckbrinck, Gotschalk van Wicke-
den, Hinrick Billinckhusen und Hans Kerckringe antwordesluden anders
dels, van wegen twier sulveren halsstucken, kannen und eynes sulveren
koppes, so de ancleger Bartrame seliger tho upslutinge sines vastelaven-
des lages gelenet; derhalven he twe schryffte in dyt sulve bock ock ge-
schreven, de eyne Jubilate negstverschinen, anhevende: Her Bartolt
Kerckbrinck etc., de ander Cantate anhevend: Mester Peter Lasur und
Curdt Krudup, leth lesen, stellede tho rechtes erkentenisse, de antwor-
deslude ome tho den dren porcelen und stucken tho anthworden schul-
dich weren, dar entegen de anthwordeslude leten lesen eyne schrifft
ynn dytsulve bock ock vorgangenen Jubilate1) geschreven, anhevende:
De Ersame Radt tho Lübeck etc., stellende tho erkantenisse, se wyder
 Muß heißen: Judica; s. oben Nr. 818.
447

tho anthwordende nicht schuldich etc., na wyderem der parte vorgevende
. . . äffseggen laten:
Dat na vermöge der Stadt bocke und gedaner tuchenisse de anthwordes-
lude deme cleger tho den angetagenen dren stucken syn tho anthwor-
dende plichtich; konen se avers bewysen, dat de yn nuth und framen
Hanses Luneborges gekamen, dar schall id furder umme ghaen wo recht
ys.
Jussu consulatus. Actum ut supra [6. Maij].
NStB 1521 Vocem Jocunditatis.
1521 Mai 9
836. Erbschichtung aus Brautschatz. Beweis. Vorlage.
Beeidigung.
De Ersame Radt tho Lübeck hebben twischen Jochim und Peter ge-
broderen seligen Hans Fredericks nagelaten sonen anclegern eyns und
Cordt Keiner anthwordesmanne andersdels, van wegen der erffschich-
tinge, so de anthwordesman den anclegern doen scholde, herkamende
van erer moder bruthschatte, so he enthfangen scholde hebben, des doch
de anclegere nicht bowysen konden, na wyderem vorgevende, antworde
.. . äff seggen laten:
Nhademe de anclegere den bruthschatt nicht bewysen konen, so mach
de anthwordesman eyne vorläge doen, und yfft de anclegere deme nicht
geloven, densulven myt synem ede bovesten.
Jussu consulatus. Actum 9. Maij.
NStB 1521 Ascensionis domini.
1521 Mai 9
83?. Haftung der Pramherren aus Warenempfang.
De Ersame Radt tho Lübeck hebben twischen Evert Stortelbergh
anclegeren eyns und Hinrick Bars mit Claus Bolten Rigischen pramhern
anthwordesluden andersdels, van wegen twier thunnen rotschers, de von
Everdes wegen de anthwordeslude in dem pram enthfangen und doch
ome nicht wedder thogelevert weren etc., nha wyderem vorgevende,
reden ... vor recht äff seggen laten:
Nha deme de anthwordeslude bestan, dat se de twe thunnen rotschers
mit deme anderen gude Everde tokamende in dem pram enthfangen
448

und ome nicht wedder gelevert, so moten se ome dar tho anthworden.
Jussu consulatus. Actum 9. Maij.
NStB 1521 Ascensionis domini.
1521 Mai 15
838. Erbengemeinschaft. Gemeinschaftliche Verwaltung der
Erbschaft. Teilung.
De Ersame Radt tho Lübeck hebben tusschen den vormunderen Mar-
gareten Langen nemptlicken Hans Henninges, Herman Plonies und
Lambert Roberch anclegeren eyns und Lucas Langen, gedachten Mar-
gareten broder, anthwordesmann andersdels, van wegen einer vordracht,
so vormals tusschen one und dem anthwordesmanne gemaket, in dyt-
sulve bock vortekent und geschreven, ock ethlicker bowechlicker guder
halven und brukinge des huses, dar genante Lucas allene slotel rho
hedde, ock de rente upborde in besyttinge des huses were, und de be-
wechlicken guder vellichte muchten vorderfflick syn, stellende tho er-
kenntenisse, de anthwordesman ene gelicke slotele tho kysten und
huse tho geven und overleveren schuldich were, dar mede vor tho ra-
dende und dat hus tho der erven besten thovorhurende, dewyle se Lucas
nenen geloven geven etc., dat se ock samptlicken de rente boren scholden,
und Lucas wes he der rente entfangen inbringen, dar entegen de anth-
wordesmann leth lesen eyne schryfft und delinge des Ersamen Rades in
dit sulve bock Misericordia domini jungest vorgangen geschreven1),
anhevende: De Ersame Radt etc., stellende tho erkentenisse, de ancle-
gere dersulven sententien schuldich weren noch tho doende, na wyderem
der parte vorgevende, clage ... affseggen laten:
Nadem de cleger deme anthwordesmanne de bewechlicken gudere und
huse tho bewarende genen loven geven, so moten se tho densulven ge-
mene slotell hebben, und de renthe samptlicken entfangen; wes ock de
anthwordesmann van der renthe enthfangen, moth he ynbringen und
wenner bewislicke schulde na lüde des Rades delinge und gelesen
schryfft uth dem samende betalt, wes dar over, schall syn und bliven tho
der erven beste und na vermöge angetagener schryffte gedelet werden.
Jussu consulatus. Actum Mercurii 15. Maij.
NStB 1521 Exaudi.
!) Oben Nr. 827.
29	449

1521 Juni 15
839. Klage nach toter Hand. Schuldzerter. Kompromiß über
Gerichtszuständigkeit. Verletzung.
De Ersame Radt to Lübeck hefft twischen Hanse Werdenberge ancle-
geren an de eyne und den testamentarien zeligen Hans Cordes ethwan
herrn Johann Testeden nagelaten kinderen als herrn Herman Valken
radtmann, und Tonies Schacht borger darsulvest tho Lübeck, und Berndt
Basedouwen als mede Vormünder berorter kinder seligen Johan Teste-
den an de anderen syden, van wegen drierhundert und 74 marcken und
soven schillinck lub. van der schult so her Herman Rodenborgh, do
he levede radtman tho Hamborg, hern Johannes Testeden vorbenompt
schuldich scholde gebleven syn, derhalven de ancleger leth lesen eyne
tzerter in pergament geschreven, ock eine schryfft in dithsulve bock anno
seven Barbare virginis geschreven, anhevende: De Ersame herr Herman
Rodenborgh, stellende tho erkanthenisse, de anthwordeslude ome dar
tho to anthworden plichtich weren, dewile de berorten summe gedachte
hern Johann Testeden kinderen togedelet, derhalven he ock etlicke
schryffte uth eine gedencke boke leth lesen, dar entegen van den anth-
wordesluden gesecht, dat de ancleger de rechte forderinghe umborliker
wijs vorneme, dewile am jare viffhundertnegen lest vorschenen eyne vor-
dracht upgerichtet, dar inne syck Hans Werdenberg by eren und truwen
vorplichtet de sake nergens dan vor dem vorgedachten Ersamen Rade
utthoforen, wo dar van eyne schriffte im sulven jare Valentini martiris
geschreven, anhevende: Schelinge und twedracht etc., gelesen, wer den-
noch Werdenborch dar entegen gekamen und dorch anholdinghe de
copmans gudere to gedrungen an de van Hamborgh und Luneborch tho
compromitteren und syck orer geborlicke riditere to bogeven etc.; dar
beneffens lethen desulven andtwordeslude eyne schryfft in dytsulve
bock anno teyn Dionisij geschreven, anhevende: De Ersame Radt tho
Lübeck, lesen und darboneffens gesecht, dat de ancleger se ungeferlich
vor vastelavende vor genantem Ersamen Rade tho Lübeck der sententien
und affsprake halven der Ersamen van Hamborg und Luneborg richt-
liken hedde anspreken und belangen lathen, und se up dathmall dewile
se tho fruntlikem handell gewyset erbodich gewesen der delinge und
sententien geborlicker wys noch to donde, dath de ancleger also nicht
wolde annemen, den were wechgereiset, wo dath myt instrumenten
und anderen notturfftigen documenten tho bewysen, und de tydt van
den schedesrichteren angestellet vorschenen, weren ores bedunckendes
nicht wider schuldich tho antworden, denne Hans Wardenbarch in der
sake vellich und, dewyle he recht up recht dede, in de pene des compro-
misses gefallen, dath de anthwordeslude also in dyth bock tho sehr
450

vende begert und furder gesecht, dat tho dem alle weren se erbodich
und noch wyllich und up erkanthenisse des Ersamen Rades vilberorten
sententie und affsprake genoch tho donde, dath se ock also tho schri-
vende begereden, und beslutliken stellende tho rechts erkanthenisse,
de sake dar umme se angespraken van der hovetsake nicht scholde edder
mochte entfriet edder gedelet werden; dar wedder entegen van wegen
des anclegers gesecht, de ansproke hadde mith der hovethsake nicht
tho donde, denn wer eyne sunderge und gewisede sake lüde voriger
schryffte, na widerem der parte vorgevende ... affseggen laten:
Wowol de testamentarien und Berndt Basedow anthwordeslude syn,
konen se dennoch wo recht ys mith der Stadt bock bewisen dat Wylhelm
Brandis de helffte des geldes darumme se angespraken gewunnen, des
mögen se geneten und weren dem ancleger dar tho wyder tho anthwor-
den nicht plichtich; de anderen helffte, und wes he darvan nicht ent-
fangen, mochte de ancleger forderen by den jennen de dar by weren up
quitantie, und scholde desse affsproke boven berorter sententie und
exemtion nicht hinderlich edder vorfencklick wesen; wes ock de anthwor-
deslude in dyth bock tho schryven bogeret, scholde dar in geschreven
werden.
Jussu consulatus. Actum 15. Junii.
NStB 1521 Viti et Modesti.
1521 Juni 15
840. Mangelnde Prozeßvollmacht. Ausschlußfrist zur Vorlage.
Sachurteil.
De Ersame Radt tho Lübeck hefft twischen Marcus Helmsteden an de
eyne und Frederick Frese als vormeinten vulmechtigen Oleff Nicles na
lüde eyner vulmacht so gysteren vor deme Ersamen Rade gelesen, so
doch nicht by macht erkandt, na clage und anthworde vor recht aff-
gesecht:
Wyll Frederick Frese als eyn vulmechtiger im lubesschen rechte
ichteswes manen, so moth he nogafftige macht tagen, und dar tho hefft
eme eyn Ersame Radt sine vulmecht to togen tydt gegeven beth tho-
kumpstigen Bartholomei, mith dem anhange, he käme denne edder
nicht, wyll de Radt deme gehorsamen und erschinenden parthe vorhel-
pen so vele als recht ys.
Jussu consulatus. Actum 15. Junii.
NStB 1521 Viti et Modesti.
29'	451

1521 Juni 15
841. Ersatz wegen Schiffswegnahme. Passivlegitimation des
Vaters für den Sohn.
De Ersame Radt tho Lübeck hebben twischen Berndt Hillygersen an
de eyne und Carsten Toden anthwordesman andersdels, van wegen
eynes schepes, so des anclegeren vader Hillighe Turborsen van Claus
Toden, gedachten Carstens sone, scholde genamen wesen, dar van de
ancleger erstadinge bogerde, dar entegen de anthwordesman gefraget,
ifft de ancleger one edder van wegen sines sones wolde beclagen, und
de ancleger dar by gebleven, he des schepes irstadinghe bogerde, na
widerem der parte vorgevende ... affseggen laten:
Wyll de ancleger den anthwordesman siner personen edder van wegen
sines sones Claus Toden beclagen, so moth de anthwordesman thor
clage anthworden, idt gha darumme furder wo recht ys.
Jussu consulatus. Actum 15. Junii.
NStB 1521 Viti et Modesti.
1521 Juni 19
842. Bürgschaft für Schuld und für Rechnungslegung. Haftung
des Bürgen.
(aus dem Niedergericht)
De Ersame Radt tho Lübeck hebben tusschen Götzen Butepagen
anclegeren an de eyne und Marquart Kalve anthwordesmanne an de
anderen syden eynes ordels halven uth deme neddersten rechte vor se
geschulden, derhalven dath de anthwordesman Andreas Brandt (de deme
ancleger schuldich) vorborget, derhalven he schuldich were eme acht-
unde twintich marck, so he noch by demsulven thon achteren, to betalen
etc., dar entegen de anthwordesman seggen laten, he gedachten An-
dreas nicht ferner edder wider denn up rekenschop vorborget hedde etc.,
na widerem der parte vorgevende, na clage ... affseggen laten:
Kan de ancleger wo recht bewysen, dat de anthwordesman gelavet, so
moth he betalen, so vele de ancleger mith rechte up one bringen kan.
Jussu consulatus. Actum Mercurii 19. Junii.
NStB 1521 Viti et Modesti.
452

1521 Juni ]9
843. Prise. Offenbare Fehde. Haftung des Vaters für den Sohn.
De Ersame Radt tho Lübeck hebben tusschen Berndt Hilligersen an-
clegeren an de eyne und Carsten Toden dem elderen an de anderen
syde, van wegen eynes schepes, dat van Claus Toden gedachten Carstens
sone in veligem frecte scholde genamen wesen, dar van de ancleger er-
stadinghe van dem anthwordesmanne eschede und hebben wolde, dar
entegen dorch Karsten gesecht, he were vor synem sone nicht schuldich
edder plichtich to anthworden, hedde ock des nicht genaten, da dat schip
were in der veide genamen, ock uth viande lande gekamen, ock hadde
Ko.Maj. Clausen synen sone vencklick geholden und nhamals los gegeven
etc., stellende tho erkanthenisse, he were nicht plichtich dar tho to
andtworden, nha widerem der parte vorgevende ... affseggen laten:
Wowol Carsten eyn anthwordesman ys, kan he dennoch bewysen, dat
gedachte schip uth vianden landen gekamen edder dar hen segelen schol-
de in openbarer veyde genamen und syn sone van Ko.Maj. gefencklick
angeholden, so is de ancleger tho dem schepe und anclage tho anth-
worden nicht plichtich.
Jussu consulatus. Actum Mercurii 19. Junii.
NStB 1521 Viti et Modesti.
1521 Juni 21
844. Treue Hand. Vierter Pfennig. Eideshand.
De Ersame Radt tho Lübeck hefft tusschen Pawell Varwer anclegeren
eyns und Berndt Swichtorppe anthwordesmanne anders dels, van wegen
derdehalffhundert myn teyn marck Rigesch, so de ancleger dem anth-
wordesmanne in vorleden jaren bynnen Ryghe tho truwer hant gedaen,
wor van ome de veerde penninck thokeme etc., dar tegen de anthwordes-
man wolde weten, tho wath meninghe ome sodan gelt verreket were etc.,
dath eme de ancleger tho edeshant gelecht, na widerem der parte vor-
gevende ... affseggen laten:
Dat de anthwordesman moth edeshant mith edeshant losen.
Jussu consulatus. Actum Veneris 21. Junii.
NStB 1521 Viti et Modesti.
453

1521 Juni 21
845. Schuldenwesen. Besitzer einer Gesellschaft. Besäte.
Termine.
De Ersame Radt tho Lübeck hefft twischen Peter Flensborch borger
thor Wysmer anclegeren eins, und Herman Uthdranck als eynem bositter
der geselzschop, so zelige Hinrick Tzerpell plach tho hebben tho Ber-
gen in Norwegen, neffens und myt sampt der mereren van anderen
gemenen schuldeneren, de by der selschop ock toacliteren, anthwordes-
luden anders dels, van wegen 2 hundert marcken lub., so deme ancleger
schuldich gebleven, welcher he van Herman betalt wolde hebben, in
deme he syne schult bewyset hadde, derhalven eyne schryffte im dyt-
sulve bock Trium Regum jungst vorschenen geschreven, angande: Mester
Clawes Repenhagen etc., dartegen gesecht, dath de ancleger gelick den
anderen schuldeneren besathe gemaket, dar umme tho erkanthenisse ge-
stellet, he scholde vorplichtet syn, myth den anderen der betalinghe tho
vorbeyden, de ore schulde in bestemmeder tydt bewysen mochten, nha
wyderem vorgevende der parte, clage ... affseggen laten:
So de ancleger wo de anderen schuldeneren besäte gedaen, mosthe he
mit und gelick den anderen de gemakeden termine vorbeiden, und so
de tydt nicht uthgesticket umme de schulden tho bewysen, stellede eyn
Ersame Radt de tydt beth tho Martini negestkamende, idt ginge dar
denne furder umme wo recht is.
Jussu consulatus. Actum 21. Junii.
NStB 1521 Viti.
1521 Juni 22
846. Prise. Fehde. Beweis.
De Ersame Radt tho Lübeck hefft twyschen Bernth Hilligerssen an-
clegeren an de eyne und Carsten Tode uth Dennemarcken anthwordes-
manne andersdels, van wegen eynes schepes so van seligen Claus Toden
gedachten Carstens sone scholde vormals angehalt wesen in veligen
vrede etc., darumme de ancleger restitution begerde etc., dar tegen de
anthwordesman leth lesen int erste eine schrifft in dith bock den 21. dag
Junii lesteleden geschreven, angande: Berndt Hilgerssen etc., und dar
negest einen breff von Peter Licken, hovethman, up Varberch, van we-
gen hoghloviger gedechtnisse hern Hans konings tho Dennemarcken
etc., van data sonnavendes vor mithfasten int jar dusent viffhundert
und elven uthgegaen und vorsegelt, ock eyne schryfft in dyth sulve bock
454

anno etc. twentich Anthonii abbatis geschreven, angande: Hans Schutte
und Jurgen Duncker etc., neffens eynem vorsegelden breve van Burger-
meister unde Schepen der Stede van der Vehre in Zeelanth laten lesen,
dergeliken Herman Tylmann und Hans Eppenstede vorgebracht ore wyt-
licheit tho seggen apenbar in gerichte bekanden, ock recht gevende war-
gemaket hebben, dath se ynt jar voffteinhundert elven im herveste un-
weddershalven an Juthlande gestrandet und von Nyels Clementze van
wegen Ko. Maj. tho Dennemarcken fengklich angeholden, und dath se
dessulven gedachten Carstens sone Claes Toden tho Warden in Juth-
lande fenglich gefunden und van dar an hochseliger gedechtnisse ko-
nyncklicke W. tho Dennemarcken fenglick gesandt worden, und dath
dosulvest twischen dem Ryke Dennemarcken und den Wendischen Ste-
den apenbar orloch gewesen, dath ock Hans Eppenstede hebbe moten
twintich gülden up dath de frij worde uthgeven, dan Herman wer up
sine hanth lossgelaten, nicht tegenstande dath se dathmall uth Norwegen
gekamen, sunder geferde, und darneffens dorch den anthwordesmanne
tho erkenntnisse gestellet, he were dem ancleger nicht plichtich wyder
dar tho tho anthworden; de ancleger hefft syn recht dar myth, dath twis-
schen deme Ryke Norwegen und den Steden nene veyde ghewest were,
geslaten, mede angemerket, dath Hans Bone de schipper up dem schepe
gewest, deme ock dat schip medetobehoret, myt deme schepe uth viande
lande gekamen und darhen segelen scholde, na widerem der parte vor-
gevende, clage, anthworde, rede, wedderrede, berorden breven, leven-
digen tugen und schryfften flitiger vorhoringe, nha besprake und rypem
rade vor recht äff seggen laten:
Dath vermoghe der gelesen breve, ock Stadt boke, dergeliken levendigen
tuchenisse und upgerichten ewigen frede twischen Ko. Maj. tho Denne-
marcken etc. und den Steden, so ysset eyne affgerichtete sache, dem nha
ock wer Carsten Thode vor sick noch synem sone Claus nicht plichtich dar
tho wider tho anthworden.
Jussu consulatus. Actum Sabbato 22. Junii.
NStB 1521 Viti.
1521 Juni 22
84?. Vermächtnis an das Pockenhaus. Haftung der Testa-
mentarien oder des Drittschuldners, wenn eine Forderung
vermacht.
De Ersame Radt tho Lübeck hefft twischen Herman Bremer, Hennen
van Mynden, Hans Busch und Hans thor Brügge als vorstender der ar-
men pockeden mynschen twisschen beiden Borchdoren anclegeren eyns,
455

und Lamberde Reberge alse Vormünder Hans Drogen kindere, van we-
gen etlicker schult, so Hans Klinckrath vor Hans Drogen kinder uth-
gelecht, summa twehundert marck lub., und sodane gelt berorden pocke-
den luden in syne rekensboke gegeven, ock de sulve Lambert dar up
eyne last mels, und Hinrick vam Loo syne medekumpan eyne halve
last rothschers dar up betalt, so dath den armen pockeden mynschen noch
restet hundert achte und dertich marck sevendehalven schillinck lub.,
de se begerden van Lamberde vortan tho betalende, dar tegen Lambert
gesecht, he und syne medekumpane vorhapeden sick nicht schuldich
tho wesen dar tho tho anthworden, sunder de testamentarien Hans Klinck-
rades — nha der parte wyderem vorgevende, clage . .. affseggen laten:
Isset gelt gegeven van seligen Klinckrades gude, so moten syne testa-
mentarien uth den guderen de reste entrichten; isset over gegeven van
den schulden so seliger Hans Droge Clingrade schuldich, in dem denne
dar up betalinge gedaen, so moth he de reste vortan betalen.
Jussu consulatus. Actum 22. Junii.
NStB 1521 Viti.
1521 Juli 5
848. Eigentumsstreit. Handelsmarke. Beweiskraft.
(aus dem Niedergericht)
De Ersame Radt tho Lübeck hefft tusschen Hanse van der Beken an
de eyne ancleger, und Lubbert Steffens anthwordesmann an de anderen
syden, eynes ordelshalven uth dem neddersten rechte vor se geschulden,
van wegen seven deker droger hude, so dem ancleger dorch sinen knecht
thom besten geschepet und he mit sinen marcke gemarcket befunden,
und in des anthwordesmannes huse myt rechte beslagen, dar in he sick
als dem synen begerde tho wisende, dar entegen dorch den anthwordes-
man seggen laten, he hadde de sulven hude van Hanse Holte recht und
redtlicken gekofft, und wer van rechteswegen de he stellede thom Er-
samen Rade by densulven tho blivende neger den dar aftodrengen, und
de ancleger by voriger meninge und synem marcke gebleven, mith deme
anhange, dath de sulven hude vor ringeren pris den se gekofft gegeven,
nha widerem der parte vorgevende, clage .. . vor recht affseggen laten:
Kan de ancleger wo recht ys bewysen dath de berorten hude under sy-
nem marcke und van synem knechte ome tho gude geschepet, des mach
he geneten; wyl overs de anthwordesman den schipperen wor umme
belangen, dar umme ga id furder wo recht ys.
Jussu consulatus. Actum Veneris 5. Julii.
NStB 1521 Visitationis Marie.
456

1521 Juli 5
849. Wundschlag. Notwehr. Zeugenbeweis in der Berufung.
(aus dem Niedergericht)
De Ersame Radt tho Lübeck hebben tusschen Simon Snider ancle-
geren an de eine, und Hans Dethmers anthwordesman an de anderen
syden, eines ordels halven uth deme neddersten rechte vor se geschulden,
ethlicker lemenisse und affhouwinge twier vinger, so sick de ancleger
des anthwordesmannes beclagt und deshalven etlicke schryffte uth dem
Richtboke leth lesen, dar entegen van wegen des anthwordesmannes
gesecht, dat he van deme cleger erstmals overfaren gewundet, und dat
he nicht anders dan nothwere gedaen hedde tho sines lives reddinghe
dewile he weldichlike overfaren, wo he sick derhalven framer lüde tucht-
nisse berope, de doch im neddersten rechte dorch sinen vorspraken tho
forende vorsumet, nochmals borepe, nha widerem der parte vorgevende,
na clage, antworde . . . affseggen laten:
Dat de anthwordesman tho bewisinge des anfangs mach tuge foren und,
wes de tugen, geneten, id gha darumme furder wo recht ys.
Jussu consulatus. Actum Veneris 5. Julii.
NStB 1521 Visitationis Marie.
1521 Juli 5
850. Forderung nach toter Hand. Zahlungsversprechen der
Witwe. Vorzug des Brautschatzes.
(aus dem Niedergericht)
De Ersame Radt tho Lübeck hebben eynes ordelshalven uth deme
neddersten rechte vor se geschulden, tusschen Hans Rowedder ancle-
geren an de eyne und Katerinen seligen Carsten Vaseier nagelaten wede-
wen andersdels, van wegen hundert und twelff marcken lub., de de
anthwordesfrouwe dem anclegere scholde hebben togesecht tho betalen,
se ock ethliche ander schuldener edder geloviger betalt hedde, stellende
tho erkanthenisse, se desulven tho betalende plichtich, dar entegen van
wegen der anthwordesfrouwen gesecht, dat se oren brutschatt nempt-
lichen eynhundert und vofftich marck gefriet, und by orem gedachten
seligen manne unbeervet, were dem ancleger ock als de unmündige
tho anthworden nicht plichtich etc., nha widerem der parte vorgevende,
clage, antworden, reden, wedderreden, insage, na besprake und ripem
rade vor recht affseggen laten:
457

Wes de frowe ores brutschattes gefriet, is se nicht schuldich deme ancle-
ger up syn ansprake tho anthworden, over wes dar baven averblifft,
schall syn tho des anclegers und anderer schuldener beste.
Jussu consulatus. Acttim Veneris 5. Julii.
NStB 1521 Visitationis Marie.
1521 Juli 6
851. Erbschichtung. Angestorbenes Haus. Zuschrift im
Stadtbuch.
De Ersame Radt tho Lübeck hebben tusschen Jochym und Peter Fre-
derickes gebroderen anclegeren an de eyne, und Corde Keiner anthwor-
desmanne andersdels, van wegen eines huses so de anthwordesman be-
wanet, und noch der ancleger vader seligen togeschreven, dewyle se de
negesten erven getuget, begerden sick dathsulve als vorstorven tho
schriven tho laten, dar entegen de anthwordesman hefft seggen laten,
wes der kinder moder myt oren vormunderen hedden den anclegeren
ores vaderlicken erves utgesecht, dath were entrichtet, wes der moder
halven erffschichtinge nastellich, wolde he ock entrichten, so weren de
ancleger van deme huse gescheden und ungeborlich midt tho tho schri-
ven, nha wyderem der parte vorgevende, clage, antworde, rede, wedder-
rede, insage, na besprake und ripem rade vor recht äff seggen laten:
Dath de anthwordesmann moth van den anclegeren der erf fschichtinghe
halven tho donde scheden, idt gha denne furder umme dath hus wo recht
ys; hedden de parte enige schryffte in der Stadt boke, scholden de thom
negesten rechtdage upbringen laten.
Jussu consulatus. Actum Sabbato 6. Julii.
NStB 1521 Visitationis Marie.
1521 Juli 10
852. Gewerbestreit. Schuhmacher und Schuhlapper.
De Ersame Radt tho Lübeck hefft tusschen den olderluden des amptes
der schomaker an de eyne und den olderluden der scholapper an de an-
deren syden, der wegen de schomaker de lepper beschuldigeden, se dem
ampte tho vorfange olde scho mith helen ledder und salen lappeden etc.,
dar van deme tegendele wedder up gesecht, se hadden lange tydt yn
rowsamer brukinge gewesen, na widerem der parte vorgevende, clage
... äff seggen laten:
458

Na deme dat erlike ampt der schomaker vor langen tyden und baven
mynschen gedoechtnisse eyn frey ampt gewesen, so mach numant buten
amptes mith helem ledder scho salen.
Jussu consulatus. Actum Mercurii 10. Julii.
NStB 1521 Visitation™ Marie.
1521 Juli 10
853. Kauf einer Gesellschaft. Schuldenhaftung. Rechtshängigkeit
in Bergen. Rechtspruch des Rates nur auf Urteilschelte.
De Ersame Radt tho Lübeck hefft tusschen Corde Koninck und an-
dere gelovigeren Carsten Johansen und anderen so eine gheselschop tho
Bergen in Norwegen von Jurgen Tydemann gekofft anclegere an de
eyne, und Hans Stangen anthwordesmanne anderdels, van wegen twelff-
hundert virdehalffhundert marcken gadisgyffte van Arndt Ryken her-
kamende, so de selschap tho achteren, und in dudessche syde tho betalen
vorwyset, derhalven eine schryffte, wo desulve geselschop gekofft und
de anthwordesmann dar in gesanth und dar uth enthfangen, leten lesen,
stellende tho erkennthnisse, he were schuldich dar tho tho anthworden;
darentegen de anthwordesmann seggen laten, dath Jurgen Tydemann
eyn havethmann were de de selschap verkofft und de sake vor dem kop-
manne tho Bergen noch im rechte hengede, stellede tho erkenntnisse,
se weren hir nicht plichtich den anclegeren to antworden, nha widerem
der parthe vorgevende, clage . . . äff seggen laten:
Wowoll Hans Stanghe eyn anthwordesmann ys, kann he dennoch bewy-
sen, dath de sake vor deme copmanne tho Bergen im rechte hanget, so
ys he den anclegeren tho anthworden nicht schuldich, sunder idt käme
denne wedder vor den Radt myt eynem geschuldenen ordell, alsdenne
schall yd darumme vorder gan wo recht ys.
Jussu consulatus. Actum Mercurii 10. Julii.
NStB 1521 Küiani.
1521 Juli 12
854. Brautschatz. Einzeugung und Freiung. Schuldenhaftung.
Rechenschaft.
(aus dem Niedergericht)
De Ersame Radt tho Lübeck hebben eyns ordelshalven uth dem ned-
dersten rechte vor se geschulden, tusschen Matheus Hinricksen anclegern
eyns und Metken, Claus Schulten husfrowen, anthwordesfrowen an-
dersdels, van wegen etlicker summe geldes, de Claus Schulte gedachtem
459

Matheuse wytlicken schuldich, ock yn deme Richtboke, dath dar ock
gelesen, klerlich bestemmet, de de frowe schuldich und plidbtich tho
entrichtende wesen scholde etc., darentegen de frowe leth seggen, se
were myth oreme manne umbeervet und hedde oren brutschat na des-
sulven ores mannes gelegenheit betuget und gefriet, muchte syn dath de
ancleger und ore man vellichte rekenschop hedden, stellende tho rechte,
se were dem ancleger up sine ansprake nicht schuldich tho anthworden,
nha widerem der parthe vorgevende, clage .. . äff seggen laten:
Na deme de frowe oren bruthschatt getuget und gefryet, ys se up gedane
ansprake und schulde tho anthworden nicht plichtich; hefft over de an-
cleger mith Claus Schulten rekenschop, darumme schall ydt furder gan
wo recht ys.
Jussu consulatus. Veneris 12. Julii.
NStB 1521 Kiliani.
1521 Juli 13
855. Nachbarrecht. Feueresse. Abzug durch fremde Mauer.
Stadtbuch.
De Ersame Radt tho Lübeck hebben tusschen mester Gerde deme
segermaker und synem soene anclegeren eins, den vorstenderen Sunte
Lenardes broderschop nemptliken Cordt Wibbekinck, Godert van Ho-
velen und Hinrick van Freden anthwordesluden andersdels, van wegen
enes hales uth gedachten mester Gerdes esen dorch de mure in dath hus
by ome negest belegen, der broderschop thokamende, dath de anthwor-
deslude togemuret, stellende tho rechtes erkanthenisse, se scholden so-
dane holl wedder openen, dar entegen de anthwordeslude gesecht, dath
in vortyden dath hus ock eine smede gewesen, over were itzundes nicht,
und wer beswerlick dath also tho irdulden, nha widerem der parte vor-
gevende, clage, anthworde ... äff seggen laten:
Dat de ancleger sodane holl musthe tho muren laten, sunder konde
denne mith dem Stadt boken bewysen, dat eth hus tho sodanen dinnsthe
und hole tho ghedulden vorplichtet.
Jussu consulatus. Achim Sabbato 13. Julii.
NStB 1521 Margarete virginis.
460

1521 Juli 13
856. Kauf. Besichtigung und Empfang der Ware. Eideshand.
(aus dem Niedergericht)
De Ersame Radt tho Lübeck hebben tusschen Reimer Sandow an-
clegeren eyns und Hans Herborde anthwordesmanne andersdels, eines
ordels halven uth dem neddersten rechte geschulden, derhalven de an-
cleger den anthwordesman myt edeshant angespraken, dath he sodane
halve last van deme ancleger gekofft, bosichtiget, thor noge und all
entfangen hedde, dar entegen de anthwordesman leth lesen einen
openen breff van dem Rade tho Brunswick, inholdende, wo de all wed-
derropen etc., derhalven desulve sick, im falle de nicht gudt genoch,
den anderen und drudden vorwarde unvorsumet etc., nha widerem der
parte vorgevende, clage ... affseggen laten:
Wat de ancleger dem anthwordesman tho edeshant lecht, dar van motli
he edeshant mit edeshant losen.
Jussu consulatus. Actum Sabbato 13. Julii.
NStB 1521 Divisionis apostolorum.
1521 Juli 13
857. Nachlaßübernahme. Rechenschaft. Zeugen- und Buchbeweis.
Eideshand.
De Ersame Radt tho Lübeck hefft tusschen Hinrick van Hervorde an
de eyne, Klaus Langen, Jochim Trechow und Hinrick Härder anders-
dels, van wegen seligen Hinrick Norenberges nagelaten guderen, der sick
Claus, Jochim, Hinrick neffens anderen angematet und bekümmert heb-
ben scholden, derhalven und sodans thobewysende Hinrick vorbenomet
vele schryffte und deiinghe genanten Ersamen Rades in dytsulve bock
geschreven neffens einer schryfftlichen declaration, wo by den gude-
ren gefaren, leth lesen und stellede tho rechts irkenntenisse, de gelesene
schryffte genochafftich weren tho bewysende de gedane ansproke, und
Claus neffens den anderen ome tho den guderen gedachten Noren-
berges tho anthworden plichtich, dar entegen dorch Klaus, Jochim und
Hinrick Herder gesecht, Hinrick van Hervorden hedde sick tuge bero-
pen, dewyle he de overs nicht geforet, se were he na rechte in der sadien
vellich, und dar beneffens ock etlicke schryffte in dithsulve bock geschre-
ven leten lesen, stellende tho rechte, se weren eme nicht plichtich tho
anthworden, nha wyderem der parte vorgevende, clage . . . affseggen
lathen:
461

Na deme Hinrick van Hervorden sick siner tuge begeven und myth der
Stadt boke toge stellet, so moten de jennen de dar inne begrepen und
befunden, sick der guder darumme se angespraken, bekümmert und
underwunden, dar van bescheet und rekenschop doen; overs de anderen,
de dar inne nicht bestemmet, mögen sick mith edeshandt weren.
Jussu consulatus. Actum Sabbato 13. Julii.
NStB 1521 Margarete virginis.
1521 Juli 13
858. Brautschatzschmälerung durch Geldempfang aus dem
Nachlaß. Eideshand.
De Ersame Radt tho Lübeck hebben tusschen mester Peter Lassur
und Hans Thomassen als vormunderen Taleken seligen Hartman Meyers
nagelaten wedewen an de eine, und Claus Bockholte anthwordesmanne
anderdels, van wegen 82 marck so de anthwordesmann in kortinghe
synes bruthschattes scholde enthfangen hebben, des one de anthwordes-
mann also nicht gestendich gewesen, na widerem der parte vorgevende,
clage, anthworde ... affseggen laten:
Nha dem de anthwordesmann den anclegeren nicht besteyt, so moten
se ene anspreken myt eyner vullenkamener claghe, dath is mith tughe
edder edeshandt.
Jussu consulatus. Actum Sabbato 13. Julii.
NStB 1521 Margarete virginis.
1521 Juli 13
859. Zeugen über See und Sand. Frist zur Beibringung.
De Ersame Radt tho Lübeck hebben tusschen den schuldeneren, so
sick vormenen in der geselschop als Jurgen Tydeman vorkofft anclegem
eyns, und Hans Stangen andersdels, van wegen eynes bewyses und
tuchenisse, so sick de anthwordesmann beropen, dar van dat de sake vor
dem Copmann tho Bergen in rechte hangede, de de anthwordesmann,
wo dorch de ancleger tho rechte gestellet, scholde benomen und dag-
dinghen, dar entegen de anthwordesmann leth seggen, dath de tughe
over sehe und santh und de sake wo angetagen vor deme Copman han-
gede, nha wyderem der parte vorgevende, clage ... und rypem rade
462

Dem anthwordesman tusschen dyth und Winachten, dath de sake vor
dem copman tho Bergen hanghe, wo recht tho bewysen angestellet und
vorgunnet.
Jussu consulatus. Sabbato 13. Julii.
NStB 1521 Margarete virginis.
1521 Juli 13
860. Zahlungsversprechen. Stadtbuch. Termine. Anerkenntnis.
De Ersame Radt tho Lübeck hebben tusschen Hennen Kock als vull-
mechtigeren Hans und Nickels Chann van Norenberg anclegeren eyns,
Berndt Heinemann, Valentin Körten und Hinrick Azell, ock Herbart
Stenkamp anthwordesluden anderdels, van wegen eines lofftes vor Fre-
derick van Verden kopgesellen, verhundert sevenundefoftich gülden up
sekere termine tho betalende, lüde einer schryffte in dithsulve bock anno
etc. 20 Invocavit geschreven, anhevende: Frederick van Verden etc.,
de dar ock gelesen, so de anthwordeslude gedaen, deshalven de ancleger
tho rechte stellede, se plichtich weren tho gelden und tho betalen, und
de anthwordeslude der schryfft, gelofftes und dath de termine vorlopen
bestunden, na wyderem vorgevende, reden ... afsseggen laten:
Na deme de anthwordeslude des gelofftes bestaen und de termine vor-
lopen, so moten se gelden und botalen.
Jussu consulatus. Actum Sabbato 13. Julii.
NStB 1521 Margarete virginis.
1521 Juli 13
861. Volle Gesellschaft. Schuldenhaftung. Eideshand. Eid.
De Ersame Radt tho Lübeck hebben tusschen Hermen Wessel und
Herman Sydmann anclegeren eyns und Hermen Hovemann anthwordes-
mann anderdels, derhalven dat de ancleger den anthwordesmann up
ethlicke artickele, de in scriffte gestellet und gelesen, mith edeshant an-
spreken etc., dar entegen de anthwordesmann begereth desulven ar-
tickele in dyt bock schriven tho latende und de ancleger antogen, dath
nicht anders dan vorwilinge gesocht wurde, nha widerem der parte vor-
gevende, clage ... afsseggen laten:
Dat de andtwordesmann musthe tho den gelesen artickelen mith edes-
hant anthworden, und als de ome avermals vorgelesen, hefft gesecht,
dat he dar alle besthunde, und folgen desulven artickele hir na:
Item dyt legge wy Hermen Havemann tho edeshant: dat he uns van
463

synes masschoppes wegen nicht gelavet hefft de termine tho holden von
der selschup halven myt hande und munde, als dat Stadt bock begrepen
hefft, und dat he uns dar ock neine twehundert marck in betalinghe daer
up gedaen hefft. Item vorder dat he uns dussen vorgangen winter nicht
van synes masschoppes wegen gelavet hefft twehundert marck tho ge-
vende und alle jar twehundert mr. so langhe dat ydt betalt is. Item
vorder dat he de guder de uth der selschop gekamen synt, dar wy umme
spreken, nicht gehanteret und genoten hefft, und dar ock syne schult
nicht mede betalt hefft und noch alle dage deyt. Item vorder dat he de
selschup, dar wy umme spreken, mith weten und synen willen tho der
synen nicht angenamen hefft. Item forder dat he ock syne vullenkamene
masschop nicht en is und sytte myt ome in gedie und vorderve.
Jussu consulatus. Actum 13. Julii.
NStB 1521 Divisionis apostolorum.
1521 Juli 17
862. Schiffer. Falsche Rechnungslegung. Diebstahlsverfahren
von Amts wegen. Vergleich über Schadenersatz erfaßt nicht den
Strafanspruch.
(aus dem Niedergericht)
De Ersame Radt tho Lübeck hebben eines ordelshalven ut deme ned-
dersten gerichte vor se geschulden, twisschen Jacob Karstens, Hans Hel-
meken, Reinolt Warneken und Jacob Mulen anclegeren eins, und As-
mus Platten schipper tho Travemunde anthwordesmanne andersdels,
van wegen achtein lasthen peckes und vyff schymmesen, so gemelte
schipper vormals geschepet und doch den anclegeren als sinen rederen
von den achtein lasthen nicht mer dann 6 und van den schymesen alleine
dre thor rekenschop scholde gebracht hebben, derwegen se eine senten-
tie eines Ersamen Rades in dyt bock anno etc. 20 Visitationis Marie
vortekent, angande: De Ersame Radt tho Lübeck etc.1), leten lesen und
one derhalven, dewile he sodane up sine ede vorsaket, pinliken und vor
einen deff angespraken, dar tegen de anthwordesmann gesecht, idt were
eine affgerichtede und vullenkamen vorlikede sache, und derwegen ock
eine vordracht yn dytsulve bock anno etc. 20 Valentini geschreven, an-
hevende: Asmus Platte etc., lesen laten, der he van den anclegeren ge-
noch tho sehende bogert und gefordert, und hedde an syner syden nicht
gemangelt, des he sick tuge beropen, ock furder gesecht, he hedde des
nicht vorsaket, dan wor so der misrekenschop ethwes gebort, he en konde
») Vgl. oben Nr. 715.
464

noch schriven noch lesen, hedde one syn schrivery wor ynne vorsumet,
so wer dennoch rekenschop gheine betalinghe etc., dar wedder van den
anclegeren gereplicert, dat se deme anthwordesman erbodich weren ge-
west, der vordracht genoch tho doende, avers hedde dat nicht wyllen
annemen, des se sick ock tuge beropen, wolden ock bewysen, dat se alle-
wege butenbescheden und nicht nagegeven hedden de ansprake, so
eyn Ersam Radt derhalven tho ome hebben und anstellen muchte, vor-
hapeden darumme, de anthwordesman scholde noch acht noch vorsprake
geneten, und darumb gaen wo recht were etc., nha widerem der parte
vorgevende, clage, anthworde ... affseggen laten:
Dat wowoll de parthe allenthalven na vormoge der Stadt boke vordra-
gen, welck eyn Erbar Radt in siner gewerde lethe, dennoch dewile de
anthwordesman pinlicken und vor einen deff angespraken, können
denne de anclegere bewysen, dath se der Stadt recht und ansprake, so
eyn Erbar Radt derhalven tho deme anthwordesmanne hebben muchte,
in der vordracht buten bescheden und nicht nagegeven, wo se ock nicht
konden, so scholde de anthwordesmann noch acht noch vorsprake ge-
neten, dan me scholde one wedder in de hechte bringen und dar up
vorhoren, und schall dar umme f urder umme gaen wo recht ys.
Jussu consulatus. Actum in juditio Mercurii 17. Julii.
NStB 1521 Divisionis apostolorum.
1521 Juli 17
863. Hand muß Hand wahren.
De Ersame Radt tho Lübeck hefft tusschen Hinricken Reinhusen van
Brunswick anclegeren eyns und den vormunderen seligen Matheus Slo-
telborgen nagelaten wedewen, nemptlicken Lutken Mantell, Hermann
Tyllemann und Hans van der Aa anthwordesluden andersdels, van we-
gen einer ansprake, so de ancleger dessen vormiddags, lüde einer
schryffte hir korts beneven geschreven, angande: De vormunder etc., de
darsulvest gelesen, und up der anthwordeslude bekantenisse wo desulve
schrifft vormeldet sind gedaen, dar entegen de anthwordeslude gesecht,
se der bekentenisse woll gestendich, dennoch dewile der schuldener
vele, muste und scholde men de dar by vorbaden, und de ancleger re-
plicerde, he myt den schuldeneren nichts tho doende, dann handt scholde
handt waren, nha widerem vorgevende der parte, clage, anthworde ...
affseggen laten:

30

465

Nha deme de anthwordeslude van den anclegeren angespraken und be-
claget, so mothen se ome van der frowen wegen anthworden, idt gha
f urder darumme wo recht is.
Jussu consulatus. Actum Mercurii 17. Julii.
NStB 1521 Divisionis apostolorum.
1521 Juli .17
864. Treuhand und Gabe. Beweis.
(aus dem Niedergericht)
De Ersame Radt tho Lübeck hebben eines ordelshalven uth deme
neddersten rechte vor se geschulden, tusschen dem vulmechtigen Lut-
ken Kock, Hans Rowedder anclegern eines, und Anneken .. -1) anderdels,
van wegen eines ringes, soven gülden ungeferlich werdich, den Lutke der
anthwordesfrowen tho truwer handt scholde gedaen hebben, dar tegen
dorch de anthwordesfrowen gesecht, dat Lutke ore den rinck recht und
redelicken gegeven, und se ene eme woll affvordenet hedde etc., na wy-
derem der parte vorgevende, clage, anthworde .. . affseggen laten:
Nha der sake gelegenheit wyll de frouwe or recht dar tho doen, dat or
de rinck gegeven und nicht tho truwer handt gedaen, so moth ydt dar
by bliven.
Jussu consulatus. Actum Mercurii 17. Julii.
NStB 1521 Divisionis apostolorum.
1521 Juli 27
865. Erbrecht. Umschrift des Hauses durch die Vormünder.
De Ersame Radt tho Lübeck hefft tusschen den vormunderen Cate-
rineken seligen Hans Helmes van siner seligen husfrowen Anneken eth-
wann und vormals Claus Pipers nagelaten wedewen gebaren dochter,
nemptlicken Borchardt Clot und Ladewich Taschemaker, ancleger eyns,
Marquardt Piper den olden, Marquardt Piper den jungen, Jurgen
Vincken und Klaus Tyfagell als vormunder ethwann gedachten seligen
Anneken Pipers und orer van Klaus Piper kinderen vormunderen anth-
wordeslude anderdels, van wegen eines huses in den Vyffhusen belegen,
dar velgenante Claus seliger plach inne tho wanende, so genante Anne-
ken na uthsegginge drehundert marck lubesch densulven ersten kinde-
ren lüde einer schlifft in dyt sulve bock anno etc. 19 Exaudi geschreven,
a) Lücke.
466

anhevende: De Ersame Radt tho Lübeck hefft tusschen den vormun-
deren etc., de gelesen, mit anderen nagelaten guderen gefallen und itz-
undes an gedachten Katerineken erffliken falls gekamen, dat de ancle-
ger van den anthwordesluden begerende tho vorlatende etc., dar entegen
de anthwordeslude gesecht, dath se alse vormunder gedachten ethwann
Anneken weren tho vorlathen nicht schuldich etc., na widerem der parte
vorgevende, clage .. . affseggen laten:
Dat de anthwordeslude mosten und scholen des Ersamen Rades aff-
gespraken sententie noch doen und als vormunder seligen Anneken
Pipers eth vorbedachte hus vorlaten.
Geschreven van bevele des Ersamen Rades. Actum vicesimo septimo
Julii.
NStB 1521 Jacobi apostoli.
1521 Aug. 3
866. Vertrag über prozessuale Vertretung mit Schadloshaltung.
Entgelt. Eideshand.
De Ersame Radt tho Lübeck hefft tusschen Karstinen van der Hove
anclegerinnen eyns, und Baltassar Wineken anthwordesmann ander-
dels, derhalven dat de anclegersche Baltasaren den anthwordesmann ap
ethlicke article mith edeshant na widerer clage angespraken, besche-
dentlicken up de edeshandt stellende tho beiaende edder tho benenende,
und sick or angebaden or schult in schryfft und se in synen vorbiddent
und bescherm genamen, dar se ock tho rechte geladen wurde, nicht er-
schinen scholde, he wolde se vorbidden und schadelos holden, dar up
dat se ome solt und beloninghe gelavet, und he derhalven ore gyffte
enthfangen hedde, dar entegen de anthwordesmann ethlicke schryffte
in dith sulve bock geschreven leth lesen, vormeinde he tho der edeshandt
tho anthworden nicht schuldich were, na widerm vorgevende, clage .. .
affseggen laten:
Dat de Radt de gelesene schryffte leth in orer werde; denn wat de ancle-
gersche deme andtwordesmanne tho edeshandt lede, dar van moste he
edeshandt mit edeshandt losen.
Und als de anclegersche vorberorte article deme anthwordesmanne
tho edeshandt gelecht und der rechte begert, hefft desulve myth uth-
gestreckedem arme und upgerichteden vingeren rechtes stavedes edes
tho Gade in den hilligen schwerende gesecht, he de article nicht gesten-

30*

467

dich were und hefft desulve alle benenet; hedde he einige gisste gena-
men, were nicht derhalven gescheen, welck also in dyt bock tho schriven
gebeden und erholden.
Jussu consulatus. Actum Sabbato 3. Augusti.
NStB 1521 Petri ad vincula.
1521 Aug. 7
86?. Splitteriges Zeugnis. Unwirksamkeit.
(aus Stralsund)
De Ersame Radt tho Lübeck hefft eines ordels halven vam Ersamen
Rade thom Stralessunde vor se geschulden tusschen Baltasar Prutzen
anclegern eins und Jochim Heineken anthwordesmann andersdels, van
wegen 10 last roggen, so de ancleger in Hollandt tho behoff gedach-
ten Jochim gelevert, derhalven ethlicke apene vorsegelde breve ge-
nanten Ersamen Rades thom Stralessunde und Lübeck, ock eine tuche-
nisse vor den kemeren darsulvest thome Stralsunde gedaen, leth lesen
und darmede stellede tho rechte, de anthwordesmann schuldich were
one tho gelden und tho betalen etc., dar entegen dorch den anthwordes-
mann gesecht, dat he sodanen roggen nicht enthfangen, de tuchenisse,
de wyle de nha forme lubescher rechte nicht dann vor und nha und
also splitterigen gedaen, by ghener werde gewesen scholde, konde edder
mochte one ock nergens inne vorplichten, leth ock lesen eynen breff des
Rades tho Amsterdamme, ock Hanses Eucken schryfftlicke und egene
bekanthenisse, na widerem der parte vorgevende, clage ... affseggen
laten:
Dat de gedane tuchenisse des Rades thom Stralessunde sententien und
des Rades tho Lübeck dar up confirmation noch tho donde nicht noge-
hafftich.
Jussu consulatus. Actum Mercurii 7. Augusti.
NStB 1521 Petri ad vincula.
1521 Aug. 7
868. Kauf. Eigentum. Eventur und Marke. Ankunft des Gutes
nach dem Tode des Käufers.
(aus dem Niedergericht)
De Ersame Radt tho Lübeck hefft eynes ordels halven vor deme ned-
dersten rechte vor se geschulden tusschen Gerhardus Stromeyer vul-
mechtiger procurator Clawes van Leveren borgers tho Ossenbrügge an-
468

cleger eyns und Karsten Tulsow als vulmechtiger procurator der geme-
nen schuldeneren, so by Hans Mewes tho achter, anthwordesmann an-
dersdels, van twen rullen lowendes so gedachte Klawes van Leveren
under synem eventur und marke van Ossebrügge äff beth tho Stade na
seligen Hans Mewes dode, und also beth tho Lübeck gekamen, und dar
neven eynen vorsegelden breff, vam Ersamen Rade tho Stade uthgegan
und vorsegelt, lesen laten, und darumme stellende tho erkantenisse,
na deme de twe rulle lowendes na seligen Hans Mewes dode tho Stade
gekamen, so were he neger by tho blivende dann eyn ander dar äff tho
drengende etc., dar entegen de anthwordeslude gesecht, dath selige
Hans Mewes am vorleden Paschen up de Elve gedachten Clawes van
Leveren twe rulle lowendes to Wedule scholde vor verhundert mijn veer
gülden affgekofft hebben und tho Stade uppe sine kost und eventure
tho leverende nach vermoghe einer hantschrifft, so de ancleger scholde
by sick hebben, up termine tho betalende, und dar neffens ethlicke fac-
tores breve lesen laten, inholden dat Hans Mewes de vorbestemmeden
twe rulle lowendes scholde hebben, nha widerem der parte vorgevende,
clage . .. affseggen laten:
Kann de ancleger bewysen, dath eth lowent na Hanses dode tho Stade
gekamen is, so mach he dar by bliven.
Jussu consulatus. Actum Mercurii 7. Augusti.
NStB 1521 Petri ad vincula.
1521 Aug. 9
869. Erbschichtung.
De Ersame Radt tho Lübeck hefft tusschen Jochem und Peter Frede-
rickes anclegeren eyns, und Cordt Tolner anthwordesmann anderdels,
van wegen erffschichtinge, so de ancleger van deme anthwordesmanne
orer moder wegen begerden etc., dar entegen de anthwordesman leth
seggen, he were erbodich gewesen de erffschichtinge tho doende, overs
de ancleger wolden mer van ome hebben denn one schuldich were, der-
halven he twe schriffte in dith sulve bock, de eyne Exaudi, anhevende:
Cordt Tolner, de ander Visitationis Marie tegenwordigen jars, anhe-
vende: De Ersame Radt tho Lübeck etc., geschreven, leth lesen etc., stel-
lende tho rechte, he dar baven den anclegeren tho anthworden nicht
schuldich were etc., nha widerem der parthe vorgevende, clage . .. aff-
seggen laten:
469

Dat wo eyn Ersame Radt vorhen gedelet, delen se noch, und mach de
anthwordesman dar mede bestahn, idt gha darumme furder wo recht js.
Jussu consulatus. Actum Veneris 9. Augusti.
NStB 1521 Laurentii.
1521 Aug. 9
870. Handel. Bezahlung in Geld oder Ware. Kaufmannsgui.
Güte und Marktpreis der Ware.
De Ersame Radt tho Lübeck hefft tusschen Meineke Borstelmann
ancleger eins und Herborde Steinkamp anthwordesmann anderdels,
van wegen verhunderth eynundtwintich marcken, darumme de ancleger
den anthwordesmann als wytlicker schult, herkamende van ethlicken
Engeischen lakenen etc., beschuldigede, dar van ock botalinghe eschede
und begerde, dar entegen Herbert ghesecht, he hedde siner gesellen
wegen, so de laken togekamen, deme ancleger betalinge tho donde er-
bodich gewest, myt guder wäre als osemunt, vlass und ander, overs de
ancleger were des nicht fredesam gewesen und sick mith der wäre nicht
benogen wyllen laten, so doch de kop gemaket, wo Hinrick Smedecken,
deme gesworen mekeler, bewust, myt gelde edder wäre tho betalende,
dar entegen Meyneke replicert, dat ome de wäre also nicht anstünde und
vele tho hoch vorsettet were etc., und als Hinrick Smedeken de geswaren
mekeler tuchenisse gegeven, dat de betalinge in redem gelde edder wäre
gesehen scholde, und de ancleger van deme anthwordesmann borge be-
gerde, na widerem der parte vorgevende, clage, anthworde, rede, wed-
derrede, insage, na besprake und ripem rade vor recht affseggen laten:
Na deme de mekeler bestheit, dat de betalinge inmaten wo berort ge-
sehen scholde, so mochte de anthwordesman dem ancleger mith guder
und copmans wäre de uprichtich und up deme priss, so se itzundes
veiel und marektgencklich, betalen.
Jussu consulatus. Actum 9. Augusti.
NStB 1521 Laurentii.
1521 Aug. 9
871. Salzkauf. Marke. Verschiffung. Punder. Handlungsvoll-
macht des Sohnes ohne Wissen des Vaters.
De Ersame Radt tho Lübeck hefft tusschen Dinnies Blicker munte-
meyster thor Wysmer anclegeren eyns und Bernde Basedowen anth-
wordesmanne anderdels, van wegen eines schepes soltes, so de ancleger
470

sede he uth Berndes boden enthfangen, myth synem mercke merken
lathen und geschepet und thopinnden lathen, wer ock in de drudde
weken under syne mercke gelegen, und nha uth bevell des anthwordes-
mannes upgeschepet, so begerde desulve ancleger und stellede tho
rechte, Bernt were schuldich eme sodane syn gekoffte und betalede
solt volgen lathen etc., dar entegen van Berndes wegen gesecht, dat he
deme ancleger ghen solt vorkofft hedde, wo he ock sulven vor genannten
Ersamen Rade togesthan und hir bevorn in dyth bock vortekeneth,
hedde ome dat ock nicht tholevert und were derhalven ome up syne
ansprake tho anthworden nicht plichtich etc., dar tegen de ancleger
wedder sede, dath Bemdes sone de boden geopent und ome gemelte
solt gelevert, dar tegen Bernt gereplicert, dath syn sone syn vormunder
nicht en were, hedde des ock van ome gheen bevell gehadt, denn muste
de ancleger synen man soken etc., nha widerem der parthe vorgevende,
clage . .. äffseggen laten:
Kan de ancleger wo recht is bewysen, dat sodane solt under deme pun-
der enthfangen, myth synem mercke gemercket und in de drudde weken
in Berndes bode liggende gehatt, so is he dar by neger dann Berndt
tho bliven; hefft Berndt denne tho Bunsow wider ansprake, dar scholdet
umme ghan wo recht were.
Jussu consulatus. Actum Veneris 9. Augusti.
NStB 1521 Laurentii.
1521 Aug. 9
872. Verpfändung für fremde Schuld. Auslösung durch den
Verpfänder. Regreß. Vollkommene Klage.
De Ersame Radt tho Lübeck hefft tusschen Karstinen van der Hove
anclegerinnen eyns und Baltasar Wineken anthwordesmann anderdels,
derhalven dat de anclegersche Baltasar beschuldigede und angespraken
myt edeshant, he tho or gekamen und gesecht, wo he van Mattias
Bickell vofstich marck lub. gelenet, de he ome, dewile sick sunte Peters
dage benalede, muste erstaden, und van Karstine begerde sodane gelt
tho lenende, und se gesecht, dat se dat in barschop nicht en hedde, dann
hedde ome gedaen eyn schwart agathen vofftich mit gülden stenen,
dar eyn gülden rinck inne hangede, und einen vorguldeden dorenknop,
und hedde Karstine van ome dat vofftich und vorgulden knop mith orem
egenen gelde losen moten, overs Baltasar hedde den gülden rinck behol-
den und holde den noch; dar entegen de anthwordesmann leth lesen
eine schrifft in dit bock Petri ad vincula negest vorgangen geschreven,
471

anhevende: De Ersame Radt tho Lübeck1), stellende tho erkenntenisse,
he were wider myt edeshant tho anthworden nicht schuldich, nha wide-
rem der parte vorgevende, clage . .. affseggen laten:
Wath de anclegersche deme anthwordesmann tho edeshant lecht, dar
van moth he edeshandt myt edeshandt losen, dann de anclegersche schall
ene up alle wes se myt deme anthwordesmann tho seggende, edder up
one tho clagende hefft, samptlicken mith einer vullenkamen klage, dat
is mith tugen edder edeshandt, anspreken.
Jussu consulatus. Actum Mercurii 9. Augusti.
NStB 1521 Laurentii.
1521 Aug. 17
873. Schuldenwesen. Treue Hand. Vorzug.
De Ersame Radt tho Lübeck hefft tusschen Hans Mattes ancleger
eyns und den gemenen schuldeneren de sick by Marcus Löwen meinden
tho achtem synde, anthwordeslude andersdels, van wegen eines witten
angesneden engelschen laken und achte hakelbussen, de he seligen Mar-
cus to truwer handt gedaen hedde, der wegen etlicke schryffte yn dyt
sulvige bock Laurentii negest vorgangen geschreven, anhevende: Her
Jochim Gerekens und her Johan Salige etc., ock Herbort Steinkamp etc.,
leth lesen, dar entegen de andtwordeslude sick beduncken leten, he
scholde myt den schuldeneren anparten etc., nha widerem der parte
vorgevende, clage ... affseggen laten:
Kann de ancleger wo recht ys bowysen, dat he Marcus Löwen dat laken
und bussen tho truwer handt gedan, so mach he des geneten.
Jussu consulatus. Actum Sabbato 17. mensis Augusti.
NStB 1521 Assumptionis Marie.
1521 Aug. 19
874. Gerichtsstand nach den Hanserezessen.
De Ersame Radt tho Lübeck hefft tusschen Hinrick van Billen ofte
Wesarch ancleger eyns und Claus van Syfelen anthwordesmann anders-
dels van wegen ethlickes geldes, so de ancleger by deme anthwordes-
manne scholde tho achtern wesen, benomentlicken twelff marck, dar ent-
egen de anthwordesmann sede, he deme ancleger nichts bestünde, und
hedde de ancleger thom anthwordesman tho seggen, scholde ene vor-
J) Oben Nr. 866.
472

dachten vor synen borlicken richteren, nha uthwisinge der recesse der
Stede etc., na wyderem der parte vorgevende, clage . .. affseggen laten:
Hadde de ancleger tosage tho deme anthwordesman, de scholde he
vorforderen vor sinen borliken richteren na lüde der recesse der Stede.
Jussu consulatus. Actum Lune 19. Augusti.
NStB 1521 Assumptionis Marie.
1521 Aug. 21
875. Schuldforderung. Anerkenntnis. Abschrift des Empfangs-
scheines als Beweis.
(aus dem Niedergericht)
De Ersame Radt tho Lübeck hebben eines ordels halven uth deme
neddersten rechte vor se geschulden tusschen Hinrick Stendecker ancle-
ger eynes und Claus van Briselen anthwordesmann anderdels, van we-
gen ethlickes geldes, benemptlicken twelff marcken lub., so de antworder
dem ancleger vor gare kost, beer, heu und haver schuldich scholde
wesen, dar entegen de anthwordesmann leth anbringen, dat de ancleger
deme anthwordesmanne eyne handtschryfft geven hedde, derhalven
eyne aveschryffte, ock eine schrifft im richte boke vortekent gelesen,
stellende tho erkentenisse des Ersamen Rades, nha lüde der sulvesten
aveschryfft, de ancleger gegulden und betalt were etc., nha widerem
der parte vorgevende, clage, antworde, rede, wedderrede, insage, na
besprake und ripem rade vor recht affseggen laten:
Nha deme de anthwordesmann deme ancleger besteyt, so modt de an-
cleger gelden und betalen, edder de anthwordesmann schall bewysen,
wor he betalinge gedaen hefft.
Jussu consulatus. Actum Mercurii 21. mensis Augusti.
NStB 1521 Assumptionis Marie.
1521 Aug. 21
876. Scheltworte. Üble Nachrede. Eideshand.
(aus dem Niedergericht)
De Ersame Radt tho Lübeck hefft eines ordels halven uth deme ned-
dersten rechte vor se geschulden tusschen Gorgies Gerdes ancleger eyns
und Anneken Tydowen und erer dochter Barbaren anthwordesschen
andersdels, van wegen ethlicker scheide worde nemptlicken den ancleger
vor einen deff geschulden, und ore dat tho edeshandt begerde tho leg-
gende, dar entegen de anthwordesiken dorch den anthwordesmann leten
473

anbringen, de ancleger der anthwordeschen und or dochter an or ere
gespraken,  derhalven etlicke sdiryffte im neddersten boke vortekent
let lesen etc., nha widerem der parte vorgevende, clage ... affseggen
laten:
Wat de ancleger den anthwordesken tho edeshant lede, dar van mosten
se edeshant mith edeshant losen.
Jussu consulatus. Actum Mercurü 21. mensis Augusti.
NStB 1521 Assumptionis Marie.
1521 Aug. 21
8??. Vater als Zeuge im Prozeß des Sohnes.
De Ersame Radt tho Lübeck hefft tuschen Hans Mattes ancleger eyns
und den gemeinen schuldenern de sick by seligen Marcus Löwen tho
achter vormeinden tho wesende anthwordeslude anderdels, van wegen
eynes wytten angesneden engelschen lakens und achte hakelbussen, de
he seligen Marcus tho truwer handt gedaen hedde, derwegen etlicke
schryffte in dyt sulvige bock Assumptionis Marie1) ock Laurentii negest
vorgangen geschreven, de erste anhevende: De Ersame Radt tho Lübeck
etc., de anderen beyden: Her Joachim Gerekens und her Johan Salige
etc., gelesen, dar entegen de ancleger de anthwordeslude sick beduncken
leten, dat Jurgen Löwe seligen Marcus Löwen vader nicht mochte tugen,
wente id syn lyfflicke sone geweset were, und he den schuldeneren nicht
afftugen mochte etc., nha widerem der parte vorgevende, clage . .. aff-
seggen laten:
Dat de tuchenisse na lüde der Stadt bock is by werden; hebben de anth-
wordeslude vorder tosage tho deme ancleger, darumme schall idt fur-
der ghaen wo recht ys.
Jussu consulatus. Actum Mercurü 21. mensis Augusti.
NStB 1521 Assumptionis Marie.
1521 Aug. 21
878. Einhelligkeit der Zeugenaussagen. Spezifikation der
Forderung.
De Ersame Radt tho Lübeck hefft tusschen Hans van Älen ancleger
eyns und Claus van Briselen anthwordesmanne andersdels, van wegen
ethlicken hoppen, so de ancleger by deme anthwordesmanne scholde tho
achtern wesen, derhalven twe schryffte in dytsulvige bock Assumptionis
J) Oben Nr. 873.
474

Marie negest vorgangen geschreven, beide anhevende: De Ersame Radt
tho Lübeck etc., stellende tho erkanthenisse des Ersamen Rades, na deme
de tughe nicht eindrechtich weren, scholde de anthwordesmann der
sache fellich wesen, dar entegen de anthwordesmann seggen leth, dath
de ancleger de schulden namkundich maken scholde, wes he by dem-
sulven tho achtern were, na widerem der parte vorgevende, clage ...
äff seggen laten:
Nha deme de tuge nicht eindrechtich getuget, so is de anthwordesmann
siner sake fellich, id gha dar forder umme wo recht is.
Jussu consulatus. Actum Mercurii 21. Augusti.
NStB 1521 Bartholomei.
1521 Aug. 30
879. Versessene Rente. Letztjährig und früher. Vollstreckung.
Klage.
(aus dem Niedergericht)
De Ersame Radt tho Lübeck hefft eines ordels halven uth dem ned-
dersten rechte vor se geschulden tusschen Peter Lassur und Wigger
van Hassent alse vormunder Sabelken Wegeners ancleger eyns und
Claus Hasen und Jurgen Dose testamentarien seligen Ridierdes Garwer-
linck anthwordeslude andersdels, van wegen ethlicker vorseten rente
eines huses so de ancleger by den anthwordesluden meinde tho achtern
tho synde, dar tegen de anthwordeslude gesecht, dat se deme ancleger
neine vorseten renthe bestunden, nha widerem der parte vorgevende,
clage . .. äff seggen laten:
Hebben de ancleger eyn jar vorseten renthe in deme huse, so mögen se
idt vorfolgen; de anderen nastanden renthe mögen se manen als schult
wo recht ys.
Jussu consulatus. Actum Veneris 30. mensis Augusti.
NStB 1521 Decollationis Johannis.
1521 Aug. 31
880. Verwillkürung des Gerichtsstandes und Urteils.
Zuständigkeit aus Einlassung.
De Ersame Radt tho Lübeck hefft tuschen Olrich Bodeker alse eyn
vulmechtiger Anneken Prussen ancleger eins und Hans Schimelow anth-
wordesmann andersdels, van wegen ethlickes geldes offte gyffte, so er
selige Jurgen Meyer, do he levede Schimmelowen masschop, in sinem
475

testamente sdiolde togetekent und gegeven hebben, derhalven eyne
schryfft yn dytsulvighe bock anno etc. 18 Anthonii abbatis, anhevende:
Sy witlick etc., gelesen, dar enthegen de anthwordesmann dem ancleger
gefraget, offte he by deme Ersamen Rade bliven wolde, dar tho he neen
edder ja seggen scholde etc., nha widerem der parte vorgevende, clage,
antworde . .. äff seggen laten:
Na deme de anthwordesman geanthwordet hefft, so schall he vordan
anthworden.
Jussu consulatus. Sabbato 31 et ultima mensis Augusti.
NStB 1521 Egidii abbatis.
1521 Sept. 3
881. Besäte eines angeblich fahrend geschriebenen Hauses.
Pfändungszeugnis als Beweis der Grundstückseigenschaft.
Forderungsbeweis.
(aus dem Niedergericht)
De Ersame Radt tho Lübeck hefft eines ordels halven uth dem ned-
dersten rechte vor se geschulden tuschen Alff Greveraden ancleger eyns
und Dytmer Warten als eyn vulmechtiger Benedictus van Alevelde, so
he sede, anthwordesman andersdels, van wegen eines ordes tegen deme
Hamborgher keller by deme marckede myt aller thobehoringe belegen,
dar up Benedictus besäte scholde gedaen hebben, de ock myt rechte
vorfolgen wolde, dewile denne Alffe desulve ordt in deme oversten boke
so he sede farend stunde thogeschreven, vormenede derhalven de be-
säte van neinen werden scholde wesen, dar entegen de anthwordesmann
einen vorsegelden breff van seligen Hinrick Vincken, Hartich Stangen
und Hans Blancken myt oren segelen vorsegelt leth lesen, dar inne se-
ligen Hans Smede de ordt myt der thobehoringe dorch gedachten Hin-
rick Vincken vorpandet were, derhalven syn pandt myt besäte und ande-
ren rechte vorfolgen mochte etc., nha widerem der parthe vorgevende,
clage, anthworde . .. äff seggen laten:
Dat de breff tho manende liggende gründe und stände erven nicht gudt
genoch, men alleine de schult tho bomanende gudt genoch were.
Jussu consulatus. Mercurii 3. mensis Septembris.
NStB 1521 Egidii.
476

1521 Sept. 3
882. Klage aus Überweisung auf ein von dritter Seite bereits
besatetes Geld. Verbürgung der Besäte.
De Ersame Radt tho Lubedc hefft tuschen Berendt Kniper ancleger
eyns und Tyle Smidt anthwordesman andersdels, van wegen ethlichen
geldes nomentlick vofftich gülden, de selige van der Hoye do he levede
den ancleger van deme anthwordesmanne tho enthfangen averwyset
hedde und nu by deme anthwordesmann were, dar entjegen de anth-
wordesmann gesecht, dat up sodane gelt als by eme were eyne besäte im
neddersten rechte gescheen, jodoch sick erbaden, dar he myt einer be-
talinghe quidt mochte wesen, sodane gelt wyllich van sick geven wolde
etc., na widerem der parte vorgevende, clage .. . affseggen laten:
Na deme de besäte in deme neddersten rechte gescheen is, mach de
ancleger darsulvest de besäte tho borgen eschen.
Jussu consulatus. Actum Mercurii 3. mensis Septembris.
NStB 1521 Egidü.
1521 Sept. 6
883. Worthalter und Vorsprake. Bürger.
De Ersame Radt tho Lübeck hefft tuschen Olrich Bodeker vulmech-
tiger Anneken Prussen so he sede ancleger eyns und Hans Schimelow
anthwordesmann andersdels, van wegen einer sententien, derhalven
eyne schryffte in dytsulvige bock anno etc. 21 Egidü abbatis geschreven,
anhevende: De Ersame Radt tho Lübeck etc.1), gelesen, stellende darumb
tho erkenntnisse des Ersamen Rades, dat de anthwordesmann der sen-
tentien genoch doen scholde etc., dar entegen de anthwordesmann ge-
secht, dat syn man den ome eyn Ersame Radt syn wordt tho holdende
vorgunth hadden kranck were, biddende ome tho vorgunnen einen an-
deren, nha wyderem der parte vorgevende, clage .. . affseggen laten:
Dat de Ersame Radt deme anthwordesmanne vorgunt eynen man de
syn wort holt, by also, dat ydt ein burger sy, und neyn vorsprake, ock
by sodanem boschede, dat he thom negesten rechtdage der vorigen sen-
tentien genoch doen scholde.
Jussu consulatus. Actum Veneris 6. Septembris.
NStB 1521 Egidii.
 Oben Nr. 880.
477

1521 Sept. 27
884.	Schuldenhaftung des Knechts für den Ausfall aus einer
vom Knecht mit und für den Herrn unterzeichneten Schuld-
urkunde.
De Ersame Radt tho Lübeck hefft tuschen Cordt Wibbekinck ancle-
ger eynes und Corde van Winten anthwordesmann andersdels, van wegen
ethlickes geldes, so Cordt van Winten als eyn dener seligen Matheus
Slotelberges van Hinricke Lefferdinck borger tho Franckfort, Cordt
Wybbekinges masschop, schole anthfangen hebben, na lüde einer schryfft
in dyth sulvighe bock Jubilate desses lopende jares votekent, angande:
Cordt edder Contze van Winten etc., ock eine missive van dessulven
Cordes handt geschreven, gelesen, wor inne sick Cordt van Winten syne
lofften vor 7 hundert gülden so woll vorstricket, alse selige Matheus
Sloteiberg syn her, ome ock uth seligen Matheus sinen guderen dar up
betalinge vorwyset hadde, stellende darum tho erkantenisse des Ersa-
men Rades, he were ome tho deme nastendigen gelde tho anthworden
plichtich — dar entegen de anthwordesmann gesecht, dat he der gelesen
handtschrifft besthunde und sodane gelt uth bevele Matheus Slotelberge
sines heren enthganghen, dar vor guder gekofft, de he synem heren
gesanth und syn her manck sine andere gudere hefft gemenget, also
dat he der nicht genaten. stellende derhalven tho erkanthenisse des
Ersamen Rades, he nicht plichtich tho sines heren schulden tho anth-
worden, nha deme idt gudt by sines heren levende an densulvigen ge-
kamen, welcker vor de sevenhundert gülden gekofft syn scholen etc.,
nha widerem der parte vorgevende, clage ... affseggen laten:
Na deme de anthwordesmann der handtschryfft besteyt, dar inne he sick
ock neffens sinen hern tho betalinge vorplichtet, und dar up betalinghe
vorwyset hefft in etliken guderen, so moste he tho deme nastande, wes
dar van de ancleger uth seligen Matheus Slotelberges guderen nicht
erlangt, anthworden.
Jussu consulatus. Actum Veneris 27. Septembris.
NStB 1521 Mauritii.
1521 um Sept. 29
885.	Schuldenzahlung in auftragloser Geschäftsbesorgung.
Haftung für den Rest.
De Ersame Radt tho Lübeck hefft tusschen Reimer Sandow ancle-
ger eyns und Hinrich Schulten anthwordesmann anderdels van etlichem
heringe, so de ancleger Lucas Krusen vorkofft und de anthwordesmann
478

sich Lucas guder sunder rechtes erforderinge bekümmert, wor up ock
etliche betalinge gedaen, worumme ome thom restede tho anthworden
bogerde; dar tegen de anthwordesmann gesecht, wes he gedaen, wer uth
bovell gedachten Lucas gescheen, stellende tho erkanthenisse, ome des-
halven nicht tho anthworden plichtich tho sinde, nha wyderem der parte
vorgevende ... affseggen laten:
Na deme de anthwordesmann sich der guder sunder rechts vorforde-
ringhe bekümmert und dar ethlike betalinge van gedaen, so moth he
wes de ancleger bewysen kann dat he tho achtern ys forder betalen.
Jussu consulum.
NStB 1521 Midiaelis.
1521 Okt. 1
886. Hering. Kaufmannsgut.
De Ersame Radt tho Lübeck hefft tuschen Hinrick van der Borch
ancleger eyns und Hymen Nordt anthwordesmann andersdels, van et-
licken heringe, so de ancleger deme anthwordesmann vorkofft und enth-
fangen scholt hebben, dar entegen de anthwordesmann gesecht, he van
deme ancleger Schonschen herinck und copmans gudt gekofft, dat he
bewysen konde, ock den herinck nicht enthfangen hedde, wente id noch
schonsken herinck edder kopmans gudt were etc., na widerem der parte
vorgevende, clage ... affseggen laten:
Wowoll Hymen Nordt eyn anthwordesman is, jodoch kann he bewysen,
dat de ancleger dem anthwordesmann schonschen herinck und kopmans
gudt vorkofft hefft, so moth de ancleger deme anthwordesmanne sodane
gudt leveren.
Jussu consulatus. Actum 1. Octobris.
NStB 1521 Midiaelis archangeli.
1521 Okt. 1
887. Erwerb der Klägerstellung durch Vergleichsantrag.
Verbleib in der Klägerrolle.
De Ersame Radt tho Lübeck hefft tusschen Diterich Hulscher, Lutke
op der Heydt und Hans van Loo ancleger eins, und Jacob Carstens
anthwordesman andersdels, van wegen 3 hundert teyn marck lub., so
one nastendich syn van deme testamente seligen Hermen Ernst und by
deme anthwordesmanne wesen scholde, dar entegen de anthwordesmann
gesecht, he myt den anclegeren, one alze eyn ancleger, in fruntlickem
479

handeil, dar by de ersamen und wysen hern Nicolaus Bromse burger-
meister und her Jochim Gerekens radtman vor schedesheren van einen
Ersamen Rade dar to sunderlings thogevocht gewesen, stellende der-
halven tho erkentenisse des Ersamen Rades, he de ancleger bliven schol-
de, na wyderem der parte vorgevende, clage . .. affseggen laten:
Na deme de degedingesheren bosthan, dat Jacob Karstens de ancleger
gewest, so mach he de ancleger bliven.
Jussu consulatus. Actum 1. Octobris.
NStB 1521 Michaelis.
1521 Okt. 1
888. Forderung nach toter Hand. Vertagung um Jahr und Tag,
weil Nachlaßgüter noch über See und Sand.
De Ersame Radt tho Lübeck hefft tuschen Hermen Gleispur als eyn
vulmechtiger Margareten Wylms ancleger eyns und Werner Fresen-
steen als eyn testamentarius seligen Wedderholte Bartram andersdels,
van wegen etlicken schulden so de ancleger in namen gedachter Mar-
gareten by deme sulvigen Wedderholte tho achtern wer, derhalven de
testamentarien de schulde enthrichten scholden, dar entegen de anth-
wordesman gesecht, dat hir bynnen van seligen Wedderholts guderen
nicht en were, men over see und santh geschicket, stellende darumme
tho erkanthenisse des Ersamen Rades, deme ancleger tho den schul-
den nicht tho anthworden plichtich, er jar und dagh vorby und de guder
avergekamen syndt, nha widerem der parte vorgevende, clage ... aff-
seggen laten:
Wyll de anthwordesmann myt sinen waren worden beholden, dat so vele
guder hir thor stede nicht en weren selige Wedderholt Bartram anka-
mende, sodane schulde tho betalende, so mach idt jar und dach stan,
und gha dar denne f urder umme wo recht is.
Jussu consulatus. Actum 1. Octobris.
NStB 1521 Midiaelis.
1521 Okt. 8
889. Zahlungsanweisung und Forderungsrecht des Gläubigers.
Haftung aus Nachlaßanmaßung.
De Ersame Radt tho Lübeck hefft tusschen Hans Thomasen anclege-
ren eyns in bywesende Clauses Kroger und Hinrick Schulten anthwor-
desmann andersdels, van wegen seventich marck lub., so de ancleger
480

Hans Thomasen vor sine persone alleine by Lucas Krusen tlion achtern
syn scholde, und dat de anthwordesman sick Lucas gudere sunder rechts
inforderinghe bekümmert hadde, nomptlicken etlicke vate Salpeters,
dar van he ock gedachten Hanse und Claus Sewelken insunderheit be-
talinge thogesecht, stellende derhalven tho erkenthenisse des Ersamen
Rades, he ome tho siner schult Hans Thomasen tho anthworden plich-
tich syn scholde, dar tegen de anthwordesmann gesecht, he deme ancle-
ger neyn gelt van gedachtem Lucas wegen thogesecht, men alleine bovell
van Lucas gehadt, ethlicke sine schulde na lüde einer cedulen ome dar
over gegeven und gelesen tho enthrichten, wo he an dele gedaen etc.,
na wyderem der parte vorgevende, clage ... affseggen laten:
Na deme de anthwordesman sick der guder sunder rechtes vorforde-
ringhe bekümmert und dar etlicke betalinghe van gedan, so moth he,
wes Hans Thomasen bwysen kann, furder betalen.
Jussu consulatus. Actum Veneris 8. Octobris.
NStB 1521 Midiaelis.
1521 Okt. 14
890. Unzulässige Appellation an das Kammergericht. Privilegs-
verletzung. Strafe. Haft.
De Ersame Radt to Lübeck liefst tusschen hern Hinrick /Bockholte
wertlikem prester als procurator so he sede Hinrick Schulten copge-
sellen eyns, und Hans Thomasen borger tho Lübeck andersdels, van
wegen einer vormeinten appellation, so her Hinrick in namen sines hovet-
mannes nach synen vorgevende in schryff ten vorbrochte, dar up apostolos
biddende etc., dar tegen Hans Thomasen geanthwordet, dat sodane vor-
mente appellation deme privilegio, van Keys. Majt. deme Ersamen Rade
und der Stadt Lübeck gegeven, nicht gemete were, myt angeseen, dat
sine ansprake, so he tegen gedachten Hinrick Schulten rechtlick gedaen
und verfolgt, nicht hoger dan soventich marck lub. gewest were, so hedde
ock he alleine vor sine personen und nicht als vulmechtige aoch van
iemande anders wegen de ansprake gedaen, dem na wer unbillich, dat
men andere personen der ansprake anhengig maken wolde umme also
tho hogerer summa to kamen, des sick denne her Hinrick vast under-
standen myt velen unnutten und diversen frevelicken reden etc., nha
wyderem vorgevende, clage . .. affseggen laten:
Nha dem her Hinrick dat K.M. privilegium bewust in deme he datsulve
vorlesen gehört (also dat he dar van neine unwetenheit pretenderen mochte)
und dennoch dar tegen mothwyllich tho appelleren syck understunde,
und also tegen dat privilegium frevelick tho handelen und des Ersamen

31

481

Rades richtewalt tho perthurberen vorharrede, so scholde he in de pene
im sulven privilegio bestemmet verfallen syn und derhalven mit twen
husdeneren by den heren Deken ghaen und in siner bewaringhe bliven,
so langhe dat he van deme Ersamen Rade gescheden.
Jussu consulatus. Actum Lune 14. Octobris.
NStB 1521 Calixti.
1521 Okt. 21
891. Werkvertrag. Büchsenbereifung. Fehler. Schadenersatz.
De Ersame Radt tho Lübeck hefft tusschen Hinrick van Campen bus-
senschutten ancleger eins, und Cordt Meyer anthwordesmann anders-
dels, van wegen etlicken iseren banden, so ome Cordt up etlicke bussen
gelecht hadde, und in beschetinge dersulvigen en twey gesprunghen,
dar umme den schaden by ome weten wolde; dar tegen gesecht, he myt
gedachtem Hinricke over eyn gekamen und de bussen woll vorbunden,
wo he sick up de olderlude der smede berep tho bewysende etc., nha der
parte vorgevende, clage, anthworde, rede, wedderrede, insage, na be-
sprake und ripem rade vor recht affseggen laten:
Nhademe de vordracht vor der beschetinge der bussen gescheen, so moth
de anthwordesmann dem ancleger den schaden, so in beschetinghe der
sulvesten gekamen, uprichten.
Jussu consulatus. Actum Lune 21. mensis Octobris.
NStB 1521 Undecim milium virginum.
1521 Okt. 30
892. Erbenhaftung trotz mangelhaften Zusammenhanges
zwischen Schuld und geerbten Gütern.
(aus dem Niedergericht)
De Ersame Radt tho Lübeck hefft eines ordelshalven uth deme ned-
dersten gerichte vor se geschulden, twischen Jurgen Löwen, Bartramme,
Hanse und Everde gebrodere de Rentelen genannt, anclegeren eyns,
und Hanse van Getelen anthwordesmanne andersdels, van wegen einer
handtschrifft, ludende up sesteinhundert marck lub., so wandages Joa-
chim Voss seligem Hans Pawese gedachter Rentelen grote vader schuldich
gebleven, welckeren Jochims nagelaten gudere de anthwordesmann
scholde geeervet hebben, stelleden derweghen tho erkannthenisse des
Ersamen Rades, dewyle desulve anthwordesman erveguder enthfangen,
scholde ome ock tho oren schulden anthworden, dar tegen de anthwor-
482

desman gesecht, dath sodane erffgudt als he enthfanghen ghein deel
enhedde myt den guderen, so selige Hans Pawes myt gemeltem Joachim
Voss synem steffsone thor sewart vorhandelt hedde, wor van sick de
schulde orsakeden, des he doch nicht genaten etc., nha wyderem vor-
gevende der parte, clage, anthworde . . . affseggen laten:
Konen de anclegere or schulde wo recht ys na doder handt bewisen, und
dath de anthwordesmann erffgudt enthfangen, so moth he ene tho oren
schulden anthworden, idt gha denne dar forder umme wo recht is.
Jussu consulatus. Actum Mercurii 30. Octobris.
NStB 1521 Simonis et Jude.
1521 Okt. 30
893. Vollmacht. Widerruf. Nälierrecht des Blutsverwandten
beim Verkauf von Erbgut.
(aus Wismar)
De Ersame Radt tho Lübeck hefft eines ordelshalven vam Ersamen
Rade thor Wysmer vor se geschulden twischen Märten Rugesser alse
vulmechtiger Hinrick Heytmans seligen Peter Bruns kortes in godt
bynnen der Wysmer vorstorven suster sone, und Hans Bruns im dorpe
Ponnick under deme kerspell Nygencloster wanafftidi gemelten seligen
Petrus vullebroder ancleger eyns, Cordt Rodosse und Peter Krogher bor-
gere darsulvest thor Wysmer anthwordesmann andersdels, welck ordell
vermöge des Ersamen Rades thor Wysmer vorsegelden ordelsbreves,
de yn gerichte vorgebracht und ghelesen, ludet aldus:
Alse Hans Bruns sine gegeven vulmacht hefft wedderropen, leth de Radt
gescheen und erkennet desulven vulmacht nicht van werden; so ock de
suster sone seligen Peter Bruns Hinrick Heyteman wyll treden in den
kop gedachter erffgudere dorch Rodossen gekofft, nha deme idt erff-
gudere syn und dath bloth billich schole vor den fremden werden der-
wegen thogelaten, schall de kop machtlos und van neinen werden syn,
idt gha dar f urder umme wo recht is,
nha der parte wyderem vorgevende, clage . . . affseggen laten:
Dat se des Ersamen Rades thor Wysmar affgespraken und gelesen ordell
offte sententien bestedigen und confirmeren.
Jussu consulatus. Actum Mercurii 30. Octobris.
NStB 1521 Simonis et Jude.
"'	483

1521 Nov. 8
894. Renienkauf. Haftung des Grundstücksbesitzers.
(aus Rostock)
De Ersame Radt tho Lübeck hefft eines ordels halven van dem Ersa-
men Rade tho Rostock vor se geschulden tusschen dem erhafftigen herrn
Johann Smellinghe und herrn Johann Norlinghe als vulmechtiger procu-
rator und bevelhebbere der vicarien Unser leven frovven kercken tho
Lübeck ancleger eins, und Bemdt Broker borger tho Rostock anthwor-
desman andersdels, van wegen ethlicker nastander vorseten renthe, so
de ancleger in namen siner principalen up gedachten Berndes vadar
huse und an synem andell einer molen den gedachten vicarien vorkofft,
dar umme se upgemelten Bernde alse eynen besitter der upgedachten
gudere myt rechte beschuldigen, derhalven einen vorsegelden ordels
breff van dem Ersamen Rade tho Rostock ergangen und myt oren segeil
bevestiget, welcker na vormoghe dessulvigen ludet aldus:
Nadem de heren vicarü als ancleger Berndt Broker vinden als eyn bo-
sitter sulcker guder, dar ynne sodane 25 marck lubs. jarlicker renthe vor
vyffhundert marck hovetsumme vorkofft und vorschreven synt, so moth
ene desulffte Berndt tho sulcken dren jaren bedageder und vorsetener
renthe anthworden, desulfften tho enthrichtende, idt en were denne dat
he myt quitantien edder susts wes bewysen konde, dat dar up betalt
were, dat muchte orae dar ane tho bäte kamen.
darneffens de sulvigen sententien by macht tho delende gebeden; dar
entegen dorch den anthwordesmann gesecht, den gedachten vicarien tho
den vorseten renthen tho anthworden nicht plichtich, und dat tho be-
wysende etliche fristdaghe begerde, ock dat de werdige her Albertus
Broker deken tho Lübeck den principalen summen geboret hedde ge-
dachte vicarien up etlicke termine tho entrichten, nha wyderem der
parte vorgevende, clage . .. affseggen laten:
Dat se des Ersamen Rades tho Rostock sententien confirmeren und
bevestigen.
Jussu consulatus. Actum Veneris 8. mensis Novembris.
NStB 1521 Omnium sanctorum.
484

1521 Nov. 8
895. Testament und Vergabung ohne Testament. Gültigkeit
und Form.
(aus Rostock)
De Ersame Radt tho Lübeck hefft eynes ordels halven van dem Er-
samen Rade tho Rostock vor se geschulden tusschen Karsten Papeken
borger to Rostock in vormunderschop siner elicken husfrowen als nege-
sten erven eres verstorven frundes Hans Holsten ancleger eyns, und den
vorstenderen des Armen pockhuses vor dem Herinckdore tho Rostock
belegen anthwordeslude andersdels, van wegen eines testamentes dat
gedachte Hans Holste in synem latesten gemaket und id nicht wo recht
an den Radt verreket, stellende derhalven tho erkenthnisse des Ersamen
Rades dat sulvige by neinen werden tho sinde, dar entegen dorch den
anthwordesmann gesecht, idt wer nein testament, men etlicke gyffte in
bywesende eynes Rades lytmaten tho Rostock und loffwerdigen tugen
vorgeven und dorch den richtschriver darsulvest tho Rostock beschre-
ven, nha lüde eines ordelbreves van dem Ersamen Rade tho Rostock
ergangen und myt orem segele bevestiget, de hir gelesen, nha wyderem
der parte vorgevende, clage . .. affseggen laten:
Nha deme de ordelbreff eyn testament vermeldet, können dennoch de
anthwordeslude bewysen dat idtsulve in den Radt wo recht gekamen ys,
so mögen se yd geneten.
Jussu consulatus. Actum Veneris 8. Novembris.
NStB 1521 Omnium sanctorwn.
1521 Nov. 8
896. Maskopei. Haftung aus Versendungsauftrag und aus
Gesellschaft.
(aus dem Niedergericht)
De Ersame Radt tho Lübeck hefft eines ordels halven uth dem ned-
dersten rechte vor se geschulden tusschen Steffen Wedege borger tho
Rostock ancleger eyns und Jurgen Wulff anthwordesmann andersdels,
van wegen twenhundert und seventich marck lubs. ungeferlich herko-
mende van bere und molte, welcker gedachte Steffen na lüde einer mis-
siven van Jurgens handt geschreven und uth bevele dessulvigen tho
Bergen an gedachten Jurgens mascop gesant hedde, dar tegen de anth-
wordesman gesecht, he gedachtem Steffen noch heller edder penninck
schuldich, vorbenanten Steffen nij gesehen, idt gudt ock in synem namen
edder uth synem bevele, men van wegen Hans Plonies tho Bergen an
485

synen masschop gesant; dat tho bewysende hefft dre missiven van ge-
dachten Steffens handt geschreven lesen lathen, stellende derhalven tho
erkenntenisse des Ersamen Rades, gedachtem Steffen tho sodanem gelde
und guderen tho anthworden nicht plichtich, nha wyderem der parte
vorgevende, clage .. ., lesinghe und flitiger vorhoringhe der gedachten
missiven, tho forderinge allenthalven der parte, und rypem rade vor
recht äffseggen laten:
Dat de ancleger modt anspreken deme he sin gudt gesant und verkofft
hefft; de anthwordesman is dar tho tho anthworden nicht plichtich.
Jussu consulatus. Actum 8. Novembris.
NStB 1521 Omnium sanctorum.
1521 Nov. 13
897. Miete eines Pferdes. Keine Haftung für Verlust durch
Erkrankung des Tieres.
De Ersame Radt tho Lübeck hefft tusschen Klawessen ancleger eyns
und Gerdt Folborth anthwordesman andersdels, derhalven dat he dem
anthwordesman eyn perth tho Luneborch tho riden vorhuret und ydt
sulvige dar gestorven, stellende tho erkenthenisse des Ersamen Rades,
eme sodane perdt tho gelden und tho betalen plichtich, dar tegen de
anthwordesmann gesecht, dat ydt perdt van deme ancleger tho Lune-
borch tho ridende gehuret und de hure betalt, und uppe dem wege twe
daghe ghewesen, also dat idt dorch synn rident nein gebreck gekregen,
dem sulvigen tho Luneborch dre vathe haveren gegeven, dar ydt denne
in der nacht gekrencket, deshalven idtsulvige an der heren smidt ge-
bracht umme tho besichtigende, welcke demsulvigen gedrenke gemaket,
so doch nicht batlick gewesen, also dat idt dorch sines egenen gebrekes
halven gestorven, und dat tho bewisende hefft eine missive van den
richtevageden tho Luneborch ergangen und an de heren richtevagede
geschreven lesen laten, stellende tho erkanthenisse des Ersamen Rades,
tho sodanen perde tho anthworden nicht plichtich, nha widerem der
parte vorgevende, clage . . . äff seggen laten:
Na dem de anthwordesmann idt perdt van deme ancleger gehuret und
de hure betalt, so is de anthwordesmann dem ancleger tho anthwor-
den nicht plichtich.
Jussu consulatus. Actum Mercurii 13. Novembris.
NStB 1521 Martini.
486

1521 Nov. 15
898. Besäte. Überweisung des besateten Gutes an einen Dritten
an Zahlungs Statt.
(aus dem Niedergericht)
De Ersame Radt tho Lübeck hefft eines ordels halven uth deme ned-
dersten rechte vor se geschulden tusschen Herborde Steinkamp ancleger
eyns und Bemdt Basedowen anthwordesmann andersdels, van wegen
ethlicken klapholtes, so he bosatet und de anthwordesmann uth der
bosate genamen, dar tegen gesecht, he mith dem geschwaren holtwraker
bewyset und derhalven noch bewysede, dath Hans Thomasen eme so-
dane holt an sine betalinge vorwyset were, na wyderem der parte vor-
gevende ... affseggen laten:
Na deme de anthwordesmann siner betalinge in dat holt vorwyset, so
mach he sine betalinghe dar inne soken; hefft de ancleger bosate dar
inne gedaen, dar ga idt denne furder umb wo recht ys.
Jussu consulatus. Actum Veneris 15. Novembris.
NStB 1521 Martini.
1521 Nov. 22
899. Appellation an das Kammergericht. Kompulsorialbriefe.
Gefährdeeid. Sicherheitsleistung.
De Ersame Radt tho Lübeck hefft tusschen Hinrick Provestinck in
bywesende der gemeinen schuldener de by seligen Hermen Wesselbre-
ken tho achter ancleger eyns, und Herborth Steinkamp anthwordesmann
andersdels, derhalven dat Herbort der sententien des Ersamen Rades
noch doen scholde, dar tegen de anthwordesmann gesecht, he deme
ancleger in der sake nij geanthwordet, ock one nicht vor einen kleger
kende, de sache ock im Keiserlicken Camergerichte henge, ock hefft eine
schryffte in dytsulvige bock anno etc. Invocavit, angande: De Ersame
Radt etc., lesen laten, dar neffens gesecht, he der lesten clausulen in
deme privilegio bestemmet noch gedaen hedde, wente den ancleger
syn hus vor eyn underpanth gebaden tho setten, und syn compulsoriall
an den Ersamen Radt gekamen, umme de acta tho erlangende etc., stel-
lende darumme tho erkenntenisse des Ersamen Rades, he denn ancle-
geren tho anthworden nicht plichtich etc., nha wyderem der parte vor-
gevende, clage ... affseggen laten:
Nha dem de anthwordesmann up der lesten clausulen im privilegio
bestemmet geschwaren und also noch gedaen, in deme he kann bewisen,
487

dat he den anclegeren syn hus vor eyn underpandt tho settende gebaden,
so is de anthwordesmann den anclegeren tho anthworden nicht plichtich.
Syn averst de compulsoriall breve in den Radt gekamen wo recht, so
schall me ome syne acta folgen laten.
Jussu consulatus. Actum 22. Novembris.
NStB 1521 Presentationis Marie.
1521 Nov. 22
900. Haftung aus Anmaßung von Erbgut. Rechenschaft.
De Ersame Radt tho Lübeck hefft tusschen Fabian Nigesagen ancle-
ger eyns und Hans Stortelberch anthwordesmann andersdels, van wegen
etlicker erffguder, so deme ancleger van syner susther erfflicken ange-
kamen, so de anthwordesmann sick angematet, derhalven besehet und
rekenschop begerde, dar tegen dorch den anthwordesmann gefraget,
offte he ock wes mer tho eme tho seggende hedde, nha wyderem der
parte vorgevende, clage . .. affseggen laten:
Nha deme de anthwordesmann sick erffguder underwunden, so modt he
van densulvigen besehet und rekenschop doen; kann de ancleger dar
baven wes mer bewysen, dar ga idt furder umme wo recht is.
Jussu consulatus. Actum 22. mensis Novembris.
NStB 1521 Presentationis Marie.
1521 Nov. 23.
901. Treue Hand. Brautschatz. Haftung.
De Ersame Radt tho Lübeck hefft tusschen Hinrick Rinchuse ancleger
eyns und den vormunderen seligen Matheus Slotelberges nagelaten
wedewen namentlicken Herman Tylman, Lutke Mantell, und Hans van
der Aa anthwordesluden andersdels, van wegen twehundert veerund-
twintich gülden, de he gedachten seligen Matheus frouwen tho truwer
handt gedan und de vormunder dersulvigen eme ydt woll stendich
weren, na inholde der Stadt boke, stellende tho erkanthenisse des Ersa-
men Rades, idt sulvige vor erst uth seligen Matheus Slotelberges gu-
deren vor allen schulden ghaen scholde, dar tegen gesecht, se woll sten-
dich, dat gedachte frowe sodane gelt tho truwer handt enthfangen, men
idtsulvige in seligen Matheus guderen gekamen umme sine schulde
tho betalende, nha wyderem der parte vorgevende, clage . .. affseggen
laten:
488

Nha dem de anthwordeslude deme ancleger truwe handt besthaen und
idt gelt in Matheus gudere gekamen, so schall idt vor allen schulden
uthgaen, idt gha denne furder umme der frowen bruthschat, wo recht ys.
Jussu consulatus. Actum 23. Novembris.
NStB 1521 Presentationis Marie.
1521 Dez. 2
902. Erbrecht. Brudertochter und Mutterschwesterkind.
De Ersame Radt tho Lübeck hefft tusschen Hinrick Solsteden und
Hans Quant alse vormundere Telschen Vosses ancleger eyns und Paschen
Berendes als eyn vulmechtiger Geseken Brandes, Wobbeken Brandes,
Anneken, Heileken und Wobbeken Schelen anthwordesmann anders-
dels, van wegen einer negeste tuchenisse in dyt bock anno etc. 20 Visita-
tionis Marie geschreven, angande: Laurens Schröder und Jacob Bolte,
welcker gelesen, wor inne gedachte Telsche tho seligen Katerinen Bruns-
wickes als tho ores seligen vaders vulle suster de negeste getuget, dar
tegen de anthwordesmann leth lesen eynen apen vorsegelden thover-
sichts breff van dem Ersamen Rade tho Gadebusch ergangen und myt
eren anhangenden segell bevestiget, und stellede tho erkenntenisse des
Ersamen Rades, sine hovetlude weren neger tho den guderen seligen
Katharinen Brunswickes dann Telsche Vossen, nha widerem der parte
vorgevende, clage, anthworde, rede, wedderrede, insage, na besprake
und rypem rade vor recht affseggen laten:
Dath broder dochter is neger als moder suster kindt.
Jussu consulatus. Actum Lune 2. Decembris.
NStB 1521 Andree.
1521 Dez. 2
903. Geraubtes Gut über See und Sand. Offener Marktkauf.
Marke. Eigentum.
De Ersame Radt tho Lübeck hefft tusschen Hans Holme und Bartelt
Voß ancleger eyns und Diderick Nygehus anthwordesmann andersdels,
van wegen etlicke stucke koppers so de ancleger uth einem schepe vor
deme Holme liggende entferdiget und den schipperen overbort gehou-
wen, derhalven etlicke stucke by Winolt Falcken tho Anthwerpen be-
slagen, myt orem marcke ghemarket und intsulvige wass gedrucket, ock
myt voten dreck dar in getreden, welcker de anthwordesmann herrn
Hermen Falcke vorkofft, de idt sulvige an synen broder tho Anthwerpen
489

gesant und de hern van Anthwerpen desulvigen vyff stucke koppers tho
gerichtet, dar se mede gesediget, stellende darumme tho erkenntenisse
des Ersamen Rades, de anthwordesmann thom restende kopper anth-
worden scholde; dar tegen gesecht, dat in vorgangen sommer an one van
Danske 20 stucke koppers van sinem broder gesant, de he myt amster-
damske laken vor rechtferdich gudt demsulvigen betalt und idtsulvige
woll ses daghe vor alleman in apen straten gelegen, dar nha dem ge-
dachten herrn Herman Falcken vor rechtferdich gudt vorkofft, stellende
tho erkenntthnisse des Ersamen Rades, he den anclegeren tho orem
vorlaren koppere tho anthworden nicht plichtich, nha widerem der parf.e
vorgevende, clage ... affseggen laten:
Wowoll Diderick eyn anthwordesmann is, wyll he denne noch syn recht
dar tho doen, dat syn broder den kopper an one gesant und anders
nichten wüste, sunder idt rechtferdich gudt gewesen, do he den kopper
vorkoffte, so is de anthwordesmann dem ancleger tho anthworden nicht
plichtich und de anclegere moten oren man soken, dar he sodane kopper
van enthfangen hefft.
Jussu consulatus. Actum 2. Decembris.
NStB 1521 Andree.
1521 Dez. 4
904. Verlust von Frachtgut durch Grundruhr. Auslösung.
Schadensverteilung unter den Beteiligten.
De Ersame Radt tho Lübeck hefft tusschen Wichbolt van Groningen
ancleger eins und Cordt Wibbekink, Diderick Holtmann, Rothger van
Deventer anthwordesluden andersdels, van wegen ethlickem kram
vathe, so im stichte tho Bremen by Verden in dat water gefallen und dath
groteste up deme lande gebleven, derhalven eth kleine an den hern
Bischop tho Bremen verfallen, und idt groteste fryj gewesen, dath tho
bewysende hefft einen breff van des bischops droste tho Bremen er-
gangen und myt des drosten segeil bevestiget lesen laten, stellende tho
erkenntnisse des Ersamen Rades, idt sulvige bewys gudt genoch were;
dar idt nicht gudt genoch sy, beware he sick dat ander und drudde un-
vorsumet, dar tegen de anthwordeslude seggen lathen, dat se deme
bisschoppe van Bremen vor beyde vate gegeven, nha deme se beyde vor-
bort und up einen wagen gelegen, eyn stucke flowels, veer punth goldes
und eyn stucke damasthes, int gelt ungeverlich belopende by twen hun-
dert gülden, stellende tho erkenthnisse des Ersamen Rades, de ancle-
ger na amparte synes vathes datsulvige wedder leggen scholde, nha
wyderem der parte vorgevende, clage, anthworde ... affseggen laten:
490

Wowoll eyn Ersam Radt de vate nicht vorbort erkennen, und up den-
sulvigen wagen gelegen, und dar schade bygekamen, so moth idt sa-
mende gudt de last dragen.
Jussu consulatus. Mercurii 4. Decembris.
NStB 1521 Nicolai.
1521 Dez. 9
905. Vollmacht für Klage im Niedergericht gilt nicht vor dem Rat.
De Ersame Radt tho Lübeck hefft tusschen Sivert Schröder als eyn
vulmechtiger so he sede Cordt Vischers ancleger eyns und Evert Pot-
geter anthwordesman andersdels, van wegen einer vulmacht, so deme
ancleger van sinem hovetmanne gegeven umme etlicke schulde tho
bomanende, in deme neddersten rechte gemechtiget, und dat tho bewy-
sende hefft de macht uth deme richte boke lesen lathen, dar tegen de
anthwordesman gesecht, de vulmacht umme sodane schulde tho bema-
nende nicht gudt genoch were, nha widerem der parte vorgevende, clage
. .. affseggen laten:
Dat de macht dem ancleger van synem hovetmanne gegeven im nedder-
sten rechte gudt genoch ys; wolde overst de ancleger myt dersulvigen
vor einen Ersamen Rade manen, dar wer se nicht gudt genodi, sunder
de ancleger kerne vor dem ergeschreven Radt uth deme neddersten
rechte ordels wyse.
Jussu consulatus. Actum 9. Decembris.
NStB 1521 Conceptionis Marie.
1521 Dez. 13
906. Falscher Safran. Kaufmannsgut. Rechtshängigkeit im
Niedergericht.
De Ersame Radt tho Lübeck hefft tusschen Gerdt thor Horst ancleger
eins und Vyth Blancken anthwordesmann andersdels, van wegen eines
sackes saffran, so de ancleger deme anthwordesmanne vor kopmans
gudt vorkofft, und idtsulvige falsch gewesen, dar tegen de anthwordes-
man gesecht, he myt deme ancleger im neddersten rechte des safferans
halven gepleitet und dar noch hinge, nha wyderem der parte vorge-
vende clage ... äff seggen laten:
Wowoll Vyth eyn anthwordesman ys, kann he dennoch bewysen, dat idt
491

im neddersten rechte hanget, so modt idt vor eynen Ersamen Rade or-
delswyse kamen.
Jussu consulatus. Actum 13. mensis Decembris.
NStB 1521 Conceptionis Marie.
1521 Dez. 13
907. Eigentumsstreit. Marke. Glauben suchen. Näher sein
zum Besitz.
De Ersame Radt tho Lübeck hefft tuschen Dinnighes Bluegker ancle-
ger eyns und Berendt Basedow anthwordesman andersdels, van wegen
einer tuchenisse up eyn schip solts, so de ancleger gekofft und Berendt
idt sick angematet, derhalven de ancleger sine tuchenisse na lüde einer
cedulen hir lesen tho hören begerde und de ander tughen unvorsumet
bewaret, dar tegen de anthwordesmann seggen lathen, dat de tugen nicht
lickformig tugeden, stellende darumme tho erkenthenisse, de tuge dem
ancleger nicht tho schweren konden, nha wyderem der parte vorge-
vende, clage ... äff seggen laten:
Wyllen de tughe or recht dar tho doen, wo des Ersamen Rades sentenfcie
vormeldet, dat de ancleger van Basedow sodane schip solts under des-
sulven marke nicht enthfangen, oand dre weken under synem marcke
gelegen, so is de ancleger dar by neger den de anthwordesman tho bli-
vende, und Berndt moth synen man soken, deme sodane vorkofft; hefft
averst de ancleger sick wes unvorsumet vorwart, dar schall idt umme
ghaen wo recht ys.
Jussu consulatus. Actum 13. mensis Decembris.
NStB 1521 Lucie virginis.
1522 Jan. 15
908. Vergabungsunfähigkeit der Kauffrau ohne Zustimmung
ihrer Vormünder.
(aus Stralsund)
De Ersame Radt tho Lübeck hefft eynes ordels halven van dem Er-
samen Rade tom Stralessunde vor se geschulden tusken Jochym Base-
dowen anclegeren an de eyne und Hinryck Snedeman und Karsten
Broger myt sampt orer beyder husfrowen an de ander syde, van wegen
ethlyker guder, so gedachten anclegers husfrowe nagelaten, der syck
de antwordeslude underwunden hebben, jedoch, wo de degedyngesman
492

forde, he desulven antwordeslude nycht umme duffte edder sust an-
spreke, denn stelde to rechte, se scholden ome dar to andtworden etc.,
und de frouwe nycht mechtych gewesen buten wyllen und weten ores
mannes ychtes to vorgevende: dar entegen de antwordeslude leten lesen
eynen ordelbref genanten Ersamen Rades tom Stralessunde, dar benef-
fens seggende, se hedden syck der guder nycht anders den wo geborlyck
bekümmert und dat de gyffte als von eyner koepfrouwen, de apene
vinster helde, myt wychte und maten uthgemeten, by macht und werden
syn solde etc., na wyderem der parte vorgevende, clage . .. affseggen
laten:
Dat na Lubeschem rechte geyne frouwe mechtych, wo se schon eyn koep
frouwe, ychteswes ane wyllen oder vulbort ores mannes edder vormun-
der to vorgevende und de gyffte derhalven nycht by werden, idt scholde
aver umme ander tosprake brutschattes und erves halven furder gaen
wo recht were.
Jussu consulatus. Actum Mercurii 15. Januarii.
NStB 1521 Trium regum.
1522 Jan. 18
909. Niedergericht und Rat. Zuständigkeit. Gesellschaft.
Schuldenhaftung. Konkurs. Zehnter.
De Ersame Radt to Lübeck hefft tuschen Peter Flensborch borger
tor Wyssmer anclegem eyns, Herman Uthdranck als eyn bosytter der
geselschop so selige Hinryck Schepell plach to hebben to Bergen yn
Norwegen neffens und sampt den jennen van anderen gemenen schul-
denern de by der selschop to achtern, gernechtiget antwordesluden an-
derdeyls, van wegen twier hundert marcken lubs., so Hinrych selyger
dem ancleger schuldych gebleven, de he van Herman betalt wolde heb-
ben, derhalven und to synem bowyse he ethlyke schrifte yn dutsulve
bock, eyne anno eyneundtwyntych Trium regum, anhevende: Meyster
Clawes Reppenhagen und Jurgen Elers etc., de ander ym sulven yare
Viti, anhevende: De Ersame Radt to Lübeck etc., de drudde ock ym sul-
ven yare, anhevende: De Ersame Radt to Lübeck etc., geschreven leth
lesen, stellende to rechtes erkantenysse, syn bowyse guthgenoch to
synde; und de antwordeslude leten lesen eyne schryfft yn dyt bock Lutie
virginis negestvergangen geschreven, anhevende: Hinrick Asel, Jurgen
Gawesow etc., vormenende dat na lüde und ynholde dersulven de ancle-
gere schuldych were syne sache vor deme neddersten rechte, dar des
doden boke, dar ynne schult und unschult, by macht erkant, to vorfolgen,
na widerem der parte vorgevende, clage ... affseggen laten:
493

Dat eyn Ersam Radt des anclegers bowyse kende vor genochsam, und
dat de antwordeslude schuldych den anclegeren bynnen verteyn dagen,
de de Radt dar to gestellet, na amparte und avenante der anderen
schuldeneren de ore schulde wo recht bowyset, se quemen denne edder
nycht, to gelden und to betalen, vorbeholden dennoch dem genanten
Rade den teynden.
Jussu consulatus. Actum 18. Januarii.
NStB 1522 Antonii.
1522 Jan. 24
910. Verkauf einer Gesellschaft. Bedingungen. Zeugen. Buch des
Kaufmanns zu Bergen.
De Ersame Radt to Lübeck hebben tusschen Cordt Konynge mit an-
dern schuldenern, so syck yn der selschop, als Jurgen Tydeman vorkofft,
to achter, ancleger eins und Hans Stangen antwordesmans andersdels,
van wegen ethlyker hundert marcken etc., derhalven twe schryffte, de
erste anno etc., eynundtwyntych Kyliani martiris, de ander Margarete
virginis dessulvigen yares, beyde angande: De Ersame Radt to Lübeck
etc., geschreven, gelesen und den noech to doende gebeden, dar yegen
de antwordesman syne tuge nomptlyck Jurgen Tydeman und Carsten Jo-
hansen to hörende bogerde; Jurgen gesecht, dat he gedachten Carsten de
selschop yn namen dat Hans Stange de drudde man wesen scholde ver-
kofft und na dem kope vorbenomde Carsten one vor den koepman to
Bergen yn Norwegen vorbaden laten; hadde Carsten gesecht, he ge-
dachten Jurgen vor deme ym gerychte vorbadet hedde etc., dar yegen de
ancleger replicerende, dat de vorbenomede tuge ome nicht afftugen
mochten, nademe se koper und vorkoper synt, se ock nycht lyckmetych
tugen, de antwordesman syne tuge benomen und bedachdyngen ge-
secht, dar de tuge nycht gut genoch synt, so boware he sick dennoch
ander tuge und bowyse und des kopmans bock tho Bergen unvorsumet
etc., na wyderem der parte vorgevende, clage . . . vor recht affseggen
laten:
Nadem de tuge nycht eyndrechtigen tugen, so mögen se nicht tuge der
saken syn; kann dennoch de antwordesman tuschen dyt und negesten
recht dage syne tuchenisse myt anderen vullenforen, so scholde he de
tuge nomen und bodachdyngen, ydt ga denne vurder darumme wo redit
ys.
Wor up de antwordesman syne tuge hefft benomet, boschedentlyck
Hinrick Noyteman unde Hans van Laren, und myt den tugen to stellet
494

to wynnen und to vorlesen; dar aver de tuge neddervellych worden,
so bowarde he syck des coepmans bock tho Bergen unvorsumet.
Jussu consulatus. Veneris 24. Januarii.
NStB 1522 Antonij.
1522 Jan. 25
911. Zeugnisunfähigkeit des entwichenen Mannes
und des Pfandgläubigers.
De Ersame Radt to Lübeck hefft tusschen Peter Bokebynder an-
cleger eyns und Marcus Vereggen antwordesman anderdeyls, van we-
gen eyner tuchenysse so de ancleger na ynholde des Ersamen Rades
sententien to vorende meynde, dar yegen de antwordesman gesecht,
Goschalke Gosens wyckhaftych und partiesch der sake synde, he ock
etlyke pande by syck hedde, deshalven tu tugende nycht gudt genoch
etc., na wyderem der parte vorgevende, clage .. . affseggen laten:
Wowol Marcus eyn antwordesman ys, kan he dennoch bowisen wo
recht, dat de genomede tuch wydcgaftych und partiesk der sake were,
des mach he geneten.
Jussu consulatus. Actum Sabbato 25. Januarii.
NStB 1522 Antonii.
1522 Jan. 25
912. Gerichtsstand nach den Hanserezessen.
De Ersame Radt to Lübeck hefft tuschen Clawes Schonefelde ancle-
gere eyns und schypper Eier Hochfeit borger tho Bremen antwordes-
man andersdeyls, na vorhorynge des anclegers ansprake eyns schepes,
takele und ander reschop, so vormals Hans Meyboem selyger geforet
und namals van dem sturman vorforet wesen scholde etc., neffens etly-
ken breven de gelesen etc., und des antwordesmans beropynge na ver-
möge der Stede recesse, de ancleger schuldych were one vor synen bor-
lyken rychtern antospreken und to bolangen etc., und wyderem vor-
gevende, rede . . .
De sake na vormoge der Stede Recess vor den Ersamen Radt tho Bre-
men als des antwordesmans ordentlyke und geborlyke rychter gewyset.
Jussu consulatus. Actum 25. Januarii.
NStB 1522 Antonii.
495

1522 Jan. 29
913. Verkauf einer Gesellschaft. Gerichtsbuch
des Kaufmanns zu Bergen.
De Ersame Radt to Lübeck hefft tuschen Cort Konynge mit anderen
schuldenern so syck vormenen yn der selsdhop ton achtern als Jürgen
Tydeman vorkofft ancleger eyns und Hans Stangen antwordesman an-
derdels van wegen ethlyker sentencia yn dut bock, de erste Kyliani
martiris anno etc. eynundtwintich, de ander Margarete virginis des-
sulven yares, de drudde Conversionis Pauli anno etc. tweundtwintich
geschreven1), angande: De Ersame Radt to Lübeck, welcker gelesen,
derhalven to erkantenysse de ancleger stellede, dat de benomeden tuge
scholden tugen, dat de sake vor dem koepman tho Bergen yn Norwegen
vor der ersten affgespraken sentencien hangede, ock nadem se rychter
yn der saken weren gewest, se nycht tugen mochten etc.; dar yegen de
anthwordesman gesecht, dat he up vorkopynge der selschop nycht bo-
stemmet, dat to bowysende hefft eyn uthschrifft uth des koepmans boke
to Bergen, ock eyne ander copie, welcker voimeldet, dat de sake vor
densulven kopman to Bergen hengede, derhalven syne tuge nomptlyck
Hinrick Noyteman und Hans von Laren bogerde to hörende, welcker
gesecht, dat se na ynholde dersulven copien er tuchenisse doen wolden
etc., na wyderem der parte vorgevende, clage . . . vor recht affseggen
laten:
Wyllen de benomeden tuge or recht dar to doen, dat de sake vor des
Ersamen Rades affgesproken sententien tho Bergen vor dem koepman
hangede, so mögen se tuge to der sake syn; dar se dat nycht doen wyl-
len, so synt se tuchborstych und ga denne vurder umme de hovetsake
wo recht ys.
Alse hir up do vort de tuge gefraget syn, hebben gesecht, dat se nycht
anders als de notulen uth des koepmans boke to Bergen mede bringet
tugen wolden und dat na der affgespraken des Ersamen Rades senten-
cien de sake vor den koepman to Bergen hangich geworden wer, und
folget de sulve notule hyr na von worden to worden ludende aldus:
„Jurgen Tydeman, Carsten Johanssen anno 1521 die Martis ante
Assumptionis Marie; Jurgen Tydeman hefft vor den olderluden rycht-
lyken angelangt Carsten Johanssen von wegen der selschop so he ome
vorkofft etc., wor to durch Carsten geantwordet, he ome des kopes to
holden nycht were gesynnet, angesehen dat de schuldener yn dudesche
landt upt nye desulven upgebaden hedden, de ock to vorkopende etc.;
na reden und wedderreden syn beyde parten bynnen Lübeck, worsulvest
a) Oben Nr. 853, 859, 910 (letztgenannte hier falsch datiert).
496

de schuldener meyst tor stede, gewyset, doch datsulvige Jurgen synem
kope nycht tho vorfange. Actum jussu seniorum."
Jussu consulatus. Actum Mercurii 29. Januarii.
NStB 1522 Conversionis Pauli.
1522 Jan. 29
914. Zeugnisbrief. Machterklärung.
De Ersame Radt to Lübeck hefft tuschen Hans Zwiter ancleger eyns
und Hinrick Azell antwordesman anderdeyls, von wegen ethlyker engel-
schen laken, so de ancleger an selygen Märten Stendel als synem
knechte gesant, de he Hinricke vorkofft und dem ancleger van synes
vorstorven knechts wegen twehundert und teyn marck schuldich were,
welcker to bowisende hefft eynen apenen vorsegelden tuchenysse breff
von dem Ersamen Rade to Hamburch ergangen und mit orem segeil
bovestiget lesen laten, und darneffens gesecht, dar de nicht gutgenoch
were, so vorwarde he syck den anderen und drudden unvorsumet; dar
yegen de antwordesman gesecht, dat de tuge yn deme vorsegelden
breve bostemmet nicht lykformich tugeden, darumme de breff nicht
gutgenoch were etc., na widerem der parte vorgevende, clage . . . aff-
seggen laten:
Dat eyn Ersame Radt den tuchnisse breff by macht und werden er-
kanden.
Jussu consulatus. Actum Mercurii 29. Januarii.
NStB 1522 Conversionis Pauli.
1522 Jan. 29
915. Geldversendung. Haftung des Überbringers
für Auslieferung.
(aus dem Niedergericht)
De Ersame Radt to Lübeck hefft eyns ordels halven uth dem nedder-
sten rechte vor se geschulden tuschen Hermen Israhel und Henrick Azel
als vulmechtigern der gemeynen schuldener so by seligen Matheus Slo-
telberge to achter ancleger eyns, und Bartelt Vos antwordesman ander-
deyls, von wegen twehundert und voftych gülden, so de antwordesman
tom Holm van Arent von dem Busche entfangen umme desulvigen hir
an Matheus frouwen to bryngende; dat to bowysende hebben eynen
sendebreff van Frederick, seligen Matheus Sloteibergs denere, geschre-
ven lesen laten, dar yegen de antwordesman gesecht, he wol bostunde

52

497

dat he sodane twehundert und voftych gülden tom Holm entfangen
hedde, de to Kopenhagen an lange Jakob to bryngende und nycht an de
frouwen, vvelcker to bowysende hefft eynen apen vorsegelden breff vom
Rade to Kopenhagen ergangen myt orem segeil bevestiget lesen laten,
stellende dar myt to erkantenysse des Ersamen Rades, he den anclegern
to antworden nycht plychtich, na widerem der parte vorgevende,
clage ... äffseggen laten:
Konen de ancleger bowisen wo recht, dat ydt seligen Matheus Slotel-
berges gelt ys, so mot de antwordesman dar to antworden.
Jussu consulatus. Mercurii 29. Januarii.
NStB 1522 Conversionis Pauli.
1522 Jan. 29
916. Kauf. Bezahlung. Beweis. Zeugnisbrief. Besäte
des Verkäufers.
(aus dem Niedergericht)
De Ersame Radt to Lübeck hefft eyns ordels halven uth dem nedder-
sten rechte vor se geschulden tuschen Herman Vos als eyn vulmechtyger
Tomas Kopper rathman to Swolle ancleger eyns und Henrick Dyrksen
antwordesman anderdeyls, van wegen etlyker englischen laken, so de
antwordesman van synem hovetmanne to Swolle gekofft und nene bo-
talynge gedan, darumme se myt rechte hyr boslagen; dat to bowisende
hefft eynen apenen vorsegelden tuchnyssen breff von deme Ersamen
Rade to Swolle unthgegaen und mit orem segel bovestiget und densul-
ven by macht to delen gebeden, lesen laten; dar yegen de antwordes-
man gesecht, dat he Tomas Kopper de laken affgekofft und se ome woll
botalt, dar äff nicht schuldich were, derhalven stellede to erkantenisse
des Ersamen Rades, de breff also boswaren nene macht hebben scholde
etc., na widerem der parte vorgevende, clage . . . bosprake, lesynge und
flytiger vorhoringe gedachten breves und rypem rade vor recht affseg-
gen laten:
Dat se den breff by macht, krafft und werden erkanden; jodoch will de
antwordesman de laken beholden, so mot he den ancleger so he se von
ome gekofft botalen.
Jussu consulatus. Actum Mercurii 29. Januarii.
NStB 1522 Conversionis Pauli.
498

1522 Jan. 31
91?. Haftung der Witwe für Mannesschulden, bei beerbter Ehe,
mit dem Nachlaß.
(aus dem Niedergericht)
De Ersame Radt to Lübeck hefft eynes ordels halven uth dem ned-
dersten rechte vor se geschulden tusken Symon Korff borger tho Rostock
ancleger eyns und den vormundern seligen Hinricks van Loo Elseben
nagelaten wedewen und kyndern antwordesluden anderdels, van wegen
etlyker schulde so de ancleger by seligen Hinrick van Loo to achter ge-
bleven und von den vormundern botalynge bogerde etc., dar yegen de
antwordeslude leten lesen eyne schrifft yn dut bock anno etc. twyntich
Andree apostoli geschreven, angande: Elsebe van Loe etc., darneffens
gesecht, dat se nene guder entfangen hedden, se darumb ome nicht ant-
worden konden, na widerem der parte vorgevende, clage . . . affseggen
laten:
Na dem de frouwe mit seligen Hinrick boervet und de ancleger syne
schult mit des doden mannes boke wo recht ys bowysen kann, so moth
se uth synen guderen de schulde botalen.
Jussu consulatus. Actum Veneris 31. Januarii.
NStB 1522 Conversionis Pauli.
1522 Jan. 31
918. Kauf. Erfüllungspflicht. Doppelverkauf.
(aus dem Niedergericht)
De Ersame Radt to Lübeck hefft eynes ordelshalven uth dem nedder-
sten rechte vor se geschulden tuschen Hans Surlant ancleger eyns, Hans
Konynck und Hinrick Borden als vormundern Margareten Schaden seli-
gen Phylippes Schaden nagelaten wedewen anthwordesluden ander-
deyls, von wegen eynes huses yn der Molenstraten bolegen, so de an-
cleger von den anthwordesluden yn bywesende der frouwen vor ses-
hundert marck und desulvigen up termyne to betalende gekofft, ome
dennoch den koep wedderhelden, stellende to erkantenisse des Ersamen
Rades, nadem de koep also gegangen unde he ydt hus bovaren, de ant-
wordeslude ome den koep holden scholden etc., dar yegen de antwordes-
lude gesecht, se woll stendych dat de koep also gesehen were, so were
doch de frouwe geldes halven bekümmert gewesen unde de ancleger
umme entsettynge angelanget, also worden georsaket, dat gedachte hus
eynem anderen to vorkopende, na wyderem vorgevende . . . affseggen
laten:
32«	499

Nademe de antwordeslude dem ancleger den koep bostunden, so moten
se ome den koep holden.
Jussu consulatus. Actum Veneris 31. Januarii.
NStB 1522 Conversionis Pauli.
1522 Febr. 5
919. Wortzins vom Hopfenhof. Haftung des Neubesitzers für
versessene Rente.
De Ersame Radt to Lübeck hefft tuschen Lutken Mantell marcket-
vagede darsulvest als eyn vulmechtyger der ersamen weddeheren an-
cleger eyns und Lucas Langen antwordesman anderdeyls, van wegen
ethlyker vorseten wurtynsen von ethlicken hoppenhaven, welcker de ant-
wordesman yn bositynge hefft, derhalven de botalen scholde, dar yegen
de antwordesman gesecht, he kortes yn bosyth der guder gekamen
und darumme to den vorseten wurtynsen to antworden nycht plychtych,
jedoch so wolde he gerne dyt yare vortynsen und de andern na tyde
und stunde gelden und botalen, na wyderem der parte vorgevende, clage
... äffseggen laten:
Dat de antwordesman de vorseten wurtynse bynnen achte dagen botalen
schall, und dar ydt nicht geschehe, so mögen syck de weddeheren an
den worth holden.
Jussu consulatus. Actum Mercurii quinta mensis Februarii.
NStB 1522 Agate virginis.
1522 Febr. 5
920. Keine Aufrechnung gegen Urteilsforderung. Widerklage.
De Ersame Radt to Lübeck hefft twuschen Hinrick Azel ancleger eyns
und Hans Oldendorp antwordesman anderdels, van wegen ethlyker
termyne na lüde eyner vordracht, de de antwordesman an synen broder
Hinrick Oldendorp gewiset unde nene termyne uth gescheden, wo Hin-
rick hir harde bevoren bokant, dat he ome to edes hand lede, dar yegen
de antwordesman eyne schrifft yn dyt bock dusses yares Conversionis
Pauli geschreven und dersulven noch tho donde gebeden, na widerem
der parte vorgevende, clage .. . äff seggen laten:
500

Dat de ancleger schal des Ersamen Rades sententien und delynge noch
doen; hefft he denne eyne wedder clage tom antwordesmann, dar ga
ydt furder umme wo recht ys.
Jussu consulatus. Aetum Mercurii quinta mensis Februarii.
NStB 1522 Agate virginis.
1522 Febr. 8
921. Kauf. Teilnichterfüllung. Naclileistung und Schadenersatz.
De Ersame Radt tho Lübeck hefft twuschen Clawes Hestman an-
cleger eyns und Peter Hellman antwordesman anderdels, von wegen
achtehundert hoppen kulen und eynes huses, so de antwordesman dem
ancleger vorkofft und doch so vele nycht gevunden, darumme desulven
dar to makende edder synes geldes erstadynge tho donde etc., dar yegen
der antwordesman gesecht, he dem ancleger eyn hus und beterynge
eynes landes vor druttych marck vorkofft hedde, averst nene kulen bo-
stemmet, derhalven eyne schrifft yn dyt bock anno etc. twyntich Unde-
cim milium virginum, angande: De Ersame Radt etc., geschreven, lesen
laten, na wyderem der parte vorgevende, clage ... affseggen laten:
Kan de ancleger wo recht ys bowysen dat de antwordesman ome sodane
achte hundert hoppen kulen vorkofft und ome nycht gelevert, so moth
de antwordesman dem ancleger de dar nycht en synt noch leveren.
Jussu consulatus. Actum Sabbato octava mensis Februarii.
NStB 1522 Dorothee virginis.
1522 Febr. 8
922. Haftung aus Warenempfang. Zuwiegung im Wiegehaus.
De Ersame Radt tho Lübeck hefft twuschen Rotgert Drensing ancle-
ger eyns und Wyckbolt von Groningen andtwordesman anderdels, van
wegen twe fate parlen, de he dem antwordesman vor dem koep, so se
ome stunden, avergegeven und yn des Ersamen Rades wegeboden aver-
gewagen laten, dar he ya oder neyn tho seggen scholde, na widerem der
parte vorgevende, clage ... affseggen laten:
Nadem de ancleger den antwordesman [. . .]*) dat he de parlen yn des
Rades wegeboden schole entfangen hebben, so moth de anthwordes-
man ya oder neyn dar tho seggen.
Jussu consulatus. Actum Sabbato octava mensis Februarii.
NStB 1522 Dorothee virginis.
*) Fehlt etwa: beschuldigt.
501

1522 Febr. 10
923. Kachelofen. Versessene Rente. Beweis.
De Ersame Radt tho Lübeck hefft twuschen Hinryck Hachemeyster
ancleger eyns  und  Hinrick  Steyndecker  anthwordesman  anderdeyls,
van wegen eynes yseren kagelloven, so de antwordesman yn syner bo-
werynge umme ethlicke gelt so he vormeynt to achter to synde to er-
langende etc., dar tegen de antwordesman gesecht, dat he by seligen
Clawes Lyntbeken verundtwentich gülden to achtern von vorseten ren-
then, na wyderem der parte vorgevende, clage .. . affseggen laten:
Dat eyn yar renthe steyt to des antwordesmans seggende; kan he vurder
wes bowysen da doder hant, dar ga ydt umme wo recht ys.
Jussu consulatus. Actum Lune 10. mensis Februarii.
NStB 1522 Sdiolastice.
1522 Febr. 10
924. Hinterlegung der Urteilssumme bei Widerklage. Verwill-
kürung des Gericnts. Ausflucht.
De Ersame Radt tho Lübeck hefft twuschen Hinrick Azel ancleger
eyns und Hans Oldendorp antwordesman anderdeyls, von wegen eth-
lykes geldes so de ancleger dem antwordesmanne na lüde des Ersamen
Rades sententien entrychten wolde, bogerde nychtstoweyniger datsulve
by den Radt to leggen so lange he syne wedderclage slychtych hedde,
dar yegen de antwordesman gesecht, de ancleger des Ersamen Rades
sentencie genoch don scholde, he allent yennige dat eyn Ersame Radt to
Lübeck dar ynne erkennen konde und darynne affsede, dar nycht von
to appellerende, sunder dar ganslyck by to blivende, na widerem der
parte vorgevende, clage, antworde . . . affseggen laten:
Dat de ancleger moth des Ersamen Rades sentencien noch don und dem
antwordesmanne syn gelt geven, und de antwordesman schal syck vor-
seggen syn recht vor dem ergeschreven Rade uth to dregen und des
neyn wyder uthflucht to soken.
Do vort hefft syck gedachte Hans vor deme Ersamen Rade vorsecht syn
recht und de ansprake so he to ome vormeynt to hebben vor dem ge-
dachten Rade und anders nergen uth to dragen und des wider neyne
uthflucht tho soken.
Jussu consulatus. Actum Lune 10. Februarii.
NStB 1522 Appolonie virginis.
502

1522 März 14
925. Uberhobener Brautschatz.
De Ersame Radt to Lübeck hefft tuschen Clawes Bockholt ancleger
eyns und den vormunderen selygen Hartman Meyers nagelaten wede-
wen namptlyken Hans Tomassen und Cort Konynge antwordesluden
anderdels, von wegen ethlykes geldes so de frouwe mer als oren brut-
schatt entfangen hebben scholde etc.; dar yegen de antwordeslude ge-
secht, de frouwe oren brutschat noch nycht gefryet, men se noch rnarck-
lyken dessulven hynderstellyck were etc., na widerem der parte vorge-
vende, clage, antworde, rede, wedderrede, insage, na besprake und
rypem rade vor recht affseggen laten:
Kann de ancleger bowisen dat de frouwe mer als oren brutschat ent-
fangen hefft, dar schal se erffschichtynge von doen.
Jussu consulatus. Actum Veneris 14. mensis Martii
NStB 1522 Invocavit.
1522 März 15
926. Nichtverfolgte peinliche Klage und Haft. Brüche. Selbst-
bürgschaft. Urfehde.
De Ersame Radt tho Lübeck hefft twusschen Otte van Steven eyns
und meyster Steffen Hopfensteiner anderdeyls, von wegen der ansprake
so Otto vormals by deme Ersamen Rade angefangen wedder gedachten
meyster Steffen als dat he myt eyner merglycken summa geldes, neffens
K. W. segeil, umb mer geldes an syck tho bryngen, uth Dennemarcken
heymlick und defflydk getagen syn solde, deshalven one angrypen und
fenglyck annemen laten, darumb eyn Ersame Radt eynen termyn oder
rechtsdach peremtorie als hüten ernennet und angesettet umb solcke
dacht yn und myt rechte to vorfolgen, dem na de erbar Hans Pogwysch
yn namen dessulven Otten gesecht, wo he up anbryngen eynes baden
uth Dennemarcken hyr bynnen gekamen und gedachte meyster Stef-
fen hedde anholden laten, und dat sulve hedde he gedaen umb dar myt
Ko. W. horsam to bowysen, anders were ome van meyster Steffen nycht
bowust, hedde one ock to vorne nycht gekant und wüste von ome nicht
anders dan he eyn uprychtich, erlyck und fram persone were, one ock
wyder nycht to beschulden,darup de ernveste her DyrickvonSchoenberg
ridder etc. yn namen gedachten meister Steffens antzeyging gedaen,
wo he an syner ehr von Otten merglych beruchtiget und vorungelympet
sy worden; dewil nu eyn rechtdach peremptorie ernennet, so erbode he
syck ome und yedermenychlyken tho rechte tho stände etc., na furderem
503

vorgevende, reden, wedderreden, ynsage, bosprake und rypem rade vor
Lubesch recht affseggen laten:
Nachdem dat Otte von Steve vormals eyne pynlyke ansprake tegen me-
ster Steffen von wegen Ko. W. to Dennemarcken angebracht und darup
densulven meyster Steffen yn gefenghnyss gefurdert und als Otte solcke
ansprake vorborgen scholde, wo Lubesch recht ys, und by mangel der
borgetucht ock yn fenghnysse gelyk meyster Steffen gekamen und de
Erbar Radt eynen termyn peremptorie up hüte angesettet, ock Ko. W.
vorkundet umb solche ansprake yn und myt rechte to vorfolgen, dewyle
denne demesulven also von Otten noch emant anders nene folge ge-
scheyn, dan Otte der pynlyken ansprake vortyget, so mach he solchs
ane broke des rechten nycht gedaen hebben, und meister Steffen schal
und mach der pynliken ansprake halven leddych und loes syn; ifft aver
Ko. W. edder emant van oren wegen demsulven meyster Steffen umb
yenige ander borglyke saken hedde tho beclagen, so schal he derhalven
to rechte antworden, jedoch scholden beyde partyen up den Marstal
gaen umb syck tho vordragen und dem Ersamen Rade geburlyke orveyde
tho donde.
Jussu consulatus. Actum Saturni 15. Martii.
NStB 1522 Reminiscere.
1522 März 19
92?. Meistertochter als Lehrling. Stuhlrecht der Witwe und
Meistertochter.
De' Ersame Radt tho Lübeck hefft twuschen den olderluden der bunt-
maker anclegern eyns und Herman Blücher antwordesman anderdeyls,
derhalven dat he syner steffdochter dat ampt leren wolde, dat tho na-
dele und schaden deme ampthe were, yn dem se ydt nu lerde und hyrna-
mals uth densulvygen ampthe boraden mochte werden, dar se denne
ydtsulvyge wo vor hen bruken mochte etc., dar yegen de antwordesman
gesecht, he woll stendych he syner steffdochter ydt ampt tho lerende up
de werckstede gesettet umme wes tho lerende und ome tho helpende
de kost tho vordenende, idt were ock allen amptbrodern kunt und apen-
bar, dat eyne frouwe na dode ores mannes knechte, yungen und ander
arbeydes volck holden mochte, stellende darumme tho erkantenysse des
Ersamen Rades, dar se na dode ores mannes knechte und yungen holden
mochte, so mochte se ock vele mer orer dochter dat ampt wol leren und
yn demsulvygen underwysen, na wyderem der parte vorgevende, clage
affseggen laten:
504

Nadem de younk frouwe der frouwen kynt ys, so mach se ore dochter
dat ampt wol leren; wert se aver uth deme ampthe boraden und denne
deme ampthe to vorfange arbeyde, dar ga ydt vurder umme wo recht ys.
Jussu consulatus. Mercurii 19. mensis Martii.
NStB 1522 Reminiscere.
1522 März 19
928. Böttcherei der Seifensiederei. Verbot. Belieferungspflicht
des Amts.
De Ersame Radt tho Lübeck hefft twuschen den olderluden neempt-
lyck Märten Smylow, Jacop Kon und dem gantzen ampte der boddeker
ancleger eyns und Jasper Boemhouwer antwordesman anderdeyls, der-
halven dat de antwordesman ethlycke tunne, halve und hele, ock feren-
dele up synem have dem ampte entyegen maken laten hedde, dar yegen
de anthwordesman gesecht, he eynen fryen hoff, dar tho voren drat
getagen wort, becken geslagen und krönen gemacht, dat nycht alleyne
eynem ampte men velen entegen ys gewesen, idt were ock westwort
eyne maner, dat de sodane hanterynge yn sepen tho sedende brukede,
tunnen, halve und verendele maken mochten, idt ock deme ampte nycht
to na ys, nadem he von olden tunnen Steven, de he von den kraem
vathen eraverde, ferendele, halve und helen tunnen maken lethe, welck
eyner uth orem ampthe nycht doen wolde, na wyderem der parte vor-
gevende, clage ... affseggen laten:
Dat eyn Ersame Radt deme antwordesmanne keyner fryheyt yn deme
have bostunde; derhalven mach he dar nene tunnen, halve edder veren-
dele, maken laten, sodoch schall dat ampt den antwordesman myt boryff
van tunnen wo he dat to vorn by one bestellet Vorsorgen; wor dar ynne
vorsumenysse durch dat ampt geschege, dar schal ydt furder umme gaen
wo recht ys.
Jussu consulatus. Actum Mercurii 19. mensis Martii.
NStB 1522 Reminiscere.
1522 März 19
929. Anker und Tau. Keine Schadenbeteiligung der Befrachter.
(aus Rostock)
De Ersame Radt tho Lübeck hefft eynes ordels halven von deme Er-
samen Rade tho Rostock vor se geschulden twuschen Hinryck Warcken-
tyn ancleger eyns und Peter   Heger als eyn vulmechtyger des gemenen
505

coepmans, so dem sulven schyppern guder yn syn schyp geschepet, ant-
wordesman anderdeyls, welck ordel vormoge des genanten Ersamen Ra-
des to Rostock ordelsbreves de hyr ym gerychte gelesen ludet aldus:
Nadem eyn yder schyppexe takel und touwen und ander schepes tobe-
horynge tho besorgen syck vortosehende vorplychtet ys, dar myt he des
koepmans guder durch de sehe to borgerlyker haven bryngen möge, so
ys de koepman ym rechte nycht schuldych van solcken anckeren und
thouwe wo durch den schipper angetagen den schaden mede to dragende,
de schypper kone denne wo recht ys bowysen, dat ome de koepman
anderswes thogesecht hedde; dar umme mach ydt alsdanne gaen wo
recht ys; na wyderem der parte vorgevende, clage, antworde, rede, wed-
derrede, ynsage, na bosprake und rypem rade vor recht affseggen laten:
Dat se des Ersamen Rades sentencien tho Rostock confirmeren und bo-
vestygen.
Jussu consulatus. Actum Mercurii 19. mensis Martii.
NStB 1522 Reminiscere.
1522 März 22
930. Bürgschaft. Befreiung  durch  Zeitablauf,  trotz Stundung
gegenüber dem Hauptschuldner.
De Ersame Radt tho Lübeck hebben twuschen Wyckbolt von Gronyn-
gen ancleger eyns und Hinrick Dalen antwordesman anderdeyls, van
wegen eynes lofftes so de antwordesman und Wylm von Ressen dem
ancleger vor vofteynhundert sosteyndehalven gülden yn namen und von
wegen Dethert Buckes eyn vor alle gedaen na ynholde und vormeldynge
des meckelers bokes und eyner tzerter dar aver gemaket, welcker hyr
gelesen, deshalven ome tom nastanden gelde so ome noch by gedachten
Dethert hynderstellich, nomptlich achte hundert gülden ungeverlich na
ynholde unde uthwysinge syner rekensboke scholde antworden, dar
yegen de antwordesman gesecht, dat de ancleger nyge termyne mit
Dethert sonder syn wethent achter ome her angestellet, botalynge darup
entfangen, stellende derhalven to erkantenysse des Ersamen Rades,
he der borgetucht loes were etc., na wyderem der parte vorgevende,
clage ... affseggen laten:
Wowoll Hinrick eyn antwordesman ys, kan he dennoch bowisen, dat na
vorlope der dryer yare yn der tzerter bostempt sunder weten und wyllen
des antwordesmans de ancleger nyge termyne mit Detherde upgerycht,
so ys de borgetucht loss.
Jussu consulatus. Actum Saturni 22. Martii.
NStB 1522 Reminiscere.
506

1522 März 22
931. Kauf einer Gesellschaft.
De Ersame Radt tho Lübeck hefft twuschen Cort Konynge myt ande-
ren schuldeneren so syck vormeynen yn der geselschop de Jurgen Tyde-
man tho Bergen yn Norwegen vorkofft tho achter anclegereyns und Hans
Stangen antwordesmanne anderdeyls, van wegen der sulvygen selschop,
de Amt von Thunen van vorbenomeden Jurgen gekofft yn namen ddt
Hans Stange de drudde man wesen scholde, he dar ock wedderumme yn-
geschepet, welchs tho bowysende hefft eyns denckezedulen den bosche-
den Thewes Yordans und Hinryck Schulten gegeven lesen laten, de vor-
melde dat Hans bokant, he ethlyken vyssck uth der geselschop entfangen,
he ock ethlyck ber wedderumme yn de sulvygen geschepet hedde etc., dar
yegen de anthwordesman gesecht, he wol bostunde dat ethlyck vyssck
von ome uth der selschop entfangen were, den he doch uth bovell synes
knechts entfangen, dem he wedderumme ethlycks ber up dem bodden
stände avergegeven und vorkofft hedde, welck myt nogehaftygen tugen
wol bowysen konde etc., na wyderem der parte vorgevende, clage ...
äffseggen laten:
Konen de ancleger wo recht ys bowysen dat de antwordesman de sel-
schop gekofft oder bolevet hefft de dorde man tho synde, des mögen se
geneten und gha denne furder umme de entfangen guder wo recht ys.
Jussu consulatus. Actum Saturni 22. mensis Martii.
NStB 1522 Reminiscere.
1522 März 22
932. Bürgschaft Mehrerer. Verpflichtung nach Quoten.
Vollstreckung.
De Ersame Radt tho Lübeck hefft tuschen Hans Konen van Noren-
berge anclegern eyns, Bernt Heyneman, Valentyn Körten, Hinryck Azel
und Herbort Steynkamp antwordesluden anderdeyls, van wegen eynes
lofftes vor Frederick van Werden koepgesellen, verhundert soven und
vortych gülden up sekere bolevede termyne tho botalende, deshalven
he eyne schryfft yn dytsulve bock anno etc. eynundtwintich Divisionis
apostolorum geschreven, angande: De Ersame Radt tho Lübeck etc., dar
yegen de antwordeslude eyne schryfft yn dyt bock anno etc. twyntych
Invocavit geschreven, angande: Frederyck van Werden etc., ock lesen
laten, darneffen magister Bernardus Heyneman der rechte licentiate
und prothonotarius desser keyserlycken Stadt Lübeck van wegen synes
vaders, ock Valentyn Körte, elck syn andeyl van vorfallender summa
507

als den verden pennyng tho entrechten up wontlycke quitancie aver-
badych und de anderen ethlyke frystdage bogerden etc., na wyderemder
parte vorgevende, clage . . . affseggen laten:
Nadem de termyne vorfallen, so moten de lavers den ancleger botalen
und von den de averbadych syn andeyl tho entrychten, dat schal de an-
cleger entfangen up wontlycke quitancien; averst de nycht gewillyget
tho botalen, wyset eyn Ersame Radt by de vagede, de scholen dem an-
cleger oder synem vullmechtyger so vele recht ys vorhelpen.
Jussu consulatus. Actum Sabbato 22. mensis Martii.
NStB 1522 Reminiscere.
1522 März 28
933. Einstweilige Befreiung der Bürgen durch Besäte
des Gläubigers beim Schuldner.
(aus dem Niedergericht)
De Ersame Radt tho Lübeck hefft eynes ordels halven uth dem ned-
dersten rechte vor se geschulden tusschen Hans Dethmers eyns, Mathyas
Ruyaner und Clawes Duneforer als de yennyge de vor dem vorbenome-
den Mathias tho rechte tho stände syck vorsecht, jedoch entweken etc.,
anderdeyls, deshalven dat de ancleger gedachten Mathias eyn part
schepes vorkofft und ene darumme ym neddersten rechte vorfolget und
yn borgen hande gebracht, also dat he termyne myt ome gemaket, dar
von neynen geholden etc., dar he ome to antworden scholde, daryegen
Clawes gesecht, he wol bostunde dat he vor gedachten Mathias to rechte
tho stände gelavet hedde und nu uth dem rechte geweken, so weret
doch dat de vorbenomede Mathias eyn schyp up certe bolevede termyne
gekofft und de ancleger yn botalynge dessulvigen gedachten schyp yn
und myt rechte bosatet, ome desulvigen ock vorwytlyken lathen, men
nycht ym rechte upgebaden etc., stellende dar umme to erkantenysse
des Ersamen Rades, de ancleger desulvygen vorfolgen scholde etc., na
wyderem der parte vorgevende, clage ... affseggen laten:
Nadem de ancleger der bosate bosteyt, so moth he de sulvygen vor-
folgen und gha dar denne furder umme wo recht ys.
Jussu consulatus. Actum Veneris 28. mensis Martii.
NStB 1522 Oculi.
508

1522 März 28
934. Geistlicher Bann. Rechtshängigkeit im fremden Gericht.
Weiterführung in Lübeck.
De Ersame Radt to Lübeck hefft twuschen Clawes Culpyn wonaftych
to Olden Stetyn ancleger eyns und Sylvester Schulverman borger to
Lübeck antwordesman anderdeyls, derhalven dat de antwordesman den
ancleger ym geystlychem rechte vorfolget und yn den swaren bann ge-
brocht yegen der Stede Recesse und tohopesate etc., dar yegen de ant-
wordesman gesecht, he one durch synen vullmechtygen to Stettyn umb
botalynge to erlangende vorfolgen laten, und bowyllet, dat he yn bole-
veden termyn hyr kamen wolde umme wyllen to maken, yodoch nicht
gekamen etc., na wyderem der parte vorgevende, clage . . . affseggen
laten:
Na dem ydt so deep ynt recht gekamen, so moth ydt dar by blyven.
Jussu consulatus. Actum Veneris 28. Martii.
NStB 1522 Oculi.
1522 März 29
935. Unmündiger Urteilsgläubiger. Erfüllung an ihn
nach Mündigerklärung.
De Ersame Radt to Lübeck hefft twuschen Hinrick Meyringe ancleger
eyns und Hinrick Provestynge antwordesman anderdels, derhalven dat
de antwordesman der sententien hyr harde bevorn geschreven nycht
noch gedaen hedde, stellende to erkantenysse des Ersamen Rades, he
dersulvigen noch genoch doen scholde, dar yegen de antwordesman
gesecht, he averbadich were des Ersamen Rades delynge genoch to
donde, so were doch de ancleger nicht mundych, derhalven he ome nicht
nogehaftyge quitantie geven konde, stellende to erkantenisse, he sick
vor erst mundych delen laten scholde, na wyderem der parte vorgeven,
clage . . . affseggen laten:
De antwordesman moth des Ersamen Rades sententien und delynge
genoch doen; umme den ancleger mundych to erkennen ga ydt furder
umme wo recht ys.
Jussu consulatus. Actum 29. Martii.
NStB 1522 Oculi.
509

1522 Apr. 5
936. Verkauf einer Gesellschaft. Bezahlung in Raten.
Zahlungspflicht ohne Stundung.
De Ersame Radt to Lübeck hefft tuschen Jurgen Tydeman ancleger
eyns und Clawes Bantsnyder antwordesmans anderdeyls, von wegen
eyner marsschop so he dem anthwordesmanne up oerte bolevede ter-
myne na ynholt eyner schryfft yndut bock Anno twyntichOculi, angande:
Clawes Bantsnyder etc., geschreven, vorkofft und yn den ersten termy-
nen vorfallen, derhalven botalynge bogerde, dar yegen de antwordes-
man gesecht, he wol stendych dat he dem ancleger na lüde dersulven
vordracht yn boleden termynen vorfallen, so were ydt dat he etlych
gudt na Bergen geschepet, wenn he datsulve erlangede, ome gutlyke
botalynge doen wolde, deshalven eyne kleyne frystydt bogerde etc.,
na wyderem der parte vorgevende, clage ... affseggen laten:
Na lüde und ynholt der Stadt boke moth de antwordesman dem an-
cleger den ersten vorfallen termyn botalen.
Jussu consulatus. Actum Sabbato 5. mensis Aprilis.
NStB 1522 Letare.
1522 Apr. 5
937. Zurückbehaltungsrecht. Unzulässigkeit der Ausübung.
De Ersame Radt to Lübeck hefft tuschen heren Hinrycke Maneheysse
als vorwarer ethlyker clenodien Hans Luneborge bykamende ancleger
eyns und den vormunderen etwan Bertram Luneborges nagelaten we-
dewen und kynderen nymptlick her Bertolt Kargryngk, Hinrick Bylling-
husen und Hans Karchringk antwordesluden anderdeyls, deshalven dat
de antwordeslude des Ersamen Rades sententien und deylinge hyr be-
neven Anno etc. eynundtwyntich Vocem Jocunditatis geschreven, an-
gande: De Ersame Radt to Lübeck etc., welck gelesen, und der noch to
donde gebeden, dar yegen de antwordeslude gesecht, se myt Hans
Luneborge von dren yaren renthe yn rekenschop stunden und na cla-
rynge dersulven weren se averbadych des Ersamen Rades sententien
noech to donde etc., na widerem der parte vorgevende, clage . . . aff-
seggen laten:
Dat de antwordeslude tuschen dyt und vorteyn dage na Paschen des
Ersamen Rades sententien und delynge noech doen scholden; hedden
510

denn de antwordeslude eyne wedderclage tegen Hans Luneborg, dar
ga idt furder umme wo recht ys.
Jussu consulatus. Actum Sabbato 5. mensis Aprilis.
NStB 1522 Letare.
1522 Apr. 7
938. Alle Besäte kann Bürgen genießen.
De Ersame Radt tho Lübeck hefft twuschen Marquart Kalff als eyn
vullmechtyger Katherynen Berndes so he sede ancleger eyns und Hinrich
Azell antwordesman anderdeyls, von wegen eyner bosate, so de ant-
wordesman baven des Ersamen Rades sententien und delynge gedaen
hedde, dat to bowysende hefft eyne schryfft yn dutdulve boeck dussen-
sulvygen yares geschreven, angande: De Ersame Radt to Lübeck etc.,
laten lesen, welcker vormelde dat alle und eyn yslycke bosate borgen
geneten mochte, stellende dar umme to erkentenysse des Ersamen Ra-
des, he desulvyge myt nogaftygen tugen borgen scholde etc., na wyde-
rem der parte vorgevende, clage .. . affseggen laten:
Wo eyn Ersame Radt vormals gedelet hefft, so delen se noch: dat alle
bosate mögen borgen geneten; und de frouwe mach desulven bosathe
so hoch als de twyntich marck borgen.
Jussu consulatus. Actum Lune 7. Aprilis.
NStB 1522 Letare.
1522 Apr. 11
939. Urteilserfüllung und Mündigkeit des Gläubigers.
De Ersame Radt to Lübeck hefft tuschen Hinrich Provestynge ancle-
ger eyns und Hinrich Meyrinck antwordesman anderdels, deshalven dat
he des Ersamen Rades sententien hyr hardebevorn geschreven, angande:
De Ersame Radt etc.1), de hir gelesen, averbadich were genoch to donde,
yn deme he von dem antwordesmanne nogaftyge quitantien na lüde
dersulvygen sententien entfinge und he syck mundych delen lethe, dar
yegen de antwordesman gesecht, he syck nycht behovede mundych to
delen lathen, na dem de sententie alleyne vormelde, he one quiteren
scholde, na wyderem der parte vorgevende, clage .. . affseggen laten:
 Oben Nr. 935.
511

Wyll de antwordesman den ancleger vorlaten, so moet he mundych syn;
umme de vullenkamen clage gha ydt furder wo recht ys.
Jussu consulatus. Actum Veneris undecima mensis Aprilis.
NStB 1522 Judica.
1522 Mai 10
940. Gesellschaftsrecht. Hauptgesellschafter. Rechnungslegung.
De Ersame Radt to Lübeck hefft twuschen hern Pawell Harye Burger-
meyster tom Kyle als sakewolden myt synem vullmechtygen Laurens
Wyllmes borger to Lübeck ancleger eyns, heren Berndt Boemhower radt-
manne, Hans Sengstaken, Jacop Kerstens und Kort Konynge bürgeren
darsulvest to Lübeck als vormundere van selygen Peter Rambowen nage-
laten erven und yn dem namen antwordesluden anderdeyls, deshalven
dat de ancleger twe certe, so selige Peter Rambow und Otto Kreye mit
dem ancleger gemaket, datert ynt yaer vofteynhundert negen am Nyen-
yares avende, darneffens noch eyne ander certe von eyner selschop, so
selige Peter und Otto myt hern Brandt Smydt borgermeyster tor Wys-
mar upgerichtet to gelyker hanterynge yn gestalt der ersten, ock datert
ym sulven yare Sonnavendes na Vincula Petri, dar negest gesecht, wo-
woll desse ander certe one den ancleger nicht bodrepe, dennoch, als de
apentlich vormeldet, dat syne gesellen vorbenompt ane syn wetem und
willen gedachten herrn Brandt yn de selschop genomen, demsulven
ock der maten de yngelechte summa uth der selschop entrychtet, wo to
syner tydt wenn des noet were to bowisen, so hedde he Pawel desulven
czerten lesen laten, to dem ende und darumme dat yedermann de ydt
horde erkennen mochte, wo umbillicken syne gesellen by und myt ome
gehandelt hadden, welcks he doch beth tho syner tydt wolde berouwen
laten, und hefft vort angetagen, dat selige Peter dar na syck uth der sel-
schop gekofft van Otten, und ome desulven upgedragen vormoge eyner
schrifft yn dutsulve boeck geschreven Anno vofteynhundert sosteyne
Cantate, angande: Peter Rambow und Otto Kreyer ane syn des ancle-
gers weten und willen, hedde ock den slotel tom keller, dar ynne de han-
terynge geholden, und den knecht dar to vorordent eyne tydtlang yn
synem huse und yn kost gehatt, dewile denne selige Peter dar myt sick
vor eynen hovetman der selschop geholden und gemaket hedde, und eyn
truwe love ynholt der certer vorsegelt gewest, welcke by und yn seligen
Peters nalathe gevunden, dem he ock den loven gegeven, so vorhapede
he to rechte, dat de antwordeslude von wegen der erven zelygen Peters
scholden den keller so gudt maken als de was do he her Pawel syne
512

druddehalfdusent marck lubs. nach vormoge der certer yngelecht, umme
also synen hovetstoll myt dem gewynste to erlangen etc.; dar to her
Bernt Boemhower yn namen vorschreven geantwordet und anfenglych
gesecht by dem ede so he dem Ersamen Rade gedaen, wen he de sake
yn seligen Peters parte also wo vom ancleger angegeven vormercket
hedde oder affnemen konde, so wolde he syck dar myt ungeme bokum-
mert hebben oder noch boladen und mochte darumme wol erdulden,
dat de ancleger so ungelymplich den vorstorven man nycht botastede,
averst tor hovetsake to antworden, so wysede ores ermethens de erste
certe den wech wor nach men syck to rychten hedde, in dem ock de an-
cleger syn redit vormals dar up geslaten und dar myt tho wynnen und
to vorlesen togestellet hedde, ynholt eyner schrifft yn dyt sulve bock ock
geschreven Anno etc. twyntych Oculi yungest vorschenen, angande: Pa-
well Harrye etc., welch gelesen, dar neffens gesecht, wes buthen der
certen van geschefften durch den ancleger vorgebracht scholde yn der
anclage nene stede hebben, dann up de certen to vorfolgen, de wile
denne dar ynne eyne tydt von yaren uthgedrucket und de ancleger yn
der tydt, ock na, by seligen Peters levende beth ynt yaer sosteyne nene
besprekynge gedaen, dann ethlyke yare dar na de vormunder ange-
langet und mydler tydt myt Otte Kreyen syner des anclegers suster
manne to harberge vaken gelegen bynnen Lübeck und ome velichte mer
lovens dan seligen Peter gegeven, so ock de certe up Peter allene nicht
bostemmede, dat ock Otte den handel als eyn hovetman geforet ynt
kopen und vorkopende, item den knecht gemedet, besoldet, durch den
de rekensboke der selschop holden lathen und von ome rekenschop ent-
fangen etc., des to eyner antogynge to furderynge der antwordeslude
Jasper Rese vorgekamen und bokant, dat vom yaer teyne an hadde Otte
one vor eynen knecht angenomen, ome ock kost und loen gegeven und
dem hedde he de rekensboke vorrekent; dar negest Jurgen Gawetsow
und Hinrick von Wreden borger to Lübeck yn gerychte ersehenen und
gesecht, dat se beyde up boger der antwordeslude by Hinrich Smede-
ken geswaren mekeler swackheithalven syner personen tho hus syttende
darsulvest gewest und dat he by dem ede so he dem Ersamen Rade ge-
daen vor one beyden togestan, dat von allem wes he yn berorte selschop
gemekelt Otte Kreye alleyne de hovetman sy gewest, wo ock yn synem
rekensboke clarlick vertekent, dergeliken hefft Hinrich Segebade mekeler
ock bekant, uthgenamen eynen kop ethlyker laken, den selige Peter myt
sampt Otten gedaen etc.; so lethen sick de antwordeslude boduncken,
dat selige Peter und nu syne nagelaten erven nicht schuldych were dem
ancleger nach synem vorbryngen to antworden, dan he scholde Otte
Kreyen, de noch ym levende, anspreken etc., hyr entegen von wegen des
anclegers gesecht, dat he by seligen Peter yn synem levende mannych-
513

mal anforderinge gedaen, aver were von ome myt gutlyken antworden
alle wege vor wyset, dar durch de vorwillinge gekamen, welch ome dem
ancleger yn synem rechte nicht schedelich syn mochte; dergelyken wes
und wat gestalt Otte gehandelt hedde, de wydchafftych were etc., geve
ome nicht to schaffen, dan he grundede syne anclage wo vorgesecht;
und de antwordeslude bleven ock by orer menynge wo vorgemelt, stel-
lende de sake allenthalven to erkantenysse des Ersamen Rades etc., na
wyderem der parte vorgevende, clage, antwort, rede, wedderrede, in-
sage, na besprake und rypem rade erkant, affseggen und durch des Er-
samen Rades prothonotarius Bernt Heyneman der rechten Licentiaten
vor recht als hir nafolget:
Nach vormoge der gelesen zerten von der selschop so selige Peter Ram-
bow und Otte Kreye mit Pawell Harry gemaket, und nachdem dat Peter
tegen den ynholt dersulven czerten syck uth der selschop gescheden
mit Otte Kreyen, nach vormoge der Stadtboke, darynne Pawell nicht
bogrepen und syck also der selschop allene als eyn hovetman undermatet,
so ys Peter Rambow und syne erven schuldych to den druddehalf dusent
marcken hovetstols van Pawel yngelecht demsulven to antworden, idt
ga vurder umme den gewynst wo recht ys.
Jussu consulatus. Actum in juditio Saturni 10. Maij.
NStB 1522 Jubilate.
1522 Mai 14
941. Beweis nach toter Hand. Handschrift. Zeugen. Eid.
Denkzettel.
De Ersame Radt tho Lübeck hefft tuschen Herman Tentowe vulmech-
tyger Hans Karll so he sede ancleger eyns, und den vormunderen sely-
gen Cort Meybomes nagelaten wedewen nomptlich Hinrich van Santen,
Arent Loffe und Hinrich Azell antwordesluden anderdeyls, derhalven
dat eyn Ersame Radt eyne sententien twuschen gedachten Hans Karll
und den vormundern affgespraken, dat de vorbenomede Hans syne
schulde na doder hanth wo recht bowysen scholde; de wyle denne he
marglych to achter, so hedde eyne hantschrifft van gedachten seligen
Cort up drehundert und dre gülden ludende, de he bogerde tho hörende,
und ys desulve gelesen, und were desulve nycht gudt genoch, so hedde
he levendyge tuge, namptlyken Mattes Mulyng und Lutke Mantell, de
dar yegenwardych, und he de tho hörende bogerde, welcker hebben eyne
denckzedulen lesen laten, de one von Hans Karll gegeven, dede vormel-
dede dat Cort Meybom vor Dyderick Bremer na ynholt der gelesen hant-
schrift vor de gedachte drehundert und dre gülden gelavet hebben
514

schole, na wyderem vorgevende, clage, antworde ... affseggen laten:
Wyllen de tughe na ynholt der gelesen zedulen ore recht dar tho doen,
so ys de tuchnysse to den schulden to bowisende gudt genoch.
Jussu consulatus. Actum Mercurii 14. Maij.
NStB 1522 Jubilate.
1522 Mai 17
942. Kauf. Nichterfüllung. Schaden. Wechselbrief. Nicht-
einlösung. Haftung des Ausstellers. Bürgschaft und Rückgabe
des Briefes.
De Ersame Radt tho Lübeck hefft tuschen Heyne Halle radtmanne
to Andern ancleger eyns und Hans Lutke antwordesmanne anderdels,
von wegen ethliker schepe soltes, so de antwordesman oren dren vor-
kofft und den andern or solt gesant, men he ydt syne nicht gekregen,
derhalven yn nadeil und schaden gekamen, dar he ome to antworden
plichtich syn scholde, deme antwordesmanne verunddruttygestehalve
marck hyr gegeven, umme de to Andern to vorschryvende, deme also
nagekamen und eynen breff an eynen borger darsulvest gegeven und yn
ankumpst syner und averantwordynge des breves hefft ome de man
sodane botalynge nicht doen willen, darumme he ome noch to sodanem
gelde to antworden plichtich were; dar yegen de antwordesman gesecht,
he wol stendych, dat he orer dren solt verkofft hedde, so were he aver-
badych, dar he nogaftyge borgen krege, sodane to leverende, alsdenne
de antwordesman des geldes halven angetagen, so were he woll sten-
dych, dat he sodane gelt entfangen hedde und ome ock eynen breff an
eynen borger gegeven, wor he denne wedder entfenge oder ome borgen
stellede, dat he sodane gelt nicht entfangen hedde oder tokumpstigen
entfangen wolde etc., na widerem der parte vorgevende, clage .. . aff-
seggen laten:
Dat de ancleger na lubischem rechte nenen schaden manen kann; sunder
des geldes halven schal de ancleger deme antwordesmanne borgen stel-
len, dat he ydt nycht entfangen hebbe oder entfangen wille, so moth
de antwordesmann den ancleger betalen.
Jussu consulatus. Actum Sabbato 17. mensis Maij.
NStB 1522 Jubilate.
 515

1522 Mai 17
943. Klage vor geistlichem Gericht. Bann. Auslösung durch
Intervention. Schadenersatzanspruch des Intervenieren gegen
den Kläger.
De Ersame Radt tho Lübeck hefft tuschen Heyne Bremer ancleger
eyns und Clement Schriver antwordesman anderdeils, deshalven dat de
antwordesman sunder syn weten und willen eynen man de ome sesund-
sostich marck teyn Schillinge achte pennynge lubs. schuldich gewest, den
he myt geistlichem rechte bodrungen und yn den swaren ban gebracht,
de dorch syne depositien van dem rychter absolvert were ome tho marg-
lichem nadeill und schaden, stellende to erkantenisse des Ersamen Rades,
he ome to synen schulden, yn dem he den man sunder syn wethen absol-
veren laten hedde, antworden scholde, dar yegen de antwordesman
gesecht, he dem ancleger von den vorgeven puncten nicht eyn bostunde,
he ome to antworden nicht plichtych, na widerem der parte vorgevende,
clage .. . affseggen laten:
Nadem de antwordesman dem ancleger nicht en bosteit, so mot de ancle-
ger den antwordesman mit einer vullekamen clage anspreken.
Jussu consulatus 17. Maij.
NStB 1522 Jubilate.
1522 Mai 17
944. Verschwender. Beisorger. Zuschrift von Haus und Rente
als fahrend Gut.
De Ersame Radt tho Lübeck hefft twuschen Jochim van der Osten
als vullmechtygen so he sede Andres Vickinghusen und yn bywesende
dessulven ancleger eyns, deme werdygen hochgelerten ersamen und
wisen heren doctoren Henricum Bromsen, her Henrich Karkringe radt-
manne, Gert van Lenten borger to Lübeck als gedachten Andres negeste
frunde und blodesvorwanten antwordesluden anderdeyls, von wegen
eyner sententien yn dyt bock geschreven, vormeldet dat men vorbena-
meden Andrese syne huse und renthe vorstorven tho schryven laten
mochte, bydden desulvigen vordan faren, denn gedachten Andrese
Vyckinghusen eyn prodigus und vorbrynger syner guder und renthe
were und de yn fremde hande brachte, wor uth tho bosorgende, dat he
tokumpstygen und körte dat alle umbryngen mochte, und also syck sul-
ven yn enych vordarff und schaden brochte, darumb ome bysorgers wol
von noden weren, de ome to settende bogerende etc., na wyderem der
parte vorgevende, clage . . . affseggen laten:
516

Dat men Andrese de huse faren to schryven lathen schole. Averst na
gelegen dynge scholen twe syner negesten erven syne bisorgere wesen.
Jussu consulatus. Actum sabbti 17. Maij.
NStB 1522 Jubilate.
1522 Mai 23
945. Werkvertrag. Bestellung für einen Dritten. Zahlungspflicht
des Bestellers.
De Ersame Radt tho Lübeck hebben tuschen Hinryck Ludolphus
ancleger eyns und Gert Kruduppe anthwordesmanne anderdeyls, von
wegen ethlykes yseren warckes so he tho behoff Sunte Annen Klosters
hyr bynnen uth hethe des anthwordesmans gemaket und ome dar ock
botalynge up gedaen, stellende tho erkantenysse, ome vortan botalen
scholde etc., na wyderem der parte vorgevende, clage ... affseggen
laten:
Kan de ancleger bowisen dat de anthwordesman ome sodane yserwerck
tho maken vorhethen und darup botalynge gedan, so moth he ome
vortan botalen.
Jussu consulatus. Actum 23. mensis Maij.
NStB 1522 Cantate.
1522 Mai 23
946. Besäte. Übertragung der Güter an einen Dritten. Wirk-
samkeit.
(aus dem Niedergericht)
De Ersame Radt tho Lübeck hefft eynes ordels halven uth dem ned-
dersten rechte vor se geschulden tuschen Laurens Campe als vulmech-
tyger so he sede Clawes Russowen ancleger eyns und heren Hinrich
Gildenysse radtmanne tho Rostock antwordesmanne anderdels, von
wegen ethlyker guder de he yn und myt rechte boslagen und ome toge-
vunden, syne schulde to bowysende, derhalven eyne schrift dusses yares
yn dyt bock geschreven, angande: Bartelt Frederckschen und Johann
Jurgens etc., gelesen, stellende dar up to erkantenysse des Ersamen Ra-
des, dat de tuchenysse nogaftych und an den gudern schult soken mochte
etc.; dar yegen von wegen des anthwordesmans gesecht, dat sodane
guder vor der bosathe deme antwordesmane von Hans Busche yn namen
Clawes Wytten avergewyset und thogesecht weren, dat tho bowysende
hefft magistrum Nycolaum Repenhagen und Heyne Bremer vorgebracht,
517

de gesecht, dat Hans Busch yn namen vorgedachten hern Hinrickes eme
uth gedachte Clawes Wytten bevell, na ynholde synes breves, ehr he
wyckafftych geworden und de bosathe gescheen, tho gevende tho gesecht
etc., na wyderem der parte vorgevende, clage .. . affseggen laten:
Wyllen de tughe ore recht dar tho doen dat sodane guder dem antwor-
desmanne vor der bosathe und ehr he wyckhafftych geworden tho-
gesecht synt, so moth ydt dar by bliven.
Jussu consulatus. Actuni 23. mensis Maij.
NStB 1522 Cantate.
1522 Mai 23
947. Passivlegitimation aus Einlassung.
De Ersame Radt tho Lübeck hefft twuschen Helmich Bomhouver
von Herman Becker angespraken ancleger eyns und Hinrich Prove-
stynge borger tho Lübeck yn bywesende Herman Holtegels anthwordes-
manne anderdeyls, deshalven dat de antwordesman ethlyke artykele na
ynholde eyner schrifft yn dyt sulve bock geschreven bokant hedde, dar
neffens ome to edeshant gelecht up sententie des Ersamen Rades, dat
myt synem weten und willen Herman Holtegel von hyr uth dem rechte
entspannet, und als he dar vor nicht sweren wolde, scholde he plychtich
syn to der hovetsake tho antworden; dar yegen de antwordesman ge-
secht, he synen hovetman thor stede hedde, den de ancleger anspreken
mochte, wor he one uth der ansprake nycht lathen wolde, scholde he
nogaftych bowyse van eynem Ersamen Rade tho Gottyngen bryngen,
so wolde he ome anthworden; worup de ancleger eynen vorsegelden
breff von dem officiall to Gottingen und uth synem gerichte ergangen,
ock myt synem segel bovestiget, neffens Herman Holtegels egenen hant-
schryfft leth lesen, stellende allenthalven to erkantenisse etc., na wy-
derem der parte vorgevende, clage .. . affseggen laten:
Dat na Lubschem rechte de gelesen breff nycht gudt genoch ys; dennoch
wäret eyn Ersame Radt deme ancleger den andern und drudden unver-
sumet, und nadem syck Hinrich so deep ynt recht gegeven, wes denne
de ancleger up Herman Holtegel bowysen kan, dar tho moth Hinrick
anthworden.
Jussu consulatus. Actum Sabbato 23. Mai.
NStB 1522 Cantate.
518

1522 Juni 27
948. Mündliche, nicht schriftliche Klagebeantwortung.
De Ersame Radt tho Lübeck hefft twuschen Hans Swyter als eyn
vullmechtyger Aleken und Wylmen orer dochter ancleger eyns und Her-
bort Steynkampe anthwordesman anderdels, deshalven dat de anthwor-
desman ome up den gelesene tuchenysse breff anthworden scholde, dar
yegen de anthwordesman gesecht, ydt were yn allen rechten togelaten
schriftlyck oder muntlyck to antworden, so were he doch yn anderen
scheften merglych vorhyndert, also dat he syn antwort muntlyken to
dusser tydt nycht doen konde, bogerende derhalven syn antwort wo he
yn schryfft gestellet to hörende etc., na wyderem vorgevende .. . aff-
seggen laten:
Dat ydt nicht wontlich were schriftlich to antworden, men de antwor-
desman schal dem ancleger muntlych antworden.
Jussu consulatus. Actum 27. Junij.
NStB 1522 Viti.
1522 Juli 5
949. Gerichtsstand des Nichtbürgers in Lübeck. Eideshand.
De Ersame Radt tho Lübeck hefft twuschen Jacop Kersten, Hans
Stalhodt, Gert Lefferdyng, Hinrich Slotelberch, Herman Moller und
Brant Syverdes anclegern eyns und Peter von der Hoye antwordesman
anderdels, von wegen eyner bosate, so de anthwordesman up der ancle-
ger guder tho Kopenhagen myt denschen rechte gedan, wo wol se sick
vor dem vagede und vor dem Ersamen Rade tho Lübeck tho recht erba-
den, dar de antwordesman up geantwordet hedde, he tho Lübeck noch
borger oder bure were, dar umme syne sake wor ome des boqueme vor-
folgen wolde, hir up de antwordesman bogerde tho hörende eynen
apenen vorsegelden tuchnysse breff von dem Ersamen Rade tho Kopen-
hagen ergangen und myt orem segeil bovestiget, uth welckem de gele-
genheyt der saken were tho erlernende- und ys desulvige hir gelesen
etc.; dar wedder de ancleger gerepliceret, dat one sodane breff nicht tho
schaffende geve, men se weren ancleger und wes se ome tho edeshant
leden, dar van scholde he syck myt edeshant losen, na wyderem der parte
vorgevende, clage . .. affseggen laten:
519

Wes de ancleger dem antwordesmanne tho edeshant leggen, dar von
moth he edes hant myth edeshant losen.
Jussu consulatus. Actum Sabbato 5. Julii.
NStB 1522 Visitationis Marie.
1522 Juli 5
950. Vorzug des Dienstlohnes nach toter Hand.
De Ersame Radt tho Lübeck hefft twuschen Dethmar Swarten als eyn
forer des wordes Katherynen Wentlandes ancleger eyns und Hans Kule
anthwordesman anderdels, von wegen twyntich yaer vordeynstes, so
se by seligen Hans Wenthlande gedenet und gewesen und sick de ant-
wordesman gesecht, he marglicken by selygen Hanse tho achtern, welck
he yn syner kranckheit ock doden grafft vorlecht etc., na wyderem der
parte vorgevende, clage . .. affseggen laten:
Kan de frouwe bowisen wo recht is, dath se twyntich yare vordeyntes
lones by dem doden manne tho achter, so moth de anthwordesman so
verne als des doden mannes guder reken ant worden, und ga dar denne
furder umme wo recht ys.
Jussu consulatus. Actum Sabbato 5. mensis Julii.
NStB 1522 Visitationis Marie.
1522 Juli 11
951. Unwontlike buwete. Einspruch des Rentners.
De Ersame Radt tho Lübeck hefft tuschen Jacop Goltsleger ancleger
eyns und Dethmar Swarten antwordesman anderdels, von wegen eynes
unwontlyken buwetes dat de antwordesman sunder wethen synes ren-
theners hadde laten maken, dat he wedder afftobreken bogerde, dar
yegen de antwordesman gesecht, dat eyn Ersame Radt de murlude und
ander umme ydtsulve tho bosichtygen gefuget, unde bogerde de to hö-
rende, welcker gesecht, se ydtsulvyge bosichtyget und gefunden dat to
voren up der stede wor nu de stol gesettet eyn schap were gestanden
unde also yn de mure gebraken und den stoll dar up gestellet, na wyde-
rem der parte vorgevende, clage ... affseggen laten:
Willen de swaren tymmer und murlude ore recht dar tho doen, dat ydt
sulve eyn unwontlick und nye buwete ys, so moth de anthwordesman ydt
sulve wedder affbreken.
Jussu consulatus. Actum 11. Julii.
NStB 1522 Margarete.
520

1522 Juli 11
952. Beleidigende Briefe. Eidliche Leugnung der Beleidigungs-
absicht. Acht und Vorspraken. Haft.
(aus dem Niedergericht)
De Ersame Radt tho Lübeck hebben eynes ordels halven uth dem ned-
dersten rechte vor se geschulden twuschen dem ersamen heren Bernt
Bomhouwer radtmanne darsulvest ancleger eyns und Jurgen Haveman
anthwordesmanne anderdels, deshalven dat de anthwordesman eynen
breff yn namen hern Jacop Hogenholt burgermeister tho Stetyn an hern
Bernt geschreven, ym schyne de guder alhir tho Lübeck van heren
Bernde am dele tho entfangende und doch tho Nelbagen wesen scholde,
und darumb her Bernt nicht weynich botastet und ys desulve breff nef-
fens eyner schryfft ynt rychte bock geschreven gelesen, in welckerer de
anthwordesman bokant, dath de breff von synes sulviges hant were
geschreven etc., derhalven her Berndt oder syne erven nicht weynich
vorungelympet etc., stellende tho erkantenisse etc.; dar yegen de anth-
wordesman leth seggen dath syn hovetman woll stendich sodanen gele-
sen breff uth namen her Jacop Hogenholt borgermeister van ome an
heren Bernt were geschreven, dann nicht tovoren men allene tho boscher-
mynge und friginge syner guder gedan und gescheyn were und noch
her Jacop Hogenholt dar noch radt oder daet tho gegeven etc., na wy-
derem der parte vorgevende, clage ... äff seggen laten:
Wyl de anthwordesman syn recht dar tho doen, dat he den gelesen breff
nicht tho vorungelympende her Berendes oder sust, sunder alleyne tho
reddynge syner guder geschreven, ock dat he yn den vorbaden gudern
noch part oder dell en hebbe noch raet oder daet tho gegeven, so mach
he acht und vorspraken geneten, jodoch mach de anthwordesman ydt-
sulvige sunder broke nicht gedan hebben und schal derhalven wedder
umme yn der heren slothe gaen so lange he borgen stellet hefft.
Jussu consulatus. Actum Veneris 11. Julij.
NStB 1522 Visitationis Marie.
1522 Juli 16
953. Geldüberweisung und Besäte.
(aus dem Niedergericht)
De Ersame Radt tho Lübeck hefft eynes ordels halven uth dem ned-
dersten rechte vor se geschulden tuschen Wylme Snack ancleger eyns und
Dyderick Holtman anthwordesmann anderdels, von wegen hundert
rynsche gülden averwisedes geldes, welcke by Peter Rydder syn scholde
521

na lüde eyner schrifft yn dem rechte boke, ock eyner missiven van Wylme
Stal sulvest handt geschreven, welcker vormelde, dat gedachte Peter
deme ancleger sodane hundert gülden uth namen gedachten Wyllmes
entrichten scholde etc., dar yegen de antwordesman gesecht, he up dat
sulve gelt eyne bosathe yn und myt rechte gedan, stellende to erkan-
tenisse, he de sulvigen vorfolgen mochte und de macht hebben scholde
etc., na wyderem der parte vorgevende, clage . . . affseggen laten:
Kann de ancleger bowysen dath sodane gelt ome avergeschreven, ehr de
bosathe gedan, des mach he geneten.
Jussu consulatus. Actum Mercurii 16. mensis Julii.
NStB 1522 Margarete.
1522 Juli 16
954. Geldschuld. Rechnungslegung. Kein Zurückbehaltungsrecht.
De Ersame Radt tho Lübeck hefft tuschen Hinrick Azel ancleger
eyns und Herbort Steynkampe antwordesman anderdels, van wegen
hundert und ethlicke marck und schyllinge, dar von de antwordesman
den ancleger scholde bonemen, wenn he von Ladewich Taschemaker
darumme angelanget wurde, na lüde eyner schrift yn dyt bock dusses
yares Jubilate geschreven, angande: Herbert Steinkamp etc.; dar yegen
de anthwordesman gesecht, he der vordracht woll stendich, yodoch
stunde he myt Hinrike yn rekenschop und by ome derhalven merglych
tho achtern, dat he ome erst entrichten scholde etc., na widerem der
parte vorgevende .. . affseggen laten:
Nadem de anthwordesman bosteyt, so moth he von dem ancleger sche-
den; hefft he denne eyne wedderclage, dar ga ydt furder umme wo
recht ys.
Jussu consulatus. Actum Mercurii 16. mensis Julii.
NStB 1522 Divisionis apostolorum.
1522 Juli 18
955. Gegenanspruch. Zurückbehaltung. Widerklage.
De Ersame Radt tho Lübeck hebben tuschen Symon Ordt anclegern
eyns und Jasper Bomhouwer anthwordesman anderdels, von wegen eyn-
hundert marck, de ome de anthwordesman schuldych und tho botalende
bogerde, dar yegen de anthwordesman gesecht, he averbadych ydt gelt
by eynem wissen man tho loggende, und wen he de ansprake, so he to
dem ancleger umme etlicke sepe de he ome gelevert gecleret und von
522

ome gegulden, scholde ome sodane gelt gutlick werden, na widerem
der parte vorgevende, clage . . . affseggen laten:
Dat de antwordesman schal von deme ancleger scheden; hefft he denne
eyne wedderclage to dem ancleger, dar ga ydt furder umrae wo recht ys.
Jussu consulatus. Actum Veneris 18. mensis Julij.
NStB 1522 Divisionis apostolorum.
1522 Juli 23
956.	„Kauf bricht Miete".
De Ersame Radt tho Lübeck hefft tuschen Hans Haiderwattes frouwen
anclegerschen eyns und Hinrich Gerdes anthwordesmann anderdels,
van wegen eynes huses dat de antwordesmann gedachten Hanse up
sekere bolevede termyne vorhuret, und wen he datsulvige tho vor-
kopende yn menynge, scholde he de negeste dar tho syn, und darbaven
eynem anderen vorkofft etc., dar yegen de anthwordesman gesecht, he
der anclegerschen noch Hanse dath he myt one vorwort gehatt hebben
scholde nicht en bostunde, dan synes huses mechtych syn wolde, na
widerem der parte vorgevende, clage, antworde . . . affseggen laten:
Dat de kop hure breckt, ydt were dan de anclegersche konde bowysen,
dat de antwordesman mit or oder oren manne vorwordt gehat, dar
scholde ydt furder umme gan wo recht ys.
Jussu consulatus. Mercurii 23. mensis Julij.
NStB 1522 Magdalene.
1522 Juli 30
957.	Seerecht. Eideshand.
(aus Stralsund)
De Ersame Raet tho Lübeck hebben eynes ordels halven vam Ersa-
men Rade thom Stralessunde vor se geschulden tuschen Jochim Rat-
kowen ancleger eyns und hern Gert Skroder radtman darsulvest anth-
wordesmanne anderdeyls, von wegen ethlicher boddynge so de ancleger
tho uthredinge synes part schepes scholde gedaen hebben, und hefft
derhalven eynen apenen vorsegelden ordells breff von dem Ersamen
Rade thom Stralessunde ergangen und myt orem segel bovestyget nef-
fens des hochwerdygen und grothmogenden hern Wolther von Pletten-
berg dudesches ordens tho Lyfflande meysters vordernyss breff und
ethlycke artykel de he dem ancleger tho boddynge synes anparts ge-
lavet von Seiant beth tho Ryge tho reden, und dat tho bowysende hefft
eynen apenen vorsegelden tuchenisse breff von dem werdygen heren
523

Liborio Swychtenberg officiall des archidiaconats tho Tribbesess und
ordentlyken rychter der geistlyken thom Stralesunde myth synes ofti-
tials segell bevestiget neffenst eyner hantschryfft lesen laten und ge-
secht, he dem ancleger wes he bowysen konde myt edeshant plichtich
tho anthworden, bowarende sick dennoch wyder bowyse etc., na wyde-
rem der parte vorgevende, clage .. . vor recht affseggen laten:
Dath eyn Ersame Radt dat gelesen bowyse nicht gudt genoch kennen,
und wowoll her Gert eyn antwordesman ys, dennoch wes he bowysen
kan na lubschem rechte, dar baven ys he dem ancleger myt edeshant
tho anthworden nicht plychtig.
Actum Mercurii 30. mensis Julii. Jussu consulatus.
NStB 1522 Panthaleonis.
1522 Juli 30
958. Schuldenwesen.
De Ersame Radt tho Lübeck hebben twuschen Sylvester Schul-
verman ancleger eyns und den vullmechtygen der gemenen schuldenem
so by selygen Hans Mewes to achtern anthwordesluden anderdeyls, von
wegen ethlyker schulde, so he by selygen Hans Mewes thon achtern
und de als recht ys bowyset hedde und dar umme botalynge vor uth
vor den anderen schuldeneren hebben wolde etc.; dar yegen de anth-
wordeslude hebben eyne schryfft yn dyt sulvyge bock Anno etc.
eyn und twyntych Viti et Modesti geschreven, angande: De Ersame
Radt to Lübeck, welcker vormeldet:
Alsdenne der schuldener vele und am dele aver sehe und sant weren,
scholden de guder laten boschryven und de boke laten bosichtigen; offt
denne dar wes vordarflykes mede were, scholde men thor schuldener
besthe laten vorkopen und yn gewisse war bryngen und yar und dach
staen scholde etc.,
darneffens gesecht, se der sulven sententien also folge gedaen, desulvy-
gen guder bosychtiget und durch den rychteschryver boschryven lathen,
wo dat inventarium wyder mede brachte, welcker se up den radtstoell
gelecht umme datsulve tho bosychtygen, stellende tho erkantenysse, de
ancleger myt den anthwordesluden anparten scholde yn dem he dar
by und syn consent dar tho gegeven, do se ethlyke vordarfflyke guder
vorkofft hedden etc., na widerem der parte vorgevende, clage . . . aff-
seggen laten:
524

Na dem yar und dach noch nicht vorby, dat de guder boschreven, moth
de ancleger yar und dach vorbeyden; wes denne de anderen schuldener
geneten, yth sulvige mach de ancleger ock geneten.
Jussu consulatus. Actum Mercurii 30. Julii.
NStB 1522 Panthaleonis.
1522 Aug. 1
959. Ehaftige Not. Vertagung.
(aus dem Niedergericht)
De Ersame Radt tho Lübeck hefft eynes ordels halven uth dem ned-
dersten rechte vor se geschulden tuschen Laurens Wylmessen ancleger
eyns und den vormunderen selygen Peter Rambowen nagelaten wede-
wen namentlyk Jacop Karstens und Hans Sengestocken anderdels, de
wyle eyn Ersame Radt one tho reddynge des gemeynen besten thor
sehewart vorordent und derhalven von eynem Ersamen Rade schuttynge
syner saken beth tho syner anheymkumpst bogerde, ock yn dem he
marglycke ynsage up de schlifft und vorpandynge, welck de Ottke
Kreye selygen Peter Rambowen gedan etc.; dar yegen de anthwordes-
hide gesecht, se marglyck boswert worden, dat eyn Ersame Radt ome
de tydt so lange stunden scholden und beden derhalven eyn entlich
ordel, na wyderem der parte vorgevende, clage, antworde . . .affseggen
laten:
Nadem Laurens ehafftyge nothsake bohyndert, so stundet eyn Ersame
Radt syne sake beth an syne heymkumpst.
Jussu consulatus. Prima Augusti.
NStB 1522 Petri ad vincula.
1522 Aug. 22
960. Hauskauf. Mängelhaftung.
(aus dem Niedergericht)
De Ersame Radt tho Lübeck hebben eynes ordels halven uth dem
neddersten rechte vor se geschulden tuschen Asmus Grave ancleger
eyns, Hans Sterne anthwordesman anderdeyls, deshalven dat de anth-
wordesman dem ancleger eyn hus vor verhundert und vofteyn marck
affgekofft unde dar umme botalynge von ome bogerde, dar yegen de
anthwordesman gesecht, he woll stendych dath he dem ancleger eyn
hus affgekofft by sodanem boschede, dat he ome ydt hus sunder gebreke
leveren scholde, welck am avende gewesen, also dat he ydt sulvyge nicht
525

bosichtiget und dar umme ome wo gelavet nicht geholden und gelevert,
na wyderem der parte vorgevende, clage . .. affseggen laten:
Nadem de anthwordesman den koep bosteit, so moth he dem ancleger
densulven gelden und botalen, ydt en sy denne, de anthwordesman kone
bowysen, dat he mit dem ancleger vorworde dar aver gehatt, dar ga
ydt vurder umme als recht ys.
Jussu consulatus. Actum Veneris 22. Augusti.
NStB 1522 Assumptionis Marie.
1522 Aug. 30
961. Prisenrecht.
De Ersame Radt tho Lübeck hebben tuschen Tydeman Wychman,
Herman Techel, Hinrich Lange und Clawes van Ome ancleger eyns und
Berent Swichtorp anthwordesmann anderdels, von wegen ethlicker gu-
der, welck eyn Ersame Radt tom Stralessunde vor pryse erkant und
alhir wedderumme yn und myth rechte durch den antwordesman bosla-
gen, myth bogerynge desulvigen dar hen wor ydt vor prise gedelt na
vermöge der stede Recesse tho wysende, dar yegen de anthwordesman
gesecht, wo he eynen kreyer myth gudern yn vorschenen Paschen na
Dantzick myth vorlove des Ersamen Rades geschepet, welck he ock vor-
certificert und vorborget, dem gelyck were ock tho Dantzick gescheyn
etc., hedde ock an synen factor geschreven von deme schipperen tho er-
forschende, wo vele parte he dar ynne hadde, de ome affkopen scholde,
up dat der viande boddeme nene viande guder maken mochte etc.,
stellende dar umme tho erkantenisse, de guder nicht vorboret weren
etc., na wyderem der parte vorgevende, clage . . . äff seggen laten:
Nadem de ancleger sulke ore sake vor dem Ersamen Rade thom Stra-
lessunde tho wysende bogerden, dar van ydt gudt vor prys erkant ys,
so wiset eyn Ersame Radt desulvygen vor gemelten Radt alse ore bor-
licke rychtere, jodoch dath des anthwordesmans guder hir tor stede bly-
ven, beth de sake yn fruntschop oder myth rechte scheden syn.
Jussu consulatus. Actum Sabbato 30. mensis Augusti.
NStB 1522 Decollationis Baptiste.
526

1522 Sept. 3
962. Prisenrecht.
De Ersame Radt tho Lübeck hefft tuschen Hans Tegeler als eyn uth-
lygger des grothmogenden heren Gustafs Ericksen Sweden Rykes guber-
nator und Administrator etc. myth synen byplychteren und hulpern
ancleger eyns und Peter Karstens als eyn schypper des durchluchtygen
hochgeborenen fursten und heren hern Hinrickes, hartoge tho Meckelen-
borch, fursten tho Wenden, grave tho Sveryn, Rostock und Stargarde
etc. anthwordesman anderdeils, van wegen eyner schute myth roggen
und hennepe geladen, de se vormeynt yn vyande lanth tho segelen und
dar umme vor pryse tho kennende bogerende, daryegen de anthwordes-
man gesecht, he uth bovhele des hochgedachten fursten uth dem Wyss-
marschen depe und na Eckerenforde gelopen, wo syne breve von dem-
sulven fursten ome dar aver gegeven, welck gelesen, vormelden, und
von dar westwart tho gande, stellende darumme tho erkantenysse des
Ersamen Rades, ydt nicht vorbort und neyn pryse wesen scholde etc.,
na wyderem vorgevende, clage . .. affseggen laten:
Dath se de guder nycht vor prys erkennden.
Jussu consulatus. Actum Mercurii 3. Septembris.
NStB 1522 Decollationis Baptiste.
1522 Sept. 19
963. Eigentumsstreit um eine Wiese. Rente. Beweis durch Bücher.
De Ersame Radt tho Lübeck hebben tuschen Lucas Langen ancleger
eyns, Marcus Helmsteden, Dyderick Hulsscher und Hinrich Warendorp
als vormunder seligen Gerken Brekerfeldes nagelaten dochter anthwor-
desluden anderdels, von wegen ethlicker wiscken, de synem seligen va-
der und nu ome na dode dessulvigen thostan geschreven, welcke vor hen
hoppenhave gewesen, dar he yarlickes den wurtyns eynem Ersamen
Rade affgeven hefft, und de anthwordeslude de renthe von twintich
yaren upgebort, stellende tho erkantennisse, se ome tho densulvigen
angemateten renthen tho anthworden plichtich und sick der wyssche
nicht tho bokummeren etc.; daryegen de anthwordeslude gesecht, dath
ore boke vorkamen, dar se sick na richten, wo de wyssche an gedachten
seligen Gerken dochter gekamen, bogerende den ancleger tho under-
wisen, dath he synes seligen vaders boeck mochte togen, de velichte
wyder bowyse hedden etc., na widerem der parte vorgevende, clage . . .
affseggen laten:
527

Kann de ancleger bowisen, dath ome sodane wiscke yn der Stadt boeck
tho schreven staen, des mach he genethen, und umme de upboringe des
geldes dar gha yth vurder umme wo recht ys.
Jussu consulatus. Actum Veneris 19. Septembris.
NStB 1522 Lamberts.
1522 Okt. 10
964. Rat und Niedergericht. Zuständigkeit.
De Ersame Radt tho Lübeck hebben twischen Marcus Vereggen an-
cleger eyns und Peter Bokebinder antwordesman andersdells, von we-
gen ethliken geldes, dar van eyne vordracht upgerichtet und in dith
bock Anno etc. 17 Jubilate geschreven, angande: Marcus Vereggen, dar
tegen de antwordesman gesecht, he den ancleger int nedderste recht
vorbaden laten hedde, dar one anspreken scholde unde enesoilvigen
darhen to wisende bogerde etc., dar tegen de ancleger gerepliceret, he
hedde in ethlick vorschenen dagen dem antwordesman vor dem Rade
geantwort, ock hedde mit ome sampt syn frundt tosamende bij ome ge-
west umme de sake to vordragen etc., wor vor he sick erbaden, dat he
ome vor dem Rade syn recht uth dregen wolde etc., na widerem der
parte vorgevende, clage . . . affseggen laten:
Kan de ancleger bowisen, dat de sake vor dem Ersamen Rade, ere ydt
int nedderste recht gekamen, hangede, so moth he ome vor dem Ersamen
Rade anthworden.
Jussu consulatus. Actum 10. mensis Octobris.
NStB 1522 Dionisii.
1522 Okt. 10
965. Schilfskauf. Vollmacht.
De Ersame Radt tho Lübeck hebben twischen Tonies Dusterhusen
ancleger eyns und Cordt Koninck, Hermen Israhell und Diderick Schur-
har alze redere ethliker jachte andtwordesluden anders dells, van wegen
einer schute, welcke den vianden genamen, de he van den buetermesters
gekofft, dar inne ome de redere insperinge deden und ome desulvigen
nicht volgen laten wolden etc., dar tegen de antwordeslude gesecht,
de jenne, so ome de schute vorkofft, hedden keine macht edder bevel
van den rederen gehat, und stelleden derhalven to erkantenisse, de kop
van nenen werde wesen scholde, na widerem der parte vorgevende,
clage, antworde . . . affseggen laten:
528

Kan de ancleger bowisen, dat he de schute gekofft hebbe van den gen-
nen de bevel hadden de andere guder to vorkopende, des mach he ge-
neten.
Jussu consulatus. Actum 10. mensis Octobris.
NStB 1522 Dionisii.
1522 Nov. 26
966. Unwontlike buwete.
De Ersame Radt tho Lübeck hebben tuschen Hans Kreyer ancleger
eyns und Curdt Vathower andtwordesman andersdels, van wegen eyner
unwantbcken vurstede, de de antwordesman in deme huse so he itzt
bowanet boven ome bolegen in der boden under synem holthuse gelegen
gemaket etc., stellende to erkantenisse, he desulvigen vornichten scholde
etc., dar yegen de anthwordesman gesecht, he bowisen wolde, midt den
wacht schriver, dat vormals dar eyne vurstede gewesen, na widerem
der parte vorgevende, clage . . . affseggen laten:
Na dem ydt eyn unwonthlick buwete, so modt de andtwordesman id
sulvige affbreken laten.
Jussu consulatus. Actum Mercurii 26. mensis Novembris.
NStB 1522 Catherine virginis.
1522 Nov. 28
967. Prisenrecht.
De Ersame Radt tho Lübeck hebben tuschen Hans Jacopsen, Hans
Thiessen und Hinrick Gerdinck eyns, unde Cordt Koningk andersdells,
van wegen eines botes mit innewesenden kopper und anderen guderen,
so Cordes uthligger in der Prerow genamen hebben solden etc., dar-
tegen Cordt geantwordet, dat sodane both und guth vor densk und
viande guth geachtet und derhalven und nicht anders angehalet etc.,
na widerem der parte vorgevende ... affseggen laten:
Willen de ancleger ore recht dar to don, dat vorgenompte both und
guder dar inne synde one tobehorich und dar inne keyn Dene parth
edder del en hebbe, des mögen se geneten.
Und als de ancleger des to donde erbadich, is ene von Corde de eth
nagegeven.
Jussu consulatus. Actum Veneris 28. mensis Novembris.
NStB 1522 Catherine virginis.
34	529

1522 Dez. 1
968. Bürgschaft.
De Ersame Radt tho Lübeck hefft tuschen Wickbolde van Groningen
anclegern eyns und Hinrick Dalen andtwordesman andersdells, eynes
lofftes halven, darumme de ancleger den antwordesman to vormalen
richtliken angespraken, wo ock noch, und botalinge bogerde etc., der-
wegen desulve ancleger dre schryffte in dit sulve bock, eyne Reminisoere,
anhevende: De Ersame Radt tho Lübeck1), de ander Divisionis aposto-
lorum, de drudde Elisabeth Vidue, alle jungest vorschenen geschreven,
ock anhevende: De Ersame Radt to Lübeck, neffens eyner certe uth des
mekelers boke berorte loffte belangende, dar mit inne Dedert Bok, Hin-
rick Dalen und Willem van Retze mit samender hant und eyn vor alle
Wickbolde van Groningen gelavet, der Hinrick Segebade gesworen me-
keler dar tegenwordich und richtlick geeschet stendich leth lesen, stel-
lende derhalven to rechtes erkantenisse, de antwordesman solde gelden
und betalen, dar entegen durch den antwordesman durch Hinrick Asell
gesecht, dat de ancleger hinder deme antwordesmanne her mit Dederde
Bück nye termyne gemaket und betalinge enthfangen, stellede derhalven
to erkantenisse, he were der borgetucht loss und durffte to der ansprake
nicht antworden, hefft ock mede to angetagen, dat de ancleger sick wolde
vor dem Rade vorsecht hebben, dat he mit des meklers boke wolde bo-
wisen, dat he den antwordesman ny vorlaten, den alle tidt gemanet,
neffens wideren reden, wo in eyner denckzedell de dar gelesen bostem-
met und darup mester Johan Slottelborch und Gert Lofferdinck und
Hans Herder vorgebracht, de gesecht, dat se idt wo in der cedulen vor-
holet, van dem ancleger gehöret, na widerem der parte vorgevende,
clage ... äffseggen laten:
Kan de antwordesman tuschen dit und Lichtmisse bewisen, dat de an-
cleger mit Deterde buten Hinricks weten nye termyne gemaket, so is
Hinrick der borgetucht loss.
Jussu consulatus. Actum Lune prima Decembris.
NStB 1522 Andree apostoli.
*) Oben Nr. 930.
530

1522 Dez. 10
969. Schis fsf rächt. Winterlage.
De Ersame Radt tho Lübeck hebben tuschen Jochym Tresane und
Marquard Tresane sampt anderen ancleger eyns und Hinrick Lemmer-
ken anthwordesman andersdels, van wegen eynes schepes, dat de an-
cleger van den antwordesman wolden uthgesegelt hebben, na Dantzick
mit solte geladen etc., na widerem besprake und ripem rade affseggen
laten:
Dewyle de tidt itzundes vast vorlopen und so verne ynt yar und den
winter gekamen, mußte sodane schip beth fuglicher tidt liggen bliven
und eyn ider syn gudt vorwaren, als he dat leff hedde.
Jussu consulatus. Actum Mercurii 10. Decembris.
NStB 1522 Conceptionis Marie.
1523 Jan. 3
970. Schuldenwesen. Briefschuld. Rangordnung.
De Ersame Radt tho Lübeck hebben tuschen Albrecht Stricke, Schot-
ten, anclegern eyns und den vulmechtigern gemener geloviger, so by
seligen Matheus Slotelborch tho achtern, nomptlick hern Corde Wibbe-
kinck, Lambert Roberch, Herman Israhel, Cordt Eyckmeyer etc. andt-
wordesluden andersdels, van wegen dryer hundert gülden, darup Ma-
theus sine handtschrifft in pergamene geschreven und darbeneffens
eine papiren handtschrifft Dethmer Kohus', de gelesen, dath sodaen
gelt nicht entrichtet, stellende de ancleger tho rechte, he solde siner
schulde vor anderen und voruth betalet werden (solde), dar entegen de
andtwordeslude vorgebracht, wo de contract unformeliken und mit up-
gelde in velle dar frye in der botalinge etc. upgerichtet, stellende tho
rechte, he nicht wider denn de anderen gemene geloviger tho to staden,
na wider der parte vorgevende, clage .. . affseggen laten:
Dath de ancleger nicht wider den ander ghemenen geloviger nha islickes
anparthe thothosteden.
Jussu consulatus. Actum Sabbato 3. Januarii.
NStB 1523 Circumcisionis domini.
 531

1523 Jan.10
971. Seefracht. Verzug des Schiffers. Echte Not.
De Ersame Radt tho Lübeck hebben twischen Mathias Hundt ancleger
eins und schipper Helmich Henninges andtwordesman ander deils des-
halven, dath de schipper ehafftige noetsake bowisen scholde, und denne
der halven eyn steke rechte dag prefigeret und genenneth where, dar
gegen de andtwordesman die tuge umme de ehafftige vorhinderinge tho
bowisende vorgebracht, welcker tho hörende gebeden hebben gesecht,
dath ohne wedder und wynth vorhindere dath de schipper nicht tidt-
licher thor stede ys gekamen etc., dargegen gerepliceret, dath de schipper
woll tidtlicher mochte gekamen syn, wen he syn kopenschop thom Stra-
lessunde und Gripeswolde nicht gedreven hedde, welck tho bowisende
hefft einen apenen breff vam Rade thom Sunde vorsegelt lesen lathen
etc., nha widerem vorgevende ... affseggen lathen:
Willen de tuge ohre recht dar tho doen, so synnt se thor ehafftige noet-
sake tho bowisende gudt genoch, und sinth alsdan de boscheden Berndt
Berninges und Clawes [. . .]*) und Jacob Haveman, Jürgen Feldtman
vorgekamen, hebben gesecht, dath de gedachte schipper nicht er kamen
konde alse he gekamen ys, dar tho se ohre recht tho doende averbodich,
und is ohne dat sulve van den wedderdeele nagegeven.
Jussu consulatus. Achim ut supra [Mercurii 10. Januarij].
NStB 1523 Trium Regum.
1523 Jan. 23
972. Zwangsversteigerung eines Hauses. Anfechtung der
Taxierung. Rechtskraft. Borst und Brake.
(aus dem Niedergericht)
De Ersame Radt tho Lübeck hefft eines ordels halven uth dem ned-
dersten rechte vor se geschulden twischen Hinrick Greveraden anclegern
eyns und Johan Busch wandtferver andtwordesman andersdeels van
wegen twyer hundert marcken börste und brake, herkamende van vor-
pandinge des eigendomes eines huses so gedachte Johann Busch gedan
und itzundes noch bewanende up achte hundert marck gewarderet thor
were gebaden und mit allen rechte vorfolget lüde einer schrifft inth
Richte bok geschreven, de dar ock gelesen, und namals vor dem Rade
vorlaten und inth overste bok thogeschreven, dar tegen Johan Busch de
antwordesman upgetagen, dath sodaen hus na allem rechte nicht vor-
*) Lüdce.
532

folget, ohme ode gene witlikeyth wo geborlidi richtlike gedaen, dar be-
neven gesecht, dath he unlanx by der leisten dat sulve hus up twintich
hundert marck hedde vorsdiaten moten lüde einer cedulen van den
kistenhern, de dar ock gelesen, vormenende de warderinghe by der ki-
sten solde by werden bliven, nha widerem der parthe vorgevende,
clage . .. vor ordel und recht affseggen laten:
Nha deme idt so wede ynt redit gekamen, dath dath hus mith allem
redite vorvolget, so moth idt dar by bliven, idt gha denne umme borst
und brake furder wo redit is.
Jussu cons. Actum Veneris 23. Januarij.
NStB 1523 Fabiani et Sebastiani.
1523 Jan. 27
973. Auftrag zur Gefangenenauslösung. Schlechterfüllung.
Beweis. Bürgschaft.
De Ersame Radt tho Lübeck hebben tuschen Bartholomeus Werner
anclegern eyns, Hans Mewes und Hermen Huntenberch als vormunder
Ottilien van dem Busche antwordesluden andersdeels van wegen ethli-
kes nastandes geldes, herkamende van vorgewanten flyte und arbeyde
by dem grotfursten van Ruslandt in der Muschow tho erlosinge Am-
brosius Wulff, dersulven Ottilien und Jurgen van dem Busche sones und
kynder ausgekeret, derhalven eyne czertere, wes gedachte ancleger dar
by dhoen und tho loninge entfangen solde, de ancleger der gelesen bo-
gerde genoch tho gescheende etc., dar entegen durch de antwordeslude
van wegen Ottilien und Ambrosii gesecht, dath Bartholomeus dat czerte
nicht were nha orer form und inholde nhagekamen, in dem he under-
wegen tho Reval gethovet und nicht strax were dorchgetagen, item dath
he clenodia (etc.) sich tho syner behoff geforeth etc., item dat he synes
ahngekerten flytes genen schyn edder bowys vorgebracht, ock dath he
sich baven die czerter understanden de Russesche bodeschup ahn Ne-
mant tho foren, dath over villichte de kynder tho gysel gestellet und
in merer fare und schwären fencknisse kamen mochten, vormenende, de
ancleger solde dar vor borge stellen, dat de gefangen derwegen yn
schwarer lasth edder fancknisse nicht kamen solden, dath entegen de
ancleger wedder gesecht, dath he hedde tho Revall notturfftigen thoven
moten und dath die wege in Ruslandt weren verslaten etc., hedde ock
keyne kleynodia die den kynderen und sinem bovele schedelicke edder
hinderlicke mochten syn mith sick geforeth, hefft ock dar boneffens lesen
laten twe breve de die gefangen in Russlandt ahn ore olderen geschre-
ven, «und dar negest ock eynes breves aveschrifft uth Inwanigorth, dath
533

he sick umme der pestelentz dar muste einholden eyn lange tidt, ehr he
tom grotfursten kamen konde, mit langer erhalinge, who he tho latest
by dem grotfursten gekamen und sine breve voireket und wes ohme
darsulves nha angekerden flite boigenet etc., darup overmals durch de
antwordeslude Key. May. tho foren nicht angenamen, und als de an-
cleger darup inth lange gesecht, wo ohme van dem grotfursten upgelecht
und keyn ander antwordt konen erholden, dan dath de bodeschup ahn
Key. Maj. gesandt foren solde etc., und de antwordeslude wedder up-
getagen, dat sodanes der czerten nicht lickmetich und dar durch de kin-
der wedder gefangen in schwarer last und fencknisse kamen wurden,
stellende tho rechte: de ancleger dar vor borge stellen solde, dath de
gefangen derwegen nicht hoger solden bolastet edder boschwerth wer-
den, nha widerem der parte vorgevende ... affseggen laten:
Wowoll de vormunder antwordeslude syn, konen se dennoch wo recht
ys bowisen dath de ancleger baven und tegen der czerten Inholdt ichtes-
wes angenamen, dar durch de gefangen in schwarer last und vordreit
kamen mochten, szo moth he ohne dath he se derhalven will bonemen,
borge stellen.
Jussu cons. Actum ut supra [Martis 27. Januarij].
NStB 1523 Fabiani et Sebastians.
1523 März 13
974. Besäte. Widerspruch. Eigentumsbeweis. Handelsmarke.
Strafe doppelter Klage.
(aus dem Niedergericht)
De Ersame Radt tho Lübeck hebben eines ordels halven uth dem ned-
dersten rechte vor se geschulden tuschen Dithmar Kohus als eyn vul-
mechtiger Tonnies Grabow ancleger eyns, und Clawes Diricksen andt-
wordesmann andersdeels, van wegen etlicker last aschen, so se gekofft,
dewelck hir tho senden, so weren etlicke asche hir gekamen, de Andreas
Mas vormende ohme tho hörende, und de gedachten Clawes Diricksen
verkofft, stellende tho erkantenisse, syn kop vor gan scholde etc.; dar-
jegen de andtwordesman etlicke missiven ahn Hinrick Cleysen geschre-
ven, welcker vormeldende, dath gedachte Hinrick Andreas Mats sodane
aschen tho gude leveren scholde etc., deme he ock volgedan, und uth
einer tho vormercken, dath Tonnies sodan asken nicht, sunder Andreas
tho queme etc., stellende darumme tho erkantenisse, se by dem ge-
danen kope tho blivende plichtich, und de ancleger baven bosate, so
hir gesehen, de se geborget, tho Luneborch und Hamborch wedderumme
534

gedaen, sunder broke nicht ghedan hebben scholde, nha widerem der
parthe vorgevende, clage .. . affseggen laten:
Kan de andtwordesman bowisen, dath sodane asche under Andreas
marck gekamen und he sodane asche tho Koningesberge van Andreas
gekofft, des mach he geneten; und dath de ancleger recht up recht ge-
daen, mag he sunder broke nicht gedaen hebben.
Jussu consulatus. Actum Veneris 13. Martii.
NStB 1523 Oculi.
1523 März 18
975. Alle Besäte kann Bürgen genießen.
De Ersame Radt tho Lübeck hebben tuschen Wilhelm Snoch ancleger
eins und Peter Ridder andtwordesman anders deels, von wegen hundert
wichtige gülden avergeschreven gelde, so he by sick stände und by ohme
bosatet were, dath welcke tho borgen hebben wolde, stellende derhalven
tho erkantenisse, alle bosate mochten borgen neten etc., dar jegen de
andtwordesman ghesecht, idt gelt nicht by ohme were, dann idt sulvige
by etlicken luden vorborgen mochten etc., nha widerem der parte vor-
gevende, clage ... affseggen laten:
Dath alle bosate mochten borgen geneten, und gha dar furder umme
also recht ys.
Jussu consulatus. Actum Mercurii 18. Martii.
NStB 1523 Letare.
1523 März 18
976. Vorzeitige Verfügungen des Erbberechtigten. Ungültigkeit
auch bei Erbanfall.
(aus Rostock)
De Ersame Radt tho Lübeck hefft eines ordels halven van dem Ersa-
men Rade tho Rostock vor se geschulden tuschen Mathias Rigemanne,
borger tho Rostock, als siner frouwen Vormünder, ancleger eines, und
Clawes Sassen alse eyn vulmechtiger seligen Hans Vaget nagelaten
wedewen und ohrer vormunder andtwordesmann ander deels, van
wegen eines lutken huses an gedachten Hanns Vagedes huse in der Sten-
straten tho Rostock bolegen, dat welke selige Tile Korner, des anclegers
husfrooiwen vader, de tidt sines levendes tho bewanende hedde, und nha
dode dessulvigen ahn Gotschalck Bück, siner frouwen halffbroder, und
sinen erven fallen scholde, nha lüde eines vorsegelden vidimus breves,
535

weldker hir gelesen, dameffens seggen laten, dat etwan Godtschalck
Bude datsulvige kleine hus by gedachten Tilemans levende vorkofft,
ere idt ahn ohme gekamen, stellende tho erkantenisse, de kop van nener
werde syn scholde; darjegen de andtwordesman seggen laten, dat se
sodane hus van etwan Godtschalck Bück gekofft na lüde eines vorsegel-
den vidimus breves, dar aver ock eyn ordell dorch den Ersamen Radt
tho Rostock nha lüde des ordels breves gespraken, welck tho confirmeren
gebeden etc., nha widerem der parte vorgevende, clage .. . äff seggen
laten:
Nha dem Gottschalcken hus by seligen Tuen levende, ere idt ahn ohme
nha lüde der vordracht vorfallen, vorkofft, so is de kop van nener werde,
und moth by Gotschalcken erven bliven.
Jussu consulatus. Actum Mercurii 18. mensis Martii.
NStB 1523 Letare.
1523 März 18
977. Besäte einer bereits abgetretenen Forderung.
(aus Rostock)
De Ersame Radt tho Lübeck hebben eines ordels halven van dem
Ersamen Rade tho Rostock vor se geschulden tuschen Hinrick Gruben-
hagen alse ein vulmechtiger, so he sede, Detleves Schoves ancleger eyns,
und Berendt Berndes alse ein vulmechtiger der Ersamen heren Johan
Hulpe und Albert Westeden, radtmanne tho Hamburg andtwordesmann
anders deels, nha vorlesinge einer apenen vorsegelden tuchenisse und
einer vorsegelden certification neffens des ordels breves, van den Ersa-
men Rade thom Stralessunde, Hamborch und Rostock ergangen und mit
ohren segeil bovestiget, welcker ordell und sententie aldus ludet:
Nha deine sick uth des ergemelten Berendes vorsegelden tuchenissen
klarlick erfindet, dath Herman Holtegel also ein vormedet knecht der
vorgenanten siner heren, hern Johan Hulpes, hern Albrecht Westeden
und Hanns Harvestes, Eier Langen tho Rostock etlicke engelsche laken
up termine tho bethalende vorkofft und darup dessulfften Eier Langen
handtsdirifft entfangen, de he vorth den vorgemelten sinen heren den
sodane laken tho behorden in betalinge und affkortinge siner, dessulfften
Hermen, schulde over geandtwordet hefft, dorch welcke kundtlicke aver-
igifft sodane gelt by Eier Langen stände eer eigen geworden ys, so schall
man billidi und in rechte sulck bosathede und vorfolgede gelt by Eier
Langen wesende dem vorgenanten Berndt Berndes tho behoff siner hern
und hovetluden, ahne jenige Detlefs Schoves edder sines vulmechtigen
wider vorhinderinge, entrichten und betalen, unangesehen offt Schove
536

Detlefs sine schuldt, wo he by Herman Holtegel tho achtem ys, genogh-
afftigen getuget, dewile he darby nicht mede bowiset hefft, dath sodan
gelt sin thogesecht gelt gewesen, ehr dat Berndes hovetluden tho Ham-
borch avergewiset ys, nha widerem der parte vorgevende, clage . .. aff-
seggen laten:
Dath ein Erbar Radt de affgespraken und gelesen sententien des Rades
tho Rostock confirmiret und bostediget.
Jussu consulatus. Actum Mercurii 18. Martii.
NStB 1523 Letare.
1523 März 21
978. Schuldenwesen. Treue Hand. Vorzug. Beweis.
De Ersame Radt tho Lübeck hebben tuschen den vorstendem Sunte
Clementis Calande nomentlick Hans Buschmann, Gerdt van Lenten an-
cleger eyns, und den gemenen gelovigeren, so by hern Mauritio Lofft
tho achter, nomentlick her Curdt Wibbekinck, radtman, Clawes Ludinek-
busen, Gerdt Stotebruggen, Hans thor Beke und Hinricke Warendorp,
andtwordeslude andersdeels, nha vorlesinge einer schlifft in dit bock
disses jares Oculi geschreven, angande: Hans Bars und Hans Rullinck-
husen etc., ock etlicker schrift vam jar dreeundtwintich an beth int jar
einundtwintich in der vorstender bok neffens einer copy eines versegel-
den breves tho erkantenisse, de tugenisse sampt den schrifften de truwe
handt tho bowisende gudt genoch syn scholde und se vor allen anderen
schuldeneren uth gan mochten etc.; darjegen de geloviger leten seggen,
de tuge hedden uth der bekantenisse her Mauritio getuget, welcker ge-
scheen, do he in kranckheit tho hus sittende was, und mit ohme termine
maken wolden, stellende tho erkantenisse, se van neiner werde wesen
scholde, dennoch wolden de vorstender dessulvigen Calandes sampt-
liken beyde geystlicke und wertlicke by oren eden beholden, dat sodane
gelt by gedachten hern Mauritio tho truwer handt gestaen und se dar
keyne winst edder nut entfangen edder bogert hadden, des mosten se
erdulden etc., nha widerem der parte vorgevende, clage .. . äff seggen
laten:
Dath ein Ersame Radt de gedane tugenisse van keiner werden erkanden;
konden averst de ancleger mit twen framen luden uth dem kalande
edder sust, se weren denne geystlick edder wertlick, betugen, dat sodane
gelt by hern Mauritio to truwer handt gekamen und dar van keyn for-
537

del entfangen, des mögen se genethen, und alsdenne kenth eyn Ersame
Radt desulvigen vor truwe handt, und truwe handt schall vor anderen
schulden uthgaen.
Jussu consulatus. Actum 21. mensis Martii.
NStB 1523 Letare.
1523 März 27
979. Rechnungsbuch Beweiskraft gegen den, der sich darauf
beruft.
De Ersame Radt tho Lübeck hebben tuschen Lucas Langen ancleger
eyns und Hertigk Hogefeldt und Arendt van Denen, gekaren Vormünder
seligen Hans Bruskowen nagelaten guder, andtwordeslude anders deels,
van wegen sostein marck vofftich Schillinge tein penninge, so selige
Hans Bruskow na lüde sines rekensbokes schuldich gebleven, darjegen de
andtwordeslude lethen seggen, wolde he mit dem boke manen, stellende
tho erkantenisse, he scholde daruth ock betalen etc., nha widerem der
parthe vorgevende, clage ... äff seggen laten:
Nha dem Lucas Lange uth der vormunder boke will manen, so moth
he dar uth ock betalen.
Jussu consulatus. Actum Martis 27. Martii
NStB 1523 Judica.
1523 März 27
980. Schulden wesen. Beweis der Kauf schuld. Hörensagen.
Rechnungsbuch.
De Ersame Radt tho Lübeck hebben tuschen Henning Prawest an-
cleger eins und Hinrick Azel, Herman Wessel, Herman Israhel, Lambert
Roberch alse vulmechtiger der gemenen schuldener, so by seligen Ma-
theus Slotelberch tho achter, andtwordeslude anders deels, deshalven
dat he in seligen Matheus levende etlike vathe mummen up tide vor-
kofft, de ohme dorch sinen factor van Luneborch alhir in dren Stekens-
farerschepe weren und achtich vathe mummen geschepet etc., welck to
bowisende hefft einen apen vorsegelden tugenisse breff van dem Rade
tho Luneborch ergangen und mit ohrem ingesegel bovestiget, neffens
etliken loffwerdigen tugen vorgebracht, de gesecht, nomentliken Gerdt
Leverdinck und Andreas up der Heyne, dat se sodane mumme in den
gesedhten schepen van sinem factor entfangen hedden und he desulvigen
nicht vor reth plege tho kopen etc., und hefft derhalven de vormunder
538

der frouwen, wes ohne deshalven witlik, tho hörende vorgebracht, no-
mentliken Lutke Mantel, Hans van der Aa und Rotgerth van Deventher
und Hans Herbede, de gesecht, dat de frouwe in sunderheitt van den
vormundern verhöret bekant, dat Henninck Prawest ohren seligen manne
mummen verkofft, und se ock de kellerhure betalet und de vathe vullen
hedde lathen, darumme ock by sinem levende, ock nha gedachten Ma-
theus Slotelberges dode umme viffliundert myn vofftein marck forde-
ringe gedan, jedoch nicht erlanget, wo hoch aver sick de summe den va-
then belopen scholde, were dersulvigen nicht bewust, wo ock de andern
beyden, nomentliken Rotgert van Deventher und Hans Herbede, dar se
geliker mathe van der frouwen gehöret hedden, dar tho se ohre recht
tho donde averbodich, stellende tho erkantenisse, idt thom bowise gudt
genoch syn scholde und he mit den anderen schuldeneren intreden
mochte etc.; dar jegen de andtwordeslude gesecht, se den ancleger in des
dodemans boke mit einer summe van hundert gülden funden, de he
bekandt botalet tho sinde und van den anderen schulden nicht finden,
stellende tho erkantenisse, he nha doder handt, wo se gedan, sine schult
bowisen scholde, nha widerem der parte vorgevende, clage ... affseggen
laten:
Wyllen de vormunder der frouwen und de andern frame lüde ohre recht
dar tho don, dat se idt van der frouwen gehöret, so kennet eyn Ersam
Radt thom bowise gudt genoch, und moth mit den ancleger mit den
andern schulden intreden.
Jussu consulatus. Actum Veneris 27. Martii.
NStB 1523 Judica.
1523 Apr. 15
981. Auslieger. Prise.
De Ersame Radt tho Lübeck hebben tusschen Hanse Bulitzen hovet-
man des schepes, dar van Henninck Tobringer alle van dem Stralessunde
schipper uthligger in der sehe eins, und schippern Johann Hinrickes van
Kuckhusen anders dels, van wegen einer kravelsbussen van achtund-
twintich last aschen van andern inwesenden guderen, so de berorten
utligger in der sehe up fiendes strömen alse tuschen Valsterbode und
Drackor erovert und genamen und in de tornen gebracht, stellende tho
erkantenisse, diewiele se warafftich uthligger der Ersamen vam Stra-
lessunde nha lüde eines vorsegelden stelle breves, de dosulvest gelesen,
ock eines passportes breff, dem schipper van Sibrech Wilmes gegeven,
sodane schip und gudt scholde vor prys erkandt werden, und als vor-
benompte schipper Johan Hinricksen gefraget und togestan, dat he also
539

up vienden strömen und ock tuschen Valsterbode und Drackor genamen,
jodoch dar ingesecht, dat sodane cedule geen passbort, den allene van
dem tollen were, und dat he van Kuckhusen nicht weren gewarschuwet
etc., nha widerem der parte vorgevende, clage .. . affseggen laten:
Nha deme dem Rade egentlick bowusth, dat de van Kuckhusen am lesten
dage Junii anno etc. tweundtwintich durch ohre breve gewarschuwet
und de schipper thosteyt und bokandt, dath he up fiende ströme gena-
men, so delet de Rath datsulve vor pris.
Jussu consulatus. Actum Mercurii 15. Aprilis.
NStB 1523 Quasimodogeniti.
1523 Apr. ] 7
982. Prisenrecht.
De Ersame Radt tho Lübeck hebben tusschen Cordt Koningk eins und
Hinrick Pawel van der Hilligen Haven anders dels, van wegen einer
schuten mit weiten, erweten und roggen geladen, so Cordes uthligger
in der see scholden genamen hebben, nha widerem der parthe vorge-
vende, clage, antworde ... affseggen laten:
Kann Hinrick Pawell wo recht is bowisen, dat Cordes uthligger sodane
schute und guder genamen und berorte schute van den frunden tho den
frunden afgelopen und gesegelt, so mot Cordt Koninck ohme tho so-
daner schuten und guderen andtworden.
Jussu consulatus. Actum Veneris 17. Aprilis.
NStB 1523 Misericordia domini.
1523 Apr. 19
983. Bürgschaft. Vorzeitige Leistung.
De Ersame Radt tho Lübeck hebben tusschen Hermann Rivestol an-
cleger eins und Berendt Swichtorp andtwordesmann anders dels, van
wegen einer borchtucht, so de andtwordesmann dem ancleger gedan,
in deme he Cordt Sander tho rechte geborget hedde etc., darjegen de
andtwordesmann gesecht, dat he wol bostunde, he densulven tho rechte
geborget hedde, were averst darnha by dem ancleger gekamen und ome
den andtwordesmann gheleveret, stellende tho erkantenisse, de borch-
tucht van nener werde syn scholde, nha widerem der parthe vorgevende,
clage, antworde ... affseggen laten:
Nha dem de andtwordesmann bosteyt, dath he Corde tho rechte gebor-
540

get, so moth he densulven tho rechte andtworden, und ga forder umme
de hovetsake alse recht is.
j ussu consulatus. Actum Mercurii 19. mensis Aprilis.
NStB 1523 Jubilate.
1523 Mai 6
984. Verfügungen der Ehefrau. Nachträgliche Genehmigung
durch den Ehemann.
De Ersame Radt tho Lübeck hebben tuschen Hanns Mor ancleger
eines und Peter Rotgert andtwordesman andersdels, nha vorlesinge einer
schrifft in dit bock anno etc. 22, Petri ad vincula geschreven, angande:
Hanns More etc., welcker vonneide he dat hus tho Travemunde bolegen
van Hinrick Gerdes vor einhundert und viff marck gekofft, stellende tho
erkantenisse, sodane kop, alse syne frouwe mit dem andtwordesmann
gedan, van nener werde sin scholde und ohme dat hus rumen; darjegen
de andtwordesmann leth seggen, de frouwe ohme borgen gestellet umme
sodane kop van ohrem manne tho holden, darup de andtwordesmann
21 marck des anclegers frouwen gegeven und van dem ancleger in siner
anheymekumpst den schlotel des huses entfangen, stellende tho erkan-
tenisse, de kop van werden bliven scholde etc., nha widerem der parte
vorgevende, clage .. . äff seggen laten:
Nha deme de ancleger den cop confirmeret, so kenne eyn Radt densul-
ven by gewerde.
Jussu consulatus. Actum Mercurii sexta mensis Maii.
NStB 1523 Cantate.
1523 Juni 13
985. Frachtrecht. Beginn der Zahlungspflicht des Empfängers.
De Ersame Radt tho Lübeck hebben tuschen Hans Have schipperen
vam Sunde ancleger eynes und Dethmar Schwarten alse eyn vulmech-
tiger Alberdessen andtwordesman anders deels, van wegen ethlicker
gefrachteden und ingeschepeden gudern, dar van de andtwordesman
den bonnich gebraken, derhalven ohme thor fracht tho andtworden
plichtich were etc., nha widerem der parte vorgevende, clage . . . aff-
seggen laten:
541

Kann de ancleger bowisen, dat de andtwerdesman den bonnich gebra-
ken, so moth he ohme thor fracht andtworden.
Jussu consulatus. Actum Sabbato 13. mensis Junii.
NStB 1523 Corporis Christi.
1523 Juni 27
986. Kindergeld. Anlage. Treue Hand. Sicherung.
De Ersame Radt tho Lübeck hebben tuschen Peter Frederkessen an-
cleger eines und den Erafftigen hern Hinrick Boysenborch und Hermen
Bonehoff andtwordeslude anders deels, van wegen etlickes kinder gel-
des, so de andtwordeslude by ohne seker vormenden tho der kinder be-
hoff alse by dem ancleger tho sinde etc., nha widerem der parte vor-
gevende, clage, antworde . .. affseggen laten:
Dat men der kinder gelt in truwe vorwaringe leggen scholde tho der
kinder besten beth tho oren mundigen jaren, und de ancleger schall dar
vor borgen stellen, datsulvige nicht thovorringeren worde, und dar vor
vorschriven laten in der Stadt boke.
Jussu consulatus. Actum Sabbato 27. Junii.
NStB 1523 Johannis baptiste.
1523 Juli 3
987. Zahlungspflicht aus geleisteter Teilzahlung.
De Ersame Radt tho Lübeck hebben tuschen Hans Bösen borgeren
tho Rostock ancleger eines und Herman Liptzman andtwordesmann
anders deels van wegen eines nastelligen termines, so de ancleger dem
andtwordesmann an sinen werdt tho gevende vorwiset, na widerem der
parte vorgevende, clage . . . affseggen laten:
Kann de ancleger wo recht is bowisen, dat de andtwordesmann den
ersten und lesten termine betalet, so modt he den middelsten ock be-
talen.
Jussu consulatus. Actum Veneris 3. mensis Julii.
NStB 1523 Visitationis Marie.
542

1523 Juli 8
988. Schuldenwesen. Geltendmachung der Forderungen
binnen Jahr und Tag.
De Ersame Radt tho Lübeck hebben tuschen Hans Holme ancleger
eines und Lambert Roberch und Herman Wessel alse vulmeditiger der
gemenen schuldeneren, so by seligen Matheus Slotelborch [tho achter],
andtwordesluden anders deels, van wegen dreeundtwintkh elen roden
sammith, de ele vor verdehalven marck lub., alse syn selige vedder der
Slotelborgesken by boschede affgekofft etc., der he ore ock gegulden
und betalet, darjegen de andtwordeslude gesecht, dat jar und dach lange
vorby, und he binnen jar und dages nicht gespraken etc., stellende tho
erkantenisse, se thor andtworde nicht plichtich weren etc., nha widerem
der parte vorgevende, clage . .. affseggen laten:
Will de frouwe dem ancleger stendich syn, dat se sodane sammit wed-
derumme entfangen und in seligen Slotelborges guder gekamen, und
he binnen jar und dages gespraken, so mach he mit den anderen schul-
deneren intreden.
Jussu consulatus. Mercurii octava mensis Julii.
NStB 1523 Kyliani martiris.
1523 Juli 10
989. Schuldbegründungsort und Währung. Klippinge.
Zahlungsort.
(aus dem Niedergericht)
De Ersame Radt tho Lübeck hebben eines ordels halven uth dem
neddersten rechte vor se geschulden tuschen Andreas Witten ancleger
eines, und Andreas Ciawesen andtwordesmann anders deels, van we-
gen veertein marck negen Schillinge denesk, so de andtwordesmann dem
ancleger schuldich, des he woll stendich und sine betalinge tho doende
averbodich, dar de schulde weren gemaket, edder hir in denesken
gelde etc., na widerem der parte vorgevende, clage . . . äff seggen laten:
Nha dem de andtwordesmann der schulde bosteyt und dar se in Den-
nemarcken gemaket, so mach he den ancleger mit deneschen munte, uth-
genamen klippinge, edder de werde van dem deneschen gelde gelden
und betalen.
Jussu consulatus. Actum Veneris 10. Julii.
NStB 1523 Kiliani martiris.
543

1523 Aug. 7
990. Vormünderwahl zwecks Rechnungslegung der
Testamentarien.
De Ersame Radt tho Lübeck hebben tuschen Hanns Cleysen, Hanns
thor Brügge und Hans Schimmelow alse testamentarien seligen Hermen
Lamberdes ancleger eines, und Tybbeken, seligen Hermen Lamberdes
nagelaten wedewen, andtwordesfrouwe anders deels, derhalven dath
de frouwe vor sick und ohren kindem vormunder kesen scholde, denn
se des testamentes halven dar van se boschedt und rekenschop tho
donde averbodich doen mochten etc., dar jegen de andtwordesfrouwe
hefft seggen lathen, diewiele ore kinder nicht mundich und ohre selige
mann ohne de testamentarieschup betruwet, so were se darbaven vor-
munder tho kesen nicht plichtich, na widerem der parte vorgevende,
clage ... äff seggen laten:
Nha dem de ancleger averbodich rekenschap des testamentes halven
tho doende, so moth de frouwe vormunder kesen, den desulven reken-
schop doen scholden.
Jussu consulatus. Actum Veneris 7. Augusti.
NStB 1523 Petri ad vincula.
1523 Aug. 7
991. Kauf ein für alle. Haftung. Mäklerbuch.
De Ersame Radt tho Lübeck hefft tuschen Jacob Mulen ancleger
eines und Berndt Swichtorppe andtwordesmanne anders deles, van
wegen eines kopes leydesscher, hagenescher und hornescher laken, dar
van ohme de andtwordesmann dusent und acht und soventich marck 12
Schill, lubesch plichtich und schuldich were, dar van betalinge bogerde
edder ohme borgen stellen scholde etc.; darjegen de andtwordesmann
gesecht, dat de koep van ohme nicht alleine gesehen, dann ock vin
Hanns Mensinge, deme de helffte van der summen tho betalende an-
queme und sine helffte averbodich tho geldende were etc.; dar wider
gerepliceret, dat he Hanns Mensinck alse ein laver und <umme dotlicker
sake willen ock eyn vor alle angenamen hedde, darumme ohme umme
de betalinge anlangende etc., jedoch Hanns unvorsumet sick bewarende
etc., nha widerem der parte vorgevende, clage . . . affseggen laten:
Kann de ancleger mit des mekelers boke bowisen, dat ein vor alle ge-
lavet, so mach he eine, weme he will, anspreken, de ohme sine betalinge
544

doen schole; gisste ohme den loven nicht, so moth desulvige dem an-
cleger borgen stellen edder sulvest borge werden.
Jussu consulatus. Actum Veneris 7. mensis Augusti.
NStB 1523 Petri ad vincula.
1523 Aug. 8
992. Auslieger. Haftung der Ausrüster bei rechtwidriger
Schis fskaperung.
De Ersame Radt tho Lübeck hebben tuschen Niels Bunde, tho Ran-
dershusen in Jutlande wanende, anclegern eines, Corde Koningk und
Hermann Israhel andtwordesluden andersdels, van wegen einer schu-
ten mith smasken roggen und andern gudern geladen, ock redem gelde,
so erstmael ohme van Corde Koninges und Hermann Israhel utligger
genamen de doch frunde gewesen, darover se van den fianden, den van
Kopenhaven, angehalet und genamen, stellende derhalven tho erkante-
nisse, de andtwordeslude plichtich und schuldich weren dem ancleger
sinen schaden tho wedderleggen, dar tegen de andtwordeslude angeta-
gen, dat se oren utliggeren de frunde tho verschonende bovalen hedden,
ock des genamen im hele edder dele nicht genaten, dartho se ore recht
tho doende irbodich, stelleden tho erkantenisse, se dem ancleger up sine
tho sprake tho andtworden nicht plichtich weren, nha widerem der parte
vorgevende, clage . .. affseggen laten:
Willen de andtwordeslude dar tho ore recht doen, dat se ohren utlig-
geren bovalen de frunde tho vorschonen, ock des genamen nicht genaten,
so syn se dem ancleger up syn ansprake tho andtworden nicht schuldich;
will over de ancleger de handtdedige beschulden, darumme schall idt
furder gaen wo recht is.
Jussu consulatus. Actum Sabbato 8. Augusti.
NStB 1523 Laurentii.
1523 Aug. 19
993. Haftung des Mannes für voreheliche Schulden der Frau.
(aus dem Niedergericht)
De Ersame Radt tho Lübeck hebben eines ordels halven uth dem
neddersten rechte vor se geschulden tuschen den testamentarien seligen
hern doctor Stamels ancleger eines, und Henninck Olrickes andtwordes-
mann anders dels, van wegen etlicker vorseten und bedageden renthen,
so ohme des andtwordesmannes frouwe schuldich und darup termine
35	545

gemaket, dewile denne de frouwe mith den ancleger termine gemaket
und he de frouwen genamen, und also in de schulde getreden, stel-
lende tho erkantennisse, ohne tho sodaner vorseten renthe und schulde
tho andtworden plichtig etc.; darjegen de andtwordesmann eine schrifft
inth overste bock geschreven leth lesen, dar neffens gesecht, dewile de
boden ohme vor brutschatte mede gelaveth und he twe jar in densulven
gewanet, und von den einen jar de schulde betalet, so were he tho den
andern belangenden renthen tho andtworden nicht plichtig etc., na wide-
rem der parte vorgevende, clage, antworde . .. affseggen laten:
Konen de ancleger bowisen, dat se mit der frouwen termine gemaket
und he sick mit dersulven vorandert, so is he ohne tho den bowislicken
schulden tho andtworden plichtig.
Jussu consulatus. Actum Mercurii 19. mensis Augusti.
NStB 1523 Assumptionis Marie.
1523 Aug. 19
994. Zwei Rentner in einem Hause. Unzulässigkeit.
(aus dem Niedergericht)
De Ersame Radt tho Lübeck hebben eines ordels halven uth dem
neddersten rechte vor se geschulden tuschen Greteken Moller ancleger-
schen an de eine und Clawes Stolte andtwordesmanne anders dels, nha
vorlesinghe twyer schriffte und des ordels tho forderinge der parte up-
gebracht, und widerem der parte vorgevende, clage . . . affseggen laten:
Nha dem der frouwen hundert marck nha lüde der Stadt boke thoschre-
ven staen, und nicht twe renthener in einem huse wesen moghen, so
modt de andtwordesmann der frouwen ohre gelt geven edder se mach
ohre pandt vorfolgen.
Jussu consulatus. Actum Mercurii 19. Augusti.
NStB 1523 Assumptionis Marie.
1523 Aug. 20
995. Kauf für fremde Rechnung. Haftung. Maklerzettel.
De Ersame Radt tho Lübeck hebben tuschen den erhafftigen hern
Berndt Eggerdes vicarien tho Unser leven fruwen kercken ancleger eines
und Clawes Ronnefeldt andtwordesmann anders dels, van wegen
eines kopes van twen stucke sulvers, beide wegende 36 lodige marck
10 loth, de marck lodich vor 14 mardc, up ein jar dages tho betalende,
de lange were vorschenen, bogerende darumme ohme syn gelt gelevert
546

werden mochte etc.; dar jegen de andtwordesmann gesecht, dat he woll
bestünde, dat de kop also gescheen were, dann he hedde idt sulvige
Andreas Schriver tho gude gekofft, die sine guder in der see hedde, bo-
gerende darumme eine kleine tidt, nha widerem der parthe vorgevende,
clage ... äffseggen laten:
Nha dem de andtwordesmann des kopes bosteit und ock des meckelers
cedulen den kop vormeldet, so modt he dem ancleger gelden und be-
talen; hedde he denne ansprake jegen Andreas Schriver, dar schall idt
forder umme gaen als recht is.
Jussu consulatus. Actum Mercurii 20. Augusti.
NStB 1523 Decollationis Johannis.
1523 Sept. 2
996.	Vorkaufsrecht des Rentners. Verlust durch Auflassung
und Umschreibung.
De Ersame Radt tho Lübeck hebben tuschen den erhafftigen hern
Berndes Eggerdes vicarien Unser leven frouwen kercken darsulvest an-
cleger eines, und Clawes Linsteden andtwordesmann anders dels, der-
halven dat de andtwordesmann ohme ein hus in Sunte Johannes straten
bolegen vorkofft, dat he ohme wedderfallen were etc., dar jegen ge-
secht, dat de her doctor de renthe in deme huse hadde und willens dat-
sulve vor sodane gelt antonemen, stellende tho erkantenisse, de rentener
neger alse de koper, nha widerem der parte vorgevende, clage . . .
äff seggen laten:
Nha dem de andtwordesmann idt hus vor dem Erbarn Rade nicht vor-
laten und in der Stadt boke nicht geschreven, so were de rentener neger
by dem huse alse die koper tho bliven.
Jussu consulabus. Actum Mercurii 2. Septembris.
NStB 1523 Decollationis Johannis.
1523 Okt. 17
997.	Fracht. Beweis der Lieferung. Teerhofzettel. Haftung.
De Ersame Radt tho Lübeck hebben tuschen Märten Moller schippern
van der Wismer ancleger eines und Joachim Burowen andtwordesmanne
anders deels, van wegen der fracht so ohme de andtwordesmann vor twe
last ters schuldich, de he ock gelevert und dar van wo gewontlick eine
cedel van dem terhave entfangen, de de ancleger siner frouwen in aff-
wesende des andtwordesmannes gelevert und ock dar nha rekenschop

55*

547

mit ohme geholden etc., stellende tho erkantenisse, de andtwordesmann
ohme siner fracht tho gelden plichtich were; dar jegen de andtwordes-
mann gesecht, he woll stendich were, dat de ancleger sodane cedule
siner frouwen gelevert, averst do he mit dersulvigen up den teerhoff
ghekamen, were ohme desulvige geschoret und vornichtet und also syn
teer nicht hebbe mögen erlangen, stellende tho erkanntenisse, de
Schipper ohme den teer vorerst, ere ohme syn fracht entrichten, leveren
scholde etc., nha widerem der parte vorgevende, clage . . . affseggen
laten:
Nha dem Joachim bosteyt, dat he sodane cedulen van siner frouwen
thor genoge entfangen hebbe, so modt he dem ancleger sine fracht
geven; averst will also denne de andtwordesmann den gennen, de so-
dane cedulen hefft uthgegeven, worumme beschuldigen, dar scholde idt
forder umme gaen alse recht were.
Jussu consulatus. Actum Sabbato 17. mensis Octobris.
NStB 1523 Luce evangeliste.
1523 Okt. 24
998. Frachtrecht. Haftung des Schiffers. Strafe
unsachgemäßer Verladung.
De Ersame Radt tho Lübeck hebben tuschen Hans Muther ancleger
eines und Joachim Oseborne schipper, hern Wilhelme Tidtkens burger-
mester tho Rige andtwordesmanne andersdels, deshalven dath de
schipper syn schip mith des kopmannes guder vorladen und up dem
averlope gesettet, de he ock geworpen, stellende tho erkantenisse, de
schipper ohme sodane veer vathe talliges so he geworpen gelden und
betalen scholde etc.; dar jegen de andtwordesmann gesecht, idt gudt
were sunder syn und synes volkes willen indt schip geschepet, stellende
darumme tho erkantenisse, he ohme tho sinem schaden tho andtworden
nicht plichtig were, nha widerem der parte vorgevende, clage . . . aff-
seggen laten:
Kan de ancleger bowisen wo recht, dat sodane soss vathe talliges mith
weten und willen des Schippers und sines volkes in dat schip gekamen,
so moth die schipper dartho andtworden; averst dat de schipper sodane
gudt up dem averlop geforet, dath mach he sunder broke nicht gedaen
hebben; de schall by de wedde hern gaen und wedde datsulvige äff.
Jussu consulatus. Actum Sabbato 24. mensis Octobris.
NStB 1523 Undecim milium virginum.
548

1523 Nov. 8
999. Appellation an das Kammergericht. Aufschiebende
Wirkung. Form.
De Ersame Radt tho Lübeck hebben tuschen Alberdt de Goyer porter
tho Amsterdamme ancleger eines, und Berendt Swichtorppe andtwer-
desmanne anders dels, derhalven dat he eines Erbarn Rades tho Lübeck
jungest affgespraken sententie und delinge genoch don scholde etc.;
dar jegen de andtwordesmann gesecht, he sick dersulven besweret folde,
derhalven wo recht is vor notarien und tughen appelleret hedde, de he
ock in termino juris inbringen wolde etc., stellende derhalven tho er-
kantenisse, he ohme wider tho andtworden nicht schuldich und plichtig
etc., nha widerem der parthe vorgevende, clage . . . affseggen laten:
Nha dem Berendt van eines Ersamen Rades sententie nicht formelick
und wo recht is geappelleret, so moth he dem ancleger noch leveren,
und ga dar denne furder umme alse recht is.
Jussu consulatus. Actum Sabbato 8. mensis Novembris.
NStB 1523 Omnium sanctorum.
1523 Nov. 8
1000. Schiffscharter. Verhinderung der Reise durch
Herrengebot. Haftung.
De Ersame Radt tho Lübeck hebben tuschen Eier Langen ancleger
eines und Tomas Moller vam Sunde andtwordesmanne anders deels,
derhalven dat de ancleger den andtwordesmann binnen Dantzig ge-
frachtet mit bailast schepes nha Rige tho segelen und ohme hundert
last aschen und fofftich last teers tho enthalende uthgeferdiget, dath
ock de andtwordesmann siner egenen bekantenisse nha ahngenamen,
dar tho so de ancleger tho rechte stellede und derhalven geledenen scha-
den so he des were vorsatich und brecklicken ghefallen solde andtwor-
den etc., dar tegen durch den andtwordesmann upgetagen, dath he des,
worumme he angelanget, wol ghestendich were, denn sine uthsegelinge
were ome van dem Erbarn Rade tho Dantzig vorhindert, und he hedde
dem herren bade ghehorsamlich leven moten, were derhalven dem an-
cleger tho andtworden nicht schuldich, in deme he dat bowisen wolde,
dath he dorch herren both tho segelende, sundergen ballast schepes vor-
hindert were etc., na widerem der parte vorgevende, clage . . . aff-
seggen laten:
Kann de andtwordesmann tuschen dith und vastelavend bowisen, dath
ohme durch des Rades tho Dantzig geboth sine segelatie ballastes sche-
549

pes benamen und dar durch verhindert, so is he dem ancleger up sine
ansprake tho andtworden nicht plichtig.
Jussu consulatus. Actum Veneris octava Novembris.
NStB 1523 Omnium sanctorum.
1523	Dez. 16
1001. Frachtrecht. Haftung des Schiffers bei ungewöhnlicher
Lagerung. Seewurf.
De Ersame Radt tho Lübeck hebben tuschen Gerdt Bucher ancleger
eines und Peter Starcke alse eyn vulmedhtiger, so he sede, Jochim Os-
bornes andtwordesmannes anders deels, van wegen einer schimessen, so
in gedachten Jochims schepe geschepet, des he ock stendich, nha lüde
einer schrifft dusses jares Omnium sanctorum geschreven, angande: Jo-
chim Osborne etc., stellende tho erkantenisse, he ohme tho der schimes-
sen andtworden scholde; darjegen ghesecht, dat sodane schimesse sunder
wethen und willen des Schippers inth schip gekamen und mit willen des
anclegers up deme averlope gesettet und geforet und also dorch wedder
und windeshalven geworpen, derhalven ohme tho andtworden nicht
plichtig etc., na widerem der parte vorgevende, clage, andtworde, rede,
wedderrede, insage, na besprake und ripem rade vor recht affseggen
laten:
Wowol Peter ein andtwordesmann is, kann he denne noch bowisen tu-
schen dit und Johannis tho Middensommer, dath he mit weten und
willen des anclegers sodane schimessen up dem overlope geforet, und
wedders und windes halven geworpen, so is he ohme tho andtworden
nicht plichtig..
Jussu consulatus. Actum Merourii 16. Decembris.
NStB 1523 Lude virginis.
1524	Jan. 20
1002. Gelöbnis ein für alle.   Gesamtschuldner.   Ersatzhaftung.
De Ersame Radt tho Lübeck hebben tuschen Hanns Buschmann alse
ein vorstender Sunte Anthonies broderschup ancleger eines, Cordt
Koninck, Hans Bremer und Gerdt Krudupp andtwordeslude anders
deles, van wegen ein kop sulvers 32 marck lodich, dat sick int gelt belopt
424 mardc, darvor selige Peter Laßur und Gerdt Krudupp ohme mit
samender handt und ein vor alle up tide, de lange vorschenen, tho be-
talende gelaveth, dar jegen Cordt Koninck gesecht, dat Gerdt Krudup
550

vorwissinge in der Stadt boke derhalven entfangen, den he derhalven
belangen scholde und se ohme tho andtworden nicht plichtig; darnef-
fens Gerdt gesecht, he woll stendig were, dat he und selige Peter Laßur
vor sodane kop sulvers ein vor alle mith sameder handt gelaveth; dan
dewile dathsulvige in seligen Hanns Smedes gudt gekamen und ohme
ock Benedictus van Alefelde derhalven, wo der Stadt bock vermeldet,
vorplichtet, und ein Erbar Radt ohme an de bocke, wes he mit Stadt
bokern bowisen konnde, vorwiseth, stellende tho erkantenisse, he eine
kleine wile, beth desulvigen schulde dar uth gemaneth, beiden scholde,
die wile die andern erbodich ohme behulpelich dartho to sinde datsul-
vige tho bemanende etc., na widerm vorgevende ... affseggen laten:
Nha deme Gerdt Krudupp bosteyt, dath he vor sodane kop sulvers ein
vor alle dem ancleger gelaveth, so mag de ancleger anspreken weme he
will, <umme darvan botalinge tho doende; dewile averst de testamen-
tarien seligen Mag. Peter Laßur nicht wider de testamentarieschop ange-
namen alse die guder reken, ifft denne desulven nicht to reken wurden,
mach he Gerdt Krudupp umme dat reste anspreken.
Jussu consulatus. Actum Mercurii 20. mensis Januarii.
NStB 1524 Fabiani et Sebastiani.
1524 Jan. 22
1003. Kauf und Auslösung eines weggenommenen und vom Aus-
lieger gekauften Schiffes.
(aus dem Niedergericht)
De Ersame Radt tho Lübeck hebben tuschen schippern Clauß Vos
van Andern anclegern eines, und Märten Born van Dannzig andtwor-
deßmann andersdels, eines ordels halven uth dem neddersten rechte vor
se geschulden, van wegen eines schepes mit siner schepesthobehoringe,
so van Rige kamende und van Severin Norbu angehalet, genamen und
up Godtlandt in de haven, und nhamals durch genanten Märten Born
hir in de Traven geforet und gebracht, dat denne de ancleger als syn
hedde mit rechte bosaten laten, stellende derwegen tho rechte, he were
neger by sinem schepe tho blivende dan van Märten edder einem andern
darvan gedrungen tho werden etc.; dar tegen de andtwordeßmann
seggen laten, dat he mit einem böte van Dantzig mit weten des Rades
ome mit Severin etliker gefangen halven und ores rantzunes tho han-
deln sampt etliken knechten uthgeferdiget, und hedde datsulve itzundes
arresterde schip mit willen und vulborde und weten des anclegers van
Severine gekofft, dath ome in dudeschen landen vor sodane gelt, als se
darvan gegeven, wedder affthokopende, derhalven he eine tuchnisse und
551

sententie int richtebock geschreven leth lesen, stellede tho rechte, nha
deme dat vilgenante schip mit weten und willen des anclegers, who vor-
berort, gekofft were, ohme dar tho to andtworden nicht plichtig; darup
de ancleger angetagen, he were ein gefangen mann gewesen und muste
doen wes man van ohme hebben wolde etc.; und de andtwordesman dar
tegen replicerende, dath de ancleger ohme des vulbordes und vorworde
hir vor der Traven, dar he nicht ghefangen, bestan etc., nha widerem der
parthe vorgevende . .. affseggen laten:
Wowoll Märten ein andtwordesmann is, kann he dennoch mit loffwer-
digen tugen und mit oren eden bowisen und botugen, dath he mit des
anclegers willen und vulborde dath schip van Severine gekofft, so moth
ohme de ancleger weddergeven, wes he darup botalet, avers wes he noch
nicht botalet, dar tho is ohme de ancleger tho andtworden nicht plichtig.
Jussu consulatus. Actum Veneris 22. Janoiarii.
NStB 1524 Vincentii.
1524 März 5
1004. Prisenrecht.
De Ersame Radt tho Lübeck hebben tuschen Hans Schelen vor sick
und alse ein vulmechtiger, so he sede, Hanns Tancken ancleger eines
und schipperen Hinrick Kroen andtwordeßmann anders dels, deßhalven
dath de andtwordeßmann syn schip, van hir äff nha Rige ghelopen, alse
fiande gudt angehalt und in Schweden gebracht, aldar vor prys erkennen
laten, diewill dat darsulvest eine Hollender inne gewesen und darynne
guder gehatt, stellende tho erkantenisse, nha deme idtsulvige schip van
den frunden gekamen und wedderumme tho den frunden tho segelende
willens, id kein pris synn, dann de andtwordesmann ohne tho dem
schepe und gude andtworden scholde, darjegen de andtwordeßmann
twe breve, de eine van dem Ersamen Rade tho Rige und mith orem
segell bovestiget, welcker vormeldet, dath de Hollender ver last soltes
in deme sulven schepe gehatt, und de ander van dem Durchluchtigen
und Grothmechtigen Fürsten und Herrn hern Gustaffe, der Schweden
und Gotten erwelthen koninge ergangen, leth lesen, in welckerem schip
und gut vor prys erkandt, stellende tho erkantenisse, de breve thom
bowise gudt genoch sin scholden; dar de nicht gudt genoch weren, so
bewarde he sick wider bowiß unvorsumet, na widerem vorgevende
... affseggen laten:
552

Nha deme idt schip van hir nha Rige alse tho den frunden gelopen, so
kennet ein Erbar Radt idtsulvige vor neyn prys.
Jussu consulatus. Actum ut supra [Sabbato quinta Martij].
NStB 1524 Oculi.
1524 März 9
1005.	Zuständigkeit des Rats und des Niedergerichts.
De Ersame Radt tho Lübeck hebben tuschen Schipper Märten Borne
anclegere eines und Hinrick Azell alse syn vulmechtiger Clawes Vos,
schippern van Andern, anthwordeßmannes anders deles, nha vorlesinge
etlicker schriffte disses jares, de eine Vincentii martiris1), und de ander
Oculi2) geschreven, beide angande: De Ersame Radt tho Lübeck, stel-
lende tho erkantenisse, diwile de leste vormelde, die tugenisse breve
van Eynen Erbarn Rade vormals by werden erkandt, ohme ock vor einem
Erbarn Rade andtworden scholde; darjegen de andtwordeßmann gesecht,
idt were ordelswise uth dem neddersten rechte gekamen, so bogerde he,
idt darsulvest wedder hen tho wisen etc., na widerm vorgevende ...
äffseggen laten:
Nha dem de tugenisse van einem Erbarn Rade by macht erkandt, ßo
moste de andtwordeßmann dem ancleger vor einem Erbarn Rade andt-
worden.
1524 März 9
1006.	Haftung des Mannes für die Schulden der Frau.
De Ersame Radt tho Lübeck hebben tuschen Clawes Langen, Hans
van Orade, Hans Muter, Gerdt Schulte, Hans Gotte und Mathias Grothe
ancleger eines, und Hans Wickboldt andtwordeßmanne anders deles,
van wegen etlicker schulde, so se samptlick ock sunderlick by des andt-
wordeßmannes vorstorven frouwen tho achter, dewile he denne etlioke
der ghedachten frouwen schuldeneren botalet, stellende tho erkantenisse,
Jussu consulatus. Actum Mercurij 9. mensis Martij.
NStB 1524 Letare.
*) Oben Nr. 1003.
2) 1524 März 2. Den ihm im Urteil vom Jan. 22 auferlegten Beweis führte
Schiffer Märten Born mit Zeugnisbriefen vom Rate zu Rostock und zu Wis-
mar, auf deren Vorlage der Rat zu Lübeck entschied, „dat Ein Erbar Radt de
gelesen tugenisse breve thor tugenisse, umme den kop tho bowisen, gudt ge-
noch erkanden."
553

he ohne ore bewißlicke schulde ock betalen scholde; darjegen de andt-
wordeßmann seggen laten, dath he van den ancleger nicht geborget were,
one ock ere schulde nicht stendich, he hedde ock der frouwen ethwes
tho lenende noch tho kopende vorheten, stellende tho erkantenisse, he
ohme tho andtworden nicht plichtig etc., nha widerem vorgevende . . .
äff seggen laten:
Konen de ancleger bowisen wo recht is, dath de andtwordeßmann uth
der fruwen guder betalet, ßo moth he densulven, wes sie bowisen konen
tho achter tho sinde, vordan betalen.
Jussu consulatus. Actum ut supra Mercurij 9. mensis Martij.
NStB 1524 Letare.
1524 Apr. 6
1007. Frachtanspruch. Vorabbefriedigung ohne Aufrechnung.
De Ersame Radt tho Lübeck [hebben] tuschen Hanns Dubber an-
cleger eines und Jacob Wormer, porter van Amstelredamme andtwor-
deßmanne anders dels, deßhalven dath die ancleger dem andtwordeß-
manne etlicke lasth aschen geforet, und ohme noch darvan de fracht
plichtig, derhalven eyne bosathe up etlicke asche thor Louwenborch
gedan, stellende tho erkantenisse, ohme syn fracht geven scholde; dar-
jegen de andtwordeßmann gesecht, die ancleger ohme etlicke last aschen
geforet und de an dele vorwar [loset], bogerde, derhalven ohme den
schaden vor erst up tho entrichten, alse denne were he ohme syn fracht
tho entrichtende irbodich etc., na widerem der parte vorgevende ...
äff seggen laten:
Na deme (ohme) de andtwordesmann dem ancleger der fracht bosteyt,
so mach de andtwordesmann van dem ancleger scheiden, averst de an-
cleger schall dem andtwordeßmann vor de wedderclage borge stellen,
und ga denne dar forder alse recht is.
Jussu consulatus. Actum Mercurij sexta Aprilis.
NStB 1524 Quasimodogeniti.
1524 April 13
1008. Fracht. Haftung für Verlust. Beweis der Befrachtung und
des Verschuldens.
De Ersame Rath to Lübeck hebben tuschen Reymer Sandouwen, Sil-
vester Schulverman ancleger eines und schippern Henninge Schomaker
andtwordeßmanne anders deles, van wegen etlicker laste soltes, so dem
554

schipperen an bordt geschepet und durch sine vorsumenisse ghebleven,
stellende tho erkantenisse, de schipper one idtsulvige soldt gelden und
betalen scholde etc., nha widerm vorgevende... affseggen laten:
Konen die ancleger bowisen wo recht, dath idt solt mith weten und
willen und vulborde des schipperen in syn schip gekamen und datsul-
vige van ohme thor noge entfangen, ock dorch gemelten Schippers vor-
sumenisse gebleven, ßo modt de gemelte schipper dartho andtworden.
Jussu consulatus. Actum ut supra [Veneris 13. Aprilis].
NStB 1524 Misericordias domini.
1524 Apr. 22
1009. Transportvertrag. Haftung.
De Ersame Radt tho Lübeck hebben tuschen Reymer Sandouw, Sil-
vester Schulvermann eins, und Laurens Smidt anders deles, van wegen
etlickes soltes, ßo de andtwordesmann thor Herwiek foren scholde und
doch nicht furder alse by Sunte Gerdruden karcken gebracht und dar
gebleven, stellende tho erkantenisse, ome dar tho andtworden scholde,
darjegen de andtwordeßmann gesecht, he woll stendich were, sodane
laste soltes na der Herwich tho forende und doch nicht furder alse by
Sunte Gerdruden karcken gebracht, dar ock de schipper mith sinem
schepe ghelegen, dewile denne Reymer des avendes mer soltes sunder
sinen weten dar ingebracht und derhalven gebleven, so were he ohme
tho andthworden nicht schuldig, nha widerem vorgevende ... affseggen
laten:
Kann die ancleger bowisen wo recht, dath sodane solt dorch des andt-
wordeßmannes vorsumenisse gebleven und de ancleger dar nha keyn
solt mer ingeschepet, ßo modt ohme de andtwordeßmann dar tho andt-
worden.
Jussu consulatus. Actum ut supra [Veneris 22. Aprilis].
NStB 1524 Jubilate.
1524 Apr. 23
1010. Beweis über das Maklerbuch hinaus.
De Ersame Radt tho Lübeck hebben tuschen Joesth Diricksen ancleger
eins und Joachim Bone andtwordeßmann anders dels van wegen eines
lofftes so de andtwordeßmann vor Hans Framen vor veer hunderth gül-
den baven des meckelers bocke gelavet, dath he den andtwordeßmann
hefft seggen laten, dath he ohne nicht wider dan alse des meckelers boke
555

vormelde gelavet, und is derhalven eine des meckelers ceduln, so uth
dem boke gegeven, gelesen, darneffens tho erkantenisse gestellet, ohme
wider dar baven tho edeßhandt tho andtworden nicht plichtig etc., nha
widerem vorgevende . . . affseggen laten:
Wath de ancleger dem andtwordesmann baven des meckelers cedulen
tho edeßhandt lecht, dar van moth edeßhandt edeßhandt losen.
Jussu consulatus. Actum Sabbato 23. mensis Aprilis.
NStB 1524 Jubilate.
1524 Apr. 23
1011. Auslagenersatz. Münzverhältnisse und Währungs-
umrechnung.
De Ersame Radt tho Lübeck hebben tuschen Marthen Bome ancleger
eins und Clawes Voß anders deles, deßhalven dath he deß Ersamen
Rades affgespracken, in dith bock Quasimodogeniti geschreven, angande:
De Ersame Radt tho Lübeck, sententien genoch tho donde erbodich und
darneffens angetagen, dath he Severini Norbu twehundert und achten-
achtig gülden vor dat schip, dat gemeltem Severini unlanges angehalt,
in khppenpenninghe und guder munthe betalet und tho ungelde uth-
gegeven, stellende tho erkantenisse, ome sodane geldt nha sinem ge-
danen ede in der borgertucht entrichten, vernogen und betalen scholde
und syn schip wedderumme entfangen; dar jegen de andtwordeßmann
hefft seggen laten, dath gemelte Marthen alleine twe hundert gülden an
idelen klippenninghe uthgegeven, dath he in und mit rechte bowisen
wolde, ßo wolde he ohme sodane munthe betalen etc., nha widerem
vorgevende ... affseggen laten:
Nha dem Marthen dath schip vor twe hundert gülden vor munthe, so
up Gotlande genge und geve, gekofft und betalet, ßo moth ohme Clawes
sodane twe hundert gülden an gelde, so hir genge und geve wedder-
umme betalen; umme de beteringe des schepes, dar scholde idt forder
urarae gan wo recht were.
Jussu consulatus. Actum Sabbato 23. Aprilis.
NStB 1524 Jubilate.
556

1524 Mai 6
1012. Fracht. Marke des Empfängers. Faktor. Eigenmächtige
Änderung des Auslieferungsorts durch den Schiffer.
De Ersame Radt tho Lübeck hebben tusschen Diderick Schurbar ancle-
ger eins und Hermenn Swinkamp andtwordesmanne anders deles, van
wegen twintich last aschen manck ander guder so he genannten Hermen
umrae desulvigen an sinen factor tho Hamborch tho bringende ge-
schepet und doch nicht gelevert, de he Hans Holme umme aldaer tho
entfangen vorkofft hedde, dewile denne sodane asche under Hans
Holmes marke nha Amstelredamme sunder gedachte sines factors nach
Hans Hohnes willen geforet, so stellede he tho erkanntenisse ohme syn
handt van Hans Hohne loss maken scholde; dar jegen de andtwordesman
gesecht, he woll stendich dath sodane asche in sinem schepe geschepet
und van dem factor nicht entfangen, dann umme des besten und minder
unkost willen dorch Herborde Swinkampes synem factor nha lüde des
gemelten sines factors handtschrifft, welcker gelesen, avergeschepet,
dar wedder de ancleger leth repliceren, dat die asche umme de tho Ham-
borch tho bringende und dar tho leverende geschepet, deme doch nicht
gesehen und ock nicht synem factor angebaden derhalven eyne missivenn
van Vasmer Vasmars handt geschrevenn leth lesen, dar neffens wo vor
tho erkanntenisse stellende etc., nha widerem der parte vorgevende .. .
affseggenlaten:
Nha deme Herman die asche entfangen tho hebben bosteyt, so moth he
dar tho andtworden.
Jussu consulatus. Actum Veneris sexta Maij.
1524 Ascensionis domini.
1524 Juni 3
1013. Schiffsfracht. Versegelung durch Sturm. Auslieferung der
Güter an Bevollmächtigte des Befrachters. Frachtlohn.
(aus Stralsund)
De Ersame Radt tho Lübeck hebben eines ordels halven van dem
Ersamen Rade thom Stralssunde vor se geschulden tuschen Hans
Lassen ancleger eins und Hermen Vos dem Jungern andtwordesman
anders deles, van wegen tein last heringes, so de ancleger dem andt-
wordesmanne tho Falzbode ume de nha Lübeck tho forende ingeschepet
und darsulvest tho leveren verfrachtet, dar hen die andtwordesmann idt
gudt nicht gebracht, dann thom Stralesunde tho nenem sinem geringen
schaden up geschepet, stellende tho erkantenisse, de andtwordesman
557

ohme sinen schaden so ohme beiegent entrichten und betalen scholde,
dar jegen de andtwordesman leth seggen, dath he noth halven wedder
und windes, und derhalven dre ancher in der see hebbe staen laten
mothen, tom Sunde gekamen und darsulvest den heringe de van dem
ancleger bevel averantwordet, stellende tho erkentenisse, de ancleger
ohme sine fracht entrichten und betalen scholde, nha widerem der parte
vorgevende, clage, andtworde, rede, wedderrede und des ordels breves
so van dem Rade thom Sunde ergangen und mit orem segel bevestiget
flitiger vorhoringe und ripem rade äff seggen laten:
Kann de andtwordesman bowisen, dat he wedder und windes halven
thom Sunde gekamen und dem ancleger vorwitliket ock sinen bevel-
hebber sodane herinck thom Sunde geleveret, des mag he geneten.
Jussu consulatus. Actum Veneris tertia mensis Junij.
1524 Corporis Christi.
1524 Juni 8
1014. Eheschließung  ohne Wissen der Freunde. Verjährung.
Verbotene Eigenmacht. Strafe.
(aus dem Niedergericht)
De Ersame Radt tho Lübeck hebben eines ordels halven uth dem ned-
dersten rechte vor se geschulden tuschen Hans Rowedder als ein vul-
mechtiger Taleken Olroggen so he sede ancleger eins und Jost Salnick
andtwordesman anders deles, deshalven dath de andtwordesman genan-
ten Taleken Alderoggen suster sunder ere und der frunde weten und
willen genamen etc., dar tegen de andtwordesman gesecht, he de upge-
melten frouwen 9 jar thor ee gehat, und stellende tho erkantenisse, de
wile ohme de frunde der frouwen guder sunder sin wethen und rechtes
vorforderinge uth siner wer gebracht, desulvigen in sine were wed-
derumme bringen scholden etc., nha widerem der parte vorgevende
... affseggen laten:
Wowoll Jost ein andtwordesman ist, kann he dennoch bowisen, dat he de
frouwen thor ee gehatt und de guder sunder sin weten ut siner were
gebracht, ßo moth ohme de genne desulvigen wedderumme in sine were
bringen, und ginge denne darfurder umme alse recht were; averst dat
id sunder rechtes vorforderinge gesehen, des mögen se sunder brocke
nicht gedan hebben.
Jussu consulatus.Actum Merourii 8. Junij.
1524 Corporis Christi.
558

1524 Juni 10
1015. Vermögensverpfändung und Kindergeld. Vorrang.
(aus dem Niedergericht)
De Ersame Radt tho Lübeck hebben eines ordels halven uth dem ned-
dersten rechte vor se geschulden, tuschen Balthasar Wineken als ein vul-
mechtiger Mathias Mollers ancleger eins, Hermen Tillemann und Hans
Trothen andtwordeslude anders dels, nha verlesinge einer schrift in dith
bock Anno 16 Misericordia dmi., anhevende: De ersame her Nicolaus
Bromsen und Joachim Gericken etc., welcker vormelde dath ohme Car-
stens Schade sampt siner husfrouven ore guder vor 80 marck vorpandet;
dewile he denne dat sulvige mith rechte vorfolget; so bogerde he dar by
tho blivende, darjegen de andtwordeslude ock lethen lesen eine schrift
in dith bock disses jares Oculi geschreven, angande: Carsten Schade etc.,
in welcker desulvige Carsten bokandt der junckfrouwen twehundert
marck uth den gudern uthgesecht tho stunde; nha widerem vorgevende,
clage ... äffseggen laten:
Konen de vormunder bowisen wo recht dath der junckfrouwen sodane
gelt vor der vorpandinge uthgesecht, ßo moth datsulvige vor uth gan.
Jussu consulatus. Actum Veneris 10. Junij.
1524 Bonifatii.
1524 Juni 15
1016. Wedderlegginge. Gewinn. Rückzahlung. Rechnungsbuch.
De Ersame Radt tho Lübeck hebben tuschen Dethmar Schwarten
alse ein vulmechtiger Hinrick Lathusen ancleger eins und Hans Frig-
dage andtwordesmanne andersdeles, van wegen hundert marck lubesch,
so ohme de ancleger, umme darmith sine neringe tho donde, <up orer
beider winst gedan, de he ohme wedder geven scholde, dar tegen de
andtwordesman gesecht, he hedde unlanges dem ancleger sin rekens-
bock up guden geloven gedan, und dewile ohme datsulvige nicht be-
handiget, konde he ohne nein boscheitt don; nha widerem der parte vor-
gevende, clage ... äff seggen laten:
Heft de andtwordesman Hinrick Lathusenn sin rekkensbock gedaen,
ßo moth ome gemelte Hinrick datsulvige hantreken, averst ume de hun-
dert marck, dar scholde id forder gan alse recht were.
Jussu consulatus. Actum Mercurij 15. Junij.
1524 Viti martiris.
559

1524 Juni 17
1017. Zeugnis von Hörensagen. Wertlosigkeit.
(aus Stralsund)
De Ersame Radt tho Lübeck hebben eins ordels halven van dem Rade
thom Stralssunde vor se geschulden, tuschen Joachim Radtkouwen
ancleger eins und hernn Gerdt Schröder radmann darsulvest andtwordes-
man anders deles, na vorlesinge des vorsegelden ordel breves und einer
sehnst in dith bock Anno 23 Assumptionis Marie virginis, angande: Hans
Karrock etc., und der parte widerem vorgevende, clage .. . affseggsn
laten:
Nha deme de tuge van hör seggen tugen, ßo is desulvige tugenisse van
neyner werde.
Jussu consulatus. Actum Veneris 17. Junij.
1524 Viti matiris.
1524 Juni 17
1018. Vollmacht seitens des flüchtigen Schuldners. Passiv-
legitimation des Bevollmächtigten.
De Ersame Radt tho Lübeck hebben tuschen Hans Switer als eyn vul-
mechtiger Alkenn seligen hern Eier van Stenderen nagelaten wedwen
und erer dochter ancleger eins und Joachim Burouwen als ein vulmech-
tiger Herbordt Swinkampes andwordesman anders deles, deshalven
dewile ome Herbordt uth dem rechte entweken und one vulmechtig ge-
maket, so scholde he ohme andtworden, dar tegen de andtwordesman
gesecht, he wer van Herborde Swinkamp vulmechtig gemaket urame ein
andern under sick tho stellen, dann dar he dem ancleger andtworden
scholde, so moste he sick ock wo recht is boleren lathen, nha widerem der
parte vorgevende . .. äff seggen laten:
Nha dem   Joachim Burouw de vulmacht von Herbordt Swinkamp an-
genamen, ßo moth he dem ancleger, wes he mit lubeckischen rechte up
Herborde bringen kan, andtworden, offte he moth sinen hovetman hir
wedder tor stede bringen.
Jussu consulatus. Actum ut supra. [Veneris 17. Junij.]
1524 Viti martiris.
560

1524 Juni 25
1019. Frachtrecht. Verlust der Güter. Beweislast für das
Verschulden.
De Ersame Radt tho Lübeck hebben tuschen Diderick Plecker ancle-
ger eins und Hinrick Blomen andtwordesman anders deles, van wegen
sostein lasth aschen, so dem andtwordesman geschepet und dorch vor-
ladinge des prames und sine vorsumenisse gebleven, so stellede tho
erkantenisse, ohme tho der aschen andtworden scholde etc., nha widerem
vorgevende, clage ... affseggen laten:
Kan de ancleger bowisen, wo recht, dath de pram vorladen und durch
des andtwordesmans vorsumenisse und nicht unwedders halven geble-
ven, so modt ohme de andtwordesman dar tho andtworden.
Jussu consulatus. Actum ut supra [Sabbato 25. Junij].
1524 Nativitatis Johannis baptiste.
1524 Juli 6
1020. Gastrechi. Rechtshängigkeit. Ratsurteil nur im Wege
der Scheltung.
De Ersame Radt tho Lübeck hebben tuschen Hans Bussenschutten
burger thom Stralessunde ancleger eins und Jaspar Bomhouwer andt-
wordesman anders deles, nha vorlesinge einer schrifft uth dem richte
boke, welcker vormelde dat de sake dar vor erste im gasterecht angefan-
gen etc., und der parte widerem vorgevende, clage . . . äff seggen laten:
Nha deine id im gaste rechte angefangen, ßo modt diesulvige sake vor
ein Erbaren Radt wo gewontlick ordels wise kamen.
Jussu consulatus. Actum ut supra [Mercurij 6. Julii].
1524 Visitationis Marie.
1524 Juli 8
1021. Erbrecht. Vaterbruder- und -schwesterkinder und
Mutterschwestersohn. Gleiche Nähe. Einbringung zur Teilung.
(aus Stralsund)
De Ersame Radt tho Lübeck hebben eines ordels halven van dem
Ersamen Rade thom Stralssunde vor se geschulden, tuschen Peter Pritze-
walck ancleger eins und Henninck Perpeten ock mede als vulmechtiger
Pawell, Clawes und Laurensen ock geheten Perpetenn, Pawell und
Hinrick Karnitzen und Katharinenn orer moder suster, Michael Barsden,
Hanns Staueken, Nie. Klatten, Clawes Pawels, Jacob Holsten und Joa-
36	561

chim Lukens eliker husfrouwen und der Wemerschen vulmechtiger so
he sede andtwordesman anders deles, nha vermöge des gedachten Er-
samen Rades ordels breves, de richtlicken so woll van dem ancleger alse
andtwordesmanne vorgebracht und gelesen, und ludet vorgemelte
ordell aldus:
Diewile sick de cleger alle van der einen als broder und suster kinder
van der seligen Tuschen vader wegen, und de andtwordesman als der
to itzgenanten Tuschen Perpeten moder suster sone van der andern
siden tho dem gefallen erve allike nha getuget, des sie sick ock under
andern bostan, scholden se tho deme sulven erve gelicke wesen und die
eine nicht mer alse die ander hebben, und so der guder ein del by einem
parte weren, scholde men de thor delinge bringen, de dar entgegen,
darumme scholde id wider gan who recht were, nha der widerem vor-
gevende, clage . .. affseggen laten:
Dath ein Erbar Ratt dath ordell van dem Ersamen Rade van Stralssunde
confirmeren und bostedigen.
Jussu consulatus. Actum Veneris 8. Julii.
1524 Visüationis Marie.
1524 Juli 13
1022. Verkauf und Verpfändung einer Gesellschaft. Vorrang.
De Ersame Radt tho Lübeck hebben tuschen Balthasarn Wineken alse
ein viulmechtiger Dorthien Kordes, Arendt Blockes und siner eliken
husfrouwen ancleger eins, und Diderick Gruben andtwordesman anders
deles, nha vorlesinge drier schrifte, die eine Anno 1514 Misericordia
domini, angande: Frederick Volcker etc., de ander anno etc. 16 Exaudi,
anhevende: Sy witlick, und de derde Anno 23 Cantate, angande: Dide-
rick Grube, und diewile one de selschop vor ein underpandt nha vermöge
dersulvigen gestellet, de die andtwordesman thorn schuldenern besten
gekofft und nha lüde der derden schrift wes se mit rechte darup bringen
konden verplichten, ßo stellende se tho erkantenisse, scholden vor uth
gaen, darjegen de andtwordesman gesecht, he were woll stendich, dath
he de selschap tho der schuldener besten gekost und dar van ein termin
bodaget gelt by einem Erbarn Radt tho orer aller besten leggen, nha
widerem der parte vorgevende . .. affseggen laten:
Nha deme de vorpandinge, nha lüde der Stadt Bock vorhen gesehen,
ßo modt de andtwordesman des anclegers hovetluden vor uth binnen
vertein dagen betalen.
Jussu consulatus. Actum Mercurij 13. Julii.
1524 Margarete virginis.
562

1524 Juli 15
1023. Hinterlegung des Nachlasses beim Wirt. Verdienter Lohn.
De Ersame Radt tho Lübeck hebben tuschen Balthasar Winekenn
alse ein vulmechtiger Peter Schinder ancleger eins und Asmus N. andt-
wordesman anders deles, van wegen 17 gülden tein stuver, so de andt-
wordesman nha lüde einer schrift in dit richte bock geschreven by dem
werde in tinnen potten van wegen seligen Jurgen van Cassel don thor
tidt sines hern gelecht, und he dar van nha dode dessulven gelt entfan-
gen, die wile denne nu dat sulvige tho behof des anclegers hovetmans
dargelecht, so stellede he tho erkantenisse, ohme tho sodanen gelde
andtworden, in deme idt bowise, wo in der schrift int richte bock ge-
schreven, nicht getoget noch gebrocht were, dar jegen de andtwordes-
man gesecht dath he sodane geldt uth hete und bovel sines hern by den
werdt tho aller schuldener besten gelecht, dar van ohme ock die schul-
denere sin vordent loen entrichten scholden, nha widerem vorgevende,
clage . .. äffseggen laten:
Kann de andtwordesman tuschen dith und Michaelis bowisen, dath so
dane gelt sin vordente loen gewesen und by den werdt tho andtwordt
wo recht is gekamen, des magh he geneten.
Jussu consulatus. Actum Veneris 15. Julii.
NStB 1534 Margarete virginis.
1524 Juli 16
1024. Schuldenhaftung des Bevollmächtigten nicht mit seinem
Vermögen.
De Ersame Radt tho Lübeck hebben tuschen Hinrick Azel, Arendt
Losse als vormunder Eisken seligen Cordt Meybomes nagelaten wedu-
wenn ancleger eins und Hennen Munth alse ein vulmechtiger Cordt
Bysternes andtwordesman anders deles, nha vorlesinge einer schrift in
dit bock disses jares Quasimodogeniti geschreven, angande: De Ersame
Radt tho Lübeck etc., dewile denne desulvige vormelde, dat se ore be-
talinge uth gedachten Cordes gudern fordern scholde, so scholde he
ohne tho den schulden andtworden und desulven uth den gudern bo-
fordern, dar jegen die andtwordesman gesecht, he were alleine vulmech-
tig umme die saken in rechte tho befordern und stellende dar mit tho
erkantenisse, se ore betalinge uth sinen gudern fordern und he ohne
tho andtworden nicht plichtig, na widerem vorgevende, clage . . . aff-
seggen laten:
S6'	563

Wo ein Erbar Radt ermals gedelet hefft, so delen se noch; de wile de
vulmechtiger nicht wider alse tho rechte tho andtworden angenamen,
ßo  mothen  die   ancleger ore botalinge uth Cordt Bystornnes gudevn
furdern.
Jussu consulatus. Actum uti Sabbato 16. mensis Julij.
1524 Divisionis apostolorum.
1524 Juli 27
1025. Zeugnis in Abwesenheit des (nicht geflüchteten oder vor-
sätzlich abwesenden) Gegners. Unwirksamkeit. Wiederholung.
(aus dem Niedergericht)
De Ersame Radt tho Lübeck hebben eines ordels halven uth dem
neddersten rechte vor se geschulden tuschen Hinrick Azel ancleger eins
und Hans Stangen anders deles, van wegen eines haves vorkopinge,
welck he nha vormeldunge des richtebockes botuget, und stellende dar-
mit tho erkentenisse, die tugenisse van werden sin scholde, dar jegen
de andtwordesmann gesecht, dath de gedanen tugenisse hinder ohme
her geforet van wickhaftigen luden gedaen, darumme van neiner wer-
den sin schole, nha widerem vorgevende, clage ... affseggen laten:
Wowoll Hans Stange ein andtwordesmann is, kan he dennoch bowisen,
dath he der tidt gedaner tuchenisse nicht wikhafftich gewesen, dann
buten der Stadt, und dath in sinen rechte will beholden dar he vorsat-
licken nicht gereiset, ßo ist de gedane tuchenisse van nener werde, be-
waren ohme dennoch de eine und ander unversumeth.
Jussu consulatus. Actum ut supra [Mercurij 27 Julij].
NStB 1524 Jacobi apostoli.
1524 Juli 27
1026. Näherrecht beim Verkauf liegender Gründe. Ungültigkeit
des Verkaufs ohne Angebot an die Näherberechtigten.
(aus Stralsund)
De Ersame Radt tho Lübeck hebben eines ordels halven van dem Er-
samen Rade thom Stralessunde vor se geschulden tuschen Balthasaren
Brutzen ancleger eins und seligen Hans Splites nagelaten weduwen,
siner eliken und naturlicken sustern, andtworderrinne anders deles, nha
vermöge des gedachten Ersamen Rades ordelsbreves, de richtlicken van
dem ancleger vorgebracht und gelesen, ludet ergemelte ordel aldus:
Diewile de erste kop sunder der up gemelten frouwen vormunder we-
564

tenn und vulbort gesehen, scholde de kop van nenen werden sin, averst
so de cleger in den latesten kop wolde treden, dar scholde he de negeste
wesen, und so he des nidit don wolde, scholde em sin suster unvortoge-
lick  dat   entfangen   geldt weddergeven, nha widerem der parte vor-
gevende, clage ... affseggen laten:
Dath se dat ordel eines Ersamen Rades thom Stralessunde confirmern
und bostedigen, sunder id en were denne dat de frouwe konde bowisen
dat se dem ancleger alse ein blödes vorwante den latesten kop angeba-
den und he den nicht heft willen annemen, ßo scholde id denne furder
umme gaen alse recht were.
Jussu consulatus. Actum Mercurij 27. Julii.
NStB 1524 Jacobi apostoli.
1524 Aug. 12
1027. Testament.  Vor versterben des darin bestimmten Erben.
Keine Ungültigkeit eines Vermächtnisses, wegen 30 jährigen
Besitzes vermachten Hauses und bischöflicher Bestätigung
des Testaments.
(aus Stralsund)
De Ersame Radt tho Lübeck hebben eines ordels halven van einem
Ers. Rade thom Stralessunde vor se geschulden, tuschen Hans Thamen
vor sick und alse ein vulmechtiger Marquardt Thamen, Steffen Hesse
und Hans Elmhorst und anderen orer vorwandten frunde als vormen-
then erven seligen hern Gerdt Elmhorst etwan prester und official thom
Stralessunde ancleger eins, und dem eerhaftigen hern Nicolaus Langen
wertlicken prester alse ein vulmechtiger hern Simon Schulten, Hinrick
Nigebur, Nicolaus Flashagen und Henninck Bremer prestern und ka-
landeshern alse oldesten vorwesern und procuratorn des collatien huses
darsulvest thom Stralessunde andtwordesman anders deles, von wegen
des gedachten huses so selige her Gerdt mit anderen gudern in sinem
testamente den presteren gegeven, welck van nener werde sin scholde
nach vorgeven des anclegers, in dem des testators halffbroder, die vor
einen erven im testamente benamet, vor sinen dotlicken afgange ver-
storven wer, ßo solde ock dat hus mit den anderen nagelaten gudern
an den ancleger und sine sakes vorwanten erflick kamen, nicht jegen-
stande dattet testament van der geistlicken overnheitt by macht erkandt,
und de andtwordesmann in brukinge und besittinge des huses baven
30 jar wo angetagen und bekandt gewest were, nha widerem vorge-
vende, clage . . . affseggen laten:
565

Na dem selige her Gerdt Elmhorst ein christlick testamente gemaket und
dat sulvige van dem bisschoppe tho Swerin confirmeret und dat hus
den prestern umme vor sine sele tho biddende gegeven und se datsulvige
baven dertig jare rousamlick beseten, ßo sindt se den ancleger forder tho
andtworden nicht plichtig.
Jussu consulatus. Actum Veneris 12. mensis Augustij.
NStB 1524 Laurentii martiris.
1524 Aug. 19
1028. Prise.
De Ersame Radt tho Lübeck hebben tuschen Hermen Munde als ein
vulmechtiger hern Wilhelm Hinrichsen burger to Einkhusen ancleger
eins und des hern erweiten koning tho Schweden uthligger nemetlicken
Hans Westphal und Jost van Lunden anders deles, van wegen eines
schepes mit sparren und andern holte beladen, so se uth frumder haven
und strömen geweitigen angehalt, dar van he erstadinge bogerde; dar
jegen de andtwordeslude leten seggen dath se alse rechts erdige uthlig-
ger des hern erweiten koninges tho Schweden datsulvige schip alse
strand gudt angehalt und hebben derhalven ore stelbreve lesen laten,
dar neffens bogerende idt schip mit dem gude nha dem Ricke Schweden
an den erweiten koninck tho wisen, na widerem vorgevende . . . aff-
seggen laten:
Kan de ancleger bowisen wo recht dath dat schip uth frundenhaven und
strömen genamen, so kendt ein Erbar Radt datsulvige vor nein pris und
up dath mothen de ancleger id schip up und binnen leggen laten.
Jussu consulatus. Actum Veneris 19. Augusti.
NStB 1524 Assumptionis Marie.
1524 Aug. 27
1029. Schiffsbier. Zahlungspflicht des Schiffers. Rückgriff
an die Reeder.
De Ersame Radt tho Lübeck hebben tuschen Hans Kroger ancleger
eins und schipperen Bartoldt van Ferden andtwordesmann anders deles,
van wegen etlick tunnen schepes beer de die schipper entfangen und
ohme ock betalinge darup gedaen und ome na restende were 28 marck,
stellende tho erkanntenisse ome desulvige ock betalen scholde, na wide-
rem vorgevende, clage ... äff seggen laten:
566

Na dem de schipper sodane beer van dem ancleger entfangen und in
sines schepes nut gekeret, so modt he dem ancleger dat nastellige gelt
gelden und botalen; heft he denne wedder thosage tho sinen rederen,
dar scholde id furder umme gaen wo recht were.
Jussu consulatus. Actum Sabbato 27. Augusti.
NStB 1524 Bartholomei.
1524 Aug. 31
1030. Widerruf des Anerkenntnisses. Zulässigkeit des
Sachbeweises.
(aus Rostock)
De Ersame Radt tho Lübeck hebben eines ordels halven van dem
Ersamen Rade tho Rostock vor se geschulden, tuschen Henninck Balch
burgermeister, Hans Radestein ratmanne tho Gustrow alse vulmechtiger
des Rades darsulvest, ancleger eins und Hinrick Grubenhagen alse ein
dedingesmann Hans Foltzer anthwordesmanne anders dels, deshalven
dat de andtwordesmann in jegenwardicheit des durchleuchtigen hoch-
geborn fursten und hern, hern Albrechtes, hertogen tho Meckelenborg
etc. 'baven mathe des rechten den Radt in ore frij hogeste botastet, dat
sie in und mit rechte bowysen wolden, derhalven one odk fenncklich heb-
ben bostricken laten, wowoll van oren degedingesmanne vorgebracht,
dat de sake vor hochgedachten hern Albrechten vorfatet sin scholde, dat
he Standes vothes wedderropen, dath se nochafftigen bowisen wolde,
na lüde und inholde eines apen vorsegelden ordelbreves, welcker hir
gelesen; dar iegen de anthwordesmann degedinges lüde bogert, idt ordel
tho bestedigen, und de gedanen tuchenisse vorwarfst tho delende, na
widerem der parte vorgevende . . . aff seggen laten:
Na deme de ancleger vorbeholden ore exception und insunderheit, dat
ore vorsprake Standes vothes de bekanthenisse wedderropen, ßo möge
se ore tuchenisse foren, und ginge denne dar furder umme alse recht is.
Iussu consulatus. Actum Mercurij 31. Augusti
NStB 1524 Decollationis Johannis Baptiste.
567

1524 Aug. 31.
1031. Begründung des Gerichtsstandes durch Einlassung. Strafe
der Ladung vor ein fremdes Gericht.
De Ersame Radt tho Lübeck hebben tuschen Jurgen Tidemann eins
und Hans Schelen anders deles, deshalven dath genannte Hans ome vor-
mals vor dem Ersamen Rade richtlick ansprak und ome derhalven mith
rechte umme daruth nicht tho wiken by pene boslagen, dar baven ene
doch mit frombder citation gemolesteret, stellende tho erkantenisse,
diewile he de sake vor einem Erbaren Rade hedde angefangen, so were
he ome in ander gerichte tho anthworden nicht plichtich etc., na widerem
vorgevende ... affseggen laten:
Na dem Jur gen Tidemann vormals vor einem Erb am Rade Hans Schelen
geanthwordet, so mosthe he ome vordann andtworden; averst dath dar
baven gemelte Hans Jurgen Tidemann mit frombder citation molesteret,
mag he sunder brocke nicht gedaen hebben, dann moth dat sulvige af-
wedden und gunge denne darfurder umme alse recht were.
Iussu consulatus. Actum Mercurij 31. Augusti.
NStB 1524. Decollationis Johannis Baptiste.
1524 Aug. 51.
1032. Passivlegitimation aus früherem Verhalten.
De Ersame Radt tho Lübeck hebben Hans van Munster, nu tho tidt
Ilseben Heckes thor ee hebbende, ancleger eins und den erven seligen
Cillien van Suten, nomentlicken Hartig und Tonnies gebroder, die Suten
genannt, anders deles, in biwesende Hinrick Divessen alse ein vorstender
des missinges luchter, hengende vor dem hilligen licham in Unser Leven
Frowen kercken, van wegen eines huses, so genannter Elseben entfro-
medet und affhendig gemaket, des wedder stadinge tho hebben; dar
entegen de anthwordeslude seggen laten, dewile genannte selige Cillige
by orer wohnacht sodane tho underholdinge des lichtes denvorstenderdes
hilligen lichammes gegeven, so stellede sie tho erkanthenisse, se dar tho
dan de vorstender tho anthworden nicht plichtich weren etc., na widerem
der parte vorgevende ... affseggen laten:
Na deme selige Rickbade Karrinck vor langen iaren und darna sin selige
dochter Czillige tho dem huse und sake geandtwordet, so mothen der
568

gedachten seligen Czilligen erven dar tho vordann anthworden, und
gunge denne darfurder umme, wo recht were.
Iussu consulatus actum Mercurij 31. Augusti.
NStB 1524 Decollationis Johannis Baptiste.
1524 Sept. 5.
1033.	Bierbrauen als Verstoß gegen die Wandschneiderrolle.
Persönliche Ausübung. Verlehnung.
De Ersame Radt tho Lübeck hebben tuschen den olderluden der
wanthschnider by namen Marous Helmesteden, Gerdt van Lennten,
Hans Ripkolck und Hans Schuten anclegeren eins und Hermen Hunten-
borch einen mede broder anthwordesmanns anders deles, deshalven
dat de sulve Hermen Huntenborch jegen der wanthschnider ruUen with
Lubisdi beer schole understaen tho bruwen, dem wanthschnede tho
schaden und nadel, derhalven gebeden, one dar tho vormogen und
anthoholden, sick sodans with beer bruwende tobegeven; dar iegen
de andtwordesmann gesecht, dat ein Erbar Rat ome sodans vorgunnet
und he sulves nicht en bruwede, dan etliche knechte dar tho hedde, so
stellede he tho erkanthenisse, it scholde der wantschnider ruUen nicht
tho na syn, na widerem der parte vorgevende ... äff seggen laten:
Na dem de Erbar Radt Hermenn dat witte beer tho bruwen laten vor-
gunnet hefft und he sulven nein bruwer is, so isset der wanthschnider
rullen nicht tho na.
Iussu consulatus actum ut supra [5. Septembris].
NStB 1524 Egidij Abbatis.
1524 Sept. 17.
1034.	Gesellschaft. Haftung der Gesellschafter. Entschlagung.
De Ersame Radt tho Lübeck hebben tuschen Joachim Jurgens ancleger
und Peter Prestentin andtwordesmanne anders deles, van wegen etlicker
guder, so de anthwordesmann van seligen Simon Orth entfangen hedde,
und diewile he dessulvigen schulden fast botalet, so scholde he ohme
dar van rekenschup und boscheit doen;
Dar iegen de andtwordesmann hefft seggen laten, dat he maschup und
selschup mit Andreas Wegener gehatt und van sinet wegen sodane gudt
entfangen, so konde he ohme keynen boscheit derhalven doen etc.; dar
wedder gerepliceret van deme ancleger, dat sodane gudt van Andreas
ohme unlanges vorlaten were, welcker he bowisen wolde, so stellede he
569

tho erkantenisse, wo vor, na widerem der parte vorgevende . . . affseg-
gen laten:
Kann de ancleger bowisen, who recht, dat Andreas Wegener sodaner
guder sick bogeven, so moth de anthwordesmann dem ancleger dar van
boscheit, reckenschop und botalinge doen.
Iussu consulatus actum Veneris 17. Septembris.
NStB 1524 Exaltationis.
1524 Sept. 30.
1035. Gesellschaft. Haftung ihrer Diener aus Geschäften.
De Ersame Radt tho Lübeck hebben sick tuschen Peter Quitzouwen
ancleger eins und Jurgen Tidemann anthwordesmanne anders deles,
van wegen einer halven last beers und sackmels, alse de ancleger schip-
per Joachim Schwager ohme de na Bergen tho forende ingeschepet, welck
de andtwordesmann entfangen und by sick beholden, stellede darmit
tho erkantenisse, de ancleger ohme tho sodaner last gudes andtworden
scholde; dar iegen de anthwordesmann heft seggen laten, dath he tho
forderinge des Schippers nha lüde einer schrifft hir harde bevoren ge-
schreven, welcker gelesen, alse ein knecht Clawes Benntsnider desulvigen
guder ingedaen, Clawes selschop entfangen, so were he derhalven dem
ancleger tho anthworden nicht plichtich, na widerem der parte vor-
gevende ... äff seggen laten:
Kann de anthwordesmann bowisen, dath he ein diener der selschop is
gewesen, doe he de guder darynne entfangen, so moth de selschop tho
den guderen andtworden.
Iussu consulatus actum Sabbato 30. Septembris.
NStB 1524 Egidij Abhatis.
1524 Okt. 7.
1036. Zeugnisfähigkeit geistlicher Brüder. Rechtskraft des
Urteils.
(aus Rostock)
De Ersame Radt tho Lübeck hebben eines ordels halven van einem
Ersamen Rade tho Rostock vor se geschulden tuschen Ladewich Dietzen
ancleger eines und Peter Brandes andtwordesmann anders deles, welck
ordel nha vormoge des ordelbreves die richtlicken van dem andtwor-
desman vorgebracht und gelesen und ludet ergemelte ordel aldus: Na
deme de frateres als de ienne durch ludinge dar tho geeschet, vormals
570

dorch des Rades ordel tho tugen tho gelaten sind und dat ordel darsulves
ungeschulden in craft und rechtes gewalt geghaen ist, so mögen sie ohre
withlicheit in der sake seggen und doen eren edt vor orem borlicken rich-
ter, wo sick dat behort, darumme forder tho gaen, wo recht is; na der
parte widerem vorgevende . .. äff seggen laten:
Dath eyn Erbar Radt dat ordel des Ersamen Rades tho Rostock con-
finneren und bostedigen.
Iussu consulatus actum Veneris 7. Octobris.
NStB 1524 Francisci Confessoris.
1524 Oct. 8.
1037. Eigentumsklage. Markenrecht. Identität der Handels-
marken. Abwandlungen.
De Ersame Radt tho Lübeck hebben tuschen dem ersamen und wisen
hem Herman Valcken, borgermeister darsulves eins und Dirick Niehusen
anders deles, van wegen ethlichen Schweden koppers, so her Herman
Diricke vorschreven recht und redelicken affgekofft und vorth nha Andt-
werpen ahn Wynholt Falcken, sinen broder, dath tho vorkopende, ge-
sandt, dar denne sodane kopper in sunderheit twolff stucke van einem
Augustin die dryver, van Mechelen, und Bartholomeus in kummer und
arrest gelecht, derhalven gedachten hem Hermens broder Wynholt als
factor und vulmechtig vor dem Rade edder weth tho Anthwerpen in
process getreden und na langen tiden vorvolge, clage und andtworde,
beide muntlick und schrifftlick gedaen und avergegeven, Augustin und
Bartholomeus tho und hem Herman und Wynolt sinen vulmechtigen
affgedelet weren nha lüde und inholde einer acte edder sententien, so
des ordes uththogevende gewonntlick durch Colmar Griser undergete-
kent, de darsulves vorgebracht und gelesen aldus, na unserem dudeschen
'ludende, dath den anclegern scholden volgen de stucke mit orem
mercke gemercket, und de holden als er egen gudt, und die stucke, die
gemarcket sin mit dem mercke, hebbende einen averstrocke mer dann
ore merck, scholden sie ock up borgetucht antasten und tho sick nehmen,
by also de andtwordesmann bewisen kann, dath alsulck marck darup
stände, dath schinet ore marck tho wesen. Is dat merck van einem andren
copmanne, dath alse denne de ancleger elck int syne densulven anderen
copluden de vorschreven stucke koppers weddergeven sollen, condem-
nerende dem antdwordesman in den kosten desses process, dar van die
taxatie den wetholders vorbeholden etc.; der wegen ock vilgenannten
hem Hermann vorgebracht einen apenen vorsegelden certifioation bref
van den olderluden und koepmann tho Brügge up dathmall tho Andt-
571

werpen des datum steit septima Julij, de ock gelesen, mitbringende und
inholdende, dath Wynholt vorbenomet nafolgende der sententien Mär-
ten Martens, borger tho Anthwerpen der ancleger vulmechtigen 55 pundt
5 ß und 10 groten Flames betalt hedde, wo ock gedachte Märten Martens
in demsulven breve thostendich und bokenlich, dath ock Wynholt in
vorvolge des processes 2 & 12 ß 7 groten Flames uthgelecht und dat
kopper mit dessen marcken als die negen stucke    /ji         /\f^    und
die dre aldus  ^-LJ        4-r    **V^x^ gemercket weren, vorseggende
und vorteilende desulve her Herman, dath de 55 pundt 5 ß 10 ^ und
2 & 12 ß na Lubesdhen gelde 27 stuver vor 1 marck gerekent, belopen 386
marck 2 ß, und dewile de taxatie und moderatie der expensen nach nicht
ercleret und nicht weten konde, wohogediesickwoldelopen, soldeDide-
rick de vorkoper, dar alle tho andtworden, betalen und sinen schaden van
rechts wegen wedderlegen, ock tho einer mezen koppers, de Wynholden tho
Bergen tho gedelet und doch noch int hofft tho Brabandt in processe
einer appelation hangende und allen kosten darup, odk wes geordelt und
sententiert wurde, andtworden; dar kegen van Dirick gesecht, dath he
hern Hermann des kopes woll bestünde, dergelicken, wes also vorge-
dragen, dann he hedde sodanen kopper van anderen gekofft, de den-
sulven ome ock musten weren, und bogerde, wes ein Erbar Radt hirup
woll sententieren, dath he des tho siner unschedelicheit enen openen
schin hebben mochte etc., na widerem der parte vorgevende ... affseg-
genlaten:
Na dem Dirick hern Herman des kopes und sines anclagens bosteit, so
moeth he ome sinen schaden ock die expentz wenner de taxerie wedder-
leggen und dar die sacken der appellation mit sententien tegen hern
Hermann entschieden und in der kost vordomet wurde, den schaden ock
betalen und entrichten, dann ein Erbar Radt will ome desses affsprokes
einen schin geven.
Iussu consulatus actum Sabbato 8. Octobris.
NStB 1524 Dionisij.
1524 Okt. 19.
1038. Ausgesetztes Geld. Erbschichtung. Abgerichtete Sache.
De Ersame Radt tho Lübeck hebben tuschen Jacobus Losen alse eyn
vulmechtiger siner suster vormunder ancleger eins und Hans Reder,
Clawes Hasse und Jurgen Dose, testamentarien seligen Rickwart Gar-
werlinck andtwordeslude anders deles, van wegen etlickes geldes, so
572

siner suster tho vedderlicke erffschichtinge uth sine redesten gudern
uthgesecht, diewile denne de testamentarien diesulvigen guder ange-
tastet und na orem gevalle gebrucket, so vorhapede he sick, se one dar
tho anthworden plichtich und schuldidi weren; dar iegen de anthwor-
deslude leten lesen eine schrifft anno 1521, Corporis Christi gesdiieven,
angande: Jacobus Lose etc., darynne desulve Jacobus de testamentarien
vor sick und siner suster van vaderlicker und moderlicker erffschichtinge
hedde quiteret etc., so vorhapede se sick, ome wider tho andtworden
nicht plichtich weren, na widerem der parte vorgevende ... laten aff-
seggen:
Na vormeldinge der Stadt bock und in deme de junckfrowe sick inth
closter begeven und de testamentarien den vorstenderen des closters
sodane gelt tho gevende thogesecht, so were idt eine affgeriditede sake
und moste idt dar by bliven, und de testamentarien weren dem ancleger
wider tho anthworden nicht plichtich.
Iussu consulatus actum Mercurij 19. Octobris.
NStB 1524 Luce.
1524 Okt. 19.
1039. Unanfechtbarkeit eines vom Rat zu Riga bestätigten
Testaments.
(aus Rostock)
De Ersame Radt tho Lübeck hebben eines ordels halven van dem Er-
samen Rade tho Rostock vor se geschulden tuschen magister Joachim
Roden alse ein vulmechtiger procurator Hinrick Bolten ancleger eins und
magister Hinrick Kodier alse ein vulmechtiger, so he sede, Goschalck
Hoppenstangen andtwordesmanne anders deles, nha vorlesinge twier
schriffte van einem Ersamen Rade tho Rige und eines ordelbreves van
den upgemelten Rade tho Rige und Rostock ergangen und mith orem
segel bovestiget, welck ordel na vermöge des gedachten Ersamen Rades
tho Rostock ordelbreves van dem ancleger vorgebracht, ludende aldus:
Na deme zeligen Martin Bolten testamente tho Rige gemaket, dorch den
Ersamen Radt darsulvest tho Rige approbiert und by macht gedelet is,
so will nu Goschaldc Hoppenstangen vorgebrachte exception und jegen-
rede hir nene stede hebben, sunder moeth vorth, wo vorhen approberet,
by macht blyven, na widerem der parte vorgevende ... affseggen laten:
Dath ein Erbar Radt dat ordel eines Ersamen Rades tho Rostock confar-
meren und bostedigen.
Iussu consulatus actum Mercurij 19. mensis Octobris.
NStB 1524 Luce.
573

1524 Okt. 21.
1040. Haveri. Haftung. Beweis der Verursachung und des
Verschuldens.
De Ersame Radt tho Lübeck hebben tuschen Hans Wegener ancleger
eins und schipper Clawes Vincken anders deles, deshalven dath de
schipper unlanges up ein schip darynne de ancleger sine guder gehatt
gedreven, und diewile he sin ancker under waters geforet und dar dorch
dat schip in schaden gebracht, so scholde ohme de schipper mit sampt
sinen redern na vonnoge der seerechte dar tho andtworden vorplichtet
syn; dar iegen de schipper gesecht, dath he sine ancker, wo gewontlick,
geforet, dann des anclegers schipper hadde syn schip an syn touwe
bovestiget und also wedder und windes halven mit anderen schepen
up ohme gekamen, so vorhapede he sick, dem ancleger na vonnoge der
seerechten tho anthworden nicht plichtich und schuldich were, na wide-
rem der parte vorgevende ... affseggen laten:
Wowoll de schipper ein andtwordesmann is, kann he denne bowisen,
dath idt schip wedder und windes halven up ohme igedreven, so is he
dar tho anthworden nicht plichtich.
Iussu consulatus actum Veneris 12. Octobris.
NStB 1524 Luce.
1524 Okt. 26.
1041. Gottespfennig bei Heuerabschluß. Verbindlichkeit trotz
Rücksendung.
De Ersame Radt tho Lübeck hebben tuschen Tonnies Dusterhusen an-
cleger eins und Hinrick Hamme sturmanne anders deles, deshalven,
dath de sturmann den gadespenninck van ome entfangen, umme nha
Revel mit ome tho segelnde und id sulvige itzt misfole, bogerde tho
underwisen, dat he sinen vorigen wilkor nakamen mochte etc.; dar iegen
de andtwordesmann gesecht, dath de schipper vaken und mennigemal
umme de reyse mit one anthonemende angelanget und ohme dath des
stedes weyrich gewesen, dann in lateste dartho gebracht, den gades-
penninck tho enthfangen, den he dem schipper kortes dar nha wedder
gesandt, so vorhapede he sick, dath he sodane Teyse antonemende nicht
plichtich were etc., na widerem der parte vorgevende ... affseggen laten:
Na deme de sturmann den gadespenninck van dem schippern entfangen,
574

so moth he mit densulven segelen, edder ome de halven hure geven.
Iussu consulatus actum Mercurij 26. Octobris.
NStB 1524 Undecim Milium.
1524 Okt. 26.
1042. Erbrecht. Halbbrudertochter und Schwesterkind.
(aus Wismar)
De Ersame Radt tho Lübeck hebben eines ordels halven van dem
Ersamen Rade thor Wysmar vor se geschulden tuschen Peter Drist, bur-
ger tho Zwerin, van wegen und in namen Catharinen, siner elidcen hus-
frowen eins und Peter Kroger, burger thor Wismar alse ein vulmech-
tiger procurator Peter Hoyers, Hans Hoyers und Anneken, Wilm Kre-
mers elick busfrowen, genannten Hoyers vulle suster, anders deles, weide
ordel na vormoge gedachten Ersamen Rades thor Wysmar ordelsbreves,
de riditlicken vorgebracht und gelesen und ludet ergemelte ordel aldus:
De vorbenomete halffbroder dochter is neger seligen Barteidt Losen erff-
guder tho enthfangende alse berurter twier suster kinder. Id ga furder
umme, wo recht is, na der parte widerem vorgevende . . . affseggen laten:
Dath ein Erbar Radt dath ordel eines Ersamen Rades thor Wismar con-
finneren und bostedigen.
Iussu consulatus actum Mercurij 26. mens. Octobris.
NStB 1524 Undecim Milium.
1524 Nov. 28
1043. Gemietete Knechte als Zeugen. Verhör hinter
geschlossenen Türen. Gültigkeit.
De Ersame Radt tho Lübeck hebben tuschen Hans Holme alse ein
vulmechtiger Bartolt Voes ancleger eins, Hinrick Azell, Lamberth Ro-
berch, Herman Israhel und Cordt Eckmeyer alse vulmechtiger der ge-
meinen geloviger, so by seligem Matheves Slotelbarch tho aditeren,
andtwordeslude anders deles, na vorlesinge twier sdiriffte, de eine int
iar 1522 und de ander int iar 1523 und iegenwardigen iares gesdireven,
und dewile de laste gelesen sdiriffte vormeldte, dath Dethmer Chohus
ein gemeder knecht und dener, ock doen tho tidt siner gedaen tudie-
nisse noch in Sdiweden gewesen, edder dath Bartelt Voes idt gelt tho
getelt gesehen, so verhapede he sidc, de gedaen tudienisse van neiner
werden syn scholde etc.; dar iegen de vulmechtiger eine schrifft, anno
1523 Conuersionis Pauli geschreven, hebben laten vorbringen, und in
deme desulvige vormochte, dat se bowisen scholde, id   Matheus Slotel-
575

baldiges gelt were, deme ode also nagekamen und de tuge, wo redbt
is, vorhoret worden, so vorhapeden sie sick, de tuchenisse by werden
und neinen  unwerden   syn   sdiolde  etc.,   na widerem der parte vor-
gevende ... affseggen laten:
Wowoll de tuge binnen vorslaten daren vorhoret und se besolde knechte
Matheus gewesen, so moditen se dennodi tuge thor sake syn.
Jussu consulatus actum Lune 28. Novembris.
NStB 1524 Andree apostoli.
1525 Jan. 18
1044. Fracht. Haftung des Empfängers. Besäte verkauften
Gutes. Teerhof. Zuschrift.
(aus dem Niedergeridtit)
De Ersame Radt tho Lübeck hebben eines ordels halven uth dem ned-
dersten rechte vor se geschulden tuschen schipper Joadiim Stangen an-
cleger eins und Jochim Schindcel andtwordesmanne anders deles, van
wegen etlicke lasth teers, so he Jurgen Fredebeken geforet und up den
terhoff gebracht, de he in und mith rechte vor de fracht bosatet laten
hedde, dewile denne sodane teer noch vorhanden und idt mith rechte
boslagen, so vormeende he sick dar by tho blivende und fracht daruth
tho makende etc.; dar iegen de andtwordesmann gesedit, dath he etliche
last teers van upgemeltem Jurgen gekofft und he, dewile Lutke Mantel
und Hans vam Loe nicht up dem have, deme schriver ohme tho leve-
rende vorheten und Joachim van dem schriver tho toschrivende bogert,
so vorhapede he sick, dewile de kop vor der bosate langes gescheen und
ome de leveringe thogesecht, so were he tho der fracht tho anthworden
nicht plichtich, na widerem der parte vorgevende, clage . . . affseggen
laten:
Kann Joadiim mith dem sdiriver bowisen, wo redit, dath leveringe vor
der bosate und ome tho toschrivende vorheten, so were he dem ancleger
tho andtworden nicht plichtich.
Jussu consulatus actum Mercurij 18. Januarij.
NStB 1525 Anthonij abbatis.
576

1525 Jan. 20
1045. Hundwerksknechte. Austreibung (Verlegung) als
unehrlich. Arbeitsverbot.
(aus Rostock)
De Ersame Radt tho Lübeck hebben eines ordels halven van dem
Ersamen Rade tho Rostock vor se geschulden tuschen Clawes Gotken
schwerthfeger knedit ancleger eins und Hans Hacker alse ein vulmech-
tiger der meisteren des vorschreven handtwerkes der schwerthfeger tho
Rostock andtwordesmanne anderes deles, na vorlesinge gedachten Er-
samen Rades tho Rostock ordelbreves van dem ancleger richtlicken vor-
gebracht, welcker na vormoge dessulven ordelbreves ludet aldus:
Na dem uth den Stettinschen gelesen breve clarlick vormercket, dath
Clawes Gotken mit sinem medekumpane Hinrick Rügen tho Stettin alse
einen unredelidcen knecht vorlecht und neine sake darby entdecket edder
gesecht hebben, wor umme desulveste Hinrick Rüge alse vor unredelidc
scholde geachtet und dar tho sine knechte mit anderen erlicken knechten
tho arbeiden vorlecht werden, so moeth sick de vorgenannte Clawes
Gotke hir sines arbeides entholden, beth so lange he sick wedder tho
Stettin fogede den vorgenannten Hinrick Rügen in fruntschup edder
mit rechte clagelos tho holden und makende etc., na widerem der parte
vorgevende, clage . .. affseggen laten:
Dath ein Erbar Radt tho Lübeck dath ordel des Ersamen Rades tho
Rostock confirmeren und bostedigen.
Jussu consulatus actum Veneris 20. Januarij.
NStB 1525 Fabiani et Sebastiani.
1525 Jan. 20
1046. Erbschichtung. Brautschatz.
(aus Grimmen)
De Ersame Radt tho Lübeck hebben eines ordels halven van dem
Ersamen Rade tho Grimmen vor se geschulden tuschen dem ersamen
Folckwarth Glesinck vor sick und in namen siner sakewolde etc. ancleger
eins und Michel Brunekouw andtwordesmanne anders deles, van wegen
etlicher erffschichtinge, so de andtwordesmann den anclegern doen
scholde etc., deshalven des gedachten Ersamen Rades tho Grimmen
breffe, so woll van dem ancleger alse dem andtwordesmanne vorsegelde
breffe, vorgebracht und gelesen etc., na widerem der parte vorgevende,
clage ... affseggen laten:
37	577

Nadem de andtwordesmann in sines seligen vaders guder getreden, wes
denne de ancleger bowisen konde, de frouwe vor bruthschatt des andt-
wordesmanns vader medegegeven, dar van schall de andtwordesmann
den anclegern erffschichtinge doen.
Jussu consulatus actum Veneris 20. Januarij.
NStB 1525 Anthonij abbatis.
1525 Jan. 21
1047. Nachlaßforderung. Anerkenntnis zweier von vier
Bevollmächtigten. Wirksamkeit.
De Ersame Radt tho Lübeck hebben tuschen hern Cordt Wibbekinge,
radtmanne darsulvest, eins, Hinrick Azell, Lambert Roberch und Her-
man Israhel alse vulmeditiger gemeinen schuldeneren so by seligen
Matheus Slotelbarch tho achter ander deles, van wegen etlicker schulde
nometlick vifhundert soventundnegentich marck vertein Schillinge vif
penning Lubesch, so he so woll by gedachten seligen Matheus alse Cordt
van Winten nha lüde der Stadt bocke tho achter, dewile denne up der
vulmechtiger boger ein vordracht gemalcet und in der summen voftich
marck Lubesch gesellet und id restende ome mit redem gelde botalt,
angenamen, welck he in und mit rechte dorch de ersamen Clawes Lu-
dinckhusen, Hinrick van Ferden und Lutken Middendorp bowisen wolde
etc., so vorhapede he sick, desulvigen ome sin thogesechte gelt gelden
und botalen scholde etc.; dar iegen Hinrick und Hermen gesecht, dath
se woll stendich, dath wo angetagen gesehen were und dar baven keine
tugenisse aver sick tho forende bogerde etc., und vast van Lamberde
dar iegen gesecht, nha widerem vorgevende, clage .. . laten affseggen:
Na deme alse idt de beiden der vulmechtiger gestendich, dath idt, wo
baven geschreven, gesdieen, so is idt ane noth dar wider ede aver tho
nemende, dan de vulmechtiger scholen genanten hern Cordt gelden und
botalen.
Jussu consulatus actum Sabbato 21. Januarij.
NStB Agnetis virginis.
1525 Jan. 28
1048. Falsterbo. Vorspraken. Budenplätze. Verlehnung. Pfähle.
De Ersame Radt tho Lübeck hebben tuschen Simon Ebel vor sick und
in namen siner medekumpanen eins, Hans Slicker, Gerbordt Heyssen
alse ein oldermanns gemeines kopmanns, so tho Valsterbode kumpenije
578

holden und dem kopmanne darsulvest anders deles, van wegen einer
stede, so vor der kumpanije bolegen, de he vormende sick und sinen
mede kumpanen thor tidt, alse vorspraken dar geschicket werden, tho
vorbiddende, und alse he darsulvest de pale geslagen und uth hete des
oldermanns wedder upgetagen, wowoll in langen iaren idt rum van
ohne boseten, so vermende he sick, id sunder brocke nicht gesehen syn
scholde und by der stede tho blivende; dar iegen van genanntem Hanse
in namen vorschreven gesecht, dath se de kumpanije tho langen iaren,
wowoll de van hern Johann seliger gedechtnisse ko(nig) tho Denne-
marcken vornichtet und doch weddergebuwet, wo ock itz rouwlick bo-
seten und de stede nicht gebrucken mochte etc., na widerem der parte
vorgevende, clage ... affseggen laten:
Willen de olderman sampt den anderen by oren waren worden behol-
den, dath de stede in langen iaren van den vorspraken nicht boseten, so
moth idt dar by bliven, averst de ancleger mach sick by den vaget umme
ome eine stede tho vorteken sogen; und hebben genannte Hans und
Gerbordt sampt den gemeinen kopluden, dath id so in warheit were,
by oren waren worden beholden.
Jussu consulatus actum Sabbato 28. Januarij.
NStB 1525 Conversionis Pauli.
1525 Jan. 29.
1049. Zwangsvollstreckung in dem verpfändeten Haus. Endigung
der Vormundschaft erst durch Rechnungslegung.
De Ersame Radt tho Lübeck hebben tuschen Mathias Severin alse
ein vulmechtiger gemeiner schuldenern, so by Clawes Ronnefelde tho
achter und in dersulven am dele bywesende ancleger eins, hern Joachim
Gercken, radtmanne tho Lübeck und Marcus Helmesteden alse vor-
munder seligen Catharinen Gercken, seligen Hermen Gercken nage-
latene dochter, andtwordeslude anders deles, van wegen gedachten
Clawes huse, darynne he tho wanende placht, vorfolginge etc., dewile
ohne idtsulvige ludt einer schrifft in der Stadt bock vor ore schulde und
alle sinen redesten gudern bowechlick und unbowechlick vorpandet und
dath hus nicht upgebaden, ock de vormunderschop vor der vorfolginge
sine enthschop, dewile de junckfrouwe vorstorven, genamen, so vor-
hapede se sick, de inweldinge van neiner werde syn scholde etc.: dar
iegen her Joachim Gercken gesecht, dath se idt hus alse vormunder der
gedachten junckfrouwen mith alleme rechte vorfolget, dewile se noch
neine rekenschop gedaen, so weren se noch by der vormunderschop und
mosten den erven dar tho, wenner se darumme angelanget wurden,
37>	579

andtworden, so vorhapede he sick, dewile idt na lüde etlicker schriffte,
uth dem richteboke gelesen, ock dem oversten boke, idt mith rechte
gescheen und dar by tho blivende etc., na widerem der parte vorgevende,
clage ... äffseggen laten:
Nadem de andtwordeslude der junckfrouwen vormunder gewesen und
dar van neine rekenschop gedaen und idt hus mit rechte vorfolget, so
modt idt dar by bliven und de inweldunge by macht.
Iussu consulatus actum ut supra [Sabbato 29. Januarij].
NStB 1525 Conversionis Pauli.
1525 Febr. 10.
1050. Erbrecht. Kinder und Stiefkinder. Gesamtgut.
(aus Grabow)
De Ersame Radt tho Lübeck hebben eines ordels halven van dem
Ersamen Rade tho Grabouwen vor se geschulden tuschen Joachim
Kroger ancleger eins, Jacob Reinick vor sick und Joachim Rothosse alse
ein vulmechtiger Joachim Niegeburs andtwordesluden anders deles, van
wegen der nagelaten seligen Joachim Bruns nagelaten wedewen, und
dewile desulvige vorstorven und Joachim van gemelten seligen Joachim
alse sin rechte und naturliche vader gebaren und de andtwordeslude alse
steffkinder, so vormende he sick neger erve tho sinde etc., deshalven de
ancleger einen apenen vorsegelden vidimus bref und de andtwordes-
lude eine schrifft in dit bock anno 1517 Reminiscere geschreven, an-
gande: De Ersame Radt tho Lübeck etc., eines ludes laten lesen, na wi-
derem der parte vorgevende, clage . . . äff seggen laten:
Na deme de moder in den samenden gudern geseten und de kinder dar
uth beraden sin, welcker sick denn de negeste, wo recht is, tho der moder
guder tugen laten, de mögen de negesten erven sin.
Iussu consulatus actum Veneris 10. Februarij.
NStB 1525 Appolonie Virgmis.
1525 Febr. 15.
1051. Erbrecht. Verbürgung für Erbschichtung. Bürgenhaftung.
(aus Grabow)
De Ersame Radt tho Lübeck hebben eins ordels halven van dem Er-
samen Rade tho Grabouw vor se geschulden tuschen den erhafftigen
hem Joachim Kroger, vicarius binnen Grabouw, vor sick und alse vul-
mechtiger der vormunder Mathewes und Joachim gebroder Wannckel-
580

modt genometh, ancleger eins und Jasper Becker oren steffader anders
deles, van wegen uthgesechten vaderlicke erffschichtinge gelde, noment-
licken hundert und twintich gülden, dar vor se vor orer moder borade
borgen entfangen, de ohme tho dem gelde tho andtworden geholden
sin scholden etc., und dewile gedachte ore moder unbearveth vorstorven
und ore steffader in den guderen boseten gebleven, so hedden se desul-
vigen orer moder guder mit rechte bosaten lathen etc., und wowoll de
andtwordesmann vormeinth, dewile se one vor erst umme de erff-
schichtinge angelanget und inth recht befordert hedden, so scholde ge-
daen borgertuch loes sin, one und nicht de borgen anlangen etc., na
widerem der parte vorgevende, clage ... affseggen laten:
Na deme de borgen vor dath uthgesechte gelt gelavet, so mothen se se
vor de borgertuch, beth eth gelt enthrichtet, tho andtworden geholden
syn, averst umme de bosateden guderen scholde id wider gaen, wo recht
is.
Iussu consulatus actum Mercurij 15. Februarij.
NStB 1525 Valentini.
1525 März 15.
1052. Schuld-Vergleich mit dem Vater des entwichenen
Schuldners. Haftung der Vaterserben.
(aus Rostock)
De Ersame Radt tho Luebeck hebben eines ordels halven van dem
Ersamen Rade tho Rostock vor se geschulden tuschen magister Johannen
Lintberch alse ein forer des wordes Hans Framen und in biwesende
dessulvigen eins und magister Hinricum Koter alse ein vulmechtiger
Annen, seligen Hans Wilden, wanndages burger tho Rostock, nagelaten
wedewen anders deles, deshalven, dath he vorledener jar dem jungen
Hans Wilden soshundert gülden an Densken gelde im rike Denne-
marcken umme de in lande up Dionisij doen forth folgende mit ganck-
barem gelde tho betalende gelenth etc., dewile averst de junge Hans
Wilden in derbotalinge sumich unddarmith he tho dersulvigen reken und
kamen mochte, hedde mit ome termine gemaket und in den soshundert
twehundert gülden gesellet, doch nichts up kamenden terminen erlanget,
alse nu Hans in erfaringe gekamen dath de olde Hans Wilde van den
gelde etwes in syn nut gebracht hedde, sick umme id sine tho benalen
by ome erfuget und dorch middel guder frunde ein gudtlick contract
derhalven mit dem olden Hans Wilden bodinget gemaket und ange-
namen, bolevet und bowilliget, also dath ome de olde Hans Wilde alse
ein principal schuldener van wegen sines vaddern vor de soshundert
581

gülden verhundert und dre marck Lubesch binnen ver iaren und ter-
minen gudtlicken vernogen entrichten und betalen scholde, na lüde und
inholt eines apenen vorsegelden breves, welcker gelesen, darneffens
angefangen, dath desulvige vermelde van ein dusent Munsterschen lou-
wendes dem jungen Hans Wilden thom besten tho doende und in dem-
sulvigen iare de olde Hans Wilde vorstorven und doch eine tidt uth-
gedrucket, wenner idtsulvige gesehen scholde, so were he noch gesinnet,
idt louwandt up nochafftige vorschreven und vorsekeringe und wenner
idt gelt dar by van den erven, dar van im contract vormeldet, gelecht
tho leverende, und vorhape sick, de frouwe edder de erven Hans Wilden
des oldern, tho der betalinge des ersten termines,, wo up Michaelis
schürst vorgangen bodaget, und damegest de anderen termine tho be-
thalende in rechte plichtich und schuldich were etc.; dar iegen de vul-
mechtiger gesecht, dath seliger Hans Wilde, de olde, Hans Framen noch
heller edder penningk schuldich, dann dewile die junge Hans Wilde
eine tidt langk geweken und buten heymes gewesen, hedde he den la-
testen vordracht, dar mith de junge Hans Wilde mochte wedder thom
handel kamen, dar he sick denne na lüde des verdrages by boschede
ingegeven, also dath Hans dem jungen Hans Wilde mit ein dusent Mun-
sterschen louwendes vorleggen scholde, dann dewile Hans Frame baven
mennichfoldige erforderinge noch dem olden noch dem jungen sodane
louwandt gelevert und darmith de vordracht dewile de conditionalis
nicht vullentagen, so vorhapede he sick, de erven des olden tho sodanen
gelde tho betalen ungeholden syn scholden, dann scholde sinen prin-
cipalen schuldener den jungen Hans Wilden soken etc., na widerem
vorgevende, clage .. . affseggen laten:
Wowoll de upgerichte vordracht in etlicken puneten nicht vullentagen
und doch nein iar mede bringet, wenner de leveringe gesehen scholde,
so moten one des olden Hans Wilden erven na lüde der vordracht sodane
verhundert und dre marck gelden und botalen.
Iussu consulatus actum Mercurij 15. Martij.
NStB 1525 Reminiscere.
1525 März 22.
1053. Appellation.  Ungültigkeit  wegen  fehlender  besonderer
Vollmacht.
De Ersame Radt tho Lübeck hefft up de intimation einer appelation,
so durch magister Hinricum Koter, vormeinten procuratorn Annen seli-
gen Hans Wilden, borgers tho Rostock, nagelaten wedewen van einem
ordel, so am Midweken 15 desses sulven mantes vor Hans Framen, cop-
582

gesellen, tegen dessulven erven affgespraken interponeret und in jegen-
wardicheit Hans Framen mit vorrekinge einer angeschulterden copien
eines instrumentes dersulven appellation und darlegginge eines Ungeri-
schen gülden und biddinge der apostel, und dewile Hans Frame darin
seggen laten, dath gedachte mester Hinrick gene macht hedde, van siner
Principalen tho appellerende und derwegen desulven appellation van
keiner werde und als mester Hinrick sine macht nicht vorgebracht, nha
besprake ... äff seggen laten:
Na deme mester Hinrick van siner principalen tho appelerende gene
sunderge macht hedde, so konden se der appellation gene stede geven.
Welck andtword mester Hinrick vor apostel genamen.
Iussu consulatus actum 22. Martij.
NStB 1525 Oculi.
1525 März 31.
1054. Nachbarrecht. Wasserlauf.
De Ersame Radt tho Lübeck hebben tuschen Joachim Grammendorp
ancleger eins und Clawes Danckwardes anders deles, deshalven dath de
andtwordesmann de agetucht, de dorch syn hus vor langen jaren gegan
und nu kortes van ome gestoppet wer, dath idt water sinen fryen ganck
nicht hebben mochte, so vorhape he sick, ome desulvigen wedderumme
eropen scholde, dar iegen de anthwordesmann gesecht, he woll stendich,
dath desulvige dorch syn hus gegan, dann konde datsulvige nicht er-
dulden etc., na widerem der parte vorgevende, clage . .. äff seggen laten:
Na deme de andtwordesmann bosteyt, dath idt water dorch sinen age-
tuch vormals gegan, so moth he desulvigen wedderumme eropen.
Iussu consulatus actum Veneris 31. Martij.
NStB 1525 Letare.
1525 Apr. 5.
1055. Budenverkauf. Nichtigkeit wegen Verletzung des iustum
pretium.
De Ersame Radt tho Lübeck hebben tuschen Hinrick Jonsen eins und
Andreas Vickinckhusen anders deles, van wegen einer bode in der olden
Kisouw bolegen, so Hinrick Jonsen ome lüde einer certen, de gelesen,
vor 37 marck vormende vorkofft tho hebben, dar van ock Andreas 13
marck botalinge gedaen, stellende tho rechte, Andreas schuldich were,
ome sodane bode tho vorlaten etc., dar kegen durch Nicolaum Wolters
583

gesecht, dath idt ein umborlich und unredlick kop sundergen soven marck
jarlickes boringe vor 37 marck und were ultra dimidium iusti pretii ock
van rechts wegen by keiner werde etc., de certe were ock noch an beiden
stucken by Hinrick und nicht, wo geborlick, overgelevert, na widerem
vorgevende und vorhoringe etlicker tuge, de nicht eindrechtigen tuge-
den, clage .. . affseggen laten:
Dath de gedane kop is by keinen werden, dann Andreas moth Hinrick
sodane 37 marck weddergeven.
Actum ut supra [Mercurij quinta Aprilis].
NStB 1525 Iudica.
1525 Aug. 6.
1056. Prisenredit.
De Ersame Radt tho Lübeck hebben tuschen Simon Bomgarden, bur-
ger van Kunigesbarge, ancleger eins und Hermann Israhell, burger tho
Lübeck andtwordesmann anders deles, eines schepes halven, dat hir
namals van Königlicher Majestet tho Schweden uthliggere angeholden
und itzund by Hermann Israhell scholde mit rechte van gedachtem
Simon boslagen syn, welcker Simon stellede tho erkanthenisse, so he
seggen wolde, dat dat schip in keiner apenbaren veide genamen, so
scholde Hermann Israhell ohme dath schip schuldich sin, ohme und den
gennen, der he vulmechtiger was und datsulve schip thobehorde, volgen
tho laten; darup erbemelte Hermann Israhell andtwordede, dat dat schip
in apenbarer veide van Königlicher Maiestet tho Schweden uthliggere
genamen und angeholden und van dem Rade tho Calmarn tho prise
gedelet, stellede derhalven ock tho erkanthenisse, offt he dat vele ge-
dachte schip scholde van sick staden edder nicht, na vorlesinge und fli-
tiger horinge eines apen vorsegelden breves, van dem Ersamen Rade tho
Calmarn ergangen und mit orem segel bovestiget van dato Midtwekens
nha Assumptionis Marie im iare 1524, darinne twe schepe van Steffen
Sasse und Hans Wille als Kgl. Maj. tho Schweden uthliggere tho Ku-
nigesberge tho hus hörende angeholden, vor pris gedelet, welckeren
breff Hermann Israhell tho siner baven geschreven meinunge up-
gebrächt, na rede ... affseggen laten:
Dewile de Radt tho Calmaren datsulve schip, dar Simon Bomgarde
Hermann Israhell um ansproke, vor pris erkandt und gedelet, so leth eth
ein Ersame Radt dar by bliven.
Iussu consulatus actum Sabbato 6. Augusti.
NStB 1525 Ciriaci.
584

1525 Aug. 15.
1057. Vergabungsfähigkeit der Frau. Wohlgewonnen Gut.
Erbenzustimmung.
De Ersame Radt tho Lübeck hebben hern Hinrick Schouwenbarch,
prester, ancleger eins und Iacob Fincke und Mauritze Bertolt, vulmech-
tiger der erven seligen Telschen Wanntscheden, andtworderen anderes
deles, van wegen drehundert marck, de desulve Telsche tho einer com-
menden tho Sunte Annen binnen Lübeck nha des gedachten hern Hin-
rickes etc. seggende scholde gegeven hebben, dar äff he sick ock den
besitter allgerede etc., worup van deme anderen parte geandtwordet,
dewile südliche gisste ahne der erven und vormundere willen gesehen,
stellenden tho erkanthenisse, offte de van worden edder unworden syn
scholden, na widerem der parte vorgevende, clage .. . affseggen laten:
Konde her Hinrick Schouwenborch bowisen, dat de gisste van der baven
gemelten frouwen woll gewunnen guder und mit der erven und vor-
mundere weten und willen gesehen were, so were de gisste van werden.
Iussu consulatus actum Sabbato 5. Augusti.
NStB 1525 Petri ad Vincula.
1525 Aug. 18.
1058. Kauf. Nichterfüllung. Schadenersatz. Preisdifferenz.
Bereitschaft zur Gegenleistung.
De Ersame Radt tho Lübeck hebben tuschen Lutken van Campen
ancleger eins und Jochim Burouwen andtwordesmann ander deles, van
wegen tein last Riges teer, welck de ancleger dem andtwordesmann
recht und redelicken vor 29 marck Lubesch de last affgekofft tho Ham-
borch quid und frig na lüde einer czerter edder handtschrifft Jochims
vorbenomet, de dar gelesen, tho leveren, dar denne Jochim in gebreken
gefallen und sodane ter nicht gelevert etc., stellende tho rechte, wes up
de tidt dath teer baven de bostemmede summe gegulden, dat Jochim
ome dat tho wedderleggende geholden und vorplichtet syn scholde; dar
kegen dorch Jochim upgetagen, dat id war wer, dat de kop gescheen und
he der leveringe overbodich gewesen, denne dat gelt were by dem je-
gendele ungereith gewesen etc., de levendige muste wesen by dem
doden, vormende thor leveringe etc. nicht schuldich; dar kegen de an-
cleger repliceret, dat dat gelt stedes boreith were gewesen, overs dat
teer wer wesen ungereth etc., na widerem der parte vorgevende, clage
. . . affseggen laten:
585

Kann de ancleger bowisen, dat dat gelt, so thor leveringe des teers bo-
spraken, gereith gewesen, des mag he geneten und moth ohme de andt-
wordesmann thom schaden andtworden.
Iussu consulatus actum ut supra [Veneris 18. Augusti].
NStB 1524 Assumptionis Marie.
1525 Aug. 19.
1059. Verkauf eines Viertelpart Schiffes. Seegefahr als Beweis
des Eigentums.
De Ersame Radt tho Lübeck hebben tuschen Peter Wulff als vul-
mechtigen Jacob Rambalcken anclegern eins und Michael Turitzen
andtwordesmann anders deles, van wegen einem verdeparth schepes,
so Jacob vorbenompt Jurgen Turitzen sampt viff lasth aschen und viff
lasth teers vorkofft und se doch sampt der uthredinge umbotalet, derhal-
ven de ancleger etliche schriffte in ditsulve bock up einen vorsegelden
breff, vam Rade tho Rige ergangen, de by macht erkant, refererende leth
lesen mit widerem vorhale, dat Michael sodane schip und gudt ange-
tastet, und derwegen stellende tho erkanthenisse, dath Michel ome tho
sodanem parthe schepes und guder scholde andtworden, und also vorth
vorgebracht dessulven schepes schipperen Hans Holingck, de thogestaen
und bokandt, dat he im schepe ver lasth teers und twe lasth aschen
gehatt hedde; dar kegen Michel Turitze vorerst des Schippers bokan-
thenisse in dith bock tho schrivende gebeden und vam Rade erholden
und furder thor saken andtwordende den baven angetagenen breff van
Rige lesen laten, dergelicken ock einen seebreff, van Jurgen ergangen,
vorgebracht, de ock gelesen, stellende tho wider erkanthenisse, dewile
sodane schip und gutt an ome vorschreven, se by Jurgen tho achteren
over see und sandt gegaen, he were tho andtworden nicht plichtich, na
widerem der parte vorgevende, clage ... affseggen laten:
Kann Michel bowisen, dath sodane schip und guder up Jurgens eventur
over see und sandt gegaen und he dath enthfangen up sine schulde, des
mag he geneten und is dem ancleger up sine clage tho andtworden nicht
plichtich.
Iussu consulatus actum ut supra [Sabbato 19. Augusti].
NStB 1525 Assumptionis Marie.
586

1525 Aug. 30.
1060. Teerhofgerechtigkeit.
De Ersame Radt tho Lübeck hebben tuschen Hans van Loe eins und
Joachim Burouwen anders dels, deshalven dath Joachim vormende, van
dem teer des haves gerechtigheit nicht nathokamende und up den hoff
nicht gekamen etc., na widerem der parte vorgehende, clage ... laten
affseggen:
Dath alle teer, so in de Traven gekamen, mothen des haves gerechtigheit
genoch doen.
Iussu consulatus actum Mercurij 30. Augusti.
NStB 1525 Decollationis Johannis.
1525 Sept. 2.
1061. Widerklage.
De Ersame Radt tho Lübeck hebben tuschen Mathias Severini als vul-
mechtigen Jochim Garwen van Hamburg anclegem eins und Michel Tu-
ritzen andtwordesman anders deles, van wegen 95 marck Lubesch, her-
kamende van scharlaken, so de ancleger Michel gesandt und noch um-
betalet, darvan he betalinge eschede etc.; dar kegen Michel leth lesen
eine schrifft, in dithsulve bock jegenwardigen jares Ciriaci geschreven,
anhevende: M. Bartholomeus van der Linden, und etlicker des anclegers
handschrifft und sende breve, ludende up viff pundt Sterlinges, so he
vam copmann tho Linden entfangen, derhalven he noch ansprake tegen
ohme hedde und ock mit ohme in rechte hir thor stede stunde, stellede
tho rechte, Jochim de principale ehme hir tho rechte up sine wed-
der clagte solde andtworden; dar wedder Mathias gerepliceret, he
were ein ancleger, Michel muste van ohme scheden etc., na widerem der
parte vorgevende, clage ... affseggen laten:
Na deme de sake mith Jochim hir tho rechte henget, will denne de vul-
mechtige thor wedderclage nicht andtworden, moth Jochim hir ohme
sulves dartho andtworden.
Iussu consulatus actum Sabbato 2. Septembris.
NStB 1525 Egidii Abbatis.
587

1525 Sept. 6
1062. Bürgschaft.  Beendigung durch Klageerhebung gegen den
Hauptschuldner.
De Ersame Radt tho Lübeck hebben tuschen Albert de Goyert, mester
Mathias Severini, sinen redener, anclegern eins, Valentin Corten und
Laurens Suren andtwordeslude anders deles, na vorlesinge einer
schrifft, in ditsulve bock am vorgangenen jare 1524 Ascensionis Domini
geschreven, anhevende: De Ersame Radt tho Lübeck, darmith de an-
cleger, tho welckerer forderinge de schrift upgebracht, tho rechte stel-
lede, na deme de andtwordeslude gelavet und Berendt Schwichtorpes
guder voruteret, dat de sundergen, dewile Berendt in dem punt tollen
mercklich schuldich, alse se bowisen wolden, se scholden alse borge thor
saken andtworden etc., sundergen in deme so nha form der gelesenen
schrifft de schriffte mith upbringen laten etc.; dar kegen de andtwordes-
lude seggen laten, dath se nicht wider, dan who de schriffte bogrepen,
gelavet hedden, als boschedentlick erstmal vertein dage und negest
beth thom negesten und weren wider nicht angelangt, dann de cleger
hedde den principal forderen laten, und dar weren sententien overheer
gegaen etc., stellende tho rechte, se weren dem ancleger nenes andt-
wordes plichtig, dann weren van rechts wegen der borgetucht loes etc.,
na widerem der parte vorgevende, clage . .. äff seggen laten:
Na deme de gelesene schrifft nicht wider mitbringet, dann beth thom
negesten, und dewile dar nha de principale richtlick angelanget und
sententien dar overher gegaen, so syn de andtwordeslude der borge-
tucht loes.
Jussu consulatus actum Mercurij 6. Septembris.
NStB 1525 Decollationis Johannis.
1525 Sept. 27
1063. Schiffsvolk.  Beendigung der Dienstleistung im Endhafen.
De Ersame Radt tho Lübeck hebben tuschen Hinrick Schröder und
sinen redern ancleger eins, Jacob Burouw sampt sinen andern schepes-
volcke andtwordesmann anders deles, derhalven dat se one weyrich,
dat schip vor der Stadt muren tho bringende und ome van dem schepe
entgaen weren, vormenden, one noch tho einer sundergen hure tho
drengende etc., na widerem der parte vorgevende clage . . . äff seggen
laten:
588

Na deme de Schipper sin folck hir binnen angenamen, so mosten se ome
ock dat schip wedder vor de muren bringen.
Jussu consulatus actum ut supra [Mercurij 27. Septembris].
NStB 1525 Mauritij.
1525 Okt. 6
1064. Hauskauf. Erfüllungspflicht der Erben. Prozeßstandschaft
des Ehemannes.
(aus Rostock)
De Ersame Radt tho Lübeck hebben eines ordels halven van dem Er-
samen Rade tho Rostock vor se geschulden tuschen Clawes Sassen alse
ein vulmechtiger sines medekumpanes Laurens Pankelouw alse vor-
munder der Havenagedeschen eins und Mathias Rigemann anders
deles, na vorlesinge des gedachten ordelbreves van den erschreven Rade
tho Rostock ergangen und mit ohrem segel bovestiget und vorsegelt van
dem ancleger richtlick vorgebracht, welcker na vormoge dessulven ordel-
breves ludet aldus:
Na deme Mathias Rigemann in stede siner husfrouwen alse de negeste
erve seligen Gosschalk Bukes umme warschop des lutken huses mit rechte
boschuldiget werdt, so moth ock de sulveste Mathias den clegeren up
ore vorgenante clagt tho rechte andtworden, alse denne furder darumme
tho gande, alse recht is, und na widerem der parte vorgevende, clage . . .
äffseggen laten:
Dath ein Erbar Radt dath ordel des Ersamen Rades tho Rostock con-
firmeren und bostedigen.
Jussu consulatus actum Veneris sexta Octobris.
NStB 1525 Francisci confessoris.
1525 Okt. 6
1065. Sendegut. Schadentragung. Verkauf auf Borg.
(aus Rostock)
De Erbar Radt tho Lübeck hebben tuschen Hinrick Grubenhagen alse
vulmechtiger Jochim Hagemeistere, burgers tho Rostock, ancleger eines
und mester Hinrick Koter alse vulmechtiger Hinrick Frye, burgers tho
Campen, andtwordesmann anders deles, eines ordels halven van dem
Ersamen Rade tho Rostock vor se geschulden, na vorlesinge und flitiger
horinge einer ordelschrifft, wo des Ersamen Rades tho Rostock sententie
scholde hebben geludet, in papir geschreven und durch mester Härmen
589

Berckhusen, des bemelten Rades secretarien, under getekennt und van
wegen des andtwordesmanns upgebracht, darinne erkandt und vor
recht affgesecht:
Wolde schipper Hinrick Frye alse de andtwordesmann mit synem rech-
ten beholden, dat he vor ledener iare alse eine bevelhebber Hans Ronne-
kampes und nicht Joachim Hagemeisters sulliche dortein lasth gudes
entfangen und by sullichen gude sunder loen offte vordeil dessulvesten
Ronnecampes beste gedaen, datsulveste ock ohme geschreven, vorlovet
und bevalen, tho borge vorkofft, und Hinrick vorgenannt dem copmann,
do he ohne noch wis genoch helt, sin eigen gudt mede tho borge vor-
kofft hebbe, desulvesten he ock noch tho achter sy, so eiget de vor-
genante Hinrick Frye sulliches vorkofften gudes halven (darvan he nein
vordeil gehatt) neinen schaden, sunder de vilgenante Joachim Hagemei-
ster moth mith der tidt ock dem eventur, vordel und schaden der beta-
linge tho freden staen, dar mit sick Hans Ronnekamp, so ohme dath gudt
gesandt und angeschreven, muste hebben genogen laten, doch dath
Hinrick Frye schole vorplichtet syn in rechte, wo de schrifft wider ge-
meldet etc., na widerem der parte vorgevende clage . . . affseggen laten:
Kann de andtwordesman genuchsam bewisen und na bringen, dath des
Ersamen Rades tho Rostock sententie also who de gelesene schrifft mel-
det und mitbringet, ergangen und geludet hefft, so confirmeret ein Erbar
Radt desulven.
Jussu consulatus actum Veneris sexta Octobris.
NStB 1525 Francisci confessoris.
1525 Okt. 6
1066. Vereinbartes Vorkaufsrecht des Mieters.
De Erbar Radt tho Lübeck hebben tuschen Hans Rüst ancleger eins
und Hinrick Speth andtwordesmann anders deles, van wegen eines
huses, dath Hinrick Speth Jacob Ridder scholde vorkofft hebben und
Hans Rüst nu thor tidt bewanet; dar iegen sick desulvige Hans Rüst leth
vornemen, stellende tho erkanthenisse, nach deme Hinrick Speth ohme
gelavet, dat hus nemande dann ohme tho verhuren edder tho vorkopen,
so scholde he des kopes de negeste sin und de ander kop van unwerden,
na vorlesinge einer schrifft in dissem boke anno 1525 Francisci Confes-
soris, Hinrick Speth beginnende, geschreven, und flitiger horinge dersul-
vigen, na besprake und ripem rade vor recht affseggen laten:
590

Kann Hinrick Speth mith boseten burgern bewisen, dath he Hanse Rüst
den kop angebaden liefst und Hans Rüst densulven uthgeslagen, so is de
koep van werden, wo overst nicht, so is Hans Hinrickes siner thosage na
dem kope negest.
Jussu consulatus actum Veneris 6. Octobris.
NStB 1525 Francisci confessoris.
1525 Okt. 11
1067. Hauskauf. Bezahlung in gesetzlicher Währung.
De Ersame Radt tho Lübeck hebben tuschen Hans Frolichen ancleger
eines und Hermen Schütten andtwordesmanne anders deles, van wegen
drehundert viffundsostich marck Lubisch, de Hennen Schutte bemelten
Hanse van wegen eines huses, dath he ohme verkofft up Michaelis im
vorgangenen iare 1524, tho betalen schuldig wer gebleven; dar gegen
sick Hennen Schutte leth erluden, he hedde ohme dickwils dat gelt an-
gebaden und were van Hanse uthgeslagen, wowoll Hans darjegen wed-
der umme antoch, eth were Schwedisch gelt gewest, darmede he sullich
gelt nicht konde affleggen etc., na vorlesinge und flitiger horinge einer
schrifft in dem oversten dusser Stadt boke anno 1524 umme trent Paschen
geschreven, darumme de hus kop und dath nastande gelt vormeldet,
widerem der parte vorgevende ... affseggen laten:
Na deme Hanse Frolicken dath gelt van wegen liggender gründe und
stände erven na stunde, so muste ohne Hermen Schütten mit der steder
munte edder dar Hans mede tho freden were entrichten und betalen.
Jussu consulatus actum Mercurij 11. Octobris.
NStB 1525 Dionisii.
1525 Okt. 13
1068. Echte Not. Wiedereinsetzung. Prävarikation. Strafe.
Berufsverbot.
(aus dem Niedergericht)
De Ersame Radt tho Lübeck hebben eines ordels halven uth dem ned-
dersten rechte vor se geschulden tuschen Blasius Malchouw van der
Wismar ancleger eines und Nicolaum Wolters andtwordesmann anders
deles, van wegen einer bosathe, de de cleger up eines Osewald Wolders,
sines schuldeners, up Vemeren wanhafftig, gelt alhir binnen Lübeck
gedaen hadde, darup desulve cleger sinen jegendel durch der hern rich-
tevogede schriffte tho rechte hedden laten furderen und in middeler
591

tidt uth ehafftiger noth, who he sick berep, datsulve Wemere Billinges-
husen, des Erbaren Rades schenke, und Gabriel Isenhaven witlich tho
sinde, uth Lübeck gereiset, und so he wedderumme alhir tho Lübeck ge-
kamen, in meinunge, de bosate tho vorfolgen, were van sines vorspraken
jegendeles de sacke eine tidtlangck in gude tho laten geven, de ohne
fort des folgenden dages nha sullicher gedanen bede im neddersten
rechte der bosathe fellig hedde laten delen, stellende tho erkanthenisse,
ifft he in botrachtunge dusses baven geschreven der sulven bosathe
fellig scholde bliven edder nicht, ock wider nachdem Nicolaus Wolters
sine iura schriffte czertet etc., dar mede he sick in desser sake dachte tho
bohelpen, in meinunge, ohme in dersulven tho denen, gesehen und ge-
lesen, stellende tho erkanthenisse, ifft Nicolaus sinem jegendele in dus-
ser sake scholde denen edder nicht; dar iegen Nicolaus sick leth erluden,
he hedde sick sine iura, in meinunge, ohme in der sake tho denen, nicht
gesehen, wente he hedde ohme, alse he by ohme gekamen, gesecht, dat
he sines iegendeles up Vemeren angeborne frundt were, ere, de ancleger,
hedde ock buten sinen weten Citation iegen den up Vemeren van
den hern richtevogeden erlanget und erholden, dat he nicht gedaen
hedde, wenner he sin procurator edder mechtiger in der sacke scholde
gewesen sin, und stellede derhalven tho erkanthenisse, ifft dat ordel
nha vormoge etlicker schriffte, in dem richteboke geschreven, und der
gelesen Citation by macht edder unmacht syn scholde, nha vorlesinge
und flitiger horinge thor instantie des clegers etlicker schriffte im richte-
boke, ock thor instantien des andtwordesmannes etlicker schriffte im sul-
ven richteboke geschreven, und des breves edder Citation, dar mit de
hern richtevogede den man van Femern tho rechte hedde laten furderen,
widerem der parte vorgevende, clage . . . affseggen laten:
Kunde de ancleger bowisen mit den gennen, dar he sick up beropen,
dath he uth ehafftiger noth uth Lübeck gereiset, des mochte he geneten
und wedder thor sake kamen; konde he ock bowisen, dath Nicolaus
Wolters sine iura, dar mede he sick dusser sacke wolde behelpen, ge-
sehen hedde in meinunge, dath he ohme in der sake denen wolde, und
dar na sinem jegendele bygefallen, dath mochte he ahne brocke nicht ge-
daen hebben und muste sick der sacke entholden; des scholde ock Nico-
laus vor dem Stapel edder alhir vor dem Erbarn Rade keiner parthe
saken foren, beth so lange he sick in dusser sacke mit rechte entlecht
hedde.
Jussu consulatus actum Veneris 13. Octobris.
NStB 1525 Dionisii.
592

1525 Okt. 14
1069. Haftung für die Kosten der Einsetzung ins Gefängnis.
De Ersame Radt tho Lübeck hebben tuschen schipper Hans Rike an-
oleger eines und de olderlude und gemeinen eopmann der Berger farer
binnen Lübeck tho sampt Hinrick Azell andtwordesmann anders deles,
van wegen etlicker gefangen, de up seligen Gerdt Krudups, Hinricks
Azell und des schipperen furderinge und gefencknus weren worden ge-
settet, de de ancleger vormeinde, van den gennen, de guder in sin schip
gehatt, geloset tho werden; dar gegen sick de andtwordesmann leth er-
luden, de schipper wer schuldig, des copmanns guder tho waren, scholde
sulliche achtung darup gehatt hebben, dat nicht nodig gewesen, de ge-
fangen in gefencknus tho stellen, nha vorlesinge einer schlifft, hir baven
in dussen sulven iare Francisci Confessoris, beginnen: Schipper Hans
Rycke, geschreven, widerem der parte vorgevende . . . affseggen laten:
Nha dem de eopmann und schipper beide furderinge gedaen, dath de
gefangen gefencklich weren worden gesettet, so musten se ock van bei-
den siden de unkost dragen.
Jussu consulatus actum Sabbato 14. Octobris.
NStB 1525 Dionisij.
1525 Okt. 18
1070. Haftung des Wirts für die Schulden des Gastes.
Nur nach Warnung.
De Ersame Radt tho Lübeck hebben tuschen Everde Sebrinck und
Jacob Krappen anclegern eines und Tonnies Schacht andtwordesmannn
anders deles, derhalven, dath Tonnies boven boschickinge und ansage,
dat de ancleger, als de jennen by her Anders Simeß, borgermeister thom
Stockholm, tho achteren one by ohme weten wolden und he ohne nicht
scholde reisen laten etc., densulven entkamen und wechgereiset, stel-
lende tho rechte, he ohne derhalven tho oren schulden andtworden solde
etc.; dar kegen van wegen des andtwordesmans gesecht, dath de ge-
dachte Andreas van ohme wechgereiset, er ohme einige thosage gedaen,
item dath de anoleger ohme sulves hedden nha geschicket etc., vor-
menende, he were den ancleger keines andtwordes plichtig etc., nha
wyderem der parte vorgevende, clage ... laten affseggen:
Konen de ancleger mit bosetenen borgeren bowisen, dath se Tonnies als
dem andtwordesmann thogesecht, dath se Andreas Simes by ohme weten
38	593

wolden und up datmal Andreas noch in Tonnies huse gewesen, so moth
he den ancleger tho den ohren schulden, de Andreas ohne schuldig und
bowislicken, andtworden.
Jussu consulatus actum Mercurij 18. Octobris.
NStB 1525 Dionisij.
1525 Okt. 25.
1071. Schlägerei. Flocke und Fahre. Varesitzen. Schadenersatz.
(aus dem Niedergericht)
De Ersame Radt tho Lübeck hebben eines ordels halven uth dem
neddersten rechte vor se geschulden tuschen Carsten Nouwe ancleger
eines und Lutke Hoyer und Lutke Wycherdes, uth der Hoye in West-
phalen bordich, andtwordesmann anders deles, van wegen vehr behn-
broke, dre wunden im angesicht und fuss, vehr ander wunden mith voff-
tein brun und blau, de de ancleger van dem andtwordesmanne gekregen
und dar vor beteringe und upligginge sines Schadens begerde; dar gegen
sick de andtwordesman leth erluden, se hadden den cleger de wunden
nicht gegeven, sunder in der mangelinge mehr beschüttet und bescher-
met, dat he nicht mehr ungefugesgen hadde; dar de cleger wedder
umme up wordede, se hadden in flocken und fhorten mit gewesen, ohre
vare geseten und des rechtes wargemaket, so musten se sinen willen ock
hebben, na vorlesinge und flitiger horinge einer schrifft uth dem richte-
boke, widerem der parte vorgevende, clage ... affseggen laten:
Nha deme de andtwordeslude in flocken und fhoren mede gewesen, ohre
vahre in der heren hechte geseten und des rechtes willen gemaket, so
musten se ock van dem ancleger scheiden und sinen willen ock hebben.
Iussu consulatus actum Merourij 25. Octobris.
NStB 1525 Crispini et Crispiniani.
1525 Nov. 15.
1072. Haftung des Richters.
(aus dem Niedergericht)
De Ersame Radt tho Lübeck hebben eines ordels halven uth dem
neddersten rechte vor se geschulden tuschen Jurgen Monnick, vulmech-
tiger Hinrick Wests als, ancleger eins und Merten Helm andtwordesmanne
anders deles, van wegen twolff marck Lubesch, de einer Michel Tomcke
Hinrick Westfal vor eine wüste stede, de he ohme verkofft, schuldig,
tho welckeren twolff margken de andtwordesmann dem cleger scholde
594

andtworden, nha deme dat he Michel Tomken de wüste stede scholde
gedaen hebben, dath ohme de cleger ock tho eideshandt lede etc.; dar
kegen sick de andtwordesmann leth erluden, he hedde Michel Tomeken
de wüste stede nicht gedaen, sunder se were ohme van der Westphale-
schen sulvest verkofft, dan he hadde thor Borch up Vemeren sines amp-
tes halven ein ordel in der sake affgespraken, who he dath mit einem
apenen tuchnisbreve van dem Rade thor Borch up Vemeren ergangen
und mit ohrem anhangenden segel bevestiget, de ohme ock im ned-
dersten rechte by macht erkandt were etc., vormeinde tho bowisen, na
vorlesinge und flitiger vorhoringe des ordels im neddersten rechte aff-
gespraken, ock des bemelten breves, widerem der parte vorgevende,
clage ... laten affseggen:
Dath na deme de gelesen breff des Rades thor Borch mith brachte, dat
sick Märten Pechelm nicht anders dann alse ein richter mitter sake be-
kümmert hadde, so were Märten nicht schuldig tho andtworden.
Iussu consulatus actum Mercurij 15. Novembris.
NStB 1525 Martini episcopi.
1525 Nov. 22.
1073. Erbschichtung und Auslagenersatz. Aufrechnung.
(aus Stralsund)
De Ersame Radt tho Lübeck hebben eines ordels halven van dem Er-
samen Rade thom Stralssunde vor se geschulden tuschen Clawes Ebling
ancleger eines und Albrecht Stenfeldt andtwordesmann anders deles,
van wegen etlicher erffschichtinge, de de andtwordesmann dem cleger
van siner seligen moder wegen tho doende schuldig und plichtig syn
scholde etc.; dargegen sick de andtwordesmann leth erluden, who he
eines nothbuwethes halven etlich gelt tho sampt anderen frunden uth
des anclegers bevele vorlecht hadde, vorseghe sick derhalven, dath ohme
de ancleger dessulvigen vor erst enthrichtunge tho doende schuldig syn
scholde, ock hadden se de erffschichtunge gedaen, na vorlesinge und fli-
tiger vorhoringe des ordelbreves des Ersamen Rades vam Stralssunde,
welcker mitbrochte: Dewile dath erve were gefallen er de schulde,
scholde de erffsake vorgaen, darnegest so Albrecht Stenfeldt tho Clawes
Ebelinge tosage vormeinde, scholde ohme des rechten wedderumme ple-
gen, na widerem der parte vorgevende, clage ... affseggen laten:
Dath ein Erbar Radt des Ersamen Rades thom Stralessunde ordel con-
firmeret.
Iussu consulatus actum 22. Novembris.
NStB 1525 Elizabeth.
38*	595

1525 Nov. 22.
1074. Erbrecht. Erbteil der ausgesonderten Schwester. Wieder-
einbringung des Brautschatzes in die samende Were.
(aus Rostock)
De Erbar Radt tho Lübeck hebben eines ordels halven van dem Er-
samen Rade tho Rostock vor se geschulden tuschen Hinrick und Bene-
dictus Wilkens, gebrodere, ancleger eines und her Vith Oldenborch,
radtmann tho Rostock, in vormunderschup siner husfrouwen Gretken,
andtwordesmann anders deles, van wegen der nagelaten gudere seligen
heren Johan Wilkens, wandages borgermeister tho Rostock, tho welcke-
ren guderen Hinrick und Benedictus sick alleine vormeinden berechtiget
tho sinde und nicht plichtig edder schuldig, ohre suster Gretken, her
Vith Oldenborges ehelicke husfrouwen, thor delinge mede tho gestaden,
der orsake, dath se nha borade orer suster mit ohren olderen in den sa-
menden guderen tho dyge und vordarve, winste und vorluste syn besit-
ten gebleven, sick in Liffland und anderen orden entholden, de guder
mercklich vorbetert, dath ohrer suster nicht mochte mede tho bäthe
kamen, wente wor de guder geminnert weren worden, hedden se den
schaden alleine mothen dragen, dar tho wolden se ock bewisen und nha-
bringen mit levendigen getugen, dath ohre suster van ohrem vader mith
ohrem bruthschatte, den se mit gekregen, were affgesundert und dath
ohnen de vader nha sinem und ohrer moder dode tho getekent und ge-
geven hadde alle sine nagelatene gudere, vorhapende sich derhalven
who baven nicht schuldig tho sinde ohre suster mede thor delinge tho
gestaden; dar gegen sick her Vith Oldenborch anthwordesmann leth er-
luden und vornemen, dat sine husfrouwe gelick und neffens ohren bro-
deren tho den nagelaten guderen ohrer olderen berechtiget were, dewile
de beiden brodere also woll alse sine husfrouwe, ohre suster, uth den
samenden guder ohrer olderen vor dothlichen affganck ohres vaders
weren beraden worden und wowoll sich der broder einer in Lifflandt,
who van ohnen angetagen, entholden hedde, were buten willen des
vaders gesehen, so de ohnen dickwils by verlusth sines vederlichen erff-
tales hadde tho hus gefurdert, deme doch van ohme nicht gehorsamlich
were nhagekamen, verhapende derhalven, dat sine husfrouwe thor de-
linge der obgerurten gudere mede berechtiget syn scholde, nha widerem
der parte vorgevende, verlesinge und flitiger verhoringe des ordelbre-
ves des Ersamen Rades tho Rostock, mit ohrem anhangenden segel bo-
vestiget, ock eines anderen breves dessulven Rades, ock mit ohrem
anhangenden segel bovestiget, darinne vele schriffte uth der Stadt Ro-
stock boke gevidimert und dorch de clegere geproduceret, nha wider
clage ... laten affseggen:
596

Können de beiden brodere, Hinrick und Benedictus Wilken benompt,
who Lubisch recht is, bowisen, dat se nha borade ohrer suster mit ohren
olderen in den samenden guderen tho winste, vorluste, dyge und vor-
derve syn bositten gebleven, so syn se nicht schuldig edder plichtig ohre
suster mede thor delinge der guder tho gestaden, eth were denne sake,
dath her Vith Oldenborch, who recht is, bowisen konde, dat der frouwen
vorbeholden were, dat se nha wedderbringinge ohres bruthschattes mede
in de delinge ohrer olderen anderen nagelaten gudere treden scholde.
Iussu consulatus Mercurij 22. Novembris.
NStB 1525 Elizabeth.
1525 Dez. 1.
1075. Schiffsfracht. Unvollendete Reise aus Sorge vor See-
räubern. Mehrheit und Minderheit der Befrachter.
(aus dem Niedergericht)
De Ersame Radt tho Lübeck hebben eines ordels halven uth dem ned-
dersten rechte vor se geschulden tuschen schipper Helmeke Horstein an-
cleger eines und Gotke Engelstede mit sinem anhange andtwordesmann
anders deles, van wegen einer fracht van tein last gudes ungeverlich, de
de cleger van Revell beth in den Sundt und wedder van dar na Lübeck
geforen hadde; dar iegen sick de andtwordesmann mit den sinen leth
erluden, de schipper scholde de guder in Selandt, who dat mit ohme tho
Revell bedinget, gelevert hebben, scholde he sine vulle fracht gehatt
hebben, nu wolden se sick thom rediten verhapen, ohme nicht mer fracht
dan van Revell tho Lübeck plichtich tho sinde, worup de schipper wedder
andtwordede, he were in dem Sunde so vele van Kliphave gewarschu-
wet, dath etlicke koplude, de he mede inne hadde, de ock dat meiste
gudt in syn schip gehatt hadden, nicht wolden gestaden, he sick mit des
copmannes guderen in de vare stellen scholde, und hadden ohme sine
vullen fracht lickewoll botalet, na vorlesinge eines tuchenisse breves
van dem Ersamen Rade tho Rostock ergangen und mit ohrem anhan-
genden segel bovestiget, den de schipper upb rächte, widerem der parte
vorgevende, clage ... laten affseggen:
Dath minste gudt muste dem meisten folgen, und musten de andtwor-
desmann dem cleger vor ohre gudere gelick, who he van den anderen
gekregen, geven und botalen.
Iussu consulatus actum Veneris prima Decembris.
NStB 1525 Andreae apostoli.
597

1525 Dez. 2.
1076. Erbrecht. Vater und Großmutter.
De Ersame Radt tho Lübeck hebben tuschen Clawes Ronnefelt an-
cleger eines und Marcus Helmestede und Hennen Tilman alse vormun-
dere Anneke, seligen hem Pawels Stör nagelaten wedewen, andtwordes-
mann anders deles, van wegen der guder, so Hinricke, Claves Ronne-
feldes sone, de unlanges in gott vorstorven, durch sine halffsuster Ca-
tharine Gerken angestorven, dar sick Clawes Ronnefelt van wegen ge-
dachten sines sones de negeste tho sinde vormeinde, who ock de bomel-
ten vormundere Anneken Störs alse der kinder grotemoder de negesten
tho sinde vorhapeden, na verlesinge einer schrifft anno 1518 Nativitatis
Marie, Jacob Mule und Everdt Sebrinck beginnen, in dith bock geschre-
ven, ock einer anderen schrifft, in dit sulve bock anno 1517: Witlich sy
als den twisken Catharinen, seligen Hermen Gerekens nagelaten wede-
wen etc. beginnen, geschreven, widerm der parte vorgevende clage ...
laten affseggen:
Dat de vader neger erve des kindes sy dan de grotemoder.
Iussu consulatus aotum Sabbato 2. Decembris.
NStB 1525 Andrae apostoli.
1525 Dez. 9.
10??. Beweiskraft des Kaufmannsbuches.
De Ersame Radt tho Lübeck hebben tuschen dem erhafftigen hern
Nicolaum Lewarck, religiösen Sunte Brigitten ordens van wegen der eb-
dissen und gantzen versamblungen tho Marienwolde, eines und Lucas
Langen anders deles, nha vorlesinge einer cedulen, so uth seligen hern
Jasper Langen boken extraheret, aldus ludende: Item so sin wy schuldig,
jarlix tho Sunte Brigitten closter twe vate trans und 300 pund vlasses,
— hir up hefft unse selige vader entfangen viffhundert marck hovet-
stoles, item hebben ock mit Lucas Langen gefunden einen segelen breff
in seligen Jasper kisten, de Stadt van Lunnenborch vorsegelt, hefft
Werner Overdick und sinen erven achte hundert marck hovetstol, alle iar
vofftig marck, desse breff gegeven vertein hundert desse camer tho
Sunte Brigitten tho Mollen etc., und nha widerem vorgevende clage
... affseggen laten:
598

Kan her Nicolaus bowisen, dath in seligen hern Jaspers boke sodane
vertekunge geschreven, so moth Lucas dersulven noch doen.
Iussu consulatus ut supra [Sabbato 9. Decembris].
NStB 1525 Conceptionis Marie.
1525 Dez. 13.
1078. Weiderecht. Wurtzins und Rauchhuhn. Unvordenklicher
Rechtsbesitz.
De Ersame Radt tho Lübeck hebben tuschen Willem und Arendt,
gebroderen, Westphalen genompt, anclegeren eines und de gemeinen
perdecoper alhir binnen Lübeck andtwordesmann anders deles, van
wegen der veltmarck, gelegen tho den dorperen Wislo, up welckeren de
ancleger den perdecoperen hodinge orer perde und queckes vormeinen
nicht schuldig tho gestaden, dewile se van den guderen worttins und
rockhon iarlikes geven etc.; dargegen sick de andtwordesman leden er-
luden, se hadden de hodinge up dersulven veltmarcke in langen ge-
brucken und vor hundert jaren gehatt, verhapeden, dar by tho bliven,
na widerem der parte vorgevende clage ... laten affseggen:
Wowoll de perdecoper andtwordeslude, können se dennoch bowisen, dat
se in rouwsamen gebrucke der bavenbemelten hodinge sunder insage so
lange tidt, who van ohne angetogen, gewesen sin, des mögen se geneten;
sust moten se sick der hodinge in den guderen entholden. Worup de
clegere bogeret, dat sulcke tuchenisse tuschen nu und dem negesten
rechtedage van den andtwordesluden mochten werden vorthgebrocht.
Iussu consulatus Mercurij 13. Decembris.
NStB 1525 Conceptionis Marie.
599